
Pimedal märtsiööl märkasid meie piirivalveüksused Karpaatide kohal tundmatut 
lennukit. See juhtus umbes kolm tundi enne koitu, kui võõras masin lähenes edelast, 
Ungari ja Austria poolt, lendas mõned minutid põhja suunas, metsaga kaetud 
mägede kohal, pöördus siis läände ja kadus. 

Juba natukese aja pärast teadis õhupiiri rikkumisest ka siseministeeriumi Javori 
linnaosakonna ülem major Zubavin. 

«Selge, et välismaine lennuk ei ilmunud asjata taolisel pimedal ööl Nõukogude 
territooriumi kohale,» otsustas Zubavin. «Heideti alla parašütiste.» 

Lennuk lendas meie territooriumi kohal seitse minutit ja jõudis piirist põhja 
suunas vähemalt neljakümne kilomeetri kaugusele. Mine võta kinni, kust neid 
parašütiste otsima hakata! 

Zubavin laotas kaardi lauale ja jäi mõttesse. Viimaks oli otsus tehtud — alustada 
Javori mägisest ümbrusest. Vaenlase agendid loodavad ilmselt sellele suurele 
linnale: siin on end hõlpsam varjata, siit võib raudtee ja automagistraalide kaudu 
sõita iga nelja maailmakaare poole. Zubavin teadis hästi, et salamahti meie maale 
pugenud vaenlane püüab enamasti ikka rutemini pääseda rahvasumma ja sellesse 
kaduda. 

Hommikuks oli parašütistide oletatav maabumisrajoon sisse piiratud. Otsijate 
üksused kammisid läbi metsa ja mäekurud Javori ümbruses. 

Õhtuks leiti kaks langevarju: üks tihedast võsast kivihunniku alt, teine mulluse 
heinakuhja seest kaugel niidul, mis kuulus kolhoosile «Köit Tisza kohal». 

Samal päeval pidasid viienda kordoni piirivalvurid Sonjašna mäe viinamarjaväljal 
kinni tundmatu mehe, kes nimetas ennast Moskvast saabunud agronoomiks. 
Tegelikult osutus ta parašütistiks. Konvoeerimisel tegi vaenlase luureagent katset 
põgeneda ja ta lasti seejuures maha. 

Vaatamata hoolikale otsimisele ei õnnestunud teist parašütisti tabada ei sellel ööl 
ega ka järgneval päeval. 

Metsarikkas mägede ja kurude ulatuslikus rajoonis on raske leida inimest, keda 
on õpetatud oma jälgi varjama. Kuid leida võib -ja tuleb! Ei saa ju agent ennast 
lõpmatuseni peita. Ta peab lõpuks ikkagi oma 

uru maha jätma ja välja ronima. Zubavin arvas, et see peab sündima kõige hiljem 
homse päeva jooksul: pühapäeva hommikul liiguvad kõigil mägiteedel 
kolhoosnikud, kes tõttavad Javori pühadelaadale. 

Arvestades asjaolu, et vaenlane võis peiduurkast oma jälitajaid teraselt silmas 
pidada, teeskles Zubavin, et ta lõpetab blokaadi. Ta püüdis võimalikult rohkem lärmi 
teha, kui paigutas üksused demonstratiivselt autodele ja kihutas alla orgu. 


Öösel tuli Zubavin tagasi ja käskis oma meestel vargsi valvele asuda kõikide 
väljapääsude juurde näiliselt blokeerimata rajoonist. 

Varahommikul, juba enne päikesetõusu, hakkasid mööda mägiteid alla veerema 
härjavankrid, astusid kolhoosnikud, kandes puldanist rihmade abil pajuvitstest 
punutud korve seljas. Noortest ei jäänud maha ka tugevate jalgadega taadid — 
mustad kaabud peas, seljas värvilise > lõngaga tikitud kasukvestid, mustaks põlenud 
piibud hammaste vahel, ja tõmmud tumedate silmadega eided, seljas gunjad — 
kasukad, mille pikk valge karv on pööratud väljapoole. 

Need inimojad valgusid kokku üheks vooluks Javorisse viival peateel. Siin, 
raudteevahi putkas, oligi Zubavin endale koha leidnud. 

Tisza ja Javori poolt orust lähenes aeglaselt kaubarong. Hallide vurrude ja 
nooruslike silmadega raudteevaht langetas tõkkepuu. Vöödilise tõkkepuu ette hakkas 
kogunema inimesi. Zubavin uuris nende nägusid. 

Õnnelik noorpaar toetus muretult tõkkepuule. Noormees oli kas Verhoviina 
metsaraidur või kartmatu palgiparvetaja. Tema lokkis pead kattis ereroheline kübar, 
mida kantis must pael ja ehtis rõõmsavärviline sulg. Noormehe saleda piha ümber oli 
lai vöö vaskpannalde, -naastude, -rombide ja -ruutudega. Tugevatele õlgadele oli 
hooletult heidetud valge ülipuhtalt pargitud, peaaegu seernisnahksena näiv kiptar — 
varrukatets kasukvest, mille hõlmu ehtisid värvilise lõngaga tehtud tikandid ja kae- 
lust kohevad tupsud. Linase särgi rinnaesine oli tikitud siidniidi ja ülipeente 
klaashelmestega. 

Kaunilt oli riietatud ka tema ruugepäine noorik. Too kandis bordoo-karva 
jämevillast ruudulist seelikut, kirsipunast atlasspluusi, kaelaehe vanadest 
hõberahadest ning serdakki — lumivalget jakki, mille serv kaunistasid värvilised 
tikandid. 

Kuhu nad lähevad? Milleks? Küllap vist niisama, mitte kuhugi, e millekski. Nad 
ei läbe lihtsalt praegu kõdus paigal istuda. Tulid välj; selleks, et uhkustada oma 
õnnega, et head inimesed imetleksid nendi nägusust. 

Zubavin pööras pilgu noortelt verhoviinlastelt ara ning samas ara tas ta 
tähelepanu nöbininaga, raseerimata ja tugevasti paistetanud nagu külmavõetud 
näoga noormees. Riietatud oli too argipäevaselt, iseg kehvalt: vana ülekuub, 
nähtavasti isa omast ümber tehtud, kantui pastlad, kulunud tallenahkne müts. 
Noormees kandis turjal uut korv: millest vaatas välja punase nokaga hanepea. See 
inimene paistis teiste 

hulgast silma veel ühe detaili poolest: ta kuuekrae oli üles tõstetud. 
Milleks? Polnud ju ei vihma ega tuult! 

«Huvitav noormees! Käib ta tihti siitkaudu turul?» küsis major raudteevahilt. 

«Esimest korda näen. Ta pole kohalik: meie tuul ja päike pole teda 
valgenahkset kõrvetanud. Ja varustus pole ka siinne.» 

«Mis varustus?» tundis Zubavin huvi. 

«Pastlad, kuub ja müts. Tunnen siin kõiki inimesi, kes elavad mäel ja orus — 
nende hulgas taolist ei ole.» 


Zubavin kompas taskus sämbulist püstolipära, lõi putkaukse lahti ja astus valta 
juurde. 

«Kodanik, teie dokumendid!» ütles ta vaikselt, kuid resoluutselt. 

«Palun ilusti! . ..» 

Kuid Zubavinil polnud enam vajadustki passi vaadata. See «ilusti», mis oli 
võõrast keelest tõlgitud ja mehaaniliselt tahtmatult üle huulte libisenud, veenis 
Zubavinit lõplikult, et ta ei eksinud. . 

Parašütist otsiti läbi. Ta taskutest tuli päevavalgele summutiga automaatpüstol, 
kaks granaati, suur pakk sajarublaseid ja Karpaa-tide raudtee peamagistraali 
skeem. Korvist leiti kaasaskantav raadiojaam ja kaks karpi püstolipadruneid. 
Läbiotsimine lõppes sellega, et Zubavin harutas välja kinnipeetu särgikraesse 
õmmeldud ampulli tsüaankaaliumiga. 

«Oled terrorist?» 

Parašütist raputas hirmunult ja protestivalt pead: 

«Ei, ei!. . .» ja lisas pärast hetkelist vaikimist: «Ainult diversant.» 

«Ainult. . »» — Zubavin muigas vaid silmadega. «Sellestki on küllalt. Tulid 
üksi?» 

«Üksi. Pan major, ma jutustan teile kõik. Mulle tehti ülesandeks ...» 

Zubavin peatas «pattu kahetseva» diversandi: 

«Hiljem jutustate, siis kui on sobivam aeg.» 

«Pole viga, ma võin ka nüüd kõhe. Mulle tehti ülesandeks. . .» 

Diversanti kuulamata astus Zubavin tema juurde, käänas järsu liigutusega 
kodukootud svitka krae alla ja silmitses punaste karvadega käetud kukalt: 


«Miks krae üles tõstsid?» 

«Teie inimestel on kaelad puhtaks pöetud, aga mina. . .» 

«Selge. Tähendab, et teie maskeerijad tegid vea... Kes teid varustas? Muide, 
sellest räägime pärast...» 

Autos ei püüdnudki parašütist enam pihtida. Ta vaikis, vaatles tusaselt, kuid 
teatud huviga, nagu Zubavin märkas, Javori ümbrust ja rahvarikkaid tänavaid. 
Auto peatus raudväravate ees. Parašütist elavnes jälle: 

«Pan major, ärge unustage, et ma ei osutanud vastupanu. Mul oli relv, kuid ma ei 
käsutanud seda.» 

«On sellel siis mingit tähtsust?» küsis Zubavin tõsiselt. 

«Issand küll! Miks siis mitte? Muidugi on! Väga suur tähtsus,» lausus parašütist 
veendunult. «Oleksin ma avaldanud relvastatud vastupanu, oleksin saanud ühe 
karistusmäära, nüüd aga saan teise. Eks ole tõsi?» 

Zubavin vaikis. 

Auto sõitis aeglaselt avarale munakivisillutisega õuele. 

«Pan major,» võristas parašütist, «ma tulingi ise otse teie juurde. Ennast vangi 
andma. Uskuge, ma tahtsin juba ammu seda teha, juba siis, kui nad otsustasid 
mind siia saata. Ma vihkan neid. Nad varastasid mult nooruse. . .» 


Zubavin avas autoukse ja andis parašütistile liigutusega märku väljuda. 


Diversant hüppas osavasti munakividele, mille vahel oli juba tärganud 
kevadine noor rohi. Ta jälgis pugejalikult oma konvoeerijat, püüdes ennetada 
tema käske. Samas piilus ta silmanurgast kõrvale: vana eefeuga käetud kõrgeid 
müüre ja suurte akendega kahekordset maja. 

«Kas on tuttav ümbrus?» naeratas Zubavin. 

Parašütist noogutas nõusolevalt. 

«Siin oli varem Ungari pank,» tähendas ta. 

Oma kabinetti jõudes avas Zubavin õhuakna, võttis mantli seljast, mütsi peast 
ja pühkis taskurätiga niisket laupa. 

«Võtke üleriided ara,» ütles ta parašütistile. 

Too tammus nõutult keset avarat tuba, vaiba serval. 

«Ma ütlesin, et võtke üleriided ara, istuge.» 

Parašütist istus. Ta ergas kõrv oli kogu aeg valvel: millal siis lõpuks hakkavad 
nõukogude majori hääles kõlama käskivad noodid, millal avalduvad üleolek ja 
põlgus? 

Zubavin vaikis ja süvenes oma paberitesse, nagu hoopis unustades arreteeritu 
olemasolu. 

Parašütist andis endast märku argliku kohatamisega. 

«Kas suitsetate?» küsis Zubavin pead tõstmata ja pakkus talle sigaretti. 

«Pan major, ma tahan jutustada.. .» 

«Milleks meil kiirustada? Eriti teil. Tehke suitsu.» Ja Zubavin vaikis jälle ja 
jätkas paberite uurimist. 

Parašütist noogutas ja naeratas nukralt, andes mõista, et iroonia jõudis temani. Ta 
suitsetas aplalt ja nihutas end rahutult toolil. 

Majori kestev vaikimine pani parašütisti närveerima. Asjatult püüdis ta varjata 
oma ärevust, silmitsedes venelast, kes erines absoluutselt niisuguseist tšekistidest, 
milliseid võis kohata ameerika ja saksa ajalehtede ja ajakirjade veergudel ja 
kellest jutustati luurekooli loengutel. Diversant oli mõelnud, et näeb tema näol 
kahjurõõmsat rahulolu, soovi nautida oma võidu vilja, kuid ta oli nii tavaliselt 
rahulik. 

Majoril olid pikad heleruuged juuksed. Nad olid puhtad ja pehmed ning katsid 
kuulekalt tema suurt ümarat pead. Silmad olid tumesini- 

sed, üllatavalt vahelduvad: kord valjud, kord naeratavad, kord nukrad, kord 
pilkavad. Ta liigutused olid aeglased ja rõhutatult täpsed. 

Zubavin oli taibanud luuraja meeleolu. Otsustades kõige järgi ei hakka ta vastu 
puiklema, kuid pole ka lõpuni avameelne. Ta tunnista küll olulisi asju, kuid varjab 
kõige tähtsamat. Zubavin muheles end£ misi: «Ega sina esimene ole ja sa ei jää ka 
viimaseks, kes käsutab see võtet!» 

Ta pani paberid kokku, asetas neile raske kirjapressi peale, vaat: diversandile otse 
silma ja küsis: 

«Nimi?» 


«Taruta,» tõttas parašütist vastama. «Ivan Pavlovitš Taruta. Sündinud tuhande 
üheksasaja. . .» 

«Taruta?» katkestas teda Zubavin. «Hästi, oletame nii. Kuhu tahtsite 
minna?» 

«Kiievisse.» 

«Millal teile tehti plastiline operatsioon?» küsis Zubavin, astus pai šütisti juurde, 
silmitses tema kunstlikult kergitatud nina ja rõugearn mida osav kirurgikäsi oli 
soetanud tema põskedele ja lõuale. 

Parašütist sulges silmad ja vaikis tükk aega. Zubavin ei segan 
teda. Ta ootas kannatlikult, olles valmis vaenlaselt kuulma osalist ülestunnistust ja 
uusi riukaid. 

«Kolm aastat tagasi,» vastas parašütist. 

«Milleks? Kas selleks, et muuta nägu, mida keegi Javoris hästi tundis?» 
Zubavin läks laua juurde tagasi ja asetas enese ette poogna puh paberit. «Nimi?» 

«Karel Grontšak.» 

«Hüüdnimi?» 

«Karu.» 

«Olete muidugi ettevalmistatud?» 

«Lõpetasin erikooli.» 

«Millise? Kuidas te sinna sattusite? Keda te teenite?» 

Grontšak vastas viivitamatult kõigile küsimustele. Ta jutustas, millal ja mis 
olukorras hakkas ta teenima Ameerika luures. Ta on pärit Javori linna lähedalt, oli 
suurte viinamägede ja puuviljaaedade omaniku poeg. Kui Nõukogude armee saabus 
Taga-Karpaatiasse, põgenes ta koos isaga Ungarisse. Mõni aeg hiljem, kui 
Nõukogude väed jõudsid Budapesti linna, pidi Grontšak koos hortilastega* 
põgenema edasi, Saksanmaale. Siis sattus ta Ameerika okupatsioonitsooni. Siin, 
Münchenis, ta värvatigi agendiks. Ta pandi kooli, mis oli organiseeritud ühes 
kõrvalises kõrgmäestiku sanatooriumis. Grontšak elas toas, mille aknast oli vaid 
taevas. Ta kohtus ainult oma õppejõududega. Toitu tõi talle .ja seesama sõnakehv 
naine. Värsket õhku hingama veeti teda kin autos mitme kilomeetri kaugusele 
sanatooriumist. Jalutuskäigud ühendati tavaliselt laskeharjutustega püstolist, 
ronimisega mööda kaljusid ja puid. 


Hortilased — end. Ungari fašistliku diktaatori Horthy pooldajad. 
11 


Zubavin tundis Grontšakki kuulates vastikust. Ta tajus ilma vaevata rafineeritud, 
maskeeritud valet ja võltsi. 

Zubavin armastas oma tööd juba ammu ja oli sellele andunud seepärast, et see 
nõudis suurt vastutust rahva ja partei ees, loovat vastutust, mis kasvatas mõistust, 
tahtejõudu ja mehisust. Armastas ka veel sellepärast, et teenistuskohuseid täites tuli 
tal iga päev, iga tund võidelda kodumaa paadunud vaenlaste vastu. Ta võitles ja 
võitis. Ühe võitmine täna õpetas võitma teist homme. 

Ülekuulamist jätkates jõudis Zubavin selgusele, et Karel Grontšak ei saanud 
üldse oma õppimisaja jooksul teada, kes selles koolis peale tema õppisid, kuigi ta 


tundis ja aimas, et tolle endise sanatooriumi katuse all viibis palju temataolisi, 
ehkki need ei sattunud kordagi tema silma ette. 

Pärast üldkursuse läbivõtmist hakati Grontšakki spetsialiseerima 
raudteeasjanduses mägismaa tingimusis. Ja mõne aja pärast öeldi talle otseselt 
välja, et ta saadetakse Taga-Karpaatiasse. 

Pärast kooli lõpetamist sai Karel Grontšak raha ja dokumendid Taruta nimele — 
elukutselt pidi ta nüüd olema vedurilukksepp. Märtsikuu algul pandi ta autosse ja 
veeti sõjaväelennuväljale, kust Grontšak startiski oma elu viimasele lennule. 


Oma pihtimuse viimased sõnad lausus Grontšak väriseval häälel ja ta silmis 
läikisid pisarad, kuid ta äigas kohe kuuekäisega üle silmade ja muigas: 

«Ärge arvake, pan major, et see on teie pärast. Moskva pisaraid ei usu.» 
Zubavin kirjutas üles kõik, mida Karel Grontšak rääkis: niihästi selle, mida ta 
uskus, kui selle, milles ta kahtles, kui ka selle, mis oli ilmne väljamõeldis. Hiljem 
üksi jäädes uurib ta hoolikalt neid pihtimusi, võtab sealt vajaliku, heidab kõrvale 

liigse. 

Zubavin pidas rangelt kinni eeskirjadest, mis kehtisid igasuguse ülekuulamise 
kohta. Vaenlast küsitledes ei võtnud ta selle sõnu puhta kullana, kuigi need 
tundusid esimesel hetkel täiesti siirad. Kuid ta ei suhtunud ka arreteeritu tunnistusse 
kui tahtlikku valesse, mis on suunatud juurdluse eksiteele viimisele. Kõige 
puhtsüdamlikumaid tunnistusi kontrollis ta objektiivsete andmetega, 
kummutamatute faktidega. Nii kavatses ta toimida ka antud juhul: korduvalt 
kontrollida võimalikult kõike, mida Grontšak jutustas. Seni oli Zubavin asetanud 
vaid enam või vähem märgatavaid tähiseid juurdlusprotsessi raskele teele, ta ei 
seganud Grontšakki kaitsesüsteemi arendamisel, selle tugevate ja nõrkade kohtade 
esitamisel. See oli lahinguluure. Raskus seisis selles, et vastane tegi näo, nagu ei 
osutaks ta mingit vastupanu, püüdis kõigiti mängida alistunud lammast, südamest 
kahetsevat inimest. Millest oli see tingitud? Kas ainult hirmust karistuse ees ja 
lootusest kuidagi kergendada karis-tuse määra? Aga kas ei peitu kõige selle taga 
kavaiasti maskeeritud lõks? Kas pole siin viimati tegemist paadunud hundiga, kes 
püüab teeselda süütut linnukest? Võimatu pole ka hoopis vastupidine variant: 

Grontšak nägi oma peremeeste inimvihkajalikku olemust, hakkas neid põlgama ega 
tahtnud olla tööriistaks nende kätes. 

Ühtegi neist küsimustest polnud Zubavin veel enesele selgeks suutnud teha. Ta 
taipas, et kulub palju tööd ja aega, enne kui tõeni jõutakse. 

«Kuhu teid suunati?» jätkas Zubavin. «Millistele objektidele?» 

Karel Grontšak loendas üksikasjaliselt kõike, mis tuli õhku lasta, mida tuli 
ajutiselt rivist välja lüüa ja mida diversiooniks ette valmistada. 

«Kas see pole liiga suur ülesanne ühele inimesele?» küsis Zubavin. 

«Ma ei pidanud tegutsema üksi,» vastas parašütist. 

«Olete liiga tagasihoidlik, Grontšak,» naeratas Zubavin. «Jutustage, kes olid teie 
abilised!» 

«Ei, mis te nüüd, pan major: mina ise olen abiline! Uskuge mind.» 


Kabineti uks paisati lahti ja Zubavin nägi lävel kõrget ja laiaõlgset kogu — see 
oli Gromada, piirivalveringkonna ülem. Kindrali laial rinnal sädeles Nõukogude 
Liidu kangelase kuldtäht. 

«Tungin täiesti ebaviisakalt teie juurde sisse, sest olen äärmiselt huvitatud 
tutvusest selle härraga.» Kindral Gromada viitas oma halli peaga langevarjuri 
suunas. «Kas seesama kukkuski taevast?» 

«Tema, seltsimees kindral.» 

Gromada heitis põgusa pilgu parašütistile ja astudes siis oma vanuse kohta 
uskumatu kergusega kähku majori juurde, kes oli püsti tõusnud, surus ta 
energiliselt ja sõbralikult selle kätt. 

Zubavin tundis kindral Gromadat juba ammu. Mõni aeg enne sõja algust oli 
tolleaegne piirivalve reamees Zubavin alustanud oma teenistust Kaug-Idas, 
üksuses, mille ülemaks oli Gromada. Esimese kiituse esimese kinnipeetud 
piiririkkuja puhul oli ta saanud Gromadalt. Tema, kindral Gromada ise, oli 
omistanud Zubavinüe seersandi auastme. Nooremohvitserina üksuse staabis töötades 
oli Zubavin iga päev õppinud kindral Gromadalt piiririkkujate vastu peetava 
võitluse keerulist ja rasket kunsti. Siis algas sõda, järgnes õppetöö akadeemias ja 
lõpuks iseseisev töö Javoris. 

«Noh, mida huvitavat ta siis jutustab?» Gromada vaatas veel kord, sedapuhku 
tähelepanelikult, Karel Grontšakki, kes kargas toolilt püsti ja võttis valveseisangu. 
«Istuge!» 

Grontšak istus. 

Zubavin ulatas kindralile tiheda käekirjaga täiskirjutatud lehed. 

Gromada seadis sarvraamidega prillid ninale ja luges vaikselt para-šütisti 
tunnistusi. Mõne lehekülje luges ta läbi kaks korda. 

«Jätkame oma tööd,» ütles kindral, võttis prillid ninalt ja pöördus Grontšaki 
poole. «Kas lennuk, mis teid siia tõi, oli üheistmeline?» 

«Ei, mis te nüüd, pan kindral! Mitmeistmeline. Transpordilennuk. «Douglas», 
viimane mudel.» 

«Ja selles mitmeistmeiises lennukis olite teie üksi?» 

Grontšak vaikis. Kindral ja major ootasid rahulikult: üks täitis; piipu tubakaga, teine 
joonistas midagi paberile, ning mõlemad, nagu Grontšak märkas, muigasid 
irooniliselt. 

Ilmselt nad juba teadsid, et ta polnud tulnud siia üksi. 

«Mul olid kaaslased,» lausus Grontšak. 

«Mitu?» Kindral süütas tiku, kuid ei läitnud veel piipu. 

«Ainult kaks.» 

«Mehed?» 

«Just nii.» 

«Te tundsite neid?» 

«Ei, nägin neid esmakordselt.» 

«Kuidas nad välja nägid?» 


Grontšak kirjeldas üksikasjaliselt oma kaaslaste välimust. Üks neist oli 
välistunnuste järgi otsustades «Moskva agronoom», kes kinnipidamisel tapeti, teine 
isik tuli kindlaks teha. Seda kindral taotleski. 

«Teie kaaslast, kel olid kaasas Põllumajanduse Akadeemia teadusliku töötaja 
võltsitud dokumendid, kutsuti Pjotr Ivanovitš Kameneviks. õigus?» 

Grontšak noogutas vaikides, kunstlikud rõugearmid ta kahvatunud näol paistsid 
nüüd eriti teravasti silma. Ta taipas, et ta polnud üksi sisse kukkunud. 

«Kuidas oli teie kaaslase nimi?» 

Grontšak pani käed rinnale ja vaatas kindralile ja majorile anuva pilguga otsa: 

«Ei tea. Vannun teile, ei tea! Ta hüppas varem välja, ja me rääkisime temaga 
vähe.» 

«Vähe, kuid ikkagi rääkisite?» Gromada süütas piibu, tõusis ja hakkas nurgast 
nurka sammuma. «Millest te siis rääkisite?» 

«Ta ütles: «Taruta, loodan, etteil on hea mälu nägude suhtes?»» 

«Ja kõik?» 

«Enne kui ta välja hüppas, andis ta mulle ja Kamenevile kätt ning ütles: «Peatse 
jällenägemiseni!»» 

«Peatse jällenägemiseni!» kordas Gromada. «Kuidas te sellest aru saite?» 

«Mulle ja Pjotr Ivanovitš Kamenevile sai selgeks, et me kohtume veel.» 

«Kus? Kas siin, Taga-Karpaatias? Javoris?» 

«Seda ma ei tea.» 

«Te jätsite muidugi meelde aja, millal teie lennuk õhku tõusis?» 

«Öösel kell kaks kolmkümmend kuus.» 

«Ja millal teie kaaslane välja hüppas?» 

«Umbes tunni aja pärast.» 

«Kui see on tõsi,» järeldas Gromada endamisi, «siis Grontšaki teine kaaslane 
maandus Ungari territooriumil. Millal siis ja mis teel satub ta siia, Taga- 
Karpaatiasse? Lennukit ei saa ta enam käsutada. Tähen- 

dab, et üle maapiiri. Aga kui ta saadeti Taga-Karpaatiasse, miks teda siis Ungari 
kohal hüpata kästi?» 

«Mis rahvusest ta on?» küsis Gromada. 

«Ei tea. Me rääkisime temaga ainult saksa keeles.» 

«Kas ta valdas saksa keelt hästi? Nagu emakeelt?» 

«Ei, tal oli väike aktsent juures.» 

«Missugune?» 

«Andestage, pan kindral, ma ei saanud aru.» 

«Kas ta tundis teie kooli šeffe?» 

«Jah, need tervitasid teda.» 

«Kuidas nimelt?» 

«Ei saa aru.» Grontšak vaatas kindralile süüdlasena ja paluvalt otsa. 

«Ma küsisin, kuidas nad tervitasid: kas hooletult või viisakalt? Võib-olla nagu 
omasugust?» 


«Sõbralikult,» ütles Grontšak pärast kestvat pausi. 

«Kuidas te pidite üksteist leidma?» 

«Ma juba ütlesin, et kuhtumisest polnud üldse juttu. Uskuge mind, ma ei tea temast 
rohkem midagi.» Grontšak kõverdas huuli. «Tema on härra, mina aga... tühi agan...» 

Kindral Gromada ja major Zubavin vahetasid pilgu. Esimene ülekuulamine lõpetati. 
Grontšak viidi ara. 

«Noh?» küsis Gromada majorile otsa vaadates. 

Zubavin oli harjunud kindralit poolelt sõnalt mõistma. Ta kehitas õlgu: 

«Usun ja ei usu ka.» 

«See on muidugi õige reegel, kujd mõnikord tuleb siiski ka süda rindu võtta ja 
riskida uskuda isegi vaenlast. Seekord ma pean uskuma, seltsimees Zubavin. Grontšak 
püüab päästa oma nahka. Nüüd peame võtma tarvitusele kõik abinõud, et tabada 
Grontšaki šeff.» 

«Seltsimees kindral, lubage esitada üks küsimus: olete te juba kind-lasti jõudnud 
arvamusele, et Grontšaki šeff püüab hiilida siia üle maapiiri? » 

«Tingimata tuleb ta üle maapiiri.» 

«Miks, seltsimees kindral? Mulle pole see veel lõplikult selge.» 

«Hea küll, arutame seda asja.» Gromada võttis paberilehe ja joonistas eellele musta 
pliiatsiga Ungari-Nõukogude ja sealt hargnevad Rumeenia, Tšehhoslovakkia ning Poola 
riigipiirid. «Siitkaudu kulgeb vana salakuulajate tee, mida mööda on liikunud luurajad 
juba aastakümneid. Siin, sellel rahvaste vahelisel teeristil, mitmete piiride 
kokkupuutekohal, on püsima jäänud välisluurete tugevasti konspireeritud salapesad, 
mis...» 

«Kõik on selge, seltsimees kindral. Isand viskas Taga-Karpaatiasse prooviks 
tühjad aganad, et hoida oma puhtaid viljateri ohtu sattumast.» 

«Õigus. Grontšaki šeff arutas nii, et kui operatsioon parašütistidega 


Nõukogude kõhtu võimupiire, oma salasõprade kaitse all...» 

«Kui aga kõik on korras,» laysus Zubavin vahele, «siis läheb ta viivitamata 
kindlaksmääratud kohta, käsutades järeleproovitud teed.» 

«Tõsi,» nõustus kindral. «Grontšaki šeff peab saama signaali Kärult, et kõik on 
korras.» 

«Küll ma juba selle eest hoolt kannan, seltsimees kindral.» 

«Siis on hästi. Kõige muu eest muretseme aga meie. Nägemiseni!» 


Kindral Gromada üksused valvasid piiri mitmesaja kilomeetri ulatuses piki 
jõgede ja ojade kaldaid, ligipääsmatutes igilumega käetud mägedes, alpi aasadel, 
vaiksetes ja rohelistes päikeseküllastes orgudes, mus-tendavail tasandikel, 
linnaservadel, küla-aedade taga. 

Kuhu suundub piiririkkuja — toosama, keda langevarjur Karel Grontšak nägi 
lennukis? Milline suund tundub temale kõige soodsamana? Kindral Gromada 
suured kogemused kõnelesid sellest, et neid küsimusi võib ja tuleb lahendada. 


Diversant, salakuulaja ja sidepidaja teenivad üht peremeest, tegutsevad tema 
juhtnööride kohaselt. Tähendab, et peale iga piiririkkuja tegevusviisi tundma 
õppimise tuleb eeskätt teada peamist: nende peremehe tegutsemisviisi ja seda 
eesmärki, mille poole too püüab. 

Peaaegu kõik piiririkkujad, kellega Gromadal oli viimaste aastate jooksul 
tegemist olnud, olid välja pugenud ühest pesast. Gromada teadis kõiki 
geograafilisi punkte, kus salakuulajaid kõige vajalikuga varustati, veelgi enam, 
ta tundis ka neid, kes luurajaid õpetasid ja varustasid. Seda teades võis ta ette 
näha, kuidas nood tegutseksid ühel või teisel juhul. 
välisluure muidugi kõigepealt huvi Javori vastu. Eriti aga niisugune salakuulaja, 
kes on spetsialiseerunud raudteediversioonile. 

Heidkem pilk Taga-Karpaatia kaardile. Ärge jääge peatuma tuntud linnadel — 
Užgorodil, Mukatševol, Hustil, Rahhovil. Pöörake tähelepanu mustale looklevale 
raudteeliinile, mis lõikab läbi helepruuni mäge-delaigu ja Taga-Karpaatia 
tasandiku. Siin kuskil, Tisza kaldal, Karpaadi mägede ja Ungari pustade 
kokkupuutekohal asubki Javor. 

Javori raudteejaamast väljuvad rongid viies suunas: põhja — Karpaatidesse ja 
kaugemale — Lvovi, Kiievisse, Moskvasse; loodesse — Poola mägirajoonidesse; 
läände — Tšehhoslovakkiasse; edelasse — Ungarisse; kagusse — Rumeeniasse. 

«Viis maailmajagu» — nii nimetasid raudteelased Javori sõlme, seda peamist 
Taga-Karpaatia piiriväravat. 

Iga tund saabuvad Javorisse rongid välismaalt või meie maa kauge-matest 
rajoonidest. Kunagi pole kaubajaama laia- ja kitsarööpmelised raudteeliinid 
tühjad. Ümberlaadimisjaamas ei kätke pingeline töö ei päeval ega ööl. 
Tõstekraanad, vintsid ning transportartellid toimetavad ühest kohast teise import- 
ja eksportkaupu. 

Javori teedel võis näha kitsama rataste vahega, kumerate mustade katustega 
välismaisi vaguneid, samuti ka välismaiste raudteelaste 

mundrites inimesi: konduktoreid, rongimeistreid, vedurimehi, kauba-agente. 
Vaksali lähedal asub suur mugav võõrastemaja, kus puhkavad välismaised 
brigaadid. 

Javori avarates vaksalisaalides — tollisaalis, kontserdisaalis, restoranis ja 
puhkesaalis «— on alati kärarikas rahvahulk, üks inimlaine asendub teisega. 

Iga agent, kes tuleb üle piiri, püüab võimalikult kiiremini jõuda punkti, kus ta 
võiks kaduda suurde inimvoolu. Javoris on seda oodataval luurajal kõige 
kergem teha. 

Mõne tunni pidas kindral Gromada nõu oma ohvitseridega, selgitas ja 
täpsustas olukorda. Selle tulemusena kujunes välja üksmeelne arvamus. 

Tohutu, ulatusega piiriosa ahendati tinglikult väikeseks, mõne kilo-meetri 
laiuseks koridoriks ja kuulutati eriti tähtsaks suunaks. 


Selleks ajutiseks koridoriks kuulutati Javori linn, tema ümbruse mägirajoonid 
ja osa tasasest Tisza kaldast. Selles koridoris oodati Karel Grontšaki nimetut 
šeffi. 

Kogu järgneva päeva kestis ettevalmistus kavatsetavaks operatsiooniks. 

Igaüks, kes ei tundnud Gromadat kui rivimeest, kui lahingukoman-döri, kui 
väsimatut sõdurit, igaüks, kes oleks vaadanud praegu kindralit, kes oli nii suure 
innuga oma töö juures, oleks õigustatult öelnud, et piirivalvevägede ülem on 
sündinud pliiatsi ja kaardiga käes, et see on tema tavaline miljöö, et ta on 
staabimees pealaest jalatallani ning ainult staabimees. 

Kuid nii poleks öelnud see, kes oleks näinud Gromadat piiril, kordonis: 
piilkondi kontrollimas, sõdurite kuivatis piipu süütamas, vestlemas 
piirivalvuritega poliitharidustöö ruumis, kõndimas kordoniülema kõrval 
viimase piirilõiku kontrollides. 

. .. Möödus nädal, kuid salakuulaja, kelle vastuvõtuks oli tehtud suur töö, ei 
ilmunud. Javori lõigus oli kõik rahulik. 

Gromada ootas. Tema sõdurid valvasid teraselt Javori koridori. 


TEINE PEATÜKK 


Neilsamul märtsikuu päevil leiti Karpaatide ühest sügavast kuristikust Öömäe 
jalamil, mille ümber kulgeb autotee, tapetud mees. Otsustades õrna näonaha, 
heledate juuste ja tugevate valgete hammaste järgi, oli ohver maailmas elanud 
ainult kakskümmend viis — kakskümmend kuus aastat. Mees oli tapetud 
reeturlikult: talle oli löödud mingi raske metallesemega kuklasse, mille tagajärjel 
kolp oli purunenud. Hiljem, kui ta oli juba maha kukkunud, oli talle löödud veel 
igaks juhuks kaks noahaava rinda, ohver oli võetud alasti ja paisatud järsakult 
lumisesse kuristikku. 

Laipa uurides pööras major Zubavin erilist tähelepanu ohvri pare- 

ma käe labale. See oli tugevasti moonutatud — samuti, nagu Zubavin kindlaks 
tegi, pärast tapmist. Milleks? Muidugi selleks, et kõrvaldada käeseljale tätoveeritud 
märki. Mõrtsukad polnud siiski lõpuni olnud ettenägelikud — miski oli neid 
seganud: nad olid hävitanud enamiku tätoveeritud tähtedest, kuid üks täht — E — 
oli ikka veel selgesti nähtav. 

Zubavin käskis hoolikalt läbi otsida öömäe ümbruse. Tapmiskoha lähedalt leiti 
ainuke asitõend: ajakirjast «Ogonjok» välja lõigatud ja kuldse kandiga paksule 
läikivale papile kleebitud värviline foto, mis oli pooleldi hange tuisanud. Pilt kujutas 
Teresia Simakki, kõigile tuntud tütarlast piiriäärsest kolhoosist «Koit Tisza kohal», 
sotsialistliku töö kangelast. Kas see ajakirjast väljalõigatud foto kuulus tapetule või 
kellelegi teisele? Sellele küsimusele, nagu paljudele teistelegi, ei leidunud seni veel 
vastust. Ka Teresia Simak ise, kes kutsuti major Zubavini juurde vestlusele, ei 
selgitanud seda. Major asetas tütarlapse ette suurendatud ülesvõtte tapetust ja 
küsis: 

«Olete te selle inimesega kokku puutunud?» 

Tütarlaps raputas pead. 

«Mõelge hästi järele. Võib-olla olete siiski kas või üks kord elus kohtunud?» 

«Ei kuskil. Mitte kordagi. Ma ei tea, kes ta on.» 


Vaatamata juurdlusorganite suurtele ja kestvatele jõupingutustele ei õnnestunud 
tapetu isikut seekord kindlaks teha ja ohver maeti maha tundmatuna. Alles tükk 
aega hiljem õnnestus tänu paljude inimeste abile selgitada, et tapetu oli Ivan 
Fjodorovitš Belograi. 


Ekspress, millega Ivan Belograi Moskvast välja sõitis, koosnes sinistest 
metallvagunitest, mille küljes rippusid emaüsildikesed: «Moskva— Budapest — 
Viin», «Moskva— Praha», «Moskva—Javor». 

Rasked kardinad ja kerged eesriided eredalt valgustatud akende eest olid laiali 
lükatud ja Belograi nägi hästi reisijaid, kes seadsid end sisse oma ajutises elukohas. 
Ja kuna Belograi oli seltsiv ja uudishimulik inimene, siis ei kiirustanud ta oma 
vagunisse minekuga. 

Ühe vaguni avatud akende juures tunglesid suviselt päevitunud noored inimesed 
ühesugustes spordidressides — alt kokkunööbitud sinised villased püksid jalas ja 
seljas pluusid, mille rinnaesisel ilutses kuldne NSV Liidu vapp. 

Muidugi tundis Belograi, tõstja ja võrkpallur, kes oli korduvalt esindanud 
Nõukogude armeed kehakultuurlaste paraadidel, neid kogu maal tuntud 
meistersportlasi. 

«Sa vaata, kapten,» saatis üks perroonil olijaist teele jalgpallureid, «me 10.odame 
pühapäeval kuulda raadiost, et Praha staadioni kohale heisatakse võitjate punalipp. Me 
leppisime isaga juba saja grammi suhtes kokku. Joome teie terviseks!» 

«Teie võite ju juua, aga meie... Näe, meie Ivan Trofimovitš kuulutab varsti isegi 
limonaadi alkohoolseks joogiks.» 

Belograi naeratas ja astus edasi. 

Järgmise vaguni juures seisid aralt teineteise käsi hoides üpris nooruke leitnant ja 
tütarlaps. Armastajad pidid ilmselt kauaks lahku jääma. Nad tahtsid teineteist 
emmata, tahtsid lihtsalt üksteise embuses seista kuni rongi minekuni, kuid nad ei 
söandanud seda kuidagi teha nii suure hulga inimest" silme all. 

Belograi vaatas mõne hetke vaikides ja heatahtliku naeratusega seda paari, siis aga 
astus noormehe ja neiu juurde ajas sinelihõlmad laiali, pööras neile selja ja 
kamandas: 

«Jätke teineteisega hüvasti!» 

Armunud inimesed puhkesid naerma ja tundsid äkki, et rõhuv piinlikkusetunne oli 
jäljetult kadunud. 

Järgmisest vagunist möödudes märkas Belograi kaht noort naist kotikkasukatega. 
Nad seisid akna all ja uurisid nii tähelepanelikult teede kaarti, nagu peaksid rändama 
jalgsi teedeta inimtühjas paikkonnas ja mitte sõitma rongiga mööda ammugi tuntud 
ja korras teid. Ivan Belograi naeratas õdedele või sõbrataridele ja astus edasi. 

Ta seisatas veel kord, kui märkas suurt, umbes viieteistkümneliik-melist noorte 
hiinlaste gruppi, kes kandsid kõik ühesuguseid siniseid pluuse. Hiinlased olid pikka 
kasvu ja kõhnad, kuid tugevad, mustade juustega, safrantõmmude nägudega. Nad 
olid kobaras koos hallipäise, kuid noorusliku ilmega mehe ümber, kes kandis rinnal 


sotsialistliku töö kangelase kuldtähte, ja kuulasid tähelepanelikult, mida too neile 
jutustas. Prillidega tütarlaps, siledaks kammitud ja nagu lakitud juustega neiu, tõlkis 
elavalt venekeelset juttu hiina keelde. Tema täidlased tumepunased huuled ei 
sulgunud hetkekski, ta käed tõusid ühtepuhku ülespoole, nagu laseks ta linde 
vabadusse. 

Veel viis minutit, ja ekspress suundub oma kaugele teekonnale — läbi Moskva 
ümbruse lumiste metsade, üle kevadise Ukraina väljade, üle Dnepri, mööda Kiievist 
ja Lvovist, läbi Karpaadi mägede, veerikka ja sogase Tisza piirikalda poole, Suure 
Ungari madaliku poole, Ida-Slovakkia roheliste kinkude poole. Peaaegu kolm 
ööpäeva tuleb Belog-rail teel viibida. Tal oli väga kahju, et kassast oli talle antud 
pilet teise vagunisse ja et ta ei saanud sõita selles vagunis, kus reisisid hiina 
noormehed ja see kuldtähega hallipäine mees. Kindlasti oleks ta neilt kuulnud 
paljugi huvitavat. .. 

Belograi läks oma vagunisse. Koridoris jäi ta pilk peatuma elatanud naisel, kes 
kandis tumedat kleiti. Naise nägu tundus Belograile üllatavalt tuttav, kuid ta ei 
suutnud meenutada, kus ja millal ta oli teda kohanud. 

Rong hakkas liikuma. 

Belograi naabriks kahekohalises kftpees oli paljaks raseeritud peaga kõhnavõitu 
mees, kes kandis prille. Belograi seltsis inimestega kii-resti ja kergelt. Ta sirutas oma 
teekaaslasele käe ja ütles oma nime.. Too esitas omakorda ennast: 

«Stefan Janovitš Dzjuba.» 

«Kuidas?» küsis Belograi. 

«Stefan Janovitš Dzjuba. Dzjuba! Javori punase, see tähendab stiilse mööbli 
artelli juhatuse esimees.» 

«Hm! ...» Belograi kissitas oma lõbusaid sinisilmi. «Stefan Janovitš Dzjuba?... 
Eesnime järgi oleksite nagu madjar, isanime järgi tšehh või poolakas, aga 
perekonnanime järgi ukrainlane. Huvitav, mis rahvusest te siiski olete?» 

«Tagakarpaatlane.» 

«Mis uus rahvus see siis on? Pole sellest veel midagi kuulnud.» 

«See tähendab, vabandage, ukrainlane, vanasti öeldi — russiin.» Dzjuba vaikis 
hetke. «Stefani ja Jani nimed anti meile, Dzjubadele, vastu tahtmist. Te ju teate, et 
Taga-Karpaatia maid valitsesid kümneid sajandeid küll madjari kuningas, küll 
Austria kroon, küll Tšehhoslovakkia president. Austerlased kutsusid meid Karlideks 
ja Richarditeks, ungarlased Sändoriteks ja Stefaniteks.» 

«See on tõsi,» nõustus Belograi. «Kuid see ei aidanud midagi: ukrainlased jäid 
siiski ukrainlasteks.» 

«Täpselt,» kinnitas Dzjuba ja noogutas energiliselt oma raseeritud pead. «Kuid 
teie?» küsis ta hetke pärast. «Teie olete muidugi puhastverd venelane?» 

«Kes seda teab! Ankeetides kirjutan, et olen venelane, kuigi perekonnanimi... » 

«Ara pööra tähelepanu sildile, vaid vaata, mis sees on,» naljatas Dzjuba. 

Ta võttis oma prillid eest ja vaatas heatahtliku lühinägeliku pilguga hallide 
kulmupuhmaste all sügavates silmakoobastes peituvaist silmist lõbusalt tugevat ja 
tervet noormeest. 


«Näete, vaatan teid, Ivane, ja mõtlen: kus on teie juured? Kindlasti sündisite te 
kuskil seal, põhjavalguse all, metsniku valges onnis, sügavsinise järve kaldal, 
valgete kaskede vahel. Ema tegi teile ruskmetest vanni...» 

Belograi puhkes naerma: 

«Ja eksite tublisti! Ma ei ole sündinud põhjas, vaid lõunas, Nikolajevi oblastis, 
mere kaldal, soolaga läbi immutatud kalurihütis ...» 

Vagunisaatja tõi voodipesu. 

Belograi riietus kähku, sõduri kombel lahti ja puges teki alla. Ka tema naaber 
heitis pikali. 

«Tuli meelde!» hüüdis Belograi äkki üles karates. «Stefan Janovitš, kas teie 
tunnete seda musta kleidiga naist, kes reisib naaberkupees?» 

«Ei, ei tunne,» lausus Dzjuba kahetsevalt. «Aga kes ta on?» 

Beldgrai heitis uuesti pikali, asetas oma tugevad käed pea alla, vaatas lakke ühte 
kindlasse punkti ja ütles: 

«Kujutlege mahajäetud pooljaama Siberi magistraalil. Taiga. Lumehanged üle 
pea. Tuisud. Kirjad rindelt tulevad väga kaua. Kuus kuud ootas Veera Gavrilovna 
kirju oma poegadelt — kaksikutelt Viktorilt ja Andreilt. Ja ühel päeval avab ta 
ametliku ümbriku ...» 

«Langesid?» küsib Dzjuba kaastundlikult. 

«Ühel ja samal päeval said nad Nõukogude Liidu kangelasteks Doo- 

nau forsseerimise eest ja ühel ja samal päeval langesid. Nad maeti koos kahe 
mäe jalamile. Mägesid nimetatakse nüüd Andrei mäeks ja Viktori mäeks.» Belograi 
vaikis hetke. «Igal kevadel tuleb Siberi pool jaama ümbrik välismaa markidega ... 
Veera Gavrilovna võtab kohvri, paneb sellesse kingitused sõpradele ja sõidab ara 
kümme tuhat kilomeetrit, et käia Andrei ja Viktori rriagede juures ning istutada 
oma käega lilli poegade haudadele. Mais tuleb ta koju tagasi.» 

«Küllap te seal piiri taga teda kohtasitegi?» küsis Dzjuba. 

«Jah, ta sõitis meie juurde Berliini.» 

«Aga sinu ema, kes sulle ruskmevanni tegi, kus tema on?» küsis Dzjuba 
poolsosinal. 

Belograi ei vastanud. Dzjuba ootas kannatlikult. 

«Mul ei olegi ema,» vastas Belograi lõpuks. 

«Surnud?» 

«Suri Leningradis. Nälga.» 

«Aga isa?» 

«Langes Kurski kaarel.» 

Dzjuba vaikis kaastundlikult ja küsis siis: 

«Aga vennad?» 

«Mul pole kedagi, kõik said surma.» 

«Tähendab,» jätkas Dzjuba kangekaelselt, «kui Issand Jumal kutsub Ivan 
Belograi taevariiki, siis ei jää maa peale kedagi, kes tema pärast pisaraid valaks?» 

«Küllap jääb! Paradiisi ma ei kavatse minna varem, kui olen enesele soetanud 
pool tosinat poega.» 


Belograi kustutas laevalguse ja pöördus järsult seina poole. 

Ta virgus varakult: vaguni akende taga hahetas alles nõrk ja udune kevadine 
kokmvalgus. Ivan Belograi laskus käratult ülemiselt asemelt ja väljus kupeest 
ettevaatlikult kikivarvul, kartes äratada oma teekaaslast. 

Veera Gavrilovna seisis juba koridori akna juures, hommikumantel seljas, tume 
soe rätt õlgadel, juuksed hõbedased. 

Akna taga vinetasid udupilvis lõputud ja ääretud härmatunud Brjanski metsad. 
Aeg-ajalt ujusid piimjast udust esile tuhkjashallid palktared, raudteevalvurite 
punased onnid, silotornid, masina-traktori-jaamade korpused. Piki raudteetammi 
haigutasid tihti suured mürsu-lehtrid, musta vett täis, valgete jäätunud servadega. 
Võib-olla, et siit Brjanski-maalt alustasidki oma lahinguteed kaksikvennad 
Melnikovid, Andrei ja Viktor? Kesk-Venemaalt Kesk-Euroopasse. Kindlasti mõtles 
nende teest üksi jäänud ema, kui vaatas udusesse aknasse. 

«Tere hommikust, Veera Gavrilovna!» 

Hallipäine naine pöördus üllatunult ringi. 

Belograi hästi raseeritud ja punaseks hõõrutud nägu oli lahke. Oma paguniteta 
mundris, ordenitega rinnal, korralikult kammitud, sinisilmne, tundus ta nii noor, 
värske ja lähedane, et karm Veera Gavrilovna pidi vastama naeratusega tema 
naeratusele. 

«Kui kiiresti te inimesi võlute!» lausus Dzjuba vaimustatult, kui Belograi kupeesse 
tagasi tuli. 

Üle Belograi näo libises rahulolematuse vari. Ta võttis taskust «Kazbeki» karbi. 

«Suitsetage, papi!» 

«Suur tänu, ma ei suitseta.» Dzjuba pani talle käe õlale: «Hoia ka sina oma 
tervist, kulla noormees, ja ära ime tühja kõhuga seda mürki sisse. Sööme enne 
hommikust ja siis võid tõmmata nii palju kui kulub.» Ta hõõrus käsi. «Mul on 
kaasas head vorsti, musta kalamarja, juustu ja isegi. . . konjakikene. Pane uks kinni 
ja hakkame pidutsema.» 

«Ei ütle ära.» 

Einetades ja juues märkas Dzjuba Belograi käeseljal tätoveeringut. Väikeste 
ilusate tähtedega oli sinna kirjutatud «Teresia» — Taga-Karpaatias laialt levinud 
naisenimi. 

«Oi, sõbrake,» hüüatas Dzjuba, «sa oled juba meie tütarlastega tutvust teinud!» 
Ta pilgutas silma ja osutas tätoveeringule. «On ta kihlatu või juba seaduslik 
abikaasa?» 

«Ei üks ega teine.» 

Kahe tunni pärast oli Dzjuba oma ettevaatlike küsimuste abil saanud vinti jäänud 
Belograilt teada kõik, mida ta vajas. 

Dzjuba oli saanud oma ammustelt šeffidelt välismaalt instruktsiooni muretseda 
kiires korras ja iga hinna eest «absoluutselt vajalikud» kahe-kümne viie kuni 
kahekümne kaheksa aastase nõukogude noormehe dokumendid. Belograi osutus just 
täpselt taoliseks inimeseks. Ideaalne leid! Polnud kuudki möödas sellest ajast, kui 
kaardiväe vanem oli demobiliseeritud. Ta oli teeninud viis aastat üleajateenijana 


Berliinis. Ja oleks edasigi teeninud, kui poleks juhtunud erakordne sündmus. Asi 
seisis selles, et tema eluplaani oli segi löönud noor kolhoositar Teresia Simak, 
sotsialistliku töö kangelane, kelle pildi ta oli leidnud ajakirjast. 

Esimeses oma kirjas oli ta õnnitlenud Teresiat kõrge autasu puhul ja jutustanud 
lühidalt enesest. Ta kirjutas, et «muuseas pühkisin ma oma käega tuhande 
üheksasaja neljakümne neljanda aasta oktoobris hitlerlikku rämpsu välja sealt 
samalt maalt, kus Teresia annab praegu rekordsaake. Nii et, kulla tüdruk, ara unusta, 
kellele sa võlgned tänu oma kangelaslikkuse eest.» See oli naljatoonis kirjutatud 
läkituse lõpp. Teresia vastas tema kirjale. Nii tekkis kirjavahetus. Ei üks ega teine ei 
maininud kunagi midagi oma tunnetest. Kuid igast kirjast otsis Belograi midagi välja 
ridade vahelt ja leidiski sealt üht-teist, nagu ta ise arvas. Asi lõppes sellega, et ta 
pärast teenistusaja lõppu demobili-seerus, sõitis Moskvasse, kus elas mõne päeva 
oma kauge sugulase juures — see oli ema täditütar —, ja asus teele Taga- 
Karpaatiasse. 

Ettenägelik Dzjuba selgitas välja ka järgmise tähtsa üksikasja: Belograi polnud 
saatnud Teresiale ühtegi oma päevapilti. 

«Miks?» küsis Dzjuba. 

«Niisama .. . Ega surnud ülesvõte saa asendada elavat inimest!» 

«See on tõsi, kuid sa oleksid võinud ikkagi kas või ligikaudu foto abil välja 
uurida, kas sa oled talle meele järgi.» 

«Niisugust asja paberi abil ei uurita.» 

«Kuule, Ivan,» jätkas Dzjuba usutlemist, «kuidas sa otsustasid demo-büiseeruda 
ja asuda niisugusele teekonnale teadmata, kas ta armastab sind või mitte?» 

«Kuidas ma ei tea! On ju selge, et ei saa tõsiselt armuda kauge maa 
tagant.» A 

«Nii-nii! Nii et sul pole vähematki alust arvata ... » 

«Ma ei arva midagi, kuid emakesest loodusest ma lahti ei ütle.» Ta naeratas 
üleoleva armulikkusega oma vestluskaaslasele, kes, nagu talle tundus, polnud 
võimeline mõistma südameasju. .. 


Lõbus ja pisut nokastunud Ivan Belograi kolis varsti ümber naaber-kupeesse. 
Tunni aja pärast oli ta tutvunud kõigi reisijatega vagunis. Tagasihoidlik ja häbelik 
mees — Moskva müürissepp, oli teel Ungarisse, et seal viisaastaku ehitustel edasi 
anda oma eesrindlikke kogemusi. Lauljatar sõitis Prahasse külalisetendusi andma. 
Insener-polkovnik oli Taga-Karpaatiasse välja kutsutud vastu võtma tema projekti 
järgi üle kuristiku ehitatud silda. 

Noormehed ja neiud osutusid Ungari Töölisnoorsooühingu delegaatideks. Nad 
olid tagasiteel Stalingradist. Igaühel oli kaasas mingi asitõend selle kohta, et ta oli 
viibinud kuulsas linnas: pakk fotosid, Stalingradi novaatori raamat ühes 
autogrammiga, traktori mudel, tükike Stalingradi roostevaba terast, kuulist 
läbistatud kaardiväemärk ... 


Kupees, kus asusid ungari delegatsiooni juhtivad seltsimehed, nägi Belograi 
punalippu roostevabast terastorust varda küljes. Stalingradi kommunistlikud noored 
olid sellele lipule kirjutanud oma läkituse Budapesti kommunistlikele noortele: 

«Sõbrad! Vennad! Nende lippude all me ehitame kommunismi!» 

«Ka mina olen võidelnud selle lipu all!» Belograi puudutas punase sametkanga 
serva. «Stalingradis. Kurski kaarel. Dnepril. Tiszal. Doonaul. Berliinis. Kas te saate 
minust aru?» 

Ungarlased noogutasid energiliselt päid ja vaatasid Belograi kaardi-väemärki, 
tema ordeneid ja medaleid. 

Ivan Belograi ei lahkunud ungarlaste juurest enne, kui oli selgeks õppinud oma 
kolmkümmend ungarikeelset sõna. Nende abil püüdis ta nüüd ilma tõlgita kõnelda 
oma uute sõpradega. Budapesti kommunistlikud noored naersid lõbusasti tema 
krobelisi ungarikeelseid väljendusi, ent nad said siiski hästi aru, mida ta ütles, ning 
ergutasid teda. 

Kergesti sai Belograi sõbraks ka hiinlastega. Tõmmude nägude, tumedate juuste ja 
pehmete mustade nokkmütsidega mandžuuria kommunistlikud noored, karastunud 
sõdurid, Nankingi paadimehed, Sandungi kaevurid ja Mukdeni raudteelased püüdsid 
vaadata iga suuremat linna, mida nad teel kohtasid. Lõbusa salgana tõttasid nad 
vagunist välja, kogunesid hiinatarist tõlgi ümber ja kiirustasid vaksaliesisele 
väljakule, lähematele tänavatele ja põiktänavatele. 

Ivan Belograi liitus nendega ja täitis vabatahtlikult ekskursioonijuhi 
kohuseid, kuivõrd ta seda suutis. 

Kiievis istusid hiinlased ja Belograi suurtesse lahtistesse autodesse ja sõitsid 
linna. Nad ei jõudnud tagasi rongi ärasõidu ajaks. 

Stefan Dzjuba aga sulges end samal ajal kupeesse ja uuris hoolikalt Belograi 
kohvri sisu. Ta ei jätnud midagi silmapaari vahele, püüdes taibata, millist kohta 
omas endise kaardiväe vanema elus üks või teine ese: äratuskell valge 
plaadikesega, millele oli graveeritud kinkija nimi, poksikindad, vana 
habemenuga õhukese, peaaegu täiesti kulunud teraga, ümarik metallist 
kettakujulises raamis peegel Teresia fotoga teisel küljel, raamatud ja bloknoodid. 
Erilise huviga uuris Dzjuba kirju ja märk-mikke. Paks ruuduliste lehtede ja 
mustade vahariidest kaantega kausl köitis kaua ta tähelepanu. See oli Belograi 
päevik, mida ta pidas sõja esimesest päevast alates. Dzjuba jättis lugemata 
neljakümne esimese neljakümne teise ja neljakümne kolmanda aasta sündmused 
ning hakkas kohe palavikuliselt lehitsema seda kohta päevikus, kus kirjeldati 
1944 aasta suvel ja sügisel toimunud sündmusi, millest Belograi otseselt osa 
võttis: lahingud Karpaadi mägedes, Polonina kõrgrajoonis — Taga-Karpaatia 
mägikarjamaadel, raudbetoonist «Arpadi liinil»* ja Tisza jõe orus Üksikasjalisi 
kirjeldusi illustreerisid oma käega joonistatud skeemid Nähtavasti kirjutas 
Belograi oma väeosa ajalugu või kavatses seda tegema hakata. 

Erilist huvi tundis Dzjuba kohvris olnud raamatu vastu. See oli köid< Julius 
Fuciku teostest. 

«Suurepärane! Paremat ei saa oodatagi!» 


Dzjuba asetas kohvri korralikult samasse kohta tagasi, kuhu Belogra selle 
jätnud oli, tõmbas kupeeukse lahti ja astus koridori heasüdamlike rahuliku 
naeratusega kurrulistel huultel: ta oli veendunud, et Belogra ja hiinlased jõuavad 
Taga-Karpaatia ekspressile järele. 

Rongi raadiosõlme diktor teatas, et sildade remondi tõttu Karpaatides 
suundub rong Javorisse ringiga, mööda pikemat teed. 


Varahommikul veeres sinine ekspress, mille ukraina vihmad olii läikima 
uhtunud, aeglaselt Lvovi vaksali kõrge klaaskupli alla. Reisijai tunglesid 
kannatamatult vaguniakende juures. Ja kui perroonil suun kerakujulise piimja 
laterna all märgati mahajäänud hiinlaste gruppi ja nende hulgas ka Belograid 
(kõik olid lennukiga Lvovi toimetatud), hakkasid reisijad lehvitama käsi, rätte ja 
kübaraid. 

Stefan Dzjuba püüdis kõigest väest, et tema juubeldamine Belograil silma 
paistaks, ja ta saavutas seda: Belograi viipas talle vastu om nokkmütsiga ja 
naeratas sõbralikult. 

Perroonil teatas Dzjuba Belograile uudist. 

«Selgus,» ütles Dzjuba, «et ekspress ei saa sõita otse: teel asenda takse 
ajutisf puusilda uue, kapitaalse ehitusega. Tuleb laskuda Taga Karpaatia 
madalikule ringteed kaudu, läbi Tataruvski ja Jablonitsk 


* - Arpädi liin — fašistide kindlustusliin Karpaatides. 

mäekurude, edasi tuleb aga liikuda autobussiga piki Tiszat. Kurb lugu!» 
Dzjuba naksutas sõrmi. «Tuleb veel ligi kaks ööpäeva teel olla, aga mina pean 
homme — kas mõistad, homme! — kõdus olema. Oh, kui oleks auto, siis 
oleksime juba nelja tunni pärast sealpool Karpaate!» 

«Tere tulemast, Stefan Janovitš!» 

Dzjuba pöördus üllatunult ringi. Tema ees seisis pikk mustade vurrudega 
mees, õline kägardunud kaabu peas, nahkne autpjuhipalitu seljas, nahkkindad 
käes ja soe sall kaela ümber. 

«See on vast üllatus!» hüüdis Dzjuba rõõmsalt. «Tulite mulle järele?» 

«Nagu näete.» Autojuht naeratas, näidates nikotiini toimel värvi muutnud 
vurrude alt metalseid hambaid. «Artelli juhatus ootab teid, ei jõua kuidagi ara 
oodata!» 

«Tore! Sõidame!» Dzjuba pöördus äkki Belograi poole: «Ja sina, pojuke?. .. 
Kui tahad autoga üle Karpaatide karata, siis leidub ka sinule masinas ruumi.» 

«Väga hea meelega! Oleks ju lollus niisugust juhust kasutamata jätta! Oodake, 
palun, üks hetk, tulen kõhe.» 

Ivan Belograi tormas oma vagunisse. Võtnud kohvri, astus ta naaber- 
kupeesse: 

«Nägemiseni, Veera Gavrilovna! Soovin teile õnnelikku reisi. Tagasiteel 
tulge külla. Ma kavatsen ennast Taga-Karpaatias sisse seada.» 

Ta naeratas kohmetult, võttis taskuraamatu, kirjutas sellesse midagi, tõmbas 
lehekese välja ja ulatas naisele: 


«Otsige selle aadressi järgi: kolhoos «Köit Tisza kohal», Gogoli tänav 
üheksakümmend kaks, Teresia Simak. Selle neiukese käest kuulete minu kohta 
kõik.» 

Veera Gavrilovna vaatas hellalt ja nukralt oma poegade eakaaslast: 

«Mis siis ikka, pojake, võib-olla tulengi vaatama.» 


KOLMAS PEATÜKK 


Eredasti valgustatud Lvovi vaksali esisel väljakul malmvõre juures seisis 
ilmetu välimusega trofeeveoauto, mis kuulus Javori stiilset mööblit valmistavale 
artellile. «Mercedese» avar kabiin mahutas hõlpsasti kolm meest. Nahkpalituga 
ja mustade vurrudega mees, mehaanik Skiban, nagu Dzjuba teda nimetas, 
istus rooli taha. Belograid paluti võtta istet keskel. Dzjuba võttis peremehena 
istet paremal. Ta sirutas mõnuledes jalad välja, seadis palitu istme alla ja 
naeratas Silmadega prillide paksude klaaside alt. «Lase käia, mehaanik!» 

Ere valgusvihk paiskus vihmast pestud sillutisele, autokummid hakkasid 
sahisema, paremal ja vasakul ujusid mööda raagus kastanid ja majad, mida 
kaunistasid glasuurplaadid, vilksatasid mööda tumedad nooljad ja õhulised 
kirikutornid, nagu hüvasti jättes kõlisesid punased trammivagunid. Auto sööstis 
inimtühjale teele, mida palistasid sünged 

raagus paplid. Tee ääres, otse puuderea tagant kerkis kevadise udu tihedaid 
pilvi. Tõttasid mööda kollased teetähised. 

Skiban kummardus keskendunult rooliratta kohale. Belograi suitsetas ja 
silmitses teed. Dzjuba tõmbus vaikides oma nurka nagu tukkudes. Ta oli 
veendunud oma plaanide täielikus õnnestumises. 

Auto kihutas ilma peatusteta lõunasse, Karpaatide poole. Küla küla järel jäi 
seljataha. Tänavad muutusid aina tühjemaks ning pimedamaks. Seal lõikus läbi 
hõreda uduliniku viimane, vist unustatud tuluke teeäärsest tarest, mille katus oli 
käetud sammaldunud õlgedega, katuseharjal konutamas kurg, ja auto veeres 
pimedusse, valgustades vaid kitsast teeriba. 

Udu taganes teelt. Teeveerelt pagesid ka puud, maantee jäi hoopis paljaks. 
Asfalt asendus hästi sissesõidetud kruusateega. Kummid hakkasid valjemini 
sahisema. Tuul, mida enne polnud kuulda, hakkas undama aknapiludes. Hoovas 
jahedust. Õhk muutus puhtamaks, selgemaks. Taevasse ilmusid eredad talvised 
tähed, maa peal, otse silmapiiril paistsid kõrged tumedad mäed, mida kroonisid 
kaks teravat tippu. 

«Seal ongi kauaoodatud Karpaadid!» lausus Belograi ja patsutas nahkkindaid 
vastamisi. «Tervist, Verhoviina! Kaua pole me teineteist näinud!» 

Karpaatide eelmäed lähenesid ja kasvasid kiiresti. Auto veeres juba käharate 
kinkude vahel. Siis pööras äkki järsult, peaaegu teravnurga all vasakule. Kummid 
vingusid kurvil. Belograi pea langes Dzjuba õlale. 

«Hoia teda tugevamini kinni, või muidu lendab teine minema,» muheles 
mööbelsepp. 


Auto vähendas kurust. Mäkke tõustes paiskas ta rataste alt kiviprügi ja 
purustas lompide jääkirmeid. Uus pööre — ja veel järsumaks muutus mäeküljesse 
rajatud tee. Seal, kus ta tegi käänaku ja tungis puude vahele, särahtas 
autolaternavalguses kaks kalliskivi. 

«Rebane!» hüüatas Belograi kirgliku sosinaga. 

Kalliskivid kustusid. Rebane laskus kiirustamata, aeglase sörgiga teelt kõrvale ja 
kadus metsa. 

Mägi kerkis mäe kohale. Kõik nad olid alt mustad, keskelt Hallid ja ülalt 
puhtad, valged. Lumepiir laskus ikka madalamale, üha sagedamini tuli autol sõita 
teise käiguga. Nüüd ulatus lumi juba teeveereni, kilo-meeter hiljem oli juba kogu 
tee lume all. Vaikus. Unised hiiglakuused seisid valgete puhmakate all, oksad 
kuni maani longus. Saja-aastastel tammedel pole lumekübetki. Paksud tüved, 
millest ulatub vaid kähe mehega ümbert haarama. Kuivad tuhkjashallid 
sammaldunud oksad. Siin-seal punetavad kuuvalguses raudselt kõvad lehed: kogu 
sügise ja talve jooksul ei suutnud neid lahti rebida kõige vingemad tuuled, mis 
lõõtsusid lakkamatult Karpaatide põhjapoolsetel nõlvadel. Belograi vaatas ainiti 
aknasse. Ta oli sündinud stepi-Ukrainas, mere kaldal; suurema osa oma elust, 
kuni täisealiseks saamiseni, oli ta elanud Moskvas; hiljuti oli võidelnud Taga- 
Karpaatias. Ja kui tugevasti oli ta hakanud seda maad armastama, millise 
naudinguga hingas ta mägede õhku! Ta ei lakanud armastamast seda kaunist 
Nõukogudemaa nurka 

ka seal, kauges Berliinis. Polgu raamatukogus luges ta läbi kõik teosed, milles 
oli juttu Taga-Karpaatiast. 

.. Mäed ja mäed kerkisid vasakult ja paremalt, eest ja tagant. Tõusid pilvedeni. 
Hallide metsasaludega. Paljaste kaljuste tippudega. Kõrgete otsmikega. Üks 
toetamas teist. Mäed kui vennad. Nagu ühe perekonna liikmed. Siin jälle üksikud. 
Kuhu Ivan Belograi ka ei vaadanud, kõikjal nägi ta tuttavaid mägesid. Paljudest 
neist mägedest oli ta üle käinud unustamatuil 1944. aasta oktoobripäevil. 

«Verhoviina, mägede maa...» 

Kui pole valatud oma .verd nende mägede keskel, kui neid ei armastata, siis on- 
nad muidugi kõik ühte nägu, siis ei suudeta eraldada Gorganeid Kõrgetest 
Beskiididest, Goverlot Papp Ivanist, Makovetsi Petrossist. 

Belograi nägi ja tundis Karpaatia mägesid just nagu inimesi. Igaühel neist on 
oma nimi, peale selle aga ka veel oma unustamatu profiil, iseloom, oma paik. 

Ta müksis oma teekaaslasi — mehaanikut vasaku, artelli esimeest parema 
küünarnukiga. 

«Noh, ühekandimehed, palun vastata niisugusele delikaatsele küsimusele: 
missugustest mägedest me praegu mööda sõidame? Kuidas neid nimetatakse? » 

Autojuht sihtis ettevaatlikult aknasse ja kehitas õlgu. 

Dzjuba vastas magusasti haigutades: 

«Ja kes seda teab, mis mäed need on! Meil on neid siin nagu sipelgaid, mine siis 
võta kinni, kuidas neid kõiki kutsutakse!» 

Ivan Belograi puhkes naerma: 


«Säh sulle siis «tagakarpaatia rahvust»! Neid mägesid kutsutakse Gorganiteks .. . 
Kuidas te, Stefan Janovitš, ei tunne oma kodupaika!» Ta vaikis hetke ja lisas: 
«Nendesse mägedesse on maetud mu kaks sõpra, ka mina valasin siin oma verd.» 

Järsu käänaku tagant, lumega kattunud võsa ja noorte kuuskede taustal hakkas 
paistma kivist tahutud, massiivse nelinurkse alusega ülalt tömp kivipost — üksik 
tunnistaja kunagisest riigipiirist Poola ja Tšehhoslovakkia vahel. 

«Noh, olemegi mäekurul!» lausus autojuht. 

Need olid tema esimesed sõnad, mida Belograi kuulis. 

Mehaanik pidurdas veidi ja vaatas küsivalt Dzjubale otsa. Too läigatas prillide 
alt silmi ja sähvas: 

«Vara veel.» 

«Mis?» küsis Belograi. 

«Ütlen, et vara.» 

«Mis — vara?» 

«Suitsutundi teha.» 

«Õige, sõidame edasi,» hüüdis Ivan Belograi muretult. 

Tubli ja väsimatu «Mercedese» kabiini presentkatus oli harmooni-kana 
tahapoole kokku tõmmatud ja Belograi võis segamatult vaadelda tumesinist 
taevalaotust, mis oli tihedalt suurte eredate tähtedega üle 

külvatud. Talle tundus, nagu oleks kogu nende lõbus pidulik valgus suunatud 
ainult mäekurule. 

«Kas mäletate Fuciku esimest reisi Nõukogude Liitu?» küsis Belograi. 

«Aga kas ta siis käis Venemaal? Ta ei käinud kunagi Javorist väljas. Muudkui 
aga korjas kroone.» 

«Fucik? Kas te teate, kes ta on?» 

Dzjuba teadis väga hästi, kes on Julius Fucik, ta isegi aimas, mis koht on tollel 
tšehhi rahva kangelasel Belograi südames, kuid ta tahtis vaimustusse sattunud 
noormeest nöögata. 

«Fucikut tunnen ma ammust aega!» hüüdis Dzjuba elavalt. «Ta elas Jarovis, 
Masaryki tänaval, pidas esmaklassilist kondiitriäri. Mulle maitsesid tema koogid 

«See pole see Fucik, mitte see!» Belograi näole ilmus valuline ilme. «Ma räägin 
Julius Fucikust, kommunistist, Tšehhoslovakkia kangelasest.» 

«Aa! .. .» naeratas Dzjuba süüdlaslikult. 

Belograi võttis jalge alt kohvri ja otsis sellest kähku välja raamatu tumepunases 
köites: 

«Pane lamp põlema, mehaanik. Kuulake: «Hei, teie, aprillipäike ja piirikünkad, 
te teete meile rõõmu! Viis turisti astuvad mööda kevadisi radu, nad on vaimustatud 
looduse ilust — nii nagu peabki —, ise aga mõtlevad sellest, mis asub tuhandeid 
kilomeetreid eespool. Ja siin on kõige suurem vaatamisväärsus — kivist piiritulpi 
See sammaldunud kivi paljuneb meie kujutluses, sajad kivid kasvavad võimsaks 
müüriks, see kerkib meie ette, see on kõrgem kui puu. Kuidas me sellest üle saame? . 
= 0)» 


Ivan Belograi luges väljendusrikkalt, kiiresti ja kergelt, ega vaada-nudki 
peaaegu raamatusse. Üldse kõik, mis puutus Taga-Karpaatiasse,. kõlas tema huulil 
nagu laul. 

Mehaanik ja Dzjuba kuulasid kannatlikult. Ainus asi, mida nad enestele lubasid, 
oli vargne pilkude vahetamine ja silmadega muigamine. 

Põhjapoolselt mäeahelikult alla viiv tee oli järsk ja seda piirasid teravad kaljud, 
mis rippusid kurvide kohal. Kuid iga uue kilomeetriga jäi siksakkide arv 
väiksemaks, paljad kaljud taandusid, mäed muutusid madalamaks. Seal dn tüüpiline 
org jõe, luhtade ja aasadega. Mägede laugjad nõlvad on jalamist kuni tippudeni 
käetud lumetute soojade põldudega. Tundub, et isegi praegu, öösel, kiirgavad nad 
päeval kogutud soojust. 

Org vaheldub oruga, üks avaram ja laiem kui teine. Asustatud punktid 
muutuvad järjest tihedamaks ja suuremaks. Ojad ja jõekesed tasandavad oma 
jooksu ja ei voola enam mägedega risti nagu Gorganite juures, vaid piki 
mägjalameid. 

See on kõige viljarikkam maa Karpaatides. 

Auto tormab sillale, mis viib üle kähe mäe vahel haigutavast kuristikust. 

«Kas mäletad, seltsimees Belograi, seda paika?» küsis endine kaar-diväe vanem 
endamisi ja vastas iseenesele: «Kuidas ma ei mäleta! Näe seal, üleval karjuse 
hurtsikus peatus päeval meie luuregrupp. Õhtul laskusime sellesse kuristikku, öösel 
liikusime mööda Latoritsa põhja sillani ja ... ja üle Karpaatide kajas meie 
kaardiväelaste kõu ... Stopp, mehaanik!» 

Auto jäi sujuvalt seisma. 

«Kas kuuled?» 

Belograi tardus naeratusega huultel vaikust kuulama. Kuskil kaugel mägedes 
oigas üksik karjapasun. Võib-olla et see polnudki pasunahääl, vaid tuuleiil, mille 
teele oli sattunud pöökpuu oks või paljas kaljunukk. 

«Kas kuuled?» kordas Belograi. «Veel praegugi kajab Karpaatides see kevadine 
kõu ... Lase edasi, mehaanik.» 

Laskumine lõppes. Orud jäid seljataha. Jälle kerkisid mäed. Taas hakkas tee 
järskudes tõusudes looklema. Algas teine mäeahelik, Ukraina Karpaatide — 
Poloniinide võimas telg. Poloniinid sirutasid endid kõrgele ja kaugele — sada 
kaheksakümmend kilomeetrit Uži jõest kuni Tiszani ning seda kümnete kilomeetrite 
laiuselt. Nad võtavad ju endi alla peaaegu poole kogu Taga-Karpaatia oblastist. 
Kagus lõpevad Poloniinid kuulsa Goverlo mäega, mille kõrgus on üle kahe tuhande 
meetri, loodes aga Lautinska Golitsa metsikute püstloodis liivakivimägedega. 
Nende vahel aga looklevad suured, massiivsed mäeahelikud lamedate kuplitaoliste 
ja metsatute tippudega, mille aasadel võib kasvatada arvutul hulgal karju. Oma 
teravate püramiidide ja koonustega lõikavad pilvi ainult mägede-pesakonnad 
Svidovets, Kotel-Velki, Bližnitse, Petross — jääajast pärit hiiglased. Nende mägede 
nõlvadel asuvad helesinised, kuni põhjani läbipaistvad järved, mida verhoviinlased 
kutsuvad «maailma .silmadeks». Svidovetsi mägede tippudel on tuhandeid aastaid 
töötanud imekaunite asjade suur meister — loodus. Jäiste kääridega, vee hoolika 
tööga ja päikesekiirtega on loodud siin sügavad, püstloodis seintega katlad — 
mägijääliustike häilud. Nende kivised põhjad on kaetud mullakihiga, tiheda lopsaka 


rohuga, kadakapõõsaste ja lilledega. Need on Taga-Karpaatia parimad karja-maad 
— mägilamburite suvetemplid. 

.. Aeglaselt langes lumeräitsakaid. Nende maheda loori tagant paistis selge 
taevas, habras nagu esimene jääkirme mägijärvedel. Ümarik kuu veeres peatamatult 
mööda libedat taevalaotust, leidmata tuge oma süedakssõidetud külgedele, ja iga 
hetk näis ta taevakaarelt lahti rebenevat, põrkuvat mäeharjadele ning purunevat 
kududeks. Küll ka jaks siis kurb heli orgudes ja kaljukuristikes ning kui järsku 
muutuks Karpaatides kõik pimedaks ja õudseks! 

Kuu aga püsib juba tunni, püsib teise, lendab, paistab ja paistab. 

Ümberringi on kõrgmägede ülipühas lumi, erevalge maa, mida ei riku isegi 
mooniseemne suurune kübemeke. Kõik on lume all — maa, puud, mäed, kivid, 
nõlvad, tee. Iga mullune rohulible, iga kuuseokas — kõik on lumega üle raputatud, 
kõik on imekaunis lumeläikes. Lumi lebab häirimatult okstel, kiht kihi peal — 
novembri, detsembri, jaanuari, märtsi lumi, alates esimesest sügisesest sajust ja 
lõpetades viimase kevadisega. 

Nädalaid ja kuid pole külastanud tuul seda nurka. Siin asub vaikuse 
ligipääsmatu tsoon, tema pesa, tema häll. 

Vaikus ja kaljuküürud, rahnud ja põõsad, puud ja lumi. Tuhkjas-kerge lumi, 
kuupjas, kihiline, Kamakaline, kildjas lumi, granütpulbrina sätendav lumi, 
luigetiibade taoline lumi, kõige veidramates vormides tardunud lumi, kõiki suuri ja 
väikseid konarusi krooniv lumi moodustas ürgseid onnikesi, hurtsikuid, pagoode, 
tarekesi. 

Kui praegu kõmataks pauk, milline lumetorm kerkiks selles nõiutud 
Karpaatide nurgakeses, kuidas variseksid kokku imepärased lumemoo-dustised! .. 


«Stopp!» Dzjuba pööras Belograi poole oma massiivse peakolu, mida kattis 
karvamüts. «Suitsutund värskes õhus, kaardiväe vanem!» 

Auto peatus sügava kuristiku serval, mille põhjas helendasid lumehanged. 
Kõrgmäestiku pakases kahutanud tee krudises Belograi saabaste all. 

«Hei, Tvane, teeme kukepoksi!» 

Dzjuba ajas parema õla ette ja sööstis oma kogu kohta ootamatult sõjaka 
hüppega Belograi poole. Viimane võttis väljakutse kõhklevalt vastu. Nad põrkasid 
kokku ja müksasid teineteist nii, et püsisid vaevalt jalul. 

«Ohoo!» hakkas Ivan naerma. «Säh sulle «papakest»! Sul, vennas, on ju veel 
vägimehe jõudu. Hoia alt!» 

Veel kord põrkuti kokku ja jälle paiskusid mõlemad tagasi. Veel kord, ja veel . 
. . Mõlemad juba punetasid, hingasid raskelt. Õhku ker-kis hingeauru, lumi oli 
kuni sillutiseni ära tallatud ja pühitud. . 

«Tore, tore!» kähises Dzjuba. 

Autojuht Skiban suitsetas, käed nahkpalitu taskus, naeratas vaikides ja ootas 
kannatlikult Dzjuba signaali, et lüüa Belograile raske mutrivõtmega pähe. 


... Varahommikul, päikesetõusu ajal, laskus härmatunud «Mercedes» Taga- 
Karpaatia orgu. Kihutades mööda siledat teed piki Latorit-sat, Svaljavast kuni 
Mukatševoni, oli auto jõudnud viibida mitmes kevadetsoonis: õhu ja valguse 


kevades, vee kevades, lillede kevades. Teisel pool, põhja pool Svaljavat olid 
viljapuud veel raagus, põhjanõlvadel leidus veel rasket sõmerjat lund, mis ei 
lasknud tärgata ühelgi rohuidul. Kuid kevadet oli tunda ebatavaliselt pehmes ja 
soojas õhus. Kevad kohas tormistes mägiojades. Kevad oli tõusnud oma läbipaistva- 
tel tiibadel lumevete ja aasade kohale. Kevad vaatas selgete silmadega kõrgest 
puhtast taevast. Kevad jooksis ühe peeglina läikiva veekogu juurest teise juurde ja 
ehtis end nende ees. 

Svaljava taga, tema lõunaküljel, Latoritsa kallastel olid pajud juba rohelised. 
Kogu jõeluht oli käetud smaragdse rohuga. 

Pasekis helendas valge pilvena õitsev laukapuu. Maanteeosa TŠina-dijevost 
Koltšinoni sõitis auto läbi õitsvate õunapuuridade vahelt. 

Mukatševo juures laiusid mõlemal pool teed mustad küntud, külvatud ja äestatud 
põllunelinurgad. Mäenõlvadel uhkeldasid värskelt pritsitud valgejalgsed viljapuud 
aedades: iga puu oli mähitud roosakasse, valgesse või punakasse õitepilve. 
Viinamägedel askeldasid inimesed. Aedadest kerkis suitsu — seal põletati mulluseid 
juurviljapealseid. Paljasjalgsed, ainult särkides poisikesed, keda päike oli juba kergelt 
pruunistanud, hulkusid õngeritvadega mööda Latoritsa kaldaid. Kitsed mugisid 
värsket rohtu kanali lõunaserval. Tuvid kohmitsesid telliskivi-katustega majade 
räästaste all. Soe tuul. Atlandi külaline, puhus tasandiku poolt, Suure Ungari 
madaliku poolt. 

Kuid Ivan Belograi ei näinud enam .seda tagasihoidlikku, ent samal ajal 
pidulikku varakevade saabumist Taga-Karpaatia maale. 

Ta tapeti öömäe jalamil. Ta leiti alles mitme päeva pärast, kui soojade tuulte 
toimel ja kuuma päikese all oli hakanud sulama lumi isegi kättesaamatuil 
Karpaatide tippudel, kui olid avanenud ka kõige kõrvalisemad ja varjatumad 
kaljulõhed. 


NELJAS PEATÜKK 


Aprilli algul, laupäeval, pisut enne päikeseloojangut väljus Budapestist lahtine, 
pika mootori ja hiiglasuure pagasiruumiga kaheistmeline auto. Väljastpoolt kuldseks 
värvitud ja seestpoolt nahaga polsterdatud «Lincolni» rooli taga istus mees sinises 
sviitris, mille rinnal ilutsesid valged põdrad. See oli Fine — kirglik kalamees, kütt, 
alpinist ja ujuja (ta suples Doonaus peaaegu aasta läbi). John Fine'i väljasõit oli 
tavaline asi nende budapestlaste meelest, kes teda tundsid. Ameeriklane oli juba paari 
aasta jooksul igal laupäeval sõitnud linnast välja: kord Balatoni järve aarde, kord 
lõunasse, Szegedisse, kus Tisza pöörab Jugoslaaviasse, kord alpi lähistele, Rumeenia 
piirile, kord oma veinide poolest kuulsasse Tokajsse, mis asetseb Suure Ungari 
madaliku serval, Nõukogude Taga-Karpaatia lähedal. 

Seekord võttis «Lincoln» kursi itta. Vilksatasid mööda piki autostraadi kulgevad 
linnad: Monor, Cegled, Szolnok, Debrecen. Viimane, elektrituledest juba eredasti 
valgustatud, oli kõige suurem. Siin hargnes tee. Võis sõita Transilvaaniasse, 


Karpaatide juurde või Nyiregyhäza poole, Tisza juurde, Tokaj suunas. John Fine 
suundus Nyiregyhäza ja Tokaj poole. 

öö veetis ta lõkke ääres, Tokaj kalurite silme all. Hommikul andus ta 
pühapäevapuhkusele. Tiszas oli vesi veel jahe, kuid John Fine läks julgesti jõkke, 
suples ja ujus. Siis süütas ta lõkke, soojendas ennast, püüdis õngega käiu, keetis 
kalaleent ja jõi ära pudeli veini. Keskpäeval jäi ta raskesti magama kustunud 
lõkkeaseme juurde ja päikeseloojangu eel asus jälle tagasiteele. Automatk lõppes 
täpselt samuti nagu möödu- 

nud laupäeval ja pühapäeval. Kui John Fine'i oleks ka jälgitud, oleks raske olnud 
teda milleski kahtlustada. 

Alles kaua aega hiljem selgus, et laupäeva õhtul oli John Fine peatunud 
inimtühjal teel Nyiregyhäza lähedal, avanud avara pagasiruumi ja lasknud sealt 
välja kaks peidus olnud reisijat: Clarki ja tema assistendi Jaroslav Grabi, päritolult 
Taga-Karpaatia ukrainlase. Hüvastijätt oli lühike, sõnatu: kõik oli öeldud juba 
varem, Budapestis, katuse all, kus kommersant John Fine'i esindus võis end vabalt 
tunda. 

Pimeduse ja alanud vihma kätte all jõudsid Clark ja Grab õnnelikult suurest 
linnast lääne poolt mööda minna ja tulid põhjaservale raudteetammile. Siin pugesid 
nad varju teeäärsesse aeda, ootasid kaubarongi ja olid juba ammu enne südaööd 
jõudmas piirijaama. Enne semafori hüppasid nad rongilt maha ja kadusid vaikselt 
pimedusse. Pool tundi hiljem koputasid nad raudtee ääres seisva üksiku väikese 
maja pimedale aknale. Teevalvur ootas neid. Ta avas ukse, silmitses külalisi, lasi 
pea longu ja viis Clarki ning Grabi vaikides pööningule, kuhu oli laotatud lõhnavat 
heina. Kortsus näoga ja kongus ninaga raudteelane oli juba küllaldaselt vilunud 
piiririkkujate salakorteripidaja, et ilmutada liigset uudishimu. Clark hindas tema 
tagasihoidlikkust. 

«Valmis?» küsis ta, raputades end vihmast ja pühkides märga nägu. 

Peremees noogutas. 

«Aga neil .. . meie teekaaslastel?» 

«Ka neil on kõik korras.» 

«Millal te saate meid üle saata?» 

«Ootame head udu. Puhake. Küllap jõuate.» 

Kõlatult astudes läks peremees trepist alla ja sulges hoolikalt pöö-ninguukse. 
Riideid seljast võtmata istus Clark heinasülemile pööninguakna juures ja asetas 
püstoli enese kõrvale. 

Vihm lakkas ja pilvede vahelt hakkas paistma tähti. Peagi hajutas tuul viimased 
pilveraasud ja taevas läks üleni selgeks. 

«Ilm läks ilusaks, olgu ta neetud!» kirus Clark. 

Pärast seda, kui Clark oli lahkunud Fine'i külalislahkest majast Budapestis, kus 
ta end varjas, kõneles ta ainult vene keelt ja sundis ennast isegi vene keeles 
mõtlema. 

Clark tõusis ja astus akna juurde, mis oli suunatud itta, piiri poole; ta äigas käega 
akna eest ämblikuvõrgu ja tolmu ning surus näo vastu klaasi. Heledas kuuvalguses 


oli hästi näha suur raudteesild üle Tisza. kohe selle taga, jõeäärsete aedade 
tumedate laikude taga asub Javor, kuhu Clark ja Grab pidid pääsema. 

Selge taeva taustal oli selgesti näha tellisetehase korstnad, kloostri-kiriku 
kuppel, elevaator ... Tsinkplekist majakatused läikisid metalselt. Sätendas lugematu 
hulk tulesid. Hoolikamalt silmitsedes Clark nägi, õigemini aimas talle fotode järgi 
hästi tuntud tornisiluetti endise Rahva-raada hoonel. Selles pidi asetsema ka 
hiiglasuur kell. Tugevad prožektorid kõrgete raudmastide otsas valgustasid igast 
küljest raudteesõlme rajooni, valget neljakorruselist vaksalihoonet, pumbamaja, 
depood ja arvukaid rööpapaare. 

Kümned inimesed olid mitu ,aastat töötanud selleks, et Clark teaks võimalikult 
rohkem Javorist ja selle elanikkonnast, et ta võiks loota kaasosaliste peale, et tal 
oleks lootust õnnelikult üle piiri pääseda. Ometi polnud tal kindlat veendumust, et 
tema kestev, võib-olla isegi tagasipääsmiseta komandeering korda läheb. 

Kui lähedased ja kättesaadavad tunduvad siit nood Javori hooned, need 
sätendavad soojad tuled .. . Normaalsetes tingimustes võiks nende juurde jõuda 
poole tunniga. Ent kes teab, kui palju energiat ja aega kulub selleks, et läbida see 
tühine vahemaa salaja! Pole sugugi võimatu, et Javoris juba teatakse Clarki plaani 
kuni viimase detailini: nõukogude luurajad oskavad töötada. 

Seda teatakse hästi ka Ühendriikide luure keskvalitsuses. Just seepärast jäigi too 
John Fine, andevaesuse ja ülespuhutud totruse kehas-tus, tänu oma kõrgele 
eestkostjale Pentagonist, mõnulema kevadisse Budapesti, aga tema, andekas ja tark 
Clark, oli sunnitud riskima eluga. 

Neist mõtteist muutus Clark süngeks ja astus kähku akna alt ära. Ta poleks 
oodanud, et võib niivõrd endast välja minna. Ja millal õieti oligi see meeleolulangus 
alanud? Üliraske teekonna algul, Nõukogudemaa lävel. Narts! Ilamokk! .. . Clark 
tundis külmavärinaid. 

Ta kirus ennast mõttes, tõmbas taskust lameda konjakipudeli ja rüüpas sellest 
ahnelt. 

«Näed sa, vennas,» tähendas ta korki peale kruvides, «meie teekonna esimene 
etapp on lõppenud täiesti edukalt.» 

Sõnaaher ja sünge Grab liigutas asjalikult oma kandilisi lõuapärasid — ta mälus 
asjasse süvenenult suitsuvorsti. 

«Elajas!» mõtles Clark ja kuulas vastikustundega Grabi matsutamist. 
«Jõehobune!» 

Clarki suurtes plaanides oli Jaroslav Grabile jäetud vägagi tagasihoidlik osa. 
Kohaliku inimesena, kes tunneb hästi Tisza paremat kallast ja tervet Taga- 
Karpaatiat, kes on üle paarikümne aasta elanud Javori linnas, pidi ta juhtima Clarki 
üle piiri ja läbi vastavast rajoonist. Pärast selle ülesande täitmist peab ta ühendusse 
astuma kellegi Tšekanjukiga, oma vana sõbra ja semuga, ning võib siis pöörduda 
tagasi Ungarisse sama teed kaudu kust tuligi. Täieliku õnnestumise korral, see 
tähendab, et kui Grab täidab täpselt John Fine'i poolt antud ülesanded, saab ta 
kokkulepitud summa dollareid ja võib sõita, nagu talle lubati, koos oma 
perekonnaga Ameerikasse. 


John Fine'i instruktsioonis olid ette nähtud juhtnöörid Grabile ka seks puhuks, 
kui ta peaks nõukogude piirivalvega silm silma vastu kokku põrkuma .Kriitilisel 
hetkel pidi ta ise enesele lõpu tegema. Selleks oli küllalt haarata hammaste vahele 
särgikrae nurk ja purustada sinna õmmeldud mürgiampull. 

Kui Jaroslav Grab on sunnitud täitma seda punkti John Fine'i instruktsioonist, 
shs muutub dollarite hulk, mis talle lubati Clarki juhtimise eest, kümnekordseks. 
Sel juhtumil läheb see raha perekonnale, kes oli leidnud enesele peavarju Lääne- 
Saksamaal, ümberasustatud isikute laagris. Kui aga Grab langeb elusana piirivalve 
kätte, siis ei saa 

tema perekond mitte midagi ja langeb pealegi veel karmide repressioonide 
ohvriks. 

Silmitsedes nüüd oma teejuhti, irvitas Clark mõttes tema lootuste üle, et see 
«kasulik ots» korda läheb. Igal juhul — nii nurjumise kui õnnestumise korral — 
pidi Grab surema. Mida tähendab siin mingisuguse Grabi elu! Clarkil poleks 
olnud kahju isegi kümnetest võõrastest eludest selle nimel, et kindlustada enesele 
rahulikku eksisteerimist Javoris. Nii tugeva vaenlase vastu nagu seda on 
nõukogude luure, tuleb võidelda rafineeritult, põlgamata mis tahes vahendit. 

Clark oli veendunud, et tal ei õnnestu oma jälgi kaotada. Grabi polnud tal tarvis 
teejuhina, nagu viimane ise arvas, vaid kattevarjuna. Clark oli juba parajal ajal 
hoolitsenud selle eest, et Grab satuks pärast seda, kui on sooritanud oma töö, 
võimalikult kiiremini piirivalve kätte. Ja ta oli kindel, et Grab hammustab parajal 
hetkel vabatahtlikult puruks mürgiampulli — teist väljapääsu tal pole, elusalt ta 
ennast kätte ei anna. Sõjapäevil oli Grab teeninud karistussalkades, põletanud 
maju Voronežis ja Kiievis, lasknud maha süütuid inimesi Taga-Karpaatias. 

Viisteist aastat oli Clark õppinud mehaaniliselt valitsema oma närve ja 
tundeid, täitma kuulekalt oma külma ja kaalutleva mõistuse käske. Ta oli selles 
suhtes juba paljugi saavutanud, ent ikkagi — seda näitas tänanegi katsumus — 
polnud ta ennast veel täielikult võitnud. Ta oleks pidanud praegu magama või 
äärmisel juhul veel kord hoolikalt kontrollima, kas ehk ei leidu tema plaanis 
mingit valearvestust, ent tema mõtleb hoopis kurat teab millest ja kadestab 
Budapesti jäänud John Fine'i. 

Viisteist aastat tagasi oli kolonel Franklin Crak pannud oma ainsa poja ühte 
Ameerika salakolledžisse, mis valmistas ette kõrgesti kvalifitseeritud luurekaadrit. 
Kümneaastasele poisile õpetati tavaliste õppeainete kõrval ka spetsiaalseid aineid. 
Viie aasta pärast sai Clark üldise keskhariduse ning asus täielikult omandama 
salajase elu kunsti igale luurajale ülirasketes Venemaa tingimustes. 

Kolledžis õpiti Nõukogude Liidu Kommunistliku Partei ajalugu ja Nõukogude 
riigi ajalugu. Clark uuris «Kommunistliku partei manifesti», tuupis selle pähe, jättis 
mällu aastaarve partei ajaloost, luges originaalis kaasaegseid nõukogude raamatuid. 
Ta õppis tundma nõukogude ja vanu vene laule, nõukogude inimeste elu-olu, 
nende harjumusi, iseloomustavaid kõnekäände, ütlemisi, kõneviisi. Muidugi mõista 
õppis ta seal ka näitekunsti, täpsuslaskmist, akrobaatilist osavust, mürkide 
käsutamist 'ja palju muud. Ta omandas vedurilukksepa, autojuhi ja habemeajaja 


elukutsed. Insenertehnilise personali keskel võis ta tunda end sama vabalt kui 
sõdurite hulgas. Kui asjaolud oleksid nõudnud, oleks ta võinud hakata ka 
tsirkuseartistiks, bajanistiks või isegi matemaatikaõpetajaks. 

Koolis oli olnud raske, kuid selle eest oli Clark nüüd võimeline naeratama isegi 
surmale silma vaadates. Näiliselt muretuna oli ta alati valmis haarama silmapilk 
taskust püstoli ja kihutama oma vastasele kuuli südamesse või pähe. Ta võis alla 
hüpata kolmekordse maja 

aknast, ujuda ja sukelduda kuf käia, kiiresti suusatada mööda lume-lagendikku, 
hästi ronida mööda kaljusid või puid, kerge vaevaga ja jõudu kaotamata nälgida 
kolm ööpäeva järjest, visalt taluda kestvat janu, juua viina klaasitäite kaupa. Ta on 
puhastverd ameeriklane, kuid kõneleb suurepäraselt vene keelt. Kas John Fine 
suudaks seda? 

Ja oma kaasmaalaste hulgas ei lakanud Clark olemast inimene salajase eluga. 
Alandlik ja kuulekas, vihkas ta südamest oma karjäärite-gevaid ülemusi, noid 
memmepoegi, kes kunagi ei riskinud eluga. Kade-dusest tingitud vihkamine ei 
takistanud teda aga põrmugi kännuseid teenimast, karjääri tegemast. Karjääri teha 
oli ta aga otsustanud iga hinna eest. Ta ei jää peatuma poolel teel, olgu oht nii suur 
kui tahes. Ja mis olekski elu ilma varanduseta, ilma kõrge seisundita? 

Clark teadis kindlasti, et ta ei pääse kunagi üles mööda karjääri-treppi, kui ta ei 
ületa seda kolmandat või neljandat, igal juhul otsustavat astet — Karpaate. Ta ei 
näe koloneli ega isegi majori paguneid, kui ta selle ülesandega toime ei tule. Ei, ta 
teeb kõik. Ta avab enesele tee Pentagoni kõige tähtsamatesse ja salajasematesse 
kabinettidesse, ta jõuab järele ja möödub John Fine'ist, kes tänu oma dollarile ja 
sidemeile on saavutanud luurajate maailmas silmapaistva koha, mida ta tegelikult 
väärt ei ole. Tuleb tungida edasi, kärata välja sellest tundmatuse vastikust mülkast, 
tähelepandamatute inimeste ridadest. Luuraku praegu tema kännul surm, kuid selle 
eest hiljem, viie-kuue aasta pärast, on tal suur arve pangas, koloneli pagunid 
õlgadel, omaenda villa, luksuslik limusiin, kasulik abielu mingi riigimehe või 
rahatuusa tütrega ning vaieldamatu õigus vaadata ülalt alla nendele, kes praegu 
tema peale nõnda vaatavad. Oi, selle nimel on Clark valmis kõigeks! 

Clark ja tema kaaslane istusid raudteevalvuri putka pööningul öö ja päeva. 
Järgmise päeva õhtul viis teevalvur oma meretagused külalised läbi mahajäetud ja 
metsistunud aedade Tisza aarde, mis oli tiheda udulinikuga käetud. 

Jõe kaldal sügavas lohus ootasid Clarki «matkakaaslased» — kolm turjakat 
meest ühesugustes joppides. Tallenahksed kraed olid neil üles tõstetud, sonimütsid 
silmini pähe tõmmatud. Näod olid tumedad ja ebamäärased. Igaühel oli käes 
automaat, vöö küljes laetud magasinid, granaadid. 

See oli «kattegrupp», veel üks Clarki kavalus ja saladus. Kõik kolm olid relv 
käes teeninud Saksa fašiste. Pärast sõda olid nad varjanud end jõukudes põhja pool 
Karpaate, raskesti ligipääsetavates rajoonides, öösiti ronisid nad sealt välja, tapsid 
nurga tagant nõukogude töötajaid ja terroriseerisid kohalikke elanikke. Nad olid 

Teisel pool kordonit leidsid nad kähku enestele uued peremehed — 
ameeriklased. Kõik kolm olid jänkidega soodsalt kaubelnud ning olid nüüd jälle 
valmis minema Nõukogudemaale — tapma, röövima ja põletama. 


Need mehed, nagu Grabki, ei aimanud, milline on nende tõeline osa Clarki 
plaanides. Nad arvasid, et täidavad tähtsat ülesannet. Nad pida- 

sid Clarki oma peremeeste usaldusmeheks, kellele on antud käsk saata neid 
kaugele teele, ja nad ei teadnud, et piiri ületades peavad nad vaid piirivalvurite 
tähelepanu Clarkilt kõrvale juhtima. 

Clark instrueeris surmaminejaid lühidalt ja summutatud häälel viimast korda ja 
andis märku alustada jõe ületamist. Vaevalt kaldast eemaldunud, muutus paat kohe 
nähtamatuks. 

Clark ja Grab lebasid vaikselt lohu serval ja silmitsesid hinge kinni pidades 
udust Tiszat, oodates tulistamise sähvatusi. 

Möödus kümme ... viisteist . . . kakskümmend minutit. Tisza vaikis. Clark 
ohkas kergendatult — kõik oli korras. 

Udust kerkis hääletult esile kerge täispuhutav paat. Võtnud uued reisijad peale, 
tõukas paadimees pehmelt mõlaga vastu kallast. 

Kümne minuti pärast oli Tisza kure voolus kandnud kumnist paadi sinna, 
kuhu ta pidigi Clarki kavatsuse kohaselt jõudma: idakaldale suure raudteesilla ja 
paagivalvuri maja varemete vahel, vähemalt kilomeeter esimese grupi 
maabumispaigast kaugemale. Siin uputati paat. 

Ehkki Clark oli piiri ületamiseks kõigiti ette valmistatud, astus ta 
Nõukogudemaale ometi ületamatu hirmutundega. Üks asi on ületada piiri mõttes, 
teoreetiliselt, hoopis teine asi aga — teha seda nõnda, tegelikult. Ta tajus selgesti, 
selgemini kui kunagi enne, mille peale ta oli välja läinud. Igal sammul — sõna 
tõsises mõttes igal sammul —- varitses teda surm. 

Clark ja tema kaaslane kuulatasid mõne aja pinguldatult vaikides. Clark lamas 
Grabi peal ega puudutanud maad isegi sõrmeotsaga. Ta oli otsustanud ületada piir 
Grabi seljas, jätmata mullale mitte ühtegi jälge enesest. 

Piiril oli vaikne. Vahetevahel kostis Tiszalt tugevat sulpsatamist. Seal varises 
vette, nagu luurajad hästi teadsid, kurest voolust õõnestatud kallas. 

Kaldaäärne pind oli kevadiselt pehme, jahe ja lõhnas vesikasvude, 
kalasoomuste ning mulluste kõdulehtede järgi. 

Clark pigistas Grabi õlga. Too tõusis ettevaatlikult, kaalutletud mõõdukusega, ja 
hakkas kohe Nõukogude territooriumi sügavusse astuma. Kogu oma jõu, kogu 
tähelepanu kulutas ta selleks, et liikuda hääletult. 

Clark istus oma assistendi seljas, vaatas ringi, kuulas ja püüdis arvata, kus 
viibivad praegu nõukogude piirivalvurid. Millega nad tegelevad? 

Üks nende piilkondi võib asuda praegu paarisaja meetri kaugusel raudteesilla 
all, või pisut edasi, majakavalvuri maja varemetes. Kui seal, siis läheb kõik hästi, 
vähemalt esimesel etapil. 

Kuid Clark teadis väga hästi, et nõukogude piirivalvurid ei valva riigipiiri 
šablooni järgi, et nad on leidlikud välja mõtlema igasuguseid üllatusi, mida ijad 
piiririkkujatele teele seavad. Nende piilkond võib viibida kõige ootamatumas 
paigas, nad võivad kurdistada sind oma «Seis!» hüüdega just sel hetkel, kui pead 
ennast juba pääsenuks. Kui 

see peaks juhtuma, siis — nagu ette on nähtud — heidab Grab maha ja alustab 
tulistamist kuni viimase padrunini. Teda toetavad «matkakaaslased», Clark aga 
sööstab nii kiiresti kui jõuab Tiszasse. Olgu ta kevadised vood jääkülmad ja 
tormised nagu mägioja, nagunii jõuab ta tagasi vasakule kaldale ja poeb peitu varem 
valmis vaadatud urgu. Ette on nähtud kõik, absoluutselt kõik, mis võib Clarkiga 
juhtuda. Iga samm on tuhat korda läbi kaalutud. Igale juhusele on vastu seatud külm 
arvestus, otsustavus, aastaid kestnud treeninguga omandatud osavus, — ent ometi ei 
vabane Clark hirmutundest. 

Grab peatus ja sosistas: 

«Vöönd .. .» 

Ei, sellel helil polnud midagi ühist sellega, mida inimesed sosistamiseks 
kutsuvad. See meenutas pigem mao sisistamist, mida võib kuulda ainult samasse 
maotõugu kuuluv olevus. 

Clark tundis hästi selle sõna saladust. 

Kui mitmeid kordi oli ta juba luurekoolis, nagu ta kaasõpilasedki, leiutanud 
vahendeid selle kitsa maariba ületamiseks! Palju oli leiutatud vahendeid, ent ikkagi 
jäivöönd takistuskiviks luurajate salateedel. Mitte ainult inimese, vaid isegi jänese 
jälgi võis sellelt kohe märgata . Sellest ei saa üle roomata, ei saa mööda minna. 
Kõikjal on ta ees — küll tasandikul, küll jõgede kallastel, sooservadel ja isegi 
mägedes. Teenistusvööndisse jäetud jälgede järgi oskavad piirivalvurid kindlaks 
määrata piiririkkuja liikumissuuna ja isegi tema füüsilised tunnused. Siit alustavad 
oma otsimisi teenistuskoerad. Ja mida kogenum on too, kes astub sellele pehmele, 
kobestatud mullale, mida rohkem ta sellest teab, seda kõhutavam näib talle see 
takistus. Clark oleks nõus olnud hüppama langevarjuga kuhu tahes, et mitte ületada 
seda näiliselt süütut maariba. 

Millegipärast just nüüd, selle vööndi ees, mõtles Clark sellest, et ta on veel noor 
ja poissmees, et ta võib-olla ei saa kunagi kända koloneli-paguneid, et ta lebab Tisza 
kaldal, samal ajal John Fine mõnuleb oma pehmes voodis või mängib pokkerit. Ta 
mõtles ka sellest, et kõik, mis ta seni on teinud, on olnud vaid ettevalmistus sellele, 
mida ta peab tegema nüüd. 

«Vöönd,» kordas Grab, kes oli oma ratsaniku vaikimist ja kõhklemist omamoodi 
mõistnud. 

Clark surus energiliselt Grabi õlga. Too laskus ettevaatlikult põlvili, tegi 
enesekindlalt mingi tabamatu liigutuse ettepoole, heitis maha laia kummiriba ja 
laskus sellele. Clark ei saanud jätta mõttes tunnustust avaldamata oma kaugeltki 
mitte sportliku välimusega teekaaslasele. Ta patsutas kergelt tolle sooja kurdudesse 
tõmbunud kukalt. See puudutus kuulus samuti nende kokkulepitud märkide hulka, 
mille abil Clark oma «hobust» juhtis. See tähendas: «Kõik on korras!» 

Grab lebas kummist ribal, puhkas raskesti hingates ja ootas käsku. Ja Clark 
tundis läbi riiete tema kuuma higist selga. 

Kui Clark poleks olnud lootusi andev õpilane kuulsast luurekoolist, siis oleks ta 
võib-olla lasknud end meelitada vaiksest momendist ja üle- 

tanud vööndi otsekohe. Kuid Clark arvestas kõike. Ta teadis, mis juhtub 
hiljem, öine piilkond avastab jäljed tingimata. Jälgi ajav koer jõuaks talle järele 
enne, kui ta jõuaks kindlasse varjupaika. Ja Clarki kogu karjäär, mis nii 
hiilgavalt alanud, lõpeb kuulsusetult. 

Clark sügas küüntega Grabi kukalt. See tähendab, et too peaks tagasi 
minema. Grab roomas käratult Tisza poole. Meeter, kaks, kolm . .. kuus. 
Kõrge rohi. Känd... Kõdunenud ja sammaldunud puutüvi ... Liiva-auk... 
Noh, nüüd aitab. Clark koputas kergelt Grabile pähe ja too peatus sedamaid, ise 
raskesti hingeldades. 

Pinguldatult kuulas Clark piiril valitsevat vaikust. Ta ootas piilkonda, mis 
pidi ilmuma kas paremalt, välgust lõhestatud tamme poolt, või vasakult, 
paagivalvuri hurtsiku varemete suunast. Piirivalvurid liiguvad aeglaselt piki 
teenistusvööndit ja valgustavad seda laternatega. Ühelt tiivalt teiseni. Pärast 
lühikest puhkust kordab piilkond oma marsruuti. Clark arutas, et kui ta ületab 
vööndi hiljem, mitte praegu, enne piilkonna tulekut, vaid pärast seda, kui 
piirivalvurid on tagasi pöördunud, siis jääb tema käsutusse vähemalt tund aega. 
Selle aja jooksul võib juba peitu pugeda. Ja seda isegi kõige raskemate 
tingimuste puhul: kui jäljed varsti avastatakse. Kui aga enne avastatakse 
naabrite jäljed, mitte tema omad, ja seda lootis Clark kindlasti, siis on tal veelgi 
enam lootust edule. Kahe tunni jooksul jõuab ta piirist niivõrd kaugele, et isegi 
saja koer aga ei suudeta teda avastada. 

Clark ja Grab võpatasid ühekorraga, kui paremal udus sähvatas madalal maa 
kohal kitsas taskulambi valgusvihk. Clarki terav kõrv kuulis ettevaatlikke 
samme. 

Piilkond jõudis Grabi ja Clarki kohale. Valgusvihk silus ühtlaselt ja 
rahulikult kobestatud pinda. Sõdurite sammud eemaldusid vasakule. 

Clark pidas hinge kinni, limpsis huuli. Latern kustus. «Jõudsid varemeteni,» 
arvas Clark. «Kõhe pöörduvad tagasi.» Ta surus kergelt Grabi õlga, mis 
tähendas: «Ole valmis.» 

Valgus süttis, jälle kostsid sammud. Nüüd hoopis energilisemalt, tihedamalt. 
Clark muigas rahulolevalt. Ta näis aimavat sõdurite meeleolu: nad ruttavad 
vahtkonnaruumi. 

Piilkond kaugenes vööndit valgustades. 


VIIES PEATÜKK 


Mõni päev enne eespool kirjeldatud sündmusi määras viienda kordoni ülem 
kapten Šapošnikov, kelle piirilõigus varjasid ennast piiririkkujad enne otsustavat 
hüpet, toimkonda jefreitor Kablukovi ja vanem Smoljartšuki koos teenistuskoera 
Sangariga. 

Varahommikul, päikese tõusu ajal, väljusid piirivalvurid kordoni väravast ja 
suundusid Tisza aarde, kus nad pidid teenistuskohuste täitmisele asuma. 

Kablukov ja Smoljartšuk olid peaaegu üheealised mehed, kuid eri- 

nesid teineteisest järsult. Kablukov oli jässakas, laiaõlgne, raskevõitu, aeglaste 
liigutustega, jämedate näojoontega ja põhjamaiselt ruugete juustega. Sügavates 


koobastes istuvad tõsised silmad vaatasid rahutult heledate puhmas kulmude alt. 
Kõrge laup tõmbus nurklikesse kortsudesse. Kablukov vaikis, kuid tema näoilme, 
tema pilk kõnelesid selget keelt sellest, et ta süda valutas. 

Smoljartšuk oli ligi kähe peajao võrra Kablukovist pikem, sihvakas ja liikuv. 
Tema roosadel põskedel paistsid kullakarva pehmed udemed. Hambad olid tal 
suured, puhtad, ühesugused. Punastel huultel säras tal alatasa nagu sinna unustatud 
naeratus. Lõbusate silmade pilk libises Tiszalt taevale ja viinamägedelt 
kõrgmägedele, mida valgustas hommi-kupäike. 

Kõik ütlesid vanem Smoljartšukki nähes, et ta on kõige pikem mees rivis, 
esimene teenistuses ja õppustel, eellaulja väeosa rännakuil, vembumees ja 
naljahammas puhkehetkil, et teda armastavad tütarlapsed, austavad seltsimehed ja 
sõbrad, et tal on kadestamisväärt tervis ja tugevus. 

«Päev paistab tulevat kõige kevadisem. Vihmad on läbi. Oh, küll me saame täna 
kahekesi päikese käes kõrvetada! Kuidas on, Andrjuša, ega sul midagi päikese vastu 
pole?» 

Kablukov ei vastanud. Ta pööras end alles pärast seda, kui Smoljartšuk oli 
asetanud käe talle õlale ja korranud küsimust. Ta vaatas seltsimehele otsa ja ta 
pilgust oli näha, et ta mõtted ei viibi praegu siin, vaid seal, kaugel Pomorjes, kõdus. 
Kordonis oli kõigile teada, miks Kablukov oli nukras meeleolus. Mõne päeva eest 
oli ta saanud kirja, milles teatati, et ta ema oli äkki raskesti haigestunud. 

Kapten Šapošnikov, kordoni ülem, oleks mõnel teisel ajal kohe taotlenud 
ülemustelt Kablukovile lühiajalist puhkust, kuid nüüd ei saanud ta seda teha — 
tugevdatud valve piiril tegi võimatuks igasugused puhkused. Pealegi oli juba 
lähedal päev, millal Kablukovi teenistusaeg täis pidi saama. Nädala-paari pärast 
sõidab ta lõplikult koju, demobiliseerub. 

Vanem võttis taskust hõbedase portsigari ja koputas paberossiga selle kaanele, 
millele oli graveeritud: «Eeskujulikule jäljekütile Taga-Karpaatia pioneeridelt.» Ta 
küsis: 

«Andrei, sa said vist emalt kirja?» 

«Ei,» ühmatas Kablukov. «Õekeselt.» 

Ta heitis sinelihõlma kõrvale ja võttis püksitaskust välja murdekohtadelt 
kulunud vihikulehe, mis oli tihedasti tindipliiatsiga täis kirjutatud. Lastes pilgul üle 
lehe joosta, luges ta õe kirjast ette selle koha, mis talle ilmselt kõige enam valu 
tekitas: «... niisugusel päeval, vennas, ei suuda meie emake ise enesega midagi 
peale hakata, muudkui võtab laekast kõik teie ülesvõtted, laob need lauale laiali 
ega tõsta neilt silmi hommikust kuni õhtuni.» 

Kablukov pani kirja kokku, pistis tasku ja kohendas sinelit pinguli tõmmatud 
vöörihma all: 

«Mõistad sa nüüd, miks ma niisugune sünge olen?» 

«Kuule, Andrei,» ütles Smoljartšuk äkki, «aga mis siis, kui Olga Feodorovna 
saaks teada, mis meil siin sünnib? Mida ta sulle siis kirjutaks?» 

Kablukov vaatas huvitunult Smoljartšukile otsa. 

«Tahad, ma ütlen, mida: Ta kirjutaks sulle nõnda,» jätkas Smoljartšuk. «Anna 
andeks, mulle kallis Andrjuša, oma vanale haigele emale. Kurbus tuli mulle peale 
ja ma ei kannatanud enam välja, kae-basin sinu õekesele, et olen maha jäetud. Ja 


tema, rumaluke, kirjutas sellest sinule. Ja millal! Sel samal tunnil, kui sina pead 
olema valmis, et meie kodumaa vaenlasi piiril kinni pidada! Anna andeks, veel 
kord — anna andeks. Hoia püssi tugevasti peos, Andrjušake. Õnnistan sind, 
pojuke. Tee kõik nii, et ma võiksin sinu üle uhkust tunda, nagu ma tunnen uhkust 
sinu vendade-kangelaste üle ...» Smoljartšuk naeratas. «Oled sa oma emaga nõus 
või mitte?» 

«Nõus,» ütles ta. 

Smoljartšuk ja Kablukov tõusid kaljule, mis oli tihedasse võssa kas-vanud. 
Sangaril käskis Smoljartšuk heita pehmele mäesamblale. 

Kablukovi ja Smoljartšuki kohustused seisid selles, et hästi maskeerituna 
toimetada vaatlust otseselt piirijoone ja samuti selle lähema ümbruse üle. 

Piirivalvuri tööd ja kohustusi võib määritleda lühidalt: edukas võitlus 
piiririkkujate vastu. Ent kui mitmekülgne ja pahatihti ka kestev on see võitlus, 
kui palju tuleb kulutada jõudu selleks, et ette valmistada parimaid tingimusi 
selleks võitluseks! Piiri ja selle lähema ümbruse vaatlemine taotlebki peamiselt 
seda eesmärki — valmistada ette tingimusi edukaks võitluseks piiririkkujate vastu. 

Kaljule jõudnud, asus Kablukov tasahilju kaljunuküe, liibus vaikides vastu 
käärpikksilma ja unustas tükiks ajaks oma paarimehe. 

Smoljartšuk seevastu tundis ennast vaatluspunktis vabalt ja peremehelikult, 
kuigi temal kui jäljeajajal, teenistuskoerte instruktoril, ei tulnud sageli siin 
viibida. Tänane toimkond oli talle erandiks. 

Smoljartšuk vaatas lõunasse, siis itta ja läände. Ta nägi palja silmagagi väga 
hästi. 

Tormine Tisza, mis ammutas vett veel lumistest Karpaatide mäe-lõhedest, 
õhkus kerget, läbipaistvat auru. Jõe järsk läänekallas haljendas samaragdsest 
rohust, selle aasta esimesest taimevaibast. Õitsvate aedade keskele peitunud ungari 
majade korstnatest kerkis hommikust suitsu. Lame idakallas oli kohati käetud 
loikudega — kevadise suurvee jälgedega, kohati mustendas värske muda, paistis 
suuri juurikaid ja maa seest väljauhutud puutüvesid, mis olid kantud siia võib-olla 
salapärasest Verhoviinast, kus ühinevad Must ja Valge Tisza. Piiritulpade otsa 
kinnitatud roostevabast terasest vapid sädelesid varajase päikese kurtes; 
jälgedevöönd läikis tugevasti öisest kastest. Mäenõlval liikusid mööda looklevat 
teed kolhoosnikud viinapuude vahel. Välgust tabatud tamme kuivanud okstel 
hüples reibas harakas. Maalri rippistme vari 

langes vette raudteesilla sõrestiku kõrvale. Raudteevalvur liikus kummargil 
mööda liipreid ja koputas hoolikalt vasaraga vastu rööpmeid: toksab ja kuulatab, 
toksab ja kuulatab. Kalju kohal, pisut kõrval, seal, kus istusid vaatlejad, lõõritas 
lõoke. Jahedate, veel varjuliste Karpaatide kohal eksles üksikt pilveke — suure 
pilve jäänus. Kiiresti asendit muutes ümbritses ta mägesid udulinikuga, varjas 
rohelisi aasu, mähkis endasse süngeid mägikuuski ja sulas viimaks ühte öömäe 
valge kupliga. 

Selles erakordses maailmas, piiri maailmas, elab Smoljartšuk niikaua — ta oli 
seda kindlasti otsustanud —, kuni teeb läbi kõik piirivalve ametid alates reamehest 
kuni kindralini. 


Smoljartšuk istus Kablukovi juurde kivile. 

«Minu arvates pole piiril midagi kahtlast,» ütles ta. «Aga kuidas sina, Kablukov, 
arvad? Mida sa näed selle pikksilmaga?» 

«Seni mitte midagi huvitavat.» 

Kablukov istus kaua, vaikides ja liikumatult nagu kivikuju käär-pikksilma taga 
ega pööranud selle kõikenägevat silma kõrvale Tisza vasakpoolsest kaldast. Näis 
nagu oleks ta valmis istuma siin just nõnda tund tunni järel kuni õhtuni. Kuid varsti 
tõmbus ta pikksilmast eemale ja vaatas rõõmsa ärevusega seltsimehele otsa. 
Smoljartšuk taipas sõbra pilgust, tema põskedele tekkinud ärevusepunast, et too oli 
näinud midagi ebatavaliselt tähtsat. 

«Kas sa näed purustatud tellisetehase korstnat sealpool kaldal?» küsis Kablukov. 
«Näed sa selle keskpaigas mürsuauku?» 

Smoljartšuk noogutas. 

«Vaata!» Kablukov tõukas Smoljartšuki pikksilma taha ja jälgis kannatamatult, 
kuidas too sobivamat asendit otsides kivile istus. «Noh, kas näed?» 

«Näen.. .» Smoljartšuk vaatas nõutult üle õla jefreitorile otsa. «Näen tühja 
kohta...» 

«Saa vaata paremini.» 

«Paremini enam ei saagi!» Smoljartšuk surus silmad jälle vastu okulaare. «Seal 
on korsten ja korstnas on mürsuauk.» 

«Aga kas augus enam midagi näha pole?» 

«Mitte midagi.» 

«Auras ara, tähendab. Kontrollime.» 

Kablukov istus jälle pikksilma taha ning ootas kannatlikult. 

«Seal ta on!» hüüatas Kablukov mõne aja pärast Smoljartšuki käest kinni 
haarates. «Vaata ruttu.» 

Smoljartšuk liibus okulaaride vastu ja nägi selgesti binoklit ning selle taga suurte 
vurrudega kiilaspead. 

Binokkel ja pea kadusid varsti jälle, kuid piirivalvurid olid juba oma töö teinud: 
olles teineteist kontrollinud, veendusid mõlemad, et vaenlane jälgib pidevalt kordoni 
piirilõiku. 

Smoljartšuk võttis ühenduse kordoni ülemaga ja kandis ette vaatluse tulemustest. 
Paar minutit hiljem sai sellest teada ka kindral Gromada. Muul ajal oleks tema staap 
piirdunud vaid lihtsa juhtnööriga 

salgale. Nüüd aga järgnes sealt kordonile Gromada otsene isiklik käsk: jätkata 
pidevat vaatlust. 


Varakevadel algab peaaegu iga köidik Tisza orus, eriti neis paikades, kus jõgi 
tormab mägedest madalikule, sellega, et maa ja taeva vahele tekib mitmekihiline 
läbipaistmatu udu. Uduga algas ka järgmine päev, kui kapten Šapošnikov ja vanem 
Smoljartšuk ennast kindrali käsu peale maskeeritult kaljulõhesse peitsid. 


Lõpetanud positsiooni korrastamise, istus kapten Šapošnikov kalju põhjapoolsele 
järsule küljele, mida kattis üleni paks samblakiht. Ta pilk oli suunatud sinna, kust 
kostis Tisza summutatud köhin. Tema ümarate põskedega, peaaegu poisilikul näol, 
millel polnud vähematki kortsu, valitses aval rõõmus kärsitus. 

Neil päevadel ja tundidel, millal olukord piirilõigus oli eriti pinge-rikas, muutus 
vaikne ja tagasihoidlik Šapošnikov ebatavaliselt energiliseks, toimekaks, 
elurõõmsaks, jutukaks ja palju nooruslikumaks, kui seda tõotasid tema 
kolmkümmend reli eluaastat. 

Udus sähvatas arglik kiireke, siis teine, julgem, kolmas, neljas.. . 

Päikese tõusuga hõrenes udu märgatavalt ja muutus pisut roosakamaks. Läbi 
uduloori hakkas aegamisi paistma tumeda lõpuni värvimata silla serv, hiiglapaplite 
salu, tükike jõest. Mida kõrgemale päike tõusis, seda kuumemaks muutusid tema 
kiired, seda sinisemaks muutusid Tisza veed. Viimaks avanes vastaskallas täielikult: 
tuletõrje vee-paagid silla otsas, valgusfoor, piirivalve kollane maja, asfalttee, vöö- 
diline tõkkepuu ja raudteevahi putka teravaviilulise kivikatusega, tellisetehase 
korsten. 

Šapošnikov ja Smoljartšuk avastasid juba esimesel tunnil vaatleja, kes oli end 
maskeerinud eilsesse paika. Tähendab, piiri uurimine vaenlaste poolt jätkub. 

Tõelistel sõjameestel, leitnandist kindralini, on kindlaks reegliks: mõnikord 
«mõelda vaenlase eest», see tähendab — kujutleda enesele selgesti olukorda ühes 
või teises lõigus vastase seisukohalt, ära arvata ta mõtted ja siis paralüseerida tema 
tegevus. 

Kapten Šapošnikov ronis mõttes korstnaavasse ja hakkas vaenlase vaatleja 
silmadega kordoni piirilõiku uurima. Peaaegu keskel lõikab seda suur raudteesild. 
Päeval ja ööl töötavad siin läbilaske-kontroll-punkti piirivalvurid. Pole mingit 
võimalust ületada piiri selles kohas. Aga pisutkaugemal, välgust tabatud tamme 
juures? Jah, see suund paistab väga soodsana: Tisza kallas on siin kasvanud 
tihedasse võssa, teenistusvööndi taga algab kohe sügav nõgu, mis läheb üle 
mäelõheks. ära usu, ära usu näivat soodustust, see on petlik. Just selle mäelõhe suus 
nabivad nad su kinni. Muidugi ei jäeta seda kunagi ilma valveta. Otsi teist pääsu. 

Kapten Šapošnikov otsis vilunud, kõigeks valmis oleva luuraja silmadega nõrka 
kohta viienda kordoni piirilõigus, kuid ei leidnud. Ei 

pääse vaenlane läbi ei päeval ega öösel. Teda kuuldakse ja nähakse kõikjal, iga 
meetri peal pitri rajoonis. Seda eeldades hakkab vaenlane ootama eriti soodsat ilma: 
vihma ja tuult või läbipaistmatut öist udu. Ainult niisugusel ööl võib ta loota edule. 


... Adjutant, täies lahinguvarustuses, püstoli ja välitaskuga, üleni kinni 
nööbitud sinel seljas, avas auto esiukse ja laskis kindral Gromada masinasse, ise 
aga hüppas osavasti tagaistmele. 

Autojuht pööras pead ja küsis vaikides, ainult pilguga: kuhu käsite? 

«Piirile.» 


Tihti signaali andes liikus auto aeglaselt ja ettevaatlikult mööda linnatänavaid, 
mida täitis tihe, raske udu. Autod hõiklesid ärevalt selles hallis hämus. Tibutas 
vihma. Teravasti andis tunda läbitungiv niiskus. 

Linnast välja jõudes lisas autojuht kurust. Helendavas niiskes udu-vöös 
vilksatasid mööda telefonipostid. Varsti kerkisid udust suure asustatud punkti 
hoonete siluetid. Autojuht pööras pea pisut kindrali poole ja küsis jälle vaikides, 
ainult silmadega: kas sõidame sisse või mööda? Gromada viipas käega. Auto 
pöördus paremale, asulavahelisele teele. AIl paistis Tisza. 

Maastikuauto liikus kaua piki piiri, mööda jõekallast, peaaegu tee-nistusvööndi 
serval. Töötasid mõlemad veoteljed, ent ometi veeres masin ebakindlalt libisedes 
mööda sügavaid sissesõidetud rööpaid, rataste alt lendas vee- ja mudapritsmeid. 

Autojuht peatas sageli masina ja pühkis mudaseks muutunud tuuleklaasi. Neil 
hetkedel võis eriti hästi tajuda piiril valitsevat sügavat vaikust. 

Otse tee servani ulatus mets — tihe, läbipääsmatu, salapärane piirivööndi mets. 
Kui jõekallas muutus madalamaks, tasasemaks, põgenes mets jõe äärest mäkke, 
andes maad läbipääsmatuile võsa- ja kõrkja-tihnikuile. 

Üksteise järel vilksatasid mööda puna-rohelised piiripostid ja kõrged valvetornid. 

Metsast väljus kruusatee ja ühines maanteega. Lõbusalt kalda-kruusas 
sahistades hakkas maastikuauto kiiremini liikuma. 

«Komandantuur,» tähendas adjutant poolkuuldavalt. 

Laternavihk tabas udust väikese kõrkjaid täis kasvanud tiigi, tammi, vesiveski 
kivimüüri ja madala hoone kaldal. Tagantpoolt ulatus koman-dantuurini tihe mets. 
Vastaspoolel, jõe läänekaldal, helkisid külatuled. 

Autojuht arvas nähtavasti, et kindral peatub tingimata komandantuuris, ja 
aeglustas käiku. 

«Edasi!» lausus Gromada. «Kordonisse!» 

Viies kordon asus Tisza lähedal, piirist kahesaja meetri kaugusel, kolhoosi 
«Köit Tisza kohal» maade naabruses. 

Kuulnud naaberkordonist, et kindral Gromada liigub tema poole, kohendas 
kapten Šapošnikov oma kuube, tõusis, vaatas aknasse, kust oli 

ähmaselt näha Tisza, ja jäi mõttesse: kas on korras tema majapidamine, mille eest 
ta peab vastutama kindrali ees? 

Šapošnikov mõtles piirist. Ei, mitte laiast jõest, mitte teenistusvöön-dist, mitte 
piirimärkidest ja mitte piiri välistest tunnustest. Kordoni ülem mõtles inimestest, 
neist, kes moodustavad riigi piiri ihu ja vere. Mõttes lasi ta oma silme eest läbi käia 
kordonilõigu eelserva, ühest tiivast kuni teiseni. Ja ta nägi nii erinevaid, kuid 
ühteviisi kalleid sõdurite, jefreitorite, seersantide, vanemate ja ohvitseride nägusid. 
Šapošnikov uuris hoolikalt seda elavat piiri ja mõtles: kas ta oli mehed õigesti 
paigutanud, kas polnud jäänud kuskile uruke piiririkkujale, kas kõik piirivalvurid 
oskavad kuulda vaenlase lähenemist ka läbi tiheda udu? Šapošnikov vastas kindlalt: 
jah, kõik. Kapten Šapošnikov uskus igasse oma mehesse — nemad juba alt ei vea. 

Kindral Gromada väeosad kaitsesid üht kõige nooremat lõiku Nõukogude Liidu 
piiris. See oli tekkinud NSV Liidu ja Tšehhoslovakkia Vabariigi vaheliste 


läbirääkimiste tulemusena. Taga-Karpaatia liitmisega Ukraina külge viidi lõpule suur 
üritus — ukraina rahvas oli ühendatud ühte peresse. 

Šapošnikov, tollal veel leitnant, sattus kohe nende ohvitseride hulka, keda määrati 
sellesse piirilõiku uue piirijoone tekkimisest alates. Noil päevil polnud Tisza kaldal 
veel ei piirimärke ega ka muid piiriehitusi. 

Visalt ja töökalt oli Šapošnikov aasta-aastalt kindlustanud ja täiustanud 
piirivalvet oma lõigus. Tol ajal oli kehtinud arvamus, et mägedes pole võimalik 
seada piiririkkujate teele niisugust takistust nagu seda on teenistusvöönd. 
Šapošnikov seadis selle siiski sisse. Sinna, kus graniitnõlvad olid järsud ja kus muld 
ei püsinud, asetati puust alustele ja platvormidele, aste-astmelt üksteise järel raskeid 
kive ja siis pehmet mulda, kus võis hästi näha igasuguseid jälgi. 

Palju tööd oli Šapošnikov pühendanud oma piirilõigu korrastamisele. Kuid veel 
rohkem tuli tal töötada, et õppida oma allüksuse mehi põhjalikult tundma: et teada, 
kes milleks on võimeline, teada maitseid ja kalduvusi, ning lõpuks isegi Ivanovi ja 
Petrovi, Kablukovi või Smoljartšuki igapäevast meeleolu. Oo, piirivalvuri 
suurepärane meeleolu pole kaugeltki pisiasi! Kõiki, kes olid ühel või teisel põhjusel 
piirivalvurite tavalistest rööbastest kõrvale kaldunud, pani Šapošnikov isiklikult 
hoolega tähele. 

Alles täna oli Šapošnikovi asetäitja, noor leitnant, kes oli hiljuti kooli lõpetanud, 
teinud ettepaneku kõrvaldada jefreitor Kablukov ajutiselt teenistuskohustuste 
täitmiselt põhjusel, et too oli muutunud viimasel ajal mõtlikuks ja hajameelseks: 
pole vist õige usaldada temale niisuguses olukorras piiri kaitsmist. 

Kui Šapošnikov oleks asetäitja ettepanekuga nõustunud, oleks Kablukov veelgi 
süngemaks muutunud. Seda ebaõiglast otsust poleks heaks kütnud ka kindral 
"Gromada. Kindral oleks kindlasti öelnud: «Ei oleks oodanud, seltsimees 
Šapošnikov! Kui suurepäraselt te piiri korrastasite, aga inimest. .. inimest ei oska 
ergutada!» 

... Udune hämarus, tulvil tihedat veetolmu, laskus mägedelt alla. Koertemaja 
aedikuist kostis teenistuskoerte haukumist. Koertekoorist võis kergesti eraldada 
Sangari häält. Tallist kostis kabjalööke, sealt hoovas hobusehigi, tökatiga määritud 
hobuseriistade ja sõnniku lõhna. 

Terasest võimlemiskähgil treenis oranži särgiga, heledate pügatud 
juustega piirivalvur. Läbi avatud õhuakna kostis kasarmust visa sum- 
mertoon ja selle järel korrapidaja karm hääl: 

«Õunapuu kuuleb. Mis? .. . Telefonogramm? Lase tulla, panen kirja.» 

Mõni minut hiljem otsis korrapidaja Šapošnikovi kordoni õuelt üles: 

«Lubage ette kanda, seltsimees kapten! Telefonogramm üksuse staabist.» 
Mustakulmulise seersandi paksud tuuldunud huuled tõmbusid vägisi naerule. 
«Jefreitor Kablukovi kohta. Ta demobiliseeriti.» 

Edasi oli Šapošnikovil kõik selge, kuid korrapidaja ei raatsinud loobuda lõbust 
korrata sõna-sõnalt kõike, mis oli öeldud demobiliseerimise käskkirjas. 


Šapošnikov luges kantseleis telefonogrammi läbi. Seersant seisis lävel ja küsis 
vaikselt, ainult väljendusrikaste silmadega: «Kas lubate? Ma tean, mida edasi 
teha.» 

Kordoni ülem naeratas: 

«Teatage Kablukovile. Tema asemel läheb toimkonda Pilipenko.» 

«Just nii — teatada!» 

Korrapidaja kordas täpses ja lõbusas kiirkõnes kapteni käsu ja jooksis kähku 
kasarmusse. 

Šapošnikovi üllatuseks ei rõõmustanudki Kablukov nii väga kaua-oodatud 
käskkirja üle. Tema näol oli seda igatahes küll vähe märgata: ta ilme jäi endiselt 
tõsiseks ja keskendunuks. 

«Milles asi seisab, seltsimees Kablukov?» küsis Šapošnikov, astudes mõne hetke 
pärast kasarmusse. 

«Kõik on hästi, seltsimees kapten. Ema rõõmustab. Ainult...» Jefreitor 
punastas. «Kuidas ma saan ära sõita, kui siin...» 

Kablukov jäi vait, ent Šapošnikov oli juba kõike taibanud. 

«Pole viga, sõitke aga rahuliku südamega,» kostis ta. «Teie kohale kordonis 
asub Stepanov. Ta on vääriline vahetusmees. Soovin teile õnnelikku rahulikku elu!» 
Šapošnikov ulatas jefreitorile käe. Too haaras selle pihku ega lasknud kohe 

lahti: 

«Seltsimees kapten, lubage mind viimast korda minna toimkonda sellesama 
noore piirivalvuri Stepanoviga? Lubage, seltsimees kapten!» 

Šapošnikov oleks tahtnud Kablukovi sülelda, kuid ta ütles ainult: 

«Hea küll, minge.» 

Piirile jõudnud, kontrollis kindral Gromada töö plaanimist kordo-neis, valve 
organiseeritust, toimkonnateenistust, õppuste graafiku täitmist, relvade olukorda, 
kontrollis samuti, kas sõdurite pesu hästi pestakse, kas toit on maitsev ja vastab 
normidele. Kõikjal valitses täielik kord. Kindral pidas oma kohuseks öelda seda 
kordoni ülemale. 

... Kaks automaatidega relvastatud piirivalvurit astusid tuppa, kus viibisid 
kindral Gromada ja kordoni ülem. Jefreitor Kablukov kan- 

dis ette, et toimkond on ilmunud käsu saamiseks riigipiiri valvamisel. 
Piirivalvurid peatusid suure, madalate servadega ja kõrgel alusel seisva kästi ees, 
millesse oli paigutatud osavasti meisterdatud kordonilõigu ja selle lähema 
ümbruse makett: jõgi, metsaserv, mäenõlvad, maantee ja külavahetee, teerajad, 

Kablukovi kindral tundis; teist, valgepäist sõdurit nägi ta esmakordselt. 

«Kuidas teie nimi on?» küsis Gromada sõduri poole pöördudes. 

«Stepanov, seltsimees kindral.» 

«Kuulus nimi.» 

Kes poleks piirivalvevägedes kuulnud kolmest vennast Stepanovist! Üks neist 
langes läänepiiril, teine sai haavata Karjalas, kolmas teenis Taga-Baikalis. Nüüd 
seisis Gromada ees neljas, noorim kuulsatest vendadest Stepanovitest. 

«Olete juba ammu kordonis?» 


«Saabusin hiljuti, seltsimees kindral. Kõigest nädal aega tagasi. Mind võeti 
teenima alles kolme kuu eest.» 

«Aga kui te arvestate oma teenistust teise mõõdupuuga, siis on teil staaži 
vähemalt viisteist aastat, mitte vähem. Tõsi?» 

«Just nii, seltsimees kindral.» 

«Tähendab, et te pole piiril uustulnuk. Teie vendadest olen ma juba ammugi 
kuulnud.» Gromada pöördus kordoni ülema poole: «Seltsimees kapten, andke 
lahingukäsk,» 

Šapošnikov vaatas piirivalvurid tähelepaneliku pilguga pealaest kuni jalatallani 
üle, kontrollis relvi, padruneid, varustust, telefonitoru. Erilist tähelepanu pööras 
ta rakettpüstolile kas kõik ettenähtud värvilised raketid on olemas. Ja lõpuks, 
olles veendunud, et piirivalvureil olid kaasas individuaalsed esmaabipakikesed, 
veepudelid ja elektri-latern, andis Šapošnikov lahingukäsu. Kindral seisis pisut 
kaugemal ja võttis samuti sellistel puhkudel ettenähtud valveseisangu. 

Piirivalvurid kuulasid kapteni ära. Seepeale kordas vanem neist, Kablukov, sõna- 
sõnalt käsku: kuidas ja kuhu nad peavad liikuma, milliste ettevaatusabinõudega, 
mis teha piiririkkuja avastamise puhul. 

Kablukovi hääles kõlasid selgesti kordoni ülema pidulikud käsuinto-natsioonid. 

Palju kordi oli Gromada ise andnud ja kuulanud käsku Nõukogude 
Sotsialistlike Vabariikide Liidu riigipiiri kaitsmiseks. Ja iga kord — oli see siis 
Hassani järve äärsetel küngastel või Vaikse ookeani rannal, kas Dnestril või 
Musta mere ääres — iga kord oli ta sel momendil erutatud. 

Kui piirivalvurid olid lahkunud, astus Gromada kapteni juurde: 

«Kas te alati nii käsku annate?» 

«Alati, seltsimees kindral.» Šapošnikov vaatas Gromadale küsivalt otsa. 

«Õieti teete! Käsu andmine riigipiiri kaitseks — see on üks kõige 

pidulikumaid momente piirivalveteenistuses. Komandör peab taolistel juhtudel 
rääkima nii, et ta sõnad tungiksid sõduri südamesse.» 

Gromada asetas käe kastile, sulges silmad ja ta sõrmed kompasid 
ettevaatlikult maketti: nõgusid, kõrgendikke, teed, jõekallast, üksikut 
puud... 

«Ma võiksin näe nii, kinnisilmi, käia läbi kõik paigad, kus ma piiri olen valvanud. 
Sadu kilomeetreid. Mööda ookeani randa. Mööda taigat. Mägedes. Ja kas te teate, 
missugune oli piir kolmkümmend aastat tagasi! Ühekordne okastraat, ja seegi oli 
haruldus. Naaberkordoniga pidasime sidet ratsavirgatsi abil. Ja kuidas me riides 
olime? Minu jala jaoks ei leidunud laos saapaid ja ma pidin käima moldaavia pastel- 
dega, mis olid tehtud toorest nahast. Mundergi polnud keha järgi. Ometi uputasime 
me spioone Dnestrisse, hävitasime kaldal, võtsime elusalt kinni. . . Kuidas 
Smoljartšuk elab?» küsis Gromada järsult teemat muutes. 

«Kõik on korras, seltsimees kindral.» 

«Ega ta enam ennast täis ole?» 


Kuigi Gromada pehmendas oma küsimust naeratusega, polnud see ometi ainult 
lihtne nali. Sellest ajast peale, kui Smoljartšuk oli kuulsaks saanud, oli ta lasknud 
oma juuksed pikemaks ja vurrud lopsakamaks kasvada, et inimestele ei torkaks 
silma noorus, mis ikka veel Smoljartšukki rõhus. 

Õnneks oli Smoljartšuki «ennast täis olek» ainult sellega piirdunud. 

Niipea kui vanem jõudis piirile, muutus ta kohe samaks Smoljartšukiks, keda 
valitsus oli autasustanud Lenini ordeniga. 

«Vanem Smoljartšuk ajas oma vurrud maha,» ütles kapten. 

«On see teie kasvatustöö tulemus?» küsis kindral. 

Šapošnikovi silmad läigatasid lõbusalt: 

«Siin mõjus kaasa ka Olena Komartšuk, meie meteoroloog.» 

«Ahnii...» 

Tunni aja pärast, kui kindral Gromada sõdurite sööklas õhtust sõi, avanes uks ja 
lävele ilmus kordoni korrapidaja. Korrapidaja nägu oli kategooriline, võimukas: 

«Relvade juurde!» käsutas ta. 

Kõik piirivalvurid kargasid laua tagant üles ja sööstsid välja. 

Kindral Gromada päris eneselt: «Ega viimati too peamees arvanud heaks välja 
ilmuda?» 


KUUES PEATÜKK 


Õhtuehas hakkas Karpaatide harjalt hoovama jahedust ja soe Tisza org kattus 
aegamööda niiske uduga. Üle kasarmu läve astudes sattusid Stepanov ja 
Kablukov kohe valgesse ja niiskesse uttu. 

Liikunud mõne sammu mööda krudisevat kruusateed jõe suunas, jäi 
Kablukov seisma ja silmitses udus virvendavaid kordonitulesid. Viimast korda 
näeb Kablukov oma kallist kordonit öösel. Juba hommi- 

kul jõuab ta toimkonnast tagasi, korjab kähku oma sõduriasjad kokku ja 
läheb Javorisse, sealt aga Moskvasse ja edasi Valge mere äärde. 

Piirivalvekordon! ... Päev päeva kõrval, nädal nädala järel, aasta aasta 
kännul on piirivalvekordon nõudnud sult rasket tööd, kuid ikkagi armastad teda, 
sest ta on Sinu mehise nooruse hälliks. Siia tulid sa ude-mekestega põskedel, 
relvastamatuna isiklike elukogemustega. Tuleta meelde oma esimesi piirivalve- 
öid. Kui pikad need tundusid, kui sageli tundsid sa ärevust ja ebakindlust! Ja 
kui rahulik ning külmavereline oled sa praegu. Kordonis elasid sa ainult selleks, 
et oodata, otsida, avastada, jälitada ja — kui ta alla ei andnud — hävitada oma 
kodumaa verivaenlast — piiririkkujat. Kuid see sügav keskendatus ei piiranud 
põrmugi sinu elutaju. Vastupidi. Sinu alatine valmisolek võitluseks, 
kangelasteoks, katsumused, mis sind tabasid iga päev, lakkamatu tahtejõu ja 
terava valvsuse kasvatamine, harjumus vastutada oma otsuse ja tegevuse eest 
— kõik see valmistas sind ette suureks eluks. Kuhu sa ka pärast 
piirivalveteenistust ei satuks, kõikjal on sinu truudeks abilisteks ja tarkadeks 
nõuandjateks kordonis kogutud kogemused. Nii paljud sündmused kustuvad su 
mälus, kuid võrdlemisi lühike periood sinu elus, mille veetsid piiril, jääb alati 
värskeks. Ja sa jutustad sellest oma poegadele ja pojapoegadele ... 


«On aga ilm!» pomises Kablukov. Ta võttis kuue taskust õhukese punutud 
nööri ja ulatas selle ühe otsa Stepanovile: «Hoia! On sulle selge, milleks see 
nöör?» 

«Milleks?» küsis Stepanov. 

Kablukov selgitas meelsasti, pikalt ja laialt. Nii halva nähtavuse puhul nagu 
täna peab piirivalvetoimkond lootma peamiselt oma kuulmisele. Kui 
piirivalvurid liiguvad mööda piilkonnarada kõrvuti või teineteise lähedal, siis 
nad ei kuule, mis toimub piiril: sammud segavad mõlemaid. Kuidas siis sel 
juhul liikuda? Hajutatult. Seda tuleb teha ka veel seepärast, et paksus udus võib 
silm silma vastu kokku põrgata vaenlasega, tahtmatult ennast tema kuuli ette 
seada — vaenlane võib ainsa valanguga hävitada terve toimkonna. Kuid udusse 
hajutatult kaotavad piilurid vajaliku silmside. Selleks ongi tarvis nööri kui 
vahendit signaalsideks: tõmbad ühe korra nöörist — «Edasi!», kaks korda — 
«Tagasi!», kolm korda — «Seis! Tähelepanu!». 

«Kas nüüd on selge?» Kablukovi hääl oli isalik ja lahke, ta käsi oli 
sõbralikult Stepanovi õlal. 

«Selge, seltsimees jefreitor,» vastas Stepanov austavalt, taibates, et see pidi 
olema toimkonna vanemale meele järgi. 

«Hoia tugevamini nööri otsast kinni,» ütles Kablukov. 

Paarisaja meetri pärast, olles liikunud ettevaatlikult mööda tallatud rada, 
jõudsid Kablukov ja Stepanov teenistusvööndi juurde. Jefreitori käes süttis 
taskulamp. Tugev valgusevihk suutis vaevu udust läbi tungida ja valgustas 
ähmaselt tükikest mullapinda. 

Piiriala teenistusvöönd. .. Piirivalvurile on see tuttav nagu omaenda peopesa 
— iga jooneke, iga väiksemgi kühm. Kas langeb sellele 

tamme või papli leht — ka seda pannakse tähele. Jookseb temast üle lind 
või jänes — piirivalvur näeb kõik ara. 

Toimkond liikus aeglaselt ja ettevaatlikult parema tiiva poole. Udu hõljus 
endiselt madalal maa kohal, elektrivalgus tungis vaevaliselt temast läbi, kuid 
Kablukov nägi kõike suurepäraselt. Talle tundus, et täna ta näeb ja kuuleb 
kümme korda paremini kui eiie või kui nädal aega tagasi. Ta terav kõrv 
fikseeris eksimatult õisi helisid. Kure Tisza kõhises järsu käida all. Aeg-ajalt 
varises alla õõnestatud kallast. Tuul sööstis läbi raagus paplivõrade. Kuskil 
häälitses rebane. Kisendas öökull. 

Tihe udu ei takistanud Kablukovi orienteerumast. Piki piükonna-rada siin-seal 
asetsevate esemete kaudu tegi ta hõlpsasti kindlaks, kus viibib. Siin on kivine 
kraavipõhi, mille kevadised vihmad on puhtaks uhtunud — tähendab, et läbitud 
on rohkem kui kolmandik teed. Viiekümne sammu pärast peab tulema vana 
tamme känd. Jah, nii ongi — känd. Seitsme minuti pärast hakkab läbi udu 
mustama välgust purustatud paljas tammetüvi, siis ilmub nähtavale paagivalvuri 
purustatud maja. 


Viimane toimkond. Viimane piilkond Kablukovi peaaegu kolm aastat kestnud 
piirivalvurielus. Siis tuleb kõdu, seal pole toimkondi ja õisi häireid, seal ei sütti 
raketisignaale. Kõdus võib ta rahulikult magada õhtust kuni hommikuni. Võib... 
aga kes teab, kas ta suudabki uinuda? Küllap rohkem kui kord või paar tuleb talle 
südamevaluga meelde see udune öö, ja need Karpaadi mäed, lõbus Smoljartšuk, 
kordoni. Xem, sobrad 5* seltsimehed, kogu kordumatu pnrivalveelu. Kablukov 
muigas, taibates, et ta pole veel saanudki eraisikuks, ta pole veel mundrit 
seljast võtnudki, ta pole veel piirilt lahkunudki, kui juba igatseb aega ennetades 
piiri järele . .. 

Alt Tisza poolt kuuldus mingisugune uus heli, mida Kablukov polnud seni 
märganud. Jefreitor jäi kohe seisma ja kuulatas. Jah, ta polnud eksinud, jõe 
kaldal häälitses rahutult hakiparv. Mis neid häiris? 

Kablukov tõmbas järsult nöörist. Katkendlikult hingates jooksis Stepanov 
kikivarvul tema juurde. 

«Kas kuuled?» küsis jefreitor. 

Stepanov seadis peopesa parema kõrva juurde. 

«Hakid. Vist sealpool kaldal, Ungaris,» vastas ta ebakindlalt sosistades. 

«Lähemal. Meie kaldal.» Ja jefreitor tardus jälle kuulatama. «Kontrollime!» 
ütles ta otsustavalt, tõmmates Stepanovi enesega kaasa. 

Jäädes kolmekümne meetri kaugusele paigast, kus tema arvestuse järgi 
häälitsesid hakid, heitis Kablukov pikali ja lakkas hingamast. Ta ootas viis, 
kümme... kakskümmend minutit. 

Hallist ööpimedusest kostis Tisza tagasihoitud kõne, kruusa krabisemine 
raudteevalvuri raskete rautatud saabaste all. Ja ei midagi rohkemat, ei ühtegi 
kahtlust tekitavat heli. 

... Kitsas maariba lahutas sel hetkel piiririkkujaid piirivalvureist. Teineteist 
nägemata ja kuulmata lebasid nad kummalgi pool teenistus- 

vööndit. Kui Clark või Grab olaksid katsunud nüüd edasi minna kas või ühe 
meetrigi võrra, oleks Kablukov otsekohe kuulnud ka kõige ettevaatlikumat 
liikumist ning vajalikul hetkel nende teele ette kerkinud. Kuid Clark ja Grab ei 
liikunud, nad ei liigutanud sõrmegi. Nad teadsid, et toimkond kontrollib vööndit, 
nad märkasid seda paremal tiival, ent siis kadus toimkond jäljetult. Väga võimalik, 
et nüüd on ta just nende kõrval. 

Clark ootas. 

Kablukov ootas samuti. Kuid ta tõusis maast just sel hetkel, kui seda kavatses 
teha ka Clark, kes oli puuroika taga peidus. 

Jefreitori järel tõusis ka Stepanov. Noor piirivalvur, kes kogu olemusega ihaldas 
avastada ja kinni nabida piiririkkujaid, ei aimanudki, kui lähedal ta oli eesmärgile. 

Kablukov süütas laterna ja liikus kürustamata edasi, uurides hoolikalt kobestatud 
mulda. Kõik on korras, ei mingit jälge. Kuid hakid? Miski neid ometi häiris? 
Smoljartšuk ja Sangar? Ei, praegu pidid nad olema teises paigas. Võib-olla 
tõepoolest kostis hakkide häälitsemine teiselt poolt Tiszat? Küllap vist. Niisuguses 
udus on kerge eksida. 


Kablukov rahunes ja muutus lõbusamaks, ta tahtis jälle isalik olla. Ta jäi seisma, 
tõmbas nööri enesele järjest pihku, nii et see pingul oli, ja ootas, kuni Stepanov 
järele jõudis. 

«Noh, teravkõrv, kas töötasid kõrvadega?» küsis ta noorema toim-konnakaaslase 
poole pöördudes. «Nüüd tuleb töötada silmadega. Võta latern ja astu ees.» 

Stepanov surus laterna tugevasti pihku ja sammus piki piiri lõigu vasakule 
tiivale. Ta oli õnnelik, et jefreitor oli usaldanud temale tee-nistusvööndi vaatlemise. 
Ei, ta ei vaadelnud, ta lausa uuris seda. 

Vaenlase jäljed on sageli niivõrd hästi maskeeritud, et isegi vilunud piirivalvur 
satub ummikusse: piiririkkujad pühivad neid vihtadega siledaks, siluvad 
rohutuustidega, kobestavad rehaga. Eriti osavad, trenee-ritud piiririkkujad püüavad 
jäljevööndit ületada spetsiaalselt konstruee-ritud karkudel või pika teibaga hüpates. 
Lootes oma jälgi varjata, katavad spioonid ja diversandid kobestatud mulda rohust 
valmistatud ribadega, vaipadega, laudadega, palkidega. Püüdes jäljeajajaid petta, 
tõmbavad nad jalga õlest või vildist kottasid, spetsiaalse «mudeliga» jalanõusid, 
mis jätavad käru, metssea, lehma või hobuse jälgi. 

Jõudnud kordoni lõigu paremale tiivale, paagivalvuri maja varemete juurde, 
pöördusid piirivalvurid tagasi. 

Stepanov astus piki teenistusvööndit, ainiti uurides kobestatud ja niisket mulda. 
Kilomeeter. Teine. Laia linikuna kulges nende kõrval kobestatud mullavöönd. 

Veel üks kilomeeter, seekord viimane. Läbi valge uduliniku hakkas ähmaselt 
paistma raudteesilla tume käär. Samas on suur kivirahn, mis iidsetel aegadel võib- 
olla isegi tuhande aasta eest, oli mägedest alla veerenud. See oligi kordonilõigu 
vasak tiib. 

Kablukov istus sammaldunud kivile, Stepanov jäi piilkonnarajale, silmitsedes ja 
kuulatades udust vaikust. 

«Oh, olen, vennas, sinu peale kade!» ütles jefreitor äkki sosinal. 

«Kade? Miks siis?» üllatus Stepanov. 

«Sa saad veel kolm aastat kanda rohelist punatähega mütsi, mina aga pean 
homme või nädala pärast pähe panema mingisuguse kaabu või nööbiga soni.» « 

«Milles siis asi seisab? Jää piirile.» 

«Ei, ma sõidan ara. Üks jalg on mul juba seal, ema juures ...» Ta muigas 


Kablukov ohkas, tõusis, võttis Stepanovilt laterna ja liikus mööda piilkonnarada 
tagasi. Jälle libises elektrivalgus piki musta läikivat vööndit, jälle ei tõstnud 
Kablukov sellelt silmi. Välgust tabatud puu juures jäi ta seisma. 

Silmitsedes vööndit lähemalt, avastas Kablukov üsna nõrgad, ebamäärase kujuga 
jäljed. Neid oli kakskümmend kuus. Nad asetsesid umbes kaheksa- kuni 
kümnesentimeetriliste vahedega põiki üle vööndi, ühest servast teiseni. Nad ei 
sarnanenud kujult ei inimese ega ka looma jälgedele. 

«Kindlasti varjatud jäljed.» Kablukov laskus põlvele ja uuris maad 
tähelepanelikult. «Jah, maskeeritud. Piiririkkujad!» kuulutas ta kindlal häälel ja 
tõusis. 

Vist ükski muu sõna ei mõju piirivalvurile nii tugevasti kui see spetsiifiline 
«piiririkkuja». Seal, tagalas, selgitatakse hiljem, kes too piiririkkuja on, mis 


auastmega, kust ja kuhu läks, millise ülesandega. Piirivalvuri ees aga, kui tema 
lõigus on piiririkkuja üle piiri tunginud, seisab üksainus ülesanne: vaenlane 
võimalikult kiiremini tabada ja kahjutuks teha. 

Lausuge kõige vaiksema sosinaga haige piirivalvuri kõrva ääres: «Piiririkkuja» 
— jatateeb kõik, et tõusta, öelge see erutav sõna väsinud sõdurile, kes on just 
toimkonnast tulnud, ja ta tõmbab ühe hetkega riided selga, saapad jalga, haarab 
vastu, kähmluseks üks ühe vastu, suureks jälitusretkeks mööda kuristikke ja 
mägesid, läbi metsade, üle soode, läbi ääretute rootihnikute, piki liivakõrbe. 

Kõik, mis oli Kablukovil seni mõttes olnud, vajus kõrvale ja kadus. Ta nägi 
ainult jälgi. 

«Kuuled?» küsis Stepanov summutatud sosinal, puudutades jefreitorit õlast. 
«Keegi tuleb.» 

Kablukov kustutas laterna ja suunas automaadi piiri poole, kiiresti lähenevate 
sammude suunas. 


Samal õhtul läks ka vanem Smoljartšuk piiri valvama. Teda saatis reamees 
Saltanov. Kordonist lahkunud, liikusid nad mööda piiri poole viivat rada. Ületasid 
teenistusvööndi ja sattusid kohe tsooni, mis asus vahetult vastu riigipiiri. Igal õhtul 
ja hommikul, igasuguse ilmaga tuli Smoljartšuk siia ja sammus Sangari kannul 
mööda talle hästi tuntud rada Tisza kaldal. 


53 

Smoljartšuk laskis Sangari lahti ja käsutas summutatud häälel: 

«Otsi!» 

Käratult oma pehmete tugevate käppadega astudes, suur pea madalal maa ligi, 
saba välja sirutatud, liikus Sangar kiirustamata mööda rada. Kõik oli siin talle 
äärmiselt tuttav: nii paik kui ka lõhnad. Tema jaoks polnud absoluutselt mingit 
tähtsust asjaolul, et öö oli pilkaselt pime: tema võis haista vaenlast ka läbi tiheda 
udu. 

Võrdsete ajavahemike tagant, iga kahe minuti järel, alludes väljakujunenud 
refleksile, vaatas Sangar instruktorile otsa nagu oodates käsku. 

Smoljartšuk käsutas sosinaga, mida võis kuulda ainult terav koera-kõrv: 

«Kuula!» 

Suure pea ja laia rinnaga, kõrgejalgne ja väle Sangar tardus — ta kuulatas. Siis 
pööras aeglaselt, rahulikult pea Smoljartšuki poole ja tõmbas kõrvad pea ligi: kõik 
on korras, võib edasi liikuda. Vanem saatis, käeliigutusega koera edasi. 

Viis aastat tagasi oli Smoljartšuk saanud Sangari teenistuskoerte koolist. 
Smoljartšuk oli sattunud sinna pärast teisi, kui juba kõik koerad olid ära jaotatud. 
Vabaks oli jäänud ainult üks, kõigi kursantide poolt hüljatud kutsikas. Koer oli 
puhast .tõugu, suurepärase sugupuuga, kuid põdes kestvat, raskesti ravitavat haigust. 
Temaga oldi juba kaua jännatud ning ta oleks lõpuks maha kirjutatud, kui 
Smoljartšuk poleks õigel ajal kohale jõudnud. Tema võttis kõhna, pikajalgse, 
pondunud kõhuga kutsika oma hoole alla ega säästnud vaeva ja aega, et loomast 
asja saada. 


Kõigile noortele koertele anti juba esimestel väljaõppepäevadel nimed. Ka 
Smoljartšuki kutsikas sai nime. Sangariks ristiti ta muidugi naljaviluks. Iga kursant 
pidas oma kohuseks Sangari kallal norida tema lootusetult lontis kõrvade, palja saba 
ja väljatungivate ribikontide pärast. 

Smoljartšuk töötas põlatud kutsikaga teiste koerte lärmist kaugel ja eemal 
kooli askeldustest. Ta õpetas ja ravis. Ja aasta pärast oli koer välja õpetatud ja 
terveks ravitud. Sangar oli tundmatuseni muutunud. Tugevnenud. Ta lausa kees 
jõust üle. Poolteise aastaga tegi ta läbi õppekursuse, treenis palju ja meeleldi. 
Smoljartšuk polnud eksinud, kui valis Sangari endale sõbraks. Ta oli asendamatu 
valveteenistuses ja jälgede ajamisel. Eksimatult töötas ta ka seal, kus isegi head 
koerad osutusid võimetuks: ta ajas isegi kümne päeva vanuseid jälgi. 

... Jooksnud umbes viiskümmend meetrit edasi, jäi Sangar seisma, liputas saba 
ja vingus vaikselt — kindel tundemärk, et siin kuskil lähedal peavad valvet 
omad, see tähendab piirivalvurid. Kordoni iga sõduri ja ohvitseri lõhna tundis 
Sangar hästi ega ajanud kunagi segi võõra lõhnaga. 

Smoljartšuk kuulatas. Paremal, teenistusvööndi taga liikus toimkond 
ettevaatlikult ja ühtlaselt. «Kablukov ja Stepanov,» mõtles vanem. 

Sangar ootas ikka veel saba liputades käsku. Smoljartšuk kutsus ta enda 
juurde, silitas ja pani ta oma jalge ette istuma. 

Kuni nad puhkasid, jõudis toimkond, kes täitis oma kohuseid teisel pool 
vööndit, kaugele ette. Mehed liikusid hoolikalt valgust varjates. 

Seal äkki lõikus uttu elektrilambi valgusvihk. See jeonistas kääre ja suundus 
häiritult maa poole seda rahutult kõmpides. Vilunud jäljeajaja Smoljartšuk 
taipas kohe, milles asi seisab: kobestatud pinnal oli avastatud jälgi. 

Ta käsutas Sangari üles, sirutas käe ette ning ütles järsult ja võimukalt: 

«Edasi!» 

Instruktori ärevus kandus sedamaid koerale edasi, ta sööstis uttu, vedades 
Smoljartšukki enda kännul. Smoljartšuk hoidis koera lühendatud rihma otsas. 

Paari-kolme minuti pärast jõudis Sangari ärevus viimase piirini: ta sööstis 
vasakule ja paremale, siis jälle tagasi piilkonnarajaie, rebis otse edasi. Smoljartšuk 
taipas, et koer haistab jälgi. Ja tõepoolest, kümne meetri pärast ajas Sangar 
vihaselt kärvad turri ja pöördus järsult paremale. Smoljartšuk jooksis tema kännul 
meie tagala poole ega hoolinud enam sellest, et tallab teenistusvööndit. 

Hetk, millal koer saab kätte vaenlase jäljed, on instruktori töös kõige 
vastutavam. Siis on koer pöörane, tormab pimeda jõuga piiririkkujale järele, rebib 
rihma instruktori käest, tahab saada täit vabadust. 

Smoljartšuk tundis väga hästi oma neljajalgse sõbra erilist agressiivsust. Mingil 
juhul ei tohi teda lasta nüüd pikale rihmale. Vastupidi — teda tuleb kogu aeg 
tagasi hoida. Kuid mõistlikult hoida, mõõdukalt, et teda eesmärgist mitte kõrvale 
kallutada ja jälgedelt eksitada. 

Lambakoera ettevaatlikult pidurdades ja samal ajal ergutades käsklusega «Aja! 
Aja!» liikus Smoljartšuk kiirsammul Sangari kännul. 

«Seis! Kes tuleb?» kostis Stepanovi hääl tiheda uduseina tagant. 

Smoljartšuk lausus poolel häälel parooli. Elektrilamp süttis ja saatis valgusvihu 
tema jalge ette. Jefreitor Kablukov kandis ette: 


«Seltsimees vanem, vööndis on avastatud jäljed. Maskeeritud.» 

«Palju? Värsked?» Vastust ootamata suundus Smoljartšuk teenistus-vööndi 
juurde. Pärast seda, kui ta oli seda valgustanud ja kiiresti üle vaadanud, käsutas ta: 

«Teatage kordonisse.» 

Sangar paljastas kurjalt hambaid, ta lõugade vahelt tilkus vahtu. Smoljartšuk 
tõmbas koera kõrvale, et too pisut rahuneks, käskis istuda, ise aga läks piiririkkuja 
jälgede juurde. 

«Noh, eks vaatame, mis mask see on,» lausus ta, süütas laterna ja andis selle 
Stepanovi kätte. «Valgusta!» 

Smoljartšuk võttis kõigepealt käsile nähtavad jäljed. Ta otsis vastust neljale 
põhiküsimusele, mis ta ette olid kerkinud: kui palju piiririkkujaid oli tunginud 
Nõukogudemaale? millal see juhtus? mis suunas nad pakku pugesid? mida 
kõnelevad jäljed luurajate füüsilise palge ja olukorra kohta? 

«M-j aa, maskeeritud on arukalt,» ütles ta. 

Liikudes teenistusvööndil paralleelselt avastatud jälgedega, veendus Smoljartšuk, 
et tema jäljed ja võõraste omad järgnesid umbes samasuguse järjekindlusega. 
Järeldus tuli iseenesest: siit on läbi läinud kavalad inimesed, kelle jalge all olid 
spetsiaalsed seadeldised — suured metssea sõrad. Millal nad siis läksid? Raske udu 
leotas ühetaoliselt vööndi kobestatud pinda. Kuid seal, kus olid jäljed, polnud pinnas 
jõudnud veel tumeneda ja oli natuke heledam kui mujal. Tähendab, et jäljed olid 
võrdlemisi värsked, piiririkkujad pole jõudnud veel kaugele minna. 

Mis suunas luurajad liikusid — kas mägede või Tisza poole? See tuleb kindlaks 
teha täpselt, pealiskaudset pilku usaldamata. Normaalselt astudes kannab inimene 
tavaliselt keha raskuspunkti eespool asuva jala varvastele. Ja milliseid seadeldisi 
piiririkkuja ka ei käsutaks, jätab ta tingimata sügavama jälje varvaste poole. 
Smoljartšuk mõõtis jälje sügavust ja tegi kindlaks, et sügavam osa sellest oli 
suunatud meie tagala poole. 

Nüüd jäi üle selgitada, kui palju oli piiririkkujaid ja kes nad on. Seda teadmata ei 
saa alustada jälitamist. Smoljartšuk peab täpselt teadma, millise vastasega tal 
tegemist tuleb. 

Päevavalgel võivad piiririkkujad astuda nii, et ühe jäljed satuvad täpselt teise 
omadesse. Udus nad ei saa seda kavalust edukalt käsutada, kuigi nad seda 
püüaksidki. Smoljartšuk avastas ilma suurema vaevata grupiviisilise piiriületamise 
tundemärgid: jälgede ebaühtlane laius ja pikkus, iseloomustavad pudemed nende 
vahel. 

Mõõtnud lõpuks piiririkkuj ate sammude pikkust — seitsekümmend kaheksa, 
kaheksakümmend sentimeetrit — sai Smoljartšuk vastuse ka viimasele küsimusele: 
kõik kolm luurajat olid mehed, pealegi pikka kasvu. 

Kükakile laskunud, pani Smoljartšuk kõik andmed kiirustamata kirja oma 
väikesesse korralikku punase nahkköitega taskuraamatusse ja esitas oma järeldused 
rahulikult ja üksikasjaliselt. Lõpuks võttis ta taskust niiskusekindla kotikese 
alabasterjahuga, korkis veepudeli lahti, valmistas kooretaolise massi ja valas selle 
ühte jäljelohku. 


Häire kordonis! .. . Igaühel, nii kindralil, kellel oli turjal juba 
kolmekümneaastane lahingustaaž piiril, kui ka noorel piirivalvuril — kõigil käis 
südamest läbi erutusvärin, kui kõlas käsklus «Relvade juurde!». 

Seersant, kordoni korrapidaja, astus Gromada juurde ja tõstis käe kõrva aarde: 

«Seltsimees kindral, toimkonna vanem ...» 

Gromada viipas peaga kapteni poole: 

«Kandke ette kordoni ülemale!» 

«Seltsimees kapten, vanem Smoljartšuk kannab piirilt täiendavalt ette: grupi 
jäljed, meie suunas. Kolm. Mehed.» 

«Kolm? Kas sa näed! Lugu võtab järsu pöörde. Mis suunas jäljed lähevad?» 

«Piiririkkujad suundusid põhja.» 

«Põhja?» Gromada vahetas kordoni ülemaga pilgu. Põhjas, mägedes ja 
metsades on vähe asustatud punkte, seal on võitlus piiririkkujatega kiire ja lühike. 
Kümme korda oleks nii jälitamine kui otsimine keerukamaks muutunud, kui jäljed 
oleksid viinud niisugusesse suurde linna nagu Javor. Õnneks seda ei juhtunud. Jah, 
see kõik on nii, kuid... miks läksid piiririkkujad põhja? Mida neil sealt vaja on? 
Mis eesmärk neil on? Kui nende hulgas on see, kellest rääkis parašütist Karel 
Grontšak — milleks nad siis ummikusse ronisid? Mida hakkab tegema raudtee- 
diversiooni spetsialist mägedes ja metsas? ... 

«Kui vanad jäljed olid?» küsis Gromada. 

Šapošnikov vaatas seersanti ja ta silmis peegeldus rahutus: mida too vastab? 

«Smoljartšuk kannab ette, et jäljed on värsked. Tund aega vanad.» 

«Kes läks jälitama?» 

«Smoljartšuk Sangariga, jefreitor Kablukov ja reamees Stepanov. Smoljartšuki 
paarimees jäi valvele piirivööndi juurde.» 

«Hästi.» Gromada laskis seersandi peanoogutusega minema ja pöördus kordoni 
ülema poole: «Teie otsus, seltsimees kapten?» 

Šapošnikov osutas energilise liigutusega, nagu käeservaga raiudes, viienda 
kordoni piirilõigu skeemile: 

«Siia saadan täiendava toimkonna piiri valvama. Siin,» ta osutas teise käeservaga 
kaardi alumisele servale, «sulen kõik teed ja organiseerin paralleelse jälituse.» 

«Nõus,» ütles Gromada. «Õige otsus. Saatke välja veel üks toimkond, 
piiririkkujate võimalikule liikumisteele risti ette. Kus see tee on?» küsis Gromada. 

Šapošnikov mõtles hetke ja vastas: 

«Ahvatlev on see mahajäetud nõgu: tihe võsa, madal oja kindla põhjaga. Selle 
kaudu pääseb autoteele.» 

«Jah, ka minu arvates on see kõige tõenäolisem luurajate suund. Suunake 
toimkond nõo ülemisse otsa. Ja otsekohe saatke piilkond vasakule tiivale. Kõige 
parem oleks, kui te tegeleksite sellega isiklikult. Väga võimalik, et meid üllatab 
veel mingi ootamatus.» 

Viimaseid käske andes lähtus Gromada sellest, et samal ajal, kui üks 
piiririkkujate grupp liikus kordoni paremale tiivale, võis teine liikuda vasakule. 
Mõnikord rikutakse piiri demonstratiivselt kahes suunas, et saavutada edu 


kolmandas, näiliselt vähem tähtsas suunas, kuhu suundub kõige tähtsam 
piiririkkuja. 

Kordoni õuelt, uduse akna tagant oli kuulda erutatud hobuste kab-jamüdinat, 
teenistuskoerte ärevat haukumist, piirivalvurite summutatud hääli. 

Kordon tegutses nagu ikka taolistel juhtudel täpselt kapten Šapošnikovi käsu 
järgi. 

Grupp piirivalvureid läks koos teenistuskoeraga piiririkkujate jälgedes teele, 
teine sellega paralleelselt, kõhnas tõttas vaenlase teed ära lõikama võimaliku 
läbipääsu juures asustatud punkti, maantee ja raudtee vahel. Tiibu katsid 
naaberkordonid. Piir kogu selles lõigus suleti — 

vaenlase tagasitee lõigati ära juhuks, kui too katsuks taanduda tuldud teed 
kaudu. 

Liikuvad ja hästi relvastatud piirivalve-toimkonnad pidid kõige lühema aja 
jooksul sulgema silmuse piiririkkujate ümber. 

Gromada kogemused kõnelesid ühtlasi ka sellest, et ainult kordoni jõududega 
moodustatud esimene piiramisrõngas ei kindlusta alati võitu piiririkkujate üle. 
Tingimata tuleb organiseerida piiramisrõngas tunduvalt suuremal maa-alal ja 
suurema tihedusega, et teha igasugused juhuslikkused võimatuks. 

Kindral käskis telefoni teel oma staabil panna tegevusse reservall-üksused. 
Gromada arvestas hoolikalt, kuhu võib jõuda piiri ületanud kõige osavam ja 
leidlikum luuraja ühe tunni, või ütleme, viie tunni jooksul. 

Iga minutiga tõmbus silmus vaenlase ümber üha koomamale. 

Kellaosutid jõudsid juba numbriteni, millal kindrali arvestuste kohaselt ja sama 
iseloomuga operatsioonide resultatüvandmete järgi oleksid piiririkkujad pidanud 
juba tabatud olema. 

Gromada ootas ... 


... Pärast hoolikat jälgede uurimist pöördus Smoljartšuk koera juurde tagasi. 

Sangar oli jõudnud puhata ja rahuneda. Vanem haaras koera rihmast kinni ja 
käsutas rahuliku, kuid võimuka häälega: 

«Aja! Jälgi!» 

Sangar sirutas pea erutatult maadligi, nuusutas energiliselt jälgi ja sööstis edasi. 

«Hästi! Hästi!» ergutas vanem koera ja jooksis rihma kergelt pingutades tema 
kännul. 

Stepanov järgnes talle nähtavuse kaugusel. Tema kõrval astus peaaegu õlg õla 
vastu puutudes Kablukov. 

Smoljartšuk jooksis arvestavalt, ilma pimeda hasardita, mis on pika jälitamise 
puhul hukutav. Tema käitumine kandus üle ka Sangarile. Koer liikus kindlalt 
jälgedel — esialgu võsa täis kasvanud nõos, siis piki mäenõlva, mööda metsa 
kasvanud jääraku põhja. Tihe udu teda ei takistanud. 

Kõik Sangari omadused — julgus, vastupidavus, vastikustunne võõrast käest 
antava toidu vastu, kurjus võõraste isikute vastu, eriti terav haistmine, haruldane 
treneeritud kuulmine, oskus ronida mööda redelit, kärata üle plankude, truudus 


oma peremehe vastu —, kõik, absoluutselt kõik oli temasse juurutatud inimese 
poolt. Sadu, tuhandeid kilomeet-reid oli läbinud Smoljartšuk Sangariga 
treeningutundides. Mööda metsi ja jäärakuid, steppi ja sood. Nii päeval kui öösel. 
Saja kilomeetri kaugusel põhja, ida ja kirde pool Javorit olid Smoijartšuk ja Sangar 
käinud kõik kohad läbi. Ja ka siin, kus nad praegu liiguvad, on nad korduvalt 
viibinud. 

Kuu tuli pilve tagant välja. Mida järsemini mäenõlvad põhja suunas kerkisid, 
seda läbipaistvamaks muutus udu. Juba hakkasidki läbi kah- 


58 


vatu vine paistma üksikud puud ja mõne aja pärast võis näha ka juba metsa 
sügavust. Nüüd oli maastiku järsust tõusust hoolimata hoopis kergem joosta. 

Smoljartšuk vaatas ringi. Kablukov polnud sammugi maha jäänud. 

Ta jooksis endiselt vanema vasakul käel, pisut tagapool. Üle jefreitori 
õla nägi Smoljartšuk stepanovi punaseks tõmbunud ja otsustavusest 
tulvil sarnakat nägu. 

Kusagil vasakul ja paremal Smoljartšuki jälitusrada liikusid paralleelsed 
jälitusgrupid. Kaugel eespool, seal, mägedes, kappasid ratsa-piirivalvurid teede ja 
orgude sõlmpunktidesse, et vaenlase eest tee ära lõigata. Smoljartšuk ei näinud veel 
ühtegi piirivalvurit neist gruppidest, kuid ta teadis kindlasti, et kordoni ülem saatis 
talle abi. Ja mõte sellele, et tema relvakaaslased, tema sõbrad, kogu kallis viies 
kordon on häireolukorras, et kõik toetavad teda ja jagavad koos temaga vastutust 
piiririkkujate tabamise eest — see mõte lisas Smoljartšukile jõudu, tugevdas 
enesekindlust. 

Sangar rebis rihma kogu aeg ühesuguse tugevusega. Soostunud lohus, mis äkki 
nende teele sattus, kadusid jäljed ootamatult. Ei, need polnud kadunud, seda teadis 
Smoljartšuk kindlasti, need on olemas, kuid Sangar ei leia neid vee alt. 

Kas piiririkkujad liikusid mööda seda soostunud oja üles või alla? Muidugi oli 
neil soodsam minna sinna kasesallu lohu vastaspoolsel kuival serval. Rikkalikud 
võitluskogemused ja piiririkkujate taktika tundmine aitasid Smoljartšukil aimata 
vaenlase võtteid, aega kokku hoida, lühendada jälitusteed. Sangar leidis, nagu 
Smoljartšuk oli oodanudki, kiiresti jäljed teisel pool oja, kasevõsas. Haake tehes 
kerkisid jäljed mäkke, viisid siis kuuvalgele lagendikule, sealt aga jälle tihedasse ja 
niiskesse metsa, kuhu kuuvalgus peaaegu üldse ei jõudnudki. 

Sangar sööstis edasi ja vingus. Tavaliselt tähendab see, et koer haistab lähedal 
piiririkkujaid. Smoljartšuk ei peatunud, teades, et metsas, niiskel samblapinnasel ja 
liikumatu õhu toimel püsivad jäljed kaua värsked. Sangar erutus just sel põhjusel — 
jäljed olid muutunud värskemaks, «soojemaks». 

Kogemused ütlesid Smoljartšukile ka seda, et piiririkkujad pingutavad kogu 
jõudu, käsutavad iga minutit, et jõuda piirist võimalikult kaugemale, võimalikult 
kiiremini pääseda keelatud tsoonist avarusse. Tähendab, et võib jälitada julgemini, 
raiskamata kallihinnalist aega ettevaatusele. Veel pole seda tarvis. Veel mitte! ... 

Koer elab lõhnade maailmas.- Metsas on see maailm erakordselt mitmekesine ja 
keerukas. Inimene ei haista sajandikkugi osa sellest, mis on koerale tavaline. Teel 
avastas Sangar terve hulga lõhnu. Siin olid eetriõli, mitmeaastaste taimede juurte, 


sambla, rikutud mullaka-mara, kõdunenud lehtede ja mitmesuguste metsaelanike 
lõhnad. Sangar eraldas nende hulgast tolle ainulaadse piiririkkujate jälgede lõhna, 
mida ta oli haistnud juba lähtemomendil. Isegi külgtuul ei suutnud lõplikult 
hajutada seda individuaalset, kordumatut tagaaetavate lõhna. 

«Hästi! Hästi!» ergutas Smoljartšuk sõpra. 

Äkki vingus Sangar erutunult ja peatus järsult. Vanem andis rihma järele. Koer 
sööstis kõrvale. Mõne meetri kaugusel puu all jäi ta seisma. Sinna olid piiririkkujad 
maha visanud rohelise ranitsa. Smoljartšuk võttis selle maast üles, ulatas 
Kablukovile ja jooksis koera kannul edasi. 

Tee! Sangar jäi kõheldes seisma. Juba palja silmagagi oli näha, kui palju oli siin 
teel liikunud inimesi, lehmi, hobuseid. Niiskel pinnasel olid hästi näha saapa, 
sõrgade ja rattakummide jäljed. 

Koera kõhklused oleksid kasvanud veelgi, kui Smoljartšuk oleks kas või 
hetkekski lubanud enesele tema võimetes kahelda. Kui vanem oleks närviliselt 
rihmast rebinud, oleksid nad samal hetkel jäljed kaotanud. «Otsi, otsi jälgi!» 
käsutas ta. Ja Sangar liikus jälle edasi. 

Jooksnud paarsada meetrit mööda, teed edasi, jäi Sangar peatuma ja hakkas 
energilisemalt nuuskima. Siis pöördus ta järsult, täisnurga all paremale, vedas 
vanema metsa, tõi lagendikule, kuhu oli kasepuid riita laotud. Riidast allatuult 
kerkis lõkkesuitsu ja kostis hääli. 

«Nemad!» mõtles Smoljartšuk, vaatas Stepanovile ja Kablukovile otsa ning asetas 
sõrme püstoli päästikule. Kuid imelik asi: Sangar ei ilmutanud erilist rahutust. 
Koera käitumine pani vanema hämmastuma. Kas tõesti sattus Sangar valedele 
jälgedele? 

«Ma usun sind küll, sõbrake, kuid siiski kontrollin,» otsustas Smoljartšuk. 
Käeliigutusega käskis ta Sangaril liikuda oma jalgade kõrval. Koer allus käsule, 
kuigi vastumeelselt. 

Käratult puuriida tagant välja ilmudes käsutas Smoljartšuk: «Käed üles!» 

Kaks elatunud meest kargasid lõkke äärest püsti. Nende nägudel polnud hirmu. 

Smoljartšuk juba teadis, et tema ees seisavad kõrvalised isikud, see tähendab 
need, kellel pole midagi tegemist öise juhtumiga piiril. Ometi kontrollis ta piinliku 
tähelepanuga nende dokumenle. Mehed olid hooaja metsatöölised. 

Kus ja millal oli koer jäljed kaotanud? Smoljartšuk selgitas metsatööliste abil, 
millist teed kaudu nad olid siia lagendikule ilmunud, ja tegi kindlaks, kus nimelt 
nende jäljed olid piiririkkujate omadega ristunud. 

Nad pöördusid tagasi, Sangar sai kaotatud jäljed kätte ja sööstis jälle edasi. 
«Tubli!» mõtles Smoljartšuk. «Ka see katsumus on vastu peetud.» 

Sangari võimed olid suured, kuid mitte piiritud. Smoljartšuk taipas, et koer 
hakkab väsima. Mitte sellepärast, et ta oli jooksnud läbi seitse või kaheksa 
kilomeetrit — vastupidavale koerale on see tühiasi. Sangar oli kulutanud energia 
selleks, et eraldada terve hulga muude lõhnade hulgast piiririkkuSate jälgi. See 
pole kerge töö. Kui koerale õigel ajal puhkust ei anta, siis teatud perioodiks ta 
haistmine tuhmub. 


Smoljartšuk peatas koera ettevaatlikult ja käskis tal pähklipõõsa alla murule 
puhkama heita. 

Vanema taskus oli külma liha palakesi ja suhkrutükke. Ta heitis koera kõrvale 
maha ja hakkas teda toitma. 

Kuni Smoljartšuk Sangarit söötis, lebasid Kablukov ja Stepanov puudelt 
varisenud lehtedel ning silmitsesid vaikselt ja tähelepanelikult ümbrust. 

Pärast lühikest puhkust jätkati jälitamist. Hakkas köitma. Vastu tahtmist 
taganesid hallid sünged udupilved. Nüüd oli kerge eraldada haaba lepast, tamme 
vahtrast, pöökpuud kasest. öine kaste sädeles samblal; tumedate laikudena eraldusid 
sellel piiririkkujate jäljed. 

Jõudnud paljale kiltmaale, kus puhus tugev küljetuul, hakkas Sangar liikuma 
aeglaselt ja ebakindlalt. Aeg-ajalt tõmbus ta vedruna pingule ja just siis nagu liibus 
vastu kive. Lõpuks oli selge, et koer on jäljed kaotanud: Sangar oli tülpinud, 
ekslevalt suundus ta kord ühele, kord teisele poole. Esimest korda selle jälitamise 
jooksul oli vanem nüüd tõsiselt ärevuses. Vaenlane võib minna kaugele! 

Smoljartšuk võttis koera lühikesele rihmale — las rahuneb! — ja hakkas 
ümbrust silmitsema. Kuhu piiririkkujad võisid minna? 

«Mis sina arvad, Stepanov?» küsis Smoljartšuk. 

Stepanov ütles, et ahvatlev oleks too sügav, tihedasse kuusevõssa kasvanud lohk, 
kuid see viib mäekurudest kõrvale ja on seepärast ebasobiv. Kablukov oletas, et 
kõige tõenäolisemalt liikusid põgenikud otse läbi tolle kaljulõhe, mille põhjas 
valendab veel lumi, läbi nende mustade kaljude vahelt. Smoljartšuk küsis: aga mis 
siis, kui piiririkkujad valisid endile kõige ebasobivama suuna — selle laugja 
mäenõlva, mida katab esimene areldi rohetav kevadine vaip? Jah, see on väga tõe- 
näoline. See suund paistab ainult esimesel hetkel ebasoodne. Liikuda laugjat nõlva 
pidi on poole kergem, kui ronida mööda kivist ja järsku teetut mäekülge. Kuigi 
lähed ringi, võidad siiski aega ja säilitad jõudu.. . 

Mäe alt, millel piirivalvurid seisid, kostis tuulepoolsest küljest vaikset, vaevalt 
kuuldavat kellahelinat. Heli oli nii nõrk, et sellele pööras tähelepanu ainult 
Kablukov. 

«Kuuled?» küsis ta Smoljartšukilt. 

Too pingutas kuulmist, kuid ei tabanud muud kui ainult mägis-metsa müha ja 
kevadvete ähvardavat kohinat lumise kuristiku põhjas. 

«Lambakari! . ..» 

Ja niipea kui Kablukov oli seda öelnud, kuulis Smoljartšuk kohe kellukest ja 
haistis seda iseloomulikku lõhna, mida levitavad kaugele enda ümber suured 
lambakarjad ... 

«Nägime neid peninukke, nägime!» hüüdis piirivalvurite kohalejõud-mist ja 
küsitlust ennetades juba eemalt pikkade vurrudega ja musta kübaraga 
verhoviinlane, lamburimärss õlgadel, söestunud piip kulunud hammaste vahel. 
«Saatsime oma Vassili kordonisse. Kas ta teile vastu ei tulnud?» 

«Läksime üksteisest mööda,» ütles Smoljartšuk. «Kuhu nad läksid?» 


«Minge, näete, sinna, selle kõvera puu poole, ja saategi nad varsti 
kätte.» 

Lambur juhatas õiget teed: kõrge, kõvera tüvega mägikuuse alt leidis Sangar 
kaotatud jäljed, ja «peninukkide» jälitamine jätkus. 

Sangar, kelle energia ja tigedus olid kasvanud, viis piirivalvurid vanasse 
kõrgmäestiku-metsa. See polnud ilus mets: sünged, peaaegu mustad kuused, hall 
sammal, niiskus ja lausa hauavaikus. 

See vaikus oli kahtlane. Iga puu taga, iga põõsa all, kuuse okste vahel võis 
varjul olla piiririkkuja, automaat käes. 

Smoljartšuk oskas korraga näha tervet metsa ja ka iga puud ning põõsast 
eraldi. Ta oli veendunud, et kuskil siinsamas on peidus vaenlaste luurajad. 

Smoljartšuki tähelepanu köitis noorte kuuskede tihnik — puude teravad 
ladvad värisesid. Vanem varjas enese puu taha ja käskis koeral maha heita. Ka 
teised piirivalvurid peitusid tüvede varju. 

«Kuula!» käsutas Smoljartšuk sosinal. 

Sangar liigutas oma teravaotsalisi kõrvu, urises, püüdis end lahti rebida ja 
vaatas noorte kuuskede poole. Kärvad ta kaelal tõusid turri. «Tasa, sõbrake, 
tasa!» 

Smoljartšuk võttis kuivanud oksa ja murdis selle praksudes kätki. Otsekohe 
ragises vaenlase automaat. Kablukov ja Stepanov andsid vastuseks kahekordse 
valangu vaenlase tulesähvatuste peale. Algas tulevahetus. Veendunud, et 
piiririkkujad ei alistu, otsustas Smoljartšuk nad hävitada. Ta käskis Kablukovi 
tõmmata diversantide tähelepanu sellega enda peale, et neid tulistab, 
Stepanovile tegi ta ülesandeks kuusevõsa vasakult ümber haarata, ise liikus ta 
aga põõsa varjust põõsa varju hüpates paremale. Seda piiramismanöövrit saatis 
pidev tulistamine Kablukovi poolt. 

Silmus diversantide ümber tõmbus üha koomale. Nendepoolne tuli vaibus 
järsult ja lõppes siis sootuks. Smoljartšuk muutus valvsaks. Mida see tähendas? 
Ega nad viimaks kedagi endid katma jätnud ja ise viimase tule kaitsel edasi 
liikunud? 

Automaadivalangutest risti ja põiki läbilastud võsa muutus hõredamaks ega 
varjanud enam kevadisel mullal lebavat kahte tumedat inimkogu. Ainult kaks. 
Kuhu jäi kolmas? Kas ta tõesti jõudis kaduda? Jah, näib, et see on nõnda. 

Smoljartšuk jooksis esimesena tapetute juurde. Need lebasid silmili. Vanem 
keeras nad selili ja nägi habemesse kasvanud paistes nägusid. Tugevate 
sõduririhmade küljes rippusid granaadid ja auto-maadikettad. 

«Läbi otsida! .. . Mis sinuga on?» hüüdis Smoljartšuk, kui märkas, et 
Stepanovi punane nägu muutus kahvatuks. 

«Sain vist haavata. . . jalga. . .» Stepanovi huuled lõid värisema. «Sain 
haavata,» kordas ta vaikselt. 

Smoljartšuk yõttis Stepanovilt automaadi, käskis Kablukovi haavatut siduda ja 
jääda laipade juurde, ise jätkas ta aga jälitamist. Ei tohtinud minutitki kaotada. 
Ta jooksis Sangari kännul, olles iga hefk valmis avama vaenlase pihta tuld. 
Vihmaveest märjad kuuseoksad peksid vastu õhetavat nägu. Higi voolas 
silmile. Kändude, kivide ja põõ- 

saste taha kõmistades sattusid ta jalad kevadvetest täidetud lohku 
desse. Maha kukkunud, tõusis ta juba varem, kui Sangar jõudis teda 
rihmast tõmmata. 

Jälitamisest haaratuna unustas Smoljartšuk ohu. Lühike valang vaenlase 
automaadist tuletas talle seda meelde. 

Smoljartšuk viskus ruaha paksu männi alla ja hakkas tulistama võsa, mille taga 
diversant ennast varjas. Viskudes hüüdis ta koerale: «Heida maha!» Sangar kuulas 
sõna, ent kuidagi veidra, tema kõht a ebatavalise aeglusega. Ta laskus algul põlvili, 
seejärel ninaga vastu maad ning prantsatas siis äkki abitult paremale küljele. 
Sammal tema pea juures muutus tumepunaseks ja hakkas jahedas õhus aurama 

Smoljartšuk langetas automaadi ja vaatas Sangari pärani avatud silmi, tema 
hõredaid vurrukarvu, tema longu vajunud kõrvu — seest atlassroosasid ja väljast 
seemisnahataolisi —, tema pimestavalt valgeid kihvu. 

Kui vanem pilgu haavatud koeralt üles tõstis, polnud diversanti enam põõsastes. 
Ta selg vilksatas kaugete puude vahel. Piiririkkuja eemaldus kiiresti, heites aeg-ajalt 
pilku selja taha nagu hunt, kes on jälitajate eest kaugele jõudnud. Smoljartšuk 
taipas: piiririkkuja arvab, et ta on tabanud nii piirivalvurit kui ka koera. See on hea. 
Nüüd liigub ta kindlamini ja rahulikumalt. Kõige tõenäolisem on see, et ta pöördub 
nüüd järsult paremale, et asustatud punkti pääseda. 

«Ei jõua sa kuskile!» Smoljartšuk tegi kiiresti Sangarile sideme, võttis mütsi 
peast, vatikuue seljast, saapad jalast ja hakkas jooksma. 

Sangar püüdis talle järele roomata. Smoljartšuk käskis tal paigale jääda. Koer 
heitis maha, kuid ei lakanud vingumast. 

Vanem ei eksinud oma arvestustes. Diversant tuli just sinna, kus Smoljartšuk tal 
tee ära lõikas. Raskelt hingeldades sammus vaenlane mööda mahajäetud mägirada 
— nägu sünge, vöö alla vajunud, särk kuni viimase nööbini lahti, võimas karvane 
rind paistmas. Käes oli tal automaat. Võimatu on niisugust vaenlast elusalt kinni 
nabida, kuid tuli siiski katsetada. Smoljartšuk käsutas põõsa varjust: 

«Viska relv maha! Käed üles!» 

Diversant vastas pika automaadivalanguga — umbropsu, hääle suunas. 
Smoljartšuk niitis diversandi kuulirahega jalust maha. Too lõi vankuma, kukkus, 
kuid tulistas veel kukkumise pealt edasi. Kui Smoljartšuk ettevaatlikult põõsa 
tagant välja vaatas, lebas metsarajal juba piiririkkuja laip. Vanem tõstis vaenlase 
automaadi maast ja istus puruväsinuna kännule. Pluusivarrukaga äigas ta üle higise 
lauba, näo... 

Vahus hobuse seljas, ratsa-piirivalvurite eesotsas, ratsutas kohale kordoni ülem. 

Šapošnikov astus tapetu juurde, vaatas vaikides ja kulmu kortsutades selle 
habemesse kasvanud ja tursunud näkku. 

Smoljartšuk naeratas süüdlaselt: 

«Seekord ei saanud oma asjaga hästi hakkama, seltsimees kapten. Ei suutnud 
oma ülesannet kuni lõpuni täita. Kas või ükski neist oleks tulnud tabada elusalt.» 

Šapošnikov vaatas vanemale karmi pilguga otsa: kahju, kahju, ka see niidike 
oli katkenud. 

«Täitsite oma ülesande eeskujulikult, seltsimees Smoljartšuk! Eeskujulikult! ... 
Aga kuhu jäi Sangar?» küsis ta äkki. 

«Sai haavata, seltsimees kapten. Ootab mind. Kas lubate?...» 

«Võtke hobune,» katkestas teda Šapošnikov. 


SEITSMES PEATÜKK 


Sündmused viiendas kordonis läksid oma rada. Kindral Gromada kartus oli 
põhjendatud: umbes kuuesaja meetri kaugusel kohast, kus avastati 
kolmekordsed piiririkkujate jäljed, leiti veel ühed. Neid uurides jõudis kapten 
Šapošnikov järeldusele, et pealuuraja, nagu kindral Gromada oli oletanud, ületas 
vööndi siin, kordoni vasakul tiival, ja «seal, paremal, tegutses vaid maskeeriv 
gTUpp. k 

Kapten Šapošnikov asus jälitamisele tugevdatud toimkonna eesotsas, kaasas 
komandantuuri staabist kohale toimetatud teenistuskoer. 

Uue piiririkkuja jäljed olid samuti maskeeritud: enne teenistus-vööndile 
astumist oli ta selle katnud kummist vaibaga. See oli selleks ülesandeks 
spetsiaalselt ette nähtud ja valmistatud niivõrd meisterlikult, et jättis kobestatud 
mullale vaid raskesti eraldatava jälje. 

Üle vööndi jõudes oli piiririkkuja ilmselt oma kaasaskantava kum-mivaiba 
kokku rullinud ning nüüd juba maskeerimatult tagala suunas edasi liikunud. Siin 
ongi ta jäljed. Nende järgi otsustades kandis piiririkkuja paksude taldade ja 
kummist kontsadega massiivseid kingi. Ta oli liikunud ettevaatlikult ja tihti 
peatunud. Ta oli läinud kolhoosi «Köit Tisza kohal» vünamarjaistandikku. Siin 
oli teda ilmselt keegi häirinud ning ta oli sunnitud kuuri peitu pugema. 

Laudadest kuur, mis oli längu vajunud ja ühest küljest palgiga toestatud, 
asetses laugjal mäenõlval ja seda piiras kolmest küljest viinamäe kobestatud 
muld. Sellel olid hästi näha kingajäljed. Need viisid kuuri praokil ukse juurde. 
Tagasi viivaid jälgi, mis oleksid tunnistanud, et piiririkkuja on pelgupaigast 
lahkunud, polnud näha. 

Instruktor, kes koeraga ees liikus, jäi kõheldes seisma ja mõtles, mida ette 
võtta. Kui minna koos koeraga kuuri — saad automaadivalangu kaela. Kui lasta 
koeral üksi minna? Ega tal üksigi käsi hästi käi. Ainuke õige lahendus oli 
instruktori arvates see: piirata kuur sisse ja asuda seda ründama. Selle oma 
viimase mõtte tegi ta ka kordoni ülemale teatavaks. Šapošnikov oli 
kategooriliselt selle vastu. 

«Aga kui piiririkkujat kuuris enam polegi? Seni, kui me piirama hakkame, 
võib ta teab kuhu jõuda! .. . Laske koer ette.» 

«Seltsimees kapten!» 

Šapošnikov kordas vaikse käskiva tooniga: 

«Laske!» 

Instruktor vabastas koer a kaelarihma. Koer tormas pea püsti ja kõrvad kikkis 
kuuri. Ta jooksis ukse juurde, torkas julgesti oma kiilutaolise koonu ukse vahele 
ja lipsas,kuuri. 

«Näete, seal pole kedagi!» ütles Šapošnikov. 

Koer tuli tagasi ja istus instruktori jalge ette maha, vaatas lipitsevalt peremehele otsa 
ja liputas saba. Too taipas ja sirutas käe välja. Koer avas suu ja laskis instruktori 
peopessa automaatpüstoli padruni. Piiririkkuja oli relva laadinud. 


Kuuri läbi vaadates leidis Šapošnikov selle tagumises seinas ava. Selle kaudu oligi 
piiririkkuja pärast puhkamist ja suitsutundi (leiti tikud ja suitsuots) lahkunud. 

Mida kaugemale piirist jõuti, seda vähem märgatavaiks muutusid jäljed kõvaks 
tambitud mullapinnal ja viimaks kadusid need hoopis mäe lõunanõlval lookleval kivisel 
rajal, kolhoosi «Köit Tisza kohal» viinamägede vahel. Pimedatele jälgedele asunud koer 
tõi piirivalvurid maanteele ja jäi siis seisma. Paistis, et piiririkkuja oli käsutanud autot. 
Aga võib-olla ka, et ta ainult teeskles auto käsutamist. Võib-olla oli ta liikunud natuke 
maad mööda maanteed, pöördunud siis jälle kõrvale ja astub praegu kiiresti piki 
kõrvalisi radu, läbi linnalähedaste aedade ja viinamägede Javori poole. 

«Komarov, otsige jälgi tee lähedusest!» andis Šapošnikov instruktorile käsu. 

Koer liikus paar kilomeetrit piki maantee vasakut serva, siis sama palju piki paremat, 
siis otsis läbi laialdase piirkonna mõlemal pool teed, kuid jälgi ei leidnud. 

«Oh, oleks Sangar siin! Tema oleks selle keerdsõlme kohe lahti harutanud!» ohkas 
üks sõdureist, kes kordoni ülemat saatis. 

«Jah,» mõtles Šapošnikov, «ilma Sangarita me siin hakkama ei saa.» 

«Jätkake otsinguid, Komarov, tulen varsti tagasi. .. Remizov, Martšuk — sadulasse!» 

Tuliste hobuste kabjarauad lõid sädemeid mäkke tõusval kivisel teel ja plagin vaibus 
peagi koidueelses hämaruses. 

Piirivalvuri tööd ei hinnata ainult selle järgi, kas ta suudab või ei suuda piiririkkujat 
otse piiri ületamisel tabada. Suurepärane meister on see, kes nabib vaenlase kinni enne, 
kui see pole astunud Nõukogudemaal veel kümmet sammugi. Kuid tubli on ka see 
sõdur, kes pärast seda, kui on avastatud piiririkkuja maskeeritud jäljed, jälitab teda 
kolm, viis, kümme tundi, võib-olla isegi käkskümmend neli tundi — ja ikkagi tabab või 
hävitab vaenlase. Kuigi vaenlane on suutnud ennast jälitajatest mõneks tunniks lahti 
rebida ja asetada viimased erakordselt halbadesse tingimustesse, kuigi ta kaob kas või 
jäljetult — ometi ei katkestata jälitamist. 

.. . Koidikul otsustas Gromada ise piiririkkuja jälile asuda. Tema kõrval astus major 
Zubavin, kes oli piirile välja kutsutud. Neist vähe tagapool liikus piirivalve-toimkond. 

Gromada ja Zubavin läbisid vaikides piiritsooni, kolhoosiaiad, tõusid rajale, mis 
läbis viinamäed, ja jõudsid autoteele kohal, kus teenistus-koer oli lõpetanud jälgede 
ajamise. Siin jäid nad nagu kokkuräägitult seisma, vaatasid vasakule ja paremale — tee 
asfaltkatet, korralikke, 

värske kruusaga käetud teeveeri, mustvalgeid teetähiseid: siin kuskil algas uus, 
neile tundmatu tee, mida mööda vaenlane oli liikunud. 

Vaikuse katkestas Gromada: 

«Täpset kurssi pidas too lurjus!» 


«Jah, jalutas enesekindlalt nagu oma kõdus,» kostis Zubavin. 

«Just nimelt! Tähendab, et tunneb ümbrust hästi. Tähendab, et on Javori elanik, 
emigrantide hulgast või...» 

«. .. Või on teda hästi orienteeritud,» jätkas Zubavin kindrali mõttekäiku. «Selle 
marsruudi tuupis ta enesele pähe juba nende päevade ja nädalate jooksul, kui ta 
valmistas ette piiri ületamist.» 

«Võimalik,» nõustus Gromada. «Ja teele tuli selleks, et jälgi segi ajada.» 

«Ja käsutada juhuslikku autot.» 

«Kuid võib-olla ka, et mitte juhuslikku . . .» 

«Jah,» süttis Zubavin. «Pole võimatu, et teda ootas siin kuskil läheduses auto, 
kes ta minema toimetas ... Kuhu?. .. Näete, seltsimees kindral, sealpool teed on 
punase katusega majake. Seal elab raudteevalvur Pevtšuk. Kas astume tema poole 
sisse?» 

Raudteevalvur seisis kaevu juures, võttis ämbri küljest märga ketti. Kõik selle 
mehe juures oli kindel ja tugev, nagu oleks ta üleni graniidist tehtud: suur, kõrge 
laubaga pea, samakas tume nägu, sooniline käel, laiad jändrikud õlad ja tugevad 
suured käelabad, mida katsid ohtrad mügerikud. 

«Tere päevast!» Kindral ulatas käe. «Pakuksite ehk juua?» 

Gromada ja Zubavin värskendasid endid külma veega, suitsetasid raudteelasega 
paberossi ja esitasid talle mõned küsimused, ilma et oleksid midagi pikemalt 
seletanud. Selgus, et eile hilisõhtul oli Pevtšukile silma hakanud tee ääres seisnud 
veoauto. Esmakordselt oli ta näinud seda kella üheteistkümne paiku. Kui ta öösel 
oma teelõigul valvekäiku tegi, imestas ta, et masin polnud ikka veel lahkunud. 
Vasak tagumine ratas oli alt ära ja telje all oli tungraud. Mis oli kastis? Umbes 
kolm kantmeetrit laudu. Ah inimesed? Inimesi polnud ta märganud. Kas auto oli 
tulnud Javorist? Ei, sõitis Javorisse. 

Gromada ja Zubavin tänasid raudteevalvurit ja sõitsid Javori poole. Teel võttis 
radist vastu radiogrammi. Kapten Šapošnikov teatas üksuse jaama kaudu: «Kõik 
kolm piiririkkujat on hävitatud Lambapea mäe juures Mustas metsas. Ootan teie 
korraldusi.» Gromada vastas kähe sõnaga: «Sõidan kohale.» 

Gromada ja Zubavin kihutasid Javorisse, võtsid avara maastikuauto kästi 
parašütist Karel Grontšaki ja olid päikesetõusu ajal juba Mustas metsas. 

Diversantide laibad lebasid laia tumeda kuuse all. 

«Kes neist?» küsis Zubavin ja vaatas ainiti parašütisti kahvatusse ja ärevasse 
näkku. 

Karel Grontšak astus ettepoole, haaras rippuvast kuuseoksast kinni ja vaatas 
tapetuid. Uurides kõiki järjekorras, ei suutnud ta Zubavini 

tähelepaneliku pilgu eest varjata rõõmu, mis tahtmatult ta silmis 
särama lõi. 

Major muigas: 

«Ei üks ega teine ega kolmas. Kas pole nii?» 

Karel Grontšak noogutas: 

«Neid mehi ma...» 

«Ärge kiirustage,» peatas teda Zubavin. «Mõtelge hästi järele. Võibolla tuleb 
meelde, kus ja millal te neid kohtasite?» 

Ta andis konvoisõduritele märku langevarjur ära viia. 


«Teie oletused olid õiged, seltsimees kindral,» ütles Zubavin bandiitidelt ära 
võetud asju uurides. «Grontšaki šeff on tõenäoliselt too, kelle jäljed kaotsi läksid, 
aga need siin... on samuti «tühjad aganad».» 

Peale relvade ja mürgiampullide oli piiririkkujatel kaasas suur summa 
Nõukogude ja välismaist raha, kompassid, Karpaatide kaardid. 

«Pange tähele, seltsimees kindral, et neil sellidel on rahad samast seeriast mis 
parašütistilgi. Ka varustus on sama tüüpi.» 

«Jah, kõik nad on ühest pesast välja lastud.» 

Zubavin ladus kõik asitõendid korralikult väiksesse kohvrisse. 

Gromada kirjutas aktile alla, käskis laipu pildistada ja need siis maha matta. 

Staapi tagasi jõudnud, asus Zubavin kohe autoinspektsiooni kaas-abil otsima 
autot, mida oli käsutanud neljas piiririkkuja. Ent see polnud kerge ülesanne. Eilse 
päeva jooksul oli sõitnud Javori ja Karpaatide põhjarajooni vahet üle kahesaja 
veoauto. Sellest suurest autodehulgast eraldati kohe need, mis vedasid 
metsamaterjali. Neidki oli küllalt palju — nelikümmend kaheksa. Nüüd tuli 
selgitada, millised neist pöördusid Javorisse hilisõhtul ja vigastatud rattakummiga. 
Selle kerge küsimuse peale võisid selgesti ja kiirelt vastata teekonnalehed. Neid 
uurides ei leidnud inspektor ühtegi masinat, mis oleks metsamaterjaliga tulnud 
hilisõhtul Javorisse. 

Ei leitud ka niisugust, mis oleks kaasa toonud katkise rattakummL 

Asi muutus hoopis keeruliseks, kuid Zubavin oli selleks ette valmistatud. 
Piiririkkuja kaasosaline pole ometi nii rumal, et jätaks ettevaatusabinõud 
tarvitusele võtmata. Kes siis neist neljakümne kaheksast autojuhist, kes töötavad 
mitmesugustes Javori organisatsioonides, varjas oma õhtust sõitu, ei märkinud 
teekonnalehele või maskeeris seda? 

Zubavin andis käsu see välja selgitada ja siirdus ise mägedesse. 

Külastanud metsatööstusi ja ladusid, selgitas ta, kes nimelt said eilse päeva 
jooksul saematerjali. Kõrvutades hiljem oma andmeid autoinspektsiooni 
andmetega, avastas ta hõlpsasti erinevused nende vahel, Zubavini nimekirjas 
figureeris «Ukraina Veini» trusti autobaasi masin, mis oli saanud viis kantmeetrit 
saelaudu. Autoinspektsioonile saadetud ettekandes õu aga märgitud, et selle trusti 
auto oli vastavalt teekonnalehele ja töökäsule vedanud terve päeva kruusa ja 
kivikillustikku Teistkordsel hoolikal juurdlusel tehti kindjaks, et autojuht oli 
tõepoolest saanud laudu, kuid need polnud sattunud «Ukraina Veini» lattu 

vaid ühe Javori elaniku õuele. Nagu pealtnägijad tunnistasid, laaditi auto tühjaks 
hilisõhtul. 
Kõik andmed kõnelesid nagu sellest, et major Zubavin on õigel teel, 
kuid tema ise polnud oma edus kaugeltki kindel. Miks pidi vilunud 
välisluure agent ühendama oma tegevuse vargusega? Muidugi — vaen 
lane ei vali kunagi vahendeid, kuid ta teeb seda sel puhul, kui vastav 
vahend aitab teda sihile jõuda. 


Pärast esimest ülekuulamist andis Zubavin kinnipeetud autojuhi asja miilitsale 
üle: tegemist on tavalise suliga ja mitte piiririkkuja kaasosalisega. Luuraja käsilast 
tuleb otsida mujalt. 

Ja major Zubavi» jätkas otsinguid: ettevaatlikult ja vaikselt, ,,et mitte hirmutada 
neid, keda ta otsis. 

Otsinguid jätkasid ka piirivalvurid. Kindral Gromada polnud lootnudki, et 
parašütist Karel Grontšak tunneb ühes tapetud diversandis ära oma Javori šefi, 
lennukaaslase. Gromada oli täiesti veendunud, et kõik kolm piiririkkujat 
moodustasid vaid maskeeriva grupi. Nüüd oli tarvis otsustada, kust ja kuidas otsida 
neljandat, peamist. 

Gromada veendumust, et see piiririkkuja ei saa Javorit vältida, jagasid kõik 
staabiohvitserid. Kuid see ei tähendanud, et teda otsiti ainult linnas. Teda otsiti 
kõikjal. Piiririkkuja võis lahkuda Javorist ja auto või rongiga liikuda põhja poole. 
Gromada hoolitses selle eest, et see suund oleks korralikult suletud. Polnud 
võimatu ka niisugune variant: piiririkkuja asus juba ammu valmis seatud 
peidupaika ja varjab ennast seal kuni paremate päevadeni. Ka seda võimalust 
arvestati Gromada tegevusplaanis: piirivalvurid kammisid läbi need lõigud, mis 
võisid pakkuda sobivat pelgupaika. 

Jah, vaenlane on kaval ja arvestav, mõtles Gromada, ning niisugust pole kerge 
päevavalgele tirida! 

Salakuulajatel on üks tee. Vaenlast jälitavatel piirivalvuritel aga sajad ja 
tuhanded teed. Spioon liigub mööda kolhooside tagaõuesid, läbi metsatihnikute, ja 
selleks, et koeri jälgedelt eksitada, piki madalaid ojasänge. Piirivalvurid peavad aga 
samal ajal otsima teda tuhandest paigast: soost, metsast, teeäärse maja varemetest, 
kivimurrust, raudteejaama perroonilt, kolhoosi karjamaalt, lagunenud tellisetehase 
korstnast... 

Paljud vabrikandid, töösturid, mõisnikud, kaupmehed olid pagenud koos 
okupantidega, kuid ka siia oli jäänud neid küllalt palju. Užgorodis, Mukatševos, 
Hustis, Beregovos ja teistes linnades elasid endised vorstivabrikute, kohvikute, 
õllebaaride, mööblitööstuste, universaalkaupluste omanikud, poodnikud, igasugused 
töökojapidajad, silikaaditehaste omanikud ... 

Ja isegi piiri «rinne» oli sama keerukas kui tagala. Suures ulatuses kulges 
riigipiir oma postidega punutud pajuvitstest aedadest sõna tõsises mõttes ainult 
mõne meetri kauguselt mööda. Ja nende aedade taga asusid külade ja muude 
asulate elamud. Loomulikult oli niisuguses olukorras piirivalvureil väga raske 
tegutseda. 

Need raskused oleksid olnud ületamatud, kui vaenlase vastu oleksid võidelnud 
ainult piirivalvurid. Piiririkkujate vastas on ammendamatud 

jõud. Vaenlane peab pärast seda, kui on pugenud läbi esimese kaitseliini, põrkuma 
teisele ja siis kolmandale liinile. Spioon ei pääse! Tuhandete inimeste — sõdurite, 
julgeolekutöötajate, tööliste ja kolhoosnikute jõupingutused on suunatud sellele, et 
teda kinni nabida, et mitte lasta teda niinna meie maa sügavusse. Legendaarne 
Antaios sai jõudu emakesest maast. Piirisõdurid ammutavad jõudu rahva 
ennastsalgavast toetusest. 


KAHEKSAS PEATÜKK 


Kui Clark ja Grab olid veetnud kaks tundi Nõukogudemaa pinnal, liikusid nad 
läbi viinamägede, tegid üsna suure ringi ja jõudsid mägedevahelisele maanteele. 

Clark istus kivile. 

«Kõige kõhutavam on, tänu jumalale, selja taga! Teeme nüüd piipu ja peame 
aru.» 

Ta püüdis näida vapper, kuid hääl värises reetlikult ja ta sõrmed, mis olid 
tavaliselt nii kuulekad ja osavad, leidsid suure vaevaga taskust sigaretid. Ta 
purustas mitu sigaretti, puistas siis saadud tubaka peopessa ja pistis suhu. 

Grab rõõmustas edu üle vaikides: raskesti hingates pühkis ta märga laupa ning 
hõõrus ägisedes ja ettevaatlikult oma vaevatud selga. 

Veoauto ootas neid, nagu oli kokku lepitud, raudteevalvuri maja lähedal. 
Värsked saelauad koormas andsid Clarkile mõista, et maanteel ei seisnud juhuslik 
auto, vaid just see, mida ta vajas. 

«Tore õhtu!» ütles Clark kokkulepitud parooli esimesed sõnad. 

«Kellele tore ja kellele. . .» sähvas autojuht ja koputas vasaraga tugevasti 
täispumbatud kummi. «See neetud kumm vaevas mind hoopis ära — kaks tundi 
jändasin teisega.» 

«Nüüd on kõik korras?» 

«Korras.» 

«Kas viid Javorisse, vennas? Saad kakssada grammi «Pealinna».» 

«Istuge peale.» 

Kui Clark ja Grab avarasse kabiini kõbisid, uuris autojuht Skiban hindava 
pilguga, kes tema reisijatest on šeff. Ta valik langes nooremale. Tabades kobamisi 
selle käe, surus ta seda tugevasti: 

«Soovin õnne eduka päralejõudmise puhul.» 

Ciark vastas rahulikult ja pilkavalt: 

«Kas sa näe, kui tundeline — rõõmustab rohkem kui ma ise.» 

«Teiegi võiksite rõõmustada,» tähendas autojuht. «Niisugusest tõkkest labitulek, 
ega see nali ole.» 

«Lase käia, muidu jään veel magama.» Clark haigutas. 

No on see aga mees! Skiban, kes ise oli juba vana spioon ja mõrvar, heitis 
silmanurgast austava ja uudishimuliku pilgu oma uuele šefile. 

Javorisse jõuti hilisõhtul, põhjast, Karpaatide poolt, kust nende arvestuse järgi 
võis kõige vähem oodata piiririkkujaid. 

Ühel tühjal ja halvasti valgustatud tänaval peatas Skiban auto ja 
ütles Grabi poole pöördudes: 

«Nurga taga on õllebaar, endine Imre Varga oma. Mäletad? Seal sööb praegu 
õhtust sinu sõber Tšekanjuk.» Skiban avas autoukse: «Ela hästi!» 

«Aga kui teda seal ei ole?» kahtles Grab. 

Skiban vaatas kella: 

«On küll, sa ei pruugi karta. Ta istub seal igal õhtul ja rüüpab õlut.» 

Grab väljus autost ja ulatas ebalevalt käe. Clark haaras selle kähku: 


«Jää terveks, sõbrake! Paari-kolme päeva pärast kohtume! Otsin su ise üles. Ise! 
Kas kuuled? Head ööd.» 

Vaarudes, raskelt oma kohmakaid saapaid järele vedades, eemaldus Grab 
pimedusse ja kadus tühja tänavasse. Clark vaatas talle järele ja ütles: 

«Skiban, homme annad ta üles.» 

«Mina?. .. Peaksin üles andma? ...» kohkus Skiban. 

«Jah, sina.» 

«Miks te niisugust nalja teete, pan?» 

«Mul pole aega naljatada. Ma räägin täiesti tõsiselt: sa pead ta välja andma. Kas 
meister Tšekanjuk on sinu naaber?» 

«Jah.» 

«Hästi. Sa nägid juhuslikult, kuidas Tšekanjuk tõi oma korterisse kellegi 
kahtlase isiku ja nii edasi.. Selge?» 

«Lööge või maha, pan... seltsimees Belograi, ma ei saa millestki aru!» 

«Grab on meie seltskonnas üleliigne. Tema järel on jäljed, mida mööda ... On 
nüüd selge?» 

«Aga .. . kui nad nabivad kinni Grabi, siis võib ta ka meid sisse vedada.» 

«Ei vea, ole kindel. Selle eest oleme korralikult hoolt kandnud.» 

«Selge!» vastas Skiban ja lisas mõttes: «Võib-olla olen ka mina ükskord 
üleliigne? ...» Ta muigas: «Aga kellega nad siis jääksid?» 

«Lase käia! Aga ära kiirusta: sõida nii, et jõuaksime vaksalisse just täpselt õigel 
ajal.» 

Skiban laskis Clarki autost välja jaama lähedal vaikses põiktänavas ja sõitis ara. 
Ta ei lülitanud sisse ei laternaid ega numbrituld, kuni oli jõudnud ümber nurga. 
«Täitsamees! Tunneb oma asja!» mõtles Clark, siludes hoolikalt rinna ja õlgade 
kohalt kulunud sinelit. 

Tänav, mida palistasid tihedalt istutatud jaapani kirsipuud, viis Clarki järsu trepi 
raudsete astmete juurde. Clark nägi seda treppi esmakordselt, kuid ta sammus 
enesekindlalt, nagu kõnniks ta siin tuhande esimest korda elus, astus üles ja jõudis 
kõrgele jalakäijate sillale, mis viis üle arvukate raudteeliinfde. 

Ta astus hooletult, suitsetades jämedat omakeeratud suitsu ja kõmistades 
kannaraudadega mööda laudkatet. Ta ordenid ja medalid tilisesid. Värske Tisza 
tagant puhuv tuul lehvitas ta sinelihõlmu. Uduvihm niisutas ta juuksesalku, mis 
mütsi alt olid välja tunginud. 

Clark ületas silla, laskus trepist alla, ja just sel hetkel tormas temast mööda 
vaguniterohke Moskva rong. Clark vaatas kella: täpselt! Kõik, absoluutselt kõik 
tuli välja nii nagu plaanitsetud! 

«Demobiliseeritud vanem» kerkis akki märkamatult vaksalilähedusest pimedusest 
ja kadus kergesti kärarikkale inimrohkele perroonile, sõdurite hulka, kes tulid 
puhkuselt ja läksid tagasi oma väeosadesse, mis paiknesid välismaal. Koos nendega 
tuli ta eredasti valgustatud vaksalisse. Vaatas ringi ja lausus: 
«Siin ongi Nõukogudemaa piir. Veel tund, paar — ja jälle võõras pind. Oh seda 
sõduri põlvekest. .. » 


Nagu Clark oli arvestanud, puudutasid need sõnad tema kõrval sammuvaid 
noormehi. Üks neist, ümariku näoga ja punapõskne vanem, suurtükiväelase 
embleemiga pagunitel, ütles: 

« Ole vait, sõber, ära riku tuju ...» 

«Saan aru ...» Clark pilgutas silma. «Tuled noore naise juurest?» 

«Oled nagu selgeltnägija. Aga miks sul paguneid pole?» küsis suurtükiväe 
vanem, kui nad ooteruumis olid istet võtnud. 

«Kandsin neid auga oma aja. Nüüd olen de-mo-bi-li-see-ri-tud .. . Kadestad, 
mis?» 

Suurtükiväelane ohkas: 

«Saaksin ma veel kas või ühe nädalagi puhkusel olla!» 

«Ei aitaks sulle kuustki, vennas. Õnnelikke päevi ei loeta. Kuidas su noort 
emandakest hüüda tohiks?» 

«Seni on teda Klavaks hüütud,» naeratas suurtükimees kohmetult. 

«Ja sind?» 

«Gritskoks. Grigori Volovik.» 

«Nii et Griša. Ja mina olen Ivan. Ivan Belograi.» Clark võttis välja lameda ja 
sinise «Verhoviina» paki: «Säh tõmba, Grigori, isa poeg, see on hea rohi nukruse 
vastu.» 

Suurtükiväelane võttis oma jämedate sõrmedega sigareti, hõõrus selle hoolikalt 
pehmeks, süütas põlema, puhus õhku paksu suitsupilve, vaatas läbi selle 
vestluskaaslasele sõbralikult otsa ja ütles: 

«Kas sa juba ammu demobiliseerusid?» 

«Hiljuti. Sel kuul.» 

«Ja kus sa teenisid?» 

«Seal,» Clark viitas peaga läände. «Okupatsioonivägedes.» 

«Ja kuhu nüüd?» 

Clark laskis kohmetult pea longu, tõmbas mütsi silmadele. 

«Tee on mul sirgjooneline, aga ma ei tea, mis sellest välja tuleb,» vastas ta 
puiklevalt. «Üldse, eks näe, nagu ütles pime.» 

«Aga kuhu sa siis sihid?» muutus suurtükiväemees uudishimulikuks. 

«On siin ilmas üks õnnistatud paik.» Clark kergitas pead ja pilgutas 
silma. «Sihin, vennas, kolhoosi «Koit Tisza kohal», Gogoli tänavale number 
üheksakümmend kaks, kus elab Teresia Simak. Oled kuulnud? 

Teresia! ...» 

Suurtükiväe wanema tusane nägu muutus rõõmsamaks. 

«Ja kes ta sul on, see Teresia?» küsis ta kavalalt. «Tädi? Vanaema?» 

«Seda ei tea ma veel isegi, kui sulle tõtt öelda. Praegu on mul veel ainult suured 
unistused.» 

«Miks sa siis siin istud ja tema juurde ei jookse?» imestas suurtükiväelane. 

«Demobiliseerunud vanem» vaatas nukralt pimedasse öisesse aknasse: 

«Miks ma taeva ei tahaks, aga patukoorem ei luba...» Ta jäi vait ja lisas siis 
tõsiselt: «Kuhu sa vastu ööd ikka lähed? Ümbrus on võõras, võid veel... 
seesamune . .. piirile sattuda. Ootan parem hommikut.» Ta koputas küünega vastu 


kellaklaasi. «Aeg venib ka kui tigu! Kui jooksime teed, mis? Ole mulle seltsiks, 
sõber.» Suurtükiväelane pööras tasku pahupidi: 

«Mis seltsiline mina sulle olla saan.» - 

«Pole viga, lähme.» 

Clark haaras vanema käest kinni ja vedas teda enda järel. 

Tõustes mööda järsku ja avarat treppi teisele korrusele, kus asus restoran, piilus 
ta uurivalt ja ettevaatlikult ringi, ainult silmadega, pead pööramata: kas teda ehk 
keegi tähele pole pannud. Ei, paistis, et keegi teda silmas ei pidanud. 

Restorani suures saalis oli palju inimesi. Mehed istusid vaba laua taha. tellisid 
viina, õlut ja suupistet. 

Joodi ja söödi aeglaselt. «Demobiliseeritu» jutustas kogu aeg oma Teresiast, 
kuidas ja millal ta temasse oli armunud, kuidas oli otsustanud tema juurde sõita, ja 
suurtükiväe vanem aina kuulas, noogutas kütvalt pead ja naeratas nukralt. 

Clark jutustas niivõrd suure hardumusega ja õgis oma kuulajat silmadega, et 
kõrvaltvaatajale pidi tunduma, nagu ei näeks ega kuuleks ta midagi enda ümber. 
Tegelikult ei kaotanud ta aga hetkekski enesevalitsust, kontrollis pidevalt iga 
inimest, kes viibis ruumikas saalis: ega keegi viimaks tema vastu huvi ei tunne? 
Teisiti ei võinudki Clark Nõukogudemaal viibides käituda. Pidev valvelolek — see 
pidi olema nüüd tema tavaline seisund. Salajase eluga inimesena pidi ta kogu aeg 
olema veendunud, et täidab oma osa suurepäraselt, et teda ei kahtlustata. 

Vabanenud naaberlaua taha ilmus uus külastaja — musta vormi-kuuega 
noormees raudteelase embleemiga uue, hästi valmistatud ja hoolikalt puhastatud 
mütsi ees. Clark jõudis oma vilunud silmaga märgata ka teisi olulisi tundemärke: 
ruuge juuksetutt, mis tungis välja läikiva mütsisirmi alt, ere puna põskedel, 
raseeritud lõug, särav pilk. Iga Clarki ette sattunud inimene kutsus temas kõhe välja 
esmajärgulise tähtsusega küsimuse. Kes sa oled ja mis sa oled? Kas tuleb sind 
karta, kas peab katsuma, sulle meeldida või tasub sinuga sõprust sobitada? Kui 
objekt krtust ei põhjustanud, tekkis Clarkile kõhe harjunud mõte: «Kas ei saaks 
sind, kulla mees, kuidagi ara käsutada?» 

Rüübates tõmmut õlut ja suurtükiväelasega edasi vesteldes mõtles Clark noorele 
raudteelasele. Clarki tähelepanekute järgi oli noormees alles hiljuti, võib-olla 
kõigest nädala eest, kui mitte eile, saanud õiguse iseseisvalt vedurit juhtida. Sellega 
seletubki tema paraadlik välimus ja restorani külastamine. Pühitseb. Ettekandja 
nimetab teda nimepidi — tähendab, et ta on kohalik inimene, javorlane. 

«Õnnelikud inimesed on suuremeelsed,» muheles Clark endamisi. «Nad usaldavad 
kergesti teisi ja on rõõmuga nõus kedagi oma kaitsva tiivaga soojendama. Mis siis 
ikka, alustame rünnakut. Clark tõstis pead ja kohtas nagu kogemata noore 
raudteelase pilku. Minuti pärast tegi ta sedasama, kuid seekord juba naeratas 
silmadega. Veel minut ja ta pilgutas naaberlauas istujale silma ja lausus joobnud 
häälega: 

«Nende terviseks, kes on jõudnud iseseisvale teele! Sinu terviseks, 
mehhaanik!» ütles Clark ja tõstis kannu. 

Noor raudteelane, kes polnud oodanud niisugust selgeltnägelikkust võõralt 
inimeselt, punastas kõrvuni, kuid tõstis siiski ka oma kannu ja tühjendas selle 
põhjani. 


Clarki süda juubeldas. Kui kiiresti oli ta pannud aluse sõprusele tolle temale nii 
vajaliku noormehega. Ta ähvardas noormeest sõrmega ja ütles nagu vanale sõbrale: 

«Ise oled süüdi, vennas, et ma su saladuse paljastasin: see särab vastu igalt sinu 
nööbilt. Kadestan sind — oled minust viis aastat noorem, kuid juba on sul niisugune 
eriala!» 

«Sina peaksid kadestama!» Raudteelane vaatas «demobiliseeritud vanema» 
ordeneid ja medaleid. 

«Vasja Tjorkingi hoiatas, ara vaata seda, mis on rinnal, vaid vaata seda, mis sind 
ees ootab. Mind ootab ees — raske mutrivõti, meisel, tungraud ja vedurilukksepa 
või kütja kolmas kategooria. Võib-olla saan isegi sinu õpilaseks.» 

«Kas lõpetasid teenistuse?» 

«Seda küll. Kavatsen siin, Javoris, ankrusse heita. Kas võib? Kas sa lubad?» 

«Võib küll,» puhkes vedurijuht naerma. «Luban!» 

Clark otsustas, et nüüd võib juba julgemini läheneda. 

«Kuidas ema sind kutsub, mehhaanik?» 

Raudteelane, kes ikka veel naeris, vastas: 

«Vassiliks.» 

«Ja inimesed? Seltsimees .. .» 

«Goida,» ütles Vassil ette. 

Clark mõõtis noormeest pealaest jalatallani hindava pilguga: 

«Kõik sobib sul hästi kokku: nimi, eesnimi ja elukutse. Mul aga ei ole vedanud ei 
ees- ega perekonnanimega. Ivan Belograi!» 

Märgates restorani astunud piirivalve toimkonda, tegi Clark ettevaatlikult lõpu nii 
edukalt alanud jutuajamisele Vassil Goidaga ja pöördus jälle suurtükiväe vanema 
poole, kes oli hakanud juba igavust tundma: 

«Joome, sõber, veel ühe klaasi sinu Klava terviseks!» 

Juues ja suurtükiväelasega juttu jätkates ei vaadanud Clark kordagi piirivalvurite 
poole, kes kontrollisid sõjaväelastest reisijate dokumente. 

Laua juurde astus piirivalve toimkond — noor leitnant ja kaks sõdurit 
automaatidega. Ohvitser palus esitada dokumendid. Clark jõi kannu tühjaks, pühkis 
peopesaga huuli ja ronis kiirustamata taskusse. Kuni ta ordeneid ja medaleid 
tilistades paksu rahatasku välja tõmbas, jõudis suurtükiväe vanem ulatada 
leitnandile väikese pruunide kaantega raa- 


715 


matukese ja hoolikalt neljaks kokku murtud paberi — puhkusepileti. 
Ohvitser silmitses dokumente tähelepanelikult. 

Clark sai selle aja jooksul kätte nahkse, päevi näinud kirjatasku, asetas selle 
laua servale ja avas nii hooletult, et kogu sisu põrandale kukkus. Mida kõike ei 
sisaldanud endas too sõduri kirjatasku: väljalõikeid Suure Isamaasõja aegsetest 
ajalehtedest, väljakirjutusi ülemjuhataja käskkirjadest, milles avaldati tänu 
teenete eest, kirju, mingisugused õiendid, postikviitungid, kamm ja peegel, raha, 
ordeniraamat, foto ilusast tütarlapsest, kes kandis ukraina kleiti ja linte paksude 
patside ümber. Korjates põrandalt rahatasku sisu, Clark naeratas: 


«Vabandage, seltsimehed! Rõõmuga pillasin kogu oma kraami põrandale ... 
Üks moment!» 

«Miks te paguneid ei kanna?» küsis piirivalvur karmilt. «Palun esitage 
dokumendid.» 

«Dokumendid? Palun!» 

Clark kummardas, võttis põrandalt paki pabereid ja ulatas leitnandile: 

«Lubage. Seal on öeldud, miks vanem Ivan Belograi ei kanna paguneid. 
Tema on oma sõdimised sõdinud! Teenisin auga. Annaks jumal kõigile 
seesugust teenistust.» 

«Millal te saite loa piiritsooni?» küsis leitnant. 

«Millal? .. . Seal on ju kõik selgesti vene keeles kirja pandud. Eks lugege! 
Viiendal märtsil käesoleval aastal.» 

«Teie loa kehtimisaeg on lõpukorral. Teil on jäänud veel kõigest üks nädal.» 

«Ärge muretsege, seltsimees leitnant. Küll me pikendame, kui. .. siin 
ümberpöörd ei anta.» 

Piirivalvur asetas paberi laua servale: 

«Millise rongiga te saabusite?» 

«Selle samaga, Moskva omaga.» 

«On teil pilet alles?» 

«Pilet? Võib ka piletit vaadata. Näete.» Clark raputas räti seest papitüki. 
«Moskva — Javor. Kehtiv kolm ööpäeva. Hind ...» 

«Soovitan teile, seltsimees, minna võõrastemajja ja magama heita,» ütles 
leitnant hüvasti jättes purju jäänud, liialt jutukale «demobiliseeritud vanemale». 

«Võõrastemajja ... Ja kus see asub?» 

«Siin, vaksalis. Kolmandal korrusel.» 

Leitnant tervitas ja eemaldus. 

Iga inimene, kes tahtlikult või tahtmatult oleks jälginud Belograid ja 
Volovikut, poleks võinud arvata teisiti, kui et nad sõitsid koos rongiga, said teel 
sõpradeks ja söövad nüüd enne lahkuminekut koos õhtust. Just seda oligi Clark 
arvestanud. 

Diktor teatas valjuhääldajast, et poole tunni pärast algab reisijata laskmine 
rongidele, rnis lähevad Budapesti, Viini, Bratislavasse ja Prahasse. Suurtükiväe 
vanem vaatas nukralt kella ja ohkas: 

«Kahju!» 

76 


«Millest sul kahju on?» 

Clarki süütule, hooletule küsimusele järgnes väga ohtlik vastus, niis nii paljuski 
otsustas tema edasise saatuse. 

«Alles saime tuttavaks, ja juba peame lahku minema. Küll on kahju. 
Ma imestan, Ivan: tunnen sind kõigest tund aega, aga juba sa meeldid 
mulle nii, nagu oleksime terve eluaja sõbrad olnud. Millega sa mind ara 
tegid?» 

«Oi, mul on üks niisugune imerohi. Ma ainult ei ütle. Ja sa ära pärigi. Parem 
joome. Viimase.» 


Clark valas kannu õlut, lisas sellele pisut viina ja lõi vanemaga kokku. Kõike 
seda toimetades heitis ta vargsi silmanurgast pilgu naaberlauas istuva raudteelase 
poole — ega too viimaks kuulnuid vanema ebakohast ülestunnistust, kas ei 
kutsunud see viimaks temas esile kahtlusi? 

Noor vedurijuht jõi muretult õlut ja pahvis sigaretti. «Ei kuulnud midagi!» 
rahustas ennast Clark. 

Diktori hääl tuletas meelde, et varsti algab reisijate pealelaskmine rongile, mis 
läheb üle piiri, ja teatas, et saabub Mukatševo — Javori — Užgorodi linnalähedane 
rong. 

Suurtükiväe vanem tõusis vastu tahtmist lauast: 

«Noh, Ivan, võtta kukkur lagedale . . . maksa arve, — ühe sõnaga — ma pean 
nüüd minema. On juba aeg.» 

«Oota, vennas, niiviisi sa küll ei lähe!» Clark tõmbas Voloviku jämedavõitu 
liigutusega enese vastu, sasis teda juustest ja suudles siis põsele. «Jää terveks, 
Gritsko!» 

Clark saatis liigutatud vanema kontrollisaali ukseni ja kiirustas restorani tagasi, 
kuid Vassil Goidat seal enam polnud. Ta ei leidnud seda nii vajalikku vedurijuhti ka 
ooteruumist, juukselõikaja juurest ega ka postkontorist ja käsipakkide hoiuruumist. 
«Küllab sõitis vist linnalähedase rongiga Mukatševosse,» arvas Clark. Ta näris 
pahameelest huuli ja siirdus kolmandale korrusele, vaksali võõrastemajja. Tund aega 
tagasi polnud ta veel arvanud, et tuleb ööbida just seal. Ta oli lootnud käsutada uue 
sõbra kõdust voodit, tema külalislahkust. «Pole viga, kulla mees, küll ma ka sinuni 
jõuan! Sind on mulle tarvis, väga tarvis.» 


ÜHEKSAS PEATÜKK 


Hilisõhtul tuli dromada piirilt tagasi ning otsustas staabi poole sõites kodunt läbi 
minna. Mööda treppi teisele korrusele tõustes nägi ta äkki enda ees Zubavini laiu õlgu 
ja tuttavat kukalt. 

«Jevgeni Nikolajevitš, teie?» hüüdis ta majorile oma võimsa bassiga. «Mis te 
nii hilja veel huigute?» 

«Ei ole und, Kuzma Petrovitš. Nii otsustasingi teile külla tulla.» Zubavin käis tihti 
Gromada juures kõdus ja tundis, hästi tema naist Olga Konstantinovnat, tema tütreid 
Maiat ja Svetlanat ning sõbrustas 

nendega. Kuid Kuzma Petrovitš taipas, et tänane ootamatu öine külaskäik on 
tingitud mingist erakordsest asjaolust. 

Olga Konstantinovna avas ukse ja rõõmustas Zubavinit nähes: «Ah, Zenja! Tere, 
kadunud poeg!» 

Ta oli pikka kasvu, kerges valges siniste täppidega kleidis, jonnakate tumedate 
juustega, mida hoidis koos pleekinud helesinine lint. Naine astus kärmesti Zubavini 
juurde, võttis oma priskete ja soojade sõrmedega ta kõrvast kinni: «Vaat sulle, 
nii...» 

«Mispärast mulle niisugune karistus, Olga Konstantinovna?» 

Olga Konstantinovna vaatas vannituppa suunduvale Gromadale lõbusa pahurusega 
otsa: 


«Kas kuulsid, Kuzja? Tema, paharet niisugune, ei tunnistagi ennast süüdi!» Olga 
Konstantinovna mõõtis Zubavinit hukkamõistvalt pealaest kuni jalatallani. «Kes 
pole juba kolmandat nädalat meile nägu näidanud? Käib meie majast viis kvartalit 
eemalt mööda! Tüdrukud on su hoopis unustanud...» 

«Ema, kes tuli?» 

Olga Konstantinovna vaatas murelikult lastetoa ukse poole, kust kostis vanema, 
viieteistkümne-aastase tütre Maika hääl. 

«Isa tuli.» 

«Mis isa see on, kuital on Jevgeni Nikolajevitši hääl!» 

«Sulle ainult paistis nii. Jää magama!» 

«Ega me ometi kurdid ole, ema!» protesteeris noorem, Svetlana. 

«Jätke jutt!» 

Olga Konstantinovna sulges lastetoa ukse, keeras kaks korda võtit ja noogutas 
Zubavinile, et too talle järgneks. 

«Nüüd kuulsid!» ütles perenaine söögituppa jõudes, «teda oodatakse pikisilmi, 
aga tema...» 

«Polnud mahti, Olga Konstantinovna. Meil on praegu niisugused asjad . .. Teie aga 
vabandage mind... olen süüdi.» 

Olga Konstantinovna puhkes naerma: 

«On aga Irinal leplik mees. Kas või kadesta kohe! Kahekümne aasta jooksul 
pole olnud veel niisugust juhust, et minu mees oleks öelnud: «Olen süüdi, Olja.» 
Alati on naine süüdi: kui tüdrukud saavad koolis kolme, siis ema ei vaata nende 
õppimise järele; kui lastel pole isu — ema ei oska toita; lapsed käivad tihti kinos — 
ema on nad ära hellitanud; tüdrukud lähevad hilja magama — ema ei valva nende 
järele; tüdrukud jäid haigeks — ema ei hoidnud nende tervist. Ühe sõnaga — ema 
on alati süüdi.» 

Söögitoa lävele ilmus Gromada, juuksed märjad, nägu punaseks hõõrutud. 

«Objektiivne tegelikkus, pole midagi parata,» ütles ta ainult silmadega naerdes. 

«Ma juba ütlesingi, et ta on mul õiguseajaja ja mitte mees!» Olga 
Konstantinovna silitas emaliku liigutusega mehe juukseid ja kohendas ta 
särgikaelust, nagu ei seisakski ta ees hiiglane Gromada, vaid poisike. 

«Terve eluaja oled sina süüdi, Oljake: kellele on palju antud, sellelt 

ka palju nõutakse!» Sõjakalt silmi kissitades uuris Kuzma Petrovitš taldrikuid 
singi, Või, vorsti, juustu ja värske redisega. «Aga kuhu jäi konjak, Olja? Näe, jälle 
oled süüdi!» 

Olga Konstantinovna võttis puhvetist viie tärniga pudeli. 

«Suurepärane. Las see kõik jääb nüüd meid ootama.» Gromada avas kõrvaltoa 
ukse ja laskis Zubavini ette. 

Mehed istusid teineteise vastu tugitoolidesse. 

«Niisiis, Jevgeni Nikolajevitš, mis uudist?» 

Zubavini poolt toodud teade ei olnud Gromadale ootamatuseks. Üheaegselt 
kahest allikast saadud uued andmed kõnelesid, et tabamatu piiririkkuja varjas end, 
nagu Gromada arvas, Javoris. Spiooni varjamises süüdistatakse raudteedepoo 


meistrit Stefan Tšekanjukki. Minevikus, kodanliku korra ajal, oli ta relv käes 
võidelnud «musta paatri» Augustin Vološini salkades. Gromada päris, kes 
Tšekanjuki avastas ja kuidas see toimus. Zubavin nimetas kohalikke elanikke. Üks 
neist, Fjodor Stepnjak, Javori raudteedepoo lukksepp, oli öisest vahetusest koju 
tulles näinud kaht meest oma vaiksel tänaval, mida valgustas ainult helendav kuu. 
Mehed olid sammunud kiiresti ja hoidusid tellistest kõnnitee ääres kasvavate 
murelipuude varju. Lukksepa äkiline ilmumine oli neid ehmatanud. Nad olid 
pöördunud lähimasse põiktänavasse ja kadu-nud. Fjodor Stepnjak oli kahtlema 
hakanud. Kes need mehed on? Kui nad on ausad inimesed, siis nad ennast varjama 
ei hakka. Kui aga on tegemist võõrastega, siis mida nad otsivad sellelt tänavalt, 
kus pole sööklat, apteeki ega telefoniautomaati? Fjodor Stepnjak soris mälus läbi 
kõik Pervomaiskaja tänava elanikud, ega leidnud ainsatki meest, kes oleks võinud 
nii hilisel ajal koju tulla või tööle minna. 

Küsimusele, missugusesse majja võisid tema arvates need kahtlased isikud 
minna, kui neid poleks segatud, ei andnud Fjodor Stepnjak selget vastust. 
Nähtavasti ei tahtnud ta ühelegi Pervomaiskaja tänava elanikule varju heita. 

Andmed, mis saadi veoautojuhilt Skibanilt, kes elas meister Tšekanjuki 
naabruses, jätkasid ja selgitasid lukksepp Stepnjaki seletust. 

Skiban seletas, et möödunud ööl olevat ta halvasti maganud: teda oli vaevanud 
peavalu ja tugev koha. Hommiku eel oli ta võtnud palitu õlgadele ja läinud aeda 
värsket koidueelset õhku hingama. Peagi oli ta tundnud end paremini ning läinud 
majja tagasi, et edasi magada. Kuid maja poole astudes oli ta märganud oma aia 
tagumises otsas vaarikates kaht meest. Üks oli olnud tundmatu. Teises oli Skiban 
pärast lähemat uurimist ära tundnud pikakoivalise meistri Tšekanjuki. 

«Oled see sina, naaber?» hüüdis Skiban. 

Mehed pöördusid ehmunult plangu poole, kuid jäid kohe seisma. Oli kuulda 
meistri summutatud naeru: 

«Mis sa, Stefan, kardad? Ole rahulik, kulla mees, ega me sinu kanu ja kalkuneid 
puuduta.» 

Skiban oli ka naerma hakanud ja tahtnud lähemale minna, kuid naaber oli 
käranud üle plangu. Alles oma maja trepilt oli ta hüüdnud: 

«Ara pane pahaks, naabrimees, et me sõbraga otse tulles terake sinu 

vaarikaid tallasime. Küllap ma homme selle asja heaks teen. Jää terveks.» 

Hommikul oli meister Tšekanjuk tulnud Skibani juurde, pakkunud talle sigaretti 
ja palunud veel kord vabandust öise rahurikkumise pärast ning siis usaldavalt 
lisanud: 

«Tead ju küll, naabrimees, et varsti tulevad Kristuse ülestõusmise pühad. Näed 
sa, pühadeks tuligi mind vaatama mu ammuaegne sõber. Ja ega ta tulnud tühjade 
kätega — igas taskus oli teisel liiter puskarit. Eks me sellepärast mööda aedu 
ekslesimegi.» Tšekanjuk kõrahtas ja limpsas keelt: «Esimene sort. . . Tule, Stefan, 
proovi ka natuke. Aga vaata ette, kulla naabrimees, et sa kellelegi sellest puskarist 
midagi ei .iitsata. Noh, jää siis seekord terveks.» 


Kõik see kokku tundus Skibanile kahtlasena, eriti aga see palve, et ta puskarist ei 
iitsataks ... 

Lugenud üle kõik need üksikasjalised tunnistused, asetas Gromada oma tugevasti 
kokkusurutud rusikad tooli küljetugedele ja vaatas küsivalt Zubavinile otsa: 

«Too Skiban on ju autojuht? Kas ta töötas sellel päeval?» 

Zubavin noogutas: 

«Jah, jõudis Javorisse hilja õhtul. Kuid metsamaterjali ta ei vedanud.» 

«Missugused abinõud on tarvitusele võetud?» küsis Gromada. 

«Seni veel peaaegu mitte midagi. Piiririkkuja, nagu me kindlaks tegime, varjab 
ennast heinakuuris. Arreteerime ta päeva-paari pärast, kui oleme tema sidemed 
lõplikult välja selgitanud.» 

«Aga kas te olete kindel, et see mees on neljas piiririkkuja?» 

«Meil pole õigust kahelda, seltsimees kindral!» naeratas Zubavin. «Kontrollisime 
piirile jäetud jälje järgi.» 

Zubavin jättis hüvasti ja lahkus. 

Igal suurel piirioperatsioonil on üks tähtis iseärasus. Otsingud algavad 
hiiglasuurel maa-alal. Vastavalt sellele, kuidas staapi saabuvad üha enam 
tõepärasemad andmed otsitava asupaiga kohta, aheneb otsingute perimeeter, jõud 
tõmbuvad koomale, tiheneb rõngas vaenlase ümber. 

Zubavini poolt toodud andmed panid kindral Gromada mõtlema: kas pole nüüd 
juba õige aeg jõudusid kokku tõmbama hakata? Suur oli kiusatus rõngast 
tihendada, kuid Gromada sai sellest kiusatusest võitu. Veel polnud kõik selge. 
Vaenlase vastu võideldes omandatud suured kogemused olid õpetanud Gromadat 
olema ettevaatlik, ettenägelik, ja tegema otsuseid ainult absoluutselt tõepäraste 
andmete põhjal. Ja seepärast kinnitas ta enesele: on veel vara. 

Isegi siis, kui Gromada oli kontrollinud Zubavini andmeid ja veendunud nende 
tõepärasuses, ei muutnud ta oma otsust. Ta katkestab otsingud vaid sel juhul, kui 
selgub, et tabatud on nimelt Karl Grontšaki šeff. Näib, et see on veel vaid aja 
küsimus. Vaenlane on hukkumisele määratud, Zubavin teeb õieti, kui ootab. Täna 
on veel vara asjale joont alla tõmmata. Kes teab — viimaks varjab end selle ühe 
piiririk- 

kuja taga terve spioonide bande? Ei maksa kiirustada. Kuid ka hilineda ei tohi. 
Nende mõtetega Gromada uinus — esimest korda pärast paljusid 
unetuid öid. Teda äratas visa telefonihelin. Gromada tundis ära Zuba- 
vini hääle: 
«On väga tähtsaid uudiseid, seltsimees kindral.» 
Zubavin soovis, et kindral tuleks otsekohe tema juurde linna osakonda. 
Gromada kutsus auto välja, riietus ja oli juba poole tunni pärast 
Zubavini kabinetis. Kindrali ilmudes kargas majori tooli juures istunud 
raudteelase mundris mees püsti ja pilgutas süüdlaslikult oma heledaid 
ripsmeid. 
Zubavin tõusis: 
«Saage tuttavaks, seltsimees kindral, — meister Tšekanjuk, Petro Petrovitš.» 
«Tervist!» Gromada noogutas pead. Ta tõmmu nägu jäi läbitungimatult 
rahulikuks. 


Pärast seda, mida kindral meistrist teadis, kõlas see «saage tuttavaks» veidralt ja 
pani Gromada kahtlema. Kuid ta taipas peagi, et Zubavini suhtumises Tšekanjukki 
on toimunud muudatus. 

Zubavin ulatas kindraiile mitu lehte paberit, mis olid tiheda käekirjaga täis 
kirjutatud. Protokoll selgitas Gromadale üksikasjalikult põhjuse, miks meister oli 
Zubavini kabinetti ilmunud. Ta oli tulnud, nagu võis lugeda esimesest reast, täitma 
oma nõukogude kodaniku kohust. Edasi järgnes asja sisu. Möödunud ööl, õigemini 
hilisõhtul, oli Tšekanjuk tulnud kinost koju. Teel oli ta sisse astunud UŽgorodi 
tänava õllebaari, mis kuulus varem Imre Vargale. Seal oli ta tellinud tuttavalt 
ettekandjalt — nagu ta oli seda tihti teinud juba mitme aasta jooksul — pudeli 
õlut, sada grammi viina, punase kalamarjaga võileiva ja hakanud õhtustama. 
Mõne minuti pärast oli astunud tema juurde halli jopiga mees. Too küsinud, kas 
naabertool on vaba, võtnud sellel istet ja tellinud enesele samuti õlut. Ta oli 
täitnud kannu, kopsanud sellega kergelt vastu lauda ja lausunud poolkuuldavalt: 

«Teie terviseks, Petro Petrovitš!» 

«Aitäh!» oli meister kohe vastu hüüdnud. 

Ta oli siis huvi tundnud, kust tundmatu mees teab tema nime. Too oli aga talle 
ainiti otsa vaadanud ja öelnud vaikselt: 

«Kas ei tunne enam ära, sõbrake?» 

Tšekanjuk oli uurinud kaua õieli hoidvaid kulmupuhmakuid ja puii-dunud 
võõrast nägu. Ja pikapeale leidis ta sealt ammu unustatud jooned: suure 
sünnimärgi põsel, suured hambad, rõugearmid laia nina otsal. See oli ju Jaroslav! 
Jaroslav Grab, kes kandis sõja-aastail SS-lase mundrit. 

Kui Grab nägi, et ta ära tunti, kortsutas ta kulmu: ole vakka, ära midagi päri. 
Praegu pole aeg ja õige paik seletada, kust ja kuidas ma siia sain. 

Nad olid joonud veel, söönud, tasunud arve ja tulnud tänavale. Siis 

oli Grab ütelnud, et tal pole kuskil ööbida ja et meister Tšekanjuk peab talle 
andma vana sõpruse nimel öömaja. Nad olid tulnud Pervomaiskaja tänavale. 
Liikusid mööda aedu ja hoidusid tänavatelt kõrvale. Miks? Meister oli juba ise 
aimanud, mis tuul tema unustatud tuttava Taga-Karpaatiasse tagasi tõi. Kui nad 
koju olid jõudnud, kinnitas Grab Tšekanjuki kahtlustusi. Ta oli otsekoheselt 
öelnud, et tuli üle piiri, ja nõudis meistrilt, et see varjaks teda paar-kolm päeva, 
mitte rohkem. Külalislahkuse eest tasus ta helde käega: oli visanud lauale suure 
pataka sajarublaseid. Näe, siin need ongi, valgete paberiribadega kinnikleebitud 
rahad. Meister Tšekanjuk oli võtnud raha ja peitnud oma tuttava heinakuuri. Ja 
ongi kõik. 

Kindral Gromada luges tähelepanelikult Tšekanjuki tunnistust. Siis veel kord 
ja veel kord. 

«Miks too sell tuli just teie juurde?» küsis ta kähku meistrile otsa vaadates. 

«Näete, sellest, seltsimees kindral, ma mõtlen ka ise kogu aeg — miks?» Ta 
takerdus ja uuris oma soonilisi tõmmusid käsi. «Ma ju vana korra ajal... olin 
Augustin Vološini salgas. Nüüd võivad nad ju minust mine tea Mis arvata.» 

«Meie hindame inimesi nende tegude järgi.» 


«Ta on Javori depoos kõige parem meister,» tähendas Zubavin. 

Gromada ulatas Tšekanjukile käe: 

«Võtke vastu, Petro Petrovitš, piirivalvurite tänu.. . On teie kaasüüriline 
relvastatud?» 

«Just nagu ei oleks, aga mine teda tea!» 

«Veel ei ole jõudnud. Aga ega ma talle seda näidanudki, et ma selle vastu huvi 
tunnen.» 

«Tuleb korraldada nii, et Grabi arreteerimisel ei tekitataks mingeid pahandusi 
ei Petro Petrovitšile ega ka tema kodustele,» soovitas Gromada Zubavinile. 

«Kas Grab arvab, et te olete praegu tööl?» küsis Zubavin Tšekan-jukilt. 

«Jah. Hommikul käisin ta juures kuuris ja ütlesin, et lähen depoosse.» 

«Öelge, Petro Petrovitš, kas Grab siis pikemat juttu ei teinud, kui te koos puskarit 
jõite?» 

«Mis puskarit nüüd õllepoest saada on!» imestas meister. 

«Poes küll ei olnud, aga võib-olla külaline tõi kaasa?» küsis Zubavin naeratades 
ja lehitses autojuht Skibani tunnistust. 

«Ei, kodus ei joonud me midagi.» 

«Kuidas te Grabiga majja läksite?» järgnes uus küsimus pärast pikemat vaikimist. 

«Ega me majja läinudki. Viisin ta otse kuuri. Läksime läbi aedade.» 

«Kui te sinna läksite, kas teid siis keegi ei näinud? Näiteks mõni naabritest?» 

«Poleks nagu kedagi näha olnud.» 

Zubavin vahetas Gromadaga pilgu, sulges kausta ja laskis Tšekanjuki minema. 

«Noh, mis teie sellest arvate, seltsimees major?» Gromada toppis sünge näoga 
piipu. « 

«Kuni too piiririkkuja pole arreteeritud, pole mul õigust pidada tõepäraseks ei 
Tšekanjuki ega Skibani tunnistusi.» 

«Jah.» Kindral puhus paksu suitsu ja sulges silmad. «Kui autojuht Skibanil on 
õigus,» lausus Gromada mõttes, «siis milleks tuli siia meie juurde meister 
Tšekanjuk? Teine versioon: Tšekanjuk on siiras, ta riskib eluga. Kuid milleks oli sel 
juhul autojuht Skibanil tarvis teda mustata?» 

«Võimalik on see, et ta on huvitatud otsingute suunamisest valedele jälgedele,» 
vastas Zubavin. «Mulle too Skiban ei meeldi. Ma võin ju ka eksida, kuid mulle 
tundub, et ta ei tulnud meie juurde niisama lihtsalt. Mul on kahtlus, et ta on asjaga 
kuidagi seotud.» 

«Millele see kahtlus tugineb?» 

«Seni pole mul veel mingeid objektiivseid andmeid, seltsimees kindral. Pean veel 
fakte koguma.» 


Samal õhtul sõitis Zubavin koos teda saatvate isikutega tugeva keva-dise 
vihma all Pervomaiskaja tänava ülemisse otsa. Siin peatati auto, saadeti 
ümberhaarajad välja ja liiguti meister Tšekanjuki maja poole. Niipea kui nad 


jalgväravast sisse astusid, tuli neile trepikoja varjust vastu Petro Petrovitš. Ta oli 
nähtavasti juba ammugi külalisi oodanud. Zubavin vaatas õue tagumisse ossa, kus 
läikis niiskusest kuuri tsinkkatus, ja ütles: 

«Koputage, öelge, et tõite õhtusöögi.» 

Ettevaatlikult astudes ja kartlikult ringi piiludes liikus meister pimeda kuuri 
poole. Zubavin kõndis käratult ta kõrval, käed vihmamantli taskus, ja vältis loike. 
Ukse juurde jõuti neljakesi: keskel Tšekanjuk, paremal Zubavin, vasakul kaks 

relvastatud ohvitseri. 

Meister polnud võimeline tegema viimast otsustavat liigutust — koputama kuuri 
uksele. Seda oli sunnitud tegema Zubavin. 

«Kuule, see olen mina. . . tõin õhtust. ..» sosistas Tšekanjuk ja surus huuled 
vastu karuseid, niiskusest pehmeid laudu. 

Vastust ei tulnud. Kuurist ei kostnud kõige vähematki sahinat. Zubavin koputas 
veel, ootas pisut ja koputas jälle. Kuur vaikis. Zubavin vaatas üle õla pimedusse ja 
viipas käega. Mitu meest kerkisid talle selja taha. Kaks neist võtsid nelja käega 
puulingist kinni ja rebisid selle jõuga küljest. Taskulatern süttis. Selle valgusevihk 
tabas Jaroslav Grabi just sel hetkel, kui tema hammaste vahel purunes 
mürgiampull. 

Veelgi üks piiririkkuja laip. Alkohooliku paadunud ja leemendav nägu, hallid 
nagu tuhaga üle riputatud juuksed, villane jopp lambanahkse kraega, kulunud 
ninade, paksude taldade ja toornahast rihmadega poolsaapad... 

Zubavin võttis meister Tšekanjukil käe alt kinni, viis ta kõrvale, maja 
trepikoja varju, ja küsis rahulikult, nagu poleks midagi juhtunud: 

«Petro Petrovitš, on teil sugulasi? Mitte siin, Javoris, vaid mõnes kaugemas 
linnas?» 

«On küll. Õde. Užgorodis. Aga... mis siis sellest?» 

«Kas saate temaga hästi läbi?» 

«Jah, väga hästi.» 

«Millal te viimati teineteist nägite?» 

«Sellest on nüüd juba rohkem kui aasta mööda. . . Aga miks te selle vastu 
huvi tunnete?» Meister vaatas nõutult ja ärevalt majorile otsa. 

«Miks?» Zubavin vaikis. «Ma tahaksin, et te sõidaksite oma õele külla. 
Terveks nädalaks, mitte vähemaks. Ja juba täna. Otse nüüdsama. Minu autoga.» 

«Mina ei saa sellest küll aru, aga...» 

«Palun teid, sõitke. Ja katsuge teha seda nii, et te ennast ka seal, Užgorodis, 
tänavatel ei näitaks.» 

Tšekanjuk haaras majori käe: 

«Nüüd sain aru.» 

«Siis on hästi.» 

Autojuht Skiban tuli tööle nagu tavaliselt varahommikul. Artelli esimees 
Dzjuba võttis ta vastu peremeheliku kärmusega: 

«Kas auto on pikaks reisiks valmis?» 

«Korras.» 


«Kontrollime järele!» 

Dzjuba kontrollis autot noriva täpsusega ja manas autojuhti sellepärast, et 
kast on räpane, et kummid on halvasti täis pumbatud. Oodanud, kuni kedagi 
polnud enam läheduses, küsis Dzjuba: 

«Kuidas su naaber elab?» 

«Täna öösel olid tal külalised.» 

«Noh?» Dzjubal jäi hing kinni ja kortsudesse siginesid hiilgavad higi-pisarad. 

Skiban vangutas etteheitvalt pead. 

«Kas tohib siis niiviisi erutuda? Ilmaaegu. Külalised olid võrdlemisi 
rahulikud. Nad nabisid sõbrakese vaikselt ja märkamatult kinni ning sõitsidki 
minema.» 

«Kas elusalt?» 

«Mis te nüüd, pan ülemus! Kõik läks nii, nagu oli ette nähtud. Koos oma 
sõbrakesega kadus ka Tšekanjuk.» 

Dzjuba pühkis suure tumepunase rätiga laupa: 

«Uuhh! Nii et nad ikka jäid sind uskuma. Ma pean tunnistama, et ikkagi 
kartsin.» Ta kõrgendas äkki järsult oma hääletooni: «Korralagedus! Ma keelan 
väljasõidu räpase masinaga! Otsekohe kord majja luua!» 

KÜMNES PEATÜKK 


Clark ööbis vaksali võõrastemajas. Hommikul pesi ta ennast võõrastemaja duši 
all, einetas ja läks linna oma asju korraldama. 

Esimesena otsustas Clark rünnata Javori sõjakomissari major Pirož-nitšenkot. 
Tema abil kavatses ta ajada oma juured Javori mulda. Kuivõrd Clark oli koolis 
spetsialiseerunud diversioonidele mägiraudteedel, siis huvitas teda Javori sõlm. Ta 
oli veendunud, et loob siin võimsa rusika, mis on võimeline sõja korral lööma 
rivist välja tähtsamad ehitused — tunnelid ja sillad. Mõningad Clarki koileegid, 
kes olid salajaseks eluks ette valmistatud vähemal määral kui tema ning kes olid 
vähem enesekindlad, käisid pärast Nõukogude Liitu sattumist kulunud rada: nad 
otsisid endile peavarju niisuguste inimeste juures, kelle minevik või olevik oli 
põhjustanud või põhjustas umbusaldust nõukogude võimu poolt. Sellesamaga 
määrasid need lühinägelikud inimesed ise ennast tulevasele läbikukkumisele. Ei, 
Clark valis teise tee. Kuigi tai oli võimalus pugeda varju kohe pärast piiri ületamist 
mõne vana ameerika luureagendi korterisse — näiteks Dzjuba juurde —, eelistas ta 
minna vaksalisse, mida kontrollisid piirivalvepatrullid ja raudtee-valve. Niisuguste 
dokumentidega nagu temal, niisuguste väliste eelduste ja niisuguse väljaõppe 
juures ei olnud Clarki arvates tarvis varjata ennast mööda nurgataguseid. Mida 
julgemini ta tegutsema hakkab, seda vähem äratab- ta kahtlust. Clark teadis väga 
hästi, et tema ilmumine piiritsooni on seotud teatud riskiga. Ükskõik milliseid 
ettevaatusabinõusid siin ka ei tarvitataks, nagunii teevad need isikud, kellele see 
ülesandeks on antud, täpipealt, isegi tunnilise täpsusega kindlaks, millal sa siia 
ilmusid, kust ja millise eesmärgiga jne. Tähendab — ei ole tarvis ennast varjata, 
vaid tegutseda tuleb otsustavalt, jultunult. 


Eelseisev kohtumme sõj akoinissar Pirožnitšenkoga oli esimeseks pulgaks sellel 
pikal redelil, mida mööda Clark kavatses üles ronida. 

Major Pirožnitšenko muidugi ei aimanudki, millist rolli ta peab etendama Clarki 
saatuses. Ta oleks muidugi äaretusse raevu sattunud, kui oleks teada saanud Clarki 
kavatsustest. Major Pirožnitšenko polnud terve oma eluaja jooksul teinud midagi 
niisugust, mis oleks võinud määrida ta au, mis oleks andnud välismaistele 
luureagentidele põhjust talle hõlma alla tükkida, teda Ššantažeerida. Lühidalt öeldes 
— major oli kuni senini, kuni Clarki ilmumiseni tema teele, elanud rahulikult, 
vaikselt, ilma vähemagi südametunnistuse piinata, sest ta polnud iial rikkunud oma 
kohustusi ei kodumaa, ei perekonna ega sõprade ees. Ja nõnda tahtis ta elada kuni 
oma surmani. 

Tundmata seda isikut, kelle juurde ta suundus, teadmata tema iseloomu, tema 
harjumusi ja kalduvusi, oli Clark ometi oma edus kindel. "Teise maailmasõja 
esimestel aastatel oli ta elanud NSV Liidus ning hoolikalt uurinud venelaste 
elulaadi, iseloomusid ja rahvuslikku omapära. Päevade kaupa oli ta tagasihoidlikult 
riietatuna, vaikselt ja märkamatult tolgendanud toiduainete kauplustes, kinode 
vestibüülides, tur- 

gudel, seisnud järjekordades, jalutanud kultuuri- ja puhkeparkides; ta polnud 
jätnud vahele ühtegi jalgpallivõistlust, oli lugenud korduvalt kõiki uusi romaane ja 
jutustusi. Kasutades liitlasriigi esindajate õigusi oli ta tegemist teinud ka 
sõjaväelastega, teadlastega, kultuuri- ja kunstitegelastega. Hiljem oli ta oma 
tähelepanekutele tuginedes kirjutanud raamatu, mille pealkirjaks pani 
«Salavõtmed nõukogude inimeste südameisse». Clarki ülemused kiitsid tema 
uurimuse heaks ja tegid talle ülesandeks kinnitada oma teooriat ka praktikas. 

Uurimuses «Salavõtmed nõukogude inimeste südameisse» jagati 
kahesajamiljoniline Nõukogude kodanike hulk mitmeks suuremaks grupiks: 
töölised, kolhoosnikud, sõjaväelased, tehniline ja kunstiline intelligents, see 
tähendab — kunsti ja kirjanduse ala esindajad, kodupere- -naised, noorukid ja 
neiud, juhtivad parteitöötajad jne. Iseloomustades üht või teist gruppi, püüdis Clark 
anda retsepte, milliste vahenditega võib luuraja vastavas keskkonnas usaldust võita. 

Esitame siin ühe katke sellest, mida Clark oli kirjutanud sõjaväelaste gruppi 
liigitatud nõukogude inimeste kohta: 

«Need objektid on kõige kivipäisemad ning nad on rüütatud valvsuse 
läbimatusse soomusesse. Nad on oma suhetes neile uute inimestega eriti 
ettevaatlikud. Nad peidavad kõik oma saladused seitsme luku taha. Oma rõhuvas 
enamuses on nad laitmatult ausad, truud ja nii edasi ja nii edasi. Kõik nad 
armastavad oma relva, on sellele uhked ja hoiavad kui silmatera. Kogu maailma 
ees on nad demonstreerinud oma vaprust, oma surmapõlgust, oma andekust 
lahinguväljadel. 

Loll on see agent, kes püüab rünnata neid otse. Neid inimesi tuleb katsuda 
vallutada piiramismanöövriga. 

Nõukogude sõjaväelaste nõrku kohti võib kompamisi avastada ainult sel teel, et 
uuritakse tõsiselt nende väärtusi. See on küll paradoksaalne, kuid see on fakt. 

Sõjaväelane armastab oma relva — mängi sellel keelel. Ta peab kalliks oma 
sõjaväelist minevikku, teeneid, ordeneid — püüa seda õigustatud uhkust 


meelitustega segi ajada. Ükskõik kui kõrgelt ühe või teise sõjaväelase rindeteeneid 
ka ametlikult poleks hinnatud, võib teda siiski meelitada ka sinu tunnustus. 

Pea kindlalt meeles, et rindemees armastab meenutada oma sõja-minevikku. 
Kui tahad võita tema poolehoidu, siis kuula tema jutustusi tähelepanelikult ja 
vaimustusega. Vala lakkamatult õli tulle. Sega parajas kohas vaimustust 
kadedusega. Ohka kahetsevalt selle märgiks, et sina oled jutustajaga võrreldes 
silmapaistmatu inimene. Hoidku jumal sind selle eest, et sa peaksid sattuma 
kiusatusse käsutada tekkinud lähedust ja esitada küsimusi. Rahuldu sellega, mida 
sulle jutustatakse, ja ära nori mingeid andmeid küsimuste abil. Sulle on lubatud 
ainult niisugused repliigid, mis ergutavad sinu vestluskaaslast oma juttu jätkama 
000) DD 


«Mina, Ivan Belograi, kes käis läbi tee Stalingradist kuni Berliinini, mina, kes 
ma niisutasin oma vere ja higiga seda pikka teekonda, mina, 

Ivan Belograi, läbi ja läbi sõjaväelane, mina, lollpea niisugune, demo- 
biliseerusin, mida nüüd kibedasti kahetsen ...» 

Niisuguste mõtetega, mis ka ta näost selgesti välja paistsid, koputas Clark 
sõjakomissari kabineti uksele, vajutas lingile, avas ettevaatlikult, ent samas ka 
mitte just väga tagasihoidlikult ukse ning raporteeris lävelt selgesti ja kogu oma 
kõlavat häält käiku lastes: 

«Kas lubate, seltsimees major?» 

Sõjakomissar istus tugitoolis kirjutuslaua taga, mille sahtel oli välja 
tõmmatud ning mis asendas söögilauda. Ta einetas. Clark, kes oskas näha paljut, 
mida tavaline silm ei märganud, hindas sedamaid oma seisukorra dramaatilisust. 
Esiteks — ta taipas, et oli ilmunud just sellel .hetkel, millal major oli lõiganud 
killukese kodunt toodud pekki, asetanud selle leivaviilule, katnud poole kurgiga 
ning einetama hakanud. Teiseks — ta taipas, et majori tuju on rikutud tema, 
Clarki, ebakohase ilmumise pärast. Kolmandaks —- talle oli selge, et peab 
otsekohe ja kõige süütumal ettekäändel eemalduma. 

«Jätku leivale!» Clark lubas enesele tagasihoidliku naeratuse, — loomulikult 
polnud selles vähematki jälge pugejalikkusest. «Andestage, seltsimees major, ma 
segasin teid. Kas lubate lahkuda?» Ja vastust ootamata tõstis ta käe kõrva aarde ja 
pöördus uljalt ringi. 

«Pea kinni!» lendas talle järele võimukas, soosiva varjundiga hääl. 

Major Pirožnitšenko oli veel sünge, veel polnud ta näolt kadunud pahameel, 
ent ta silmad vaatasid heatahtlikult. Need silmad küsisid: «Kust sa tuled, nii tubli 
ja hakkaja poiss? Miks sina, kes sa oled pealaest jalatallani sõjamees, ei kanna 
paguneid?» 

«Kuulen teid, seltsimees major!» lausus Clark kabinetti tagasi pöördudes (ta 
ei unustanud sulgeda ust) ja jäi sõjakomissarist aupaklikusse kaugusesse. 

Sõjakomissari pea oli massiivne, ümarik ja puhtaks raseeritud, laup oli tal 
muhkjas, nina lai ja lihav. Tema uut, triigitud ja korralikult sisseõmmeldud 
aluskraega mundrikuube ehtisid ettenähtud järjekorras ja täpse sümmeetria järgi 


asetatud ordenid ning kriidiga puhastatud medalid, mis näisid niivõrd värsked, 
nagu oleksid nad alles tunni aja eest rahapajast tulnud. 

Majori pea kohal rippus Taga-Karpaatia kaart. Sellel oli — nagu Clark arvas 
— ära märgitud Pirožnitšenko allüksuse võitlustee Taga-Karpaatia vabastamise 
perioodil: peaaegu terve Tisza mägine säng oli täis tipitud väikesi punalipukesi. 

Clarkile oli tarvis ainult mõned sekundid, et konstateerida: tema ees istus 
vana võitleja, kes oli läbi teinud raske tee sõdurist kuni majorini. Seepärast ongi 
talle nii kallid nood majoritähekesed, seepärast valmis-taski niipalju rõõmu 
«demobiliseeritud vanema» arglik aupaklikkus. 

«Miks sa kohkuma lõid?» küsis major ja muigas heatahtlikult. «Ega ma siis 
midagi lubamatut toimetanud? Ise näed, et võtan hommikueinet.» Ta koksas 
küünega vastu klaasi. «Ja joon piima. . . Oled rindemees?» küsis major toitu 
närides. 

«Just nii!» Clark vaatas lõbusalt ja andunult sõjakomissarile otsa. 

«Stalingradlane. Kaardiväelane Ivan Fjodorovitš Belograi. Demobiliseeritu. 
Vanem. Teenisin Berliinis.» 

Ta astus laua juurde ja asetas sellele sõjaväepileti ning loa piiritsooni. 
Sõjakomissar uuris tähelepanelikult kõiki dokumente. 

«Miks sa demobiliseerusid?» 

Endine vanem lasi pea norgu, vaatas põrandale ja vastas: 

«Teenistusaeg sai täis. seltsimees major. Ja siis veel. . . südameasjad.» 

«Selge. Armusid? Perekonnaelu hakkas tõmbama?» 

«Just nir, seltsimees major.» 

«Sinu mõrsja elab muidugi minu ringkonna territooriumil?» 

«Demobiliseeritud vanem» noogutas rõõmsalt. 

Sõjakomissar iie hakkas üha enam meeldima talle pakutud ennustaja osa ja ta 
jätkas: 

«Kui ma ei eksi, siis sa tahad elama asuda Taga-Karpaatia maale ja siia juuri 
ajama hakata?» 

«Just nii, seltsimees major,» vastas «Belograi» jälle sõjaväeliku kõlavuse, 
tagasihoidlikkuse ja aupaklikkusega. «Isamaasõjas muutus see maa mulle 
lähedaseks, valasin tema eest verd.» 

«Sa siis sõdisid Taga-Karpaatias? Missugustes väeosades?» 

«Kindral Gastilovitši kaardiväekorpuses.» 

«So-oh?» hüüatas major rõõmsalt. 

«Jah.» Clark viitas peaga lippudega tikitud kaardi suunas. «Tegin terve selle tee 
läbi: kus roomates, kus käpukil, kus joostes. Jablonitski mäekurust kuni 
Marmoroška oruni.» Ta nimetas polgu, kus oli teeninud Belograi. 

«See on vast kohtumine! Oleme sinuga ju ühe polgu mehed. Olin seal pataljoni 
komandöriks.» Major vaatas juba päris leebelt endist vanemat. «Ja vanale 
võitluskaaslasele peab alati vastu tulema. Anname sulle väljaspool igasugust 
järjekorda korteri, kirjutame siis Javorisse sisse ja paigutame tööle. Kuhu sa tahad 
minna — kas jahukombinaati, mööblivabrikusse, transporti või raudteedepoosse?» 


«Belograi» kehitas õlgu ja lahutas käsi: 

«Teate, seltsimees major, mul on ükskõik: tahan igal pool töötada nii, et 
õigustaksin oma soovitamist.» 

«Soovitan sulle valida depoo. Alustad kütja või lukksepana ning aasta-paari 
pärast oled juba vedurijuht valmis.» 

«Just nii, seltsimees major, valin raudteedepoo!» Clark lõi käe kõrva äärde ja 
naeratas tänulikult. 

Et lõplikult oma relvakaaslast veenda temapoolses heatahtlikkuses, küsis 
Sõjakomissar: 

«Kas mõrsja on sul ka sobiv? Sobib sul ennast temaga tänaval näidata?» 

See oli kaua oodatud küsimus, ja Clark, kes endamisi rõõmustas oma 
vastupidavuse ja loogilise käitumise üle, võttis kirjatasku ning otsis sellest välja kõik 
ajalehtedest-ajakirjadest väljalõigatud ülesvõtted Teresiast, mis olid hoolikalt papile 
kleebitud. 

«Pea, kulla mees . . .» hüüatas sõjakomissar. «See on ju meie Teresia! Teresia 
Simak, sotsialistliku töö kangelane. Tore tüdruk! No oled sina, vennas, aga kõrgele 
lennanud!» 

Clark ohkas ja raputas pead: % 

«Uhistustes olen ma muidugi kõrgele lennanud, seltsimees major, aga näe... 
praegu ma veel ei tea, kuhu maandun. Võib-olla, et otse lompi.» 

«Tähendab, et te pole veel kokkuleppele jõudnud?» 

«Ei, seltsimees major. Ta veel ei teagi, et ma...» 

«Et sa tahad teda naiseks võtta?» lõpetas sõjakomissar ja puhkes laginal naerma. 
«Vaata mul peigmeest!» 

«Olen oma naisevõtuga hiljaks jäänud, seltsimees major. Kui saaks aastakest viis 
tagasi. .. Oi, missugune poiss ma olin neljakümne neljandal aastal! Näete!...» 

Clark võttis välja korralikult kokku pandud, aja jooksul kollaseks tõmbunud, 
murdekohtadelt kulunud ajalehe, tüüpilise rinde-hääle-kandja. Sõjakomissar nägi 
hästi tuntud armeeajalehte, mida ta oli rindel iga päev lugenud. 

Selle esimesel küljel oli pikk artikkel pealkirjaga: «Kaardiväelase Ivan Belograi 
kangelastegu». Samas oli ka kangelasest foto: lumivalged hambad naeratavad suus, 
mütsi alt paistab lopsakas juuksetutt, automaadirihm kaelas, rind täis ordeneid ja 
medaleid. 

See võltsing oli õigel ajal ameerika trükikojas valmistatud ning muretsetud 
Clarki kätte kui erilise kaitsevõimega dokument. 

«Näete, seltsimees major, missugune ma olin oma nooruspäevil. Jaa!» Clark 
ohkas. «Mis oli, see oli!» 

«Tore kaardiväelane!» Major kissitas lühinägelikult silmi ja uuris Clarki 
kujutust. «Aga ega sa praegugi halvem ole. Pole sul tarvis ohata midagi.» 

«Mis te nüüd, seltsimees major!» «Demobiliseeritud vanem» lõi silmad maha. 
«Vanadus murrab sisse!» 

«No-noh, ära ikka liialda. . . ega sa niisama pole Teresiale meeldima hakanud!» 

«Noh, kas just meeldima ...» 

Clark asetas parema käe lauaservale. Sõjakomissar märkas kohe käeseljale 
tätoveeritud nime: «Teresia». 


«Kuidas siis nii, kulla mees: sa ei ole Teresiaga veel rääkinudki, aga juba seod 
end igaveseks tema nimega?» 

«Seda ma tegin, seltsimees major, rumalast peast.» Clark tegi näo, nagu oleks tal 
piinlik, ja kattis tätoveeringu varrukaga. 

Major Pirožnitšenko naeris, helistas Javori raudteedepoo ülemale insener 
Mazepale, kes oli ta sõber ja alatine jahikaaslane, ning palus viimast, et ta «kiiresti 
ja korralikult, nagu meistrimehed ikka teevad, korraldaks asja nii, et Isamaasõja 
kangelane Ivan Fjodorovitš Belograi vormistataks tööle vedurilukksepana». 

Samas, «demobiliseeritud vanema» juuresolekul, helistas Pirožnitšenko oma teisele 
sõbrale, Javori miilitsaülemale, ja palus, et too kannaks linna alatiste elanike 
nimekirja «seltsimees Belograi, demobilisee- 

ritud vanema, minu Sõjakaaslase, teenelise kaardiväelase, kes on valanud oma 
verd Taga-Karpaatia vabastamise eest». 

Kolmas teene, mis major Pirožnitšenko Clarkile osutas, oli tagasihoidlikum, ent 
siiski oluline: sõjakomissar kirjutas Javori linnanõukogu elamute valitsusse ja palus, 
et ilma suurema venitamiseta muretsetaks elamispind «demobiliseeritud vaprale 
sõjamehele, keda on korduvalt autasustatud ordenite ja medalitega — Ivan 
Fjodorovita Belograile». 

Nii ajas Clark ühe päeva jooksul oma juured Javori mulda. 

Samal päeval, millal Clark vormistati depoosse tööle, hakkas talle käskkirjade ja 
teadete tahvlil silma väljakirjutus käskkirjast, mis oli tagasihoidlikult muude 
paberite vahele kleebitud. Seal oli selgesti, must valgel öeldud: «Määrata lukksepp 
Ivan Pavlovitš Taruta Hižnjaki vedu-riremondi brigaadi.» Väliselt ei reetnud Clark 
millegagi oma rõõmsat erutust, kuid ta süda juubeldas. Ja kuidas veel! Parašütist 
Karel Grontšak, kes oli varustatud dokumentidega Ivan Taruta nimele, oli olnud 
tema lennukaaslaseks tol ööl, kui ta Ungari kohal välja hüppas. Karel Grontšak on 
määratud tema käealuseks diversioonitöös mägiteedel. 

Aga kus ta siis on, see lukksepp Taruta? Oma assistendi otsinguil ei küsinud 
Clark kellegi käest midagi, ta käsutas vaid ära kõike, mida juhuslikult kuulis. 
Hižnjaki brigaadi töökohta polnud raske kindlaks teha. Mööda depood hulkudes 
sattus Clark teise, Hižnjaki brigaadi kana-lisse. Siin püüdis ta poole kõrvaga kinni 
katkendi jutuajamisest, kust talle selgus, et Taruta on haiglas. Näis, nagu oleks 
liigne ettevaatus nüüd juba tarbetu. Ent Clark ei läinud siiski haiglasse ja otsustas 
kohtuda Tarutaga hiljem. 


Karel Grontšak ei tundnud oma Javori šeffi ära ka neljandas piiririkkujas, kes 
mürki oli võtnud. Gromada ette kerkisid uued ülirasked küsimused. Kas Karel 
Grontšak ei tahtnud mingisugustel kaalutlustel tunda Grabis oma Javori šeffi või 
polnud see tõepoolest tema? Kui Grab polnud tähtis isik, miks siis vaenlase luure 
tema eest nii agaralt hoolitses? 


Kui Gromada oli Zubavini poolt kogutud materjalid läbi vaadanud, jõudis ta 
järeldusele, et Grab ei võinud olla raudteediversioonigrupi juhiks, see mees oli 
täitnud mingit teisejärgulist osa. Muud midagi. Ent missugust osa? 

Meister Tšekanjuki tunnistuste järgi otsustades ei kavatsenud Grab viibida 
Nõukogudemaal kaua. Järelikult oli ta kohaliku elanikuna, kes tunneb hästi 
piirirajooni, saadetud Tisza taha kas sidemehena või teejuhina. 

Sidet luua ei püüdnud too mees aga kellegagi peale Tšekanjuki. Tähendab, et 
ta pidi olema teejuht. Kellele ta aga seda oli? Kas neile kolmele, kes tapeti 
Mustas metsas? Või veel kellelegi? 

Vastuseid neile küsimustele otsustas kindral Gromada otsida jälle piirilt, 
sündmuste allika juurest, viiendast kordonigt. 

... Tisza kallas. Kindral Gromada ja kapten Šapošnikov — mõlemad 
vihmamantleis, mis varjavad nende sõjaväelisi tunnuseid, mõlemal, ühesugused 
rohelised mütsid peas — astuvad aeglaselt ja poolsosinal kõneldes mööda rada, 
mis kordab kõiki teenistusvööndi käänakuid. Päev on selge, taevas pole 
pilveraasugi. Päike soojendab mõnusasti. Nõrk tuuleiil kannab mägedest värsket 
ergutavat õhku, kuid piirivalvurite nägudel pole jälgegi kevadisest rõõmust. Mehed 
on tõsised ja pinevil. 

Šapošnikov kannab veel kord kindralüe ette, püüdes meelde tuletada kõiki, ka 
kõige tühisemaid üksikasju, kus ja kuidas rikuti piiri, kuidas -organiseeriti 
jälitamist ühes suunas ja kuidas toimusid otsingud teises suunas. 

Kindral kuulas keskendatud tähelepanuga ja esitas aeg-ajalt nappe küsimusi. 
Küsimuste iseloomu järgi otsustades polnud vägede ülem tulnud kordonisse selleks, 
et analüüsida operatsiooni, ja ka mitte selleks, et teha sündmustest kokkuvõtet. Ta 
otsis võtit mingile uuele raskele ülesandele. Ja see huvitas kapten Šapošnikovi 
eriliselt, sest ka tema ei pidanud seda operatsiooni lõpetatuks, hoolimata kõigist 
ilmseist edu-tunnuseist. 

Šapošnikov oli oma arvamuste avaldamise suhtes äärmiselt tagasihoidlik, esitas 
ainult objektiivseid andmeid ja ootas parajat hetke, et jagada kindraliga oma 
oletusi, mis olid küll kontrollimata, kuid millel oli kapteni arvates suur tähtsus. 

Jõudnud kordonilõigu tiivale, istus Gromada vaatlustorni trepi alumisele 
astmele, võttis piibu ja kopsis selle ettevaatlikult vastu käsipuud tühjaks. Piibu 
põlema süüdanud, vaatas ta tükk aega vaikides Tiszat. Jõgi veeretas kiiresti oma 
sogaseid kevadisi vooge peaaegu kallaste kõrgusel. Vee tasapinna mõõtja vöödiline 
numbrilaud kord kadus vette, kord kerkis raskete tinajate lainete kohale. 

«Paistab, et Tisza on tõeliselt möllama hakanud,» tähendas Gromada. «Veel üks 
korralik paduvihm, ja uputus on paratamatu.» Kindral pöördus järsult 
kordoniülema poole ja küsis ootamatult: «Noh, kapten, millal te kavatsete 
pühitseda niivõrd edukalt sooritatud operatsiooni?» 

«Veel ei kavatse, seltsimees kindral. Arvan, et veel on vara pühitseda.» 

«Miks te seda arvate?» Gromada karm hääletoon pehmenes, ta valjud silmad 
muutusid soojemaks. «On teil selleks alust?» 

«Alust on seni veel vähe, seltsimees kindral. Rohkem on kahtlusi. Kui lubate, 
siis ma räägin nendest teile. Tolle neljanda piiririkkuja jäljed ei meeldi meile 


minule ja vanem Smoljartšukile. Miks ta kattis teenistusvööndi kummist 
amortiseeriva vaibaga? Et varjata oma jälgi. Kuid miks ta ei varjanud neid pärast, 
kaugemal, viinamägedel? Aga sellepärast, et kõval pinnal ei saanud piirivalvurid 
enam selgesti lugeda tema jälgedest, kas ta liikus kergelt või mõnesuguse 
koormaga. Lühidalt öeldes, seltsimees kindral, mul ja Smoljartšukil on kahtlus, et 
Grab ei ületanud piiri üksi.» . Gromada kuulas kordoniülemat ja rõõmustas selle 
üle, et too oli koos 

jäljeajaja Smoljartšukiga jõudnud oma teed kaudu samale tulemusele millele 
jõudis ringkonna staap. 

«Kus ta praegu on, see vanem Smoljartšuk?» 

«Uurib ikka veel Grabi jälgi. Kas lubate siia kutsuda?» 

Gromada noogutas. 

Mõne aja pärast jooksis kuulus jäljeajaja torni juurde; hingeldades mingisugune 
komps käes, nägu õhetav, üleni higine: 

«Seltsimees kindral, vanem Smoljartšuk ilmus teie kutsel!» 

«Kandke ette, mida uut teil õnnestus selgitada!» 

«Avastasin huvitava jälje. . .» alustas Smoljartšuk kiirustamata. 

«Kus? Mis jäljest te räägite?» 

«Seal, tagapool.» Smoljartšuk viipas käega kolhoosi «Koit Tisza kohal» 
viinamarjaistanduste suunas. «Üksikus kuuris.» 

«Mis jälg see on?» 

«Ikka seesama... Selle piiririkkuja oma, kes ennast ära mürgitas.» 

«Ah Grabi oma? No ja mis sellest?» 

«Näete, esialgu ei pandud seda tähele, aga selles on sügav mõte Vaadake!» 

Smoljartšuk harutas asjalikult ühe kompsu lahti ja asetas üksteise kõrvale maha 
kipsist käejäljendid ning. nende taha jalajäljendid. 

«Näete, seltsimees kindral, vaadake: neljas piiririkkuja oli puhates neljakäpukil.» 

«Ja mis siis sellest?» Gromada läbematus kasvas. 

«Teises kohas, sada üheksakümmend kaks meetrit edasi,» jätkas Smoljartšuk, 
«avastasin veel ühe jälje: jälle oli piiririkkuja neljakäpukil ja puhkas. Kolmas jälg 
oli säilinud kakssada kümme meetrit edasi. Aga siin, kuuris, siginesid endiste 
jälgede kõrvale juba uued, teise inimese omad. See seisis paigal. Pärast istus ja 
toetas ennast küünarnukile. Pind on seal niiske, käsi jättis selge jälje. Näete!... 
Kerkib küsimus: kust see jälg võis tekkida? Minu arvates nii, seltsimees kindral, et 
Grab kandis seljas kedagi teist.» 

Vanem harutas lahti teise kompsu, ja Gromada nägi veel kolme kipsijäljendit. 

«Siin on tolle viienda piiririkkuja jalgade ja käte jäljendid. See istus Grabi seljas. 
Pool teed suutis ta ära käia nagu nähtamatu inimene, kuid ühes kohas ei osanud 
ennast siiski hoida ja jättis jäljed järele.» 

Gromada silmitses jäljendeid ja tõmbus tahtmatult süngeks. 

«Need on ju meie armeesaabaste jäljed.» ütles ta viimaks pettunult. 

«Tõsi. Viies piiririkkuja kandis armeesaapaid.» 

«Aga kus on tõendid selle kohta, et need pole mõne piirivalvuri jäljed?» 


«On olemas ka niisugused asitõendid, seltsimees kindral. Teenistuskoerte 
instruktoril, kordoni ülemal ja kõigil piirivalvuritel, kes käisid sel ööl kuuris olid 
jalas kantud saapad, aga sellel — viiendal — uued. Näete, kui selged kontsajäljed? 
Iga nael on siin näha.» 

«Suur tänu, seltsimees Smoljartšuk!» Grdinada sirutas vanemale käe. «Jah. nüüd 
on viimaks ometi välja ilmunud «too» ...» mõtles ta. 

ÜHETEISTKÜMNES PEATÜKK 


Samal päeval muretses Clark jalgratta, ostis turult kimbu sireleid, kinnitas 
lilled juhtraua külge ja sõitis linnast välja, hoides kurssi kagusse, Tisza poole. 

Väljal imetles ta vasemal ja paremal sinetavaid Karpaate, rohetavaid 
põllulappe ja hakkas laulma: «Nüüd rändlinnud asunud teele...» 

Jalgrattal istus Ivan Belograi, kevadisest hommikust tundis rõõmu samuti Ivan 
Belograi, ja laulis samuti Belograi, kes nautis eite kuhtumist Teresiaga. Clark 
aga jälgis teda kõrvalt kadestades, naeratas ja kiitis takka: «Tubli, tubli, 
täitsamees!» 

Koihoosi «Koit Tisza kohal» maad laiusid piki Ungari ja Nõukogude piiri. 
Viinamäed kulgesid piki Sonjašna lõunanõlva. Valged kolhoositared asetsesid otse 
Tisza äärse järsaku serval, akendega piiri poole. Külaväljaku kesk1 asetses uus 
kultuurimaja. Kolhoosi «palee» aknad vaatasid samuti" Tisza suunas ja edasi, 
Suure Ungari madaliku poole. Kaheosalisel punasel katusel paistsid selgesti silma 
valged kivideread. Nendega oli laiutavalt üle terve katuse kirjutatud: «Koit Tisza 
kohal». See lumivalge kiri paistab isegi vasakule kaldale, Ungari elanikkonnale. 

Tamni juures, mis vöötas Tiszat seal, kus ta järsud kaldad märgatavalt 
madaldusid, asetsesid mahajäetud, viljatud maad. mida juba ammustest aegadest 
nimetati Kuradipesaks. Neist pisut kõrgemal, laineliste küngaste kohal kerkis 
kevadõite piima uppunud laukapuumets. Seda palistasid mustad paplid juba 
puhkenud õrnroheliste tillukeste lehehakatistega. Seal, kus lõppes võimsate puude 
võreüne vari, kulges rohtu kasvanud ja jaheda nõo põhjas külavahetee. Mööda 
seda sõitiski Clark kolhoosi. 

Ta teadis väga hästi, kus elab Teresia Simak, kuid pidas tarvilikuks küsida 
seda esimeselt vastutulijalt. 

Esimeseks vastutulijaks osutus pikk virumas mees kollakashalli habemega, kepp 
käes. Sooja kevadiima kiuste kandis ta karunahast vesti. 

«Hei, külamees!» hüüdis Clark jalgrattalt maha hüpates. «Tere-terekest!» 

Ätt pööras vaevaliselt pead, vaatas Clarki vesiste silmadega, tegi kohmetu 
käeliigutusega nagu katset mütsi kergitada ja ühmas kumedalt: 

«Tervist!» 

«Taadike, öelge, olge hea, kus elavad Simakid?» 

«Ah?> Ätt pani käe kõrva juurde. «Kas saaks kõvemini, ma ei kuule!» 

«Ma küsin, kus elavad Simakid,» kõrgendas Clark häält. «Maria Vassiljevna ja 
tema tütreke Teresia?» 


«Kuidas siis, tean küll!» muutus taat äkki elavamaks. «Gogoli uulits, tare 
number üheksakümmend kaks. Aga neid ei ole praegu kodus — ei tütart ega 
ema. Tööl. Tare on lukus.» 

«Ja kus nad töötavad, ehk teate sedagi?» Clark astus kurdivõitu vanamehele 
lähemale, et mitte üle kogu tänava kisendada ja enesele tähelepanu tõmmata. 

«Tean.» Vanamees muheles. «Iga õigeusklik inimene ütleb teile, kus Maria 
Simak rahmeldab. On teine oma hinge kurjale vaimule ära müünud.» Taat kopsas 
vihaselt kepiga vastu maad. «Kuradipessa poetab ennast see Maria Simak. Sellel 
kibedal ja soolasel pinnal pole külvatud mitte kordagi juba sellest ajast peale, kui 
mina mäletama hakkasin. Ei austerlaste, ei ungarlaste ega tšehhide ajal — alati on 
seal olnud karjamaa, aga tema, rumal Maria, hakkas kündma seda ahtrat ja 
äraneetud maad, tahab sinna maisi külvata.» 

«Kas Teresia on ka seal Kuradipesas?» 

Taat viipas käega lähema mäe poole: 

«Ei, tema on viinamäel, Sonjašnal.» 

«Ole tänatud!» Clark kargas jalgrattale ja kihutas kanu laiali peletades kolhoosi 
viinamäe poole. 

Kitsas kivitee vöötas järske ja rohelisi päikesest kuumendatud Son-jašna nõlvu. 
Kuigi Clark oli tugev mees, ei jätkunud tal siiski jõudu, et kogu tõusust võitu saada. 
Kolmandal, kõige järsumal tõusul, tuli ta ratta seljast maha ja astus edasi, ratas 
käekõrval. 

Ja jälle liikus teel Belograi, Clark aga jälgis teda kõrvalt. 

Kuumad päikesekiirte joad langesid maapinnale, õrn virvendus ker-kis taeva 
poole — taaselustunud viinamägede kevadine hingus. Kuskilt kostis mesilaspere 
pinevat töösuminat. Kerge tuul kandis Tisza kohalt värskust ja segas seda õitsvate 
aedade joovastava lõhnaga. Kõrge puhta taeva ja must-rohelise maa vahel hõljus 
neidude laul kord vaibudes, siis jälle paisudes, nagu enesele asu leidmata. 

«Belograi» peatus ja kuulatas. Lauldi kuskil kõrgemal, viinamäel, vist Teresia 
brigaadis. Jaa, muidugi seal. Laulu sõnu «Belograi» ei kuulnud. Kuid see pole tähtis. 
Mingid sõnad poleks suutnud öelda talle rohkem kui see meloodia, mis oli tulvil 
sügavat mõtiskelu, pisut kibestunud ja ääretult hingestatud tundeid. «Belograi» 
kuulas laulu kogu olemusega, talle oli selge, millest see kõneles, kuhu kutsus ja viis. 
«Oh, Ivan, Ivan,» kõneles laul. «Kus sa oled? Miks sa ei seisa praegu neidude kõrval 
ega vaata mäetipult Tiszale, aedadele, põldudele? Tule juba rutem ja sa ei kahetse.» 

Clark muigas: «Tubli poiss! Suurepäraselt mängitud. Näed nüüd, mis tähendab 
osasse sisse elamine!» 

Ta kargas ratta selga ja väntas järsust tõusust hoolimata üles mäkke, neidude 
laulule vastu. 

Tütarlapsed jäid kohe vait, kui märkasid äkki mäe tagant esile kerkinud 
jalgratturit. Neid oli viis — kõik kandsid tumedaid seelikuid. Nad olid paljajalu, 
sääred päikesest pruunistunud. Pluusid valged, tikanditega. Käes olid kõigil kaalukad 
kõplad, mille abil nad kobestasid viinamäge. Teresiat nende seas ei olnud. Kus ta 
siis On? 

«Ivan Belograi>» jättis ratta teele ja sammus tütarlaste poole raskesti 

hingates, punetava ja niiske näoga, nagu oleks ta just praegu Tisza 
voogudest tulnud. 

«Tervist teile, ilusate häältega inglikesed! Jõudu tööle!» Ta võttis mütsi peast ja 
kummardas tüdrukutele, kõigile ühtviisi lahke pilguga hellitavalt naeratades. « 

Tüdrukud vastasid tervitusele elavalt. 

«Võin anda pea, et ei eksinud aadressiga,» ütles «Belograi». «Tütarlapsed, kas 
see pole Sonjašna mägi?» 

«Sonjašna!» vastasid viinamäelased. 

«Teresia Simaki brigaad?» 

«Tõsi.» 

«Ja teie...» ta laskis pilgul libiseda üle kõigi tüdrukutfe nägude ja jätkas 
kiirkõnes: «Arvasin teid kõiki õieti ara, kallid tüdrukud. Teist kõigist kirjutas mulle 
Teresia. Hanna! Vassilina! ... Veera. . . Jevdokia. . . Marina... Aga mina...» 
Clark ajas end nagu kord ja kõhus sirgu, kohendas mütsi, pluusi pinguli oleva 
rihma all, paisutas vapralt rinda, nii et ordenid ja medalid tilisesid: «Lubage ennast 
teile tutvustada — demobiliseeritud vanem, emakese jalaväe poeg Ivan Fjodorovita 
Belograi.» 

«Ivan! ... Belograi! ...» plaksutas üks viinamäelistest käsi, too oli tõmmu, 
lõbusate silmadega tüdruk. «Siis tunneme ka meie teid, saime teilt iga kirjaga 
tervitusi.» 

«Jah, siin ta ise ongi, see Ivan Belograi, läbi ja läbi tolmutatud ja soolatud 
jalaväelane. . . see, kelle kohta lauluski öeldakse: «Armastatakse lendureid, 
ratsaväelast kaunikest. Vaadake ka, palun teid, jalaväge-emakest. . . Kui te hästi 
vaatate — paremat ei leidu: jalavägi rõõmustab iga kaunist neidu. . .»» 

Tüdrukud toetusid kõblastele, seisid poolkaares «demobiliseeritud vanema» 
ümber, naeratasid ja vaatasid kõik talle usaldavalt ja lahkelt silma. 

«Aga kus on Teresia? Miks tema ei tööta? Kas ta tõepoolest hakkas emandat 
mängima, kui sai kangelase tähe rinda?» 

«Teresia hakkab pikale reisile minema,» vastas tõmmu tüdruk. «Ta sõidab 
delegatsiooniga Ungarisse, esimese mai pidustustele ja oma töö-kangelase- 
kogemusi edasi andma piiritagustele kolhoosnikutele.» 

«Ahnii on lood!» Clarki nägu muutus murelikuks. «Ja millal ta siis ära sõidab?» 

«Varsti.» Tõmmu neiu lõbus ja kaval pilk aga lisas: kiirusta, Ivan, muidu võid 
hiljaks jääda. 

«Jaa. . .» lausus Clark mõtlikuna, nagu iseenesega rääkides. «Nii et hiljaks jäin. 
Kiirustasin ja tormasin küll — aga ometi. . . Ähh!» hüüdis ta äkki, sülgas pihku ja 
hõõrus käsi: «Noh, tüdrukud, relvastage näljane töömees oma tootmisrüstaga!» 

Üks tüdrukutest ulatas talle kõpla. Clark haaras selle pihku ja tõstis nagu 
kiviraiuja kõrgele pea kohale. Uu-uhh! Ja virutas jõuliselt raske, valge teraga 
kõplapea kivisesse mulda. 

Ta kõblas kerkis kergelt ja vajus hoogsalt, päikeses särades. Teras 

krigises, kividest lendas sädemeid. Musta sametina hakkas tumenema värskelt 
kobestatud muld. Vasakule ja paremale vajusid ridade vahele väikesed, vanadest 
pesaaukudest väljapööratud kivikesed. 


Clark oli täpselt arvestanud, millega Teresia sõpru lõplikult vallutada. Näitlik 
tööseanss, mis kestis kõigest kakskümmend minutit, viis teda eesmärgile tunduvalt 
lähemale kui kõik sõnad, pilgud ja naeratused. Kui ta ajas ennast viimaks sirgu, 
pühkis higist nägu, vaatas süüdlaslikult ja kohmetunult noortele viinamäelistele 
otsa nagu vabandust paludes oma liigse töösse kiindumise pärast, siis oli ta neile 
juba lõplikult oma, lihtne poiss, nende tööringi inimene, lähedaste mõtete ja 
tunnetega seltsimees. Clark mõtles, et nüüd sosistab iga tüdruk oma sõbratarile 
kõrva: oi kui tubli on sinu Ivan, Teresia!... 

Sellepärast raiskasid Clark nii palju aega ja jõudu Sonjašna mäel. Nüüd polnud 
siin enam midagi teha. Võis edasi liikuda. 

Pehme külavahetee viis Clarki kaldapealsetesse aedadesse. Neist möödunud, sõitis 
ta piki Tiszat mööda rohelist tammi ning silmitses uudishimulikult vastaspoolset, 
Ungari kallast. Seal seisis kaevu juures grupp värvilistes rõivastes naisi. See oli 
sama kaev, millest Clark oli möödunud tollel kohutaval udusel ööl. Kalurid laotaäid 
vabedele suurt võrku. Punaste ratastega traktor väntas peaaegu ühel ja samal kohal, 
kündis ebamugavat nõgu — sedasama, kus Clark oli lebanud Tisza poole hiilides. 

«Kodanik, pidage kinni!» 

Põõsaste tagant tulid välja kaks piirivalvurit: vanem (see oli Smoljartšuk) ja 
reamees. Clark pidurdas järsult ja hüppas rattalt maha. Nalja heites otsis ta välja 
oma dokumendid: 

«Teid, seltsimehed, muidugi ei huvita minu isik, vaid mu paberid. Olge lahked. 
Siin on sõjaväepilet, siin luba piiritsooni.» 

Vanem uuris dokumente kaua ja tähelepanelikult: 

«Kuhu te lähete?» küsis ta viimaks sõjaväepiletit lehitsedes. 

«Näete, siia, kolhoosi «Köit Tisza kohal», Gogoli tänavale number 
üheksakümmend kaks, Teresia Simaki juurde. Olete sellest tublist neiust kuulnud?» 

Smoljartšuk ei vastanud, vaid jätkas dokumentide uurimist. Need kõik olid täiesti 
korras, kuid ta ei kiirustanud demobiliseeritud vanema minnalaskmisega. Clark 
ootas kannatlikult. 

«Võib-olla on teil siin midagi arusaamatuks jäänud?» küsis ta pehmelt 
naeratades, kui piirivalvuri aeglus muutus talumatuks. 

Smoljartšuk ei vastanud ka seekord, vaid mõtles: «Miks ta närveerib?» Ja jätkas 
veelgi tähelepanelikumalt sõjaväepileti uurimist. 

«No on aga teil teenistus, rohelised mütsid!» lausus Clark pilkavalt. «Kui isegi 
oma lihase emaga kokku juhtute, ei usu te muidu, et ta teie ema on, kui uurite tema 
dokumente.» Ta võttis koti mahorkaga ja keeras enesele jämeda suitsu. «Suitsu 
teete? ... Ei tõmba? Eks ta ole oma asi. .. Kuulge, poisid!» hüüdis ta kannatust 
kaotades. «Ärge pidage peigmeest ilmaaegu kinni, olge kenad mehed, ärge lühendage 
tema Õnne.» 

Clarki kõige' peenemate arvestuste kohaselt pidi ta ütlema seda. mida ütles. Las 
piirivalvurid tunnevad, et ta neist suuremat ei pea, et ta on absoluutselt sõltumatu. 
silmitses võõrast veel kord pealaest kuni jalatallani, kusjuures pühendas erilist 
tähelepanu armeesaabastele. 


«Noh, sellestsamast, millest lauluski lauldakse.» Clark avas kirja-tasku, võttis 
sellest kuldse kandiga papile kleebitud värvilise ajakirja-foto, mis kujutas 
Teresiat. «Näe, vaadake. Kas see pole siis õnn!» 

Smoljartšuk ei vastanud talle midagi ja andis dokumendid tagasi. 

Clark ulatas piirivalvurile hüvastijätuks käe ja püüdis talle südamesse piiluda, 
et teada saada, millest oli tingitud see põhjalik tähelepanu nende laitmatute 
dokumentide puhul. Kuid vanema nägu ei ilmutanud vähimatki rahutust. «Kõik 
on korras!» otsustas Clark. 

Ta rahunes lõplikult, kui Smoljartšuk küllaltki sõbralikult tema käepigistusele 
vastas ja isegi naeratas. 

Clark laskus tammilt teerajale, mis kulges külla, ja oli mõne minuti pärast 
Gogoli tänaval, kolme aknaga maja number 92 ees, mis oli tihedasse rohelusse 
mattunud. 

Meelega kõlistas ta jalgvärava raudse lingiga, lootes, et teda kuuldakse. Sama 
kärarikkalt jooksis ta trepile ja logistas musta uksekäepidet. 

«Kas tohib sisse astuda?» 

Teresia ilmus avatud aknale — hele palmik pead piiramas, ühes käes sinine 
siidkleit, teises triikraud. Tütarlapse värsketel põskedel hõõgus hele puna ning ta 
silmad vaatasid üllatunult ja uudishimulikult ootamatut ja tundmatut külalist. 

«Tere, Teresia!» Clark kergitas mütsi ja tõmbas käega hoolikalt üle käharate 
juuste. 

«Tere päevast, tere-tere,» vastas neiu kohmetult. 

«Ei tunne ara?» Clark imetles Teresiat täiesti siiralt. 

Neiu raputas pead. 

«Vaata, vaata veel. . . vast ehk tunned.» 

Teresia ei saanud külaliselt silmi ära pöörata. Ei, selle mehega pole ta kunagi 
kohtunud. Kui ta oleks teda kas või korragi kuskil näinud, siis oleks tingimata 
mäletanud. Nii vahvat sõjameest ei saa ruttu unustada. 

Clark taipas väga hästi, mis mulje ta tütarlapsele jättis — mitte põrmugi 
vähem, kui ta oli lootnud. Kuid mis siis saab, kui hakkavad voolama tema 
mesimagusad ööbikujutud! ... 

Oma salajases uurimuses oli Clark kirjutanud: 

«Kui sul on asja huvides tarvis vallutada mõne noormehe või tütarlapse 
südant, siis ära lasku pisiasjadesse. Kaotab see, kes häbelikult ja alandlikult 
palub, et talle osutataks üks või teine teene, kusjuures ta püüab üksikasjaliselt 
seletada, miks seda vaja on. Mida rohkem seletusi, mida enam üksikasju, seda 
vähem usku. Tegutse emotsionaalse ebajärjekindlusega. Mängi sellele, mida sinu 
objektiks olev inimene 

peab kõige pühamaks. Lühidalt öeldes — kiirga usaldusest, ole üleni armastus 
ise — ja sa oled vastupandamatu.» Niisugune oli retsept, mida Clark kavatses 
käsutada antud juhul Teresia südame võitmiseks. 

«Lubage, et ma tutvustan ennast,» raporteeris Clark tagasihoidlikult. 
«Demobiliseeritud kaardiväe vanem Ivan Fjodorovitš Belograi.» 

Teresia pani triikraua aknalauale, mis kohe suitsema hakkas, viskas kleidi käest 
ja surus peopesad vastu rinda: 


«Ivane! Ivan Belograi! Sina...» 

Clark pühkis hoolega söestunud värvi aknalaualt, asetas kuuma triikraua kivisele 
trepiastmele ja alles siis vastas tasa ja silmi maha lüües: 

«Jah, seesama, Ivan Belograi.» 

Teresia kargas läbi akna trepile ja sirutas Clarkile oma päevitunud käsivarred 
vastu. Clark haaras need oma tugevatesse pihkudesse ja surus jõuliselt. Ta oleks 
võinud praegu ilma vähemagi riskita — ta oli selles absoluutselt veendunud — 
sülelda ja suudelda Teresiat. Kuid ta hoidis end tagasi. Ei maksa sündmusi 
forsseerida. Las kõik läheb oma rada. 

Clark tõmbas sõrmedega läbi juuste, vaatas ringi ja ohkas südame põhjast: 

«Tore on siin teie juures!» 

Punane päikeseketas oli veerenud Ungari madaliku kohale. Pikad jahedad 
mäevarjud ulatusid otse jõeni. Kuristikest, kus valendas lumi, hoovas jahedat 
värskust. Õunaaias laksutasid ööbikud. Majakatuste kohale kerkisid siin- ja sealpool 
Tiszat otse üles värvilised suitsusambad. 

«Kuidas sa siia sattusid, Ivan?» sai Teresia üle huulte. «Sa olid ju Berliinis 
üleajateenijaks!» 

«Teenisin oma aja Berliinis ara, ja nüüd. . .» Clark tõstis pea ja vaatas 
paljutähendavalt Teresiale otsa, «nüüd tulin siia teenima. (Sind teenima, lisas ta 
pilk.) Aga miks sa mind tarre ei kutsu, kulla tüdruk?» 

«Oh heldeke!» Teresia jooksis uksele ja lõi selle pärani: 

«Astuge sisse, olge nii lahked.» 

Clark astus pidulikult üle läve, hoides enda ees väljasirutatud käes sirelikimpu. 

«Kui mitu korda olen ma mõtetes üle selle läve astunud. . . Olgu rahu ja õnn 
selle majaga!» Clark vaatas üle õla Teresiale silma. «Aga võib-olla polegi teil 
paika, kuhu oma õnne peita, mis?» 

«Ega me teiegi omast ära ütle,» hakkas Teresia naerma. «Nii et demobiliseeriti?» 

«Demobiliseeriti. Südamesse haavata saanud sõdur ei ole enam sõdur.» 

Vihje oli küllaltki läbipaistev, kuid Teresia vaatas Clarkile avalate silmadega otsa 
ja naeratas rõõmsalt. 

«Oled sa juba söönud ja joonud, Ivan? Piima tahad?» 

«Ehhee, tuvike,» mõtles Clark, «sa oled ju päris lihtsameelne.» 

«Piima? Sinu käest? Rõõmuga!» 

Teresia jooksis toast ja tuli kohe tagasi tumeda, soojas õhus higiseks 
tõmbunud kannuga. 

«Nii et sõidad Ungarisse?» küsis Clark ja viitas peaga avatud, pooleldi 
pakitud kohvrile. «Lugesin. Ja kadestasin. .. Ungari! Käisin kogu selle maa läbi, 
sogasest Tiszast kuni sinise Doonauni.» Clark sulges silmad, surus huuled 
valuliselt kokku ja ohkas. «Sõbra matsin maha Tiszaväris.» Ta lõi käega nagu 
raskeid mälestusi eemale peletades. «Nii et sõidad ära...» ütles ta ja vaatas 
nukralt neiule otsa. 

«Tulen varsti tagasi. Kähe nädala pärast.» Teresia ütles seda nagu millegipärast 
vabandades. 


Clark tabas selle otsekohe. 

Ta seadis sirelikimbu peeglilauale, mida ehtis rikkalikult väljaõmmeldud lina. 

«Nojah, nüüd ma siis nägin su ära, ja nüüd .. .» Clark jäi vait ja tõmbas kulmu 
kortsu, «nüüd võin siis jälle ära sõita.» 

Clarkile oli üle antud peale Belograilt võetud dokumentide ka kõik Teresia 
kirjad. Clark oli neid hoolikalt uurinud ja jõudnud järeldusele, et tütarlaps oli 
isegi eemalt Ivan Belograisse peaaegu armunud. 

Ivani esimesele kirjale oli ta vastanud napi postkaardiga. Kuid järkjärgult, 
pärast paljusid kirju, oli neiu lakanud olemast tagasihoidlik. Ivan kirjutas talle kui 
kallile õele või kui ammusele sõbrale. Neiule see meeldis ja ta vastas Ivanile 
samuti — nagu õde ja sõber. Ivan Belograi meeldis talle. Inimene, kes üle tema 
maja läve astus, oli täpselt niisugune, nagu Teresia oli Ivani viimase kirjade järgi 
ette kujutanud. 

«Miks te... Sina nii ruttu pead ära sõitma?» küsis Teresia erutatult ja rahutult. 
«Ela meil, oota ära kirsside ja õunte valmimine .. .» 

«Ma elaksin siin ju kauemgi kui kirsside ajani — viinamarjade valmimiseni, 
kuni selle ajani, millal tõrust tamm kasvab,» ütles Clark vaimustunult tütarlast 
silmitsedes. «See oleneb sinust, Teresia, kas ma sõidan siit paari päeva pärast 
ära või jään siia igaveseks elama.» Ta vaikis, laskis pea longu ja kohendas 
hoolega pluusi uue krudiseva rihma all. 

Kuidas tütarlaps tema sõnadesse suhtub, see Clarkile muret ei teinud. Kui ta 
tema armastuse vastu võtab — hästi. Kui mitte — ega seegi halb ole. Nii ühel 
kui teisel juhul levib üle kogu ümbruskonna laiali kuuldus, et Isamaasõja 
kangelane Ivan Belograi tuli Taga-Karpaatiasse ja asus Javorisse tema, Teresia 
pärast. Seda, tõtt öelda, Clark esialgu igatseski. 

Ta võttis neiu käe. 

«Kas sa tõesti ei saa aru. miks ma Berliinist siia kihutasin? Kas ei saa aru, 
mis?» kordas Clark, pigistas tütarlapse kätt ja vaatas teda anuvate silmadega. 

Teresia vaikis ja näppis kleidivööd. 
hääl kätkes. 

Teresia vabastas oma käe, taganes avatud akna juurde ja puhkes naerma: 


«Meeldib!» hüüatas Clark. «Väga meeldib!» 
«Eks siis elagi siin kas või sada aastat. Tule, ma teen sind emaga tuttavaks.» 


Clark esitas otsekohe enesele küsimuse, kas seda on tarvis või mitte. E1, arvas 
ta, seda pole veel tarvis. Pealegi, kes seda teab, missuguse pilguga Teresia ema 
teda vaatab. Parem on oodata. 

«Teine kord, Teresia. Täna on mul rutt. Pean ennast raudteedepoosse tööle 
vormistama. Lukksepaks. Aasta pärast saan vedurijuhiks, küll näed. Aga nüüd.. .» 
ta vaatas hellalt Teresiale otsa. «Nüüd on mul õigus elada ja töötada Taga- 
Karpaatias.» Ta haaras tütarlapse käe ja surus kähku tema peopesa vastu oma 
põske: «Homseni!» 

Teresia väljus majast koos Clarkiga. 


«Ara tule saatma, pole tarvis,» protesteeris Clark. 

«Aga ega ma sinuga tule... pean ema juurde minema.» 

«Lähed Kuradipessa?» puhkes Clark naerma. «Võin su teed lühendada. Istu 
mu ratsu selga! Kähku!» 

Teresia vastust ootamata haaras Clark ta käte vahele, tõstis ratta-raamile, 
kargas sadulasse, andis tugeva tõuke ja sööstis mööda järsku kallakut alla Tisza 
poole. 

Tuul peksis Teresiale näkku ja pani silmad vett jooksma. Viinapuude sirged 
read sulasid kokku üheks roheliseks massiiviks. 

«Ara kihuta, Ivan!» hüüdis Teresia. «Pea kinni!» 

Seal, kus ristuvad teed, milledest üks viib mahajäetud maa-ala, Kuradipesa poole, 
ja teine Javori linna, pidurdas Clark järsult, haaras jahmunud Teresia kätele, 
surus enda vastu ja suudles teda huultele. Sekund hiljem seisis Teresia juba üksi 
teeristil, Clark aga kihutas Javori suunas. 

Teresia saatis «Ivani» pilguga, kuni rattur puude varju kadus. Siis ta ohkas, 
raputas pead ja hakkas Tisza poole sammuma. 

Veel kunagi polnud Taga-Karpaatia paistnud Teresiale nii kaunina kui täna. 
Orgudes, Tisza järskudel kallastel, aasadel, teeveertel, põldudel ja isegi küla 
kiviaedadel — kõikjal hõõgub kevade roheline leek. 

Mureli-, õuna- ja pirnipuud jooksevad mööda kinkude lõunapoolseid nõlvu üle 
avarate terrasside. Tisza teisel kaldal, mis on üle ujutatud, seisavad nad põlvini 
vees. Samuti on nad laiali hajutatud mööda kolhoositarede "edu. Nad tunglevad 
majade akende all. Nagu valvurid on nad tardunud automagistraali servadele. Ja 
valgesse uduloori mähitud. 

Põld, kus töötas ema brigaad, asus otse Tisza kaldal. Selle kohal 

kaikus lõbus mootorimürin — linttraktor vedas enda järel pikka raud-äkete rida. 

Juba eemalt hakkas ema kogu Teresiale hästi silma. Ta oli täidlane naine. Pikk 
must seelik ja avar pluus seljas, seisis te teiste kolhoosi-naiste keskel tammi harjal 
ja vaalas Tiszat, käsi silmade kohale tõstetud. Teresia jõudis käratult ema juurde, 
haaras ta õlgade ümbert kinni ja andis oma naervate silmadega märku, et 
kolhoosnikud teda ei reedaks. Ema vaatas kord paremale, siis vasakule ja nägi 
tugevaid kauneid tütarlapsekäsi, mis puhkasid valgetäpilisel tumedal satiinil. 

«Teresia!...» ütles ta silmi kissitades ja huuli naerule tõmmates. 

Teresia liibus ema selja vastu ja nõjatas oma paksude palmikutega ruuge pea 
ema Šlale. 

«Kuidas sa mind ära tundsid, ema? Kas vaatasid Tiszast nagu peeglist?» 

Ema vabastas end tütre embusest, kohendas oma sinaka varjundiga mustadel 
juustel pearätikut, mis oli kõrva peale langenud, ja vaatas Teresiale karmilt otsa: 

«Kuidas ma ära tundsin? .. . Kui kord ise sünnitad Ivani ja Pjotri, Stefani ja 
Hanka, küllap siis õpid ise ka oma lapsi kinnisilmi ära tundma.» 

Naised naersid. Naerma puhkes ka Teresia. 


Ema vaatas tähelepanelikult tütre punapõskedesse ja särasilmsesse näkku. 

«Mis sind siis täna nii väga rõõmustab?» küsis ta. 

Teresia vaikis. Kas öelda või mitte, et Ivan Belograi on saabunud. Ei, kõigi 
kuuldes seda teha ei saa. Ta ütleb hiljem, õhtul, kui ema koju tuleb. 

Võsast ilmus välja kaks piirivalvurit. Üks neist oli vanem Smoljartšuk. Nad 
tõusid tammile ja teretasid. 

Smoljartšuk on külas sagedane külaline. Kolhoosinaised olid juba ammugi 
sellega harjunud, et siberi traktorist Andrei Smoljartšuk tundis huvi nende kolhoosi 
nii väikeste kui suurte asjade vastu. 

«Näe, vaatame oma piiritaguseid naabreid ja rõõmustame,» seletas üks 
kolhoosinaistest. 

Kõikjal, kuhu silm ulatus, laiusid erakordselt tasased, nagu hiigla-triikrauaga 
siledaks triigitud Tisza-tagused maad — Ungari madaliku idapoolne serv. Sellel 
rohelisel linal, selle paremas nurgas, otse Tisza kaldal, kerkisid aiapuhmakud ja 
punetasid telliskivikatused valgete majade kohal, rida papleid — sama võralised 
kui siinpoolsel kaldal — tungisid ülespoole ja palistasid tammi jalamit. Kõik muu 
oli tasandik, lõputu tasandik, millel pole otsa ega äärt: õrnrohelised taliviljapõllud, 
tuuldunud ja päikese käes tahenenud tuhkjaspruunid sügisel ülesküntud põllud, 
siidjasmust värskelt küntud põllupind, lopsaka heinaga lillerikkad aasad, soovõsa, 
sammal, noored tarnavõsud, õitsev kibuvits, kevadisest suurveest tekkinud väikesed 
järved. Ja kõikjal — nii kaugel kui lähedal — punarattalised ja sinist suitsu 

puhkivad traktorid, adrad, külvimasinad, vankrid seemneviljaga, suurte 
sarvedega veohärjad. 

Ungarlased, kes töötasid Tiszale lähemal, olid juba ammugi märganud tammil 
seisvaid nõukogude kolhoosinaisi. Jõudes oma traktori või hobusepaariga nende 
kohale, kergitasid nad mütse ja lehvitasid rätikutega. 

«Nii et jälle võistlete, Maria Vassiljevna?» naeratas Smoljartšuk. 

«Tuleb nii välja.» Maria Vassiljevna pühkis tumeda räti nurgaga üle tuuldunud 
huulte. «Ainult et nemad peavad meile järele jõudma. Hakkasid liiga hilja pihta. 
Meie kündsime oma Kuradipesa juba sügisel üles, nemad aga alustavad alles nüüd 

> 

«Emake, ära muretse naabrite pärast, küll nad meile järele jõuavad!» lausus 
Teresia. 

«Ega ma muretse, tütreke! Ma vaatan neid rõõmuga. .. Tüdrukud, laseme tööl 
käia!» 

Kolhoosnikud lahkusid tammilt, pudenesid üle põllu laiali ning hakkasid jälle 
oma labidate, raudrehade ja kaalukate kirkadega tasandama neid lõhke, uuriseid, 
kraave ja kunagisi tammijäänuseid, millest traktoriäke polnud jagu saanud. 

Smoljartšuk jäi Teresia juurde. «Lähme,» 
kutsus ta tütarlast. 

«Kuhu?» imestas Teresia. «Meil ei ole ju sinuga ühist teed.» 

Vanem raputas pead ja ütles tasa: 


«Ei, Teresia, täna on meil sinuga ühine tee. Sind tahab näha kordoni ülem.» 

«Mine, kui sind kutsutakse,» ütles ema. «Piirivalvurid ei tülita inimesi ilmaaegu.» 

«Ega sa ei tea, miks teie ülem mind kutsub?» Teresia vaatas Smoljartšukile otsa 
lõbusate muretute silmadega. 

«Tean. Kas sul oli täna külalisi?» 

«Olli. Ainult mitte külalisi, vaid külaline.» 

«Kes ta niisugune on?» 

Teresia, kes oli astunud Smoljartšukiga ühes taktis, peatus. 

«Ivan Belograi!» vastas ta ja küsis nõutult: «Ja mis siis sellest?» 

«Ah, niisama .. .» 

«Minu külaline ei peaks teile muret tekitama. Kaardiväelane! Tuli siia Berliinist. 
Terve rind ordeneid ja medaleid täis.» 

Smoljartšuk kuulas ja vaatas maha. 

«Tunned sa teda ammu, Teresia?» 

«Tükk aega. Üle aasta.» 

«Aga kus sa temaga kokku said?» 

«Ma pole temgga üldse kokku saanudki enne kui alles täna.» 

«Ei olnudki kokku saanud?» imestas Smoljartšuk. «Kuidas te siis 
tuttavaks saite?» i 

«Kirja teel.» 

«Kas te saatsite teineteisele palju kirju?» 

Teresia puhkes naerina: ta oli viimaks taibanud, miks vanem tunneb nii suurt 
huvi Ivan Belograi vastu. 

«Liiga suur uudishimu, kulla noormees, teeb vanaks,» kostis Teresia, püüdes 
kogu juttu naljaks pöörata. 

Smoljartšuk haaras tütarlapse käest kinni. 

«Oled sa kindel,» küsis ta tõsiselt, «et sinu kül<lise nimi on Ivan Belograi?» 

«Aga kuidas siis? Ivan Fjodorovitš Belograi.» 

«Seda ta ütleb ise ...» 

Jättes Smoljartšukile vastuse võlgu, vaatas Teresia vanemale erutunult otsa ja 
äkki meenus talle tundmatu mehe tapmine öömäe jalamil ning öine jutuajamine 
märtsis major Zubavini juures. 

Smoljartšuk oli kohanud oma teel sadu inimesi pärast seda, kui talle sai selgeks, 
et viies piiririkkuja oli tunginud üle piiri ja jalutab karistamatult vabaduses. Igas 
võõras mehes oli Smoljartšuk näinud objekti, keda ta hoolikalt uuris, kuid 
millegipärast oli ainult Ivan Belograi ära-tanud temas tõsise kahtluse, kuigi 
dokumente kontrollides polnud demobiliseeritud vanema Ivan Belograi paberites 
midagi kahtlast leida. Kuid ta teadis, kui osavasti oskavad vaenlased ennast 
maskeerida, uuris võõrast piinliku tähelepanuga ja nägigi lõpuks seda, mida otsis. 
Kuigi Teresia külaline oli lõbusasti naeratanud, ei saanud ta ometi varjata 
piirivalvuri terase silma eest oma näo kramplikku pinevilolekut. «Milles asi 
seisab,» oli mõelnud Smoljartšuk, «miks ta närveerib?» Smoljartšuk oli tabanud ka 
«kaardiväelase» hääles nagu pingutatust ja aheldatust. Belograi silmad olid ometi 
reetnud ärevust ja hirmu, kuigi ta püüdis vaadata rahulikult ja lõbusalt. Ja ka käed, 


mis pigistasid jalgratta juhtrauda ja harutasid dokumendipakki, olid õige pisut väri- 
senud. 

Kõiki neid Smoljartšuki kahtlusi kinnitas ka veel asjaolu, et ta öömäe jalami 
läbiotsimisel — seal oli tapetud tundmatu mees — oli Sangari abil leidnud 
ajakirjast väljalõigatud pildi Teresiast, mis oli pooleldi lumme tallatud. See oli 
kleebitud läikivale papile, mida ääristas kuldne rant. Täpselt samasugust pilti nägi 
Smoljartšuk nüüd demobiliseeritud vanema Ivan Belograi käes. Kuidas seda 
veidrat ühtesattumist mõista? Smoljartšuk jõudis veendumusele, et mägedest, 
tapmiskoha lähedalt leitud pilt ja Ivan Belograi käes olnud pilt pidid kuuluma ühele 
inimesele. Kuid kellele nimelt? Kas demobiliseeritud vanemale või tollele 
tundmatule? Teresia tunnistus, et ta tunneb Ivan Belograid ainult kirjavahetuse 
kaudu, aitas lahendada seda rasket küsimust. Selge, et kõik tütarlapse pildid 
kuulusid Belograile. Jah, nii see on. Aga mis teel sattus Teresia pilt Karpaatidesse 
tapetu juurde, kui Ivan Belograid tol ajal seal lähedalgi polnud? Aga võib-olla et ka 
oli? Kui nii, siis on ta osaline selles tumedas loos. 

öömäe jalamil tapetud mehe käeseljale oli midagi tätoveeritud. Sellest oli 
järele jäänud ainult üks täht — «E». Sellest ajast peale, millal Smoljartšuk seda 
nägi, seisis see täht kogu aeg ta silme ees. Märga- 

nud Ivan Belograi käeseljal tätoveeritud nime «TERESIA», aimas ta äkki.et 
ka tundmatu käel oli sama «TERESIA». 

Kõigist oma tähelepanekuist, järeldustest, oletustest ja kahtlustest kandis 
vanem Smoljartšuk ette kordoni ülemale kapten Sapošnikovile. 


KAHETEISTKÜMNES PEATÜKK 


Järgmisel kolmapäeval täpselt kell kaksteist — see päev ja tund oli Dzjubaga 
juba varakult kokku lepitud — astus Clark habemeajaja juurde Užgorodi ja Kiievi 
tänava nurgal. Väikeses ooteruumis, ümmarguse laua taga, millel vedelesid vanad 
ajakirjad, istusid kliendid ja ootasid oma järjekorda, et lasta habet ajada või 
juukseid lõigata. Nende hulgas oli ka Clarki lähim abiline, mööbliartelli esimees. 
Ta vaatas ükskõikselt üle oma prillide uut sisseastujat, haigutas ja süvenes jälle 
ajakirja piltide uurimisse. Kuigi Dzjuba oli osavasti teeselnud, oskas Clark ometi 
lugeda tema näost tõsist meeleolu. Dzjuba oli ärevil. Mis võis olla juhtunud? 

Clark istus Dzjuba kõrvale vabale toolile, keeras enesele «kitsejala» ja palus 
naabrilt tuld. Koos tikutoosiga andis Dzjuba talle edasi sedeli. Clark varjas end 
ajakirjaga, luges paberi läbi, kägardas kokku ja neelas märkamatult alla. Dzjuba 
teatas, et julgeolekuorganid tunnevad huvi artelli veoauto vastu. 

«Kas autojuht teab midagi?» küsis Clark sosinal, kui nad olid laua äärde 
kahekesi jäänud. 

«Seni ei tea Skiban veel midagi.» 

«Hästi...» Clark muutus süngeks. Tema kõndiste sõrmede tugevad küüned 
trummeldasid vastu lauaserva. Tagasihoitud hingeõhk pääsis suuri vaevu läbi 
sügavate kahvatunud sõõrmete välja. 


Ka Dzjuba vaikis, oodates kannatlikult oma šefi otsust. Ta nägi ette, missugune 
käsk tuleb, ja oli valmis seda otsekohe täitma. Dzjuba oli jõudnud isegi välja 
töötada üksikasjalise plaani Skibani kõrvaldamiseks. 

«Ega ta jutukaks muutu, kui. . .» esitas šeff pooliku küsimuse. 

Dzjuba kehitas õlgu ja ta nägu väljendas imestust: milleks riskida, kui kõike võib 
teha hoopis kindlamini ja lihtsamalt: 

«Mina ei vastutaks isegi enese eest. ..» tähendas ta. 

«Kas on võimalik teda täna või homme Tisza taha saata?» 

«Praegu ei saa.» 

«Kahju kaotada niisugust poissi, kuid. .. mis parata, tuleb seda teha.» Clark 
vaatas uurivalt oma abilisele otsa. 

Dzjuba kummardus kähku oma raske kiilaspeaga. 

«Järgmine!» käsutas mustade vurrudega, väljakitkutud kulmude ning lokitud 
juustega habemeajaja kõrvale tõmmatud vaheriide tagant. 

Dzjuba tõusis üles, tegi käega ümara liigutuse ja kummardas kergelt Clarkile: 

«Olge lahke, seltsimees kaardiväelane, loovutan meelsasti oma järjekorra teile.» 

«Ei ütle ara, sest mul on tõesti väga kure. Tänan!» Väärikusest tulvil, tilistades 
ordeneid ja medaleid (see tuli nagu iseenesest) astus «demobiliseeritud vanem» 
kõrvalruumi. 


On aeg kas või lühidaltki tutvustada lugejat Skibani ja Dzjuba elulugudega. 

Skibani tee Ameerika luuresse oli pikk ja keeruline. 

Autojuhiks oli Skiban hakanud sõjajärgsetel aastatel. Enne seda oli ta olnud 
puunikerdaja ja elanud väikeses Taga-Karpaatia linnakeses, millel oli ainult üks 
tänav, mis asetses kitsas mägiorus, kolme riigi — Rumeenia, Ungari ja 
Tšehhoslovakkia — piiride kohtumiskohas. Tema maja akendest oli piir otse näha. 
Tema õue kiviaia taga, kaevust paar sammu eemal, oli seisnud kordonitulp 
tagumistele jalgadele tõusnud lõvi kujutisega. Aias töötades või kaevust vett võttes 
oli Skiban vestelnud rumeenlaste ja ungarlastega — tema hääl oli Ungari ja Rumee- 
nia pinnal hõlpsasti kuulda. Ilmast, viljasaagist, villa ja juustu, kodu-kootud kanga 
ja veini turuhindadest kõneldes oskas Skiban kerge vaevaga teatada kokkulepitud 
salasõnade kaudu oma välismaalastest naabritele, millal ja millise salakaubaga 
peavad nad teda ootama ja mida ta selle eest vastu tahab. Udustel pimedatel öödel 
hiilis ta üle piiri. Hommikuks oli ta jälle kõdus. Mõned kordonivalvuritest teadsid 
Skibani öistest käikudest, kuid pidasid suu, sest puunikerdaja maksis neile selle eest 
hästi. 

Igal pühapäeval peitis Skiban salakauba oma veoki põhja ja sõitis Javorisse 
müüma nädala jooksul valmistatud karbikesi, hutsuuli mägi-keppe, mille pea 
sarnanes tillukesele kirvele, tulise raua abil kaunistatud veinivaadikesi, taldrikuid ja 
liudu, mis olid valmistatud kuivanud pöökpuust või tammest. Oma tooted müüs 
Skiban Praha mööblivabriku «Korona» Javori filiaalile, mille direktoriks oli Stefan 
Janovitš Dzjuba. Samale mehele viis ta ka salakaupa. 

Skibani ja Dzjuba salajase sõpruse katkestas sõda. Horthy valitsus, kelle 
võimupiirkond oli Hitleri armust levinud ka suurele osale Taga-Karpaatiast, 


mobiliseeris Skibani. Mitu aastat teenis ta Ungari armee välisandarmeerias ja valas 
verd Hitleri eest Nõukogudemaa avarustel. Pärast Horthy diviiside purustamist 
Voroneži ja Stalingradi all Skiban deserteerus. Ta tappis haiguspuhkusele lastud 
saksa ohvitseri, omastas selle dokumendid, põgenes rindelt ja ilmus Javorisse. 
Stefan Janovitš Dzjuba ei petnud Skibani lootusi: ta andis sõbrale peavarju ja muret- 
ses talle kindla ja talutava äraelamise kuni Hitleri ja Horthy täieliku purustamiseni. 

Oktoobris 1944. aastal vabastati Taga-Karpaatia Nõukogude vägede poolt. 
Skiban oleks võinud koju pöörduda. Kuid ta eestkostja pidas teda Javoris kinni. 

«Sa oled mulle siin väga vajalik.» 

Skiban ei pidanud pikalt aru. Kodus ei saa enam lulli lüüa — ajad on muutunud. 
Piiri ei valvanud enam leplikud valvurid, kes töötasid koos salakaubavedajatega, ega 
sandarmid, kes müüsid passe ja loa-tähti piiririkkujatele, vaid äraostmatud 
Nõukogude piirivalvurid. 

Skiban jäi elama Javorisse ja hakkas töötama autojuhina mööbli-artellis, mille oli 
organiseerinud ettenägelik Stefan Janovitš Dzjuba. Peagi selgus, miks Dzjuba 
Skibanit vajas. Skiban, kes tihti mööda oblastit ringi sõitis, teadis hästi, mis kuskil 
sünnib, kus paiknevad ühed või teised väeosad, mida rongid veavad, kus ja milliseid 
sildu ja ladusid ehitatakse. Dzjuba palus Skibanit hästi meeles pidada kõike, mida ta 
näeb ja kuuleb, ning sellest temale üksikasjalikult jutustada. Skiban taipas otsekohe, 
mille vastu sõber huvi tunneb ja millisel aadressil need andmed edasi saadetakse. 
Hiljem, kui Skiban oli juba usalduse ära teeninud, teatas Dzjuba talle avameelselt, 
kelle käsuks nad töötavad. Selleks ajaks, millal saadi ülesanne muretseda «raudsed» 
dokumendid Clarkile, oli Skiban juba Dzjuba järeleproovitud abimees. 

Kuid sellest hoolimata otsustas Dzjuba ometi kõhklemata ja kindlalt vabaneda 
Skibanist — too teadis juba liiga palju. 

Dzjuba oli viiekümne kähe aastane. Suurema osa oma elust — nimelt 
kolmkümmend viis aastat — oli ta teeninud Ameerika luures. 

Taga-Karpaatia pole kunagi olnud Ameerika Ühendriikide koostisosaks. Ometi 
oli kord aeg, millal Washingtoni isandad peremehetsesid Mukatševos ja Užgorodis, 
Svaljavas ja Beregovos, Verhoviinas ja Marmoroši orus. 

Taga-Karpaatia oblasti riiklikus arhiivis on dokumente, mis kõnelevad sellest, 
mis nimelt köitis Ühendriikide valitsust ja tema presidenti Woodrow Wilsonit 
«1918—1920-ndate aastate Taga-Karpaadi Venemaa probleemi» külge. 

Esimene imperialistlik maailmasõda lõppes teatavasti Saksamaa ja tema liitlase 
Austria-Ungari lüüasaamisega. Kõik rahvad, kes olid vägivallaga aetud Austria- 
Ungari kokkuklopsitud impeeriumi raamide vahele, käsutasid muidugi esimesel 
võimalusel oma iidsete rõhujate nõrkust ja otsustasid neist lahku lüüa. Ungaris 
puhkes revolutsioon, võim läks rahva kätte. Punalipud lõid lehvima UŽgorodis, 
Svaljavas, Mukatševos, Beregovos, Hustis, Verhoviinas, Rahhovtšina mägedes, 
Tisza orus. Taga-Karpaatia ukrainlased püüdlesid noore Nõukogude vabariigi 
poole, oma veresugulaste, vene ja ukraina vendade poole. «Meie tahame ühineda 
nõukogude võimuga Ukrainas!» kuulutati pidulikult Svaljava rahva-raada 
manifestis. See raada koosnes metsaraiduritest, mägilambureist ja põlluharijaist. 


«Tahame ühineda Ukrainaga — Venega, kus kõneldakse meie keelt ja kus 
töörahvas saab maad ja priiust.» 

Ühendriikide president Woodrow Wilson kuulutas 21. oktoobril 1918. a., et 
Taga-Karpaatia ukrainlaste taotlused on «ebapraktilised ega leia nõusolekut 
liitlasriikide poolt». 

Avaldades survet oma liitlaste sõjaväestaapidele, käsutas Washington samal ajal 
ka oma kohalikke võimalusi. Mitmetes Ameerika linnades elas palju 
tagakarpaatlasi, kes olid põgenenud oma kodumaalt seal valit- 


106 


senud viletsuse, nälja ja külma eest. Nende hulgas alustaski kõigepealt oma 
tegevust Ameerika luure. Ta saatis Taga-Karpaatia emigrantide juurde oma vilunud 
agentuuri — kirikliku uniooni vaimulikke, ja need klopsisid endi ümber kokku 
igasuguseid organisatsioone, nagu «Kreeka-Katoliku Vene Vendade Ühendus 
Ameerika Ühendriikides» ja «Kreeka-Katoliku Kirikuvendade Ühendus». Selle 
kahepalgelise preestrivendluse rüpes fabritseeriti ohtrasti koletuid laimusõnumeid 
Nõukogude Venemaa aadressil, levitati neid esialgu Ameerikas ja eksporditi siis 
kaugesse Taga-Karpaatiasse. 

Vaimuliku rüüsse pugenud ameerika nuhkide kõrval tegutsesid ka ilmalikud 
nuhid tavalises riietuses. 

Ajakirjanik Laguta ja keegi Žatkovitš, firma «General Motors» juriskonsult, 
organiseerisid «Russiinide Ameerika rahvaraada». Selle esimeheks tehti J. Gardoš, 
vabrikant. See «nõukogu» arendas pöörast agitatsiooni Taga-Karpaatia ühendamise 
vastu Nõukogude Venemaaga ja selle eest, et ühendada Karpaatia-Vene kodanliku 
Tšehhoslovakkiaga, kes oli Ühendriikidele kuulekaks alluvaks. 

12. novembril 1918. a. toimus Ameerika linnas Skrontonis russiinide kongress. 
Selle organiseerija Žatkovitš saavutas seda, et kongressi delegaadid võtsid vastu 
Washingtonist dikteeritud otsuse. Wall Streeti ustav käsik hakkas sedamaid oma 
võiduga president Woodrow Wilsoni ees kiitlema. Valge maja vastas talle õrna 
telegrammiga: «Lugupeetud härra Žatkovitš! Tänan Teid kirja eest 15. novembrist. 
Küsimused, millest kiri teatab, huvitavad mind väga. Rõõmustan Teie edusammude 
üle, mida te saavutasite teel parema tuleviku poole. Siiralt Teile tänulik Woodrow 
Wilson». 

Nimelt tema, Ühendriikide president, õnnistas Žatkovitšit ja Gardošit reisiks 
Pariisi rahukonverentsile. Veebruaris 1919. a. esinesid Karpaatide-Vene 
esindajatena Versailles' lossis Ameerika luureagendid. 

Washington ja tema sõjaluure ei piirdunud muidugi oma taotlustes lahendada 
«Taga-Karpaatia probleemi» ainult Ühendriikides tegutsevate agentide tegevusega. 
Taga-Karpaatiasse saadeti sõjaline missioon, eesotsas vana järeleproovitud 
salaluuremeistriga kolonel Benjamin Parkeriga. Ajaliselt langes see kokku Ameerika 
avaliku interventsiooniga Venemaa vastu. Ookeanitagused palgaväed pidasid 
lahinguid noore Punaarmeega põhjarajoonides, Kaug-Idas ja Taga-Kaukaasias. 
Kolonel Parker ja tema sõjaline missioon ründas Nõukogudemaad läänest, Karpaatia 
mägedest. 

Baseerudes prantsuse kindrali Hennoguet' staabi juures, Karpaatide-Vene valgete 
armee ülemjuhataja juures, kelle väed pidasid halastamatut võitlust Taga-Karpaatia 


partisanide ja punakaardi salkade vastu, rajas Benjamin Parker kindla baasi 
diversiooniks ja salakuulamiseks, mis oli arvestatud pikaks ajaks, organiseeris 
agentuuri ja saatis selle Venemaale, õpetas välja sõjalisi intervente, valgerumeenlasi, 
valge-tšehhe ja prantslasi, õpetas neile, kuidas nad peavad taltsutama ja alistama 
punast Taga-Karpaatiat, valmistas ette natsionalistlike terroristide kaadrit ja valis 
kandidaate marionetlike valitsuste ministrikohta- 

dele. Muuseas oli missiooni koosseisus ka kapten Franklin Clark, Ralph Clarki 
isa. 

Parkeri sõjalist missiooni toetas kogu tema viibimise kestel Taga-Karpaatias 
ameerika mustasajaline «vaimulik missioon», mida varustasid kogu maailma 
jesuiidid. Seda juhatasid paavsti isiklik suursaadik Niaradius ja ameeriklane Gordon. 
«Vaimulik missioon» soetas kirikusse oma agentuuri, mis värvati kirikliku uniooni 
vaimulikkonna hulgast ja mis laimas rahvavõimu, ähvardas sõnakuulmatuid 
taevaste karistustega ning valmistas pinda okupantidele. 

Intervendid purustasid rahvaliikumise, mis taotles Taga-Karpaatia ühendamist 
Nõukogude Ukrainaga. 

Võitnud täna, hoolitses Parker ka homse päeva eest. Mais 1919. a. asutas ta 
Užgorodis Ameerika luure filiaali ja varjas selle viigilehega, nimetades ta 
«Kodanliku Informatsiooni Ameerika Komiteeks». 

Stefan Janovitš Dzjuba, tolleaegne firma «Korona» agent, oli üks esimesi 
«korrespondente» selles komitees. Nagu kõik teisedki värvatud, muretses ta 
ameeriklastele vajalikku informatsiooni Taga-Karpaatia igast nurgast ja täitis 
kolonel Parkeri eriülesandeid. Dzjubale sai osaks «Kodanliku Informatsiooni 
Ameerika Komitee» kõrge usaldus — talle tehti ülesandeks organiseerida relvade ja 
raha muretsemist petljuuralastele, kes märatsesid Nõukogude Ukraina 
territooriumil. 

Dzjuba teenis ameeriklasi vajaduse järgi ka president Masaryki, regent Horthy ja 
füürer Hitleri režiimi ajal. Pärast Taga-Karpaatia ühendamist Nõukogude 
Ukrainaga hoidis Ameerika luure, kes kartis kaotada oma vilunud agenti, Dzjubat 
erilises reservis ja kasutas tema teeneid üksikuil erandjuhtumeil. 


KOLMETEISTKÜMNES PEATÜKK 


Major Zubavin paigutas «Pobeda» tagaistmele kaks automaaturit ja suundus 
mägedesse — põhja, otse Karpaatide südamesse. 

Kohe linna taga algasid mustad, küntud, äestatud ja juba nõrgalt rohetama 
hakanud põlluruudud. Mägedes oli veel mõnes kohas märga sõmerjat lund, kuid 
mäejalamil vulisesid teeäärsetes kraavides kevad-veed ja lumikellukesed olid 
pistnud oma ninakesed välja kõdunenud lehesoomuse alt. 

Aprill mägedes! Kõiki tema rõõmusid võttis vastu Zubavini hing, kuigi ta ei 
sõitnud Karpaatidesse lõbuks, vaid otsima autojuht Skibanit metsamajandist 
«Hirvelaas». 


«Lausa Põhjanaba!» ütles autojuht, võttes taskust valge karusnahaga vooderdatud 
kindad. 

Lumiselt Verhoviinalt laskus alla kümneid autosid. Mõne käänaku tagant 
veoauto signaali kuuldes pidurdas autojuht masinat, pööras tee- 

veerde, Zubavin aga jäi tähelepanelikult vaatama, lootes tabada tuuleklaasi 
tagant Skibani nägu. 

Zubavin oli saanud täiendavaid andmeid viienda piiririkkuja kohta ning täielikult 
— nüüd oli ta selles veendunud — taastanud pildi sündmustest, mis olid aset 
leidnud viienda kordoni piirilõigus tollel unustamatul udusel märtsiööl. Ta oli 
graafiliselt, tingmärkide abil kand-nucl suurele joonestuspaberi lehele Karel 
Grontšaki šefi teekonna Tisza kaldalt kuni õllebaarini. Tolle subjekti edasise 
marsruudi taastamisega oli aga raskusi, kuna andmed olid katkendlikud ja tuli 
käsutada oletusi. 

Tol päeval, mil viienda kordoni lõigus piiri rikuti, oli Skiban, nagu teekonnalehel 
märgiti, sõitnud tühjalt Lvovist tagasi — ta oli toimetanud sinna järjekordse partii 
mööblit. Zubavin oli kilomeeter kilo-meetri järel uurinud Skibani marsruuti ja 
teinud täpselt kindlaks, kus too peatus ja mida tegi. Selgus, et tühi kolmetonnine 
veoauto numbriga 23-13 oli seisnud Studenetsi mineraalallika juures — juht oli 
pesnud veokasti. Kaks tundi hiljem oli sama masinat, nüüd juba pööklaudade 
koormaga (need oli välja andnud teise metsatehase laohoidja ilma nõudeleheta), 
märgatud Kljutšari külla sisse sõitmas. Oma garaaži oli Skiban tagasi jõudnud alles 
õhtul hilja ja ilma laudadeta. 

Tehti kindlaks, et Skiban oli enne, kui ta Lvovist Javorisse tagasi jõudis, viibinud 
piirirajoonis. Just tema, Skibani, kolmetonnine masin oli seisnud mitu tundi 
raudteevalvuri maja lähedal ning kummiparan-damist etendanud — tegelikult ootas 
ta aga «külalist» teiselt kaldalt. 

Autot number 23-13 nähti samal ööl ka vaksali kandis. Ilma valgustuseta, ilma 
signaaltuledeta oli ta kihutanud piki Raudtee tänavat ja pidi peaaegu alla ajama 
linna telegraafi telefonisti. 

Kas auto number 23-13 sattus juhuslikult vaksali rajooni või tegi ta seda kindlal 
Kõigile neile küsimustele võib anda ammendava vastuse ainuüksi autojuht Skiban. 

Ja viimane lüli selles faktide ahelas: autoinspektor, kes vaatas spetsiaalselt 
Skibani auto üle, tegi kindlaks, et kõik viis kummi olid vigastamata. Nüüd taipas 
Zubavin, mille nimel oli laimatud meister Tšekan-jukki. Otsustati Skiban 
areteerida. Kuid seda ei saadud teha, sest autojuht oli artelli poolt komandeeritud 
koos masinaga kaugesse metsamajandisse Karpaatides. Teda oodati päev, kaks — 
Skiban ei tulnud tagasi. Siis sõitis Zubavin ise Karpaatidesse. 

Autojuht pööras pea Zubavini poole: 

«Siin ongi Hirvelaas! Selle kiriku taga on metsamajandi kontor.» 

«Sõidame garaaži juurde,» lausus Zubavin. 

Garaažis ei olnud autot number 23-13. Javori artelli esimees Dzjuba, kes viibis 
kõrgemal, mägedes, Kamenitski metsaraidurite juures, oli kutsunud täna hommikul 
Skibani sinna. 


Kamenittski langile viis kitsas, lumme tuisanud, halvasti sissesõidetud ja väga 
järsu tõusuga tee. «Pobeda» liikus aeglaselt kuristiku serval. 
Järsu kurvi taga langes tee otse alla ja kordas kõiki sügava kuris- 

tiku keerukaid, väänlevaid servi. Lumel olid hästi näha kahekordsete laiade 
autokummide sakilised värsked jäljed. Kaua kulgesid need ranges vastavuses 
teega, jäädes kogu aeg paralleelseks. Jäätanud teeosal, just enne silda, rebisid 
jäljed end äkki rööbastest välja, sööstsid järsult paremale, kuristikku. 

«Stopp!» 

Autojuht pidurdas ettevaatlikult ja jäi sillale peatuma. Zubavin lõi autoukse lahti 
ja vaatas masinast väljumata otse alla: 

«Jäime hiljaks!» 

Musta kinnikülmumata jõekese põhjas vedeles veoauto, rattad taeva poole. 
Numbrit nägemata oli Zubavin valmis andma pea, et see oli toosama, Skibani 
masin. Katastroofi põhjust teadmata oli Zubavin juba veendunud, et see polnud 
juhtunud kogemata, et see oli organiseeritud nende poolt, kellele Skibani 
areteerimine võis kaasa tuua surmaohu. Jah, viiendat piiririkkujat hoiti tõepoolest 
erakordse hoolega! 

Laskudes jõeorgu, kus vesi sammaldunud kivide vahel tigedalt kõhises ja kus 
hõljus läbipaistev uduvine, juurdles Zubavin tema ette ker-kinud uute ülesannete 
kallal. Ta polnud oodanud nii . järsku pööret sündmuste käigus. Kõik oli osavasti 
korraldatud! Võib-olla teeb autoinspektsiooni komisjon, mis tunni-paari pärast 
kohale jõuab, järelduse, et katastroof on tingitud tugevasti purjus autojuhi 
ettevaatamatust pidurdamisest. Võib-olla näitab avarii juures hukkunud Skibani 
laiba lahkamine, et ta juhtis autot peaaegu vastutusvõimetus olekus. 

Jah, väliselt on võimalik, et see kõik juhtub täpselt nõnda, kuid tegelikult. .. 

Kui ta saab koopia aktist, mille koostab komisjon, kes uurib Skibani lugu, siis 
suunab ta kõik oma töötajad avarii tõeliste põhjuste selgitamisele. Kes tõukas 
Skibani kuristikku? Kas ainult ettevaatamatus ja viin või tema ettenägelik 
kaasosaline? Lahendada see ülesanne — see tähendaks harutada lahti terve see 
sõlm, mis on nii osavasti viienda piiririkkuja ümber kokku keeratud. Zubavini 
käsutuses on rikkalik materjal, mis iseloomustab purunenud masina autojuhti. Jah, 
tollele polnud see esimene kord asuda pikale sõidule purjuspäi. Skiban muidugi 
armastas juua, kuid ta tundis mõõtu. Autojuhid, kes temaga koos töötasid, 
jutustasid, et ta võis neelata ühe sõõmuga liitri viina ja pärast seda juhtida autot 
mägiteel nagu poleks midagi juhtunud. Ei, pole vähematki kahtlust, et Skibani 
hukkumine on organiseeritud. Tuleb otsida, kes seda tegi. 

Mööda järsku kaljunõlva alla laskudes väsis Zubavin ara. Ta istus kivile" ja 
pühkis hingeldades näolt higi. Hinge tagasi tõmmanud, pani ta paberossi ette, 
hajutas käega suitsu silme eest ja vaatas murelikult üles, teele ja sillale, püüdes 
kujutleda, kuidas avarii oli lavastatud. Nähtavasti see, kes istus kabiinis Skibani 
kõrval, palus sillale lähenedes juhti masin peatada ja andis siis viimasele löögi 
pähe või isegi tappis sealsamas. Mida tegi Skibani mõrvar siis, kui ta oli saanud 
masina peremeheks? Asudes vasakule tiivale, keeras ta rooli järsult kuristiku 
poole, tõmbas välja-käsigaasi hoova, lükka*s sisse esimese käigu, laskis 

allasurutud siduripedaali üles, suunas auto sillale ja hüppas ise maha. Auto 
purustas silla käsipuu ja sööstis oma surnud juhiga kuristikku. Enne vette jõudmist 
tegi ta kindlasti oma viis saltot. 

Zubavin viskas pooleldi suitsetatud paberossi käest ja jätkas laskumist. Mõni 
minut hiljem seisis ta juba põlvini jäises vees lömastunud ja kõverdunud rauarisu 
ees, kortsutas kulmu, näris huuli ja silmitses surnud juhti, kes oli surutud kabiini 
pilbastunud esiseina ja juhiistme pehme seljatoe vahele. Suur kiilaspea purustatud 
kuklaga. Hallid kulmud klaasistunud pungis silmade kohal. .. 

Tapetud polnud mitte autojuht Skiban, vaid Javori mööbliartelli esimees Stefan 
Janovitš Dzjuba, keda Zubavin hästi tundis. Autojuht Skibanit polnud masina rusude 
all. Samuti ei leitud tema jälgi jõe kaldal puutumatul lumel. Tema saapajäljed 
avastati üleval, teel. Teenistuskoer ajas neid kuni automagistraalini ja osutus siis 
võimetuks . .. 


Clark oli asunud elama Javori lõunaservale, Stepi tänavale. Sel vaiksel inimtühjal 
tänaval, mida öösiti ei valgustatud, kus polnud sillutist ega kõnniteid, oli üks 
iseärasus: kõik tema vanad ühekordsed majakesed mattusid kuni korstnateni 
viinapuude, murelite ja õunapuude, paplite ja pärnade, õitsvate sirelite ja kirsipuude 
rohelusse. 

Enne kui pääseda ükskõik millisesse Stepi tänava majja, tuli tingimata läbi minna 
aiast, viinapuude või heki vahelt. 

... Clark tuli koju hilisõhtul. Kogu Stepi tänav oli otsast lõpuni pimedusse 
mattunud. Siin polnud ühtki valgustatud akent. Pärnade ja paplite noortes lehtedes 
sahises vaikne, Taga-Karpaatiale nii omane uduvihm. Pimedas läikisid ähmaselt 
värsked loigud. 

Clark astus aeglaselt ja palja päi piki elavat tänavapalistust ja hingas ahnelt öist 
kevadist õhku. Veest rasked sirelipuhmad ja jaapani kirsipuude oksad paitasid ta 
põski, sasisid juukseid, värskendasid teda oma jahedusega. Clark hingas sügavasti. 
Ah, milline õndsus — pole tarvis otsida kahtlasi pilke, pole vaja närve pingutada, 
teeselda kõigi ees, mängida lõbusa, eluga rahuloleva ja teeneterikka inimese osa, kes 
teab hästi, mida ta väärt on kui rindemees, kuid kes on samal ajal ka lihtne ja 
tagasihoidlik vene poiss Ivan Belograi. .. 

Oma maja juurde jõudes avas Clark jalgvärava ja jäi selle juurde seisma. Ei, ta ei 
lähe sellesse läppunud õhuga, ühe aknaga, ühe lauaga, kõva ja kitsa voodiga tuppa, 
mis sarnaneb pigem mungakongi või vangikambriga. Ta veedab kogu öö kuni 
ööbikulauluni siin selles kevadi-ses aias. 

Kobamisi leidis ta pimedas pingi, istus, toetus seljaga vastu pärna tüve, tõstis 
silmad taeva poole, sulges need ja naeratas. Hea oli olla! 

Ootamatult katkestas Clarki õndsuse tuhmivõitu ettevaatlik hääl: 

«Tere õhtust, seltsimees Belograi!» 

«Kes ... kes seal on?» Ainult hiiglasliku tahtejõupingutuse abil suutis Clark 
istuma jääda. 

«See olen mina, Skiban. Autojuht. . . Ärge kartke. Elus Skiban ja mitte 
kummitus.» 

Sirelipõõsa varjust astus välja jändrik mehekogu, vihmakindel palitu seljas, 
kaabu peas. Ta istus pingile Clarki kõrvale. Skiban lehkas viina järele. 

«Ma muidugi palun yabandust, et rikkusin teie rahu, pan Belograi, kuid mul oli 
tingimata tarvis teiega rääkida.» 

Ta rääkis poolel häälel, peaaegu sosinal, heites rahulikult peost pihku lahtist 
nuga, mis oli pikk ja peene teraga ning lõikas Clarkile silma oma talumatu 
läikega. 

«Väga tore, kulla sõber, et tulid. Kuidas on lood?» küsis Clark, tehes näo, nagu 
ei üllataks Skibani ilmumine teda põrmugi ja nagu ta ei märkakski ohtlikku 
mänguasja autojuhi käes. 

«Tore või mitte, aga ma võtsin kätte ja tulin. Ja ma ei mõtlegi siit minna enne, 
kui me pole kõige suhtes kokku leppinud.» 

«Kas on midagi juhtunud?» muutus Clark rahutuks. 

«Ärge tehke kometit, pan Belograi. Minuga on see ülearune.» Skiban nihutas 
ennast lähemale ja müksas Clarki küünarnukiga. «Ara kaeva teisele auku, nagu 
öeldakse, võid ise sisse kukkuda. On aga lugu. .. too tõbras Dzjuba, rahu tema 
põrmule, tahtis mind teise ilma sokutada! Aga ta ei teadnud, kellega tal tegemist 
on!» Skiban muigas ja tonksas Clarki veel kord. «On teil nüüd selge, pan 
Belograi, kellega teil tegemist on?» Ja vastust ootamata lisas nüüd juba kainelt ja 
asjalikult, käsu toonil: «Kuulake nüüd hästi, mis ma ütlen. Ülehomme läheb oma 
esimesele välismaareisile Vassil Goida komsomolibrigaadi vedur, öösel vastu hom- 
mikut ma poen sellesama veduri alla. Mul on kahekordne asbestkott, millesse te 
mind pakite ja maskeerite veduri tuhakasti võre alla.» Skiban vaikis ja proovis 
küünega noatera. Ta hiilgavad silmad puurisid Clarki. «Kas küsimusi on?» 

Clark kostis: 

«Kõik on selge. Ma varustan teid dollaritega ja annan salakorteri aadressi.» 

«Siis on korras, oleme rääkinud! Mulle meeldivad arusaajad poisid? Head 
ööd!» Skiban tõusis, sirutas Clarkile käe ja pigistas selle sõrmi, nii et need 
naksusid. «Ärge aga jälle valesti rehkendage, pan Belograi!» 


«Võitsin!. .. Võitsin!...» 

Nende sõnadega tormas «lukksepp Belograi» lõunavaheajal veduri-depoo 
punanurgast välja. Ta viibutas pea kohal valgete kaantega brošüüri. 

«Kui palju?» küsis kadetsevalt lukksepp Stepnjak, kelle käealusena Belograi 
töötas. 

Belograi haaras pea käte vahele: 

«Õi, nii palju, vennas, et on hirmus üteldagi!» 

«Tuhat?» 

«Rohkem.» 

«Kaks?> 

Belograi kissitas õndsuses silmi: 


«Paku rohkem!» 

«Viis?> 

«Veel rohkem.» 

«Kümme?» 

«Pane veel sama palju juurde, ja ikka pole veel kõik.» 

«Üle kahekümmne?» küsis Stepnjak üllatunult. 

Ivan Belograi naeratas süüdlaslikult: 

«Jah, vennas, mis teha, vedas. Veerandsada.. . Kas saad aru — kaks-küm-mend 
viis!» 

Noore lukksepa poole hakati igast suunast kätega viipama. 

«Kiitled tühja!» 

«Ei usu? On naljatilgad! Vaadake tabelit.» Ta pistis brošüüri kõigile pihku. «Ärge 
vaadake seda loosimist, vaadake läinud aastat. Kümnendal leheküljel. Kõhnas rida. 
Leidsite? See on minu seeria ja minu number. Terve võit on minu. Esmakordselt 
elus langes Belograile osaks niisugune õnn! Kui palju mul oli obligatsioone — mitte 
ükski ei võitnud. Aga see... kakskümmend viis!» 

Belograi silmis läikisid pisarad — niivõrd õnnelik oli ta, niivõrd vapustatud 
ootamatust ja aimamatust õnnest, mis võidu näol talle sülle oli langenud. 

Stepnjak kahtles ikka veel: 

«Tabelis on kõik küll õigesti trükitud, aga kuidas seal? ... Kus ta on, see võitnud 
obligatsioon?» 

«Siin!» Belograi kergitas kuni küünarnukkideni õliga määrdunud käsi ja hoidis 
neid ülal. «Võta ise välja. Vasakust taskust. Võta korraga terve pakk välja.» 

Tõepoolest, obligatsioonide hulgast leidiski Stepnjak «õnneliku» numbriga paberi, 
millele oli langenud suur võit. Ta juhtis kõigi tähelepanu sellele, et selle laenu tiraaž 
oli loositud juba peaaegu aasta tagasi. 

«Sa, Ivan, oled juba ammugi kapitalist, juba möödunud aastast!» 

«Jah, mul oli kapital taskus ja ma ise ei aimanudki.» «Belograi» rebis peast 
vormimütsi ja viskas selle vastu maad. «Noh, sõbrad, tingimata ostan nüüd enesele 
«Pobeda»! Sõidutan teid kõiki. Viin teid kõiki restorani. Oi, seda me pühitseme! 
...» Ta tõmbas oma õpetaja lukksepp Stepnjaki enese juurde ja sosistas talle kõrva: 
«Ja sulle annan vähemalt kolm tuhat rubla, vähem küll mitte.» 

Vaimustusest hingeldades jälgis Clark samaaegselt teraselt veduri-mehi, kuidas 
nemad tema suuresse võidusse suhtuvad: kas ta ehk polnud esile kutsunud mingit 
kahtlust, umbusku, liigset tähelepanu? Ei, paistis, et kõik oli korras. 

Pärast töö lõppu ilmus Belograi hoiukassasse. Võitu talle välja ei makstud. 
Lubati seda teha alles siis, kui obligatsioon on käinud läbi kontrolli alt. 

«Palun väga, kontrollige, see on teie asi.» 

Clark ei kartnud tõepoolest ka kõige piimikumatki kontrolli. Tema obligatsioon 
oli ehtne. Ta oli saanud selle koos kõigi dokumentidega 

John Fine'üt. Too omakorda oli saanud selle Moskvast oma agendilt, riigilaenude 
põrandaaluselt spetsialistilt. Salaja turul obligatsioone kokku ostes õngitses too 


spetsialist aeg-ajalt massi hulgast ka neid, mis olid võitnud, ja varustas nendega 
oma peremehi Ameerika luurest. 

Nüüd ei murra keegi enam selle üle pead, kust «demobiliseeritud vanem 
Belograi» nii patju raha võtab. Kõik teavad, et ta oli võitnud suure summa. 
Kakskümmend viis tuhat! Selle võidu abil end maskeerides võib ta julgesti kulutada 
veel vähemalt sada tifhat. Mille peale? Oi, Clark vajas palju raha! Tuhandeid ja 
tuhandeid vajas ta vaid selleks, et kostitada neid, kellega ta oli otsustanud 
sõbruneda, keda ta tahtis enda poole võita. Paljugi läheb tuhandeid, et salaja ja 
avalikult nuumata neid, kes viimaks, kui seda tarvis läheb, lasevad õhku tunneleid 
mägiteel ja purustavad sildu. 

Ja auto oli Clarkile vajalik salajaseks tööks, mitte aga lõbusõitudeks. Taga- 
Karpaatiat läbisid igas suunas suurepärased teed. Kolm-neli tundi head sõitu — ja 
juba võibki jõuda oblasti kõige kaugemasse nurka. Lõbusõidu sildi all võib kihutada 
mägedesse, kuskil orus raadio üles seada ja anda šifri abil oma peremeestele edasi 
tähtsaid andmeid. 


NELJATEISTKÜMNES PEATÜKK 


Kõrvalteel, depoo territooriumi kaugemas nurgas Ssöelao transportööri all seisis 
vedur, mis tunni aja pärast pidi vedama välismaale platvormide koosseisu Harkovi 
linttraktoritega. Vedur oli hiljuti remondist tulnud ja tema vask- ning nikkelosad 
särasid, punane ja valge nitro-email hiilgas. Veduri külge oli kinnitatud sirelikimpe. 
Vedurijuhi metalsel aknalauakesel ilutses samuti suur sirelibukett. . 

Neil päevil oli Javor lausa sirelitesse uppunud. Rasked õitekobarad painutasid 
sirelioksi linnapargis, väljakutel ja puiesteedel. Sirelid tõstsid oma oksi üle aedade 
ja rippusid kõnniteede kohal jalakäijaile varju pakkudes. Kuhu sa ka ei vaataks — 
kõikjal ilutsevad sirelid — valged, õrnroosad, helevioletsed, tumevioletsed: 
noormehe rinnataskus, tütarlapse juustes, auto tuuleklaasil, jalgratta juhtraual, 
juukselõikaja aknal, professori kirjutuslaual ja vabrikutöölise tööpingil. 

Muidugi ei paistnud seetõttu sirelitega ehitud vedur Javori depoos, kellelegi 
eriliselt silma. 

Plotski suunurgas, müts uljalt kuklasse lükatud, uus, kuid juba määrdunud 
töörõivas seljas, põskedel mustad kriimud, särasilmne, kärarikas ja lõbus, astus 
kõikide sõber ja seltsimees «Belograi» veduri juurde ja koputas alumiiniumist 
portsigariga vastu metalset trepi käsipuud. 

Vedurikabiini aknale ilmus lokkispäine ja tõmmu näoga vedurijuht Vassil Goida: 

«Ahaa, demobiliseeritud kaardivägi! Astu üles!» 

Clark tõusis mööda järsku redelit vedurile ja ulatas mehaanikule käe: 

«Sa ütlesid, et sinu juurde võib ilma ette teatamata ilmuda ka kol-manda 
kategooria lukksepp? Täitsamees! Sa pole veel bürokraadiks -muutunud. Tervist, 
Petro!» 

«Kuigi ma pole Petro,» hüüdis vedurijuht, «on mul siiski tervist heameel 
vastu võtta. Seni on mind küll Vassiliks hüütud. Kas oled unustanud?» 


Clark ütles meelega Vassil Goidale Petro. Muide, ta ei teinud üldse midagi 
lihtsast hingeliigutusest, kõik oli tal ette arvestatud, varakult valmis mõeldud. 

Kõige viimasel minutil oli Clark ootamatult teada saanud, et tema juhuslik 
tuttav vaksalist, noor vedurijuht Vassil Goida, on Javoris silmapaistvaks 
isikuks. Enne täisikka jõudmist oli too mees läbi teinud pika tee — mitu aastat 
partisan olnud. Peamine, mis kutsus esile Clarki rahutuse, oli aga see, et Vassil 
Goida oli võtnud osa lahingutest Kar-paadi mägede vabastamise eest just selle 
väeosa koosseisus, kus oli teeninud Belograi. 

1944. aasta sügisel ründasid Nõukogude väed Jablonitski kindlustatud 
mäeahelikku ja tungisid Taga-Karpaatia oblasti aladele. Kohalike elanike 
hulgast ilmus sadu teejuhte ja partisane, kes viisid meie roodud, pataljonid ja 
polgud fašistide vastupanusõlmede juurde. Vassil Goida, kes oli tol ajal veel 
alaealine, kuulus samuti teejuhtide hulka. Pimedal ööl hiilis ta nõukogude 
sapööridega Jassini väravate juurde, mis sulgesid sissepääsu Tisza orgu, ja 
lõikas läbi maa-aluse kaabli. See kaabel läks hiiglasuure kalju alla, kuhu fašistid 
olid paigutanud mitu tonni lõhkeainet. Vassil Goida ja tema kaaslased 
maskeerisid selle koha, kust nad kaabli olid läbi lõiganud, ning kadusid taas. 

Järgmisel ööl tulid luurajad rünnakupataljonide eesotsas tagasi Jassini 
linnakesse. Seesama kalju, mis pidi õhku lendama niipea, kui venelased 
kuristikku ilmuvad, ei paisanud ründajatele kaela ühtegi kivi. Partisan Vassil 
Goida tundis hästi Jassini kindlustatud rajooni, kõiki neljakümmet 
kaheambrasuurilist dotti, nende täpset asetust, tulistamis-sektoreid ja 
lähenemisteid nende juurde. Mööda salaradu läksid ründe-grupid üle 
miiniväljade, elektriseeritud traattõkete ja tungisid otse kindlustatud rajooni, 
heitsid ambrasuuridesse granaate, toppisid need kinni kivide ja mullaga. 

Neis samades Taga-Karpaatia lahingutes võisid kohtuda — nagu Clark oletas 
— Vassil Goida ja Ivan Belograi. Aga kui see juhtuski, siis vaevalt oli neil 
selles keerulises olukorras mahti teineteist hästi meeles pidada. Tähendab, et ei 
tohi Goida eest end kõrvale hoida, vaid tuleb teda — nagu Clark otsustas 
julgelt rünnata. Ülesannet kergendas asjaolu, et Vassil Goida oli ainult õige 
pisut üle kahekümne aasta vana. 


Oma salajases uurimuses oli Clark kirjutanud nõukogude noorsoo kohta: 
Ei mingid doktriinid ja jutlused, ei mingid nõiasõnad saa muuta tulihingelist 
noormeest küpseks meheks, kes oleks varustatud karmi tarkusega. 

Noorsugu on loomult helde ja hingelt kaunis: ta kingib oma õisi kõigile, kes 
nende järele käe välja sirutavad. 

Olles ise veel hingelt roheline, meeldib talle olla eestkostjaks. Usalduslikkus 
on tema loomulik olek. Ta peab kõige sagedamini teist inimest niisuguseks, 
nagu tahab ise ennast näidata. Andudes headusele ei suuda noorus kujutleda, et 
tema kõrval elab keegi teiste seaduste alusel. Õnn ja võitlus tunduvad talle tihti 
hoopis polaarselt vastandlike mõistetena. Noorusele meeldivad õnnelike 
lõppudega laulud.» 


See «muukraud», mida Clark oli juba kasutanud Teresia südame 
lahtimurdmisel, tundus talle kohasena ka antud juhul. 

«Seltsimees Goida, me oleme ju vanad tuttavad!» Clarki silmad naersid. «Vast 
ehk tuletad meelde, kus me kohtusime?» 

«Ma tundsingi su kohe ara. Niisugust lahingukaardiväelast ei saagi unustada. . 
Me kohtusime sinuga vaksalis. Jõime veel teineteise terviseks. » 

«Ei, me oleme sinuga hoopis varem kohtunud.» 

«Kus? Millal?» 

«Kas sul tõesti ei ole enam meeles? Oi sind, aga ma arvasin, et pead kogu 
eluaja meeles .. . Mina aga tundsin sind tõepoolest otsekohe ara. Oled kõvasti 
muutunud ... Rasvanud . .. Meheks muutunud ... Noh, aga mina? ... Vaata 
paremini ja tuleta meelde, seltsimees Goida!» 

Clark keerutas end kaks korda kandadel ringi ja näitas ennast igast küljest. 

«Noh, kas tuli meelde?» Ta haaras Goidal küünarnukist kinni ja pigistas 
tugevasti. «Jablonitski mäeharjad. . . Jassini kindlustatud rajoon .. . Ärpädi liini 
ründamine... Roosipärg ... Seersant Ivan Belograi .. . Ahaa! Näen juba su 
silmist, et hakkab meelde tuletama. Kulla mees, on sul aga peanupp! Sinu ees 
seisab toosama Ivan Belograi, kes koos sinuga ründas raudbetoondotte Jassinis, 
kes ronis üles Poloniini-dele. Ja-jaa! Kõike seda tahtsin ma öelda sulle juba seal, 
vaksalis, kuid sa võtsid kätte ja lasksid jalga.» 

«Ivan?... Belograi?...» 

«Kas ma sõdisin koos temaga või mitte?» küsis mõttes Vassil Goida ja vastas 
endale kindlalt: «Ei, ei sõdinud.» 

Clark võttis taskust paki pabereid ja silus neid hellalt: 

«Tuttavad allkirjad? Korpuse komandör kindral Gastilovitš! Korpuse 
staabiülem polkovnik Suba! Polgu komandör Nõukogude Liidu Kange-lane 
Ugrjumov!» 

Siis võttis Clark välja korralikult kokku pandud, ajahambast kollaseks 
tõmbunud ajalehe. Selle esimesele küljele oli trükitud suur artikkel pealkirjaga: 
«Kaardiväelase Ivan Belograi kangelastegu.» 

Vassil Goida tundus Clarkile tõsise takistusena, seda polnud kerge ületada. 
Noh, aga mis sellest! 

Tema plaan kasutada Vassil Goidat oma eesmärkideks on väga riskantne, 
kuid kas see on rohkem riskantne kui kõik, mida Clark juba teinud oli? Kui 
rünnakut Goida vastu peaks kroonima edu, siis lühendab ta mitmekordselt oma 
teed võidule. Muidugi taipab Goida lõppude 

lõpuks, kellega ta on sõbrustanud, mis laadi teeneid ta vaenlasele on osutanud, 
kuid siis on juba hilja — Clark jõuab selleks ajaks juba kaduda. 

Kuigi Clark seadis oma vastase küllaltki kõrgele astmele, alahindas ta teda 
ometi. 

Vassil Goida oskas vaatamata oma kahekümne kahele eluaastale küllaltki hästi 
inimesi hinnata. Kui ta oli kord kellelegi oma südame avanud, siis tegi ta seda 
jäägitult, kuid ta ei avanud seda kergesti ja mitte igaühele. Kuigi tal oli tuline hing, 


teadis ta alati, miks ta just üht või teist inimest armastab ja millele rajaneb tema 
sõprus selle või teise inimesega. 

Taga-Karpaatia partisanid poleks usaldanud temale tõsiseid ülesandeid, kui ta 
poleks kümneid kordi tõestanud, et oskab olla vapper ja ettevaatlik, tark ja valvas. 
Eluga riskeerides täitis ta tähtsaid lahingu-ülesandeid, mida talle oli usaldanud 
partisanikoondise komandör. Kord Verhoviina karjapoisina, kord koolipoisina, kes 
sõidab koolivaheajale, kord rändava muusikandina oli ta käinud Mukatševos, 
Užgorodis, Javoris ja isegi Rumeenia linnas Sighetis, mis asub Taga-Karpaatia ja 
Transilvaania piiril. Partisanistaapi oli ta tagasi tulnud alati õnnelikult, rikkalike 
andmetega: kus ja kui palju on paiknemas SS-laste karistusrügemente; kuipalju 
ešelone vägedega on liikunud idarindele; missuguseid uusi käske on 
tagakarpaatlastele kaela heitnud marionetlikud bürgermeistrid; missugune kaup 
ootab Javori jaamaladudes Saksamaale saatmist. Tegutsenud oli ta mõnikord end 
oma noorusega ja naiivse naeratusega maskeerides, mõnikord lihtsameelset 
külapoisikest teeseldes, sageli oli ta aga kasutanud ka oma ustavate sõprade — 
partisanide kaasabi. 

Peaaegu kolm aastat oli Vassil Goida pidanud toimetama luuret sügavas 
vaenlase tagalas ja ta oli alati õigustanud juhatuse usaldust. Kui ta poleks tundnud 
inimesi, kui ta poleks taibanud ega aimanud, keda ta võib usaldada ja keda peab 
kahtlustama, kui ta poleks õppinud lugema vale pisikesi tundemärke, siis poleks ta 
põrandaaluses töös nii kaua vastu pidanud. 

Õnneks ei teadnud Clark midagi sellest küljest Goida elus. 

«Ivan Belograi» liigselt familiaarne toon ja pealetükkivus ei meeldinud Vassil 
Goidale. Vehib nina all oma käskkirjadega, tikub end rindesõbraks sokutama. .. 
Mis tal tarvis on? Küllap ta niiviisi tikkus ligi ka tollele suurtükiväe vanemale, 
kellega istus ja jõi Javori vaksalis Goida taastas üksikasjades tolle jutuajamise, 
mida ta oli juhtumisi kuulnud naaberlauast. Erilise mõtte said nüüd ta mälus 
suurtükiväelase sõnad: «Ma imestan, Ivan, tunnen sind kõigest tund aega, aga juba 
sa meeldid mulle nii, nagu oleksime terve eluaja sõbrad olnud.» 

«Belograi!... Tuli meelde!» hüüatas Goida. «Sa said haavata Jassinis, kui me 
kindlustatud rajooni ründasime. Eks?» 

«Jälle unustasid!» naeratas Clark üleoleva armulikkusega. «Mitte Jassinis, vaid 
Rahhovi taga. Jassinis andsin ma veel oma välgumihkliga fritsudele tuld.» 

«Õigus. Nüüd tuli kõik meelde. Sind taheti saata juhusliku tankiga 

haiglasse, aga sa hakkasid vastu: «Mul on tühine haav, jätke mind rindele.» Oli 
nii?» 

Clark oli selleks liiga kaval, et kohe haarata päästerõngast, mille 
Goida oli talle heitnud. 

«Ma ei tea, mis ma karjusin, ega tea ka, millega mind Rahhovisse viidi. 
Tulin alles haigemajas meelemärkusele.» Clark silmitses veel kord Goidat 
pealaest jalatallani. «No oled sina aga sirgunud — pappelgi ei jõua sulle enam 
järele! Ja minagi olen, ütle ausalt, tugevasti muutunud, mis?» 

«Ei tea. Mäletan halvasti, mis nägu sa sel ajal olid.» 

«Olin, Petro, niisugune poiss, et kõik Verhoviina tüdrukud muudkui vaatasid.» 


«Tee suitsu!» Goida ulatas Clarkile sinise paki sigarette «Verhoviina.» 

«Mulle ei istu see panide õrn mark, mina tarvitan raskekaliibrilist 
mahorkal» Clark hakkas keerama paksu «kitsejalga». «Noh, kuidas masinavärk 
töötab?» küsis ta hetke pärast ja patsutas hellalt sooja vedu-rikatelt. 

Noore vedurijuhi silmad lõid särama. Clark oli seda oodanudki. 

«Suurepäraselt! Remont oli hästi tehtud.» 

«Vea siis õnnelikult ronge Petro — Ungarisse ja Tšehhoslovakkiasse, 
Rumeeniasse ja Karpaatidesse.» 

«Ma ju ütlesin sulle, et ma pole Petro, vaid Vassil,» kostis,Goida 
kannatlikult ja vihastamata. 

«Kuhu täna sõit viib?» Clark pahvis suitsu. 

«Üle Tisza Ungarisse.» 

«Ungarisse! ... Selle maa olen ma läbi käinud Tiszast kuni Doonau 
endani...» Clark sulges silmad, surus huuled nukralt kokku ja ohkas siis: 
«MAatsin sõbra Tiszaväris.» 

«Tiszaväris? Vennaskalmistule? .. . Kuidas ta nimi oli? Ma tunnen kõiki, kes 
sinna maetud on.» 

«Seersant Ivantšuk, Petro Sergejevitš,» vastas Clark. «Olli piltilus poiss. Sinised 
silmad. Ruuge juuksetutt. . .» Clark vaikis hetke. «Sõdisime temaga koos juba 
Stalingradist peale. Ta oli mulle lähedasem vennast. Usu mind, hüüan sellest 
ajast peale igaüht, kes mulle meeldib, Petroks.« 

Clark .muheles. Nxüd sai Vassil muidugi aru, miks teine teda nii jonnakalt 
Petroks kutsub. Clark kustutas suitsuotsa kontsa all. Pead tõstmata lisas ta 
tuhmi ja nukra häälega: 

«Käi, Petro, ära seal vennaskalmistul ja pane tema hauale sirelioks.» 

Clark heitis pea kuklasse ja nägi nagu esmakordselt vaasi suure lopsaka 
sirelikimbuga. Tõsiselt kissitades vaatas ta tükk aega lilli. Siis võttis ta vaikides 
oma rinnalt Kuulsuse ordeni, eraldas selle küljest muareelindi ning kinnitas 
selle nõelaga lillede külge. 

«Niiviisi panegi nad hauale!» ütles ta mõjusalt. «Kõikidest ordenitest armastas 
minu Petro kõige enam lihtsat sõduri Kuulsuse ordenit.» 

... Lahingus langenud lebasid suurtükilafettidel. Neid katsid punalipud ja 
ehtisid tumepunased roosid. Nad olid langenud siin Tiszaväri 

platsdarmil, Tisza vasakul kaldal, vabastades esimesi meetreid Ungari pinnast. 

Nad maeti 1944. aasta karmil oktoobripäeval. Sadas tihedat, peent, sooja ja 
lakkamatut vihma, niisugust vihma, mida võib sadada ainult Taga-Karpaatias. 
Mustad valgete sakkidega pilved roomasid mägedelt alla ja matsid tasandiku. 
Üksteise järel langesid raskesse niiskesse hämarusse ka Tiszaväri kirikukella 
löögid. Leinarong liikus aeglaselt mööda linna. Põlevad tõrvikud käes ja pead 
rinnale vajunud, järgnesid tuhanded ungarlased nõukogude võitlejate ja ohvitseride 
rivile. 


Relvavennad — seersant ja polkovnik, kapten ja jefreitor, reamees ja leitnant, 
jalaväelane ja suurtükimees, sapöör ja tankist lebasid kõrvuti, õlg-õla kõrval, nagu 
nad olid sõdinudki, ühises vennashauas Tiszaväri linna keskväljakul. 

Hõbedased kuused ja noored Karpaatide männid seisid rivis pronksist valatud 
võreaia ümber. Obeliski jalamil haljendas higihai j as mägisam-mal. Peaaegu aasta 
läbi õitsevad siin roosid: valged ja punased, roosad ja oranžid, Doonau kallastelt ja 
Balatoni järve äärest toodud, mägedest ja tasandikult pärit õied —kõik roosiliigid, 
mida Ungaris üldse leidub. Ungarlased asetavad marmorist hauakividele 
mägikannikesi, lumikellukesi, tulpe, meelespeasid, sireleid, jaapani kirsioksi, pärgi 
lopsakatest nelkidest, mitmevärvilisi moone. 

Nii ööl kui päeval hõõgub neoonvalgus paksu mattklaasi all, millele on maalitud 
langenute nimed. Ja selle igavese tule kõrval süttib sageli tagasihoidlik 
vahaküünal, mille on hauale asetanud talunaine või mõni Tiszaväri linna 
tööinimene. 

Pioneeride kolonn möödub nõukogude sõjameeste hauast. Üksme.el-selt 
kerkivad käed peade kohale ja kostab hüüe: 

«Elöre, pajtäsok! Edasi, seltsimehed!» 

Ungari sõdur ei lähe siit mööda, andmata" au suure armee võitlejate põrmule, 
sellele armeele, kes aitas miljonitel inimestel kätte võita vabadust ja rahu. 

Igaüks, kes sõidab Viinist Budapesti, Nõukogude Liitu või Moskvast Budapesti 
ja Viini, peab oma pühaks kohuseks kummardada pead graniitse obeliski ees. 

Valmistudes Nõukogude piiri ületamiseks, tegi Clark oma Tiszaväri kaaslastele 
teatavaks, et «komandeeringu» õnneliku teokssaamise korral käsutab ta tema poolt 
väljamõeldud sidevõtet: ta saadab Tiszaväri, nõukogude kangelaste hauale kimbu 
sireleid, mille külge on kinnitatud muareelint. 

Homme, võib aga ka olla, et juba täna, saab Clarki kaasosaline ordenilindi, millele 
on šifri abil kirjutatud esimene ettekanne uuelt Javori agendilt: «Seadsin end sisse 
nagu ette nähtud. «Vana» hukkus. Tekkis sissekukkumise oht. Võtsin abinõud 
tarvitusele. Vene veduriga Nr. 50-49 saadan järgmise reisiga tuhakastis asbestkotis 
üle piiri «Kodutu». Peitke ta kindlasse kohta. Üksikasjad hiljem.» 

.. «Ivan Belograi» laksas enesele vastu laupa: «Jah, Petro, pidin peaaegu 
unustama! Kas kuulsid, missugune õnn mulle 

osaks sai? Võitsin riigilaenuga. Ja kuidas veel! Kakskümmend viis tuhandekest 
langes nagu taevast sülle.. . Ostan «Pobeda».» Ta pilgutas Goidale silma. «Tule pärast 
tööd — pummeldame nii, et Karpaadid kajavad! Pea aadress meeles: Stepi tänav 
kuusteist, emakese Maria maja. Hüvasti!» 


VIIETEISTKÜMNES PEATÜKK 
Vassil Goida tuli oma Ungari-reisilt tagasi juba järgmisel päeval — pühapäeval. 


Vaevalt jõudis ta end pesta ja pühapäevarõivaisse ümber riietuda, kui majja vaarus 
kärarikas ja lõbus, juba nokastunud «Ivan Belograi». 


«Ostsin ara! Ilma mingi järjekorrata,» kuulutas ta. «Jumala uus. Ainult sada 
kilomeetrit on spidomeetril. Lähme!» 

Ta haaras Goidal varrukast kinni ja vedas ta tänavale. 

Maja ees ümbritses kari paljasjalgseid poisikesi «Pobedat». Nikkel ja värskelt 
poleeritud nitroemail särasid päikeses, hästi reguleeritud mootor surises vaikselt. 
Masin oli liivakarva. Presentkatus oli harmoo-nikana taha kokku tõmmatud. 
Tuuleklaasi tagant kerkis ülespoole paindlik väljatõmmatav antenn. Tagaistmel oli 
terve kuhi pakke ja kärpe «Gastronoomia», «Ararati» ja «Glavkondiitri» 
kaubamärkidega. 

«Sõidame, Vasja, teeme mõned tuurid!» 

Clark tõukas Goida esimesele istmele, lõi ta järel ukse kinni ja asus siis ise rooli 
taha. 

«Onuke, võtke peale!» kisendasid poisikesed kooris. 

«Kuidas oleks käitunud praegu Ivan Belograi?» Taolisi küsimusi esitas Clark nüüd 
enesele tuhandeid kordi päevas. Ta püüdis kogu hingest unustada, et kannab 
hüüdnime Kolumbus ja et ta on registreeritud Ameerika luures numbriga 655/19. 
Clarki õpetajad luurekoolis olid oma õpilastele pähe tuupinud, et kui osavasti 
luuraja ka väliste võtete abil et tegutseks, nagunii kukub ta varem või hiljem sisse 
mingisuguse ettenägematu pisiasja pärast. Kui ta suudab sisendada enesele mõneks 
ajaks, et ta ei ole ameeriklane, et ta pole salakolledži kasvandik, pole diversant, kui 
ta suudab vajalikul hetkel sisemiselt ümber kehastuda nõukogude inimeseks, siis on 
talle kindlustatud pikk eluiga. 

«Laske käia, kähku!» Clark haaras määrdunud ja salkus peaga poisikese sülle ja 
heitis tahaistmele. «Istuge kõik peale!» 

Trobikond poisikesi tormasid üksteist tõugates ja kisades autosse. «Belograi» 
andis pika signaali, andis järsult gaasi ja sööstis uljalt piki Raudtee tänavat Javori 
kesklinna poole. 

«Noh, kuidas on?» küsis «Belograi» ja pilgutas Vassil Goidale silma. 

«Vahva!» 

Noor vedurijuht oli — nagu Clarkile tundus — vapustatud suurepärasest 
masinast ja sellest, kui osavasti endine jalaväelane seda juhtis. 

Linna peatänaval sõideti aeglaselt. Tugevasti täispumbatud kummid sahisesid, oli 
tunda kunstnaha, kummi ja tuuldumata värvi teravat lõhna. Sajad inimesed jahutasid 
endid puiesteedel, kastanite ja vahtrate varjus, ning üllatunud ja rõõmsa pilguga 
vaatasid kõik lahtist «Pobedat», mis oli täis juubeldavaid poisse. 

Clarkile tundus, et Vassil Goida püüdis neid pilke uhkusega, nagu oleks tema ise 
auto peremees. 

«Uhkusta aga pealegi, lollpea!» mõtles Clark. «Seda mängu mängin spetsiaalselt 
sinule.» 

«Kuule, Ivan, miks sa ei küsi, kas ma panin lilled sinu sõbra hauale või mitte?» 

Clark pidurdas masina ja jäi üllatunult Goidale otsa vaatama. Tema tihedad 
mustad kulmud kerkisid kõrgele. 

«Vasjok, miks ma peaksin seda küsima, kui ma kindlasti tean, et sa... Minu 
palve oli püha, seda sa ei saanud täitmata jätta.» 


Clark sõitis kolm korda läbi kesklinna. Las Javori elanikud näevad, kuidas 
demobiliseeritud vanem Ivan Belograi, Teresia Simaki tulevane mees, armastab 
lapsi, kuidas ta sõbrustab Javori silmapaistva noormehe Vassil Goidaga. 

«Noh, aga kuhu nüüd?» küsis Clark, kui oli Raudtee tänavale tagasi jõudnud ja 
lastejõugu autost välja lasknud. 

«Kuhu tahad,» vastas Vassil Goida kuulekalt, «kas või maailma otsa. Mulle 
meeldib auto!» Ta silitas õrnalt lumivalget rooliratast. «Paistab, et ma ei valinud 
õiget ala. Tuleb autojuhiks ümber kvalifitseeruda.» 

«Belograi» patsutas Goida põlve: 

«Vasjok, põrutame Taga-Karpaatiasse!» 

«Lase käia!» 

Masin suundus piki peatänavat põhja. Õitsvad õuna- ja pirnipuud palistasid 
maanteed. Tuuleiil, mille tekitas auto möödasööst, rebis puudelt valkjasroosasid õisi 
ja kattis sellega asfaldi ning teeveered. 

«Näed, Vasjok, kuidas me liigume!» pilgutas Clark silma. 

Goida noogutas vaikides, õnnis naeratus huulil. 

Suure raudteetunneli ees tellistest teevalvuriputka juures peatas Clark masina ja 
vaatas hoolitsevalt mõõteriistu: 

«Suitsutund: mootor on natuke liiga tuliseks läinud. Pigistasin suure rõõmuga 
üleliia palju kilomeetreid välja. Vesi jahtub, lähme edasi. Aga milleks oodata! Parem 
vahetame vett. Seal ongi meie õnneks kaev.» 

Clark ja Goida sammusid madala püstaiaga ümbritsetud majakese juurde, mille 
akna all kasvasid murelid. Kiviklibuga sillutatud teerada, mis ühendas autoteed 
teevalvuri elamuga, oli käetud värske kruusaga. 

See oli sama raudteevalvuri putka, mis oli Clarkile orientiiriks tol udusel ööl, kui 
ta piirist üle tuli. Ta ei peatunud siin sugugi juhuslikult. Juba noil päevil, kui ta oli 
valmistunud piiri ületamiseks, oli ta plaanitsenud värvata Pevtšukki ja teha temast 
aja jooksul enesele lähim abimees. See tundus Clarkile kindla asjana. Tarass Kuzmitš 
Pevtšuk oli Deniss Pevtšuki lihane vend. Deniss oli Taga-Karpaatiast pärit 
ameeriklane, kes elas juba kakskümmend aastat New Yorgis. Ta 

oli abiellunud ameeriklannaga, tal olid lapsed ning ta teenis leitnandina 
Ameerika sadamapolitseis. Ettenägelik John Fine, kes oli Clarki Javorisse 
suunanud, varastas oma alluva ka kirjaga, mis oli Deniss Pevtšuki enese käega 
kirjutatud. Nagu see kombeks on, andis raudteevalvuri vend kirja esimestes 
ridades edasi tervitused, siis kirjeldas oma elu kauges Ameerikas ja palus Tarassi 
teda meeles pidada ja kir-jutada talle sagedasti «selle kirja tooja kaudu». 

Muidugi mõista ei kavatsenud Clark anda nüüd kohe, esimesel koh-tumisel 
Tarass Pevtšukile venna läkitust. Ta ei paljasta ennast tema ees :ka teisel korral, 
võib-olla isegi kolmandal korral mitte. Agent, kelle ülesandeks on töötada kauge 
sihikuga, ei tarvitse alati kiirustada. 

Tänase külastuse eesmärk oli üpris tagasihoidlik: üksikasjalikult tutvuda 
teevalvuriga, võita tema sümpaatia Vassil Goida abil ning obligatsiooniga 
«võidetud» raha mõjutusel. See oligi kõik. 


Raha eest ostetud Clark, kes riskis eluga raha pärast, kes oli valmis tapma ja 
hävitama raha pärast, seesama Clark pidas raha oma tugevamaks relvaks, 
universaalseks vahendiks, mis kõlbas üheaegselt nii mehaanik Goida kui ka valvur 
Pevtšuki värbamiseks. Clark oli veendunud, et kõike saab osta, et kõike 
müüakse. Tuleb ainult osata seda teha. 

Clark astus aia juurde ja koputas saapakontsaga vastu jalgväravat. Peremees 
ilmus kivitrepile. 

«Kuule, kulla mees, ega sul pole kahju ämbritäiest veest proletaarlastest 
turistide heaks?» 

Peremees ei kiirustanud vastusega. Jändrik, kõrge laubaga, jalad laialt harkis, 
seisis ta välistrepil. Mehe nägu oli samakas, mustaks kõrbenud. Kael jäme, 
lihaseline, käelabad hiiglasuured. See oligi Pevtšuk, raudteevalvur. Vaikides 
tõstis ta käe silmade kohale ja uuris väraval seisvaid mehi. 

«Terekest kah, Tarass Kuzmitš!» Goida võttis mütsi peast ja kummardas. 

«Eh, sina oled, Vassil!» Sajad tillukesed kurrud jooksid üle Pevtšuki tugeva, 
nagu graniidist tahutud näo: ta naeratas. «Tervist, mehaanik!» 

Goida ja Pevtšuk olid tuttavad. Iga kord, kui Vassil tõusis rongiga mäkke, 
nägi ta valvuri võimsat kogu kas ülesõidukoha tõkkepuu juures, kollane lipp 
ülestõstetud käes, või laternaga suure tunneli suu ees, või kuristiku serval, silla 
juures, mis viis üle Latoritsa nimelise mägijõe. 

Raudteelased pigistasid teineteise kätt. Goida viitas peaga Clarki suunas: 

«See on minu sõber, demobiliseeritud vanem, näe, selle uhke auto omanik.» 

Clark tõstis käe kõrva aarde ja lisas tagasihoidlikult: 

«Olen Javori depoo lukksepp. Kolmas kategooria.» Ta puhkes naerma ja 
raputas energiliselt Pevtšuki rasket ja pahklikku kätt. 

«Lukksepp?» lausus Pevtšuk tehtud pettumusega. «Ja polegi rohkem? Mina juba 
arvasin, et olete ministrid. Vähemalt.» 

«Tulevased ministrid, kulla papi. Me elame, nagu isegi teate, nii- 

sugusel ajal, millal isegi lihtne köögitüdruk peab oskama riiki juhtida.» Clark 
heitis üle õla pilgu masina poole. «Nii et vett oleks tarvis, Tarass Kuzmitš! Meie 
kaunitar tahaks juua. Laenaksite ehk ämbrit?» 

«Küllap me joodame teie kaunitari, ärge kiirustage. Kuhu te siis ka reisite, 
tulevased ministrid?» 

«Ah niisama, ei kuhugi. Sõidame lusti. Teeme ühe reisi Taga-Kar-paatiasse. 
Õnneliku võidu puhul.» 

«Mis võidu puhul?» 

«Vasjok, sa selgita papile riigilaenude kasulikkust, ma teen seni oma 
autojuhitööd.» 

Clark laskis mootorist kuuma vee välja, tõi kaevust ämbritäie külma, valas 
radiaatori täis, sulges kapoti ja -tuli siis trepi juurde tagasi. Käes oli tal valge sai, 
rõngas vorsti ja pudel viina. 


«Noh, papi, oled sa nüüd juba meie õnnega kursis? Siin on sulle naturaaltasu 
vee eest. Joo Ivani ja Vassili terviseks ja soovi, et veel üks meie obligatsioonidest 
võidaks.» 

«Mis teile veel tarvis on!» kadestas Pevtšuk siiralt. «Kakskümmend viis 
tuhat!... Kui mulle oleks langenud niisugune õnn osaks kas või üks kord elus, mina 
oleks ...» 

«Huvitav,» napsas Clark tal sõnasabast kinni, «mis teie oleksite teinud niisuguse 
kapitaliga?» 

«Oi, ma oleksin sellega peremehelikult ümber käinud!» 

«No-noh, kuidas nimelt?» 

Tarass Kuzmitš tõmbas pöidla kõveraks: 

«Kõige enne ostaksin uue lehma.» Ta kõverdas nimetissõrme. «Siis paneksin 
esimest korda elus pealaest jalatallani uude riide kogu oma lauljate-paljaspükste 
pere: Ivani ja Petro, Maria ja Galina, Javdohha ja Stepani, Mikola ja Veera.» 

«Mis laululindude pere see siis on?» 

«Pojad ja tütred, issand halasta. Neid on mul kaheksa. Ja ega üheksaski mägede 
taga ole.» 

«No see on vast lugu!» lausus Clark vaimustunult. «Nii et te olete: isa- 
kangelane!... Aga rääkige edasi, mis te veel oma kapitaliga teeksite?... 

«Ostaksin kaasavara üheksandale.» 

«Ja veel?» uuris Clark ja kaval naeratus kisküs üha enam kipra ta punased 
huuled. 

«Teeksin Galinale pulmad.» 

«Ja veel?» 

«See on kõik! Ei, oota, ei ole veel kõik. Mul on veel üks mõte.» Tarass 
Kuzmitš kratsis kukalt. «Ma telliksin enesele perekonna-kella, nii täpse, et kõik 
vedurijuhid võiksid minu juures aega kontrollida. Ja nii vastupidava, et saaksin 
selle poegadele edasi pärandada.» Pevtšuk tõmbas hinge tagasi ja naeratas 
häbelikult. «Nüüd ongi kõik.» 

«Mm-jaa... Teil on suur ja hea unistus, Tarass Kuzmitš!» Clark vaatas korraks 
Vassil Goidale otsa, pilgutas tollele äkki silma ja laksatas enesele vastu taskut: 
«Oi, kahju, et ma võitu kaasa ei võtnud! 

Annaksin hea meelega osa oma rumalast kapitalist teile. Aga pole viga, me 
teeme seda teine kord. Nii et vaadake enesele juba uus lehm välja ja hakake Galina 
pulmadeks ettevalmistusi tegema. Juhtugu kõik nii nagu selles muinasjutus. Jää siis 
terveks, kaptalist! Ja vaata, et sa meie tulevasest kingitusest lobisema ei hakka, või 
muidu ei saa meie — ühe tunni rikkad — enam palujatest lahti.» 

Clark patsutas keeletuks jäänud Pevtšukile õlale, haaras Vassil Goida käest kinni, 
tõmbas ta enesega kaasa ja jooksis auto poole. Minuti pärast kadus «Pobeda» 
kaljunuki taha. Kuid ülevalt, sealt, kus tee lookles piki mäenõlva, kostis veel kaua 
kõlavat signaali. 

Clark nuhkis terve päeva mööda mägist Taga-Karpaatiat. Ta peatus põhjatuultele 
avatud Beskiidide platool. Lõunatas Volovetsis, mäekurus. Jõi «haput vett» 
Svaljava mineraalvee allikast. Imetles üle kallaste tõusnud Tiszat mäetipult, mis 
valitses Husti linna üle. Jalutas mööda Verhoviina linna Rahhovi peatänavat. Ja 


kõikjal oli temaga lahutamatult kaasas Vassil Goida. Hilisõhtul jõudsid viimaks 
ärakurnatud «proletaarsed turistid» Javorisse tagasi. «Pobeda» peatus Raudtee 
tänaval. Noor mehaanik väljus vaarudes autost. 

«Ei, vennas, mina siiski ümber kvalifitseeruma ei hakka,» ütles ta Clarkiga 
hüvasti jättes. «Veduril on hoopis rahulikum. . .» 

Koju jõudnud, heitis Vassil Goida kohe kõrvale niihästi teeseldud kui ka ehtsa 
väsimuse, istus laua taha, avas paksu vihiku ja pani üksikasjaliselt kirja oma 
pühapäevase ringreisi: kus ta oli viibinud lukksepp Belograiga, mille vastu too huvi 
tundis, kellega ja mis teemal vestles. 

Varahommikul depoosse tööle minnes astus Goida sisse siseministeeriumi linna 
osakonda ja palus korrapidajat, et see teataks temast ülemale. 


... Vassil Goida ja Jevgeni Nikolajevitš Zubavin tundsid teineteist juba. ammu, 
partisanipäevilt. 

1944. aasta suvel olid sakslased blokeerinud raskesti ligipääsetavas mägirajoonis 
partisanisalga, kus komandöriks oli Zubavin. Too polnud veel jõudnud tundrrxa 
õppida metsaga kaetud Karpaatide rajooni ning vajas hädasti head teejuhti, et 
surmarõngast välja murda. Ja just sel päeval tõid luurajad kaljulõhesse, kus 
partisanid ennast varjasid, heledapäise poisiklutt, kel oli seljas närune kasukvest ja 
jalas kulunud, parkimata nahast pastlad. Käes oli tal karjusevile. Kui poisilt päriti, 
miks ta oli tulnud partisanide asukohta, vastas ta: 

«Sellepärast, et te kuulaksite minu pilli. Ma oskan kõiki lugusid: 
«Kamarinskajat» ja <Verhoviina, mägede maa» ja «Kõndis kaldal Kat-jakene 
kaunis» ja «Koiduvalgel kõnnib poisu otse minu maja ees .. .» ja «Kahhovkat» ja 
isegi. .. «Internatsionaali» ...» 

Partisanid kuulasid suure mõnuga ära terve mainitud repertuaari ja asusid jälle 
usutlema. Ja kui see jutuajamine võttis niisuguse ise- 

loomu, mis oli juba naljast kaugel, küsis karjapoiss soliidse bassiga: «Kes on 
teil siin vanem?» 
Musta burka ja jänesenahast läkiläkiga partisan astus ette: 


«Räägi.» 

Poisike mõõtis teda umbuskliku pilguga pealaest jalatallani ja raputas pead: 

Ta viidi kuuseokstest tehtud onni. Tohutu suur mees, kes oli kasvanud lausa 
Tšernomori habemesse, istus kännul ja hoidis kaarti põlvedel. Ta jalge ees lebas 
lambakoer. 

Tšernomor silus oma lopsakat habet ja pilgutas automaatureile silma. 

«Mis laulumehe te mulle siia tõite, ah? Kust ta siia sai? .. . Kes sa õige oled?» 
küsis komandör karmilt. 

«Ma tulen Stepan Groznõi juurest,» vastas karjapoiss. «Sina oled aga Batja, 
eks?» 


Vastust ootamata istus ta maha ja hakkas asjalikult oma pükste õmblust lahti 
harutama. «Võtke!» Ta ulatas komandörile õhukese paberirulli. 

Batja luges tähekest kaua ja tähelepanelikult, kuigi seal oli kogu asi, nagu 
Vassil teadis, lühidalt ja selgesti kirja pandud sama kuulsa partisani poolt kui 
seda oli Batja ise: «Saadan teile teejuhi. Ta viib teid kuhu tahes, kas või Goverlo 
tippu.» 

«Nõndaks. ..» lausus Tšernomor. «Noh, pojuke, astu lähemale.» 

Vassil astus otse musta habeme juurde, mis lõhnas lõkkesuitsu järele. Silmi 
pilgutamata vaatas ta Batjale näkku ja ootas naeratades, mis edasi saab. 

«Seisa valvel!» kamandas komandör. «Ara õõtsu nagu vitsaraag lagedal väljal. Näe 
nii!» Ta suudles räbaldunud partisanisaadikut. Poiss hämmeldus pisarateni ja läks 
üleni punaseks. 

«Nii et tagad meile täieliku julgeoleku?» 

Vassil noogutas. 

«Ja missuguse garantii sa meile annad?» 

Goida tuuldunud nägu ja karestunud huuled tõmbusid tõsiseks, kar-miks. 

«Ärgu ma nähku võitu, kui ma teid siit välja ei vii!» 

«No nüüd pole mul küll enam vähematki kahtlust!» Zubavin puhkes naerma. 
«Mis sa tasuks tahad? Luban täita iga su soovi.» 

Nii kohtusid Vassil Goida ja Jevgeni Nikolajevitš Zubavin. Veel terve aasta 
sõdisid nad Karpaatides, Transilvaanias ja Alpides. Mõlemad jõudsid ka Berliini. 
Pärast sõda olid nende teed lahku läinud, kuid sõprus Zubaviniga ei olnud 

asjatu. Partisani vaprus ja julgus, visadus ja oskus inimesi hinnata, valmisolek 
ületada mis tahes takistusi — kõik need omadused kulusid Vassil Goidale ära ka 
rahulikel päevil, töös. Ta oli hoopis kiiremini kui teised, kolme aasta jooksul, 
omandanud õiguse vedurit juhtida. 

... Major Zubavin tõusis laua tagant ja tuli avali käsi Goidale vastu: 

«Aa, Pillimees! (See oli Goida partisaninimi.) Tervist, Vassil Ivanõtš! Miks sa nii 
kaua .aega nägu pole näidanud? Juba kolm kuud on sellest möödunud. . . Oled 
ehk nina püsti ajanud, või mis?» 

«Kuidas ma ei peaks siis nina kergitama, Jevgeni Nikolajevitš!» naeratas Goida. 


«Vedurijuht! ... Juba kolmandat nädalat vean iseseisvalt ronge Karpaatidesse ja 
piiri taha.» 
«Olen kuulnud, jah, kuulsin juba.. . Soovin õnne! ... Istu maha ja räägi mulle, 


kuidas sa elad.» 

«Teine kord räägin, Jevgeni Nikolajevitš, aga praegu...» 

Goida nööpis sineli lahti ja võttis hõlma alt pisut muserdatud, teravat lõhna 
levitava sirelibuketi, mille külge oli kinnitatud ordenilint. Siis ilmus ta pihku 
vahariidest kaantega paks vihik. 

«Mulle sigines sõbrake, Jevgeni Nikolajevitš. Täitsa poiss. Kaardiväelane. 
Ordeneid — jätkuks kümnele. Lõbus. Laulumees. Helde. Tüdrukud heidavad ta 
peale silma, aga mina. .. Kahtlane tüüp on ta. Muidugi võin ma ka eksida... Aga 
vaadake.» 


Goida asetas lauale sirelibuketi ja avas vihiku sellelt leheküljelt, kus kirjeldati 
üksikasjaliselt, kuidas, millal ja milliste asjaolude juures oli ta esmakordselt 
kohtunud Ivan Belograiga. 

Major Zubavin luges Goida märkmeid vaikides, kordagi viimasele otsa 
vaatamata. Vassil aga ei pööranud pilku Zubavini näolt — ta püüdis sealt välja 
lugeda, kas ta oli eksinud või mitte. Juba oli loetud viimane lehekülg, kuid 
Zubavini nägu jäi endiselt häirimatult rahulikuks. 

«Noh?» küsis viimaks Goida, kes ei suutnud enam taluda majori pikalevenivat 
vaikimist. 

Zubavin ei vastanud. Ta tõmbas kirjutuslaua laeka lahti, võttis luubi, hõõrus seda 
hoolikalt seemisnaha tükiga ja kummardus buketi kohale. Leidmata midagi 
tähelepanuväärset sireliõites, lükkas ta need kõrvale ja hakkas teraselt 
ordenilindikest uurima. 

«Seda ma arvasingi!» hüüatas ta ja vaatas Goidale otsa oma heade ja 
tänulikkude silmadega. «Täitsamees, Vasja!» 

«Mis on, Jevgeni Nikolajevitš?» 

«Kohe selgitame kõik. Kannata.» 

Zubavin keerutas kaua linti käes ja kastis siis mingisse klaasi sisse valatud 
vedelikku. 

«Post! Sifreeritud!» kuulutas ta, luubi abil vaadates osavasti muareelindile 
kantud numbreid. 

Zubavin helistas. Sisse astus vanem mees, kes kandis kaptenipagu-neid. Õrnalt, 
pintsetiga, võttis Zubavin lindikese laualt ja keeras puhtasse paberisse: 

«Dešifreerige see kiiresti.» 

Kapten noogutas tagasihoidlikult oma halli pead ja väljus vaikides. 

«Tähendab, et sinu sõbrakest huvitavad kõige rohkem tunnelid ja 
raudteesillad?» küsis Zubavin Goida poole pöördudes. 

«Jah. Ta tundis seda huvi väga ettevaatlikult, leiutas igasuguseid ettekäändeid, 
kuid mind ta petta ei saanud.» 

«Milleks tal seda vaja peaks olema, mis sa arvad?» 

«Arvan, et praegu ta veel vaatab järele — mis ja kuidas. Valib enesele sobiva 
positsiooni ja abilised. Võta näpust! Ühtegi ta ei leia.» 

«Aga see ... raudteevalvur, Pevtšuk?» 

«Ka sellega kukub sisse. Annan pea selle mehe eest.» 

«On mida anda!» Zubavin sakutas vedurijuhi tihedaid nisukarva kiharaid. «Tänan 
sind, Vassili Ivanovitš. Arukas poiss! Nii nagu olid, niisuguseks ka jäid.» 

... Ühel tavalisel tööpäeval sõitis major Zubavin Grontšaki saatel Javori depoo 
juurde. Tähelepanu äratamata astusid nad depooülema kabinetti. 

Kabineti aknast olid hästi näha kõik kanalid, kus vedureid remonditi. Esimeses 
kanalis töötas lukksepp Belograi. Sinine spetsriietus seljas, heledapäine ja lõbus, 
istus ta hooletult vilistades vedurikabiini katusel ning monteeris sädelevat 
vasksignaali. Zubavin ei saanud temalt silmi lahti. Paistis, et kõik on juba selge, 
ent tema aga vaatas ja vaatas, nagu uuriks ta veel mingit salakuulaja saladust. Selle 


helepäise võllaroa tabamiseks oli Zubavin pidanud kaua liikuma mööda keerulist 
ja takistusterohket teed. 

Dzjuba hukkumise ja autojuht Skibani kadumisega oli major Zubavin kaotanud 
niidi, mis viis otse kõige tähtsama piiririkkuja juurde. Nüüd tuli alustada kõiki 
otsinguid algusest peale, sündmuste algallikast lähtudes. 

Zubavin oli otsustanud kindlaks teha iga isiku, kes saabus Javorisse pärast seda 
päeva, mil toimus piiririkkumine. Neid inimesi oli tubli hulk. Zubavinit oli 
esmajärjekorras huvitama hakanud kuus inimest — need, kes asusid tööle 
depoosse ja raudteele: kaks vedurilukkseppa, kütja, rööpaseadja, rongikoostaja, 
telegrafist; võimalik, et nõukogude inimese maski taga varjabki ennast Karel 
Grontšaki šeff. Muidugi oli Zubavin valmis ka ootamatusteks. Fakt, et Grontšaki 
šeff pidi hakkama tegutsema raudteel, ei tähendanud veel, et ta pidi tingi-.mata 
samas ka teenima. Ta võis end sisse seada linnas, töötada juuksurina, 
arveametnikuna, müüjana. 

Vaenlane oli kogenud ja ettevaatlik — ta ei läinud lõksu, ei tulnud haiglasse 
oma käsilast vaatama. 

Kuue inimese hulgast, kellele Zubavin seni oma tähelepanu pühendas, ei 
paistnud millegi poolest silma vedurilukksepp, «demobiliseeritud vanem Ivan 
Fjodorovitš Belograi». Tema dokumendid olid täielikus korras. Veenvatena 
tundusid ka motiivid, millistel ta Javorisse oli sõitnud. Belograi ei töötanud 
halvemini kui kõik teised lukksepad, töötas innukalt ja oskuslikult. 

Kuid üks detail köitis Zubavini tähelepanu. Selgitades, kuidas «Belograi» oli 
depoosse sattunud, sai ta teada, et «vanemat» oli soovitanud 

sõjakomissar Pirožnitšenko kui oma rindesõpra. Zubavin läks sõjakomissari 
juurde, et kontrollida oma head muljet Belograist ja jätta ta siis rahule. Kuid majgr 
Pirožnitšenko ei kinnitanud midagi — vastupidi, ta külvas Zubavini hinge 
kahtluseseemne. Selgus, et nad polnud üldse rindesõbrad. Nad polnud isegi enne 
Javorit kohtunud. Miks siis sõjakomissar Belograid soovitas? Pirožnitšenko ei 
löönud kohkuma: aga miks mitte soovitada, kui inimene meeldima hakkas?» Ta on 
ju teenetega rindemees, kes paistis kangelasena silma Taga-Karpaatia vabastamisel. 

Zubavin jätkas kannatlikult depoo ja jaama jälgimist. Lukksepp Belograid uuris ta 
eriti. Ta teadis, et vaenlane peab nii või teisiti, varem või hiljem püüdma sidet luua 
oma kaasosalistega, ja ta ootas seda katset. Ja nüüd olid juba olemas piirivalvur 
Smoljartšuki arukad kaalütlused, Ivan Belograi kirjad Berliinist Teresiale ja mõned 
sirelioksad, mille külge oli kinnitatud läbiloetud salakirjaga ordenilint. 

Selgus, et Smoljartšukil oli olnud õigus. Kõrvutades Teresiale Berliinist saadetud 
kirju ja «demobiliseeritud vanema Ivan Belograi» isiklikku avaldust palvega, milles 
ta pöördus depooülema poole, et teda tööle võetaks, märkas Zubavin ilma suurema 
vaevata olulist erinevust käekirjas. Oma muljeid kontrollis ta veel ekspertiisi kaudu 
ja Teresia Simaki tunnistuse abil. 

Kui Zubavin oli neiu teist korda vestlusele kutsunud, näitas ta vale-Belograi 
avaldust ja küsis: 

«On see käekiri tuttav? Belograi oma?» 

Neiu raputas pead ja kattis kätega näo. 


Ka Vassil Goida ei eksinud, kui ilmus Zubavini juurde. Ordenilint šifreeritud 
läkitusega, «Pobedaga» pühapäeval sooritatud Taga-Karpaatia automatka kirjeldus ja 
raha, mis «kingiti» raudteevalvur Pevtšukile, kuulusid samuti asja juurde kui üsnagi 
olulised asitõendid viienda piiririkkuja tegevuse ja tagamõtete kohta. 

Samadel päevadel sai Zubavin uuest, ootamatust allikast andmeid, mis selgitasid 
lõplikult selle inimese traagilise saatuse, kes oli Kar-paatides tapetud. Kord oli 
kindral Gromada helistanud Zubavinile ja teatanud, et Praha rongiga on saabunud 
Javorisse tuntud Veera Gavrilovna Melnikova, Nõukogude Liidu kangelaste Viktori 
ja Andrei ema, kelle pojad olid langenud lahingutes Tšehhoslovakkia vabastamise 
eest. Piiri kontrollpunktis oli ta palunud piirivalvureid aidata tal jõuda kolhoosi 
«Koit Tisza kohal», et ta võiks seal kohtuda demobiliseeritud vanemaga, kellega ta 
oli tuttavaks saanud kuu aja eest rongis. 

Major Zubavin sõitis sedamaid vaksalisse. Olles kõnelnud Veera Gavrilovnaga ja 
täiendanud tema jutustust toimikus leiduvate dokumentidega, tegi ta kindlaks, 
kuidas, millal, kelle poolt ja millisel eesmärgil tapeti Ivan Belograi ning kes tema 
nime omandas. 


Zubavin tõi parašütisti akna juurde, lükkas ettevaatlikult eesriide kõrvale ja 
küsis: «Tema?» 

Jah, see oli tema lennukaaslane. Karel Grontšak tundis ta kohe ara, vaatamata 
sellele, et ta šeff oli nüüd teises riietuses. Kuid vastusega Grontšak ei kiirustanud. Ta 
oleks tahtnud kõigest hingest öelda «ei». Kuid venelase pilkav muie hoiatas teda 
küllaltki selgesti, et nüüd pole enam mingit tähtsust sellel, kas ta ütleb «jah» või «ei». 

Parašütist laskis vaikides pea longu. 


KUUETEISTKÜMNES PEATÜKK 


Mimedat ja vaikset Stepi tänavat mööda jõudis Clark Raudtee tänavale. Hoidudes 
tänava vasakpoolsesse aarde, kus mustendasid tihedad madalad kirsipuud, jõudis ta 
Javori jaama sissesõiduteele ja läks depoo poole. Madalas ja pilvedesse mattunud 
taevas polnud näha ühtegi tähte. Tibutas külma vihma, mis oli sadama hakanud juba 
õhtul. Piki Karpaatide eelmägesid roomasid tumedad, valgete servadega pilved. Läbi 
vihmavõrgu paistsid ähmaselt terasmastidele kinnitatud prožektorid. Raudteele 
jõudis Clark õnnelikult, kedagi kohtamata. 

Vedur 50-49 seisis depoo territooriumi kaugemas sopis, pöörderingi taga. Clark 
tundis selle ara komsomolimärgi järgi aurukarbil ja nägusate vaskvitste järgi katlal. 
Paari tunni eest oli Goida vedur tagasi jõudnud raskelt reisilt, ning nüüd seisis ta 
enne uut reisi reservis nõrga auru all. Köidikul ilmub vedurile 50-49 Vassil Goida, 
tõstab auru normaalse surveni ja viib rongi üle Tisza Ungarisse. 

Clark heitis pilgu helendavale kella numbrilauale. Tema käsutusse 
oli jäänud vähe aega, tuli kiirustada. 


Komsomolibrigaadi veduril hoidis tuld valvekütja. Tema hoole all oli mitu 
reservvedurit ja tal tuli rännata ühelt masinalt teisele. Kuna oli koidueelne aeg, siis 
peatus kütja tükk aega igal veduril: tukkus vastu kuuma kätelt toetudes. 

Seda käsutades puges Clark märkamatult veduri alla. Skiban oli siin juba ammugi 
rattapaaride varjus tendri all. Clark surus ta õlga ja ütles sosinal: 

«On aeg! Kas kõik on valmis?» 

«Jah.» Skiban surus oma kuumad kuivad huuled Clarki kõrva vastu ja instrueeris 
lühidalt, kuidas too pidi tegutsema. 

«Noh, head reisi! Säh, siin on raha ja salakorteri aadress...» 

Clark surus Skibani kätt ja täitis siis oma ülesande osavasti ja kähku, nagu teeks 
ta seda juba tuhande esimest korda: pakkis Skibani kahekordsesse»asbestkotti, kus 
oli tiheda marliga käetud auguke hingamiseks, haaras abitu, kramplikult kivistunud 
nuku ja pistis selle pea ees tõmbeauku, nägu allapoole, vastu võret, mille kaudu 
värske õhk läheb veduri küttekoldesse. Siis ronis ta vedurile, sulges hoolikalt 

uksed ja segas hoolikalt tubakasti sisu. Hõõguv šlakk ja lõpuni põlemata 
söepuru varises ohtralt läbi õhuvõre ja maskeeris asbestnuku. 

Sellega oli Clarki missioon lõppenud, ta võis ka lahkuda, kuid ta ei 
kiirustanud. Arvukad õnnestumised, mis saatsid Clarki igal sammal, nagu talle 
endale tundus, tegid ta enesekindlaks. Kükitades tendri all ja tõmmates rusikasse 
surutud sigaretti, puhkas ta pisut ja imetles oma kätetööd. «Osavasti mõtles 
välja, koer! Kasutan ka Skibani meetodit, kui tuleb aeg kremplile lõpp peale 
teha,» otsustas ta. 

Tõmmanud sigareti lõpuni, roomas ta vaiksemale poolele, kõrge betoonist tara 
varju, Vaatas ringi, surus automaatpüstoli käepideme tugevamini pihku ja asus 
tagasiteele. Vihm kastis ikka veel ohtralt maapinda. 

Kuni Stepi tänavani ei kohanud Clark ühtegi hinge. Ja selja taga polnud terve 
kvartali ulatuses kedagi näha. Ometi pidas ta isegi nüüd mõistlikuks olla 
ettevaatlik. Ta läks Stepi tänavast mööda, pöördus Viinamarja tänavale, läks 
peaaegu selle lõpuni ja sattus kõnnumaale, mida kattis kõrge umbrohi. Peitnud 
enese sõja ajal purustatud telliskivihoone varemete varju, vaatas ta pinguldatult 
ringi ja kuulatas, kas keegi ei liigu ta kännul. Kõik oli vaikne. 

Kogu selle aja jooksul, mis Clark oli viibinud Nõukogudemaal, polnud ta 
saanud tundigi rahu. Kõik näis minevat hästi, kuid ometi oli ta alati valmis 
kohtuma palgest palgesse oma surmavaenlasega. Ükskõik kelle terasem pilk, 
ükskõik kelle, võib-olla isegi süütu isiku viibimine tema selja taga sundis teda 
sedamaid suruma tugevamini püstolipära. Koju jõudes ootas ta alati varitsust. 

Teisiti ei saanud ollagi. Vaatamata oma edule Javoris ei muutunud Clark 
suurustajaks: varem või hiljem ta nagunii avastatakse. Ja nagu näitasid, tema 
eelkäijate sissekukkumised, juhtus see tavaliselt ootamatult, äkki. Tähendab, et 
tuleb alati olla valmis selleks, kui juhtub see «äkki». 

Stepi tänavale elama asunud, leidis Clark pärast hoolikat otsimist mitu 
ebatavalist juurdepääsu sellele tänavale ja mitte kellelegi tuntud väljapääsu, 
mida ta hakkas sageli käsutama. Peale selle leidis ta kindla viisi, kuidas vajaduse 


korral majast kaduda: sahvri lakke lõigatud avause kaudu ja suure keldri kaudu, 
millel oli kaks väljapääsu — kööki ja aeda. 

Clark oli juba ammu, juba välismaal viibides, uurinud Javori linna ja selle 
ümbruskonda kuni üksikasjadeni. Suurt tähelepanu oli ta pühendanud samuti 
rajoonile, mis asus otse riigipiiri ääres. Põgenemise puhuks oli ta välja .töötanud 
suurepärase marsruudi: ta varjab end sügavas mägimetsas, Rumeenia Alpide 
naabruses, et mõnel eriti udusel ööl läbi kordoni lipsata. 

Clarki niivõrd suur hoolitsus oma taandumise eest polnud põrmugi vastuolus 
tema olemusega, sest ta uuris sama innuga taganemisteid kui 
pealetungivahendeid. Nende aastate jooksul, mis ta veetis Ameerika luurekoolis, 
oli Clark süstemaatiliselt ja visalt treenides saavutanud seda, et ronis mööda 
kaljusid sama hästi kui esmaklassiline alpinist, 

võis ületada jõge puu külge kinnitatud köie abil, juhtis suurepäraselt 
mootorratast, autot, ujus nagu käia, sukeldus, võis väsimatult joosta kümneid 
kilomeetreid, tulistas täpselt, aimas järele paljude lindude ja loomade häälitsusi. 

Isegi kõige arukam, kartmatum, hulljulgeni ja eeskujulikult maskeeritud agent, 
kelle elu kulgeb ürgajast kaugetes tingimustes, peab olema — nagu Clarki 
instruktorid seletasid — universaalne rekord- sportlane, kes on valmis vajaduse 
korral kasutama täiel määral oma füüsilist jõudu, osavust ja vastupidavust. Ja 
salaagendi elu on tulvil igasuguseid ootamatusi. Uinudes ole alati valmis 
kallaletungiks. Virgudes oota lööki nurga tagant. Üldist külalislahkust kohates otsi 
teraselt enese ümber halbasoovijat, kadestajat, kallalekippujat jne. Ara mine kunagi 
otse, kui võib liikuda ringi. Naerata tagasihoidlikult ja muretult, kuid hinges ole 
alati tiiger. Enneta igaüht, kes püüab su käsi raudu panna. 

Niisugused olid Clarki koolünstruktorite kirjutatud ja kirjutamata juhised. Ta 
pidas neist oma salajases elus valjusti kinni. .. 

... Clark ronis vana telliskivihoone varemete vahelt välja, läks üle lageda koha ja 
tuli ettevaatlikult Stepi tänava õuede poolele, täpselt maja number 16 kohal. 
Õunapuude noortes okstes sahises vihm. Igavalt läikisid loigud aia tallatud teerajal. 
Uduse laiguna paistis musta taeva taustal Maria-eidekese maja valge tsinkkatus. 

Clarki tähelepanelik ja pimedusega harjunud silm uuris piinliku hoolega 
puuriita, katusealust, õue kõige varjatumaid nurki — kas ei varitse teda keegi 
kuskil? Avastamata midagi kahtlast, ronis ta käratult üle madala kiviaia, mis eraldas 
krunti kõnnumaast, ja suundus kindlal sammul maja poole. Püüdes vältida kära, 
asetas ta võtme lukuauku, keeras kaks korda, surus põlvega vastu vihmast 
niiskunud ust ja avas selle tasa, et poleks kuulda krüksumist. Kuid ta ei kiirustanud 
üle läve astumisega. Miski hoidis teda tagasi. Vana puumaja, mis oli juba ammugi 
oma ea ara elanud, hingas Clarkile vastu läppunud kõdu ja veel midagi ootamatult 
uut, mis tundus olevat tubakasuits. Clark tõmbas agaralt õhku ninna. Jah, see oli 
paberossisuits, ta polnud eksinud. Kust see siia sai, kui Maria-eideke ei suitseta? 
Aga peale tema ei pidanud kedagi majas olema. 

Pea viltu, püstol paremas ja väike kustutatud taskulamp vasakus käes, seisis 
Clark lävel ja liikus mõttes mööda koridori, kuhu oli kokku kantud igasugust vana 
koli: lagunenud toole, poolmädanenud korve, musti pudeleid, pragunenud 
kausse. Seal on kitsas uks, mis viib sahvrisse. Kõige tõenäolisem on see, et selle 


ukse taga varjab ennast too, kes peab esimesena Clarki kinni nabima. Tagapool, 
ahju nurga juures seisab -võib-olla veel üks mees. Köögis kolmas. Nad ootasid teda 
siin tunde, selles pimedas sünges koridoris ning tegidki suitsu... 

Clark vaatas paigast liikumata üle õla tagasi — kas taganemistee pole äkki juba 
ära lõigatud. Trepil ja selle ümbruses polnud kedagi näha. Vaikne on ka kõigis 
õuenurkades ja aias. Vähematki heli polnud kuulda samuti maja pimedast 
suitsuhõngusest sisemusest. Clark pidas 

hinge kinni, pühkis jäise higi laubalt, astus otsustavalt, tugevasti peksva 
südamega üle läve ning süütas taskulambi, et kontrollida oma kartusi. Samal hetkel 
sööstis keegi osavasti ja jõuliselt Clarkile ukse tagant peale, püüdes haarata ta käsi 
ja teda jalust maha lüüa. Kuid Clark, kes valdas täiuslikult kõiki kaelamurdvaid 
käsitsivõitluse võtteid, paiskas ootamatu jõu ja meeleheitega nagu loom, kes haistab 
lõksu, kallaletungija üle turja kivist trepiastmeile ja tormas aeda. Laveerides puude 
vahel, mille lehtedelt talle kaste kaela langes, jõudis Clark Viinamarja tänavale. 
Tagant saadeti talle järele mitu automaadivalangut, kuid ükski kuul ei tabanud. 

Viinamarja tänavalt pääses Clark läbikäidava õue kaudu õnnelikult Dneprovski 
tänavale. Varakult väljatöötatud marsruudi kohaselt pidi ta nüüd liikuma mööda 
Kivi põiktänavat Lõunakanali tühja sängi juurde ning selle kuivanud põhja mööda 
jõudma metsa, siis aga mägedesse. Ettenägematu asjaolu lihtsustas seda rasket 
ülesannet tunduvalt. 

Inimtühjal Dneprovski tänaval märkas Clark väikest leivaautot, mis seisis poe 
ees. Auto mootor urises vaikselt. Juhi kõht oli tühi. Clark avas kabiini ukse, istus 
rooli taha, vajutas sidurile, lülitas esimese käigu sisse ja võttis ettevaatlikult, kõige 
väiksema gaasiga, auto paigalt. Nurga taha pöördudes vaatas ta tagasi ja silmas 
poest välja käranud autojuhti. Kätega veheldes ja midagi kisendades sööstis too 
oma masinale järele. Aga kuidas sa enam nii kiirekäigulist ja kuulekat autot kätte 
saad! Oma õnnetuseks oli autojuht alles hiljuti remontinud mootorit ja reguleerinud 
selle ära nagu kellavärgi! Sellega võis nüüd arendada kurust kuni sada kilomeetrit 
tunnis. Ja Clark pigistaski selle välja. Ta kihutas mööda Kiievi tänavat, pööras siis 
Užgorodi tänavale, siis Punasele tänavale, siis Tarass Sevtšenko bulvarile. Jälgede 
segamiseks lülitas ta tuled välja ning kihutas piki Mäe linnajao pimedaid ja kitsaid 
tänavaid, riskides lennata vastu mõnd kiviposti või aeda. Viimaks jõudis ta raud- 
teele. Sõites otse mööda rööpaid ja liipreid ületas ta tammi ja laskus 
Mustlasagulisse, mis asetses mõlemal pool maanteed oma savimajakes-tega, 
pilliroo- ja õlgkatustega. Siin loobus ta maskeeringust, lülitas täistuled sisse, andis 
täisgaasi ja lendas mägedesse. Vihmast uhutud asfaltlint oma lumivalgete 
servapostidega oli inimtühi: vastu ei tulnud ühtegi autot, ühtegi veokit, ühtegi 
jalakäijat. 

Koiduni oli jäänud palju aega — üle kähe tunni. Auto paagis oli ka bensiini 
küllalt. Mootor töötas suurepäraselt, nii et oli võimalik kihu-tada kirdesse, 
mägedesse, Karpaadi mäekurude poole, suurte teede juurde. Kuid Clark peatus 
neljakümnendal kilomeetril, suurema asula — Dubrovka — kaugel serval. Siin 
võidi teda juba kinni nabida, tulega vastu võtta. 

Mootorit välja lülitamata väljus Clark autost ja vabastas käsipiduri. Leivaauto 
veeres mööda kallakut allapoole ja võttis kiiresti kurust. Piki sirget liikudes nihkus 


ta iga rattapöördega paremale, teeserva, kuristiku poole. Järsul kurvil lõikas auto 
kaüseraud maha piirdepostid, murdis maha põõsaid ja väikese puu ning langes alla 
kuristikku, mis oli täis koidueelset udu ... 

Üks gruppidest, mis olid välja saadetud piirivalve ja siseministeeriumi organite 
poolt Clarki liikumise kõigis võimalikes suundades, leidis hommikul kuristikust 
Javorist varastatud leivaauto vraki. Kuid põgeniku jälgi, mis olid tugevasti 
kemikaalidega töödeldud, ei suutnud ajada isegi parim teenistuskoer Taga- 
Karpaatias. 


Hommikuks jõudis Clark niisugusesse mägirajooni, kus lõppesid teed. Siit algasid 
rasked suvirajad, mida juba iidsetest aegadest käsutavad lamburid. Need viisid 
avaratele alpiaasadele, Ida-Poloniidide taevaalusele kiltmaale, Karpaatide pea- 
aheliku juurde. Piki üht rada võis Clark kiiresti, lühimat teed.ja kõige väiksema 
jõukuluga piirile jõuda. Karjäraja eelised teetute metsatihnikutega võrreldes olid 
ilmselt vaieldamatud, ent Clark mõtles kaua, enne kui otsustas. Asi seisis selles, et 
lamburite poolt tallatud teerajal võis ta ootamatult inimestega kohtuda. 

Ükskõik, kes see inimene ka poleks, kellega Clark kokku puutub, igal juhul on 
see talle erakordselt ohtlik. Nüüd ei uskunud Clark enam kedagi. Nüüd nägi ta igas 
inimeses oma surmavaenlast. Olgu see kas rauk või patsidega tüdruk, alaealine 
lauluga huultel või vaikiv metsa-raidur kirvega vöö vahel, kes talle vastu juhtub — 
kedagi ei lase ta enesest mööda. Keegi ei tohi teada, kuhu Clark läheb. 

Ta sammus vahetpidamata, tund tunni järel, kartes raisata minutitki puhkusele. 
Mõlemal pool teerada lebasid tormis murdunud paksutüve-lised pöökpuud, 
sammaldunud, mustaks pehastunud või alles kõdunema hakanud. Kõik nad olid 
ühtmoodi, kroonidega alla oru poole. Peaaegu igal kivil rohetas paks sammalvaip, 
mida niiskus oli heldelt kast-nud. Inimeste ja loomade jäljed raja pehmetes 
kohtades olid valgunud täis sogast vihmavett. Punaka veega allikad nirisesid 
kaljupiludest. 

Tavaliste saabastega, millel puudusid naelad ja raudkrihvid, oli väga raske tõusta 
mööda järsku ja vihmast uhutud rada. Keskpäeval vähendas Clark järsult tempot, 
kuigi tal oli veel varuks hiiglahulk jõudu ja teadmine, et jälitamine on paratamatu. 
Mõne aja pärast lubas ta endale peatuse. Ta puhkas tervelt pool tundi. Istudes suure 
tumeda kuuse all, mida katsid peaaegu juurteni pikad säbrused oksad, arvestas ta, 
kui palju kulub tal veel aega, et jõuda Papp Ivani mäe tippu, Nõukogude Liidu ja 
Rumeenia piirile. Kui liikuda nii nagu täna, kui keegi ei sega ja ta ei eksi kursist 
kõrvale, kui üldse mitte magada ja vähe puhata, kui läheb korda unustada, et ta on 
näljane — isegi sellisel juhul kulub ara öö, päev ja veel pool järgmisest unetust 
ööst. Kas see pole palju? Kas ei jõua piirivalvurid sulgeda selleks ajaks kõik kõige 
ligipääsmatumad ja varjulisemad rajad? 

Clark kargas üles, raputas pead ja liikus mäkke. 

Mets hakkas peagi hõrenema. Sagedasti esines juba lagendikke, mis olid 
kividest üle külvatud, mida kattis kõrge rohi ja kus õitsesid siinseal valged 
karikakrad. Jõudes ühele taolisele lagendikule, kuulis Clark äkki hobuse 


puristamist ja heledat kabjaplaginat kivisel rajal. Pageda oli hilja: ta oli üleni 
nähtaval nagu peo peal. Oli juhtunud see, mida 

Clark nii väga kartis. Talle tuli vastu madala, kirju, viimase võmaluseni 
koormatud hobuse kõrval mees, lai must kübar peas, seljas kasuk-vest, karvadega 
väljapoole, toornahast pastlad jalas, kepp käes. 

Sammu aeglustamata lähenes Clark inimesele, kelle nime ega päritolu ta ei 
teadnud, kuid kelle ta oli sellest hoolimata surmale määranud. 

Verhoviina karjane jõudis Clarkiga silm silma vastu, peatus, kergitas kübarat ja 
kummardas lahkesti nagu heale tuttavale: 

«Siin te oletegi! Tere. Me ootame teid juba teist päeva. Olete Užgorodist, eks? 
Loomaarst? Kus teie teejuht on?» 

Clark vaikis ja vaatas uudistavalt meest, kellele oli, jäänud elada veel vaid üks 
või paar minutit. Juuksed olid tal tuhkjaspruunid, tiheda hõbekoega meelekohtadel. 
Kõrget laupa läbisid sügavad põikkurrud. Tumedate kulmude all helendasid suured 
hallid silmad. Nägu oli tuules parkunud. Tugevate hammaste reas oli üks must 
tühemik. 

Clarki sünge vaikimine, tema halba kuulutav tardunud pilk kõhutas lamburit. 
Ta lakkas naeratamast ja taganes hobuse poole nagu sealt kaitset otsides.. 

Clark tulistas. 

Tugevasti hõrenenud õhk lämmatas paugu — juba mõnesaja meetri kaugusel 
polnud seda üldse enam kuulda. .. 

Paunades polnud midagi söödavat ega niisugust, mis Clarkile oleks kasulik 
olnud. Ta vedas laiba lähemate põõsaste taha, viis hobuse metsa ja sidus puu 
külge, et teerajalt ei võiks keegi looma märgata, ja sammus edasi. Kuid nüüd 
hoidis ta ennast lamburirajalt kõrvale. Liikus piki tihedaid padrikuid. Kompassi 
järgi. Lagedamaid kohti vältis ta üldse. Alles pimeduse saabudes tuli ta jälle 
lamburirajale. öö jõudis kätte, kuid Clark aina sammus. Koidu eel puhkas ta pisut. 
Magas kuuseokstel lahtise taeva all. Varahommikul, esimese valguse tulekul, oli ta 
jälle teel. 

Kõrgmägede piir lähenes, kuid Clarki jõutagavara oli otsakorral. Tihe vihm, mis 
oli alanud juba üleeile, ei vaibunud. Põhjast, mäekurude poolt roomasid üksteise 
järel rasked pilved, kandes sooja Taga-Karpaatiasse maikuu kohta ebatavalist 
külma ja niiskust. Kuristikes valitses koidust kuni ehani hämarus. Niiskusest 
läbiimbunud okaspuud mustendasid süngelt läbi udu paistvatel mäenõlvadel. 
Allikad, mägijõed ja ojad kõhisesid samblaga kaetud kivirahnude vahel ja 
tormasid pööraseina alla Tiszasse. 

Läbimärg, surmani väsinud ja kurnatud Clark oli sunnitud viimaks hülgama 
Põdralaane läbipääsmatu tihniku ja tulema ohtlikule aasale. Suur oli risk kohtuda 
inimestega, kuid veelgi suurem ja võitmatum oli tal soov kuivatada ennast palava 
lõkke ääres, süüa lamburileiba, juua lambapiima ja suitsu teha. 

Kitsas ojake, mis nirises läbi smaragdrohelise sambla, juhtis Clarki rohurikkale 
aasale, mida piirasid kolmest küljest järsud kaljunõlvad — alpiaasade kõrgem 
vöönd. Allika ääres paistis kolm okstest tehtud lam- 

burionni. Nende lähedal — katmata karjakoplid. Väheldane lambakari liikus 
aasal. Nõrk tuuleiil kandis Clarki ninna hapuka villa ja. sooja piima pead 
pööritama panevat lõhna. Kuigi kiusatus oli suur, jätkus Clarkil ometi jõudu istuda 
kuni pimeduse saabumiseni kuusikus ning jälgida kõike, mis talle tarvis oli. 
Lambureid oli aasal vähe — kõigest kaks. Neid abistasid hatused lambakoerad — 
hundikütid. 

Lamburid lüpsid lambad ara, valasid piima puuämbreist vaati, kat-sid selle 
valge linase riidega, kandsid siiasamasse mäe sisse kaevatud keldrisse ja läksid 
puhkama. Varsti kerkis kõige siinpoolsema lehtonni katuseavast kõrge ja tihe, 
sädemeist hiilgav suitsusammas. Lamburid hakkasid õhtust sööma. 

Need olid maakuulajad, kogenud verhoviinlased, kes olid saadetud mägedesse 
väikese lambakarjaga, et ette valmistada aasa majapidamist kevadsuviseks 
hooajaks. Veel oli mägedes aeg-ajalt öökülmi, veel sadas vahel lund ja aas ei olnud 
veel küllaldaselt rohtu kasvanud, — seepärast ehitasid lambureist maakuulajad 
uusi ja taastasid vanu karjata-mispaiku, puhastasid allikaid, varusid kütet, remontisid 
keldreid, kus tuleb hoida piimasaadusi. «Kevadkarjatamine», «aasale minek», see 
tähendab massiline karjaajamine kõrgaasadele, algab hiljem, kevade lõpul, kui isegi 
Verhoviinas püsivad ilusad ilmad. 

Kõigepealt otsustas Clark kõhu täis süüa. Keldris oli tema arvates peale piima 
ka veel lambajuustu. Aga kuidas sinna ilma koeri häirimata pääseda? Ta liikus 
kõrgemal, piki mäenõlva ümber aasa ja laskus keldri poole allatuult. Koerad 
lebasid lehtonni läve ees lõkke juures. Oodates lamburitelt õhtueine ülejääke ei 
haistnud nad võõrast. 

Clark sõi kõhu täis, võttis korraliku kamaka juustu kaasa ja lahkus keldrist. 
Kuid ta ei jõudnud astuda veel paari sammugi, kui kuulis selja taga pöörast 
haukumist. Seisma jäädes pidas ta aru, kuidas praeguses olukorras paremini 
talitada: kas vabaneda hundimurdjatest kaika abil, kas lasta need ükshaaval maha, 
vaikselt jalga lasta, või siis kutsuda lamburid appi? Ta valis viimase: Clark oli juba 
liiaks väsinud ja läbimärg, ta köndid olid kangeks jäänud, nii väga tahtis ta ennast 
kuivatada ja magada kas või tunnikesegi lõkke juures, suitsetada. Ta lootis selle 
peale, et lamburid teda ei kahtlusta. 

Clark heitis juustu lähenevate koerte ette, ronis madala kõvera männi otsa ja 
hakkas karjuma: 

«Ohoo-hoo-hoo! ...» 

Lehtonni lävel mustendasid lamburite kogud ja varjasid ereda lõkketule. 

«Kes seal on?» küsis karmilt noor tugev hääl. 

Koerad haukusid metsikult ja rebisid küünte ja hammastega puukoort. 

«Päästke, kulla inimesed, murravad maha!» 

Sama noor tugev hääl hüüdis midagi koertele ning need jäid vait, sörkisid vastu 
tahtmist onni poole, ise tagasi vaadates ja urisedes. 

Clark ronis puu otsast alla. Lamburid tulid ta juurde. Tõstnud pet- 

rooleumilaternad pea kohale, uurisid nad vaikides ja tähelepanelikult võõrast 
meest. 

Clark võttis mütsi peast, tõmbas peoga üle niiskete juuste ja püüdis neile kätt 
sirutades olla rohkem ehmunud kui lahke: 

«Tere õhtust!» 

Lamburid vastasid tagasihoidlikult. 

«Puh! Kuidas need metsloomad mind ehmatasid! See jääb surmani meelde.» 

Paratamatuid küsimusi vältides tutvustas Clark ennast oblasti loomaarstina, kes 
on komandeeritud mägikarjamaadele kontrollima, kuidas toimub ettevalmistus 
hooajaks. 


«Hulgun, näe, karjamaalt karjamaale, ärritan koeri.. .» Ta pilgutas äkki silma ja 
puhkes naerma. «Ja inimesed ka vaatavad mu peale viltu: kes sind teab, kas oled 
loomaarst või röövel, kõrilõikaja! Kas pole tõsi?» 

Clark patsutas sõbralikult noore karjuse õlale. Too oli silmitsenud teda süngelt 
ja kahtlustavalt. 

Valgepäine kestendava ninaga noormees naeratas kohmetult ja langetas laterna. 
Ta kandis musta vatijoppi, ruudulist särki, halle villasest riidest kottpükse. Jalas 
olid tal hästiistuvad tugevad rautatud paksu tallaga poolsaapad. Peas vana 
sõdurimüts punatähega. Käes tuula ühe-raudne püss ja õuelatern. 

«Teie noormees näeb vist igas uues inimeses spiooni?» küsis Clark pilkavalt ja 
vaatas vanale lamburile otsa. 

Hallide vurrudega verhoviinlane, must kübar peas ja märja karvaga kasukas 
seljas, söestunud piip suus, noogutas. 

«Seltsmees loomaarst, astuge meie onni,» viipas vanamees laternaga. «Olge 
head!» 

Lehtonnis, mis oli hoolikalt samblaga topitud, seisid seinte ääres poogist pingid 
ning siin oli üllatavalt palav, isegi kuum. Clark võttis mantli seljast ja asus lõkkele 
lähemale. 

«Tore! Paradiislik elu!» oigas ta õndsalt silmi kissitades ja kord selga, kord 
rinda, kord külgi tule poole keerates. 

«Proovige ka meie piima, seltsimees loomaarst.» Sorgus vurrudega 
verhoviinlane asetas Clarki ette suure savikruusi. 

«Oota, taat, las ma soojendan ennast! Kuigi olen siberlane, armastavad ka minu 
luud-liikmed sooja.» Ta sirutas käed välja nagu lõket kaelustades. «Vahva tuli!» 

Tule ääres õndsust tundes ei lakanud Clark hetkekski vargsi noort 
lamburit jälgimast: oli see lõplikult rahunenud, kas ta ehk ei reeda 
oma kahtlustusi mingi tahtmatult avameelse pilguga. Valgepäine karja- 
poiss võttis saapad jalast, jopi seljast ja mütsi peast, istus põrandale 
onni läve juurde ja hakkas oma tillukese hutsuulikirvega uut lamba- 
iket valmistama. Aeg-ajalt tõstis ta pilgu töö juurest ja heitis külalisele 
argliku pilgu. Clark naeratas lahkelt. 

Clark kuivatas end, jõi piima, võttis saapad jalast, asetas pea alla sületäie 
lõhnavaid oksi, heitis pingile pikali ja hakkas suitsetama. 

«Just nagu ämma juures ahju peal. Suur tänu teile, sõbrad, et mu hädast välja 
aitasite. Ma tahan selle eest teile tasuda. Teistel karja-maadel pean ma 
pooletunnilisi loenguid, teile aga loen kaks tundi.» 

Karjapoiss kergitas pead ja vaatas tähelepanelikult Clarkile otsa. Too puhkes 
naerma: 

«Juba näen, et sihid teaduse poole. Kannata homseni. Hommik on õhtust 
targem.» Clark haigutas ja sulges silmad. «Magada! Magada.. . maga...» 


Lõpuni põlemata suits langes põrandale ja hakkas kostma vägilase norskamist. 
Kuid Clark ei maganud. Piineldes urid tagasi hoides ootas ta, mida lamburid ette 
võtavad. Kui nad ei uskunud, et ta on oblasti loomaarst, kui nad aimasid, tundsid 
temas ara välismaise külalise, siis püüab too väle karjapoiss muidugi sedamaid 
piirivalvurite juurde lipata ja teatada neile kahtlase isiku ilmumisest... 

Möödus viis, kümme minutit, veerand tundi, kuid onnist ei lahkunud keegi. 
Clark paotas õige pisut silma. Sorgusvurruline verhoviinlane tukkus juba 
rahulikult, toetudes raugalikult vastu seina ja laskmata piipu suust. Tema 
valgepäine abiline toksis hoolikalt kirveteraga kaelaiket. Lõke hakkas kustuma. 
Tohust katusel rabistas monotoonne vihm. 

Clarki silmalaud raskenesid, ta vidutas neid, kaotas kontrolli enese üle ja uinus. 

Ta magas võib-olla tunni, paar või kolm tundi — kes teab. Virgudes nägi ta 
oma pea kohal onni musta, tahmunud lage ümmarguse avausega keskel, kust 
kerkis öise taeva poole lõkkeleek. Ta tahtis keerata ennast külje peale, et vaadata, 
kas lamburid on oma kohtadel, kuid ei saanud seda teha. Ometi ei tahtnud ta 
uskuda seda, mis oli juhtunud. Kogu jõudu pingutades hakkas ta tõusta püüdes 
rabelema. Köied, millega Clark oli pöökpuust pingi külge seotud, olid tugevad ja 
sõlmed kindlad. 

Clark vandus, oigas ja hakkas ulguma. Onni kaugemast nurgast kostis hallide 
vurrudega verhoviinlase pilkav hääl: 

«Puhka, puhka, koerakoonlane! Hommik on õhtust targem...» 

Hommikul saabusid ratsapiirivalvurid. Nad panid Clarki tagavara-hobuse selga 
ja viisid alla, Javorisse. Samal päeval anti ta üle major Zubavinile. 

Skiban oli juba esimesel ülekuulamisel meelsasti jutustanud kõik enesest, 
Dzjubast ja oma viimasest šefist — «pan Belograist». 

Major Zubavin andis Skibani uurijale üle ja asus ise viienda piiririkkuja 
küsimust lahendama. «Pan Belograi», kes toodi konvoi saatel kabinetti, silmitses 
Zubavinit sünge ja tigeda pilguga pealaest jalatallani. 

Clark oli selle» lühikese aja jooksul, mil teda toimetati alpi aasalt 
siseministeeriumi linnaosakonda, jõudnud välja töötada enda päästmiseks plaani. 
Ta taipas kohe, et ka Skiban on kinni nabitud, et see on 


138 


täielik sissekukkumine. Rumal oleks nüüd puigelda ja mängida süütult solvatud 
lukksepp Ivan Belograid. Skiban oli muidugi jõudnud juba jutustada, kuidas ja kelle 


poolt tapeti demobiliseeritud vanem. Tähendab, et tuleb tegutseda lähtudes 
reaalsetest tingimustest. 

«Nii et tänu teile on mul au sattuda niisugusesse olukorda?» küsis ta üleolevalt, 
teeseldud armulikkusega. 

Zubavin oli valmistunud raskeks ja mitmepäevaseks jutuajamiseks, mida võisid 
katkestada — nagu talle tundus — igasugused ootamatud ja järsud pöörded. 
Seepärast oli ta jõudu saastes valmis kannatama ja mitte pahandama. 

«Jah, pean tunnistama,» vastas Zubavin tõsiselt, «et ma hoolitsesin oma võimete 
piirides selle eest, et te satuksite just niisugusesse olukorda: tabatud diversandi, 
terroristi ja salakuulaja olukorda.» 

Clark kortsutas kulmu: 

«Hoidke, major, need südantlõhestavad epiteedid nõrgemate närvidega tegelaste 
jaoks.» 

Clark istus lähimale toolile, heitis jala üle põlve, naeratas üleolevalt ja ootas 
ülekuulamise jätkamist. 

«Ma olen kogenenum kui teie, major,» näis ta kogu oma ilmega ütlevat. 
«Targem. Kavalam. Näen kaugemale. Ja peale selle ärge unustage, et ma olen juba 
jõudnud leppida oma saatusega, mul pole midagi enam kaotada, pole midagi 
kahetseda ja — tähendab — mitte kedagi ega midagi karta. Pole raske arvata, 
major, et teil seisab ees põrgulikult raske ülesanne.» 

Zubavin pani suitsu ette. «Pan Belograi» ei oodanud pakkumist, vaid sirutas 
häbenematult käe paberosside järele. Zubavin võttis uue kärbi «Kazbekki» ja asetas 
selle arreteeritu ette. Mõlemad suitsetasid mõne aja vaikides, silmitsesid teineteist 
ja valmistusid duelliks. 

Kuidas too viies piiririkkuja ka ei suurustanud, polnud ta ometi võimeline 
varjama Zubavini eest oma tõelist seisukorda. 

Loomuliku hirmu pitser, hukkumisele määratu pitser oli selgesti näha, ja seda 
vastu Clarki tahtmist, tema ülbel ja üleoleval näol. Sügavasti aukuvajunud ja 
palavikuliselt hõõguvate silmade all rippusid sinised kotid. Huuled olid 
surnukahvatud, õhukeseks tõmbunud, kuivanud. Ninaots teravaks muutunud, 
kahvatu. Kõri paistis teravasti välja ja esiletükkiv kõrisõlm liikus mööda seda nagu 
mingi kera. Clark neelas lakkamatult sülge. 

Zubavin nihutas, enese ette väikese hunniku pabereid, kastis sule tinti ning 
esitas tolle kohustusliku esimese küsimuse, millega algab igasugune juurdlus ja 
ülekuulamine: 

«Perekonnanimi? » 

Arreteeritu vaikis muiates. 

«Ivan Fjodorovitš Belograi,» ütles ta. «Kui see teile ei meeldi, siis — Sidorov, 
või Petrov. Olen nõus ka Ivanoviga.» 

«Mind huvitab kõige enam teie tõeline nimi.» 

«Oi, major, te tahate üleliia palju.. . Niisuguseid asju nagu tõeline 

nimi, pole me kohustatud meeles pidama. Me unustame need igaveseks. 
Igaveseks!» 
«Kuid teie püüdke ikkagi kuidagi meelde tuletada.» 


«Oleksin rõõmus, kuid ...» 

«Kas aidata teid?» 

«Pan Belograi» vaatas elava võltsimatu huviga majorile otsa. «Kas ta teab 
midagi või püüab niisama õnge võtta? Ta ei või midagi teada. Isegi Ameerikas on 
vaid õige vähesed minu minevikku pühendatud.» 

Valjusti ütles ta: 

«Major, te teete asjatuid jõupingutusi — minu mälu on jonnakas.» 

«Aga me proovime siiski.» Zubavin lausus sama ühetasase, rahuliku häälega, 
nagu ta seni oli rääkinud: «Clark. Ralph Clark. Kolumbus.» 

Surnukahvatus, mis oli seni olnud «pan Belograi» huultel, valgus tema põskedele, 
laubale, lõuale. 

Minut, kui mitte kaks, kestis vaikus. Viimaks kõverdas Clark huuled 
naeratuseks: 

«Õnnitlen, major!» Ta süütas uue paberossi. «Teil on muidugi mõista 
alampolkovniku pagunid juba valmis pandud, kõrgendus ametikohal ja nii edasi.» 
Zubavin ootas, kuni Clark lõpetas, astus siis kabineti tagumise seina juurde, 

tõmbas nöörist ja avas kardinad: 

«Värskendage veel oma viletsat mälu, Kolumbus, näete, nende andmetega, mis 
me saime ühelt fotoharrastajalt, teie alaliselt jalutuskaaslaselt Moskvas. Nagu te 
teate, kukkus ta sisse, tabati teolt.» 

Clark nägi suurt vineertahvlit. Sellele olid kinnitatud suurendused fotodest, 
millel oli fikseeritud tema, Ralph Clark, tollel eluperioodil, mil ta viibis Nõukogude 
Liidus legaalses olukorras, «liitlasriigi» missiooni liikmena. Siin on sõjaaegne 
grupivõte Moskvast. Paarkümmend noormeest uutes ohvitserimundrites — 
suurtükiväekooli lõpetajad — tunglevad suletud teatrikassa ees. Neist pisut kõrval, 
tagasihoidlik palitu seljas ja pika nokaga soni peas, s,eisab Clark. Tema käes on 
ihaldatud paberid, mis annavad õiguse etendust näha. Kümned ohvitserisilmad on 
ihalevalt suunatud «liigsetele piletitele». Clark naeratab mõista andes, et ta oleks 
rõõmus, kui saaks kõiki ohvitsere õnnelikuks teha, kuid kahjuks .. . näitab ta kaht 
sõrme: ainult kaks piletit võib ta loovutada. 

Siin on veel ülesvõte, mis kujutab Clarki vaksalis. Ta istub rahvarohkes 
ootesaalis pingil poolsuletud silmadega nagu tukkudes ja kuulab, mida räägivad 
reisijad, kes on saabunud Moskvasse Nõukogudemaa mitmesugustest osadest. 
Kolmas ülesvõte kujutab Clarki sel hetkel, kui ta rooli taga istudes pildistab 
midagi läbi autoakna. 

Neljas, viies, kuues, seitsmes, kümnes ja kaheteistkümnes foto paljastasid 
samuti Clarki tegevust, millel polnud midagi ühist sellega, millega oleks pidanud 
tegelema sõbraliku liitlasriigi esindaja. 

«Noh, kuidas on? Ega te kõiki neid pilte ka unustanud ole?» 

Jah, Clark mäletas väga hästi, et kõik need võtted olid tehtud salaja 

tema tolleaegse kolleegi, suursaatkonna noorema ametniku Jacksoni poolt. 
Tõepoolest, Jackson oli tema alatine saatja Moskva jalutuskäikudel. Omavahelistel 
puhkehetkedel viski või konjaki juures oli tublisti purjus Jackson mitmel korral 


õrritanud oma sõpra, demonstreerides talle ülesvõtteid, mille olemasolust polnud 
kogenud ja ettevaatlikul Clarkil kaua aega vähematki aimu. 

Zubavin tõmbas fototahvlile kardina ette: 

«Niisiis, Ralph Clark, Kolumbus, salakolledži kažvandik...» 

Clark noogutas kähku pead. Tema näol polnud enam üleolevat muiet ega 
«armulikkust». Selles peegeldus avalik meeleheide. Kuid mõne sekundi pärast 
asendus see teisega — lootusega. Zubavin, kes uudishimulikult Clarki jälgis, muigas 
endamisi: «Ta arvab, et kõik pole veel kaotatud. Talle viirastus väljapääs 
väljapääsmatust olukorrast. Huvitav, millele ta veel loodab?» 

Clark ajas. enese sirgu ja lausus piduliku hääletooniga: 

«Major, ma otsustasin olla lõpuni avameelne. Kuid ma tahan, et kogu minu jutt 
täielikult fikseeritaks. Palun teid, kutsuge stenografist.» 

Zubavin võttis telefonitoru, valis numbri ja käskis lühidalt: 

«Tulge minu juurde.» 

Sisse astus noor leitnant heledate sarvraamidega prillides, lineeritud paberilehed 
käes. Vaikides võttis ta istet ilmselt oma tavalisel kohal väikese laua taga kabineti 
nurgas. 

«Ma kuulen teid.» Zubavin vaatas Clarkile otsa. 

«Niisiis. . .» Kolumbus sügas haraliaetud sõrmedega sassis juukseid, tõmbas siis 
peopesadega nagu pestes üle näo. «Sain hiljuti kahekümne kaheksa aastaseks. Neist 
olen ma peaaegu poolteist aastakümmet laitmatult teeninud Ameerika luuret. Minule 
pandi alati suuri lootusi: salakolledžis, erialaste kogemuste omandamise ajal, iseseisva 
tegevuse perioodil. Mind usaldati. Mind valmistati suurteks tegudeks. Mulle 
ennustati tähtsaid ametikohti...» 

Zubavin kuulas Clarki tähelepanelikult, püüdes mõista, arvata, miks 
too oli nii meelsasti otsustanud «olla lõpuni avameelne», mis eesmärki 
ta sellega taotleb. 

Clark jätkas oma pihtimust enesekindlas kiirkõnes, ladusate, ilmselt varem valmis 
mõeldud lausetega. Ta jutustas üksikasjaliselt, millal, kus ja mida on ta jõudnud teha 
Ameerika luure heaks, nimetas kõiki oma šeffe, nende varjunimesid, tutvustas 
nende iseloomujooni, harjumusi, luges üles kõik, kellega ta oli omal ajal sidemes 
olnud, tuletas meelde paljusid vanu salakortereid, ei unustanud ka uusi, rääkis kõi- 
gist üksikasjust, jutustas, kes abistasid teda piiri ületamisel ja milliste kavatsustega 
oli ta Javorisse tulnud. 

Clark tõmbas hinge ja jõi klaasi vett. 

«Näete nüüd, missuguse väärtusega ma teile olen. Nagu te isegi võite arvata, olen 
ma avameelne sellepärast, et mul pole vähematki soovi saada «kõrgeimat 
karistusmäära». Tahan elada! Iga hinna eest. Ja teil samuti pole kasulik mind teise 
ilma saata. Lühidalt — ma pakun teile oma teeneid, major. Minu kogemused, minu 
võimed, minu sidemed — 

kõik on teie teenistuses. Võin tuua teile hiiglasuurt kasu seal, piiri taga...» 


Zubavin suutis suuri vaevu naeratust tagasi hoida. Ta kuulas Clarki 
tähelepanelikult, häirimatu ilmega. Las pihib. Kas pole ükskõik, millises vormis 
avaldab ta Ameerika luure salajasemaid saladusi! 

«Pakkige mind asbestkotti ja saatke üle piiri!» jätkas Clark innustunult. «Ma 
lähen Fine'i juurde tagasi ja ütlen, et olin sunnitud põgenema, kuna pidin äärepealt 
Skibani ja Dzjuba pärast sisse kukkuma. Mind usutakse kohe, ärge kartke. Siis ma 
korraldan sellesama Fine'i kaudu kõik nii, et mind saadetaks Lääne-Saksamaale, 
ühte luurekooli. Garanteerin teile, et mind määratakse vanemaks instruktoriks. Ma 
tunnen sel juhul igaüht, keda Ameerika luure kavatseb teie maale paisata. Te saate 
täieliku nimekirja kõigist diversantidest ja terroristidest juba ammu enne seda, kui 
nad on valmis tegutsema hakkama. Aasta või paari pärast tõusen ma 
teenistusredelil kõrgemale, mind edutatakse ja ma hakkan ise saatma ...» 

Zubavin nõjatus tooli seljatoele ja sulges silmad. 
«Kas te ei kuulegi mind, major?» küsis Clark langenud toonil. 
«On aeg lõpetada.» Ta pöördus naeratava leitnandi poole: «Viige ta ära!» 
«Härra major! ...» sööstis Clark Zubavini poole. 
«Kõik on lõplikult selge, Kolumbus. Asi läheb nüüd sõjatribunali.» 

Clark tõusis, tõmbus kössi, kägardas varastatud sõjaväemütsi käes ja suundus 

ukse poole. 


Mägede kevad 
ESIMENE PEATÜKK 


1952. aasta aprillikuu lõpul väljus kaheteistkümnesilindriline kuld-kollane «Lincoln» 
õuelt, mis kuulus juba sajandi algul Budapestis asutatud « kontsessioon-ettevõtte 
välismaise firma filiaalile. Rooli taga istus John Fine, insener, firma filiaali peasekretär, 
kirglik autosportlane. «Kohakaasluse alusel» oli John Fine luurekeskuse «Lõuna» 
salaresi-dendiks*, kes vastutas selle agentuursuuna eest, mida salajastes dokumentide es 
märgiti «Tisza» nimega. Selle koondnimetuse all mõeldi Ungariga piirnevat Nõukogude 
Taga-Karpaatia ala: Verhoviinat, kõiki linnu ja asus 3tatud punkte, mis paiknesid Tisza, 
Latoritsa ja teiste jõgede kaldal, tähtsaid sildu, elektrijaamu, lennuvälju, sõjaväeosi, 
raudteid, mis ühendasid läbi mäeahelike Nõukogude Liitu Tšehhoslovakkiaga, Ungariga, 
Austriaga ja Jugoslaaviaga. 

John Fine kandis sinist sviitrit valgete põdrakujutistega rinnal. Tema punakat pead 
kattis autovõidusõitja müts. See oli valmistatud vimase moekarje järgi — läbipaistmatu 
tselluloidist sirm oli kinnitatud õhukestetest lakkrihmadest koosneva võrgu külge. 
Vaatamata sellele, et Fine lahkus Budapestist laupäeval — päeval, millal ta sooritas 
tavaliselt pikki lõbusõite —, polnud ta kaugeltki pidulikus meeleolus. Praegu ei 
kihutanud Fine oma «Lincolnil» Balatoni järve kaldale ega Tisza äärde, mis suubus seal 
Jugoslaavia piiril voolavasse Doonausse, samuti mitte Tokajsse, mis on kuulus oma 
veinide poolest. Ta tõttas läände, okupeeritud Lõuna-Saksamaale. Seal, Baieri metsas, 
keskaegses jahi-lossis, kõrvalises orus, ootas John Fine'i Piison — «Lõuna» luurekeskuse 
üem, kjkelle süsteemi kuulus ka Taga-Karpaatia suund «Tisza». 

John Fine oli saanud väljakutse šifreeritud telegrammiga. Teda ootas, nagu ta ise 
aimas, arveteõiendamine Kolumbuse läbikukkumise parast ja kõige pärast, mis oli seotud 
selle skandaalse looga, mis oli tundunud kunagi nii väga kindlana. Oli kokku varisenud 


kõik, mida nii kaua oli plaanitsetud, milleks oli kulutatud palju raha ja jõudu. Ja kui hästi 
oli see operatsioon esialgu õnnestunud! Clark-Kolumbus oli õnnelikult üle piiri pääsenud. 
Tema saatjate kaotamine ei tulnud arvesse, kuna see oli nii ette nähtud. Juba esimesel 
Javoris viibimise päevadel pidi Kolumbus tapetud Ivan Belograi dokumentide abil 
kindlalt Nõuko- 


* Resident — salaluure juht mingis välisriigi osas. 

gudemaal kanda kinnitama. Hellitati suuri lootusi, mis kõik nurjusid. Fine ei saanud 
ettenähtud ajal signaali, mis oleks tähendanud, et Clark arendab Javoris oma tegevust. 
Mingit signaali ei saanud firma filiaali salajane raadiojaam Taga-Karpaatiast ka teise 
nädala jooksul. See aga oli viimane tähtaeg, see pidi tähendama juba katastroofi. Kuidas 
ja kelle süü läbi Clark oli sisse kukkunud, kas tema abilised olid veel puutumata või 
samuti kinni nabitud — kõik see oli Fine'ile seni veel teadmata. Kuid fakt jääb faktiks — 
Kolumbus, nii väljapaistev ja hästi ettevalmistatud luuraja, on kadunud. Kas ta jõudis 
enne arreteerimist mürgiampulli kasutada? Ja kui ta elusalt tabati? Suudab ta vaikida? 
Kahjuks on ta paljudest asjadest teadlik. 

«Mida nad minuga Kolumbuse sissekukkumise pärast teevad?» mõtles John Fine. 
«Kui tugev abimees kohale ei jõua, siis antakse pähe ja lüüakse luurest välja.» 

Autotee polnud pärast öist vihma veel kuivanud, sillutis oli libe ja ohtlik. Fine aga 
kihutas ega vähendanud kiirust ei sildadel, langustel, isegi mitte kurvidel. Mõlemal pool 
teed laius ääretu pusta — ungari lamburite igipõline maa. Kaugel kagus sinas 
vihmapilvena raske majesteetlik Transilvaania Alpide hügelahelik. Ees lähenes põhjast 
Valgete Karpaatide eelmäestik. 

Pärast kolmetunnist pöörast kihutamist jõudis Fine Tšehhoslovakkia piirile ja seiskas 
esimest korda auto. Istmel pooleldi lesides puhkas ta seni, kuni kontrolliti dokumente, 
vaadati pagasit ja autot. Pool tundi hiljem sõitis ta Slovakkia pealinna Bratislavasse. 
Einetanud esimeses ettejuhtunud kohvikus, kihutas ta juba oma autoga piki Doonau kal- 
last, Bratislava—Viini autoteel. Lõunaks oli ta Ülem-Austrias, Linzis, ületas siis Austria- 
Saksa piiri ja tõttas piki mägiteed Baieri metsa mahajäetud lossi, et saada seal kõva 
peapesu «Lõuna» luurekeskuse juhatajalt, ligipääsmatult kindralilt Arthur Crapsilt. 

Mäenõlva sisse raiutud kivitee tõusis üha järsemalt ja tegi järjest sagedamaid 
käänakuid. Hakkas pimenema. Sakiliste mäetippude kohale kerkis helendav kuuketas. 
Õhk muutus selgemaks ja jahedamaks. Tee kohale kerkisid üksteise järel sammaldunud 
kaljud. Viimaks, pärast järjekordset käänakut peatus autolaternate tuli kõrgel taral, mille 
moodustasid tohutu suured kivimürakad ja mida vääntaimed pooleldi varjasid. 

John Fine vilgutas tuledega ja peatus kindlalt suletud raudväravate ees, mille külge oli 
kinnitatud must silt kuldsete tähtedega: «Baieri loomakasvatuse kõrgem kool». Valgus- ja 
helisignaalide peale kargas vahiputkast välja relvastatud mees rohelises poolsõjaväelises 
riietuses. 

«Kes seal on? Mida soovite?» küsis ta saksa keeles sõdurliku karmusega. 

«Astuge lähemale,» ütles Fine summutatult, samuti saksa keeles. 

Väravavaht lähenes ettevaatlikult autole, automaat käes. Fine ütles märgusõna ja 
käskis kannatamatult: «Värav lahti! Kähku!» 

«Jawohl!» 

Tunnimees lõi käe kõrva äärde ja jooksis avama. 

Terasest väravapooled avanesid aeglaselt. Hakkas helisema elektri-kell, mis kuulutas 
valvepostidele, et lossi territooriumile saabub külaline. 

Tasaselt urisedes läbis «Lincoln» rohelise tunneli iidsete nulgude all ning sattus 
ootamatult avarale kuuvalguses helendavale alpi aasa-kesele. Teisel pool väljakut kõrgus 
sünge loss. Ehituse müürid olid rajatud tohututest kivimürakatest, mis olid ajahamba 
toimel tuhmunud ja siit-sealt luuderohuga kaetud. Terava viiluga kivikatus, mis oli 
kunagi olnud vaarmarjapunane, paistis tuhkjasrohelisena. 

John Fine tundis keldrihõngu. Ta tõmbas kuue selga, võttis mütsi peast ja astus lossi. 

Paraadsissekäigu graniittrepil tuli talle vastu mees, jahikuub seljas ja peas roheline 
kübar, millel ilutses sulg. Silmad olid tal pungis ning ta kandis lopsakaid vurrusid. Ta 
astus Fine'i juurde ning lausus aupaklikult, lipitseva naeratusega, inglise keeles, kuid 
tugeva saksa aktsendiga: 

«Sir! Šeff määras teile kohtumise vene piljardiruumis, mitte aga kabinetis. Palun 
järgnege mulle.» 

Lopsakate vurrudega mees juhatas Fine'i lossi külgmise, kõrvalise ukse kaudu. 
Koputanud sõrmenukkidega delikaatselt tammeuksele, mis oli nikerdustega kaetud, 
tardus sakslane aupaklikult kuulama. 

«Jah. Astuge sisse!» 

Teejuht lükkas ukse lahti ja kadus vaikselt. John Fine astus üle läve ja sattus 
niinimetatud vene piljardiruumi — suurde nurgatuppa, mis oli vooderdatud 
tammepaneelidega ja mille aknad avanesid aeda. Jahijumalanna Diana, kes rippus 
jämedate pronkskettide otsas tumedate laepalkide küljes, hoidis käes suurt heledast puust 
valmistatud ratast, mille külge olid paigutatud elektrilambid. Need kallasid piljardilaua 
rohelisele kalevile matti valgust. Kõigil seintel ilutsesid karu- ja hundipeade topised ja 
hirvesarved. Nende all asusid kapid nahkköites raamatutega, pudelite, mitmesuguste 
limonaadi- ja napsiklaasidega, pokaalidega, piljardikeppidega ja pallidega. Silma hakkas 
ka eriline kapp, mida lossielanikud ja selle sagedased külalised nimetasid esmaabi kapiks. 
Selles hoiti kõike vajalikku Piisonile, et ta enneaegu ära ei sureks, et tema väsinud süda, 
aju, kopsud, magu ja neerud töötaksid enam-vähem normaalselt. Siin olid kummipadjad 
hapnikuga, pudelid nitroglütseriiniga, iga sorti isutekitavate vedelikega, lahtistite ja une- 
rohtudega, patenteeritud ampullid, pulbrid ... 

Kaugemal põhjapoolses nurgas leegitses suur koopale sarnanev kamin. Tuli peegeldus 
vastu nikerdatud ja poleeritud tugitoolilt — Arthur Crapsi lemmikistmelt. Tool aga oli 
tühi. 

Šeff mängis piljardit ilma partnerita. Mõne aja eest oli talle meeldima hakanud võita 
ainult iseennast ja kaotada ainult iseendale. Kuigi John Fine'i süda oli raske, jäi ta siiski 
uudishimulikult silmitsema Piisonit, lihtsurelikule kättesaamatut olevust. Viimastel 
aastatel elas Piison erakuna nelja peina vahel. Oma residentsist lahkus ta vaid neil 

harvadel juhtudel, kui teda kutsuti ülemuste juurde ettekandele või eriti tähtsate 
juhtnööride järele. Arthur Craps oli juba unustanud need päevad ja aastad, millal ta oli 
elanud samuti kui miljonid inimesed. Kõik, mida ta nüüd tegi, oli ümbritsetud kõige 
suurema saladuslikkusega. 


Craps ei olnud Wall Streeti käsualune ega ka kindralstaabi innukas karjäärijahtija. Ta 
ise oli üks suuremaid kapitaliste, miljonäre, kes kandis kindrali mundrit. Talle kuulusid 
terasevalamis- ja puidutöötlemis-tehased, ta oli kõige rikkamate kompaniide «Rõivas» ja 
«Jalanõu» juhatustes, oli Brasiilia ja Peruu, Ankara ja Alaska pankade kaasosanik. 
Piisonil oleks küllalt tööd jätkunud oma enese ettevõtetes, kuid ta eelistas bisnessist 
eemalduda. Tehaseid, panku ja kompaniisid juhtisid Crapsi erilised usaldusalused, kes 
suurendasid kapitali, ise aga andus ta täielikult Euroopa luurevalitsusele, selle 
kosmopoliitide-miljonäride ülitähtsa eelposti tegevusele. Siin, kommunismivastase 
võitluse eesliinil, tegutses Piison jõudu ja aega säästmata. 

Esinedes kallaletungidega vabadustarmastavate maade vastu, maskeerisid ametlikku 
mundrit kandvad Crapsi kolleegid oma vihkamist meie eluviisi vastu viigilehtedega. 
Kõrvulukustava lärmiga tagusid nad «lääne demokraatia» trummi, pasundasid kogu jõust 
nõndanimetatud «vabast maailmast». Piisonil polnud taolist maski tarvis. Tema sõnad ei 
erinenud kunagi tegudest. Tema tegi seda, millest rääkis, ja rääkis sellest, mida tegi. 

Piison oli üks neid mehi, kes valmistasid ette seaduse eelnõu, mis nõudis 
seadusandlikelt organeilt arutu suure summa raha ja õiguse kõige laiaulatuslikumaks ja 
kõige alatumaks salajaseks sõjaks Nõukogude Liidu ning tema sõprade vastu. Temal oli 
vaid üks eesmärk, üks ülesanne — ükskõik milliste, kõige salakavalamate vahenditega 
õõnestada meie võimsust, nõrgestada meid kõikjal, kus võimalik, et valmistada pinda 
meie sõjalisele lüüasaamisele, meie täielikule kapitulatsioonile maailma imperialistide 
ees. 

Kõik Piisoni ja tema salaarmee jõupingutused olid suunatud sellele, et tungida 
Nõukogudemaale ja anda meile lööke kõige elulisematesse kohtadesse: lasta õhku sildu 
ja tamme, süüdata tehaseid ja vabrikuid, lasta kraavi ronge, varastada salajasi dokumente, 
levitada provokatsioo-nilisi kuuldusi ja laimata ausaid inimesi. 

Piison võis peaaegu ilma aru andmata kasutada sadu tuhandeid dollareid, 
naelsterlingeid, franke, marku, lüre, peesosid, tema salajasi ettekandeid loeti pankade 
juhatustes ja luurestaapides. Piisoni jõudu ja tema plaane pidid arvestama kõik, kes 
vihkasid meie maad, kes valr rnistasid avalikult või salaja ette sõda meie vastu. 

Muidugi polnud Piison sündinud kindralina, miljonärina, «Lõuna» luurekeskuse 
ülemana. Ta oli alustanud oma tegevust väikselt. Noores põlves polnud tal kaua õnne. 
Viis aastat kandis ta leitnandi paguneid, kümme aastat teenis vanemleitnandina. Kuid 
kõigi nende aastate jooksul, mida ta ise nimetas pikale veninud teenistusalaseks 
letargiaks, ei kaotanud Craps lootust kiiresti, ühe hoobiga tõusta üles mööda järsku 

teenistusredelit. Järgmine auaste pärast vanemleitnanti teda enam ei veedelnud: kas 
tasub nii palju aastaid oodata, kannatada, kannuseid teenida, et saada kapteni paguneid? 
Ei, tema unistas vaid kindrali-tähekestest. Kapten, major, kolonel — kõigil neil 
vaheastmeill tuli peatuda võimalikult lühemat aega. Ruttu, ruttu kindraliks! Aga kuidas 
peab saavutama seda vanemleitnant, mitte just jõuka farmeri poeg viljavaesest preeriast, 
kes pole kindlustatud ei rahaga ega soliidsete sidemetega ning kel pole silmapaistvat 
välimust? Andekus? Tõsi, Arthur Crapsi arvates oli tal talenti enam kui küllalt. Tal oli 
harukordne mälu: lugenud läbi lehekülje mingist raamatust, võis ta selle sulgeda, silmad 
lakke lüüa ning korrata loetud teksti sõnasõnalt algusest lõpuni. Viibides kuskil ruumis 
vaid mõne minuti, fotografeeris ta silmadega kõik esemed, mis seal leidusid. Ta ei jätnud 
midagi silmapaari vahele, isegi mitte tualettlaual asuvate lõhnaõlide nimetusi. 


Sõjakolledžis, kus Craps oli instruktoriks, ei osanud keegi nii osavasti järele aimata oma 
seltsimeeste allkirju. Keegi ei mänginud bridži paremini kui tema. Ohjeldamatu 
luiskamise võistlustel, see tähendab nende inimeste keskel, kes oskavad valetada nii, et 
neid ei saa selles kohe paljastada, saavutas ta sageli esimese koha. Kuid ometi poleks ta 
nüüdki olnud kindral, kui poleks esinenud õnnelikku juhust. Kord kaardilauas kohtas 
Arthur Craps tähtsat koloneli, kes oli komandeeritud sõjakooli, kuhu Craps parajasti üle 
viidi. Rikas noor kolonel, kellel elus oli alati vedanud, mängis bridži halvasti, kuid 
hasartselt ega kartnud riskida suurte summadega. Viskit rüübates ja anekdoote rääkides 
mängis Arthur Craps oma kõrge külalise ühe õhtuga paljaks. Ta võitis nii kergelt ja 
lõbusalt, et külaline isegi ei pahandanud. Otse vastupidi — mängu lõppedes, kui koloneli 
tasku polnud jäänud enam punast krossigi, laksatas viimane peopesaga vastu lauda ja 
puhkes naerma: 

«Tänan õppetunni eest, Craps! Te tulite kogu selle asjaga vahvasti toime. Niisuguse 
talendiga oleksite pidanud juba ammugi kindral olema!» 

Arthur Craps aga toppis võõrad rahapaberid tasku ja kostis nagu naljatades:, 

«Ma avaldan teile oma saladuse, teie aga avaldage mulle oma: kuidas saada kindraliks. 
Olete nõus?» «Nõus!» kinnitas kolonel. 

Sellel kaardilauas naljatades peetud jutuajamisel, millele Arthur Craps samal õhtul ei 
omistanud erilist tähtsust, olid suured tagajärjed. Õige pea kutsuti Craps pealinna ja ta 
määrati soliidsele kohale samas sõjaministeeriumi osakonnas, kus oli ülemuseks mainitud 
menukas kolonel, Crapsi kaardimängupartner. Nüüd algaski tema tormiline edukäik. 
Kolm aastat hiljem oli Arthur Craps juba kolonel. Veel paar aastat, ja ta sai 
kindralitähekesed ning Kõrge ametikoha. Siis abiellus ta nais-miljonäriga. .. 

Välimuselt ei meenutanud Piison millegagi seda ameerika tõugu looma, kelle nime 
järgi teda hüüti. «Lõuna» luurekeskuse ülem oli väikest kasvu, lühikeste jalgadega ja 
tedretähniline paks mees. Pil 

jardikii, mille üks ots toetus põrandale, oli peaaegu kaks korda temast pikem. Lihavaid 
õlgu kattis valge, küünarnukkideni üleskääritud varrukatega särk ja paks, austraalia villast 
käsitsi kootud kampsun. Kerged elastsed traksid hoidsid kitsaid halle pükse. Kui John 
Fine poleks Piisonit tundnud, siis ta poleks iial võinud arvata, et tema ees seisab salajaste 
mahhinatsioonide ninamees. Teda oleks võinud pidada laevako-kaks, rahvuselt 
sakslaseks, mitte aga kõikevõimsaks kindraliks, puhastverd anglosaksiks, kelle 
esivanemad olid rännanud Ameerikasse ajaloolisel laeval «Mayflower»1, mis toimetas 
sinna Inglismaalt esimesed kolonistid. Arthur Crapsi juuksed olid pehmed, punakad, 
kullaka läikega, õige pisut lokkis. Silmad pisikesed. Laud peaaegu ilma ripsmeteta. 
Kulmud lühikesed, paksud, erepunased. Samuti ei sarnanenud Piisoni hääl tolle Ameerika 
preeriate põliseluka omale. Vaikne, teadlikult summutatud hääl nagu ikka inimesel, kes 
kannatab astma all. 

«Hallo, Fine!» Seff tõstis pingutades pea kohale oma lühikese raske käe ja naeratas 
lahkelt. «Kas reis läks hästi? Kuidas enesetunne on?» 

John Fine teadis väga hästi, et šefi lahkus ja sõbralik naeratus ei tähendanud muud 
midagi kui seda, et ta on silmakirjateener. Lihtsuse ja sundimatuse mask, mask, mis pidi 
tähendama «võrdset võrdsete seas», kaob harva Piisoni laadi kogenud näitleja näolt. 


1Mayflower — kevadlill (ingl. k.). Nii nimetati laeva, millega 1620. a. saabus Ameerikasse 103 sisserändajat, 
kes rajasid New Englandi nimelise asumaa. 


«Hallo, šeff!» vastas Fine. «Tänan. Reis läks hästi, aga enesetunne. .. nagu te isegi 
arvata ja aimata võite, on pagana halb!» 

Piison puhkes heatahtlikult naerma ja lõi kii nahkse otsaga palli. Luust piljardipall 
veeres musta numbriga vilgutades mööda rohelist kalevit, koksas teist palli ja langes 
kolksatades auku. 

«Kas teeme ühe partii?» küsis šeff. 

Fine vihkas «vene piljardit», ta oli väsinud, ta tahtis istuda kamina ette, sirutada jalad 
tule juurde, sulgeda silmad ja nautida egiptuse sigaretti. Kuid ta surus oma soovid targu 
maha. 

«Suurima heameelega, sir!» tõttas ta vastama. 

Ka kindral Craps teeskles. Õitsva John Fine'i ilmumine piljardiruumi ei võinud 
Piisonit rõõmustada. Arthur Craps põlgas seda üli-sportlikku piimahabet. Noor luuraja 
oleks nagu öelnud kindralile oma välimusega: «Teie olete suur boss, aga mina teie alluv. 
Selle-eest töötab minu magu tõrkumatult, mitte nii nagu teie oma. Teie, Craps, naudite 
võimu, mina aga oma tormilist noorust. Teie peate mäluma oma dieet-salatit ja lörpima 
haput piima. Öösiti vaevab teid unepuudus. Teie laul on juba lauldud, minu oma aga alles 
algab, öelge ometi ausalt: kumb meist on õnnelikum?» 

Arthur Craps ei sallinud Fine'i ka veel sellepärast, et too peaaegu ei tundnud oma 
sõltuvust temast, ta ei vajanud kindrali eestkostmist, kuna tal oli juba olemas hoopis 
kõrgem kaitsja luure peastaabis. 

Rohelisele piljardikalevile polnud enam jäänud ühtegi palli. Partii oli võitnud Piison. 
Kindral asetas kii põigiti lauale, kuivatas seemis-nahkse rätikuga käsi, naeratas 
sõbralikult ja lausus: 

«Tänan, Fine, visa vastupanu eest.» 

Fine naeratas omakorda viisakalt ja kummardas pead. «Tänan hiilgava rünnaku eest, 
sir!» 

«Nüüd aga kõneleme Kolumbusest,» ütles Piison ja astus toanurgas leegitseva kamina 
juurde. 

Asudes asja juurde, millele oli pühendatud kogu tema elu, muutus kindral hoopis 
teiseks inimeseks. Ta väikesed tuhmid silmad lõid sädelema, koltunud põskedele ilmus 
puna ning ta hääles hakkas kõlama varjamatu peremehetoon. 

Piison seadis ennast tugitooli, parema põsega tule poole, hakkas pahvima haisvat 
sigarit ning käsutas: 

«Kandke ette!» 

«Minu ettekanne, sir, on seekord väga lühike. Meil pole senini korda läinud selgitada, 
mis Kolumbusega juhtus.» 

Piison vaatas üllatunult Fine'ile otsa ja muigas põlglikult: 

«Kuidas sellest aru saada? Paistab, et te ei taha ikka veel uskuda Kolumbuse 
operatsiooni läbikukkumist?» 

«Vabandust, sir, ma tahtsin vaid öelda, et mul ei õnnestunud selgitada Kolumbuse 
operatsiooni läbikukkumise põhjusi. Me kaotasime sideme Javoriga ja ei tea seetõttu 
absoluutselt midagi. On alust oletada, et ka Stefan Dzjuba, meie Javori resident, on sisse 
kukkunud.» 

«Kuidas te temaga sidet pidasite?» 


«Javor—Budapesti rongi vagunisaatja kaudu. Temalt me saimegi meie residendi poolt 
hangitud Belograi dokumendid. Kuid see vagunisaatja viidi hiljuti üle teisele liinile, 
sisemaale.» 

«Aga raadio? Kas Javori residendil oli see olemas?» 

«Jah, oli, kuid ta kasutas seda ainult neil juhtumeil, kui polnud muud võimalust 
minuga sidet luua.» 

«Kus raadioaparaati hoiti?» 

«Dzjubal oli absoluutselt kindel peidik. Inimtühjas mägismetsas.» Piison vaatas 
mõtlikult kaminatulle ja soojendas käsi. «Nii et te arvate,» lausus ta pärast pausi, «et koos 
Clarkiga kukkusid sisse ka resident Dzjuba ning agent Skiban?» 

«Jah, sir.» 

«Kuid mis alus teil on selleks?» 

«Dzjuba täielik vaikimine. Kui ta kaotas võimaluse informeerida mind Javori— 
Budapesti rongi vagunisaatja kaudu, siis oleks ta pidanud otsekohe minuga raadio teel 
sideme looma. Seda ta aga ei teinud. Tähendab — sissekukkumine!» 

«Mitte just tingimata,» vaidles Piison vastu. «Loodan, et te loete regulaarselt «Taga- 
Karpaatia Pravdat»?» 

«Jah, sir!» 

«Kuid miks te kahekümne viienda aprilli numbrit ei lugenud?» 

«Pole veel saanud seda numbrit. Ja mis seal siis on?» 

Piison sirutas ennast marmorist karninapealse poole, haaras massiivsete 
hõbenaastudega nahkportfelli ja võttis sellest värske «Taga-Karpaatia Pravda» numbri. 

«Lugege sõnumit neljandalt küljelt, sündmuste rubriigist.» Halba aimates, kulm 
kortsus, luges Fine järgmist: 

«Neil päevil kukkus Hirvelaane mägiteel kuristikku veoauto, mis-kuulus Javori 
artellile «Mööbel». Katastroofis said surma juhatuse esimees Dzjuba ja autojuht Skiban. 
Rajooni autoinspektsioon tegi kindlaks avarii põhjuse. Dzjuba, kellel polnud juhiluba, 
eemaldas masina juhtimiselt Skibani ja istus ise rooli taha. Hoolimatu administraator, kes 
oli ebakaines olekus, kasutas oma võimupiire kurjasti, ning see maksis temale ja 
autojuhile elu ning artellile masina.» 

John Fine andis ajalehe Piisonile ja ohkas valjusti: 

«Uhh! süda läks kergemaks! Pean tunnistama, et ma ootasin halvemat. Tähendab, 
Dzjuba ja Skiban ei kukkunud sisse koos Clarkiga. Oi, see muudab minu oletusi järsult.» 

«Vara rõõmustate, Fine,» krimpsutas Piison nägu. «Minu arvates pole siiski ka Dzjuba 
sissekukkumine võimatu.» 

«Aga ajalehekroonika?» 

«Selle kroonika võis luuletada nõukogude vastuluure, et meid eksitusse viia.» 

«Kuid ega me üksi «Taga-Karpaatia Pravdat» loe. Hirvelaanes elab tuhandeid inimesi. 
Neid juba eksitusse ei vii. Ei, sir, see sõnum vastab kindlasti tegelikkusele.» 

«Oletame, et see sündmus leidis aset. Kuid mis oli selle tegelik põhjus? Kas Dzjuba 
oli tõepoolest purjus? Kas ta ei suunanud autot meelega kuristikku? Ja kui, siis miks? Kas 
mitte seepärast, et tundis oma kaela ümber silmust, mida pingutas too, kuidas ta nimi 
nüüd oligi...» 

«Zubavin,» lausus Fine. 


«Just nimelt. Taibates, et ta viibib väljapääsmatus olukorras, tegi ta enesele lõpu 
peale.» «Jällegi võimatu, sir.» «Miks?» 

Fine osutas pilguga «Taga-Karpaatia Pravdale»: 

«Sel juhul poleks ajaleht seda sõnumit avaldanud.» 

«Kõik on võimalik, Fine. Nõukogude luurajatel on hea fantaasia ja palju igasuguseid 
kõige ootamatumaid võtteid tagavaraks... Ei maksa seda unustada.. . Kas Dzjuba võis 
juua kuni teadvuse kaotamiseni?» 

«Ei. Ta jõi palju, kuid pidas aru.» 

«Näete nüüd!» rõõmustas Piison. «Tähendab, et ajalehe versioon on kahtlane.» 

Fine polnud šefiga nõus: 

«Sir, siin pole midagi kahtlast. Dzjuba võis võtta Skibani käest rooli ära, võis enne 
seda tubli peatäie juua, võis ajada auto kogemata kuristikku.» 

«Ei usu! Mis teha, Fine, kui mul on niisugune nina, et seda iga jahipeni kadestab!» 
Piison nipsas hellalt oma lihavat ja pehmet nina. «Tunnen, et midagi pole korras, miski ei 
klapi... Aga tuleme Kolumbuse juurde tagasi. Mis te olete teinud tema olukorra 
selgitamiseks? Miks te ei saatnud Javorisse spetsiaalset meest?» 

«Mulle tundus, et pärast kõike seda, mis oli juhtunud, polnud mul õigust sellega 
riskida. Ootasin teie juhtnööre.» 

«On vast hiline ettevaatlikkus!» hüüdis Piison pilkavalt. «Sellele oleks pidanud 
mõtlema juba siis, kui te selle operatsiooniga jändama hakkasite.» 

John Fine vaatas kerge etteheitega šefile otsa: 

«Kes võis siis arvata, et kõik nõnda läheb? Asi paistis ju absoluutselt kindlana.» 

«Mitte kõigile. Tuletage meelde, lugupeetud Fine, minu kahtlustusi ja hoiatusi. Te 
püüdsite mind veenda, et need on asjatud ja alusetud.» 

Piison viskas poolpõlenud sigari kaminasse ja võttis karbist uue. 

«Ja üldse poleks vaja olnud saata Javorisse Kolumbust. Teil oli seal kogenud ja mitu 
aastat töötanud resident Dzjuba oma tublide abimeestega.» 

«Dzjuba varustas meid informatsiooniga. Kolumbuse grupp oli määratud ainult 
diversioonitööks raudteel.» 

«Aga kas Dzjuba poleks võinud sellega tegelda? Kas te ei tea, et kõige suurema 
väärtusega on meile agendid põliselanike hulgast?» 

«Ma oletasin, et Clark kui üks meie parimaid luurajaid suudab lühikese aja jooksul 
saavutada...» 

Piison ei lasknud Fine'ü lõpetada: 

«Kõik teie oletused osutusid hasartmängija blufiks! Ja kuidas küll mina, loll, võisin 
tookord järele anda teie mõjutustele. Ma ei anna seda enesele iialgi andeks. Clarki 
saatmine Javorisse oli meie kõige jämedam viga. Teie rikkusite meie raudset seadust: 
teha kogu must luure- ja diversioonitöö võõraste kätega. Selle eest tuleb meil nüüd kallilt 
maksta. Kaotada Clark!... Kaotada Dzjuba!... Kaotada side niivõrd tähtsa rajooniga nagu 
Taga-Karpaatia.. . Kas te kujutlete ka, mis see tähendab?» 

John Fine noogutas mõõdukalt, väärikust taotledes. 

«Ei, kulla mees, te ei taipa midagi, mitte mõhkugi! Taga-Karpaatia puutub otseselt 
kokku nelja riigiga: Poola, Ungari, Rumeenia ja Tšehhoslovakkiaga. Taga-Karpaatia on 
maismaa väravaks Balkanile. Seal, Karpaatides, valmistatakse sõja puhul trampliin vene 
diviisidele ja korpustele. Tähendab — me peame tundma seda venelaste ülitähtsat 


piirirajooni: kõiki raudteeliine, nende läbilaskevõimet, autoteid, maanteid, sildu, vägede 
faktilist ja võimalikku liikumist. Kõike peame teadma!» 

«Ma saan aru. Just selles suunas me tegutsesimegi!» nähvas Fine õhinal. «Sir, miski 
pole veel kadunud! Meil on võimalus olukorda taastada.» 

Piison tõstis pilgu Fine'ile — šefi silmad olid väikesed, vesised ja tulvil tigedat 
umbusku. 

«Mis kombel? Mis teil praegu veel Javoris järel on?» 

«Kolm lihtagenti. Kaks neist tegutsevad aktiivselt. Kolmas on taga-varamees, kes 
vahel harva täitis Dzjuba tähtsamaid korraldusi.» 

Dzjuba nime kuuldes võttis Piisoni nägu kannataja ilme. 

«Kaotada niisugune inimene! Kolmkümmend aastat oli ta juba tegutsenud! Juba 
Benjamin Parkeri2 ajast. Ja kõike seda tänu teile, kulla mees!» 

«Tahab vist mind luurest välja lüüa,» mõtles Fine ja muutus nukraks. 

«Kuidas võis ettevaatlik ja äärmiselt arukas Clark sisse kukkuda? Kes ta välja andis?» 
jätkas Piison vihaselt. «Kuni me seda ei tea, ei või me pidada oma Javori agentuuri 
kindlaks. Tegutseda tuleb erakordse ettevaatlikkusega ning ainult kahes suunas: otsida 
läbikukkumise põhjust ja värvata uusi agente.» 

Fine muutus reipamaks: «Ei, paistab, et ei kihuta minema.» 

«Ma saan sellest kõigest aru, sir,» tähendas ta aupaklikult. «Ma oleksin juba ammugi 
tegutsema hakanud, kui mul oleks Javoris resident. Ma esitan teie kinnituse saamiseks 
kandidatuuri.. .» 

«Missugune legaalne positsioon on teie Javori agentidel?» segas Piison vahele. 

«Homeros on pime kerjus, Carmen elab mustlasasunduses ja on kaardimoor, Rist on 
tagavaramees, tema juhatab . ..» «Te ütlesite Rist? On see Krõž? Ljubomir Krõž?» 

«Jah, sir. Masaryki ajal oli Krõž saksa, prantsuse ja vene keele õpetajaks. Nüüd müüb 
ta kultuurkaupade kaupluses raamatuid ning on pealegi tuntud kui asjaarmastaja kunstnik 
puunikerduse alal.» 

«Tean, mäletan! Tunnen Risti juba kakskümmend aastat, juba sellest ajast peale, kui 
olin veel Masaryki valitsuse juures sõjaväelise ata-šee adjutandiks. Muuseas, ta sai oma 
hüüdnime just minult.» 

John Fine sai Piisonist omamoodi aru ja lisas pugejalikult: 

«Rist on Dzjubale suurepäraseks järglaseks. Teeme temast residendi. Anname talle...» 

Piison lõi Fine'i suunas üleolevalt käega: 

«Teie inimesi ei saa praegu arvestada. Ma saadan Javorisse mehi oma reservist. 
Hakkajaid natsionaliste. Taga-Karpaatia põliselanikke. Bandera lähimaid kaastöötajaid. 
Kas te mäletate Dubaševitšit ja Horunžit?» 

«Kuidas siis, väga hästi mäletan! Esimest sorti poisid! Kuidas nad lähevad, kas maad 
mööda või õhu kaudu? Kas minu kaudu või...» Piison ei lasknud jälle Fine'il rääkida: 

«See pole enam teie asi, major. Teile on jäänud nüüd ainult järele mõtelda selle üle, 
mis juhtus Javoris. Enamaks pole teil õigust. Vaadake siia!» 

Piison nihutas lähemale kerge, ratastega varustatud laua, millel asus suuremõõduline 
Javori rajooni kaart, puhtaid paberilehti ja marmorist nõu täis värvilisi üliteravaid 
pliiatseid. 


2Kolonel Benjamin Parker oli 1919. aastal Taga-Karpaatias ameeriklaste luurekeskuse juht. 


«Ööl vastu neljandat aprilli pidi Clark liikuma üle piiri ratsa oma saatja Grabi seljas, 
jätmata piirivööndile oma jälgi. Kas nii?» küsis Piison. 

«Jah, sir.» 

«Kuidas see teie arvates Clarkil õnnestus?» 

«Muidugi õnnestus. Minu inimene jälgis seda piiri ületamist. Dub-leerijad, kes 
ületasid piiri samal ööl, tõmbasid kauaks piirivalvurite tähelepanu Clarkilt eneste peale ja 
abistasid teda tervelt kolm tundi. Selle ajaga jõudis Clark maanteele, kus teda ootas .. .» 

Piison katkestas teda: 

«Olete parandamatu optimist. Miks te olete nii kindel, et Clark ei jätnud piirivööndile 
jälgi?» 

«See oli ju tema peamiseks ülesandeks. Kui me Clarkiga töötasime välja piiri 
ületamise plaani, siis arvasime me mõlemad, et edu on kindlustatud vaid sel juhul, kui ta 
ei jäta jälgi teenistusvööndile ega vüna-marjaaedadesse. Meile oli tähtis sisendada 
piirivalvuritele, et piiri ületas ainult Grab ning et teda kui tähtsat isikut kattis tiibgrupp. Ja 
piirivalve kindlasti jälitas Grabi kui peamist piiririkkujat. Muidugi mõista nabisid nad 
Grabi kinni, kuid... surnult.» 

«Plaan oli õige. Ma teadsin seda kuni üksikasjadeni. Aga kuidas see ellu vüdi? 
Oletame, et Clark ületas piiri õnnelikult. Maanteel ootas teda ja Grabi Skibani veoauto. 
Nii?» 

Fine noogutas. 

«Kui kaua seisis auto maanteel? Tõenäoliselt vähemalt kaks tundi, kui mitte rohkem. 
Tähendab, seda võisid tähele panna kõik, kes liikusid mööda seda teed kella kaheksast 
kuni kümneni õhtul: lamburid, kolhoosnikud, teevalvur, kes elab, näete, selles putkas, 
piirivalvetoim-kond, kes patrullis kordoni tagalas. Nii? Muidugi nii. Edasi. Clark ilmus 
selle Kuldtähega kangelanna juurde ega osanud küllalt meisterlikult mängida armunud 
demobiliseeritud vanemat Ivan Belograid. Edasi. Ta võis äratada kahtlust oma suure 
võiduga möödunudaastase riigilaenupiletiga ja auto ostmisega. Edasi. Teda võis ära anda 
tema teejuht Grab. Teda võis paljastada mõni neist, kes tundis isiklikult Ivan Belograid. 
Ja lõpuks võis nõukogude luure tunda Ivan Belograis ära selle väikese ametniku, kes 
teenis sõja ajal Ühendriikide saatkonnas. Nagu näete, Fine, on teie «suurepärases» plaanis 
nõrku kohti rohkem kui küllalt. Kolumbus kukkus sisse, selles ei saa olla mingit kahtlust. 
Muide, mis teie arvate, kas tal jätkus tahtejõudu ampulli kasutada?» 

Fine kehitas õlgu: 

«Sir, ma ei taha mõeldagi vastupidisest. Olen kindel...» 

«Teie veendumused pole pärast niisugust sissekukkumist krossigi väärt.» Piison 
mõõtis oma vestluskaaslast põlgliku pilguga pealaest kuni jalatallani. «Kas te vähemalt 
taipate, kui madalale on langenud teie residendiaktsiad?» 

Fine langetas pilgu ja silmitses hajameelselt peent parketimustrit. 

«Jah, sir,» lausus ta lõpuks. 

«Ei, ei taipa. Teie aktsiad langesid nii madalale, et neid üldse enam ei koteerita.» 
Piison tõusis, võttis tangid ja pani kaminasse helisevalt kuivi halge. Kasehalgude 
atlasskoor lõi eredalt leekima. 

Fine mõtles aga samal ajal: «Kõik on läbi, lõppenud.» 


«Te ei sõida enam Budapesti,» ütles Piison oma istmele laskudes. «Te olete ennast 
kompromiteerinud ja residendina kaotanud meie silmis; igasuguse väärtuse.» 

Nüüd polnud enam mõtet teeseldagi. Fine lõi uhkelt lõua ette ja küsis väljakutsuvalt: 

«On see teie isiklik otsus?» 

Piison taipas, millele uppuv Fine sihtis, ja sähvas pilkavalt: 

«Jah, see on minu otsus. Ja see on juba seal üleval kinnitatud. Nii et, kallis major, teil 
pole millelegi loota. Teie mõjukad sõbrad peastaabis olid sel korral võimetud.» 

Fine vaikis. Tema tuuldunud, tugevasti päevitunud näole ilmusid kollased laigud. 
Endise Budapesti residendi huuled, kõrvad ja ninaots muutusid veretuks ja elutuks. 
Silmad tuhmusid. Kaua istus ta vaikides ja liikumatult, olles rabatud šefi otsusest. Jätta 
luurega igavesti hüvasti! Kõikvõimsa luurega, mida nii kõrgelt hinnatakse, kus nii hästi 
makstakse, kus võib teha nii hiilgavat karjääri! Ei, see oleks õudne, see oleks hullem kui 
surm! Talle on absoluutselt vastumeelt tavalised elukutsed, mis on igale surelikule 
kättesaadavad. Ta armastab väid üht — salaluuret. See, mida ta seni tegi, oli vaid neile 
väljavalituile määratud osa, keda oli kõrgemalt poolt pühendatud erilisele, salajasele 
elule. Rafineeritud kavalus, timuka julmus, suur näitlejaand, oskus petta inimestelt välja 
kõige väärtuslikumaid salajasi andmeid, kõlbmatute tapmine ja tagakiusamine, nende 
mustamine vale ja laimuga — need olid olnud tema ohtlikumad relvad, mis olid teda nii 
ustavalt ja kaua teeninud. Nüüd aga on ta sunnitud need kõrvale jätma, lahkuma sellest, 
milleks ta on kutsutud ja ilma milleta ta ei saa elada. On see üldse mõeldav? 

Piison istus rahulikult kamina ees, pahvis sigarit ja ootas kannatlikult, kuni tema alluv 
oma kibeda karika põhjani joob. 

«Sir, kas tõesti on minu saatus nii kategooriliselt otsustatud? Kas ma ei saa siis enam 
teile mingit kasu tuua?» küsis Fine õõnsa häälega. 

«Seda ma pole öelnud,» vastas Piison ja tõusis. 

Lühikesed karvased käed selja taga ristis, laup murelikult kortsus, hakkas šeff erutatult 
mööda tuba sammuma. Paksu vilttallaga safian-kingad puudutasid vaipa pehmelt, 
ettevaatlikult, hääletult nagu kassikäpad. Tema jässakas vari libises kiiresti üle heleda 
parketi. Viimaks jäi ta Fine'i ette seisma ja ütles leebelt ning kaastundlikult: 

«Major, teil on siiski hiilgav väljapääs kujunenud olukorrast.» 

Fine vaatas küsivalt ja lootusrikkalt šefile otsa. 

«Jah, nimelt hiilgav väljapääs,» kordas Piison. «Ja missugune? Te-peate minema 
Javorisse koos Dubaševitši ja Horunžiga, seal ennast kindlalt sisse seadma ning kõige 
lühema aja jooksul tegema seda, mis ei õnnestunud Clarkil ja Dzjubal. Te tegutsete 
isiklikult minu poolt välja töötatud plaani järgi ja minu pideval juhtimisel.» Piison 
muigas: «Te muidugi olete nüüd üllatatud: millal ma jõudsin plaani välja töötada? Juba 
ammugi. Otsekohe pärast seda, kui te saatsite Kolumbuse Javorisse. Olin veendunud, et 
ta sisse kukub. Ma taotlesin teie ope- 

ratsiooni keelamist, kuid... teie mõjuvõimsad sõbrad olid vastu. Nemad nõudsid, et ma 
teile vahele ei segaks. Pärast Clarki sissekukkumist tegin ma oma plaani olulisi 
parandusi. Ja ongi kõik. Kui olete nõus, asume otse asja juurde.» 

Fine taipas, et kõik pole veel kadunud. Pärast mõningat järelekaalumist lausus ta: 

«Ma võiksin nõus olla, kui. ..» ta peatus, hammustas huulde ja kissitas luuravalt silmi. 

«Rääkige lõpuni,» ergutas Piison teda lahkelt. «Tooge kõik päevavalgele.» 

Fine vaatas oma šefile ainiti otsa, külmalt ning väljakutsuvalt. 


«Ma ei taipa, miks te saadate mind just Javorisse pärast kõike seda, mis seal juhtus? 
Kas armastusest minu vastu? Või erilise usalduse pärast? Niipalju, kui ma tean, pole te 
kuni tänaseni ei üht ega teist minu suhtes ilmutanud. Millega siis teie otsust seletada?» 

Piison puhkes kärarikkalt, lõbusalt ja kogu südamest naerma. 

Naerdes mõtles ta, mida vastata. Fine'ile võis öelda kõike peale tõe. Kui tõde oleks 
välja öeldud, oleks see kõlanud umbes järgmiselt: «Kulla mees! Te olete visam ja targem 
kui ma arvasin. Avameelsuse eest tasun avameelsusega. Saadan teid Javorisse kõige 
lihtsamal kaalutlusel. Olen kindel, et te täidate kõiki mu plaane ja instruktsioone täpselt ja 
korralikult. Teisele mehele käiks see missioon üle jõu, kuid teile... teile ei loe praegu 
ükski raskus. Nüüd, pärast Clarki sissekukkumist, tegutsete te üliettevaatlikult ja samal 
ajal hulljulgelt. Te vilistate igasugusele hädaohule ning oskate osavasti vältida 
nõukogude piirivalve ja vastuluure lõkse. Ja seda kõike seetõttu, et teid kihutab taga 
võimas stiimul — soov lunastada oma süü Clarki sissekukkumise pärast.» 

Piison polnud oma alluvatega kunagi avameelne. Saates oma agente, nii väikseid kui 
suuri, piiri taha, veenis ta neid alati ühe ja sama universaalse, alati kindlalt mõjuva 
vahendiga: rahaga, isiklike tuludega, hea bisnessiga. Seda järeleproovitud vahendit 
kasutas ta ka nüüd. 

«Kulla Fine,» ütles Craps ja pani sõbralikult käe majori õlale. «Teie olete kadunud 
meile kui Budapesti resident, mitte aga kui luuraja. Saadan teid Javorisse sellepärast, et 
ainult teie suudate täita minu plaani. Tingimused on, tõsi küll, rasked, kuid see asi on 
seda väärt.» Piison võttis portfellist tšekiraamatu. «Ma juba hoolitsesin teie eest, major, ja 
kirjutasin teie nimele niivõrd suure tasu, mida pole saanud veel keegi meie lossis.» Ta 
rebis raamatust välja tšeki, ja asetas selle Fine'i põlvele niisuguse ettevaatlikkusega, nagu 
oleks tšekk kristallist. «See on kuninglik tasu, mu poiss. Teie aastates polnud mul 
tuhandetki osa seesugusest honorarist. Ja see pole veel kõik. Kui tulete Javorist tagasi, 
saate koloneli auastme ja ordeni. Ühe sõnaga — ma pakun teile võimaluse hästi teenida.» 

Fine keeras tšeki korralikult kokku ja pani kuue sisetaskusse. Siis aga lausus ta 
otsustavalt: 

«Olen nõus. Asume asja juurde, Sir.» 

«Asume.» Piison asetas kausta Fine'i ette. Kaante tumesinisel, pea- 

aegu mustal taustal valendas väike ruut pealkirjaga «Mägede kevad». «Vaadake. Minu 
plaanis on ette nähtud kõik, mis ja kuidas te tegema peate. Uurige. Ma puhkan seni.» 

Endamisi laulda ümisedes astus Piison laua juurde, mille kohal kõlkus ahelate küljes 
puust Diana, hoides elektrilampidest vanikut. 


TEINE PEATÜKK 


Clark kui eriti tähtis kurjategija saadeti pärast esialgset ülekuula-mist Javorist 
Moskvasse. Tema süüasja uurimine usaldati polkovnik Satrovile. Juurdlus ei kestnud 
kaua, kuna Clark tunnistas ennast süüdi ning jutustas üksikasjaliselt oma ülesannetest, 
samuti aga andis nii mõningaidki tähtsaid andmeid vaenuliku salaluure tegevusest lõunas. 

Polkovnik Šatrov vormistas Clarki kohtuasja nagu kord ja kohus, andis selle üle 
sõjatribunalile ja lendas ühel aprillikoidikul Taga-Kar-paatiasse. Viie tunni pärast 


maandus lennuk Užgorodi lääneserval, lennuväljal, mis asus Tšehhoslovakkia piiri 
lähedal, Uži jõe paremal kaldal. Oli palav kevadhommik. Kivise Uži lamedad kaldad olid 
kaetud ererohelise vasttärganud rohuvaibaga. Mäetipp, mida kattis mets, kerkis tohutu 
smaragdkuplina taeva poole. Aiad õitsesid. Teisel pool jõge, pii-ritagusel kaldal, oldi 
agaralt ametis põllutööga. Talupojad, mustad vestid valgetel särkidel, luitunud kübarad 
peas, äestasid, põletasid maisi-jäätmeid ja päevalillejuuri. 

Lennuväljal võttis polkovniku vastu Zubavin. Major kandis suve-mundrit: hele 
kabardiinkittel, nokkmüts, pikad püksid. Ka nägu oli tal kevadine — päevitunud ja 
tuuldunud. 

«Õi jaa, kevad on teil juba käes! Meil aga on ikka veel lumi maas ja külmad ilmad!» 
tähendas polkovnik lõbusa laulva bassihäälega, nagu õigustades asjaolu, et tema õlgadel 
oli sinel. 

Ta võttis sineli seljast, heitis selle käele ja astus majori kannul auto juurde. 

«Palun!» Zubavin avas polkovnikule «Pobeda» parempoolse eesmise ukse. 

«Sõidate ilma autojuhita?» 

«Nagu näete, seltsimees polkovnik.» 

«Kas ta jäi haigeks?» 

«Ei, niisama, mulle meeldib ...» 

«Teile meeldib ülemusi vastu võtta ilma tunnistajateta?» jätkas Satrov ja naeratas. 
«Jah.» 

Zubavin asus rooli taha. Ta käivitas mootori, vajutas sidurile, lülitas sisse esimese 
käigu ja vaatas tähelepanelikult, väga tähelepanelikult külalisele otsa: 

«Kuhu käsite, seltsimees polkovnik: kas oblastivalitsusse või meie 
juurde Javorisse?» 

Satrov viivitas vastusega. Pisut silmi kissitades ja tagasihoidlikult muiates silmitses ta 
vaikides Zubavinit. Majori heleruuged pehmed juuksed tungisid mütsi alt esile. Tal oli 
murelik ilme. Tema sinistes silmades peegeldus sügav mõtlikkus. 

«Miks te nii erutatud olete, seltsimees major?» 

«Mina? Erutatud?» 

Zubavin puhkes äkki naerma ja tema silmis lõi lõkkele temale omane mehine 
avameelsus. 

«Teie eest ei saa seda vist varjata, seltsimees polkovnik. Jah, pean tunnistama, et teie 
ootamatu saabumine erutas mind. Te tulite muidugi Kolumbuse loo pärast?» 

Šatrov noogutas pead ja üle ta laia, sarnaka, kõrge laubaga näo jooksid elavalt ja 
lõbusalt kavalad ja heatahtlikud kurrud. 

Vanuse poolest oleks polkovnik võinud olla Jevgeni Zubavinile isaks. Ta oligi juba 
kolme abielus poja isa ja kümne lapselapse — tüdrukute ja poiste — vanaisa. Riikliku 
julgeoleku organeis oli Satrov hakanud teenima juba tol ajal, kui paljasjalgne ja 
tedretäheline Zenka Zubavin oli veel tuvisid taga ajanud. Zubavin tol ajal veel ei mõelnud 
ega aimanud, milliseks kujuneb tema elu, kuid Satrov seisis juba siis mõlema jalaga 
kindlalt oma eluteel ja teadis selgesti, mida ta tegema peab ja kuidas tal töötada tuleb. 

Nikita Samoilovitš Satrov, põlisest kaevuriperekonnast, sündinud ja üles kasvanud 
Gorlovka kaevanduses «Kotšegarka», kelgu- ja hobusemees, toestaja ja lahtimurdja, kes 
polnud veel kahekümne aastanegi, saadeti parteimobilisatsiooniga juba esimestel 


nõukogude võimu kuudel võitlusse kontrrevolutsiooni vastu. Ta astus üle Tšekaa läve, 
teadmata, kuidas tuleb võidelda võitnud, kuid veel kindlustamata revolutsiooni 
vaenlastega. Kuid tema südames oli midagi, millega ei saanud kiidelda ka kõige 
rafineeritumad, hästi väljaõpetatud kodanlike luurete tegelased. See oli vabaduse 
kättevõitnud tööinimese hiiglajõud, suur usk oma ürituse õigsusesse, mille eest võitles 
vabaks saanud rahvas elu sääst-mata, õilsate eesmärkide selgus, ja mis peaasi — armastus 
omataoliste lihtsate inimeste vastu. Ta tundis ennast uue, ainuõige elu peremehena. Ja see 
tunne oli algul tema peamiseks relvaks. Luuraja kogemusi omandas ta aegamisi, 
võideldes natsionalistliku Keskraada kontrrevolutsioo-nilise agentuuri vastu, 
valgekaartlaste salakuulajate vastu, kindral Kaledini jõukude vastu, saksa keisri poolt 
saadetud okupantide vastu, kes olid tunginud Ukrainasse. 

Pärast avalikku sõjalist interventsiooni, mis lõppes lüüasaamisega, alustasid vaenlased 
salajast rünnakut noore tööliste ja talupoegade riigi vastu. Peaaegu kõik maailma 
salaluured saatsid oma agente Donbassi, püüdes teada saada, kuidas ja kus taastatakse ja 
rekonstrueeritakse tehaseid, millised kaevandused toodavad sütt ja missuguseid veel ehi- 
tatakse, missugust terast valmistavad martäänahjud ja kuhu see läheb. Satrov otsis ja 
leidis vaenlasi — kord esinesid need välismaiste inseneridena, 

kord varjasid endid saksa kolonistide hulgas, kord mängisid «tööpuuduse eest 
pagenud» emigrante. Samuti paljastas ta töölisteks maskeeritud kulakuid. Ka tema töö 
aitas paljastada kahjurlikku «Prom-parteid», kes oli end müünud välisriikidele, ning 
kümneid ja sadu väiksema mastaabiga vaenulikke jõuke. Oma elu jooksul oli Satrov 
näinud palju iga liiki inimestevihkajaid ja kodumaa reetureid. Palju kordi oli ta vaadanud 
nende räpaste, alatute salakavalate hingede kõige süngematesse soppidesse. Ometi olid 
tema silmad jäänud ikka puhtaks, süda helgeks, armastavaks, inimestesse uskuvaks ja 
lootvaks. Kogu oma energia, kogu oma mõistuse oli ta pühendanud sellele, et õigel ajal ja 
riiki kahjustamata lõigata läbi rahvavaenlaste salasooned. Ja alati oli ta meeles pidanud, 
tundnud, teadnud, et ta töötab uue elu ehitamise raskes, kuid õilsas lõigus, et ta on 
proletaarse armee sõdur ja et see armee on kutsutud rajama maailma tõeliselt inimlikke 
vahekordi. 

Zubavin tundis polkovnik Šatrovi eluteed. Major oli teda korduvalt ametiasjus 
kohanud ja juba jõudnud küllaltki hästi hinnata polkovniku võimeid võitluses vaenlase 
agentuuri vastu. Seepärast oligi major erutatud, seepärast oli ta ärevil. Ega siis ilmaaegu... 
Ei, ilmaaegu Satrov Javorisse ei tulnud! Kas tõesti on Kolumbuse asi võtnud äkki 
ootamatu pöörde? Aga näis, nagu oleks kõik olnud juba äärmiselt selge, nagu oleks tema, 
Zubavin, teinud juba kõik, mis tarvis. Muidugi esines operatsioonis kahetsusväärseid 
vigu, andestamatuid valearvestusi — näiteks seoses Clarki arreteerimisega, kuid peamine 
on ju tehtud: Clark *on paljastatud. Ta ju ise tunnistas üles. Teolt tabati ka tema lähim 
kaaslane Skiban ja Grontšak, tulevahetusel sai surma langevarjur, igaveseks on rivist 
välja löödud rafineeritud resident Dzjuba. Mis siis veel võib olla? 

«Sõidame Javorisse,» ütles Satrov. 

Zubavin noogutas vaikides ja pööras masina ringi. 

Nad sõitsid läbi haljendava, elustunud Užgorodi, ületasid silla ja jõudsid Taga- 
Karpaatia avarusele. Metsaga kaetud Užgorodi kõrgendikud, mida kutsutakse Karpaatide 
tiivaks, eemaldusid kiiresti. Ees laius nii kaugele kui silm ulatus tasandik, mida katsid 
siidjas viljaoras ning viinamarjaaedadega kaetud kingud. Ja kõik see lebab kõrge sini- 


taeva ja helde päikese all, mis jagab üliohtralt oma kevadist soojust. Siin-seal tee lähedal 
lõõritasid taeva ja maa vahel lõokesed oma tiibadest langevarjudel. Teeveerel kihutasid 
jalgratturid, seljakotid seljas, — noormehed valgete ja siniste särkidega, tüdrukud 
lilledega tuulest sasitud juustes. Juba kuumenenud suvise asfaldi kohal hõljus tihe virven- 
dus. «Pobeda» soonilised kummid undasid suurepärasel teekattel. 

Satrov võttis mütsi oma hallidelt juustelt, heitis selle tagaistmele, vaatas silmanurgast 
lõbusa ja vallatu pilguga Zubavinit, kes keskendunult rooli taga istus, ja lausus kõlavalt, 
nautivalt, nagu näeks ta midagi -ebatavaliselt maitsvat, aromaatset ja pisut joovastavat: 

«Kevad!» 

Zubavin noogutas tagasihoidlikult vastuseks ega lasknud silmi teelt. «Jah, kevad!» 
kordas Satrov jõuliselt. «Kui palju kevadeid olen 

ma oma eluajal juba näinud, kuid iga kord tunnen jälle uue puhul rõõmu, ma nagu 
ootaksin sellelt mingit suurt kingitust. Ja teie, major?» 

«Mina ka, seltsimees polkovnik.» Zubavin naeratas napilt. 

«Ei usu. Teil pole kevadist meeleolu.» Satrov kissitas jälle muigavalt silmi — 
nähtavasti oli see tal harjumuseks. «Kas Kolumbus ei lase rõõmu tunda?» 

«Tema jah, seltsimees polkovnik.» 

«Ilmaaegu, Jevgeni Nikolajevitš. Kolumbus käib ka mulle närvidele, kuid mina, nagu 
näete, ei nukrutse, leian aega isegi kevadet nautida. Ja kuidas võikski teisiti? Kui ma iga 
kord norutaksin, kui mu kätte satub mingi keeruline asi, siis ma elu ei näekski! Kogu 
kolmekümne seitsme aasta kestel, mis ma olen julgeoleku organites teeninud, on mul 
kaelas olnud ikka mingisugune Kolumbus. Ja ikkagi ei unustanud ma päikest, nuusutasin 
lilli, armusin, abiellusin, kasvatasin lapsed üles. Peaaegu igal pühapäeval kihutasin 
kuhugi kõrvalise jõe kaldale, püüdsin kala, keetsin leent, süütasin lõkke, võtsin napsi, 
laulsin. .. Nõndaks!...» Satrov nõjatus äkki seljatoele, sulges silmad ja hakkas madala 
mahlaka bassihäälega laulma: 

Kuis möllab maru Dnepril laial, kuis ulub kuri tormituul... 

Katkestades laulu kõige kõrgemal noodil, avas polkovnik silmad ja pöördus majori 
poole. Ta kortsudega kaetud tark ja heasüdamlik nägu oli naerul. 

«Näete, missugused me, vanad, oleme, aga teie ...» 

«Tähendab, et Kolumbuse asi osutus hoopis keerulisemaks,» ütles Zubavin tõsiselt, 
juhtides polkovniku tagasi endisele jutuainele. «Ja mina arvasin, et kõik raskused on juba 
seljataga, eriti pärast Clarki ja tema kaaslaste arreteerimist ning ülestunnistusi.» 

«Kaugeltki mitte kõik, Jevgeni Nikolajevitš!» Satrov ajas enese sirgu ja seadis ennast 
mugavamini istuma. Ta nägu muutus karmiks ja pilk keskendunuks. «Kas võivad Clarki 
peremehed leppida sellega, et ta kaotsi läks? Kas võib «Lõuna» šeff jätta Taga-Karpaatiat 
ilma oma residentuurist? Ta on juba kindlasti tarvitusele võtnud kõige energilisemad 
abinõud, et taastada kaotatud positsiooni ja võita veel uusi tugipunkte juurde.» 

«Sellest ma saan aru, seltsimees polkovnik. Kolumbuse loos teeb mind rahutuks 
peamiselt see, millele me ei tulnud, mille me silmapaari vahele jätsime.» 

Päike paistis. Auto kihutas täie kiirusega mööda tühja teed. Vaatamata sellele, et 
Zubavin ajas Satroviga tähtsat juttu, tuli ta tänu suurele kogemusele erilise vaevata toime 
oma autojuhikohustustega. 

«Jah, Kolumbuse loos oli teil küllaltki puudujääke,» tähendas Satrov. «Too kiilaspäine 
mõrvar poleks tohtinud kuristikku langeda. Teie muidugi ei teadnud, et Dzjuba on 


resident, kuid kas see võib olla vabanduseks? Me oleksime teiega pidanud õigel ajal 
märkama tema 

tõelist nägu. Dzjuba enneaegne surm on meie tõsiseks eksisammuks, viltulöök number 
üks. Me lasksime käest võimaluse välja selgitada kõik agendid, kes residendi juhatuse all 
töötasid. Skiban polnud muidugi ainukeseks Dzjuba abiliseks. Ja kuidas me ka seda puud 
ei raputaks, nüüd ei kuku selle otsast maha enam ühtegi vilja. Lihtne agent ei või teada, 
kes veel residendi käsutuses töötasid. Tähendab, et ülejäänud agendid jalutavad 
vabaduses, ootavad uut peremeest.» 

Satrov kõneles rahulikult, nagu valjusti mõeldes. Tema pilgus ega näoilmes, samuti ka 
hääles polnud vähematki märki, mis oleks andnud tunnistust tema üleolekust. Major 
Zubaviniga ei kõnelnud ülemus keskusest, ei õpetaja, kes eksamineerib õpilast, vaid tema 
kolleeg, kellel on käepärast täielikumaid andmeid kui Zubavinil. 

«Ja mis on siis meie teiseks viltulöögiks?» küsis Satrov. 

«Clarki ebaõnnestunud arreteerimine Raudtee tänaval,» kostis Zuba-vin. 

«Veel? Viltulöök number kolm?» 

«Me ei teinud kindlaks, kelle kaudu saadeti piiri taha tapetud Ivan Belograi 
dokumendid.» 

«Selle süü te võtate enda peale asjatult. Dzjuba sai surma ju enne, kui me taipasime 
tema rolli. Ja selle saladuse viis ta enesega kaasa. Tähendab, et side läbi kordoni 
eksisteerib ka praegu. Tähendab, et keegi Javori agentidest võib iga päev saada oma 
luurekeskusest direktiivi täita residendi funktsioone.» 

«Kas tõepoolest Clark ei teadnud, kuidas talle hangiti Belograi dokumendid?» 

«Ta vannub, et ei tea. Ta on saanud need John Fine'i käest.» «Valetab!» 

«Võib-olla. Noh, aga mis on siis meie viltulöögiks number kolm?» Ja Satrov ei 
oodanud vastust. Ta jätkas: «Ordenilindike šifriga, mille Clark andis vedurijuht Goidale, 
oleks tulnud siiski saata Clarki kaaslastele. Enne aga oleks tulnud seda teksti muuta ning 
kirjutada sinna oma ettekanne: «Seadsin end sisse nagu ette nähtud. Asusin tööle...» ja nii 
edasi. Clarki Tiszaväri kaasosalised oleksid selle lindi hauaplaadilt kätte saanud ning meil 
oleks olnud võimalus täiendada Kolumbuse seltskonda veel mõne John Fine'i käsikuga, 
teada saada «Taga-Karpaa-tia suuna juhi» edasisi plaane. Üldse oli möödalaskmisi palju, 
seltsimees Zubavin. Kuid...» Satrov naeratas ootamatult ja üle ta näo jooksid nagu 
jutuajamise algulgi lõbusad head ja isalikud kurrud. «Vaatamata kõigele sellele on teie 
tegevus üldiselt heaks kiidetud. Mis puutub puudujääkidesse, siis me likvideerime need 
üheskoos. Ma tulin kauaks. Jään siia seniks, kuni lõpetame Kolumbuse loo ja määrame 
kindlaks nende isikute ringi, kes püüavad Arthur Crapsi uut plaani ellu viia.» 

«Crapsi uus plaan?» Zubavin vaatas järsku polkovnikule silma. 

«Jah, Jevgeni Nikolajevitš. Meie vana vastane on sattunud raevu-hoogu ning tahab 
meile hea õppetunni anda. Arthur Craps on omaenda käega koostanud ühe salakavala 
Javori vallutamise plaani ning ta ei 

nimeta seda teisiti kui «Mägede kevad».» Satrov puhkes naerma. «Kuigi ta on Piison, 
taipab ta ometi, millal õitsevad lilled ja millal kolletavad ja langevad lehed.» 

««Mägede kevad»? . .. Mis plaan see on ja millal seda teostama hakatakse?» 

«Te soovite liiga palju, major! öelge aitäh sellegi eest, mida te juba kuulsite. Rohkem 
ei tea me absoluutselt midagi... Kas kindral Gro-mada on kodus?» 


«Eile oli küll Javoris, aga täna ei tea.» 

«Kui kindral on kodus, siis palume ta endi juurde ja nuputame koos. Nüüd aga lisage 
kiirust, Jevgeni Nikolajevitš. Veel natukene, veel! Nii, nüüd on hästi.» 

Õhtul kogunesid kindral Gromada, polkovnik Satrov ja major Zuba-vin vaiksesse 
Kiievi tänavasse, julgeoleku rajooniosakonna ülema avarasse kabinetti. Nad võtsid istet 
pika, rohelise kaleviga kaetud laua taga. Kallutades pisut pead piirivalvevägede ülema 
suunas, hakkas Satrov laulval häälel kõnelema: 

«Seltsimees kindral, mul on teile rida küsimusi.» 

Gromada nihutas laua juurde tammepuust tugitooli, millele ta hiig-lakeha vaevu ära 
mahtus, imes kurjalt hõõguvat piipu, ajas käega tubakasuitsu laiali ja vaatas 
tähelepanelikult polkovnikule otsa. 

«Kas pole viimasel ajal tähele pandud mõne piirilõigu vaatlemisi vastaspoolelt? Ma 
mõtlen praegu Crapsi agente. Võimalik, et nad on juba alustanud selle paiga uurimist, 
teede ja üleminekukohtade luuramist?» 

«Ei, midagi taolist pole märgatud.» 

«Niipalju kui mina tean, pole viimastel päevadel olnud ka piiriületamise juhuseid? Kas 
valitseb täielik vaikus, rahu ja kord?» «Jah, seni on kõik vaikne.» Sarnad polkovniku 
laubal muutusid punaseks: «Operatiivne paus. Vaikus enne tormi. Nõus?» «Võimalik.» 

«Tuleb nii välja, et pole absoluutselt mingeid märke sellest, et vastane kavatseks suurt 
operatsiooni?» » 

«Jah, ei mingeid. Muide, seltsimees Satrov, kas te võiksite veel midagi öelda selle 
Crapsi uue ettevõtte — «Mägede kevade» kohta?» 

«Ma juba kandsin teile ette, seltsimees kindral: meile on teada vaid see, et niisugust 
operatsiooni ette valmistatakse. Aga milliste vahenditega või kellega seda ellu viiakse, 
milline on tema suund ja milline on eesmärk — see on veel teadmata.» 

«Aga Clark? Kas te temalt uurisite?» 

«Clark kirjutas täis sada paberilehte, kuid ühtki tema rida ei saa uskuda. Valetab 
muidugi, teeb tõenäolisi prognoose. Loodab ära teenida armuandmist, aega viita, vältida 
sõjatribunali.» 

«Ja kas mitte ühestki tema prognoosist ei saa kinni hakata?» 

Polkovnik Satrov jäi hetkeks mõttesse. 

«Üks nendest väärib küll tähelepanu,» ütles ta. «Clark kinnitab, et uus operatsioon 
teostatakse Javori sõlme territooriumil. Muide, selles olin ma ise ka veendunud. Javori 
suund pole Piisoni luurele sugugi juhuslik. Niikaua kui eksisteerib kapitalistlik maailm, 
niikaua kestavad ka salarünnakud Javorile. Nõus?» 

«Jah,» vastas Gromada. «Javori lõiku valvame me eriti hoolikalt. Piisoni mehed on 
võinud selles korduvalt veenduda omal nahal. Kuid ometi on kahtlane, et nad just nüüd, 
pärast Clarki sissekukkumist, topivad jälle oma nina Javori suunda.» 

«Just-just!» elustus Satrov. «Oma operatsiooni plaanitsedes oli Arthur Craps 
veendunud, et me lähemal ajal ei oota läbimurret Javorisse.» Satrov pöördus järsult 
Zubavini poole, kes pea kummargil joonistas midagi suurele paberilehele. «Aga miks teie 
vaikite, seltsimees major? Mida teie arvate?» 

«Olen teiega nõus, seltsimees polkovnik, kuid Piison võib valida ka teise suuna.» 

«Mis arvamine see siis on? Kas te midagi kindlamat ei või öelda?» «Mul pole veel 
mingit alust.» 


«Hüva. Mille juurde me siis jääme? Kas Javor või mõni muu punkt?» 

Gromada lükkas tooli kolinal lauast eemale, tõusis kergelt üles ja hakkas tihedaid 
suitsupilvi selja taha jättes kabineti ühest nurgast teise sammuma. Satrov ja Zubavin 
ootasid vaikides. Gromada jäi seisma Taga-Karpaatia kaardi ees, patsutas peopesaga selle 
paremasse ülanurka ja kuulutas resoluutselt: 

«Ma olen siiski Javori poolt. Kuid me ootame külalisi ka mujalt.» 

«Niisiis, enamus on Javori poolt,» teatas Satrov. «Läheme edasi. Mis operatsioon see 
on niisuguse uhke nimetusega? Millega alustab Craps oma «Mägede kevadet»? Muidugi, 
kõigepealt püüab ta taastada Javori keskust ja oma residenti. Nõus?» 

Gromadal ja Zubavinil polnud vastuväiteid. 

«Niisiis — Crapsi esimeseks sammuks on uus resident mängust välja langenud Dzjuba 
asemele. Kes see on? Kas ta tuleb kordoni tagant? Jah, ka niisugune variant on võimalik. 
Kuid kõige tõenäolisem on see, et Craps määrab residendiks oma agendi nende hulgast, 
kes Javoris on alles jäänud.» Satrov vaatas major Zubavinile otsa: «Mis teie arvate, kas 
Crapsile ja tema käsikule Fine'ile on teada, kuidas Clark sisse kukkus?» 

«Ei, see on võimatu,» vastas Zubavin. «Luurekeskusega oli side ainult residendil. 
Tema aga sai surma. Kui mõni Dzjuba agentidest saigi teada Clarki sissekukkumisest, siis 
polnud tal võimalust sellest oma peremeestele teatada. Pärast Clarki arreteerimist pole 
fikseeritud ühtegi katset üle piiri minna. Viimaste nädalate jooksul pole meie rajoonis 
fikseeritud isegi salaraadiojaama tööd.» 

«Kuid diplomaatilised kanalid? Kas mõni legaalne välismaalane, kes sõitis läbi Javori 
Budapesti või Prahasse, Belgradi või Viini, Rooma või 

Ateenasse, ei võinud kaasa võtta šifreeritud teadet Piisonile, mille saatis eriti innukas 
Javori agent?» 

«Ei, ei võinud, seltsimees polkovnik. Esiteks — niisugune innukas agent oleks 
asetanud hädaohtu nii iseenda kui diplomaadi. Teiseks — lihtne agent ei tea, kuhu ja 
kellele šifreeritud telegrammi saata.» 

«Talle teatatakse. Kui vaid agent on olemas, siis leidub kindlasti ka teataja ja aadress. 
Jevgeni Nikolajevitš, pidage silmas: Craps ei tohi võimalikult pikemat aega teada, mis 
juhtus Kolumbusega. Saatke talle tõepärasena tunduval viisil Clarkilt sõnum: kardan 
sissekukkumist, põgenesin tagalasse, sügavale sisemaale, püüan jõuda Iraani piirile, 
oodake, ja muud sellesarnast.» 

«Selge, seltsimees polkovnik.» 

«Ainult ärge üle pingutage. Ma mõtlen Clarki suhtes. Ärge arvake, et ta on liiga suur 
trump. Piirduge vaid sellega, mida ma soovitasin. Kui läheb läbi, on hea, kui ei lähe — 
kaotada pole midagi. Craps pole loll. Kui ta sai juba haisu ninna, et Kolumbus on 
omadega läbi, siis lülitab ta mängust välja kõik, mida Clark teab.» 

«Paar sõna veel Clarkist. Kas ta tõesti ei tea seda, et Javoris eksisteeris peale Dzjuba ja 
Skibani veel teisi agente?» küsis Gromada. 

«Oluline küsimus, seltsimees kindral. Juurdluse ajal kulutasin ma küllalt palju aega ja 
jõudu, et seda selgitada. Kahjuks ei saavutanud ma midagi. Clark kinnitab, et ta teadis 
laialdase luureagentuuri olemasolust Javoris, kuid ta polevat seda isiklikult täpsustanud, 
kuna otsustanud julgeoleku tagamiseks piirduda ainult Dzjuba ja Skibaniga. Lootes 
eranditult ainult enesele, oma väljaõppele, osavusele ja Belograi dokumentidele, tegutses 
ta iseseisvalt. Ja see paistab võrdlemisi tõenäolisena.» 


Polkovnik Satrov lehitses märkmikku, kuhu ta nõupidamise ajal tihti pilku heitis. 

«Ja mis nüüd edasi saab? Kuidas nimelt hakkab arenema operatsioon «Mägede 
kevad»?» küsis Satrov muretsevalt ja kortsutas kulmu. «Ma ei tea. Ja mul pole tahtmist 
ega õigust ennustada kohvipaksult. Luurekesküs «Lõuna» ja tema šeff Craps on küllaltki 
paadunud luurajad, et anda meile pureda niisugune pähkel, millest me abstraktsete 
arutluste teel kuidagi ei suuda jagu saada. On meil olemas mingi kas või kõige õrnemgi 
niit, mille abil oleks võimalik lahti harutada «Mägede kevade» mõistatust?» 

Major Zubavin mõistis Satrovi. 

«Javoris,» ütles major, «elab mees, keda me kahtlustame kui agenti. Tema nimi on 
Batura. Ignat Stepanovitš Batura. Üksik vanamees. Poolpime. Kerjus. Seisab 
protestantliku kiriku ees ja Kirovi ning UŽgorodi tänavate nurgal, ohvitseride maja ja 
lennuväekoondise staabi vastas.» 

«Kas ta juba ammu ohvitseride maja vastas postil asub?» 

«Oma kolm kuud ...» 

«On tal hea sissetulek?» 

«Korralik. Peaaegu kõik ohvitserid, kes mööda lähevad, viskavad talle peenraha 
mütsi.» 

«Mis alus on teil Baturat kahtlustada?» 

«Minevikus elas Batura kakskümmend aastat Ameerikas ja Austraalias. Töötas 
kaevandusemeistrina. Räägitakse, et seal olevat ta tulekahju ajal oma silmi vigastanud. 
Koju tuli ta tagasi 1937. aastal. Me tegime kindlaks, et tema korteris on käinud Dzjuba...» 

«Kõik?» küsis Šatrov. «Aga kas Batura positsioon Kirovi ja Užgo-rodi tänavate 
nurgal, ohvitseride maja ja lennuväestaabi vastas, pole teis huvi äratanud?» 

«Tundsime huvi ka selle vastu. Paigalt, kus ta seisab, pole näha ühtegi staabi akent.» 

«Kuid võib-olla on näha midagi muud? Või kuulda? Kontrollige! Kui Batura on agent, 
siis ei seisa ta ilmaaegu ohvitseride maja ja lendurite staabi vastas. Kuid see on kõrvaline. 
Peaasi aga on see,. et ei tohi silmapaari vahele jätta momenti, millal ta mingi sidemehe 
kaudu saab kontakti «Lõuna» luurekeskusega. Valige Batura jälgimiseks välja tubli 
töötaja, noor energiline taiplik poiss — ühe sõnaga niisugune, kelle peale me võiksime 
olla kindlad kui kalju. On teil niisugune olemas?» 

«On, seltsimees polkovnik. Leitnant Goida.» 

«Ah, toosama?» naeratas Satrov. «See on tubli. Goida tuleb ülesandega toime.» Satrov 
vaatas kella. «Mis siis ikka — sellega me täna lõpetame. Homme tuleme veel kord 
kokku. Ega teil selle vastu midagi pole, seltsimees kindral?» 


KOLMAS PEATÜKK 


Järgmisel päeval tõusis major Zubavin tavalisest varem ja 'asus tööle. Oma kabinetti 
jõudes haaras ta kohe telefonitoru, valis operatiivkorrapidaja numbri ja käskis kiires 
korras leitnant Goida välja kutsuda. 

Goida? Vassil Goida? Toosama, kes oli osanud näha Clarki tõelist palet? Endine 
lamburipoiss, kes võlus oma vilepillist välja meloodiaid «Verhoviina, mägede maa», 
«Kõndis kaldal Katjakene kaunis», «Kahhovka», «Internatsionaal»? Endine 


partisaniluuraja, kes oli kolm aastat tegutsenud vastase sügavas tagalas, toonud Batja 
staapi üliväärtuslikke andmeid SS-karistusrügementide ja idarinde poole lükuvate 
sõjaväe-ešelonide hulga kohta? Kogu Taga-Karpaatias tuntud vedurijuht Vassil Goida? 
Jah, tema see on. Riikliku julgeoleku organitesse oli tulnud kaadritööline, vabatahtlik 
luuraja, oma rahva huvide omakasupüüdmatu kaitsja, kes oskab vihata vaenlast ja võita 
teda võitluses oma mõistuse, kavaluse, vastupidavuse, kannatlikkuse ja kartmatusega. 
Niisugust inimest ei saa ära osta ka kõige rafineeritum vaenlane, ei saa petta, ei saa lõksu 
meelitada, ei saa hirmutada, ei saa ahvatleda, ei saa puistata tema puhtasse südamesse 
umbusku ausate inimeste vastu. 

Kuidas siis juhtus, et vedurijuht Vassil Goidast oli saanud riikliku julgeoleku leitnant? 

Varsti pärast seda, kui paljastati Clark, kes oli varjanud ennast demobiliseeritud Ivan 
Belograi nime taha, kutsuti Vassil Goida major Zubavini juurde. Jevgeni Nikolajevitš 
võttis ta vastu nagu tavaliselt ikka sõbraliku naeratusega, heatahtliku, ent samal ajal pisut 
iroonilise noriva tooniga: 

«Noh, «pillimees», oled sa juba kõik oma tsiviillaulud ära laulnud?» 

Vassil taipas sedamaid, kuhu sihib tema partisanist sõber ja komandör, kuid otsustas 
ära oodata: võib-olla ehk siiski eksib? 

«Mulle jätkub tsiviillaule terveks eluajaks, Jevgeni Nikolajevitš,» vastas ta põiklevalt. 

«Sul on juba aeg alustada sõjalauludega, Vasja!» Zubavin asetas käe Goida õlale ja 
alustas karmi, kuid vaikse häälega: 


«Me viha, õilis, õiglane, 
sa lainena nüüd kee: 
käib rahvasõda raevune, 
on püha sõda see ... 


Ma alustan tänapäevani iga hommikut selle lauluga, just nagu tol ajal. Kahurid 
vaikivad küll, kuid salajane sõda, Vasja, ei ole lakanud ühekski hetkeks. Meie, 
luurajad, võitleme ka praegu. . .» Vassil puhkes naerma: 

«Jevgeni Nikolajevitš, asuge otse asja juurde.» 

«Oled arusaaja poiss! Seltsimees Goida, teen teile ettepaneku tulla meie juurde 
teenima.» 

«Aga kuhu ma oma veduri jätan, Jevgeni Nikolajevitš? Olen temaga juba nii väga 
harjunud. Kui palju me oleme koos rõõmu tundnud!» 

«Ja ongi hästi. Meile ongi tarvis niisuguseid mehi, kes on oma tööpostil palju head 
näinud. Noh, oled nõus?» 

«Mis te nüüd! Kohe nii äkki?» 

«Meie töö käib ikka nii — otsustavalt ja kähku!» 

«Mitte kõik, muidugi. Ka teie töös esineb väikseid kiirusi... E1, Jevgeni Nikolajevitš, 
ma pean mõtlema, nõu pidama.» 

«Mõelda muidugi võib, aga nõupidamise suhtes... Kellega sa siis tahad nõu pidada? 
Või pole mina sulle selles asjas parimaks nõuandjaks?» 

«On siiski veel parem nõuandja, Jevgeni Nikolajevitš. See on partei rajoonikomitee. 
Ma ju kavatsesin sügisel tehnikumi astuda. Kaks aastat valmistasin ette. Te ju teate.» 


«Astu pealegi, ma ei vaidle vastu. Mine kas või instituuti. Aega jääb sulle selleks 
küll.» 

«Milleks ma peaksin sel juhul raudteetehnikumi astuma?» 

«Kuidas — milleks? Selleks, et saada spetsialistiks.» 

«Ahaa!... Tähendab, et te tahate kasutada mind raudteeliinidel?» 

«Nii siin kui seal. Sina kõlbad igale poole.» 

Vassil toetus diivani seljatoele, sulges silmad, libistas sõrmed läbi oma tihedate 
heledate juuksekiharate ja jäi mõttesse. 

Zubavin silmitses noormeest ja ta südant täitis õrnusetunne selle nägusa verhoviinlase, 
metsaraiduri poja, vapra sõduri ja tagasihoidliku töömehe vastu. 

«Ja mida ütleb rajoonikomitee?» küsis Vassil silmi avamata. «Rajoonikomitee oli 
minu ettepanekuga nõus.» Vassil vaatas tõsise üllatusega Zubavinile otsa: «Kuid miks te 
seda mulle kohe ei öelnud?» Zubavin muigas: 

«Ootan sinu sõna. Oled nõus või mitte?» 

Goida kargas püsti, tõstis käe kõrva äärde ja vastas: 

«Nõus, seltsimees major!» 

Mõni päev hiljem andis ta veduri üle ja tõmbas raudteelase vormi-kuue asemel selga 
tavalise tsiviilülikonna. .. . Operatiivkorrapidaja otsis Goida üles. 

Vassil ilmus Zubavini ette poolunisena, tursunud laugudega, pesemisest niiske ja 
kiiruga kammitud juuksetutiga, kuid rõõmsa ärevus-helgiga silmis. 

«Seltsimees major, leitnant Goida ilmus teie käsul!» kandis ta tuh-mivõitu häälega 
ette. 

Zubavin laotas vaikides lauale Javori plaani ja näitas terava pliiat-siotsaga linna 
põhjaosas asuvale ahtavõitu magistraalile. «Mis tänav see on, seltsimees leitnant?» 
«Kirovi tänav,» vastas Goida pisut hämmeldunult. «Liigud sa seal tihti?» «Jah, peaaegu 
iga päev.» «Tähendab, et sa tunned seda tänavat hästi?» «Peaksin nagu tundma...» 

«Mille poolest on see tänav tähelepanuväärne? Mis on sulle sealt eriti meelde 
jäänud?» 

«Seal elab mu parim sõber Oleksa Sokatš, vedurijuht. Kirovi tänaval on suurepärane 
iluaed ja lillepeenrad, ungari fašistide endine sandarmivalitsuse hoone, jalga lasknud 
kapitalistide eramajad ...» 

«Ja veel?» 

«Kirovi tänaval asub ohvitseride maja, lennuväe staap, sõjaväekauplus.» 

«Ja kõik?» 

«Mööda Kirovi tänavat on lubatud ainult ühesuunaline liiklemine. Veoautodele on 
läbisõit keelatud. Kõnnitee on kaetud kiviplaatidega. Päikesepaistelise ilmaga on Kirovi 
tänaval eriti palju lapsevankreid...» Hinge tõmbamata jätkas Goida: «Kirovi ja Užgorodi 
tänavate ristumiskohal kastanite all seisab pime vanamees, müts käes.» 

«Pime?» küsis Zubavin kähku. «Müts käes?» 

Selle küsimuse järgi, intonatsiooni ja näoilme järgi taipas Vassil Goida, mis tema 
sõpra ja ülemust just nimelt huvitas. 

«Poolpime,» parandas Goida. «Kaabu käes. Ta tuleb ilma juhita Kirovi tänavale ja 
läheb iseseisvalt ka koju.» «Kus ta elab?» 

«Javori teises servas. Vist Mäe tänavas.» 


«Küllalt. Eksam on läbi, seltsimees leitnant! Meil on alust kahtlustada, et too kerjus, 
kelle nimi on Batura, teenib vaenlase luuret. Meie kahtlustust tuleb kinnitada 
kummutamatute faktidega. Selle teeme ülesandeks teile, leitnant Goida. Jälgige teda, 
uurige kellega ja kuidas ta sidemetes on. Vabastan teid kõigist muudest kohustustest. 
Vastutate ainuüksi Batura eest. Kas küsimusi on?» 

«Kõik on selge, seltsimees major.» 

«Kas tõepoolest kõik? Kandke ette, kuidas te tegutsema hakkate?» 

«Kirovi tänava nurgal elab Oleksa Sokatš. Tema korter on teisel korrusel. Kaks tema 
akent on just...» 

«Selge.» Zubavin surus leitnandi kätt. «Tulemustest kandke ette iga päev.» 

«Just nii.» 

Zubavini juurest lahkunud, suundus Vassil Goida kohe Kirovi tänavale. 

Ta tegi seda ilma vähemagi riskita äratada Batura tähelepanu. Too oli juba harjunud 
teda siin nägema ning teadis väga hästi, et Vassilit meelitas siia sõprus Oleksa Sokatšiga. 

Poolpime vanamees, vana kübar käes, seisis nagu tavaliselt nurgal, juba lehte läinud 
kastani varjus, ja toetus oma kühmus seljaga vastu puu massiivset tüve. Tema 
tuhkjashallid juuksed olid korralikult pöetud ja hoolikalt kammitud, põsed ja lõug 
hoolikalt puhtaks kraabitud. Tumedat soonilist kaela piiras vanamoodne kollaseks 
tõmbunud tärgeldatud krae ja kaelaside. Batura õlgadel oli must tugevasti kulunud 
kevadpalitu, mille alt paistsid välja oma aja ära elanud, alt servadest narmendavad 
püksid. Tugevasti kantud kingad tegid tolle «intelligentse» kerjuse maskeraadi täielikuks. 

Goida jõudis Batura kohale. Vanamees liigutas vaikides, kuid väljendusrikkalt 
kübarat: vast ehk annetaksite mulle jõudu mööda. Vassil kobas taskus, leidis metallraha, 
viskas selle musta kübarasse ja astus edasi. Varem polnud Vassil seda kerjust eriti 
tähelepanelikult silmitsenud. Täna tundus talle vanamees kuidagi iseäralikuna. Ta lubas 
enesele vaid paar-kolm sekundit seista poolpimeda ees, kuid selle ajaga jõudis ta kerjust 
põhjalikult uurida. Kitsast siledat, peaaegu ilma ühegi kortsuta nagu luist laupa kattis 
õhuke pärgamentkollane nahk. Aukuvajunud meelekohtadel olid näha sinised sooned. 
Silmad suletud tursunud, ripsmeteta laugudega. Nina kõhetu, kõhrjas, suurte sõõrmetega. 
Veretu, raugalikult sisselangenud suu nurkades mustendasid sügavad kurrud. 

Vassil Goida keeras ümber nurga ja kadus lähemasse trepikotta. 

Teisel korrusel, korteri number 3 ukse ees, põrkas ta kokku Oleksa Sokatši ema Anna 
Stepanovnaga, kõhetu hallipäise ja enneaegu vananenud 

naisega. Oleksa emal oli käes suur korv — ta läks nähtavasti turule või poodi. 

«Tere, tädi Anja!» 

«Tere, Vassilko!» 

«Kuidas on tervisega, tädi Anja?» 

«Tänan küsimast! Ikka virelen kuidagi. Aga kuidas sina elad?» 

«Nagu poissmees ikka!» Goida põrutas uhkustavalt rusikaga vastu rinda: «Paremini 
kui keegi teine!» 

«Kõik poissmehed küll nii õnnelikult ei ela kui sina.» Anna Stepa-novna ohkas ja ta 
mustad aukuvajunud silmad omandasid nukra ilme. Ta vaikis hetke ja kohendas 
peenikeste kuivetanud sõrmedega oma hallidel juustel sallinarmaid. «Minu Oleksa on ka 
poissmees, kuid elab nagu õnnetu lesk: töötab, näsib leiba, magab ja loeb. Isegi kinos 


enam ei käi, üldse välja ei lähe. Naermisegi on teine ära unustanud. Aina mõtleb ja 
mõtleb ... Ütle vähemalt sinagi mulle, Vassil, mis on temaga juhtunud?» 

Goida heitis pilgu suletud uksele: 

«Kas Oleksa on kodus?» 

«Komandeeringus. Üleeile sõitis Lvovi. Saab sealt uue veduri.» 

«Mis siis ikka, tädi Anja, võin teile rääkida.» Goida vaatas jälle suletud uksele. «Aga 
niiviisi trepikojas seista ja juttu ajada pole sünnis. Võib-olla kutsuksite mind ehk sisse?» 

«Läheme.» 

Anna Stepanovna avas ukse, laskis külalise ees sisse, pani korvi käest, võttis salli 
peast ning istus toolile. 

«Noh, räägi! Räägi mulle, Vassilko,» palus Anna Stepanovna. Ta hääl oli vaikne, 
peaaegu kõlatu. 

Goida astus Anna Stepanovna juurde, istus tema kõrvale ja silitas hellalt tema 
tihedaid, valgeid, kuklasse rulli keeratud juukseid. 

«Ärge muretsege, tädi Anja. Kõik läheb jälle korda.» 

«Räägi!» 

«Te muidugi teate,» alustas Goida, «et Oleksa ja Teresia on suured sõbrad?» 

Anna Stepanovna noogutas. Ta kortsus huuled tõmbusid kokku ja silmade ümber 
ilmusid selgemini nähtavale kurrud. Goida jätkas: 

«Nad armastavad teineteist, Oleksa ja Teresia. Ma tean seda väga hästi. Väga hästi. 
Seepärast ma räägingi. Seepärast ma ei usugi igasuguseid kuulujutte ja loba.» 

«Kui ta armastab Oleksat, miks ta siis läheb mehele sellele. . . demobiliseeritud 
kaardiväelasele? Tolle «Pobeda» hakkas tüdrukule vist meeldima? Ordenid lõid silmad 
pimedaks?» 

«Mis te nüüd, tädi Anja! Teresia pole niisugune. See kõik pole tõsi. Need on 
väljamõeldised. Teresia on hea ja tubli tüdruk. Ta ei taha kedagi peale Oleksa. Kui 
Oleksa Lvovist tagasi jõuab, siis on kohe kõik asjad korras. Küll te näete. Ärge uskuge 
mingisuguseid tühje jutte.» 

«Kuidas ma ei peaks siis neid uskuma, kui Oleksa ise uskus?!» 

«Lollpea, ei oska näha oma õnne...» Goida haaras Anna Stepa-novna kerge käe. «Tädi 
Anja, kõik läheb hästi, annan teile sõna! Ärge muretsege. Ja ei maksa sellest enam 
kõnelda. .. Kuhu te tahtsite minna? Poodi? Turule? Minge pealegi, ma ootan teid siin.» 
Vassil heitis pilgu raamatukapile ja laiale mugavale diivanile. «Loen pisut ja puhkan. 
Mulle meeldib teie korter, tädi Anja. Ma oleksin siin nii päeval kui ööl, kui te lubaksite.» 

Anna Stepanovna karm murelik nägu muutus pisut helgemaks: «Kaval oled sa küll, 
Vassilko, aga. . . mind sa üle ei trumpa. Mis sul mõttes on? Milleks on sulle tarvis meie 
korterit? Räägi avameelselt.» 

«Ütlengi! Püha asja jaoks, tädi Anja. Rohkem ärge küsige midagi. Minge!» 

Ta aitas Anna Stepanovnal tõusta, ulatas talle korvi ja saatis ukseni. «Kui tahad ära 
minna, Siis ära unusta ust kinni tõmbamata,» ütles Anna Stepanovna lahkudes. «Ei 
unusta.» 

Vassil tuli tagasi tuppa, mille akendest oli näha tänavanurk, võttis raamatu, seadis end 
mugavale positsioonile ja hakkas jälgima «intelligentset» kerjust. 

Miks Batura pidi seisma just siin, Kirovi tänaval, ohvitseride maja ja lennuväestaabi 
vastas? Selle küsimuse otsustas Goida välja selgitada kõigepealt. 


Oli hilinenud tujuka kevade soe keskpäev. Tänava päikesepoolsel küljel mängisid 
lapsed. Samas istusid nende hoidjad pinkidel päikese käes. Ohvitseride maja uksest käisid 
vahetpidamata sisse ja välja sõjaväelased. 

Lapsed kisasid, naersid, jooksid käratsedes piki kõnniteed, pildusid üksteisele suurt 
kummipalli, laulsid, nutsid, riidlesid ja leppisid — kõik see ei huvitanud põrmugi kastani 
all seisvat vanameest. Ta ei pööranud hetkekski pead mängivate laste poole. Samuti ei 
pühendanud ta tähelepanu turult tulevatele inimestele. Ent niipea, kui temast möödusid 
lennuväeohvitserid, muutus ta kohe: ta keeras oma näo nende poole nagu päevalill 
päikese suunas, kübar hakkas ta käes liikuma, siledaks soetud pea pika soonilise kaela 
otsas nagu kerkis kõrgemale ning kulunud kingad hakkasid kannatamatult kõnnitee 
kiviplaatidel tammuma. Goidale tundus, et isegi vanamehe kõrvad liikusid ohvitseride 
poole. «Mis temaga on?» mõtles Vassil. «Kas ootab armuandi? Või uurib ohvitseride 
nägusid, jätab neid meelde, kuulab, mida ohvitserid räägivad?» 

Batura lahkus oma paigalt kastani all varsti pärast seda, kui oli lõppenud lõunavaheaeg 
ja kiri tänaval enam ohvitsere näha polnud. 

Toksides oma kepi raudse otsaga kiviplaate, läks vanamees mööda Kirovi tänavat alla, 
pöördus Aia tänavale ja liikus linnasüdamesse. Esimene toidubaar, mis talle vastu juhtus, 
köitis ta tähelepanu. 

Mõne hetke pärast astus toidubaari ka Vassil Goida. Ta ostis paki sigarette, tellis 
kannu õlut ja võileiba, ning istus lauda võimalikult kaugemale Baturast. 

Vanamees tellis puhvetimüüja Jakovi käest kakssada grammi viina ja jõi selle ilma 
suupisteta ühe sõõmuga ära. 

«Kuidas on, onu Ignat, kas viin maitseb pärast vaga tööd?» küsis puhvetimüüja. 

Kerjus lõi tagasihoidlikult käega: 

«Mis vaga töö nüüd minul on, pilkaja! Isegi oma vaenlasele ei soovitaks ma seda 
ametit. Hakkasin sellega pihta ainult sellepärast, et olen täielikult mahajäetud, vilets ja 
vaene.» 

«Küll on aga vaene!» naeris puhvetimüüja. «Sa võiksid minu poekese kogu 
kupatusega ära osta, kui tahaksid.» 

«Oh sind küll, Jakov, tahad ise ristiinimene olla, aga keda sa kadestad?» Vanamees lõi 
enesele pahaselt vastu taskut. «Võta minu kapitalid ja anna mulle oma terased silmad ja 
oma kolmkümmend aastat! Noh, kas tahaksid vahetada?» 

«Aitab juba vigurdamisest, kulla mees! Ma näen ju sind läbi, kallis hing.» 
Puhvetimüüja võttis letilt madala taldriku ja asetas selle vanamehe ette lauale. «Lao oma 
hommikune saak välja ja ole vait, ära ennast liiga vaeseks ka tee.» 

Batura võttis taskust metallraha peotäie peotäie järel. Taldrik sai kuhjaga täis. 
Puhvetimüüja haaras selle ja asetas osava ning sujuva liigutusega kaalule. 

«Kaks kolmsada kaheksakümmend. Kaheksakümmend kahanemise ja kadude peale. 
Puhaskaal — kaks kolmsada. Võtke selle teie õilsa metallraha eest vastutasuks kulunud 
paberid.» Puhvetimüüja, kes oli samuti oma tubli portsjoni kibedat maitsnud, viskas 
vanamehe kübarasse mõned kümnerublalised ja ähvardas teda naljatades sõrmega: «Pea 
meeles, Ignat, ma pean sinu sissetulekute üle arvet. Varsti saad miljonäriks.» 

«Mõtle aga pealegi välja, viimaks hakatakse veel uskuma kah!» Batura heitis oma 
poolpimedate silmadega pilgu üle toidubaari ruumi. «Täna anti minu toitjatele palka, 


sellepärast nad nii helded olidki. Homme ei saa ma võib-olla isegi soola ja leiva jaoks 
küllalt.» 

Goida jõi õlle ära ja otsustas, et kauemaks ta ei tohi siia jääda. Ta väljus, läks üle 
tänava ja astus sisse apteeki, kust oli hästi näha toidubaari uks. 

Batura ei lahkunud toidubaarist kohe. Ta tegi seda alles õhtu eel. Goida arvas, et 
purjus vanamees läheb koju. Ei, kindlal sammul ja kepiga teed kõpsides läks ta piki Aia 
tänavat, pöördus Kirovi tänavale ning asus Goida üllatuseks jälle oma postile 
tänavanurgal, suure võraga kastani all. 

Õhtul pärast kella kuut hakkasid tööpäeva lõpetanud ohvitserid väljuma 
mitmekorruselisest lennuväekoondise staabi hoonest ja sellega külgnevatest majadest. 
Kõik nad möödusid ükshaaval ja gruppides kastanist, mille all seisis kerjus. Metalli 
langes nüüd vaid harva tema musta kübarasse, kuid vanamees ootas kannatlikult seistes. 

Poole tunni pärast oli Batura kadunud. Tagasi tuli ta pärast seitset, 

enne seda, kui ohvitseride majas pidi algama kinoseanss. Hilisõhtul lahkus ta Kirovi 
tänavalt lõplikult. 

Goida jälgis Baturat, kuni see koju jõudis ja tuli Kirovi tänavale tagasi. Tänav oli 
inimtühi, halvasti valgustatud. Vassil lõi krae üles, lükkas sonimütsi silmadele ja asus 
kastani alla. «Mida ta siit näeb?» mõtles Goida. 

Užgorodi tänaval kõpsusid reipalt ja lõbusalt naistekingade kontsad. Nurga tagant 
ilmusid välja kaks tüdrukut ühesuguste kübarate ja ühesuguste mantlitega. Nad uhasid 
Goida üle tugeva lõhnaõliaroomiga. Mõlemad olid niivõrd süvenenud oma jutuajamisse, 
et ei märganudki Goidat, ja too pidi tahtmatult kuulma nende kevadisi südamesaladusi. 
Tõsi küll, need saladused polnud suured, need olid juba vanad saladused ja kuulusid 
nende liiki, mis saadavad iga inimese noorust: mida ta neiule ütles ja mida neiu temale 
vastas, kuidas ta äkki neidu suudles ja kuidas neiu kohkus, tahtis ära joosta, kuid ei 
saanud, jalad ei kuulanud sõna. 

Tütarlapsed kadusid naerdes pimedusse. 

Goida tuli kastani alt ära. Täna polnud tal siin enam midagi teha. Nüüd ta taipas, miks 
Batura hommikust õhtuni seisis Kirovi ja UŽgorodi tänavate nurgal. Päevast päeva ja 
nädalast nädalasse kõndisid temast mööda ohvitserid, ja vanamees kuulas nende 
jutukatkendeid ning kogus kannatlikult talle vajalikku informatsiooni. 

Goida läks Kiievi tänavale, et kõigest sellest Zubavinile ette kanda. Major kuulas teda 
tähelepanelikult ja käskis vaatlusi jätkata. 

Teise päeva varahommikul ilmus Goida jälle oma sõbra korterisse. Anna Stepanovna 
võttis teda vastu kavala naeratusega. 

«Mis, kas tulid jälle püha tööd tegema?» Ta viitas peaga aknale, kust paistis Kirovi 
tänava nurk. «Võta aga oma positsioon sisse, ega ma segama ei hakka.» Heitis vana 
tumeda rätiku pähe, võttis korvi ja läks. 

Goida lõi aknapooled lahti, süütas sigareti ja hakkas Batura ilmumist ootama. Ootas 
tunni, ootas kaks, kuid vanamees ei tulnud. Kas ta tõepoolest oli midagi märganud, haisu 
ninna saanud? 

Kella üheteistkümne paiku kolksatas välisuks. Anna Stepanovna tuli tagasi. Ta nägu 
oli ärev ja murelik. ; 


«Noh, kuidas on?» küsis ta raskesti hingeldades ja kortsuliselt laubalt higi pühkides. 
«Mis sa siin istud? Siin poleks sul tarvis olnud istuda. Sinu Batura peab täna valvet 
ungari kiriku juures.» 

«Minu Batura? Mis te nüüd, tädi Anja!» Goida oli hämmeldunud, segadusse aetud ja 
ta ei osanud seda varjatagi. 

«Hea küll, ära ilmaaegu vastu puikle! Kui välismaalane Baturale raha andis, siis sain 
ma kohe aru, miks sul meie korterit tarvis oli.» 

«Mis välismaalane? Mis raha?» 

Anna Stepanovna pani akna kinni, haaras Goida käest ja tõmbas ta keset tuba: «Kuula! 
vee) 

Anna Stepanovna kõneles ägedalt, katkendlikult, üksikasju vahele jättes, kuid Goida 
taipas selgesti juhtunu mõtet. 

Kauplus, kuhu Anna Stepanovna oli sisse astunud, asetses protes- 
tantliku kiriku peasissekäigu vastas. Toitu ostes oli Anna Stepanovna märganud läbi 
vitriini Baturat. Kerjus seisis kivisel kirikutrepil, must kübar käes. Möödakäijad olid 
vaikides ja peatumata vanamehele peenraha heitnud. Ja ainult üks mees, keda Anna 
Stepanovna ei tundnud, kindlasti mitte kohalik elanik, oli Batura kohale jõudes 
silmitsenud teda pealaest jalatallani, kehitanud õlgu, öelnud midagi ja astunud siis 
kirikusse. See mees oli olnud väga välismaalase moodi — pikk, heledas lühikeses palitus, 
laiaservaline kübar peas, kollased kindad käes, prillid ees. Anna Stepanovna oli 
tahtmatult hakanud tema vastu huvi 
tundma. Ta väljus kauplusest ja astus ka kirikusse. Võõras oli paljastanud pea, toetas 
vastu uksepiita ning silmitses uudishimulikult kirikulisi ja pühakoja sisustust. Ta ei 
jäänud siia kauaks. Kui ta kirikust lahkus, läks Anna Stepanovna talle järele. Teda 
huvitas, kas võõras veel Batura juures peatub, kas ütleb kerjusele midagi. Jah, jälle jäi 
seisma. Kobas taskus, võttis kümnerublalise, viskas selle Batura kübarasse ja ütles: 
«Vähe, kuid rohkem ei või.» Peale Batura seisid kiriku juures veel kaks kerjust. Neile 
andis välismaalane ka kummalegi kümme rubla. 

Pärast seda läks ta tänavale, kus teda ootas lahtine auto, mis kuulus 

Javori võõrastemajale «Inturist». Kui välismaalane oli ära sõitnud, keskendas Anna 
Stepanovna oma tähelepanu Baturale. Veendunud, et teda keegi ei jälgi, võttis too saadud 
kümnerublalise, heitis sellele põgusa pilgu ja pistis jälle tasku. 

Kuulnud ära Anna Stepanovna jutustuse, sööstis Goida Zubavini juurde. Mõne minuti 
pärast oli ta juba Kiievi tänaval, julgeoleku Javori rajooniosakonna õuepoolse ukse 
juures. Ta jooksis mööda järsku treppi teisele korrusele ja jäi raskesti hingeldades seisma 
osakonna ülema helikindla ukse taha. Ta tõmbas hinge tagasi, kohendas mütsi ja koputas. 

Peale Zubavini viibisid kabinetis veel Goidale tundmatu polkovnik ja kindral 
Gromada, keda Javoris kõik tundsid. 

Leitnandi näost sai Zubavin aru, et Goida on ilmunud erakordselt tähtsa ettekandega. 

«Kas on uudiseid?» küsis ta. 

«Jah, seltsimees major. Lubage ette kanda.» 

Zubavin pöördus polkovniku poole: 

«Tema ongi see... Vassil Petrovitš Goida. Saage tuttavaks.» «Väga rõõmustav. Täpselt 
niisugune, nagu ma teda kujutlesin.» Polkovnik Šatrov surus tugevasti leitnandi kätt. 


Kindral Gromada noogutas Goidale lahkelt. Ta oli tõstnud oma prillid laubale ning 
ootas nüüd lühinägelikult silmi kissitades kannatamatult uudiseid. 

Vassil jutustas, mis oli juhtunud protestantliku kiriku ees. Lõpetanud ettekande, astus 
ta ukse juurde ja jäi ootama. Kõik vaikisid. Gromada pahvis pahuralt piipu ja silmitses 
lage, pea mõtlikult kuklas. Šatrov trükis hoolega oma halle meelekohti. Zubavin vaatas 
kannatamatult kord kella, kord Javori linnaplaani, mis oli laual lahti. Kõik kolm mõtlesid 
ilmselt ühest ja samast, lahendasid ühte ja sama ülesannet. 

Esimesena katkestas vaikuse Zubavin: 

«Minu arvates on see Crapsi saadik, sidemees.» 

«Paistab küll sedamoodi,» tähendas kindral Gromada ettevaatlikult. «Aga mis teie 
arvate, seltsimees polkovnik?» 

«Ei tea;» vastas Šatrov mõtlikult. «Kui too välismaalane on sidemees, siis milleks ta 
nii riskib, päise päeva ajal ei karda põhjustada enese ja oma agendi sissekukkumist ning 
tuleb Baturaga kohtumisele?» 

«Miks peaks see olema riskantne, seltsimees polkovnik?» vaidles Zubavin vastu. «Siin 
pole ju vähematki riski. Ta on ju veendunud, et Batura on väljaspool meie kahtlustusi. 
Pealegi on see välismaalase kohta niivõrd loomulik: tunda huvi kiriku vastu, anda 
kerjusele armuandi. Ei, seltsimees kindral, see mees on sidepidaja. Olen veendunud, et 
koos armuanniga puistas ta Batura kübarasse ka Piisoni direktiivi. See on salakirjas 
kümnerublase peale kantud.» 

«Jah, esialgu paistab küll nõnda olevat,» nõustus Gromada. 

Šatrov kahtles: 

«Ei tea. Teie oletused on liiga... kuidas seda öelda .. .» Ta naeratas äkki: «Hirmus 
sirgjoonelised. Mina olen harjunud hoopis ettevaatlikumalt asju arutama. Mulle tundub, 
et Craps oskab tegutseda kavala-mini ja kindlamini. Aga muuseas, mine tea, mis nalja 
saatan võib vahel sekka lüüa. Võib-olla on teil õigus. Teate, kontrollime minu kahtlustusi 
ja teie veendumusi.» 

«Kuidas? Mida teie soovitate?» Gromada vaatas polkovnik Šatrovile otsa. 

«Jevgeni Nikolajevitš, kas te võiksite mingil väga süütul ettekäändel ja kõige kiiremas 
korras lasta too kerjus miilitsa poolt kinni pidada ja läbi otsida?» 

«Võin! Läki, seltsimees Goida!» 


Ignat Batura oligi see John Fine'i agent, kes kandis suure inimese nime — Homeros. 
Tema oli täitnud ainult resident Dzjuba poolt saadud ülesandeid ja ainult Dzjuba ees aru 
andnud. Ta ei tundnud ühtegi teist Dzjuba agenti linnas ja need ei tundnud teda. Ta võis 
muidugi arvata, et ka Dzjubal olid oma ülemused. Kuid tal polnud aimugi, kes need on ja 
kus nad asuvad. Ning ta ei tundnud selle vastu erilist huvigi. Tema varustas Dzjubat 
korralikult informatsiooniga, sai raha — ja oligi kõik. Teade Dzjuba hukkumisest oli 
jõudnud temani juba samal päeval, kui «Taga-Karpaatia Pravdas» oli ilmunud 
vastavasisuline sõnum. Homeros ei kaotanud pead. Ta mõistis, et Dzjuba surmaga ei lõpe 
tema spioonikarjäär. Ta oli kindel, et varem või hiljem ilmub tema juurde Kirovi ja 
Užgorodi tänavate nurgale või protestantliku kiriku ette Dzjuba järglane ning et kõik 
algab jälle otsast peale. 

Ja nüüd oligi too ilmunud. Tema sõnad: «Vähe, kuid rohkem ei või,» olid 
kokkulepitud märguandeks. Heites Batura kübarasse kümnerublalise, oli võõras jõudnud 


lausuda väljendusrikka, kuid võõrastele kõrvadele tabamatu sosinaga, mida õpetatakse 
spioonide koolis igale luura- 

jale: «Te olete määratud Vanamehe asemele. Instruktsioon on raha 
peal.» 

Homerost kohutas see määramine. Tema, Batura, on nüüd resident! On niisugune asi 
üldse mõeldav? See koorem käib temale üle jõu. Tal pole ju isegi aimu, mida nimelt 
resident peab tegema. Tema oskab teha hästi ainult üht tööd — kuulata, mida räägivad 
temast mööduvad ohvitserid. Ta oleks valmis ka edaspidi niiviisi töötama, kuid 
residendina... Batura kobas krabisevat kümnerublalist: huvitav on siiski teada, mis 
sinna on kirjutatud! 

Homeros suutis suuri vaevu oma postil ettenähtud aja ära seista. Pärast 
jumalateenistuse lõppu oli ta kaua kahevahel, kuhu minna — kas koju või Jakovi juurde. 
Lõpuks läks ta siiski Aia tänavale ja istus oma lemmikbaari, Jakovi juurde. Ta ei joonud 
täna rohkem kui tavaliselt, ei jäänud purju, istus vaikselt oma nurgas, aga ikkagi läks 
skandaaliks. Kaks purjus noormeest tikkusid talle ligi ja hakkasid norima. Tüli lõppes 
lööminguga. Tuli militsionäär. Kõik kolm viidi jaoskonda. Dokumendid võeti ära, mehed 
kuulati üle, noomitti, öeldi, et nad ei teeks avalikus kohas skandaali, ja lasti minema. 
Õhtuks jõudis Homeros koju. Erakordse sündmuse puhul otsustas ta täna mitte enam 
Kirovi tänavale minna. Ta sulges hoolikalt akna ja hakkas saadud direktiivi töötlema. 
(Omal ajal oli Dzjuba õpetanud talle kõige lihtsamat salakirja, kodeerimist ja 
dešifreerimist.) 

«Tänasest päevast peate hakkama täitma hukkunud Vanamehe funktsioone,» kõlas 
käsk, mille oli salatindiga kirjutanud kümnerub-lasele rahapaberile Baturale tundmatu 
Kakskümmend üks. «Kõige lähemal ajal muretseb sidepidaja teile raadiojaama ja 
suurema summa raha. Oodake abilist — Lamburit. Kindlustage illegaalne vastuvõtt 
kindlas korteris. Märgusõna: «Vanaisa, kuidas pääseb Aia tänavale?» — «Kas te pole 
kohalik elanik?» — «Ei, ma olen Rahhovist». Informatsiooni kogumist jätkata. Otsige 
energiliselt toetust kohalike elanike hulgas, eriti nende tagakarpaatlaste hulgas, kes 
viibisid koos teiega Lõuna-Ameerikas ja Austraalias. Kulutustega pole tarvis kitsi olla. 
Täpsemad juhised toob teile Lambur.» 

Batura luges kirja läbi, ohkas raskelt, sügas kukalt ja hakkas kiruma: 

«Lollpead! Idioodid! Kelleks te mind peate? See pole minu töö!» 


Päeval kella kaheteistkümne ajal katkenud nõupidamine major Zuba-vini kabinetis 
jätkus kella nelja ajal. Zubavin asetas lauale kindral Gromada ette koopia käsust, millele 
oli alla kirjutanud Kakskümmend üks, see tähendab Piison. Polkovnik Šatrov luges selle 
kaks korda läbi. 

«Jah,» ütles ta mõtlikult ja hämmeldunult, «see oli ootamatu käik. Ma poleks võinud 
arvata ega aimata, et Piison võib niisuguse tükiga hakkama saada. Hakkame siis pealegi, 
nagu vanarahvas räägib, selle ahju juures tantsu lööma, lähtudes faktist, et Batura on 
nüüd resident.» 

Kes aga oli see mees, kes tõi Homerosele šifreeritud käsu «Lõuna» luurekeskuselt, 
kuidas ja kust ta tuli Javorisse ja mis on tema tõeline eesmärk? 


NELJAS PEATÜKK 


Viini ekspress jõudis Javorisse nagu tavaliselt varahommikul. Vagu-nite lamedatel 
katustel mustendasid suured niiskuselaigud, pee-gelaknad tõmbusid rõskeks ja 
trepiastmetel mustendas reisijate poolt toodud pori. Ilmselt oli seal, kust rong tuli, 
Doonau kallastel, Viinis ja Budapestis, Alföldi pustas, tulnud paduvihma. 

Kuni rong kuivas tõusnud päikese paistel, kontrollisid piirivalvetoim-konnad saabunud 
reisijate dokumente. Täna oli neid palju: puhkusele tulevaid nõukogude ohvitsere ja 
sõdureid, kes teenisid okupatsioonivägede grupis Austrias, noormehi ja neidusid, kes olid 
tagasiteel Moskvasse Roomast, kus olid toimunud maailmameistrivõistlused võimlemi- 
ses, suur delegatsioon ungarlasi, kes reisisid läbi Nõukogude Liidu Hiinasse, 
parlamenditegelasi, mitmesuguste maade kaubandusesindajaid, diplomaate, kes eelistasid 
rongi lennukile, ja lõpuks lihtsalt rändureid, transiitturiste. Viimaste hulgas ka Frank 
Build — pikk kui-vetanud viiekümneaastane mehemürakas, paksud prillid pikal kondisel 
ninal. Frank Build pahvis rahulikult sigaretti ja vaatas aknast igavleva pilguga välja, kui 
ta dokumente kontrolliti. Kogu selle protseduuri vältel ei öelnud ta piirivalvuritele ei 
«jah» ega «ei», ei vaadanud neist ühelegi otsa. Neid polnud tema jaoks üldse olemas. 

Täitnud kõik piiri ületamisega seotud formaalsused, astus Frank Build vaksali 
kolmandale korrusele, kus asus võõrastemaja välismaalt tulnud reisijatele, seadis end 
mugavas numbritoas sisse, võttis dušši, ajas habet, riietus ümber. Värskena, puna 
aukulangenud põskedel, astus ta kellelegi otsa vaatamata ükskõiksena restorani. Talle anti 
munarooga singiga, konjakit, juustu, kohvi. Ta sõi ja jõi kiirustamata, tõstmata pilku 
taldrikult. Arve maksmisel küsis ta ettekandjalt inglise keeles, kas Javoris saab osta 
inglise-vene sõnaraamatut. Ettekandja oskas inglise keeles vaid kolme sõna: «Ei saa aru.» 
Frank Build läks üle saksa keelele. Ettekandja oskas seda hästi. Jah, Javoris on 
suurepärane kauplus, kust võib osta inglise-vene sõnaraamatu ja palju muid häid teoseid. 
Ja see asub päris lähedal, kahe minuti tee vaksalist, peatänaval. Näete, see paistab isegi 
siia ära: kaks vitriini, kõrge tammeuks ja selle kohal punane silt suurte tähtedega: 
«Raamatukauplus». 

Frank Build heitis hajameelse pilgu läbi akna raamatukaupluse suunas, pistis sigareti 
mehaanilise liigutusega suhu ja tõusis aeglaselt püsti. Enne kui ta restoranist lahkus, 
esitas ta veel ühe küsimuse: «Kus vahetada dollarid nõukogude raha vastu?» Ettekandja 
andis ka sellele küsimusele vastuse. 

Jälle mitte kellelegi otsa vaatamata, midagi märkamata, külmalt ja 

kõrgilt lahkus reisija restoranist, läks trepist alla, sammus läbi vestibüüli ja jõudis 
vaksaliesisele, mida kaunistasid vastsed lillepeenrad ja värsked muruväljakud. 

Rahavahetamispunkt asus siinsamas väljakul väikeses majas. Jätnud sinna dollareid ja 
saanud nende eest rublasid, siirdus Frank Build tammeustega kaupluse juurde, mille 
mõlemad vitriinid olid täis raamatuid. 

Raamatukaupluse avaras ruumis oli arvukatel riiulitel mitu tuhat raamatut. 

«Oi, kuhu ma sattunud olen?» hüüdis reisija saksa keeles. «Teie kauplus on ju nagu 
Briti raamatukogu!» 

Mees, kes kandis musta ülikonda, värsket valget särki ning tagasihoidlikku” tumedat 
kaelasidet, tervitas külalist lahkelt ja vastas heas saksa keeles: 


«Briti raamatukogust jääme me muidugi kaugele maha. Kuid isegi sellel hulgal 
raamatutel on Javori töötajaile rohkem tähtsust kui Briti raamatukogu miljoneil köiteil 
Londoni töötajaile.» 

«Te pole ainult müüja, vaid ka agitaator!» naeratas Frank Build. See oli tema esimene 
naeratus pärast seda, kui ta oli sattunud Nõukogudemaale. «On teil olemas inglise-vene 
sõnaraamat?» 

«Palun, olge lahked.» Musta ülikonnaga mees võttis riiulilt paksu raamatu 
tumepunases köites ja asetas selle ostja ette. 

«Jaa, seda ma just vajangi,» kostis Frank Build rahul olles. 

Ta pistis sõnaraamatu oma vihmamantli avarasse taskusse, luges välja vajaliku hulga 
rublasid ja viis need kassasse. Müüjale tšekki ulatades surus ta tema kätt ja lausus 
pooleldi naljatades: 

«Tänan teid, härra agitaator.» Ja lisas samas sosinal: «Tervitus Piisonilt.» 

Piisonilt? ... Mees leti taga oli vapustatud. Arthur Craps ise saadab talle tervituse. 
Tuletas lõpuks ikkagi meelde! Ja kui palju aastaid oli vait. Piison oli Krõži ristiisa. Olles 
sõjaväelise atašee abiks Prahas, oli Arthur Craps värvanud ta oma agendiks. 
Kuusteistkümmend aastat tagasi oli Krõž lihtne agent, ja lihtne agent oli ta ka nüüd. 
Craps oli aga järsku mäkke tõusnud. Kõneldakse, et ta olevat saanud tähtsaks isikuks, 
peaaegu esimeseks meheks välisluure staabis. Ja ega ta ilmaaegu Krõži meelde tuletanud. 
Sellel on kindlasti oma oluline põhjus. 

Ljubomir Krõž osutas juba esimestel aastatel pärast Taga-Karpaa-tia taasühendamist 
Nõukogude Ukrainaga oma peremeestele küllaltki väärtuslikke teeneid. Kõik hangitud 
andmed andis ta üle resident Dzjuhale, too aga saatis need edasi. Krõžil oli tegemist 
ainult Dzjubaga. Hiljuti sai ta ajalehest teada, et Dzjuba oli mägedes surnuks kukkunud. 
Krõž oli veendunud, et resident polnud juhuslikult surma saanud: kellelgi oli tarvis, et 
Dzjuba kuristikku lendaks. Esimestel päevadel pärast tema hukkumist oli Krõž 
rõõmustanud ootamatult saabunud vabaduse üle. Nüüd pole tal enam tarvis väriseda oma 
elu pärast — ega surnu saa teda välja anda. Kuid möödus mitu nädalat ja Krõž hakkas 
nukrutsema ilma Dzjubata, ilma tema rahata. Ta oli juba harjunud salajase 

sissetuleku abil oma elu kaunistama. Korduvalt oli Krõž juba jõudnud kahetseda 
kaotatud sissetulekuallikat. Ja nüüd seisab see jälle ahvatlevalt tema ees Piisonilt 
saabunud tervituse näol. Kas tõepoolest ainult tervitus? Nii vähe? Ei, siin peab veel 
midagi olema. 

Pisut kahvatunud, higipiisad korralikult kammitud hallidel meelekohtadel, vaatas 
Ljubomir Krõž lootuse ja hirmuga läbisõitva välismaalase selga. Kas ta tõepooolest ei 
ütle talle midagi rohkem? 

Frank Build liikus sõnaraamatut lehitsedes aeglaselt ukse poole, tundmata huvi ühe 
tema hoolde usaldatud Piisoni agendi hingeliste elamuste vastu. Ta haaras juba ukse 
käepidemest, tõstis juba jalga, et üle kaupluse läve astuda, kuid pöördus siis äkki ringi ja 
tuli tagasi. 

«Kuulge,» ütles ta sõnaraamatut letile heites, «sellel eksemplaril on oluline defekt: 
kortsus ja halvasti lahti lõigatud leheküljed.» 

Vabandades ja hämmeldunult askeldades leidis Krõž sõnaraamatust teise eksemplari, 
mis rahuldas nõudlikku ostjat. 


Praakraamatut tagasi andes sosistas Frank: «Vaadake 219.» Seejuures asetas ta letile 
glasseekinda, mis oli millegagi täis topitud, ja osutas sellele paljutähendava pilguga. 
Müüja saatis samal hetkel «saadetise» leti alla. Ostja seisis seljaga kassapidaja poole ja 
varjas selle eest müüjat. 

«Noh, see on juba teine asi,» kostis Frank Build ja peitis sõnaraamatu vihmamantli 
tasku. «Nägemiseni.» 

Kassapidajast möödudes kergitas ta sellele kübarat ja kummardas . .. 

Tund aega hiljem kohtus Frank Build, kes täitis «Lõuna» luurekeskuse sidepidaja 
funktsioone, teise agendiga — Homerosega. Niihästi esimese kui ka teise Piisoni poolt 
antud ülesande täitis ta ühesuguse hoolikusega, pidades silmas kõiki julgeoleku ja 
maskeerimise abinõusid. Ta ei teadnud, et esimene agent oli määratud Javori residendiks 
tõsiselt, teine aga vaid fiktiivselt, et tõmmata kõrvale nõukogude luurajate tähelepanu. 
«Mägede kevade» operatsioonis nimetatigi kahtluse-alust agenti Homerost söödaks. 
Midagi muud temalt ei loodetudki. Las tõmbab mõneks ajaks nõukogude luure piinliku 
tähelepanu enese peale. Küllap pärastpoole julgeolekuorganid taipavad oma eksitust, kuid 
siis on juba hilja: «Mägede kevade» operatsioon on siis juba sooritatud. 

Nii arutas Piison. 

-.. Vaevalt oli uks välismaalase taga sulgunud, kui raamatukaupluse kassapidaja oma 
klaaskapist välja jooksis ja Krõži ründama hakkas. Krõž rahuldas meelsasti tema 
naiselikku uudishimu, kuid ei rääkinud talle muidugi mitte kõigest, millest ta ostjaga oli 
vestelnud. 

Kassiir läks jälle oma klaaskappi. Krõž ootas pisut ja võttis siis ing-lise-vene 
sõnaraamatu, mille sidepidaja oli salaja ümber vahetanud, rebis piinliku hoolega, peaaegu 
märkamatult välja lehe, mille nurgal oli number 219, ja peitis tasku. 

Õhtul koju jõudes tõmbas ta aknale tiheda kardina ette ja puistas välja kinda sisu, mille 
Piisoni saadik oli talle üle andnud. Need olid uhiuued sajadollarilised rahamärgid. Krõž 
luges need üle ja peitis ära. 

Siis võttis ta peidikust pudeli läbipaistva vedelikuga ja ilmutas hoolikalt selle, mis oli 
sõnaraamatu ridade vahele kirjutatud. Krõži poolt dešifreeritud instruktsioon oli 
napisõnaline. Agendile nr. 2113, hüüdnimega Rist, kirjutati ette, et ta kõige kiiremas 
korras jätkaks poolelijäänud tööd, kuid mitte enam lihtsa agendina, kelleks ta oli enne, 
vaid Javori residendina. 

Salakiri lõppes sõnadega: «Lähemal ajal ilmub teie juurde Tšerno-goorlane. 
Kindlustage talle oma majas kindel varjupaik. Täitke kõiki tema juhtnööre. Piison.» 

Ljubomir Krõž luges instruktsiooni üha uuesti ja uuesti. Resident! Niivõrd suur 
ülendamine erutas teda. Kuidas seda mõista? Miks temast nii kaua ei hoolitud, miks just 
nüüd, millal ta kõige vähem võis loota Piisoni heatahtlikkusele, edutatakse teda 
residendiks? Tähendab see seda, et teda prooviti, et teda leiti nüüd niisuguse usalduse 
vääriline olevat? Või langes valik tema peale vaid seepärast, et praegu pole Javoris 
sobivamat kandidaati? Ljubomir Kr5ž oli selle aja jooksul, mis ta Piisonit teenis, palju 
kordi veendunud, et on naiivne oodata peremehelt suuremeelset õiglust. Kuni annad 
väärtuslikke andmeid, mida sa oled elu hinnaga hankinud, niikaua oled sa vajalik, seni 
saad raha. Kuni sa pole sisse kukkunud, kuni nõukogude luurajad pole sulle jälile saanud, 
kuni sa oled residendi eksisteerimisele ohutu, seni sinu salajased sõbrad hoiavad sind ja 
kannavad su eest. hoolt. Ja needsamad mehed saadavad sind kohe teise ilma, kui sa 


rumalast peast sisse kukud. Tähendab, et kui reaalselt arutada, siis pole residendiks 
ülendamine mingiks eriliseks usaldusaktiks temale, Krõžile, vaid hädavajalikuks aktiks, 
mille tingis Dzjuba surm. 

Olgu kuidas on, kuid Rist oli ometi rõõmus, et Piison oli ennast ilmutanud, et jälle 
hakkavad tuhanded tema tasku veerema. Uus positsioon tõotas talle suuri tulusid. Kuidas 
siis — resident! Krõž kui vanem agent oli Dzjubale eriti lähedal seisnud ning ta teadis 
väga hästi residendi kohustusi. Ainult resident üksi teab täpselt, keda ta teenib ja kus 
asuvad peremehed. Ainult tema saab instruktsioone, mis saadetakse üle piiri spetsiaalse 
sidepidajaga või raadio teel. Resident värbab agente, instrureerib neid oma äranägemise 
järgi ja maksab nende teenete eest. Resident hoolitseb selle eest, et nad ei tunneks 
üksteist, et nad elaksid tagasihoidlikult, ei tõmbaks endale liigset tähelepanu ega ärataks 
julgeoleku kahtlustusi. Resident koristab oma teelt kõik need, kes muutuvad ohtlikuks 
tema, residendi, julgeolekule. Tema, resident, «treenib» värvatuid, õpetab neile kõike 
seda, mida omal ajal temale õpetati: lobisejatelt huvitavaid andmeid välja meelitama, 
pealt kuulama saladusi, varastama halvasti hoitud dokumente. Residendi salapaikades 
hoitakse relvi, tugevaid mürke, raadiosaatejaama, suuri rahasummasid, salatinti, 
komplekti instrumente ja materjale, mille abil võib vajaduse korral meisterdada passe ja 
töötõendeid. Resident organiseerib salakor-teri — varjupaiga neile, keda paisatakse 
kohale piiri tagant, ja neile, keda tuleb suunata tagasi, kordoni taha. Ainult resident 
suunab oma agente ühele või teisele tähtsale objektile. 

Kõige raskem ja ohtlikum külg residendi tegevuses on agentuuri värbamine. Võid 
sisse kukkuda juba esimese inimese puhul, kui su šeff pole sulle omal ajal õpetanud 
inimeste nõrkusi nägema ja kui ta pole sinust kujundanud «inimhingede püüdjat». Ründa 
neid, keda sa välja oled valinud, kindla peale, võida iga kord. Pool võitu, ebaõnnestunud 
rünnak on Sinu hukatus. 

Terve öö harjutas Krõž mõttes ennast oma uue olukorraga, mõtles öö läbi, arvestas 
kuidas, millal ja millest alustada. 

Krõž otsustas kõigepealt rajada kindla aluse oma residentukule eksisteerimisele. Ta 
hakkas otsima kindlaid abimehi, kes võiksid Piisonile olulist abi anda. Lastes oma 
vaimusilma eest läbi käia vähemalt sada Javori tuttavat, sõpra ja töökaaslast, peatus uus 
resident kõigepealt ühe isiku juures, keda Javori põlised elanikud kõik hästi tundsid — 
see oli Marta Stefanovna Lõssak. 

Marta Stefanovna oli sündinud Doonau kaldal Budapestis, paigal-püsimatu ärimehe 
perekonnas. Varajase lapsepõlve oli ta veetnud ühes Põhja-Transilvaania mägilinnakeses. 
Õppinud Slovakkias Bratislavas. Mehele läks Juri Lõssakile ja sünnitas talle Javoris poja 
Andrei. Oli hulkunud võõrsil, kaua läbi käinud rumeenlaste ja tšehhidega, ukrainlaste ja 
saksa kolonistidega, peamiselt kaupmeestega. Seetõttu rääkis Marta Stefanovna vabalt 
nende keeli, oli omandanud nende harjumused, üle võtnud nende maitsed. Kui ta praegu 
Rumeeniasse ilmuks, võiks teda kergesti rumeenlannaks pidada. Ka Budapestis või 
Debrecenis ei lööks ta risti ette. Ja ega ta Javoriski halvasti elanud. 

Marta Stefanovnat tundsid linnas kõik moenarrid, kes ei tahtnud seista järjekorras 
defitsiitsete moekaupade, hiina siidi, ungari või bulgaaria seemisnaha ja kingade järgi. 
Marta Stefanovna oli õmbleja ja ta võis peale selle kaasa aidata ka igasuguse ostu või 
müügitehingu juures. Ta akumuleeris kõiki linnauudiseid ja tühje jutte. Tema levitas neid 
ka igas suunas edasi. 


Sellesama Marta Stefanovna otsustaski Krõž kõige lühema aja jooksul oma agendiks 
teha. Rahaahnus, valelikkus, silmakirjatsemine, armastus kirjude hilpude vastu, harjumus 
hästi süüa ja juua teiste arvel, harjumus elada käo kombel võõrastes pesades: täna ungari, 
homme slovaki, ülehomme saksa pesas, spekulandi rafineeritud osavus, avantüristi 
paindlikkus, valmisolek karata kõrri igaühele, kes ähvardab tema isiklikku heaolu, — 
kõik see oli Marta Stefanovnale juba ammugi omane ja see kergendas Krõži rasket 
ülesannet. Selleks et teha Marta Stefanovna oma inimeseks, see tähendab — panna ta 
teadlikult teenima ennast, tähendab Piisonit, pole residendil tarvis palju teha: Martat tuleb 
püüda mingi söödaga, mis on lükitud välimuselt kauni õnge otsa. 

Ühel aprilliõhtul lõpetas Ljubomir Vassiljevita Krõž oma töö raamatukaupluses ja läks 
Raudtee tänavale, selle viimasesse soppi, kus elas Marta Stefanovna. Nagu alati oli tal 
seljas must hoolikalt pressitud ja ilma ühegi plekita ülikond, laitmatult puhas valge särk, 
kantud, kuid veel küllaltki nägus veluurkübar ja saapad, mille paksud tallad 

olid valmistatud veel vanal ajal argentiina pühvli kõvast nahast ja mis ei kartnud ei 
vett, lund ega päikest. Paremas käes oli Krõžil väike-kaalukas kohver. Ta astus sealpool 
tänavat, kus puud ja põõsad eriti tihedalt oma oksi laiali sirutasid. Õnnelikult, ilma endale 
tähelepanu tõmbamata jõudis ta Raudtee tänava lõppu, Marta Stefanovna punase- 
katusega telliskivimaja juurde. Kõik aknad olid luukidega korralikult suletud, valgust ei 
tunginud läbi ühestki praost. Krõži see ei heidutanud. Ta astus jalgvärava juurde ja lükkas 
seda õlaga. Kinni. Mis teha? Väravale ei taha koputada — naabrid võivad kuulda. Krõž 
ronis üle: madala aia, mis piiras tänava äärde ulatuvat majaosa, ja koputas ettevaatlikult 
aknale. Möödus minut, teine: keegi ei vastanud. Krõž ootas kannatlikult. 

«Kes seal on?» kostis lõpuks arglik hääl, 

See ei tulnud seestpoolt, vaid õuest. 

Krõž pöördus ümber. Harvade tähtedega tumeda taeva taustal ja sakilise aia kohal 
märkas ta kellegi musta kandilist pead. Kui ta tähelepanelikumalt silmitsenud oli, tundis 
ta ära Maria, Marta Stefanovna seltsilise ja teenija, kes alles hiljuti oli nunn olnud: ta 
nägu oli lumivalge, kriit j as, tume sall oli nunnakombe kohaselt pähe heidetud. Ta seisis 
teisel pool planku mingil kõrgemal kohal ja uuris hoolega hilist, külalist. 

«Tee uks lahti, püha Maria, see olen mina,» sosistas Krõž. «Kes?» 

«See, kes sind armastab.» 

«Ah teie?» Maria kadus käratult aia taha. 

Hetk hiljem avanes jalgvärav ja Maria lipsas tänavale, kerge ja must nagu vari. 

«Tere õhtust, pan Ljubomir! Kas tulete täna selle juurde, keda armastate, või selle 
juurde, keda austate?» küsis ta pilkavalt. «Mõlema juurde korraga. Kas Marta on kodus?» 
«Kodus. Astuge sisse.» «Kas üksi või tellijatega?» 

«Naistellijatega tegeleme ainult päeval, õhtuti käivad rohkem mees-tellijad.» Maria 
puhkes naerma ja jooksis pimedusse. 

«Jooksis perenaist hoiatama,» arvas Krõž. Ta sammus läbi õue mööda tuttavat 
tellistega kaetud teed ja jõudis puunikerdustega kaunistatud välistrepile. Ereda valguse 
tõttu silmi kissitades avas Krõž ukse esikusse ja põrkus silm silma vastu Marta 
Stefanovnaga. 

Too oli väga omapärane naine: suur, tüse, tõmmu, tihedate kulmude ja hiiglasuurte 
mustlasesilmadega. Tema sinakasmustadel juustel ilutses kombinatsioon mitmevärvilisest 
villasest riidetükist, mida siin Taga-Karpaatias turbaniks nimetati. Suu oli tal tugevasti 


värvitud. Kõrvus rippusid mustade ripatsitega kuldsed kõrvarõngad. Sõrmed olid sõr- 
mustest ülekoormatud. Parema käe nimetissõrm ja pöial olid kollased — see andis 
tunnistust tema kiindumusest sigarettide vastu. Eredavärvi-line kleit — suured punased 
kirsid sinisel põhjal —, punased kingad ja läbipaistvad musta kannaga sukad kroonisid ta 
välimust. 

«Tere õhtust, Marta!» Krõž asetas kohvri korralikult esiku nurka, astus mõõdetud 
sammul perenaise juurde, kummardas kiirustamata ja .surus oma külmade huultega tema 
käeseljale suudluse. 

«Aa, Ljubomir!» venitas perenaine madalal, peaaegu mehelikul bassihäälel, 
märkamata külalise külma tagasihoidlikkust. Ta punane suu venis kuni kõrvuni, piiratud 
kulmud kerkisid laubale, rasked mustade ripatsitega kõrvarõngad kõikusid nagu pendlid 
ja sätendasid. «Maria, kus on meie vana vein? Too kähku! Ja valmista õhtueinet.» 

Pool tundi hiljem istus Krõž, rinnaesine suure tärgeldatud salvrä-tiga hoolikalt kaetud, 
Marta Stefanovna vastas laua taga ning hävitas hiiglase isuga kodutehtud vorsti, 
pipardatud ungari pekki, jaroslavi juustu, munaputru, jõi parimat tagakarpaatia veini ning 
vestles sundimatult perenaisega, kes oli näost õhetama löönud. Olles vana privili-geeritud 
majasõbra õigustes, kelle ees alati, igal ajal, nii päeval kui öösel olid selle maja uksed 
avatud, lubas ta enesele aeg-ajalt suudelda Marta Stefanovna kätt, mille järel ta rahulikult 
einetamist jätkas. 

Aeg lähenes juba keskööle. Maria koristas laua ja läks vaikselt oma nurka magama. 

Krõž oli söömise lõpetanud ja keskendas nüüd kogu oma tähelepanu veinile: 
vahetpidamata valas ta seda enda ja Maria Stefanovna pokaali. Marta ei tõrkunud — ta 
jõi külalisega võrdselt. Perenaise sel viisil ette valmistanud, otsustas Krõž asja juurde 
asuda. 

«Marta, mul on sinule suur, suur üllatus,» kuulutas ta. 

«Ah nii!» üllatus perenaine: tema sõber polnud seni valmistanud talle ühtegi üllatust, 
ei väikest ega suurt. «Huvitav, mis see on?» 

Pisut vaarudes suundus Krõž esikusse. Sealt tagasi tulnud, asetas la laua servale kohvri 
ja patsutas peoga selle küljele: 

«Palju sa, Marta, annad selle kasti sisu eest?» 

«Mis seal sees on? Kas raamatud?» 

«Ei. Kas kolm tuhat annad? Aga ilma sisse vaatamata?» 

Marta Stefanovna sasis oma öise külalise juukseid ja patsutas teda veinist õhetama 
löönud põsele: 

«Milleks sul on tarvis tuhandeid, Ljubomir? Lapsi sul pole, naist ka mitte, kallike pole 
sul punast krossigi väärt. Kas kogud raha sukasäärde, või mis?» 

«Marta, ma küsin viimast korda: kas annad kolm tuhat? Anna, enne kui on hilja. Kui 
ma kohvri lahti teen, siis nõuan rohkem.» 

«Aga mis seal siis ära ei ole?» Marta Stefanovna vaatas viimaks tõsiselt ja ärevusega 
lihtsat kohvrit. Ta uudishimu oli viimase piirini üles kruvitud. 

«Noh, kas laod ilma vaatamata raha peo peale? Või teen lahti?» «Ilma vaatamata!» 
kuulutas Marta Stefanovna. 

Talle meeldis riskida. Ja miks mitte riskida, miks mitte anda kolm tuhat Ljubomir 
Krõžile, tema südamele kallile inimesele? See oleks talle parajaks meheks! Kolm tosinat 


kosilast olid tema läve ees käinud — kõigile oli ta ära öelnud. Ljubomiri kutsus ta aga 
ise, ise pakkus ennast talle — tema aga ei võta, hoiab nina püsti! Marta oli proo- 

vinud ka kavaldada: kui ei taha abielluda, siis ära niisama ka käi, ära piina südant. 
Ljubomr aga ei kohkunud, lakkas käimast. Kulus palju vaeva, enne kui ta tagasi tuli. 
Tagasi tuli küll, kuid hakkas Raudtee tänavas käima järjest harvemini. Aga selle eest oli 
ta alati väga ihaldatud ja soovitud külaliseks, kui kohale ilmus. 

Marta Stefanovna avas kummutisahtli, võttis sealt kolm rahapakki, mis vedelesid 
voodipesu all, ja viskas lauale. Krõž pani korralikult kolmkümmend sajarublast 
rahamärki pintsaku tasku. 

«Tee siis ometi oma neetud kohver lahti, ära piina!» nõudis Marta Stefanovna. 

Väikese võtmega, mis rippus tal pika keti otsas, avas Krõž aeglaselt kohvri. 
Kohvrikaant hoides pöördus ta oma sõbratari poole: 

«Marta, kas sa ei karda pimedaks jääda? Sule parem silmad.» «Ah, mis sa nüüd! ...» 

Marta Stefanovna avas jõudu appi võttes kohvri ja nägi uusi, män-gukaartidena segi 
pisatud ilusaid rahapabereid, millel paistsid litograa-filised kujutused vanast mehest, kes 
kandis iganenud soengut ja põsk-habet. See oli raha. Ja mitte teab mis raha, vaid see, 
mida Marta Stefanovna pidas tõeliseks rahaks, seesama raha, mida ta igatses. Need olid 
dollarid. Need lebasid kohvris tihedasti sisse laotud raamatute peal, neid täielikult kattes, 
nii et raha paistis olevat terve kohvritäis. 

Hinge kinni hoides, silmi pilgutamata, kahvatuna vaatas Marta Stefanovna seda 
rikkust ega uskunud oma silmi. 

«Dollarid? Kui palju?» sosistas ta hingeldades ja vaatas Krõžile hirmunult ja 
vaimustunult otsa. 

«Ehtsad, kuid mitte nii palju, kui sa arvad.» Krõž kogus rahad hunnikusse. Segades 
dollaripabereid nagu mängukaarte muigas ta: «Näed, seda polegi nii väga palju, kuid ka 
mitte vähe. Kapital! Võta ja pea meeles minu heldust! Võta! Ja ära kellelegi hinga, ei 
Mariale ega isegi minule, kus sa neid peidad. Las lesivad ja ootavad oma tundi. Säh!» 

Marta Stefanovna vaatas varjamatu rõõmuga võõraid ookeanitagu-seid rahasid, mida 
Krõž ta värisevasse pihku pistis. Need tiivustasid teda. Need levitasid peadpööritavat 
aroomi. Isegi paberitena helisesid need ta meelest puhta kullana. Tummade ja hingetutena 
laulsid nad Marta Stefanovna südamele õrna laulu. Kuigi need olid imekerged, võisid 
põleda ja uppuda, tõotasid nad ometi Marta Stefanovnale saada Noa laevaks, mis kannab 
teda õnnelikult läbi elutormide, läbi uue sõja tule ja uputuse, läbi kõigi rahareformide 
nõelasilma. Nad olid välimuselt hallid ja tagasihoidlikud, kuid neil oli ometi koletu jõud 
— nad lämmatasid Marta Stefanovnas igasuguse hirmu miilitsa, kohtu-uurija ja kohtu 
ees. Jah, ta otsustas otsekohe, kui neid nägi, need enesele võtta. Ei, ei, miski hinna eest ei 
lahku ta neist! Nende jaoks on olemas absoluutselt kindel koht: viinamarjaaeda kaevatud 
auk. Nad satuvad orna ookeanitaguste kaaslaste heasse seltskonda — seal on juba viie-, 
kümne- ja isegi kahekümne viie dollarilisi. Missuguse vaevaga oli Marta Stefanovna 
sõjajärgsetel aastatel kogunud mustal börsil kogu selle dol- 

laririkkuse. Ja nii kerge vaevaga sattusid tema kätte nüüd need Krõži rahad. Kuid kas 
nad seetõttu on vähem väärt? Ei! Isegi oma pojale Andreile mõtleb ta nüüd vähem kui 
nendele paberrahadele, mis kannavad tolle vanamoodsa mehe portreed. 


«Noh, mis sa siis vaikid? Kas jäid rõõmust keeletuks?» küsis Krõž pokaalist heledat 
veini rüübates. 

Marta Stefanovna otsustas rohkem kombe kui sisemise vajaduse pärast pisut 
vigurdada: 

«Ljubomir, kust sa need dollarid said?» küsis ta tehtud hirmuga ja vaatas suletud 
luukide poole. 

«Vanast elust,» vastas too külmavereliselt. 

«Kuid need on ju päris uued!» 

«Noh, siis tähendab, et uuest elust.» 

«Ljubomir, ma küsin tõsiselt.» 

Krõž tõusis, astus ümber laua, pani käe oma sõbratari õlale ja kissitas pilkavalt üht 
silma: 

«Marta, mina räägin ka sinuga tõsiselt: võta ja ära küsi midagi.» «Ja, aga ma...» 

«Marta, karda ometi jumalat!» kõrgendas Krõž häält. «Pea meeles, kes su ees seisab! 
Sest mina näen sind, sa kaunis daam, läbi ja läbi. Mulle on juba ammugi teada, et sa 
ostsid dollareid, et sa hoiad neid... nii nagu mina ja kõik meietaolised .. . Hoiad selleks 
päevaks, kui. . . ühe sõnaga, sulle on kõik selge. Peida need kuhugi kaugemale ära ja pea 
meeles, et ma poleks neist iialgi loobunud, kui mul poleks tarvis rublaseid. Näe, 
missugune tarvidus mul tekkis!» ütles ta, lüües käeservaga vastu teravat kõrisõlme, mis 
kerkis ta lumivalge krae kohal. «Võta ja peida ära! Nüüd aga läki magama, Martake. 
Täna ma rikun oma mitmeaastast harjumust ja jään ööbima sinu katuse alla. Head ööd!» 

Ta suudles hüvastijätuks perenaise kätt, haigutas laia suuga, võttis pintsaku seljast ja 
hakkas aeglaselt kaelasidet vallandama. 

Mis võis Marta Stefanovna teha? Ta leidis, et kõige mõistlikum on kuulekas olla. Ta 
naeratas ja heitis Krõžile naljatades ette: 4 

«Kui kinnine sa oled, Ljubomir! Kui mitu aastat me juba sõbrustame, aga sa pole veel 
kordagi ütelnud, et sul on niisuguseid väärtusi!» 

«Kordagi! ... Minu olukorras, mu kallis, on asi niisugune, et kui kas või ühegi korra 
eksid, on kõik läbi. Mul pole õigust paljustki kõnelda. Sina Marta oled kõigiti tubli, aga 
keele poolest...» 

«Ära muretse,» lohutas perenaine Krõži. «Sinu kingitusest ei saa keegi teada.» 

«Loodame. Tee mulle ase sinna.» Ta viitas peaga uksele, mis viis ruumi, mille 
kõrvaltoas Marta Stefanovna tavaliselt oma tellijaid vastu võttis. 

Punase katusega telliskivimaja, mis lõpetas Raudtee tänava, vajus sügavasse unne. 
Kuni hommikuni ei juhtunud siin midagi, mis oleks väärinud tähelepanu. 

Javori naiste hulgas, kes kasutasid Marta Stefanovna teeneid, 

oli inimesi kahest kategooriast: niinimetatud «idamaalased» (Marta Stefanovna 
klassifikatsiooni järgi), see tähendab need, kes olid sõitnud siia idapoolsetest oblastitest 
pärast Taga-Karpaatia ühendamist Ukrainaga, ja «läänlased» — Javori põliselanikud. 
Niihästi esimesed kui ka teised olid oma koosseisult mitmekesised. Teise kategooriasse, 
«läänlaste» hulka, kuulus enamus Marta Stefanovna põlistest kundedest — Javori arstide, 
professorite, ettevõtete direktorite ja peainseneride, näitlejate ja muusikute naised ning 
nende, ka meie ajal väljasuremata finantsvirtuooside naised, kes oskavad õhust raha teha. 


Esimene kategooria, nõndanimetatud «idamaalased», koosnes osaliselt mõnede 
reservohvitseride naistest, kelle abikaasad olid vanaduse-päevil jäänud elama Javori sooja 
päikese alla, ja nende sõjaväelaste naistest, kes paiknesid Javoris ja selle ümbruses. 

Marta Stefanovna nööris südametult neid, kellele meeldis hästi riietuda. Paljud ohvrid 
teadsid seda ise väga hästi, kuid mis seal ikka parata! Ükski teine ei osanud Javoris 
õmmelda kleite nii, nagu tegi seda Marta Stefanovna. Mitte keegi ei suuda välja mõelda 
niisugust moodi, mis tema peas nii hõlpsasti sündis! Kundedest ei olnud Marta 
Stefanovnal kunagi puudus. Endisel nunnal Marial tuli isegi vastavat raamatut pidama 
hakata, mille lehekülgedele ta «seadis järjekorda» kõik Marta Stefanovna õmblejatalendi 
austajad. Mõningad tellijad, need,, kes tahtsid võimalikult kiiremini uhkeldada uute 
rõivastega, mida Marta Stefanovna käed olid valmistanud, pidid kallimat hinda maksma 
ja peale selle veel kasutama igasuguseid kavalusi: Marta Stefanovnale toodi kingitustena 
harva esineva värvitooniga kindaid ja nipsasjakesi. Talle sokutati «omahinnaga» 
haruldast villast riiet, uusimad kingad, defitsiitne karusnahast kasukas. Ja kõike seda tehti 
lootuses pälvida õmblejanna erilist poolehoidu. 

Järgmine päev oli pühapäev ja seetõttu oli hommik Marta Stefanovnale eriti koormav. 
Juba päikesetõusul hakkasid tellijad tema majja voorima. Üksteise järel piirasid nad 
halvasti maganud, pooleldi riietatud, kammimata peaga, hommikukuues ja toatuhvlites 
õmble j annat, kes oli lausa iiveldamapanevalt lõhnastatud. Võib isegi öelda, et Marta oli 
nagu «Valgesse sirelisse» kastetud. Ja kõik tellijad naeratasid meeldida püüdes ning 
küsisid areldi ja õrnalt: «Kas on valmis?» Kõigile vastas Marta ühteviisi: «Kahjuks veel 
ei ole valmis. Mul valutab viimastel päevadel pea nii hullusti, et roni kas või mööda seinu 
üles.» Tellijad ei solvunud, ei ahastanud ega vihastunud. Nad tegid näo, nagu usuksid nad 
õmblejat. Kui täna pole veel valmis, siis homme saab. Ühe päeva võib ju kannatada. Ja 
oleks hea, kui ainult ühe päeva, aga äkki. . . Üks tellijaist tõttas Marta Stefanovnat enda 
poole võitma ja ladus talle välja kõik laupäevaõhtused uudised: mis ettekanne oli 
ohvitseride klubis, kes kellega eilsel kevadballil tantsis, kellel oli õnn keerutada kaks 
korda valssi sümpaatse Volkoviga, kindraliga, kes oli saabunud siia komandeeringusse 
sõjaväeringkonna staabist, kes lendureist oli saanud käskkirjaga kiita treeninglennu eest. 
Marta Stefanovna kuulas jutukat tellijat, pahvides oma sigaretti ilmse kärsitusega. Kuid 
peagi tüütas 

teda lobiseja lõplikult. Öeldes, et kleit saab tingimata homseks valmis, saatis Marta 
majorinaise lausa ebaviisakalt tänavale. 

Tuppa tagasi jõudes käskis Marta Stefanovna Mariat jalgvärav sulgeda ja vastata 
kõigile tellijatele, et perenaist pole kodus, et ta tuleb alles lõunaks, mitte varem. 

Veendunud, et tema käsutuses on terve pühapäevane hommikupoolik, heitis ta 
möödaminnes pilgu peeglisse ja astus rahuliku südamega ukse juurde, mille taga magas 
Krõž, koputas tasakesi ja küsis poollaul-des oma kallilt ja haruldaselt külaliselt, kas ta 
magab veel ning kas ta tohib tema juurde tulla. Marta Stefanovna üllatuseks ja 
kurvastuseks avanes uks ja tema ees seisis külaline niisuguse välimusega, mida ta kuidagi 
polnud oodanud. Krõžil oli juba ülikond seljas ja käes tema viletsa välimusega kohvrike. 

«Kuhu nüüd, Ljubomir?» sattus perenaine ärevusse. 

«Asjatoimetused, Martake, töö!» 

«Mis töö sul on pühapäeval, kui kauplus on kinni?» 

«On tegemist ka väljaspool kauplust.» 


«Võta vähemalt hommikueinetki. .. Ära mine, Ljubomir!» Krõž vaatas kella, mõtles 
hetke ja kostis, et hommikueineks tal aega jätkub. 

Laua taga võiga praetud isuäratavat saiakuivikut näsides hakkas Krõž salapäraselt 
muhelema: 

«Martake, mul on sulle veel üks suur üllatus.» 

«Veel? Missugune? Kas jälle kohvris?» 

«Arvasid õieti.» 

Seekord ei lasknud Krõž ennast kaua paluda, võttis laua alt kohvri, mis asendas 
paljude temataoliste tagasihoidliku teenistusastmega teenistujatel portfelli ja liikuvat 
panipaika, asetas selle enesele põlvedele ning tegi pidulikult lahti. Marta Stefanovna ei 
silmanud enam raamatuid, vaid kantavat magnetofoni. Krõž torkas vaikides tepsli seina 
ning kohe hakkas kostma Marta Stefanovna mahlakas bass ja selle järel tema viimase 
tellija, majorinaise hääl, kes jutustas sõjaväeasula kõiki laupäevaõhtusi uudiseid. Issake 
küll, kui tõsiselt ta rääkis ja kui naljakas oli seda kõike nüüd peale lindistamist kuulata! 

«Noh, kas pole üllatus?» naeratas Krõž kohvrit sulgedes. 

«Suurepärane! Oled tubli! Ljubomir, jäta see kohver siia. Ma lõbus-tana oma 
kundesid. Küll saab nalja!» 

«Ehee, ei, Martake, ega ma seda sinu pärast teinud! Ma ei jäta oma kohvrit siia. Seda 
läheb mulle enesele tarvis.» 

«Milleks?» 

«Homme räägin. Aga sina, kallis, ära esialgu kellelegi räägi, mida ma siin kogemata 
pealt kuulasin ja lindistasin... Nii, mu kallis südamekene, ära isu kaota! Homseni! Tulen 
õhtul. Oota.» 

Krõž lahkus. Tuli tagasi nii, nagu oli lubanud — esmaspäeva õhtul. Tema nägu oli 
nüüd hoopis tõsisem, karmim, käskivam, seljas oli tal ikka seesama must ülikond ja 
lumivalge särk. 

«Saada nunn mingi asja pärast linna,» käskis ta. 

Maria võttis musta vihmavarju, toiduainete jaoks muretsetud kandekoti, sai raha ja 
läks. Marta-emand ja Krõž jäid kahekesi. 

Marta Stefanovna vaatas ärevalt ja küsivalt külalisele otsa. 

«Kuula mind tähelepanelikult ja ära esita mingeid küsimusi,» ütles Krõž. «Eile võtsin 
ma, nagu sa tead, lindile majorinaise lobisemise. Täna ma müüsin selle loba ära väga 
soodsa, ülisoodsa hinnaga.» 

«Kellele, Ljubomir? Milleks?» 

«Südameke, ma ju hoiatasin sind: küsimise õigus on ainult minul. Ainult minul! Nii 
olgu täna kogu meie jutuajamise vältel, nii olgu ka edaspidi kogu meie ühise töö ajal.» 

«Mis töö, Ljubomir?» 

«Sa õmbled kleite Javori garnisoni sõjaväelaste naistele. Sul on võimalusi kuulda palju 
kõigest sellest, mis sünnib sõjaväeasulas. Õngitse välja kõik tähtsamad uudised ja pane 
kirja.» 

Krõž rääkis kiirustamata, niisuguse tooniga, nagu oleks kõne all tavalised, ammugi 
tüütavaks muutunud asjad. Ja just see väsinud rahu, millega ta lausus Marta Stefanovna 
meelest niivõrd kohutavaid sõnu, vapustas õmblejat kõige rohkem. Marta ajas silmad 
pärani, avas kahvatunud huuled, vaatas õudusega oma ammusele sõbrale otsa ega tund- 
nud teda ära. 


«Kõik oma üleskirjutused,» jätkas Krõž lipitsevalt ja vaatas Marta Stefanovnale õrnalt 
silma, «pead mulle üle andma. Selle eest toon ma sulle igal esimesel kuupäeval dollareid. 
Tööta, Martake, rahulikult, ilma hirmuta. Võid olla kindel: ma hoian sind väljaspool 
igasugust hädaohtu. Minuga ei kuku sa iialgi sisse. Peaaegu poole oma eluajast olen 
teeninud oma sõpru, ja nagu näed, olen elus ja terve. Ja ongi kõik.» Krõž suudles Marta 
Stefanovna külmi värisevaid huuli. «Õnnitlen sind, mu südameke! Nüüd oleme me 
sinuga ühendatud igaveseks, ja kindlamini kui mees ja naine.» 

-- . Nii sai Marta Stefanovnast Krõži agent. Krõž nõudis otsekohe, et Marta loobuks 
mõningatest juurdunud harjumustest ja kalduvustest. Kõigepealt keelas Krõž Martale 
hangeldamise, äärmiselt defitsiitsete kaupade ostu ja müügi. «Ma ei taha,» tähendas 
Krõž, «et miilits sinu isiku vastu huvi hakkaks tundma. Küll ma selle kahju sulle tasa 
teen.» 

Saades täievõimuliseks peremeheks Marta Stefanovna üle, ei jäänud Krõž sellega 
rahule. Ta vajas ka Marta poega, kes ei elanud Javoris, vaid Karpaatide taga, Lvovis. 
Pärast ema värbamist suunas Krõž kogu oma tähelepanu pojale, Andrei Lõssakile. 
Residendil tuli küllaltki kaua mõtelda selle üle, kuidas noormeest oma kampa kaasa 
tõmmata, kuhu teda suunata, et teda tulevikus maksimaalse eduga ära kasutada. 

Javorisse koju sõitev Andrei Lõssak ise ei aimanudki, milline saatus oli talle juba 
valmis seatud. Kui kaugel oli ta omal kahekümnendal elukevadel sellest, millega tegeles 
ema, ja kui kiiresti ta temale järele jõudis! 


VIIES PEATÜKK 


Ühel maiööl tõusis enne koitu ühelt Lõuna-Saksamaa lennuväljalt — Doonau äärselt 
okupatsioonialalt — õhku «tundmatu päritoluga» lennuk. Selle pardal oli üksainus reisija. 
See oli John Fine, kes oli asunud «Mägede kevade» operatsiooni ellu viima. 

Tšernogoorlase varjunime all oli Fine asunud Javori poole teele iseseisvalt, 
Dubaševitšist ja Horunžist eraldi. Nood omakorda pidi paisa-tama üle piiri kumbki 
omaette. 

Jätnud seljataha Ida-Alpid, lendas ilma tunnusmärkideta lennuk läbi Itaalia ja 
Jugoslaavia vahelt, üle neutraalse Aadria sinikoridori, ületas Joonia mere, osakese Kreeka 
mandrist ning maandus päeva veetma ühel saarekesel Egeuse mere põhjasopis. Pimeduse 
saabudes oli Tšernogoorlane jälle õhus. Lennuk hakkas juba kohe esimestest minutitest 
peale kõrgust võtma. Tunni aja pärast pidi Fine hapnikuaparaadi pähe panema. Lennati 
pilvede kohal, stratosfääris. Ühe hetkega ületati Kreeka Makedoonia kitsas rannikuriba. 
Bulgaaria ületati otse põhja suunas. Kaugel sügaval all sätendas pilvede vahelt mustal 
maapinnal, Stara Planina mäeaheliku jalamil heleda niidina Rumeenia piiri tähistav 
Doonau. Otse sirgjooneliselt lennates jäeti paremale kõrvale Bukarest, vasakule aga 
Graiova ja Doonau käänu kohal kuulsad Raudväravad, ning jõuti Rumeenia sügavusse. 
Ületati Lõuna-Karpaadid ja hakati järk-järgult kõrgust vähendama, laskuma. Viis tuhat 
meetrit. Neli. Ja lõpuks kolm. See oli juba Transilvaania. Lennuk kaldus pisut paremale 
tiivale. Algas pööre. 

Õhuteekond on lõppenud. Edasi tuleb liikuda mööda maad. Kahju! Veel mõned 
minutid lendu — ja lennuk oleks olnud kõrgete Taga-Karpaatide kohal, peaaegu Javoris. 
Fine ohkas. On küll kiviga visata, aga kätte nii kergesti ei saa! Ei, otse Taga-Karpaatiasse 
lennata ei tohi. Selle oli Piison kategooriliselt ära keelanud. Arthur Crapsi plaan oli 


raskem ja kavalam. Paisanud Fine'i Rumeenia Karpaatidesse, pidi lennuk järsult paremale 
pöörduma ja lendama Nõukogude piirile. Seal, Dnestri lähistel, pidi ta demonstreerima 
võltskatset tungida meie tagalasse. Piisoni instruktsioon kohustas lennukimeeskonda 
otsekohe muutma kurssi 180 kraadi võrra ja imiteerima paanilist põgenemist niipea, kui 
Nõukogude lennuväljalt tõusevad õhku öised valvelennukid. Seega pidid piirivalvurid 
Piisoni arvates jääma kindla veendumuse juurde, et tundmatul lennukil ei läinud korda 
tungida Nõukogude Liidu õhuruumi ning et ta pidi tagasi pöörduma, ilma et oleks oma 
ülesannet täitnud. 

... Piloodikabiini kohal süttis punane lambike ja samal sekundil avanes 
alumiiniumpõrandas automaatselt luuk. 

Ruudukujuline avaus haigutas peaaegu otse Fine'i jalge ees. Kui ta tõuseks, astuks 
sammu,, sööstakski ta kohe kohutavalt sügavasse kuristikku, kuid Fine jäi liikumatult 
alumiiniumistmele paigale. Kare külm tuul, kõrgmäestiku tuul, undas langevarjurite luugi 
lamedas avauses. 

Mustal öisel maapinnal paistsid selgesti lumivalgete tippudega Rumeenia Karpaadid. 

Punane tuli piloodikabiini kohal kustus ja süttis jälle, ent Fine ei suutnud kuidagi 
ennast istmelt lahti rebida. Ta oli nagu selle külge kinni kasvanud. Ta ei suutnud eneses 
leida küllalt mehisust, et hüpata; ta teadis, et peab hüppama, et ta ei saa hüppamata jätta, 
ettal pole teist väljapääsu, teadis, millega ta riskib, kui ei täida kiiresti ja täpselt piloodi 
käsku, ent ometi ta viivitas ega suutnud kuidagi hirmust võitu saada. 

Viisteist aastat järjest oli John Fine olnud üheks bossiks Piisoni luures. Tõsi küll, ta 
polnud kuigi suur boss, kuid ikkagi boss: oli kavandanud operatsioone, valinud agentuuri, 
varustanud ja instrueerinud diversante, terroriste, salakuulajaid, marsruutluurajaid, 
sidepidajaid, õpetanud igaüht neist olema äärmiselt salakaval ja julge, häbematu ja 
järjekindel, paindlik ja tabamatu. Kui kergesti ja hästi oskas Fine kõnelda, kui tuliselt oli 
ta sisendanud vaprust oma agentidesse, neid ülesande täitmisele saates! Ja kui raske oli 
tal nüüd, kui ta ise viibis piiririkkuja nahas, kui ta ise pidi olema piiritult julge, paindlik, 
tabamatu! Loomalik hirm kägistas teda halastamatult. Ta kartis seda musta langevarjurite 
luuki, millest hoovas vastu mägede külmust, kartis õhu-kuristikku, kartis võõrast 
Karpaatide maad, kartis neid inimesi, kellega tal tuli tahes-tahtmatult kokku puutuda. Jah, 
paadunud luuraja John Fine lõi kartma. See tunne polnud talle põrmugi uudiseks, ta 
teadis juba ammugi oma tõelist hinda, oli ammugi õppinud varjama oma tõelist olemust 
isegi luure peavalitsuse kõikenägevate ja kõiketeadvate šeffide ees. 

John Fine oli nõudnud oma alluvatelt piiritut vastupidavust, valmisolekut taluda mis 
tahes katsumusi, ise ta aga ei suutnud kannatada ka kõige tühisematki füüsilist valu, väsis 
lootusetult pärast kolme-nel-jatunnilist tööd, kui üldse võib nimetada tööks seda, millega 
resident tegeles. Päevast päeva, aastast aastasse kogus -ta dollareid. Neid oli tal juba 
kaunike hulk — kümned tuhanded. Kuid tema arvel polnud ühtegi dollarit, ühtegi senti, 
mida ta oleks teeninud ausa tööga. Kogu John Fine'i raha haises, igal pangatähel oli 
nähtamatu pori- ja vereplekk nagu kõigel, millega John Fine tegeles. Ainult raha oligi 
see, mida ta tõeliselt armastas, mida ta armastas siiralt ja ennastohverdavalt ning mille 
pärast ta oli valmis nii paljuks. Ihnsana ja kopikakoina oli ta tihti riskinud kaarte 
mängida, riskinud suurte summadega, lootes suurendada oma kapitali. Hellikuna ja 
argpüksina oli ta ometi riskinud ja pannud kaardile isegi oma elu, kui tema nina ees 
välgutati «haljast hõbedat». Ja see on seda tõugu inimeste juures loomulik. 


Piloodikabiini alumiiniumuks prahvatas lahti ja kitsa pilu vahelt ilmus pikakoivaline 
vimmas lendur, koeranahast saapad jalas, spetsriie-tus seljas. Vaatamata sellele, et ta 
näris magusavõitu piparmündimait-sega närimiskummit, oli tema vinnilisel noorel näol 
metsik ilme. Ta karjus rusikat vibutades: 

«Hüpake, või ma virutan teid alla nagu viletsa küüliku!» 

«Rahu, mu poiss. Kõik on korras.» John Fine naeratas ja näitas oma silmipimestavalt 
valgeid hambaid. 

Siis tõusis ta kiirustamata püsti, teeskles kogenud ja külmaverelist parašütisti, jättis 
peanoogutusega lenduriga hüvasti ja astus naeratades; luugi õõtsuva serva äärde. 
Kinnisilmi ja hambad risti hüppas ta välja. Kui ta juba alla lendas, kui tuul ta kõrvus 
vihises, kui tarduv süda talle otse kõrisse kippus, sähvatas äkki Fine'i peast läbi päästev 
mõte: «Kui satun piirivalvurite kätte, siis ei osuta ma neile vähematki vastupanu ega 
hammusta katki ka mürgiampulli. Tõstan käed üles ja annan end elusalt vangi. Ja juba 
esimesel ülekuulamisel räägin kõik ära. Venelased hakkavad siis muidugi minu vastu 
huvi tundma ja teevad ettepaneku nende kasuks töötama hakata. Olen siis otsekohe 
NÕUS.» 

Niisuguste mõtetega lendas John Fine maa poole. Ta maandus nii,, nagu oli ette 
nähtud: inimtühjade, alles lumega kaetud Põhja-Transil-vaania mägede vahel. Kõik läks 
õnnelikult. Hüpe oli edukas, kuigi kõrgus oli suur ja varustus kaalukas: raadiojaam, 
millega võis niihästi vastu võtta kui ka saata, mäesuusad, kaks summutiga püstolit, 
granaadid, apteek, toidukontsentraadid, tahvlišokolaad, pakk nõukogude ja välisraha. 

Fine vabastas end langevarjust ja vaatas ringi. Madal raagus võsa. Kuuvalgel läikiv 
puutumatu lumerüü. Mägede kaljused tipud, lõuna poolt mustad, põhja poolt valged. 
Kääbuslike okaspuude viltused varjud. Ja vaikus; taevaaluste mahajäetud Karpaatide 
sügav vaikus. Kuidas Fine ka oma silmi ei pingutanud, ei näinud ta ühtegi rumeenia 
piirivalvurit. Ta oli oodanud, et teda kinni võetakse, aga kinnivõtjaid ei ole. Fine'i süda 
peksis, laup ja selg olid kattunud külma higiga. Oli möödunud minut, teine, kolmas, kuid 
piirivalvurid ei andnud mingit elumärki. Lumes komberdades tegi Fine mõned sammud 
edasi. Jälle vaikus. Ja alles nüüd uskus ta, et teda veel miski ei ähvarda. 

John Fine liikus põhja poole. Ta sammus kiiresti, ilma puhkamata. Esimene 
õnnestumine oli andnud talle jõudu ja enesekindlust. Hirm oli kadunud. Ta oli juba 
unustanud selle, mis talle hüppemomendil pähe tuli ja tõttas, et jõuda võimalikult 
kiiremini ettenähtud peatuspaika, kus tuli veeta päev. 

Kogu öö liikus ta vaeva nähes põhja poole, orienteerudes kaardi ja kompassi järgi, 
jättes kaugele kõrvale mugavad maanteed, jõeorud, sissetallatud metsarajad ja asustatud 
punktide tuled. Ta valis välja kõige kõrvalisemad kohad — kivised kiltmaad, teetud alad, 
lagendikud, kus hulkusid metsloomad. Seal, kus oli palju lund, asus Fine suuskadele. Ta 
ei kartnud ei hunti, ilvest ega karu. Loomast hirmuäratavamaks oli temale praegusel 
hetkel inimene. Mõeldes oma sõbra Clarki saatuse üle, jõudis Fine kindlale 
veendumusele, et too oli sisse kukkunud lihtsal põhjusel: oli liialt lootnud Ivan Belograi 
dokumentidele, vene keele ja nõukogude inimese iseärasuste suurepärasele tundmisele. 
See oli, nagu nüüd selgus, Clarki põhiline, parandamatu viga. Ja Fine ei tohi seda korrata. 
Ta oli kindlalt otsustanud, et ta pärast Javorisse jõudmist ei usalda kedagi peale oma 
agentide. Javoris peab ta elama süga 

val põranda all ega tohi ennast inimestele näidata. Ainult sel juhul võib ta loota oma 
raske ja ohtliku missiooni õnnestumisele, võib loota, «et pääseb Taga-Karpaatiast tagasi 
elusalt ja tervena. 

Koidikul jõudis Fine kuulsa Pietrose mäe rajooni, mis kroonib oma tipuga Rumeenia 
Karpaate. Siin kõrvalises kordonilähedases metsas elas Micheu Trojanescu, loomapüüdja 
ja kütt, kes varustas Bukaresti loomaaeda elusloomade ja lindudega. Ta oli juba õige 
ammu välisluure poolt agendiks värvatud. Trojanescu tundis Karpaate suurepäraselt, tea- 
dis kõiki salaradu läbi kordonilähedase mäeaheliku. Ja mis kallis, seda kasutatakse harva. 
Soovides säilitada Trojanescut pikemaks ajaks, oli Fine tema teeneid äärmiselt harva 
kasutanud. 

Peitnud kogu oma varustuse metsa, lähenes Fine ilma kandamita, püstoli, granaatide ja 
rahaga taskus, majale, kus elas tema agent hüüdnimega Metsis. 

Vana pöökpilpakatusega kaetud palkhoonet piiras kõrge lattaed. Otse akende all, 
loomuliku kivivarjendi all mustendas allikas, mis asendas metsavahile kaevu. Tare kõrval 
ulatus kuni katuseni suur heinakuhi. Laiad kütisuusad olid torgatud otsakuti lumehange 
— tunnistus sellest, et peremees on kodus. 

Fine oli oma agendis absoluutselt kindel, kuid ta ei söandanud niisama lihtsalt tema 
juurde ilmuda. Ta uuristas heinakuhja uru, puges sellesse, maskeeris enese ning hakkas 
suuri vaevu unega heideldes Metsist ootama. 

Hakkas valgeks minema. Metsamajakese uks kriuksus ja õue valgel lumetaustal 
hakkas mustendama pikk kogu, tallenahast müts peas ja parknahast lambakasukas seljas, 
öisest külmast kuivaks tõmbunud lumekord krudises mehe jalge all. Ta suundus otse 
sinna, kus lebas Fine. Mehel oli käes suur pajuvitstest korv — heinakorv, ja suitsev püp 
hambus. «Kas tema või mitte?» Paljusid oma agente Fine nägupidi ei tundnud. Ta tundis 
vaid nende tundemärke, nimesid, hüüdnimesid ja numbreid. Metsisega polnud tal seni 
veel juhust olnud kohtuda. 

Musta kasukaga ja kõrge tallenahast mütsiga mees tuli raugalikult köhides otse 
heinakuhja juurde. Hallid rippuvad vurrud. Sügav mõõga-või noaarm kortsulisel laubal. 
«Tema!» 

«Tere hommikut, Micheu! Oled sa elus ja terve?» lausus Fine tasa rumeenia keeles 
parooli sõnad. 

Kütt ja loomapüüdja ei kuulunud ilmselt argpükside hulka — ta ei karanud kuhja 
juurest eemale, ei pillanud korvi maha ega pistnud karjuma. Ta võttis piibu suust ja 
vastas: 

«Seni olen veel, jumalale tänu, elus ja terve. Sama soovin ma ka teile, hea inimene.» 

Peale paroolide vahetamist ronis Fine oma urust välja ja sirutas metsnikule käe: 

«Tervist, Micheu, tervist! Mina olen Tšernogoorlane. Rõõmustav teid näha.» 

«Teie olete Tšernogoorlane?» küsis rumeenlane varjamatu üllatusega. 

«Jah. Metsis, see olen mina. Kas majas kõrvalisi isikuid ei ole?» 

«Ei. Ka mina olen rõõmus,» kinnitas metsamajakese peremees ja näitas oma tugevaid, 
aegadele vastu pannud hambaid. «Palun väga, olge minu külaliseks.» 

«Teie juurde ma kauaks ei jää. Lähen teisele poole.» Fine viipas käega loode suunas. 
«Ega te pole veel teed sinna unustanud?» 

«Kuidas seda tohib!» 

«Hüva on. Läheme majja, ajame juttu...» 


Mõni päev hiljem suusatasid Fine ja tema teejuht, kes oli poole varustusest enda kanda 
võtnud, õhtuvidevikus Musta oja suunas, mis asus teisel pool kordonilähedast 
mäeahelikku, Nõukogudemaal. Öösel jõudsid nad veelahkmele. Piirini oli jäänud veel 
mõnisada meetrit. 

«Aitab!» kuulutas teejuht. «Teeme peatuse!» 

Pärast lühikest puhkust võttis Metsis seljakotist neli hästi väljatöötatud karukäppa. 

«Olge hea ja tõmmake otsa!» 

Fine kattis osavasti ja kähku karukäppadega nii oma jalad kui käed. 

«Vaadake ette!» õpetas Metsis oma šeffi teele saates ja tema seljakoti rihmu 
kinnitades. «Pidage meeles kõiki karu kombeid. Kõiki!» 

«Ära muretse, Micheu. Sellest momendist peale pole ma enam üldse inimene, vaid 
karu.» Fine muigas tagasihoidlikult. 

Ta surus oma karukäpaga teejuhi kätt, jättis hüvasti ja hakkas liikuma piiri poole, 
Musta oja suunas. 

Loomapüüdja saatis Fine'i silmadega, kuni viimane kadus piiritsooni madalasse 
metsavõssa. 


KUUES PEATÜKK 


Aprillikuu oli mägisele Taga-Karpaatiale seekord raskeks ja ootamatustest tulvil 
ajavahemikuks. Kuu esimesel nädalal paistis Tisza jõe tasandikel selge ja soe päike, sirel 
lõi õitsema. Terve teise nädala jooksul aga oli ilm pilves ja vihmane: taevas oli tume, 
tibutas ja sadas hommikust õhtuni. Pärast tuli vihma asemel veel lumelörtsi. Jõele lähe- 
mad mäed, mis olid jõudnud juba kevadiselt rohetama hakata, tõmbasid oma tippudele 
uuesti valged talvemütsid pähe. Öised ja hommikused külmad laastasid oma jäise 
hingusega õitsvaid aedu, mis asusid liiga kõrgel mäenõlval. 

Kevad oli poolel teel peatuma jäänud. Sireliõied tõmbusid mustaks ja varisesid 
kõledale pinnale. Pooleldi küntud põldudel jäid traktorid mutta kinni. Vaikisid 
kevadlinnud, kes olid juba lõunast kohale saabunud. Inimesed, kes olid jõudnud 
talveriietuse kõrvale heita, tõmbasid 

jälle palitud ja vihmamantlid selga. Aednikud süütasid öösiti rohkesti suitsulõkkeid, 
mis kaitsesid viljapuid oma sooja ja kaua püsiva vinaga. Ootamatult tagasipöördunud talv 
ajas mägiaasadelt minema varesed, väikeste karjadega üles tulnud lamburid, keda olid 
kõrgkarjamaale meelitanud petlikud soojad ilmad, 

Aprillikuu kolmandal nädalal lakkasid tasandikul vihmad, külm andis märgatavalt 
järele, päike hakkas ennast sagedamini näitama. Kuid seal, mägedes, Verhoviinas, eriti 
Valge Tisza allikate lähedal, oli veel ohtrasti lund ja öösiti külmetas päris tugevasti. 

Neil viimaseil aprillipäevil sai viienda piirikordoni ülem kapten Šapoš-nikov 
komandantuuristaabist käsu komandeerida ajutiselt, mõneks päevaks teenistuskoerte 
instruktor vanem Smoljartšuk ja tema Sangar (koer oli täiesti paranenud) kapten 
Koršunovi käsutusse. Koršunov oli kõrgmäestiku kordoni ülem. Tema kordon asus Musta 
oja mäekurus, Taga-Karpaatide kõige kõrgemate mägede jalamil, Valge Tisza ülem- 
jooksul. 

Smoljartšuk läks rõõmuga kaugetesse mägedesse. Talle meeldis kevadine Verhoviina, 
mis vastu tahtmist heitis kõrvale talvist lumekasukat ja pani visalt kevadele vastu. Tund 
aega pärast käsu saamist tõmbas Smoljartšuk poolkasuka selga, pani kõrvikmütsi pähe, 


asetas seljakotti paari sooja pesu ning koeranahast labakud, seadis Sangarile suukorvi 
pähe ja kinnitas talle rihma kaeluse külge ning asus teele. Õhtuks tõi sama teed sõitnud 
auto ta kapten Koršunovi juurde. 

Smoljartšuk oli alati heameelega viibinud selles kõrgmäestiku kordonis, kõige 
kaugemas ja vast ka kõige kõrvalisemas terve Tisza ulatuses. Talle, siberlasele, 
altailasele, meeldis see puutumatu metsik Kar-paatia nurk oma karmi iluga, mis meenutas 
talle tema kodupaiku. 

Musta oja kordon asus üle tuhande meetri merepinnast kõrgemal, kitsas mäekurus, 
kiirevoolulise jõekese kaldal. Jõgi aga veeretas oma vett madalas sängis üle lihvitud 
kivimürakate. Mäekurus oli nii kitsas, et kõik kordoni ehitused — kasarmu, maja, kus 
elasid ohvitserid, saun, tall, varustuse ja toiduainete ladu, koertekuur — asusid ühel 
joonel. Oma fassaadidega vaatasid nad vaibumatule, päeval ja öösel vulisevale ojale, 
tagaküljed aga olid neil lõigatud peaaegu püstloodis langeva kaljuseina sisse, mida kattis 
võimsate nulgude ja kuuskede tihe mets. Kerkides üksteise kohale, põimudes lopsakate 
okstega, rippusid põlised puud läbipaistmatu ähvardava järsandikuna mäekuru kohal. 
Päike heitis Mustale ojale pilku ainult südasuvel ja sedagi vaid lühikeseks ajaks. 

Ilusa ilmaga säras ahvatlevalt kordoni kohal kitsas kõver taevariba, öösel tähine, 
päeval ääretult sinine. Sombustel sügisilmadel roomas kurusse mägedelt raske udu, mis 
niisutas läbi sõdurite sinelid, juuksed, tegi märjaks näod ja relvad. Kevadel polnud siin 
terve ööpäeva jooksul tundi, mil poleks sadanud vihma või rabistanud jäist rahet, kuid 
selle eest ei ulatunud siia kunagi, ei talvel ega suvel tuul, mis nii pööraselt märatses 
mägiaasadel. 

Kapten Koršunov — jändrik, tõmmu ja niivõrd laiaõlgne, nagu kan- 

naks ta kaukaasia burkat — võttis Smoljartšuki vastu nagu kalli külalise. Muide — ta 
suhtus kõigisse piirivalve jäljeajajatesse armastusega. Ka tema oli kord oma piirivalve- 
nooruses olnud teenistuskoerte instruktoriks. 

«Näete, saimegi jälle kokku, seltsimees vanem,» lausus ta ning surus tugevasti 
Smoljartšuki kätt, kui too oli oma saabumisest ette kandnud. «Te muidugi vist juba 
taipasite, miks me teid ja teie Sangarit nõudsime? Meie jälituskoer langes haiguse tõttu 
rivist välja, kuid olukord on meil tõsine.» 

«Millal käsite toimkonda asuda?» küsis Smoljartšuk ja vaatas kella. 

«Lähete koidikul. Ega te pole meie piirilõiku veel ära unustanud?» 

«Mis te nüüd, seltsimees kapten! Keda käsite paarimeheks võtta?» 

«Meil on siin noor arukas sõdur, Tjulpanov. Just täna saabus õppe-allüksusest meie 
kordonisse. Tahab, et teda määrataks jäljeajajaks,, koerte juurde. Treenige teda kas või 
jälitamiselgi. Ja ongi kõik. Sööge õhtust, otsige vaba magamiskoht ja puhake kuni 
koiduni, kuni kella viieni null null.» 

Smoljartšuk leidis Sangarile aseme, toitis koera ja läks siis ise õhtust sööma. Palkidest 
ehitatud sööklas polnud kedagi: sõdurite eine oli juba lõppenud ja ruum koristatud — 
põrandad pestud, aknaklaasid hambapulbri ja ajalehepaberiga puhastatud, vahariie 
laudadel seebiga läikima pestud. 

«Hei, on siin keegi?» hüüatas Smoljartšuk tusaselt, kartes, et tal tuleb näljasena 
magama heita. 

Pikk laiaõlgne ja sihvakas noor sõdur, valge kittel seljas, pöetud peaga, kõrge lauba, 
suurte silmade ja punavate põskedega, ilmus köögi uksele. 


«Tervist, seltsimees vanem!» lausus ta naeratades reipa, mõnusa ja noorusest mahlaka 
bassihäälega. 

Smoljartšuk vaatas huviga võõrast piirivalvurit. 

«Tervist,» vastas ta heatahtliku üleolekuga, mida vanemad alati noorsõdurite ees 
näidata püüavad. 

Seda, et tema ees oli noorsõdur, roheline piirivalvur, märkas Smoljartšuk otsekohe, 
esimesest pilgust: värsked, kandmata sõdurisäärikud, pleekimata ja higist läbileotamata 
särk, oskamatult selga tõmmatud ja korralikult kinnitamata vormikuub ning näol ikka 
veel võimutsemas eraisiku ilme. Kolme teenistusaasta jooksul oli Smoljartšuk õppinud 
eksimatult ja kerge vaevaga nägudelt välja lugema neid varjamatuid, kuid mitte igaühele 
märgatavaid jooni, mida vajutab sõduri palgeile karm piirivalveelu. 

«Kas süüa annate, või saadate tühja kõhuga magama?» küsis Smoljartšuk. 

«Tingimata anname, seltsimees vanem. Ja hästi. Seapraad tatrapudruga, pirukad 
riisiga, tee, pealegi on kõik veel tuline. Ootasin teid terve tunni.» 

Sõdur keeras end osavasti kannal ringi ja kadus kööki. Minuti pärast 

tuli ta sööklasse tagasi ja asetas käratult, korralikult Smoljartšuki ette õhtueine, leiva, 
emailitud teekannu ja kruusi. 

«Olge lahked. Laske hea maitsta!» 

Smoljartšuk asus laua taha ja hakkas sööma. 

«Aga kus on vana kokk Kirillov? On ta demobiliseeritud või viidi teise kordonisse?» 

«Ei, ta on siin. Puhkab.» Noorsõdur lõkendas nii, et põsed olid lausa veripunased. 
Isegi ta kõrvad punetasid. «Kas teie, seltsimees vanem, pidasite mind kokaks? Eksite. Ei, 
olen ainult köögitööline. Esmakordselt muuseas toimkonnas.» 

Vaatamata sellele, et sõdur punastas, rääkis ta kohmetuseta, reipalt ja selgelt, pidades 
väärikust. Tema pilk oli julge ja sõltumatu, naeratus sundimatult siiras ja lõbus. 

«Tubli poiss! Niisugune abimees kuluks mulle ära,» mõtles Smoljartšuk. Ta lõpetas 
söömise, raputas pead ja muigas: 

«Ei paista just sedamoodi välja, et esimest korda... Nii tragi sõdur kauaks reameheks ei 
jää. Ma ennustan teile suurt tulevikku piirivalve-teenistuses, seltsimees . .. Kuidas teie 
nimi ongi?» 

Smoljartšuk naljatas, kuid sõdur vastas tõsiselt: 

«Tänan. Tjulpanov on minu nimi.» 

«Tjulpanov? Nii et siis teiega koos ma lähengi toimkonda?» 

«Minuga.» Vaadates endiselt julgete silmadega vanemale otsa, küsis Tjulpanov: «Teie 
olete seesama Smoljartšuk, keda hiljuti autasustati Lenini ordeniga ja kes oli komsomoli 
üheteistkümnenda kongressi dele-gaat?» 

«Jah, seesama!» 

«Nägin teie pilti ajakirjas,» rääkis Tjulpanov erutatult. «Ja lugesin artiklit teie ja teie 
Sangari kohta. Ja kuulasin ettekannet teie jäljeotsi-jate tööst. Sellest ajast peale tahaksin 
saada teenistuskoerte instruktoriks. Tõtt öelda, ma igatsesin teid näha. Ja kui ma kuulsin, 
et teie tulete meie kordonisse, siis olin ma väga rõõmus ja palusin kaptenit, et ta saadaks 
mind koos teiega piirile.» 

«Sissejuhatus on selge. Rohkem mul küsimusi ei ole,» kostis Smoljartšuk. Ta lõpetas 
teejoomise ja lisas liialdatud tõsidusega: «Mis seal süs ikka, seltsimees Tjulpanov, pange 
ennast valmis minuga piirile minekuks. Äratus on kell viis null null. Head ööd.» 


«Kas Sangar tuleb ka meiega kaasa?» 

«Tingimata.» 

... Koidikul, kui taevas kuristiku kohal hakkas vaevaltmärgatavalt heledamaks 
muutuma, kuulasid Smoljartšuk ja Tjulpanov ära kordoni-ülema kapten Koršunovi käsu 
ja läksid piiripostile, kus nad pidid valvet pidama. Linnulennult oli selle piiripostini maad 
kõigest kilomeetrit kolm. Kui aga liikuda piki tavalist teed — mööda mägirada, järskusid 
kaljunõlvu, läbi metsade ja üle alpiaasade, siis oli teekond kolm korda pikem. 

Smoljartšuk oli mägedes liikumisega harjunud. 

Raske seljakott turjal ja automaat kaelas, ronis ta Sangari kannul 

mööda järsku teerada väsimatult, nagu kõnniks ta mööda tasast teed. Tjulpanov kõndis 
tema taga vaikides ega jäänud maha ühtki sammu. 

Oli juba päris valge, kui nad jõudsid geoloogide luureekspeditsiooni uute puurtornide 
juurde, geoloogide telkide ja okstest onnide lähedale. Need olid viimased elamud selles 
paigas. Edasi ei olnud enam ühtki metsavahi- ega lamburionni, ühtki metsaraiduri 
tuleaset. Ainult õige kõrgel mäe otsas, lagedal kiltmaal, mida sasivad igast 
maailmakaarest alpitsooni kurjad tuuled, paistab kahekorruseline pehkinud palkhoone, 
mis oli kunagi alpinismiharrastajate peavarjuks. Selle, kunagise «Kotka-tiiva» katuse all 
asuski piirivalvepost. 

Päikesetõusuks jõudsid Smoljartšuk ja Tjulpanov postile. Nad kui-vatasid endid 
hõõguma köetud ahjukese juures, soojendasid liha ja hautatud ube, keetsid teed, sõid 
kõhud täis, puhkasid pisut ja asusid liikuma piki piilurirada. 

Ilus on olla Karpaatides kevadel, päikesepaistelisel varahommikul! Seal all, Ungari 
madaliku serval, Latoritsa, Uži, Terebli ja Tisza kaldail õitsevad jälle roosid, sahistab 
peenikest sooja uduvihma, kuid mägiaasadel, taevaalustel tippudel ja mäenõlvadel on 
veel meetripak-sune lumekiht, allikate ümber sätendavad jäised servad ning tihedates 
metsapadrikutes säilivad talvised rajad, mida on rajanud metssead, karud ja hirved. 

Hirvesõrgade jäljed olid sügavad ja ulatusid läbi peaaegu tervest lumekihist. Metssea 
jälgi iseloomustas määrdunud vagu: murdes oma teravate sõrgadega lumekooriku läbi, 
vajub loom vastu lumepinda oma karvase kõhuga, mille ta on enne sooja mineraalallika 
juures savimu-daga kokku määrinud. 

Smoljartšuk pani suusad alla, pistis mütsi maskeerimismantli tasku ja libises kergelt 
bambuskeppe viibutades mööda habrast valget lund, millel polnud ühtki tumedamat 
laigukest. Tjulpanov liikus vanema jälgedes. Pikale rihmale lastud Sangar jooksis 
piirivalvurite ees, toksates peaaegu kuuldamatult oma küüntega lumekoorikut ja lume 
taustal vaevalt silma paistes: lambakoer oli samuti valges rüüs. 

Siin-seal madalas alpimetsas sädistasid ärganud linnud. 

Monoliitsed mäenõlvad, mis olid otsekui suhkruga kaetud, peegeldasid päikesevalgust 
ja kiirgasid eredalt, silmipimestavalt. 

Siin-seal vaatas lumekooriku alt välja lehtedeta taimevars, mida kroonisid nägusad 
suured tassikujulised õied, seest valged ja väljastpoolt punakad. See oli igihaljas 
seatubakas. 

Lõuna poole pööratud allikaterohke mägiaas mustendas külmavõetud rohukattes. 
Kaugel all, metsalankidel, metsaraidurite kuuseokstest onnide kohal, Musta oja kitsa 
kurise kohal kerkisid sirged ja kõrged suitsusambad: metsatöölised olid süüdanud oma 
hommikused lõkked. 


Siin hutsuulide Verhoviina kivistel ja astmelistel mäeahelikel oli taevas lähemal kui 
kuskil mujal, ja Tisza tasased kaldad olid siit kõige kaugemal. Ometigi näevad siinsed 
paigad väga vähe päikest. Isegi suve-päevil, millal lausmaal valitseb kuumus, puhuvad 
siin külmad tõmbetuuled, sajab külma vihma või loivavad mööda maad hiiglasuured 
tume- 

dad pilved. Kõige sagedamini on siin pilves ilm — nii päeval kui öösel, nii talvel kui 
suvel, nii sügisel kui kevadel. Tänane ere päikesepaisteline päev oli haruldaseks erandiks. 

«Noh, kuidas te, seltsimees Tjulpanov, tunnete ennast mäestiku-kliimas?» küsis 
Smoljartšuk pidurdades ja paarimehe poole pöördudes. 

«Hästi!» hüüatas noor sõdur. Ta võttis taskuräti, haaras mütsi peast ja pühkis hoolikalt 
heledat niiskekstõmbunud pead. «Mul on hea igal pool, kuhu satun.» 

«Millest see nii on?» 

«Kes seda teab! Küllap vist on minu juured niivõrd elujõulised, et leiavad enesele igas 
pinnases toitu.» 

«Nii et sul on siis mitšuurinlikud juured,» tähendas Smoljartšuk ja pilgutas silma. 

«Võib-olla ka nii,» naeratas Tjulpanov. «Isa oligi mul aednik.» 

Päike kerkis järjest kõrgemale ja soojendas tugevamini. Piirivalvurid liikusid talle 
vastu, kaitstes oma silmi ereda valguse eest tumedate prillidega. 

Piilurirajast paremal, pisut paljastunud mäenõlval, igihalja kiviuuris-taja 
lemmikkasvupaigal, märkas Smoljartšuk hirvesõrgadest kaabitud ja tambitud lund. Jäljed 
olid värsked. Tähendab, et hirvepere oli hankinud enestele siin toitu alles hiljuti, mõne 
tunni eest. Huvitav, kas too «mitšuurinlik juur» on midagi hirvedest kuulnud? 

Smoljartšuk viipas suusakepiga tallatud lumele ja selle alt paistvale rohule: 

«Mis see tähendab, seltsimees piirivalvur? Kas oskate seletada?» 

Tjulpanov vaatas tõsisel ilmel sinna, kuhu vanem näitas. 

«Ei, veel ei oska,» vastas ta kindlalt ja naeratas. Naeratus polnud süüdlaslik ega 
kohmetu. Nähtavasti suutis ta olla õiglane, puhtsüdamlik ja sõltumatu igasuguses, isegi 
temale kõige ebasoodsamas olukorras. «Aga kas teie teate, seltsimees vanem? Ütelge!» 

Smoljartšuk selgitas heameelega. 

«Siin sõid hirved. Näete, nad on lume ära kraapinud kuni kiviuuristajani. Olete 
niisugusest taimest enne kuulnud?» 

«Ei, veel ei ole.» 

«See ta on, vaadake!» 

Tjulpanov tahtis rajalt ära minna, et silmitseda lähemalt rohelist põõsakest, kuid 
Smoljartšuk peatas teda: 

«Seda ei tohi teha. Liikuge ainult mööda suusajälgi. Pind väljaspool rada peab alati 
jääma tallamata, inimesest puutumatuks. Kui äkki ilmub kuskile uus suusajälg, siis 
tähendab, et selle on teinud võõras, piiri-rikkuja. Ja üldse peate tundma kordonilõiku 
nagu oma peopesa: kus kasvab võsa, kus on kivi; kus suliseb allikas, kus lookleb rada, 
mida luuraja võib kasutada. Pange kõike hästi tähele, fotografeerige kõik oma mällu. Kui 
märkate kas või kõige tühisematki muudatust piiril — kas mõni kivi ei ole enam seal, kus 
ta oli, kas mõnel põõsal on raag ära murtud, kas rohi allika ümber on tallatud, kas on 
ilmunud tumedamad laigud niiskele pinnale või kriimustused külmunud pinnasele — 
uurige 

sedamaid iga uut nähtust, katsuge selgusele jõuda, millest see on tingitud.» 

Tjulpanov kuulas tähelepanelikult. 

«Kas te õppepunktis ümbruse vaatlemist treenisite?» küsis Smol-jartšuk. 

Noorsõdur noogutas ja ohkas: «Treenisime.» 

«Miks te siis koolitarkuse ära olete unustanud? Kas teil, Tjulpanov, on nõrk mälu?» 

«Mälu üle pole seni veel kaevanud, seltsimees vanem.» 

Noorsõduri vastus tundus Smoljartšukile jultununa. Vanem tõmbas kulmu kortsu. Ta 
ei võinud kannatada, et keegi astub temaga sõnavahetusse. Talle meeldis õpetada noortele 
piirivalvekunsti, ta jagas meelsasti oma rikkalikke kogemusi, kuid talle meeldis, et teda 
kuulatakse vastuvaidlemata, hinge kinni pidades, et iga tema sõna usutakse, et tema 
kuulsust hinnatakse ja et tema jäljetundjaoskuse puhul ei olda tagasihoidlik 
vaimustuseväljendustega. 

«Te rohkem kuulake, seltsimees Tjulpanov,» ütles vanem, «kirjutage see enesele 
kõrva taha.» 

Tjulpanovi nägu muutus tõsiseks, ta silmis polnud vähemagi pilke varju. Ta taipas, et 
ei tohi mingil juhul häirida oma õpetaja enesearmastust ja uhkust. 

«Ei, ta on siiski tubli poiss! Ilmaaegu vihastasin ta peale,» mõtles Smoljartšuk oma 
paarimeest silmitsedes. Vanema tihedad mustad kulmud tõmbusid jälle teineteisest 
kaugemale ning kurrud laubal muutusid vähem silmatorkavaks. Ta naeratas sõbralikult, 
nagu soovides tõendada, et oskab olla karm ja lõbus, ametlik ja sõbralik. 

«Kust te pärit olete, seltsimees Tjulpanov?» küsis Smoljartšuk. 

«Donetsist. Stepist. Kas te pole kunagi meie kandis käinud?» 

«Ei, pole juhtunud. Ja mis te enne teenistust tegite? Õppisite?» 

«Jätsin õppimise pooleli. Töötasin. Toitsin haiget ema ja õdesid. Juba 
kolmeteistkümne aastasena hakkasin leiba teenima, seltsimees vanem. Olin lukksepaks. 
Töötasin ka monteerijana, kõrgahjutöölisena, montöörina. Ühe sõnaga, mul oli tegemist 
enamasti raua ja terasega.» 

Smoljartšuk vaatas jälle tähelepanelikult oma abimehele otsa. 

«Mina olen ka juba maast madalast rauaga tegelnud. Lukksepp. Traktorist. Mehaanik. 
Nii et me oleme teiega, seltsimees Tjulpanov, nagu ühe töö vennad.» Smoljartšuk vaatas 
erutatult ringi. «Me oleme siin juba juttu puhunud üleliia, rohkem kui norm lubab. See 
pole ette nähtud. Läheme!» 

Ta tegi keppidega laia kaare, andis tugeva tõuke ja libises kergelt, lõbusa 
krudisemisega mööda hästi sissesõidetud kõrgmäestiku suusa-rada edasi. 

Piiluriraja lumi, mis oli eile mäestikupäikese palavate kiirte all sulama hakanud, oli öö 
jooksul kõvaks tõmbunud ning kattunud läikiva jääkoorikuga, nii et hästi määritud suusad 
ei vajunud sisse ega jätnud 

märgatavat jälge. Smoljartšuk liikus aeglaselt, silmad maas, ja uuris teraselt lumekatet. 

Luurerada vöötas kordonilähedase mäeaheliku tippusid. Alates kirdest, piirivalveposti 
juurest, möödus see Kivisest, Kaameli, Kindrali, Nimetust ja Rohelisest mäest ning 
pöördus siis järsult läände, lõigates piirilähedase mäeaheliku läbi kuni kokkupuutekohani 
naaberkordoniga. 

Smoljartšuk sõitis ümber palja kaljuse mäetipu ja peatus. Ta pistis kepi lumme, 
kohendas hoolega mütsi, seadis automaadi mugavamini kaela, lühendas valvsaks 


muutunud Sangari jooksurihma. Vanema nägu tõmbus ebatavaliselt tõsiseks, silmad 
karmiks. Ta ütles tasa, peaaegu sosinal: 

«Edasi tuleb minna väga ettevaatlikult.» 

«Miks?» libises Tjulpanovil üle huulte. 

«Lumi,» vastas Smoljartšuk napilt ja mõistatuslikult. 

Tjulpanov mõistis teda nii: «Hoia lumelaviini eest!» Ja ta ei eksinud. 

Pöörde taga lookles luurerada kitsal karniisil mööda järsku, peaaegu püstloodis nõlva. 
Paremal — sügav kuristik, mille põhjas kasvasid juba tõelised, mitte enam kääbuskasvu 
tumerohelised puud. Vasakul kõrgusid osa taevast kattes vöödilised lumepüramiidid, 
valmis alla sööstma üheainsa puudutuse või isegi õhuliigutuse puhul. Kust võis siia, otse 
kuristiku kohale, nii palju lund kuhjuda? Ja miks see ripub raja kohal ega varise alla? Mis 
hoiab neid ülikõrgeid lumelademeid? 

Vaadake tähelepanelikult nende hiiglapüramiidide jalameid, mida pikk talv oma 
tuiskude ja sadudega on siia kokku kuhjanud. Kas märkate ererohelist okaspuuvõsa? 
Need on kõrgmägede kääbusmännid. Nende kaarjad oksad, mis kasvavad peaaegu 
paralleelselt maaga, on üksteisest läbi põimunud ning moodustavad võimsa tihniku, mis 
on tõkestanud lumelaviini tee. 

Läbinud ohtliku koha, vaatas Tjulpanov tagasi. 

«Möödunud aastal hukkus siin piirivalvetoimkond. Kolm päeva kaevati välja,» ütles 
Smoljartšuk ja liikus edasi. Tjulpanov järgnes talle. 

Läbinud umbes poolteist kilomeetrit, jäi Smoljartšuk jälle seisma. Keppidele toetudes 
uuris ta tähelepanelikult luurerada. 

«Mis seal on, seltsimees vanem?» küsis Tjulpanov ligi jõudes. «Vaata!» 

Piirivalvur kükitas ja hakkas silmitsema urbset lumesoomust. Hästi olid näha põiki üle 
raja läinud looma iseloomulikud jäljed. Loom oli tulnud piiri poolt. Ta oli astunud nii, et 
ühepoolsed jäsemed — esi- ja tagajalg — puudutasid maad ühekorraga. Jäljed olid 
sügavad. Sangar ajas karvad turri ja rebis rihma. 

«Kelle jäljed need on?» küsis Tjulpanov kannatamatult. 

«Karu omad,» vastas vanem. «Siin on tagumised käpad, siin aga küünte kriimustused. 
Jah, karu omad, fakt. Kuid me siiski kontrollime, kas see oli tõepoolest karu. Läheme!» 

Sangar rebis allapoole, kuid Smoljartšuk suundus piki nõlva piiri poole, kust karu oli 
tulnud. 

Karpaatide pruunkaru ei poe tavaliselt talveks koopasse, vaid on 
kogu talve jooksul ärkvel. Ilusa ilmaga läheb ta ikka kõrgmägede tihedasse võssa lume alt 
toitu otsima. Tugevate külmade puhul kolib ta ajutiselt madalamatesse metsavöönditesse, 
lehispuude juurde, kus on tunduvalt soojem. Ta liigub, nagu Smoljartšuk seda hästi 
teadis, enamasti sirgjooneliselt, kartmata järske kivinõlvu ja iidseid tihnikuid. Kohates 
piiril traattõket, ei püüa karu seda vältida, vaid poeb selle vahelt läbi, olgu see siis 
ükskõik kui kitsas ja kriimustagu okkad teda nii valusasti kui tahes. 

Karu jälgi mööda edasi minnes uuris Smoljartšuk hoolega, kas loom pole ehk kuskil 
oma kõndi muutnud, kas pole ehk tema teel märki sellest, et looma käppadega on 
liikunud treenitud luuraja. 

Ei, jäljed kõnelesid sellest, et siin oli liikunud ehtne karu. Kuid 
Smoljartšuk ei mõelnudki tagasi pöörduda. Tuleb kontrollida traattõket otse piirijoonel. 


Sinna okastraadi külge on karu jätnud tingimata kasvõi ühegi karvatuusti. Jah, traattõke. 
Jah, pruun, pisut luitunud karvatutt oli jäänud kolme metallokka külge. s 

Smoljartšuk võttis okastraadi küljest karvatuti, uuris seda ja muljus peos. 

«Mille järgi see lõhnab, Sangar, kas looma või piiririkkuja järgi?» küsis vanem 
naeratades ja pistis karvatuti koera nina alla. 

Sangar keeras pead ühele ja teisele poole, turtsatas ja hakkas urisema. 

«Mis on?» küsis vanem. «Miks sulle karu lõhn ei meeldi?» 

Pea maas, hakkas koer jälgi nuuskides tagasi raja poole kiskuma. 

Hoides koera pika rihma otsas ja pidurdades keppidega, tõmbas Smoljartšuk kulmud 
nii kokku, et need ninajuure kohal ühte sulasid. 

«Helistage kordonisse, et me liigume mööda karu jälgi,» käskis ta Tjulpanovit, laskis 
rihma järele ja liikus koera kannul, kontrollides mesikäpa iga sammu. 

Smoljartšuk oli rohkem kui kümneid kordi karu jälgi ajanud. Ta tundis väga hästi 
loomade teeradu, nende kombeid, teadis kus ja miks nad peatusid. Ükskõik kui 
usaldusväärsed karu jäljed ka polnud, läks Smoljartšuk alati neid mööda seni edasi, kuni 
leidis looma väljaheite. Nii otsustas ta toimida ka nüüd. 

Karu oli ületanud kõik luurerajad ja suundunud otsejoones tihnikusse, noorte kuuskede 
alla, tunginud sealt läbi, tallanud maha noori puid, kündnud oma käppadega külmumata 
lumehange pehmet pinda, veerenud allika juurde, mida ümbritsesid pohlad. Lasknud 
marjadel endale hea maitsta, oli ta liikunud edasi metsa, kus maa oli vaevalt lumega 
kaetud. Peagi jäi lumetsoon seljataha. Karu jäljed siirdusid metsa, mida öine külm oli 
kergelt näpistanud. Kohanud oma teel maha-langenud männi tüve, oli karu seda 
veeretanud, tuhninud mitmest kohast külmumata mulda, lootes ilmselt leida midagi 
toidupoolist. «Jah, see on tõesti karu!» otsustas Smoljartšuk, kuid ei peatunud. Hoides 
Sangarit rihmast, liikus ta edasi (suusad oli ta ära võtnud, niipea kui lumi oli lõppenud) ja 
uuris endiselt tähelepanelikult jälgi. Siis tuli 

veel üks asitõend selle kohta, et siin on liikunud kohalik peremees — karukäppadest 
laialituhnitud sipelgapesa. Smoljartšuk astus aina edasi. Ta tundis ikka veel jälgede 
suhtes umbusku. Miks karu polnud liikunud mööda tavalist kõrvalist teed, mööda 
tuulemurdu, sealt, kust karud käia armastavad, vaid piiriposti lähedal, risti üle inimeste 
raja? Miks ta läks liiga kaugele alla, sooja tsooni, kartmata ohtu asustatud metsa- 
elanikelt, kartmata lõkketulesid, elektrirongide ja langevate puude müra? 

Tjulpanov jõudis vanemale järele ülemise sissepääsu juures Musta oja mäekurusse, 
nõkku, kus kasvas leppi. Smoljartšuk uuris kükitades karu väljaheidet. 

«Tähendab, et kõik on korras?» küsis Tjulpanov, pühkides lõkendavat, higist nõretavat 
nägu. 

«Jah, nüüd on asi täiesti korras,» vasts Smoljartšuk rahuldunult. «Nüüd võime piirile 
tagasi pöörduda. Ainult enne puhkame pisut ja teeme suitsu.» 

Sangar aga kiskus edasi, kevadisse metsatihnikusse. Smoljartšuk lühendas rihma ja 
kamandas: «Rahu! Istu!» 

Koer täitis kohe käsku, istus, kuid ei suutnud rahuneda, niutsus tasa ega pööranud 
tähelepanelikku pilku roheliselt tihnikult, kuhu loom oli varju pugenud. Ja alles pikapeale 
jäi ta vait. 

Piirivalvurid võtsid suurel kivil istet. Paljastanud pea ja avanud särgikaelused, 
hakkasid nad mõnuga suitsetama. Puhates ja ringi vaadates märkasid nad äkki, et neid 


ümbritseb igalt poolt suurepärane Karpaatide kevad. Kas suutsid noored, alati ilu otsivad 
inimesed teda tähelepanemata jätta? Kas said nende südamed, mis reageerisid iga 
õnneliku eluavalduse peale, jääda külmaks? 

Samblaga pooleldi kaetud vaevakase painduvatel udejatel võrsetel liikusid 
läbipaistvaid tiibu võngutades kirjud liblikad. Soojenenud pinnas auras kergelt. Läbi 
ruskete kodulehtede ja mahalangenud okaste ning samblakatte olid pistnud oma ninad 
sinised kannikesed ja mai-kellukeste pärlikujulised nupud. 

Roosakate lõhnavate näsiniinte kohal, niiske lohu kohal, kus õitses must lepp, sumises 
asjalikult terve armee metsmesilasi, kes kogusid varajast mett. 

Kaugemal lohu taga, päikesepaistelisel kaljunõlval kerkisid elava okastraadina 
paliuuruse tihnikud. Igas suunas laiuvad paliuuruse oksad kandsid ohtralt väikesi 
kuldkollaseid õisi, mis sarnanesid kellukestele. Kui tuul sealt poolt puhub, siis tundub, 
nagu heliseks mets kristalselt. 

Kontpuul polnud puhkenud veel ühtegi lehepunga, kuid see-eest kohendas ta õrnades 
sidrunikarva õites. 

Kivistes kurudes, kaljude ning rüngaste lõhedes punetasid mägi-ruudi oksad. 

Puuvõõrik oli jõudnud ronida juba üsna kõrgele kaskede ja mändide otsa ning seal 
laiutama hakata suures kõrguses, et kõik näeksid tema varajasi õisi. 

Päike ei paistnud metsa tagant, kuid tema kiired tungisid siiski siia põlisesse 
tihnikusse: nad helkisid lompide pinnal, mis olid maha jäänud hiljutisest vihmast, nad 
puurisid läbi smaragdsetest, valgetest, mustadest ja rohekaspruunidest samblakihtidest, 
nad hüplesid oksalt oksale, uhtsid vanu kive oma moondava valgusega, noorendasid 
süngeid sõnajalgu, rajasid mesilastele nende meeotsinguil teed, tungisid otse allikate 
põhja, kaunistasid maad imeilusate mustritega, mida ka kõige suurem nikerdusmeister või 
kullassepp poleks osanud uneski näha. 

Vaatad kõike seda — ja sinagi tahaksid oma tööga, oma eluga, oma mõtete ja 
lootustega õitsele lüüa nagu kevad. 

... Tjulpanov tõmbas sigareti lõpuni, kohendas mütsi, köhatas soliidselt, nagu tahaks 
ta kõnet alustada, tõusis püsti ja vaatas Smoljartšu-kile otsa. Noore sõduri nägu oli pinev 
ja pidulik. 

«Seltsimees vanem, kas lubate pöörduda teie poole isiklikus asjas?» lausus ta kindlalt 
ja selgelt. 

Smoljartšuk vaatas talle üllatunult otsa: 

«Miks äkki nii ametlikult? Pöörduge.» 

«Seltsimees vanem, millal te oma kordonisse tagasi lähete?» 

«Siis, kui käsk tuleb. Arvan, et paari-kolme päeva pärast. Miks see 
teid huvitab?» 

Tjulpanov vaikis ja uuris ainiti oma tumedat, pahtunud rakkudega peopesa. 

«Kas teil viiendas kordonis on oma abi olemas?» küsis ta ja vaatas jälle Smoljartšukile 
otsa. 

«Veel mitte. Minu abiline on haavatud, viibib haiglas. Ja mis siis?» 

«Võtke mind enda juurde viiendasse. Seal hakkan ma teie juures õppima ja teid 
abistama.» 


«Ilmaaegu valisid sa minu oma õpetajaks, seltsimees Tjulpanov.» Smoljartšuk ohkas 
raskesti. «Mul pole enam pikka pidu siin piiril. Minu teenistusaeg saab läbi. Ootan 
demobiliseerimist.» 

«Demobiliseerimist? Teie? Miks?» 

«Kuidas «miks»? Kas ma siis peaksin sinu arvates siin kuni raugaeani välja teenima?» 

«Aga mida teie, seltsimees vanem, peale demobiliseerimist tegema hakkate?» 

«Küll mulle juba kodus tööd jätkub!» 

«Muidugi jätkub, kuid niisugust nagu siin ei leia.» 

«Leian, ära muretse. Inimene on sündinud rahulikuks tööks, mitte aga sõdimiseks. 
Võtan naise, saan perekonna. Muuseas, kodus, Siberis ei jõuta mind ära oodata. Olen ju 
traktorist, mehaanik, või läks see sul juba meelest?» 

«Traktorist on muidugi hea elukutse, kuid jäljeotsija veelgi parem.» Tjulpanov vaatas 
nukralt Sangarit. «Tähendab, et koer jääb vaeslapseks.» 

«Selleks ajaks, kui mind demobiliseeritakse, leian talle uue sõbra. Ega ta vaeslapseks 
küll jää.» 

«Võtke siis mind selleks sõbraks, seltsimees vanem!» hüüdis Tjulpanov. 

Smoljartšuk otsustas näiliselt, korra pärast mitte kohe järele anda. «Minu Sangar ei 
taha iga piirivalvuriga sõbrustada. Tal on järsk iseloom.» 

«Mind ta ei põlga. Jõuame juba enne teie demobiliseerimist sõpradeks saada. Jõuame! 
Teen ühe päevaga viie ööpäeva töö ära.» 

«Noh, hüva on. Olgu siis pealegi — ma katsun sõna kosta, et sind toodaks üle 
viiendasse,» nõustus Smoljartšuk tehtud vastumeelsusega. «Ainult ma ei tea öelda, mis 
sellest välja tuleb.» 

«Kukub toredasti välja,» kuulutas Tjulpanov veendunult. «Väejuha-tus peab lugu igast 
teie sõnast.» 

«Hüva. Ära ennustama hakka. Läki postile...» 

Piirivalvurid hakkasid kiirustamata tõusma mäkke mööda kaunist Verhoviina kevadist 
tsooni. Iga sammuga muutus üha suuremaks vahemaa nende ja selle vahel, kes oli jätnud 
karujälgi. 


SEITSMES PEATÜKK 


Pärast seda, kui Fine oli jätnud oma jälgedele karu väljaheidet, liikus ta 
loomakäppadega veel paarsada meetrit ja peatus hiigia-kuuse all, mis sirutas oma 
käpataolisi oksi peaaegu otse maapinnani. Edasi oli kavaldamine mõttetu ja ebasoodne. 
Kui piirivalvurid ka jälgi ajasid, siis pidid nad värskele väljaheitele sattudes lõplikult 
veenduma, et tegemist on karuga, ning lõpetama jälitamise. Kui nad siiski veel uskuma ei 
jää, siis... Ei, nad jäävad tingimata uskuma. «Ära muretse asjatult, sõber,» ergutas ennast 
Fine. «Liigu ruttu edasi ja välju võimalikult kiiremini piiritsoonist, kus on võimalikud 
igasugused ootamatused, mida isegi Piison pole osanud ette näha.» 

Fine vallandas hammastega rihmad, millega olid kinnitatud kämmalde külge 
karukäpad, ja võttis need ära. Siis vabastas ta ka jalad maskeerimis-jalanõudest. Kogu 
selle butafooria peitis ta oma seljakotti. 


Tõmmanud jalga tugevad terasnaeltega tallutatud juhtnahast metsaraidurisaapad, 
sööstis Fine otsekohe edasi, lubamata enesele minutitki puhkust ja pidades antud kurssi. 
Kompass ja suuremõõduline Musta oja ümbruse kaart võimaldasid tal täpselt teada, kus 
ta asub ja kuhu tal tuleb minna. 

Mahajäetud kõrvaline mets, mis oli tulvil oma aja ära elanud ja mahalangenud puid, 
kaetud paksu kihi okaste, lehtede ja samblaga, laskus järsult alla piki kivist mäenõlva. 
Fine astus kiiresti ja kergelt, peaaegu joostes. Ta jalge all krudisesid kuivanud oksad, 
varises alla lahtisi kive; jäid maha silmapaistvad jäljed, kuid Fine'i see enam ei häirinud. 
Keegi ei kuule tema samme, keegi ei tule talle jälgi mööda järele — oma tubli kolme 
kilomeetri ulatuses pole ümberringi ühtki 

205 

elavat hinge: ei piirivalvureid, ei metsaraidureid, ei möldrit ega jahimehi. 

Keskööks jõudis ta, nii nagu oli ette nähtud, Musta oja äärde, mille kiired vood 
kohinal edasi sööstsid, just sinna kohta, kus kuristiku kitsas pilu oli pooleldi täis 
varisenud kive ja kust oli hästi näha ülemine, mägedesse kordoni poole viiv tee ja see tee, 
mis laskus alla Tisza kaldale. 

Selges taevas paistis täiskuu. Üks pool kuristikust oli varjus. Roninud varisenud 
kivihunniku otsa, vaatas Fine ringi ja uuris kuristikku. Kõik oli tühi ja vaikne. Kui ta vaid 
ei satuks vastamisi mõne metsa-raiduri või kütiga. 

Kivihunnikusse peitis Fine oma granaadid. Peidukoha kattis ta kividega kinni. «Las 
vedelevad siin, kuni tuleb paras aeg,» mõtles Fine ja muigas: kümme korda päevas 
sõidavad ja käivad siit mööda piirivalvurid, metsavahid ja metsaraidurid, ja kellelegi ei 
tule pähe, et just selles kivihunnikus vedelevad granaadid. 

Piki Musta oja kuristiku ülemist vasakut serva kulges rada, mille: olid paljude aastate 
jooksul rajanud metsaraidurid ja kütid. Päeval oleks Fine sellest kaugelt ümber läinud, 
nüüd aga liikus ta mööda seda edasi. Riskantne oli, kuid mis parata: koidikuks tuleb olla 
kohal, Javoris. Ta ei kõndinud, vaid lausa lendas. Rada eemaldus kuristikust täisnurga all, 
lookles üles mööda järsku mäekülge ja laskus siis sirgjooneliselt Tisza suunas, sealpool 
kaldal asuva suure asustatud punkti servale. 

Jõe lähedal, enne silda, lahkus Fine jalgrajalt, läks külast kaugelt ringi ning ületas 
koolme kohalt Tisza jõe, mis oli siin üsna madal. Jõe paremal kaldal, veepiiri ja metsaga 
kaetud mäe vahel, kulges autotee. Fine valis põõsa, mis oli võimalikult tihedam ja 
maanteele lähemal, peitis enda ära, ja hakkas õnnelikku juhust ootama. Piisoni poolt 
väljatöötatud plaanis oli ka see õnnelik juhus ette nähtud. 

Pimedal südaööl oli võimatu loota, et teele ilmub auto, mis läheb alla mööda Tisza 
kallast Javori poole. Ja ega Fine võinud ju iga masinat kasutada. Kui autokastis on 
inimesed, palgid või lauad — siis see ei kõlba. Talle sobis vaid niisugune masin, kuhu ta 
oleks võinud ennast kindlalt ära peita. Fine valis ettenägelikult niisuguse koha järsul kur- 
vil, kus autojuht oli sunnitud maksimaalselt kiirust vähendama, et mitte vastu kaljut 
tormata või kuristikku langeda. Seda kasutades kargab Fine autosse nii, et juht midagi ei 
märka. 

Ta ootas kaua. Ent «õnnelikku juhust» ei tulnud ikka veel. Kaks «Pobedat» kihutas 
mööda. Ettevaatlikult möödus temast veoauto, mille koormaks oli terve kuhi heinu. Oma 
raudrehvidel kolisesid mööda kaks hutsuuli vankrit. Tulede sirades vilksatas mööda 
autobuss. Siis oli maantee peaaegu terve tunni jooksul absoluutselt tühi. Fine'i haaras 
juba meeleheide. Tal hakkasid külmavärinad. Ta võttis taskust lameda alumiiniumist 


konjakipudeli ja rüüpas. Hambad lakkasid lõgi-semast ja üle kogu keha valgus õnnestav 
SOOJUS. 

Tisza termilistele voogudele, tema kivistele kallastele lähenes aeglaselt autolaternate 
valgus. Auto tuli oru ülemisest otsast. Fine ootas. «Kas on minu või mitte?» mõtles ta. 
Kuid instinkt ütles talle: «Sinu.» Fine laskus alla teeserva niipalju kui võimalik, leidis 
ühes kivimürakas toe oma paremale jalale ning oli hüppeks valmis. 

Auto lähenes kurvile ning möödus kaldaäärsest kaljust aeglaselt, kõige väiksema 
kiirusega. Autokast oli kolme laua võrra kõrgemaks tehtud ja kastis seisid härjamürakad, 
suured sarvilised pead nukralt norgus. Nende ees oli sületäis heinu. 

Lastes mööduda kabiinil, kus istusid autojuht ja salli mähitud nais- 
terahvas, kargas Fine teele, haaras jooksult auto külgpoordist, hüppas pehmelt ja vinnas 
käratult oma treenitud keha kasti. Härjad kargasid võpatades kõrvale. Fine rahustas neid 
ja patsutas hellitavalt vastu nende kondiseid külgi. Siis roomas ta neljakäpukil kasti 
etteotsa, puges heinte alla ja tõmbas õndsalt hinge tagasi — «Küll mul aga vedas!» Kuid 
minut hiljem tundis ta juba jälle ärevust: kas auto viib teda Javorisse või tuleb tal poolel 
teel välja kolida? 

Auto läbis järjest uusi asustatud punkte. Ühes kohas, ülestõstetud tõkkepuu ees, mille 
küljes rippus punane latern, jäi masin seisma. 

«Piirivalve kontroll. Palun teie dokumendid!» kostis karm ja kähisev hääl. 

«Olge lahked,» vastas autojuht. 

«Kust tulete ja kuhu sõidate?» 

«Rahhovi rajoonist. Javorisse.» 

«Ja teie dokumendid, neiu?» 

«Mis dokumente temal on!» puhkes autojuht naerma. «Tüdruk pole veel täisealinegi. 
Saab alles tuleval aastal passi kätte.» 

«Alaealine, aga juba käib öösiti hulkumas. . . Kuidas su nimi on, tütarlaps?» 

«Hannusja Boiko,» vastas autojuht tema eest. «Ja kellena ta teil kaasa sõidab?» 

«Kolhoosi «Karpaadi Täht» esindajana. Lüpsja. Esimesel kohal meie rajoonis.» 

«Säh sulle siis — alaealine!» Piirivalvur astus astmelauale ja valgustas tütarlapse nägu 
taskulaternaga. «Oi, ta ju magab! Head ööd, Hannusja. . . Noh aga koormas — mis teil 
seal on?» 

«Härjad ja heinad, seltsimees seersant. Veame Javori tõusovhoosi, et vahetada need 
kaks vanapoissi ühe noore kavaleri vastu.» 

«No-noo, vaadake ette, et te nõela seebi vastu ei vaheta.» Piirivalvur valgustas 
autokasti taskulaternaga, tuli tagasi juhi juurde ja ütles: «Laske käia!» 

Käigukastist kostis hammasrataste raginat, tasakaalu kaotanud härjad hakkasid 
tammuma ja auto veeres tõkkepuu punase laterna alt läbi. 

Fine laskis püstoli taskusse tagasi, sulges silmad ning hakkas linna ja selle ümbruse 
plaani meelde tuletama. Tõusovhoos asub Javori teisel, tasasemal serval. Selleks et sinna 
sõita, tuleb läbida terve linn. Missuguste tänavate kaudu autojuht sõidab? Maantee viib 
Rahhovi 

tänavasse. Tähendab, et Rahhovi tänavat ta ei saa vältida. Edasi tuleb 
Užgorodi tänav. Sevtšenko bulvar. Užgorodi tänav on kõige lähemal 


Kaardiväe tänavale, kus Fine'ile on valmis seatud salakorter. Maha 
tuleb hüpata just seal, Užgorodi tänavas. N 

Koidu eel sõitis auto Javorisse sisse. Fine polnud selles linnas kunagi viibinud, kuid ta 
oli seda tublisti uurinud fotode, agentuurandmete ja vanade ajakirjade kaudu. Sõideti läbi 
Rahhovi tänava, mida palistasid väikesed mäenõlvadele laialipuistatud majakesed. Stepi 
tänav algas tubakavabriku kõrgete kivikorpustega. Mööduti tumedast linnapargist. Jõuti 
üle silla Kamenitsa paremale kaldale ning seal oligi UŽgorodi tänav. Fine roomas 
ettevaatlikult autokasti tagumisse otsa. Poolpüsti tõusnud, varjas ta ennast härja kere taha 
ja silmitses autolaternatest valgustatud kitsast tänavat. Mitte kedagi! 

Karanud üle autoserva, seisiski Fine Javori pinnal, kümne minuti tee kaugusel 
salakorterist. «Karpaadi Tähe» kolhoosi auto eemaldus ja kadus Užgorodi tänava 
pimedasse sügavusse. 

«Vennas, ega sa tikkude poolest rikas pole?» kostis äkki öise möödakäija hääl. 

Fine võpatas. Talle lähenes mees mustas õlises riietuses, raudne kohver käeotsas ja 
pabeross hambus. Kuuvalgel oli ta nägu hästi näha — kahvatu, sarnakas, kõrge laubaga, 
mustade vurrudega ja erakordselt läikivate silmadega. Fine'i süda tõmbus kokku. Kust see 
mees välja kukkus? Minuti eest polnud tänaval kedagi. Fine'ile tundus, et nüüd kohe see 
esimene nõukogude inimene vaatab talle ähvardava pilguga otsa, haistab tema riiete 
lõhna, kompab läbi seljakoti raadioaparaati ja ütleb: «Ahaa, kullake, sisse lendasid!» 

öine möödakäija lähenes Fine'ile: 

«Ma küsisin, kas sul tikke on?» 

Fine vangutas pead, patsutas enesele vastu taskut ja naeratas süüdlaslikult: 

«Ma ei suitseta.» 

«Kahju.» õliste tööriietega noormees ohkas, vaatas vasakule ja paremale ning astus 
mööda Užgorodi tänavat ülespoole. 

John Fine seisis mõne hetke liikumatult paigal, pühkis higist laupa ja kirus ennast oma 
rumala arguse pärast. Kuu oli mäeaheliku taha peitu pugenud. Linn uppus täielikku 
koidueelsesse pimedusse. 

Hoides ennast plankude lähedusse ja kehaga puudelt kastet pühkides jõudis Fine 
vaiksele ja kitsale tänavale — Kaardiväe tänavale. Mõlemal pool seda ilutsesid sihvakad 
heledalehelised paplid. Punaste kivikatustega telliskivihooned paiknesid kõik väga hajali, 
neid ümbritsesid aiad ja viinamäed. Kõik majad ja aiad olid üksteise sarnased. Kust siis 
otsida Ljubomir Krõži? Kus on siin maja nr. 9? 

Fine võttis taskulambi ja valgustas noaterana kitsa valgusribaga lähima maja 
emailnumbrit. Maja number 17. Järgmine oli number 15. Lastes mööda veel kaks — 
numbrid 13 ja 11 — leidis Fine puudesse ja põõsastesse mattunud plangu seest 
jalgvärava, avas selle ja astus otsustavalt maja number 9 juurde. Jäme jõekruus krudises 
ta kohma- 

kate saabaste all. Vihmast märjad ja rasked sirelipuhmad puudutasid Fine'i põski ja 
pead. «Rist on ennast korralikult sisse seadnud. Paremat pelgupaika pole vist kogu 
Javoris leida. Väga tubli.» 

Fine lähenes ettevaatlikult Krõži majale ja tõstis juba käe, et aknale koputada. Ta süda 
peksis tugevasti, jäine külmus tõusis jalgadest pähe. Tšernogoorlane kartis üle salakorteri 
läve astuda. Kes teab, missugune saatus ootab teda siin, selle maja kivikatuse all, mis 
pealtnäha nii süütult seisab siin viinapuuväätide sees... Ja mida tegelikult kujutab endast 


too uus resident Krõž? Fine polnud ikkagi veel, vaatamata sellele, et ta tundis Krõži juba 
palju aastaid, kindlalt veendunud, et võib usaldada toda agenti, kelle varjunimi on Rist. 
Isegi nüüd, millal oli selgunud, et tolle agendi oli värvanud Piison isiklikult juba veerand 
sajandi eest ja et šeff ise oli soovitanud teda residendiks, ei suutnud need ülitähtsad 
asjaolud sundida Fine'i revideerima oma ettevaatlikku suhtumist Krõžisse. Õigus küll — 
mingisuguseid kaaluvamaid põhjusi Fine'il Risti kahtlustamiseks polnudki. Kuid ta ei 
usaldanud seda agenti“ lähtudes oma teoreetilistest kaalutlustest. Põhiteooria, millel 
baseerus Fine'i igapäevane ja perspektiivne eksistents, oli ju äärmiselt lihtne. Seda võiks 
väljendada ainult ühe, ligikaudu järgmise lausega: «Kui sa pole loll, siis ära lase ennast 
teise poolt nahka panna, vaid pane ise teine nahka.» 

Ljubomir Krõž polnud loll. Ta oli õppinud Praha ülikoolis. Lõpetanud stuudiumi 
Berliinis. Pärast kõrgema hariduse omandamist oli ta Pariisis oma «teadmised» üle 
lihvinud. Mitu aastat oli ta oma isa pärandust hoolimatult pillates reisinud mööda Lõuna- 
Ameerikat ja mööda Aafrika rannikut. Pikka aega hulkus ta Mehhikos. Kodumaale oli ta 
tagasi tulnud kolmekümneaastase poissmehena, ehitas enesele maja Masaryki (nüüdse 
Kaardiväe) tänavale; asus sinna õega elama ega lahkunud nüüd enam üldse Karpaadi- 
Venest, nagu tol ajal, vanas Tšehho-slovakkias, nimetati Taga-Karpaatiat. Javoris tunti 
teda kui spetsialisti Euroopa ja Ameerika rahvaste keelte alal, kui fanaatikut, kes kogub 
kunstipäraseid puunikerdusi, kui kirglikku raamatusõpra ja kui tagasihoidlikku, ilma 
mingisuguste pretensioonideta aktivisti kultuuriandel. Vabatahtlikult, igasugust tasu 
tagasi lükates, pidas ta loenguid Javori kultuurimajas Taga-Karpaatia ajaloost, Tšehhimaa 
ja Slovakkia minevikust, Mehhiko iidsest kunstist. Tema initsiatiivil organiseeriti Javoris 
näitus «Verhoviina puunikerdajad». Ja kõik see oli teada peaaegu igale Javori elanikule. 
Ja üksnes Fine'ile oli teada ka teine, salajane külg Ljubomir Krõži elust. Ülistades oma 
loengutes «kallist Nõukogude Taga-Karpaatiat», vihkas ta seda kogu südamest ja püüdles 
sinna, kus ta oli kunagi oma nooruse veetnud, Rio de Janeiro ja Buenos Airese eksooti- 
liste hotellide poole, Rooma, mis kubises maailma kõikidest turistidest, palavasse 
Mehhikosse, uhkele Sinirannikule. Aheldatuna Javorisse, jätkas ta oma mõtteis hulkumist 
mööda Vana ja Uue Maailma teid, veetis oma päevi ja öid reisilaevade ülatekkidel, 
baarides, parkides, plaažidel, mängulaudade taga, hispaania tantsijannade seltskonnas, 
armatses, pillas raha, tervitas koitu Vaikse ookeani rannal, eha aga Atlandi ääres. 

Tehes näo, et ta on täielikult rahul raamatukaupluse müüja palgaga, kulutas ta 
tegelikult salaja kümme korda enam. Nii suvel kui talvel nähti teda Javoris ühe ja sama 
kulunud, aastatega läikima hõõrutud vana ülikonnaga, kohmajeate saabastega, Masaryki- 
aegse musta vanamoodsa kübaraga, tugevasti kantud palituga. Kuid argentiina kohvreis, 
mis olid valmistatud pühvlinahast ja peidetud salajasse panipaika, hoidis Krõž tagavaraks 
— parematele aegadele lootes — uhiuusi naftaliiniga ülepuistatud visiitkuubi, iga värvi 
flanellülikondi, mitut tosinat lumivalget särki ja suurt valikut ehtsaid «Bata» jalanõusid. 
Ta oli tuntud omakasupüüdmatu inimesena, kuid tal oli peidus enam kui tuhat ameerika 
dollarit, inglise naela ja šveitsi franki — kõige kindlamat valuutat, mis pidi kindlustama 
talle «ülestõusmise surnuist» sellel päeval, millal Taga-Karpaatia lakkab olemast 
nõukogude maa, Ukraina osa. Ülistades avalikult kuni taevani «rahu ja nõukogude 
võimu», unistas ta sõjast, ootas võidukate välismaalaste ilmumist Javorisse. Väliselt 
vagur, tasane inimene, kes pole võimeline isegi kärbsele. liiga tegema, erakordselt seltsiv, 
viisakas, heatahtlik naabrite ja kaastöötajatega, oli ta valmis hea tasu eest ükskõik keda 


üles pooma, maha laskma või surnuks piinama, kui see tegu võis jääda karistamata. Isegi 
oma lihasele õele poleks ta halastanud — kui oleks vaid küllalt raha pakutud. Müüdavus 
kavaluse ja silmakirjalikkuse kõrval — need olid Krõži põhilised, kõike määravad 
iseloomujooned. Ta kauples kõigega, mida võis müüa >— oma Taga-Karpaatiaga, tõega, 
südametunnistusega. Fine'ile oli Krõži rikkalik salakuulajaminevik põhjalikult teada. 
Esimesena oli Krõži värvanud keegi tegelane Surete Generale'ist 3, kes oli 
komandeeritud Antanti poolt pärast Esimest maailmasõda loodud valgete armeede staapi, 
önicke juurde. Hiljem, kahekümnendatel aastatel, teenis Krõž inglasi, hülgamata siiski 
oma esimesi peremehi. Siis aga ostis ta ära märksa suurema summa eest Piison-Craps. Ja 
nüüd?... Kus on garantii, et kaval, paindlik ja läbini valelik Krõž ei lähe üle veelgi 
suurema summa eest uute peremeeste poole? 

Tõstes kätt, et aknale koputada, ei saanud John Fine unustada, missuguse inimese kätte 
usaldab ta oma saatuse. 

Kuni tänaseni polnud «Tisza» juht veel kordagi kohtunud oma reservagendiga, keda 
kutsuti Ristiks. Ta oli juhtinud teda ainult kauge maa tagant, sidepidajate ja hukkunud 
residendi Dzjuba kaudu. Kuid see ei tähendanud, et ta poleks Krõži hästi tundnud — 
ülesvõtete kaudu. Kohates teda tänaval oleks ta isegi kõige suuremas rahvasummas 
otsekohe ära tundnud oma agendi nr. 47. Ent kui ta Krõži ette ilmub, ei taipa too 
kaugeltki kohe, kellega tal tegemist on. Rist oma šeffi ei tundnud — ei nägupidi, ei 
teadnud õiget nime ega muidki tundemärke. Ta tundis šeffi ainult Dzjuba kaudu kui 
Tšernogoorlast. 

Tiheda aia poole pööratud lõunapoolses majaseinas mustas kolm akent. Fine kaalutles 
mõne hetke, millise pihta koputada. Viimaks langes ta valik äärmisele parempoolsele 
aknale, mis asus kõige kaugemal 

tänavast. Ta koputas ettevaatlikult, peaaegu kuuldamatult. Vaevalt oli ta küünteotstega 
vastu klaasi toksanud, kui aken hääletult avanes ja selle musta avasse ilmus mehe kogu 
öösärgis, valge öömüts peas. «Kes on?» 

Fine surus enese vastu akent ja sosistas vene keeles esimese paroo-lilause: 

«Kas siin elab Ljubomir Krõž?» 

«Siin,» järgnes kohe vastus. 
«Teile on välktelegramn. Kirjutage alla.» 
«Kus see siis on? Andke siia.» 

«Vabandage, ma ei leia kohe.» 

Pärast neid öise külalise sõnu kadus maja nr. 9 peremees toasüga-vusse. Hetke pärast 
klõpsatasid kergelt ukseriivid verandal ja kostis õõnes hääl: 

«Juba viiendat ööd ootan. Astuge sisse! Olen üksi.» 

Mehed läbisid avara klaasveranda, mille akendel oli juba koit vaevaltmärgatavalt 
helendama hakanud, ja tulid pimedasse tuppa, mis oli täis sooja saepuru, värskeid, laaste 
ja tulise rauaga kõrvetatud puidu-tükke. 

Peremees sulges luugid ja vajutas klõpsti elektrilülitile. Laia abažuuri all, mis oli 
plokiga madalale puutreipingi kohale lastud, süttis tugevajõuline mattlamp. 

Fine võttis mütsi peast, heitis jopi seljast ja ulatas Krõžile käe: 

«Tervist, Ljubomir. Näete, viimaks saimegi isiklikult kokku. Rõõmustan väga. Ma ju 
tunnen teid hästi... Kust? Dzjuba kaudu.» 


3Surete Generale (loe: sürtee ženerall) — Prantsuse luure (tõlkes: üldine julgeolek). 


«Nii et teie ...» 

«Tahate küsida, kes ma olen?» muigas Fine. «Mis te nüüd! Mina ei küsi teilt midagi.» 

Eredas valguses valuliselt silmi kissitades ja käega paljast rinda varjates uuris Krõž 
kiirelt ja hindavalt pealaest jalatallani oma külalist. Ta jõudis näha kõike: niihästi rasket 
seljakotti Fine'i seljas, pükse, mis olid metsas kuivanud okstest katki rebitud, saapaid, 
millele oli kleepunud mustpruunikat karpaadi mulda, kui ka joppi, mille varrukal paistsid 
kõrgmägede takjad. 

«On mul aga uudishimulik abimees!» Fine'ile meeldis, kuidas peremees teda vastu 
võttis. Niisugust meest juba alt ei vea! 

«Olete väsinud?» küsis Krõž ja nihutas hoolitsevalt tabureti külalise poole. «Istuge. 
Võtke laadung seljast. Puhake!» 

Ta hääl oli mahe, lahke, kuid tursunud ja tillukeste kurdudega ümbritsetud silmad 
küsisid ettevaatlikult ja külmalt: «Kes sa oled? Mis sa ka väärt oled? On sinuga 
jändamine ohtlik või kasulik? Mis sa minult tahad? Mis sa selle eest maksad?» 

«Ärge muretsege, Ljubomir, kõik on korras.» Fine naeratas lahkelt. 

«Ma ei kahtlegi selles! Ma juba taipan, kellega mul on au kõnelda.» Krõž kallutas 
pead, mida kroonis öömüts. Taibanud äkki oma välimuse sobimatust, hakkas ta 
süüdlaslikult askeldama: «Andke andeks, ma pole 

ju riideski. Sean ennast kohe korda.» Taganedes kadus salakorteri peremees 
kõrvaltuppa. 

«Kas ta tõepoolest läks riietuma, või... Aga mis siis, kui siin hoopis varitsetakse 
mind?» Fine pistis käed taskutesse, surus tugevasti püstolipärasid ja pöördus ukse poole 
nii, et oleks võimalik otsekohe, ühe valanguga maha kõmmutada need, kes lävele 
ilmuvad. Hambad ristis ja vaevu hingates jäi ta ootama. Toast, kuhu Krõž oli kadunud, 
kostis suure seinakella pendli mõõdetud tiksumist. Paks karvane hall kass sirutas ennast 
nurru lüües ja tuli siis, saba püsti, pimedast nurgast välja ning astus kartmatult Fine'i 
poole. Too paiskas looma jalaga eemale, naeris hääletult oma asjatu hirmu üle, laskis 
püstolid taskute põhja tagasi ja hakkas rahulikult ringi vaatama. 

Toanurgas oli suur tööpink. Seinte ääres raamatukapid ja lihtsad riiulid, nendel aga 
igasuguseid puunikerdusi — lõpetatud ja lõpetamata töid: suured nikerdatud liuad, 
lamburikepid, hutsuuli kirvekepid, sauad, taldrikud, karbid, Kremli tornid, 
veinivaadikesed, Moskva ülikoolihoone Lenini mägedel, nikerdatud viinamarjakobarad, 
Elbruse kaheküüruline mäetipp, küünlajalad, soolatopsid, väljalõigetega klaasialused, 
poleeritud ja inkrusteeritud noad... 

Peremees tuli tagasi. Tal oli seljas must ülikond ja lumivalge särk, kaelas uus lips. 
Tihedad, juba tublisti hallisegused mustad juuksed olid harjaga üle pea silutud. Laiad 
lopsakad kulmud olid samuti hästi kammitud. Tema pikergune nägu, mis oli kölni veega 
hoolikalt üle hõõrutud, säras. Rõõmsalt ja nagu isegi pidulikult naeratades astus salakor- 
teri peremees külalise juurde. 

«Nii et nüüd oletegi siis Javoris. Ja kuidas on...» Krõž jäi toppama ja tema sügavasti 
aukuvajunud silmad vaatasid kiiresti ettevaatlikult ja rahutult ringi. «Kuidas teil reis 
läks?» lõpetas ta vaevaliselt. 

Fine muigas: 


«Ljubomir, te tahate küsida, kuidas ma üle piiri sain ja kas ma õnnelikult siia jõudsin? 
Kõik läks ilma mingisuguste vahejuhtumiteta, nii et võite olla absoluutselt rahulik: teie 
eksistentsi ei ähvarda mingi oht.» 

«Ega ma SIIS ...» 

«Selge, selge!» Fine muutus tõsiseks. Võimukalt nagu isand, kes annab korralduse 
oma teenrile, ütles ta: «Pange vann valmis, Ljubomir! Ja õhtusöök konjakiga.» 

Krõž võpatas, nagu oleks keegi talle piitsaga vastu turja virutanud. Kuigi Rist oli 
teesklemiskunsti alal erakordselt kogenud, ei suutnud ta ometi sel hetkel varjata öise 
külalise eest üllatust viimase käskiva tooni puhul, millest ta oli juba ammugi võõrdunud. 
Üllatus ei kestnud kaua. See asendus peagi toapoisiliku aupaklikkusega. 

Kui külaline juba nii rääkima hakkas, siis tähendab, et ta on kõrge lennuga linnuke. 
Küllap vist Piisoni usaldusmees, luureasjanduse kogenud meister. 

«Kas te, Ljubomir, ei saanud minust aru?» küsis Fine külmalt. «Sain küll, pan. .. sir. 
Kuidas te käsete ennast kutsuda?» 

«Mitte pan ega sir, vaid seltsimees. Seltsimees Tšervonjuk. Stepan Kirillõtš. 
Verhoviinlane teiselt poolt Karpaate. Töönduskooperatiivi tegelane. Spetsialist kallite 
puunikerduste alal. Kas sarnanen sellisega?» hakkas Fine lõpuks naerma. 

Peremees noogutas libitsevalt: 

«Täielikult, seltsimees Tšervonjuk. Kohe korraldan kõik — nii vanni kui õhtueine. 
Võtke seni riidest lahti.» 

Pärast vanni ajas Fine habet, tõmbas selga peremehe puhta pid-Žaama, pistis püstolid 
sooja hommikumantli taskutesse ja astus söögi-tuppa, kus laud oli juba kaetud. Kuni 
söödi õhtust, õigemini küll juba hommikueinet, oli väljas päris valgeks läinud ja linnud 
aias laulma hakanud. Fine süütas sigareti. 

«Ma jään siia elama, Ljubomir?» 

«Jah. See on kõige mugavam korter. Minu majas ei häiri teid keegi.» 

«Aga kes te teenijatüdruk on?» 

«Õde. Lihane õde, seltsimees Tšervonjuk. Saatsin ta Užgorodi tädi juurde... Kas teile 
kuust ajast piisab?» küsis Krõž ettevaatlikult. 

«Ei tea. Kui õnnestub täita kavatsetud plaan kuu aja jooksul, siis on hästi, kui kahe 
kuu jooksul — pole kah halvasti.» 

Fine tõstis pea ja vaatas Krõžile otsa — valvsalt, uurivalt. Ta ootas, et resident midagi 
ütleb. Too aga vaikis rahulikult ja pesi perenaiseliku .asjalikkusega emailkausis 
taldrikuid. 

«Te vist tahtsite veel midagi küsida, Ljubomir?» 

«Mina? E, teile ainult tundus nii.» 

«Kuid vahest ehk küsiksite siiski, missuguste plaanidega ma siia tulin?» 

Krõž lõpetas nõude pesemise, loputas kraani all oma küünarnukkideni paljastatud 
käsivarsi, vaatas külalisele teeseldud ilmsüütusega otsa ja vastas aupaklikult: 

«Sir, mina ei hakka teilt midagi pärima. Minu asi on täita teie käsku ja mitte küsimusi 
esitada.» 

«Ülesanne on teil praegu üksainus,» tähendas Fine. 

«Kuulen.» Krõž istus ettevaatlikult tooliservale, langetas pea ja tegi tõsise näo — ta oli 
üleni tähelepanu ja austus ise. 


«Olete te kunagi kuulnud midagi Ivan Fjodorovitš Belograist, demobiliseeritud 
vanemast, raudteedepoo lukksepast? Terve rind ordeneid täis. Võitis riigilaenuga 
kakskümmend viis tuhat ja ostis «Pobeda».» 

«Vabandage, kuid mul pole olnud juhust ei teda näha ega temast kuulda.» 

«Tuletage meelde! Ivan Belograi. Pikk mees. Lokkis juustega. Kaardiväelane. Teenis 
Berliinis. Tuli Javorisse naist võtma. Ja tema pruut oli viinamarjakasvataja kolhoosist 
«Koit Tisza kohal», sotsialistliku töö kangelane Teresia Simak.» 

«Teresia Simakki ma tunnen, kuid peigmeest. .. sellest pole ma midagi kuulnud,» 

«Kahju! Hea küll. Tuleb kiires korras välja selgitada, kus viibib too 

Ivan Belograi ja kas temaga pole juhtunud ehk mingi õnnetus. Tegutsege kiiresti, kuid 
mitte uisapäisa. Ivan Belograi on meie mees. Kas teil oleks võimalik kahtlust äratamata 
kõnelda Teresia Simakiga?» Krõž mõtles pisut ja vastas: 

«On küll. Kärmeni kaudu. See on üks minu agentidest Mustlasagu-lis. Ja veel...» Krõž 
jäi vait, teadmata, kuidas nimetada teist oma naissoost agenti. Ta polnud veel seni tollele 
hüüdnime välja mõelnud. 

«Ja veel kelle kaudu?» küsis Fine. 

«Veenuse kaudu,» kostis Krõž ja naeratas oma leidlikkuse üle rõõmustades. 

«Ja kes see Veenus on?» 

«Marta Stefanovna Lõssak, kuulus Javori õmblejanna, minu parem käsi. Ma juba sain 
temalt üliväärtuslikku informatsiooni. Tahate linti üle kuulata?» 

«Hiljem. Tähendab, et teil on kindel lootus selgitada Ivan Belograi saatust oma abiliste 
kaudu?» «Jah.» 

«Väga hea. Selgitage see asi viivitamatult ära. Niihästi teie kui ka mina ei või tunda 
ennast täiesti julgena, kui me pole välja selgitanud, mis on juhtunud meie. . . Ivan 
Belograiga.» 

«Saan aru. Toimetan kõik kiiresti ja korralikult. Ärge muretsege, seltsimees 
Tšervonjuk.» 

Tšernogoorlane noogutas pead: 

«Sellest hetkest peale, mil ma sattusin teie katuse alla, nägin ja kuulsin teid, lakkasin 
ma muretsemast.» «Tänan.» 

Seekord ütles John Fine tõtt: ta oli tõepoolest lakanud oma naha pärast hirmu 
tundmast. Ljubomir Krõž meeldis talle. Selle mehega võib palju ära teha! Õigemini — 
«tegema» pidi küll Rist üksi, aga tema, Tšernogoorlane, ainult juhib teda ega välju oma 
salapaigast ei päeval ega ööl. John Fine oli juba ammugi harjunud taolise soodsa 
«juhtimise» osaga. Kogu oma teenistusaja kestel Piisoni luures oli ta ikka kellegi seljas 
liugu lasknud, alati teeninud enesele raha, auastmeid ja kuulsust just niisuguste abil nagu 
too Rist. 

«Ega te pole unustanud raadiosaatjaga töötamist?» küsis Fine ja vaatas nurka, kus 
vedeles tema seljakott kantava raadiojaamaga. 

«Ei ole unustanud. Kas või praegu võin maha klõbistada mis tahes: telegrammi.» 

«Praegu on veel vara. Ootame paar-kolm päeva, kuni... kuni jõuab kohale täiendus.» 
«Täiendus?» 

«Jah. Näete, Ljubomir, kuidas ma teid usaldan! Hinnake seda!» «Tänan. Ma õigustan 
teie usaldust.» 


«Ja mitte üksnes usaldust, vaid ka minu suuri väljaminekuid.» Fine võttis jopi taskust 
kaks pakki sajarublalisi ja viskas need lauale. «Kulu-tage seda oma äranägemise järgi, 
ilma mingi aruandluseta. Kui veel tarvis on, saate sedamaid. Ja ongi tänaseks kõik.» Fine 
nihutas eesriideserva 

ettevaatlikult kõrvale, vaatas tänavale ja haigutas. «Praegu poleks patt pisut magada. 
Kus mu voodi on, Ljubomir?» 

«See ootab teid juba kuus päeva. Kuid ma pean teid hoiatama: oma toast ei näe te ei 
päikest, ei tähti ega taevast. Läheme, seltsimees Tšervonjuk.» 

Krõž paigutas külalise maja tagumisse otsa, akendeta ja usteta pimedasse tuppa. Sinna 
pääses vaid salaukse kaudu, mida maskeeris suur Tarass Ševtšenko portree. Ruumi 
põrandas, laudkoiku all, oli luuk keldrisse, kust võis pääseda kuuri, sealt aga aeda ja 
tänavale. 

Kogu kelder oli täis kirste, kohvreid ja kaste, millesse olid peidetud Krõži kõige 
hinnalisem varandus, pärandatud ja raha eest ostetud, selle raha eest, mida ta 
salakuulamise eest oli saanud. 

Neil aegadel, kui see maja ehitati, polnud Krõž osanud mõelda ega arvata, et pesuköök 
ja laoruum kohandatakse kunagi salapanipaigaks. 

Taskulambiga teed valgustades astus Krõž salakambri kaugemasse nurka ja patsutas 
laudkoikul asuvat pehmet sulgpatja: 

«Puhake, sir. Head ööd.» 

«Vaadake ette, Ljubomir.» Fine suunas oma taskulaterna pimestava valgusjoa otse 
peremehele näkku. «Noh, Rist, kuidas me töötama hakkame?» 

«Nii nagu käsite.» 

«Mina käsin töötada puhtalt, ilma tagamõteteta.» 

«Sir, ma ei saa aru ...» Krõž tõstis kulmud kõrgele. 

«Ärge teeselge. Sellel pole mõtet. Tunnen teid juba ammugi läbi ja läbi. Nii et pidage 
seda meeles, Ljubomir, kui hakkate tundma kiusatust mulle valetada, kavaldada minu ees 
või teenida kõrvalt.» 

«Sir!» sisistas Krõž solvunult. Ta nägu valgus verd täis. 

«Ma lõpetasin. Loodan, et väljendasin oma seisukoha enam kui selgesti. Oleme 
veendunud, et me oleme kindlalt kokku leppinud selles peapunktis. Head ööd, 
Ljubomir!» 


KAHEKSAS PEATÜKK 


Andrei Lõssak, suurt kasvu, laiaõlgne, lõbus ja nägus noormees, Lvovi vedurijuhtide 
kooli õpilane, sõitis ühel kevadisel pühapäeval läbi Karpaatide ja siirdus koju, Javorisse. 
Noor, kahekümneaastane inimene... Kui palju teid on lahti sinu ees, ja kõik need on 
sulle kättesaadavad, kõik võivad viia sind elukõr-gustele! Kahekümneaastane. .. Kui 
jõuline sa oled, kui kärsitu, kuidas sa põlgad umbusklikke, kuivõrd tühistena tunduvad 
sulle kõik takistused, mis teele ette satuvad! Kui lihtsalt, kui kergelt ja loomulikult oled 
sa õiglane ja üllas oma tegudes ja sõnades, kuivõrd ligi sinu õrnale näonahale tungib veri, 
kui sa kohmetud, kui selged ja veetlevad on su silmad! 

Niisugused mõtted ja tunded tekkisid kindlasti igas inimeses, kes nägi Andrei 
Lõssakki esmakordselt. Kuid ta pettis inimesi oma välisilmega, oma näiva õnneliku 
noorusega, oma valmisolekuga ennastsalgavaks tööks ja sõpruseks, armastuseks tütarlaste 
ja lihase ema vastu. 

Kuni Rahhovini, hutsuuli Verhoviina pealinnani, sõitis Andrei Lõs-sak reisirongiga 
ilma ümberistumiseta. Edasi lõunasse, alla mööda Tisza kallast, käisid vaid eriülesandega 
kaubarongid. Umbes kolmkümmend kilomeetrit liikusid need Nõukogude territooriumil. 
Berlibaši tagasi pöördus raudtee üle piiri Rumeeniasse. Meie territooriumil oli selles osas 
Tisza orust rajatud ainult autotee. Piki maanteed pidigi Andrei Lõssak Javorisse jõudma. 

Kolm korda päevas liikusid autobussid Verhoviinast Tisza orgu: hommikul, 
keskpäeval ja õhtul. Esimesest jäi Andrei maha ja teise bussi minekuni jäi üle kolme 
tunni aega. Selle aja jooksul võis minna kinno, võis süüa lõunat või jalutada Rahhovi 
peatänaval. 

Andrei otsustas kõigepealt lõunatada. Viimasel ajal olid kõik tema elurõõmud alanud 
sellest hetkest, kui ta oli isukalt ja ohtrasti söönud ning joonud viina või õlut. 

Vaksalist siirdus ta otsekohe uude, äsja valminud restorani, mille ukse ja akende kohal 
erendas üle terve fassaadi kuldsete tähtedega: «Verhoviina». «Noh, vaatame õige, mis 
verhoviina restoran see siis on,» mõtles Andrei. Oli muude asjadega kuidas oli, aga 
restoranide alal oli ta tubli asjatundja. Selle lühikese aja jooksul, mis ta oli veetnud Lvo- 
vis, kus asus vedurijuhtide kool, oli Andrei jõudnud mitmel korral ära käia kõigis linna 
restoranides, heaks tuttavaks saada kõigi nägusate ettekandjatega. 

Uus restoran pani Andrei põlglikult muigama: kui väike ja vaene oli see Lvovi 
omadega võrreldes! Vestibüülis ei ole habemikku, paraad-livreesse riietatud portjeed. 
Lauad on asetatud kitsaste vahedega ja kaetud vahariiete ning paberist linadega. Rahvast 
on vähe, toolid on tavalised, kõvad. Söögikaart on kirjutatud käsitsi hallidele lehtedele 
ning neis pole veinide pikka loetelu. Saalis pole ei poodiumi orkestri jaoks ega 
tantsuruumi. Kolkasöökla, aga mitte restoran! 

Varjamata oma põlgust selle asutuse vastu, mis tema arvates ei õigustanud nii kõlavat 
nime, istus Andrei saali kaugemasse nurka laua taha, silitas käega selletagi hoolikalt 
siledaks kammitud juukseid ja hakkas toidukaarti uurima. Musta seeliku, kreemika 
siidpluusi ja valge tanuga ettekandja astus Andrei juurde ja küsis lahkesti, sõbralikult: 
«Mida me siis tellime?» Andrei vaatas tütarlapsele otsa, nägi, et too ei vääri tema 
tähelepanu (liiga paks ja üleliia tõmmu), tõmbas kulmu kortsu ja sähvas läbi hammaste: 
«Ärge kiirustage! Ma ei tulnud siia tulekahju kustutama, vaid lõunat sööma.» 

Kohmetuna ja süüdlasena läks ettekandja vaikselt puhveti juurde, jäi sinna seisma, 
vaatas pahase külastaja poole ja oli valmis esimese märguande peale tema juurde tagasi 
minema. Andrei aga ei andnud märku enne, kui oli möödunud vähemalt oma tubli 
kümme minutit. Viimaks lähenes ettekandja tema lauale ja küsis ettevaatlikult: 

«Kas olete juba valinud?» 

«Kolmsada grammi viina, pudel õlut, heeringas sibula ja kartuliga, gruusia hartšoo, 
šnitsel kiievi moodi, jäätis ja ongi kõik! Jäi meelde?» käsutas Andrei igapäevase 
restoranilõvi hoolimatusega. «Naps ja suupiste tooge kohe!» 

Pärast teist napsi arvas Andrei heaks vaadata pisut lõbusamate silmadega maailma, 
mis teda ümbritses. Nüüd ei paistnud restorangi talle nii väga kehvana ja ettekandja nii 


paksu ja tõmmuna. Ta tahtis kellegagi rääkida, uhkeldada oma kauni noorusega, jutustada 
sellest, kust ja milleks oli ta sõitnud siia, Taga-Karpaatiasse. 

Samal hetkel astuski restorani Ljubomir Vassiljevita Krõž. Andrei rõõmustas. Ta 
tundis juba lapsepõlvest saadik seda meest, oli teda palju kordi näinud oma kodus ja 
pidas teda teatud määral isegi sugulaseks. 

«Onu Ljubomir!» Oma rõõmuhüüdu kinnitas Andrei pea kohale tõstetud käe ja lahke 
naeratusega. 

Krõž teadis Andreist kõik: millal ta Lvovist välja sõitis, millal ta Rahhovisse jõudis, 
kuhu ta vaksalist läks ja mis olid ta edasised plaanid. Krõž oli selleks kohtumiseks ette 
valmistatud. Kuid ta varjas seda, manas oma korralikult raseeritud kitsaste huultega näole 
meeldiva üllatuse ilme ning tõttas laua juurde, kus istus Andrei. Ta raputas oma mõlema 
käega kaua noormehe käsi, naeratas ja hüüdis: «Tulid tulema! Kui tore! Tubli poiss!» 
Andrei kuulas Krõži suure meeleheaga ning pidas onu kärarikkaid rõõmuavaldusi 
seaduspäraseks ja loomulikuks. Ta oleks üllatunud vahest ehk siis, kui onu Ljubomir 
oleks teda nähes vähem rõõmustanud. Andrei oli juba ammugi harjunud sellega, et tema 
isikule nii suurt tähelepanu osutati. 

Lõunat süües ja juues ajasid Krõž ja Lõssak sõbralikku juttu. Õigust öelda — rohkem 
rääkis küll Andrei. Krõž kuulas teda kannatlikult. Kui kiidukuke vaimustuseleek 
tuhmuma hakkas, lisas Krõž tema egoistliku hinge lõkkesse uut põletisainet. 

«Oh, Andrei,» ütles ta, «oleks mul sinu noorus, sinu põsed, sinu silmad, sinu 
elujanu...» 

Ja Andrei rääkis pärast seda jälle oma tubli viisteist minutit enesest: kui hästi ta Lvovis 
elas, kellega läbi käis ja kuidas ta Javoris elama hakkab. 

«Aga kuidas on sul lood selle põlatud metalliga?» küsis Krõž kõige süütumal toonil, 
kuigi ta oli kogu jutu just selleni tuurinud. 

Andrei armastas raha ning oli alatasa mures, kuidas seda võimalikult rohkem saada. 
Seepärast rõõmustas ta eriti, et jutt selleni jõudis: 

«Ah nii... pole viga. .. lõunasöögiks ja kojujõudmiseks jätkub veel.» 

«Kas tõesti pole minu ülekannetest enam midagi järel? Raiskasid kõik ära?» 

«Teie ülekannetest?» imestas Andrei. «Tähendab, et see olite teie, kes mulle iga kuu 
raha saatis, ja mitte ema?» 

Krõž noogutas tagasihoidlikult ja ohkas teeseldud süütundega: 

«Anna andeks, Andrei, aga sel ajal ma ei saanud sulle rohkem näpistada. Nüüd on mul 
aga mõningane kapital olemas. Säh võta seniks, taskurahaks.» Ta pani lauale 
sajarublalise. «Kui veel tarvis tuleb, siis ära häbene ja küsi, ega ma sulle keela.» 

Andrei vaikis ja rüüpas õlut. 

«Onu Ljubomir,» küsis ta siis, «kas te saatsite raha iga kuu?» 

«Jah, igal esimesel kuupäeval. Aga mis siis?» 

«Kuid ema. .. miks tema mulle rublakestki ei saatnud?» 

«Ei tea, kullake. Küllap tal vist ei jätkunud.» 

«Ei jätkunud?» muigas Andrei. «Temal küll puudust ei ole! On teine ahneks läinud. Ja 
kellele ta oma vara hoiab?» 

«Kullake, kas tohib niiviisi oma lihase ema kohta rääkida! Tema annaks oma hinge 
sinu eest, aga Sina...» 

Andrei pani laua servale kaks hiiglarusikat: 


«Kui ma kohale jõuan, siis räägin temaga nii nagu tarvis. Küllap ta siis kohe pehmeks 
muutub!» 

«Seda sa ei tee. Minu pärast. Kas kuuled? Ei mingeid etteheiteid! Miks sul on just 
tarvis tema raha? Kas pole ükskõik, kelle kopikaid kulutada? Sülga ema kapitali peale ja 
kasuta minu oma.» Krõž silmitses ettevaatlikult saali, ilma et oleks pead pööranud. 
«Tunnistan sulle üles, pojake, et mul on soliidne tagavara. Terveks sinu nooruseajaks 
piisab sellest. Kasuta seda niipalju kui süda lustib.» 

Andrei imestas üha enam. Ta poleks iialgi oodanud, et too korralik, lakutud 
ronkmustade juustega võõras onu, ema sõber, kes kunagi polnud erilise helduse poolest 
silma paistnud, võiks osutuda äkki nii heaks, armastusväärseks ja, mis peaasi, rikkaks. 

«Ma armastan sind, Andrei,» ütles Krõž. «Olen sind valmis adopteerima, kui su ema 
nõus on. Aga olgu pealegi, võime sõbrad olla ka niisama, ilma adopteerimiseta.» Ta 
sirutas käe: «Kas võime?» 

«Võime, onu Ljubomir!» Andrei vastas Krõžile tugeva ja siira käepigistusega. 

«Nii et oleme siis kokku leppinud! Nüüd aga, Andrei, jätan ma su üksi.» 

«Kuhu te lähete? Sõidame koos Javorisse. Varsti läheb buss...» 

«Ei, ma sõidan hiljem. Mul on Rahhovis asju ajada. Õhtul kohtume Javoris. Astu 
sisse. Maksa ka minu arve, kullake.» 

Ta pani puhtale taldrikule veel ühe sajarublase, patsutas Andreid põsele, silitas ta pead 
ja astus ukse poole. Astunud mõne sammu, pöördus ta laua juurde tagasi: 

«Jah, Andrei, pidin peaaegu unustama! Kas sa mäletad Olekša Sokatši, kuulsat 
vedurijuhti?» 

«Kuidas ma siis ei mäleta niisugust meest! Aga mis siis? Miks te seda küsite?» muutus 
Andrei ärevaks. 

«Olekša Sokatšile anti komsomolibrigaadi vedur. Sina peaksid tema juurde praktikale 
minema!» 

«Onu Ljubomir, te nagu näete mu südame põhja. Jah, ma mõtlen 

sellest juba kaks nädalat, sellest ajast peale, kui kuulsin Olekša komsomolivedurist.» 

«Siis on hästi. Katsu sinna pääseda. Võlu Olekša ära ...» Krõž pilgutas silma. «Sina 
saad hakkama ju igaühega, kui tahad. Noh, jää terveks!» 

Andrei saatis pilkava pilguga taevast sülle langenud lahket onukest ja kehitas õlgu: 
«Küll on ikka imetegu! Ega ma viimaks olegi Krõži vallaspoeg?» 

Nagu kõik piiratud inimesed, kes pole harjunud mõtlema ega oskagi seda teha, arutles 
ta vaid lühikest aega juhtunut. Kahekümne minuti pärast oli ta ettekandjale juba arve 
tasunud ning sammus täis kõhuga ja pisut viinastununa aeglaselt, pidulikult piki Rahhovi 
peatänavat. Ringi vahtides hüpnotiseeris ta — nagu ta ise arvas — oma vastupandamatu 
pilguga kõiki vastutulevaid verhoviinatare, kes kandsid kuldseid ja valgeid seemisnahast 
kasukveste, mis olid värviliste tikanditega kaunistatud. 

Kuni Andrei autobussi oodates ringi jalutas, võttis Krõž esimese ettejuhtuva vaba 
takso ja kihutas täie kiirusega külmalt Verhoviinalt kevadpäikesest soojendatud Taga- 
Karpaatia eelmäestikku. Ammu enne päikeseloojakut oli ta juba Javoris, Raudtee tänaval. 

Marta Stefanovna võttis ta vastu nagu viimasel ajal ikka — ehmunud rõõmuga, 
vaikselt, küsides oma mustlasesilmadega: noh, mis üllatusi sa täna teed? 

«Käisin Rahhovis,» alustas Krõž ilma sissejuhatuseta ja suudles abilise sõrmustest 
ning käevõrudest üleküllastatud kätt. «Nägin Andreid.» 


«Andreid?» Marta Stefanovna nägu muutus. Lootusrikkalt vaatas ta ukse poole. 
«Kuhu ta siis jäi?» 

«Kolme-nelja tunni pärast jõuab koju. Hoiatan sind juba ette: ta on väga pahane... 
Miks? On tige sinu peale, et sa ei saatnud talle kordagi raha.» 

«Kuidas ei saatnud? Igal esimesel kuupäeval saatsin talle telegraafi teel viissada rubla. 
Sa ju ise tead, Ljubomir!» 

«Sa eksid, kullake. Raha saatsin mina, mitte sina.» 

«Ljubomir, ma ei saa aru . . .» Marta Stefanovna mustad lõõmavad silmad muutusid 
ümmargusteks ja hiilgavaiks nagu öökullil hirmust uue üllatuse ees, mis, nagu ta juba 
aimas, on jällegi tema sõbra poolt ette valmistatud. 

«Pärastpoole taipad. Nüüd aga tee kõik nii, nagu ma ütlen. Sa pead mõne aja hoidma 
Andreid rahapuuduses. Süüa anna talle niipalju kui kulub, aga raha mitte kopikatki. Kas 
kuuled? Mitte kopikatki!» 

«Ljubomir, mis sa nüüd jälle välja mõtlesid?» 

«Küll sa ise varsti näed. Kannata.» 

Hüvastijättu patsutas ta Marta Stefanovna lodevat karmiinpunast värvitud põske ja 
kadus. 

Andrei aga samal ajal ei kippumidki nii väga Javorisse. Ta jalutas piki Rahhovi 
tänavaid, hingas värsket õhku, muutus kaineks, heitis viimaseid pilke pühapäevarõivastes 
verhoviinataridele ja läks alles siis autobussijaama, mis asus kaldapealsel, kahe sammu 
kaugusel Tiszast. 

Andreil hakkas ülalt Musta Tisza allikatelt puhuva külma tuule käes kõhe ja ta läks 
ooteruumi. Varikatuse all pikal pingil ootas autobussi üksainus reisija — tütarlaps 
seljakotiga, palja peaga, soe mehe-jopp seljas, tugevad saapad jalas ja raamat käes. 

«Kas teie olete reisijate järjekorras viimane?» küsis Andrei sellise maheda, pisut 
laulva häälega, mida ta kasutas vaid nende inimestega rääkides, kellele tahtis väga 
meeldida. 

Tütarlaps sulges kahjutundega oma raamatu, kergitas pead ja vaatas Andreile otsa. Tal 
olid üllatavalt värsked tugevad tõmmuroosad põsed, selged särasilmad ja ereda loomuliku 
punaga huuled. 

«Olen niihästi viimane kui ka esimene,» vastas neiu armuliku pilkega, langetas pea ja 
hakkas jälle lugema. 

«Kas sa näe, kui uhke!» mõtles Andrei naeratades ja silmitses suure mõnuga tütarlapse 
heledat kukalt. Oma noorusele vaatamata ei tundnud Andrei vähematki kohmetust 
niihästi tuttavate kui ka võõraste tütarlastega juteldes. Ta polnud veel kuueteistkümne- 
aastanegi, kui hakkas tüdrukute poolehoidu vallutama harvaesinevate kaelasidemetega, 
värviliste sviitritega, erilise lõikega pluusidega, oma sihvaka sportliku figuuriga. Juba 
kahekümne-aastasena oli ta oma seltsimeeste hulgas tuntud kui kogenud kavaler ja ohtlik 
südametevallutaja. 

«Kas sõidate üles või alla?» küsis ta tütarlapse kõrvale istudes. 

«Alla,» vastas too vastu tahtmist. 

«Javorisse?» 

«Ei, kaugemale, UŽgorodi,» kostis neiu pärast karmi, kestvat pausi. «Kas buss tuleb 
varsti?» 


Tütarlaps heitis pilgu kellale ja siis märjale teele: «Peaks saabuma iga minut, kui ei 
hiline.» 

Need tühised küsimused pidid Andrei arvates tasandama pinda tutvusele. Ta oli 
veendunud, et mõne minuti pärast ta juba teab, kes see tütarlaps on, kust ta tuleb, kas ta 
töötab või õpib, kus elab jne. 

Nii edukalt alanud jutu jätku segas Mustlasasulast tulnud naise ilmumine. Taolisi 
mustlasasulaid nagu siin, oli Taga-Karpaatias võrdlemisi palju. Tilistades oma kaelaehet 
— seeoli valmistatud vanadest metallrahadest, vene, austria, ungari, rumeenia, tšehhi ja 
saksa müntidest — astus mustlanna Andrei juurde, istus häbenemata tema kõrvale, heitis 
oma Sinkjasmustad palmikud selja taha ning' võttis oma laia ja kireva seeliku põhjatust 
taskust paki kohevaid ja kulunud mängu-kaarte. 

«Ma kuulutan sulle tulevikku, mustakulmuline! Räägin sulle kogu su õnneliku 
tuleviku ette ära, kullake. Õnnista rahaga mu kätt!» Andrei pani mustlanna pihku kolm 
rubla: «Lase käia, aga valeta osavamini.» 

Mustlanna ennustas Andreile kätteõpitud kiirkõnes, et kõige lähemas 

tulevikus ootab teda suur edu elus, et kõige tumedamadki paigad tema kodus löövad 
helendama, et inimesed kadestavad tema Õnne. 

Andrei vaatas üleoleva armulikkusega mustlannale otsa ja ütles: 

«Kas ei saaks konkreetsemalt ennustada õnne suhtes? Missugune see on? Näiteks, kas 
ma varsti abiellun?» 

«Sina, ilus mustaverd mees, kavatsedki juba mõtetes pulmi pidada, viid juba oma 
noore naise altari ette...» 

«Aitab küll!» peatas Andrei mustlannat. «Tänan väga.» 

Kaardimoor jättis Andrei heameelega rahule ja asus ründama seljakotiga tütarlast: 

«Ka sulle võin ma tulevikku kuulutada, ilus tütarlaps.» 

Tütarlaps puhkes naerma, peitis käe selja taha ja raputas kategooriliselt pead: 

«Ma ei taha!» 

«Kardad tõele näkku vaadata?» küsis mustlanna põlglikult silmi vidutades. 

«Hea küll, astu aga edasi, kaardimoor!» tõukas Andrei mustlannat kergelt selga. 

Too eemaldus pahaselt omaette pomisedes. 

Kaldapealse tänava ülalpoolses otsas ilmus nähtavale suur punane autobuss. Tütarlaps 
pani raamatu kähku ära, tõusis pingilt ja läks peatuskohta. Andrei järgnes talle. 

Autobuss veeres uljalt ette. Tema mustrilised mustad kummid läbisid sügavaid 
porilompe ja paiskasid laias kaares sogast vett mõlemale poole. Andrei jõudis veel õigel 
ajal tütarlast varjata ning võttis külma duši ise vastu. Ta oli mütsist kuni saabasteni 
poripritsmeid täis, kuid see ei kurvastanud teda põrmugi. Vastupidi, ta oli rahul, et tal oli 
avanenud niivõrd õnnelik juhus ilmutada rüütellikkust temale meeldiva tütarlapse suhtes. 
Suure värvilise taskurätikuga oma porist nägu pühkides vaatas ta uurivalt tütarlapsele 
otsa: kas see ka vajalikul määral hindas tema käitumist? Jah, hindas küll, ja kuidas veel! 
Naerdes tuli ta noormehele appi: ropsis jopilt poripritsmeid, kuivatas sõbraliku lihtsusega, 
nagu teeks ta seda juba sajandat korda, oma rätiga porist kaela, kõrva, lõuga. Andrei 
lubas kuulekalt teha endaga, mis tütarlaps tahtis: neiu käed olid nii soojad, nii pehmed, 
nii usaldavad ja õrnad. 

Autobussi lahtipaisatud uksel seisis elatanud konduktor, soe rätt peas ja vatikuub 
seljas. Ta naeratas süüdlaslikult: 


«Andke andeks, noored, et me nii tähelepanematud olime.» 

«Pole viga, tädike, ärge muretsege. Küll me ära kuivame,» kostis Andrei. 

«Näe kui lahke inimene! Mõni teine oleks teinud niisugust märulit, et hoia ja keela! 
Astuge sisse!» ütles konduktor ja vabastas ukse. 

Andrei ulatas neiule käe ja aitas teda bussi astuda. Ta juhtis tütarlapse vaba istme 
juurde, võttis hoolikalt koti tema seljast, pühkis kindaga paar korda vahariidest istmelt 
nähtamatut tolmu ja puudutas siis õrnalt neiu käsivart, paludes teda istet võtta. Tütarlaps 
istus ja tänas Andreid pilguga. Andrei võttis tagasihoidlikult tema kõrval istet. 

Mustlanna, kes oli äsja Andreile tulevikku ennustanud, tuli samuti autobussi. Ta istus 
noorte seljataha, sulges silmad ja teeskles tukkujat. Samal päeval Javorisse jõudes andis 
ta Krõžile peaaegu sõna-sõnalt edasi kõik, mida Andrei Lõssak tundmatu tütarlapsega 
rääkis. Krõž maksis Karmenile hästi. Mustlanna teeneid kasutas ta ilma vähemagi riskita 
tõmmata enda peale kellegi kahtlust. Asi seisis selles, et Ljubo-mir Vassiljevitš kui kõigi 
Taga-Karpaatias elavate rahvaste keelte tundja töötas raamatukaupluse töö kõrval ka 
õpetajana: õhtuti õpetas ta täiskasvanud mustlastele kirjaoskust. Sealsamas Mustlasasula 
koolis, Javori idaserval, oligi ta tutvunud selle mustlannaga, oli teinud temale teatavaks, 
et Dzjuba asemele on astunud nüüd tema, Krõž. Samas oli ta käskinud mustlannat sõita 
Rahhovisse, jälgida Andrei Lõssakki, kelle tundemärke ta enne üksikasjaliselt kirjeldas. 
Oma huvi noormehe vastu seletas Krõž Karmenile sellega, et too pisut ülekäte läinud 
poiss olevat tema sugulane ning ta kardab Andrei tuleviku pärast. 

Miks oli Krõžil tarvis Andreid jälgida? Aga kuidas siis muidu? Resident peab teadma 
agendikandidaadi kohta absoluutselt kõike, ta peab kontrollima iga tema sammu. 

Autobuss sahises läbi Rahhovi märja tänava ning jõudis siis kitsasse orgu, otse Tisza 
kaldale. Andrei istus tütarlapse kõrval, õlg õla vastu. See lähedus pidi Andrei arvates 
tütarlapses usaldust tekitama. Nüüd võis olla juba julgem — nii otsustas noormees. 

«Kuidas teid kutsutakse?» küsis ta vaikselt, poolsosinal. 

«Verona. Verona Buk,» vastas tütarlaps otsekohe ja lihtsalt. 

«Verona? Tähendab, et te olete sloveenlanna?» 

«Jah.» 

«Tulete vist komandeeringust? Olete metsavaruja?» 

«Seda küll. Aga kuidas teie seda teate?» üllatus Verona. 

«Pole ju raske arvata: niivõrd päevitunud ja tuuldunud põsed, niivõrd rohelised silmad 
võivad olla ainult ehtsatel metsatöölistel.» 

Verona punastas sügavasti — ilmselt heameelest. Andrei taipas, et ta oli puudutanud 
neiu hinge kõige hellemat keelt. Kartmata olla pealetükkiv, esitas ta neiule nüüd 
küsimuse küsimuse järel: kus ta sündis, kes teda saatis metsa varuma ja kas talle meeldis 
töö metsas. Tütarlaps jutustas meeleldi kõik endast. Ta polnud veel üheksateistkümne- 
aastanegi. On kommunistlik noor. Isa tal pole. Elab üksi koos emaga Užgorodis. Enne 
täisealiseks saamist pole ta teinud füüsilist tööd. Oli sattunud metsatöödele juhuslikult ja 
mitte omal tahtel: komsomoliorga-nisatsioon oli saatnud. Ta oli sõitnud metsa, — kui 
õigust öelda — lausa vastu tahtmist, hirmuga. «Olin rumal,» tunnistas Verona, «midagi ei 
taibanud, seepärast kartsingi.» Kartus oli aga kadunud, kui ta oli elanud Musta oja juures 
kuu aega, kui ta oli tunda saanud, kui hea on iga päev virguda koidikul ning päikest vastu 
võtta juba tublisti tööta-nuna. Kogu sügise ja talve oli Verona maganud soojas mugavas 
onnis, olles heitnud enne lõhnavatele kuuseokstele peale kodukootud lina. Pesnud oli ta 


ennast ainult jääkülma veega külmumata allika juures. Oli töötanud terve hooaja koidust 
kuni ehani — päevad olid sel ajal väga 

lühikesed. Ta oli raiunud laasimiskirvega langetatud mändide, pöökpuude ja kuuskede 
oksi, keetnud metsaraiduritele toitu, õppinud käsitsema elektrisaagi, juhtima veotraktorit. 

Verona oli töötanud kõigest pool aastat, kuid talle tundus juba, et teda on terve eluaja 
immutatud kuuseokaste, vaigu, mägisambla, sooja värske saepuru ja lõkketule lõhnaga. 

Andrei kuulas tema jutustust tõsise sügavamõttelise ilmega, noogutas kaasaelavalt 
pead, naeratas heakskütvalt, kuid... ei taibanud absoluutselt mitte kui midagi. «Kes see 
loll oli,» mõtles ta, «kellele tuli pähe saata nii ilus tüdruk metsatöödele? Kas tõepoolest ei 
leidunud Užgorodis prostamat plikat?» Andrei ei mõistnud ka Verona rõõmu. Kahtlase 
väärtusega on see mõnu — magada kuuseokstel, pesta ennast jääkülma veega, tõusta 
enne päikest ja töötada koidust ehani. 

Verona lõpetas oma jutustuse enesest, ta oli vastanud kõigile Andrei küsimustele. 
Nüüd ta naeratas ja vaatas küsivalt oma teekaaslasele otsa. Andrei taipas. Aga mida ta 
pidi endast jutustama? Kas tõtt? Seda, et ta on kõigest raudteekooli õpilane, tulevane 
vedurijuht, kes sõidab Javorisse praktikale? See tõde pole Andreile soodus. Verona arvab 
vist, et Andrei on juba jõudnud saavutada enesele hea koha elus. Kuidas ta küll pettuks, 
kui kuuleks niisugust tõde. Aga kui ta poleks õpilane, praktikant, vaid juba kuulus mees? 
Siis suhtuks tüdruk temasse hoopis teisiti. ; 

«Olen vedurijuht,» ütles Andrei. 

«Seda ma arvasingi. Arvasin õieti.» Ja Verona viitas pilguga ajalehele «Gudok», mis 
paistis välja Andrei jopi taskust. «Tähendab, et te olete vedurijuht. Ja kõik? Ilma 
nimeta?» 

Kui juba uhkustada, siis uhkustada põhjalikult, mõtles Andrei. 

«Mu nimi on Olekša,» kostis ta. «Perekonnanimi — Sokatš.» 

«Olekša Sokatš?» kordas Verona õhinal. «Ma ju tean teid hästi! Kui palju olen ma 
lugenud ajalehtedest artikleid kuulsast vedurijuhist, kommunistlikust noorest Olekša 
Sokatšist!» 

Andrei Lõssak pidas vajalikuks silmad maha lüüa ja ta vehkis pro-testimärgiks käega: 

«Paljugi, mis lehes kirjutatakse. Eks teiegi kohta kirjutata, kui te UŽgorodi tagasi 
jõuate, niisuguseid lugusid, et te ise ka ei tunne ennast enam ära!» 

Vihmaveeloikusid laiali pritsides, oma nikli ja lakiga päikeses särades, laskus autobuss 
üha madalamale. Vasakul, piki Rumeenia-Nõuko-gude piiri vahutas siledaks uhutud 
rahnudel veerohke Tisza, paremal kerkisid kõrged mäed, mida kattis mets tipust kuni 
jalamini. Kuristikes kohisesid ja undasid kevadised veed. Mäe lõunanõlvadel haljendas 
vasttärganud taimkate. Punapajud ja paplid olid oma noored lehed juba pungast valla 
päästnud. Andrei aga ei näinud ega kuulnud midagi: tema vaatas ainult Veronat, nagu 
tunneks ta huvi üksnes tema vastu. 

Teekonna lõpul, just Javori serval, võttis Andrei Verona käe pihku ja ütles: 

«Kas tohib teile ennustada? Minevikku me juba teame. Räägime 
nüüd tulevikust.» 

«Ennustage. Kas te oskate?» 

Uurides tütarlapse tuuldunud ja karestunud peopesa, mida katsid sügavad 
katkendlikud jooned, jutustas Andrei tõsiselt ja veenvalt: 


«Kolme päeva pärast, täpselt kell kaksteist, istute te UžŽgorodis, Uži jõe paremal 
kaldal, kohe suure silla juures esimesel pingil. Teie juurde tuleb noormees, sirelioksake 
käes, hall ülikond seljas ...» 

Verona tõmbas käe ära ja hakkas vaikselt naerma: 

«Ja ongi juba vale. Te ei ennustanud õigesti. Kolme päeva pärast kell kaksteist mind ei 
olegi Užgorodis. Ma sõidan Mukatševosse õe juurde. Tal on sünnipäev.» 

«Õe juurde? Mukatševosse? Aga mis tänaval ta elab?» 

«Kirovi tänaval, kakskümmend neli.» 

Andrei noogutas ja võttis jälle ettevaatlikult tüdruku käe ning ütles mustlase kombel 
poolsosinal: 

«Kolme päeva pärast, ilus tüdruk, täpselt kell seitse õhtul, seisate Kirovi tänaval, maja 
number kakskümmend neli ees, Mukatševo linnas. Teie juurde tuleb noormees 
sirelikimbuga.» Andrei vaikis paljutähendavalt, peletas naeratuse huultelt ja küsis 
tõsiselt: «Kas nüüd ennustasin õigesti?» 

Verona ei öelnud midagi, ta vaid puhkes naerma. Kuid kas ongi alati tarvis sõnadega 
rääkida? 

Õhtu eel jõuti Javorisse. Nüüd oli Užgorod juba kiviga visata. Veel paar tundi, ja 
Verona on kodus. 

Autobussist väljudes surus Andrei tüdruku kätt, vaatas talle õrnalt silma ja ütles: 

«Niisiis, pühapäeval kell seitse Mukatševos, Kirovi tänaval, maja ees, mis kannab 
numbrit kakskümmend neli.» Verona vastas kerge noogutusega. 

Javoris, autobussijaamas ootas Andreid ema, kes oli saanud pojalt telegrammi. 
Kohtumine temaga nüüd, Verona silma all, oli Andreile ohtlik kahel põhjusel. Esiteks — 
ema võib rõõmuhoos välja pahvatada — «Mu kallis Andrjuša» või midagi muud 
selletaolist. Teiseks — nii uhkesti riietatud ema, nagu Verona otsekohe märkab, ei saa 
olla lihtsal töömehel Olekša Sokatšil. 

Marta Stefanovnal oli seljas lai pronkspannaldega raglaanpalitu, mis hoidus rinna 
kohalt ettevaatlikult avali, just niipalju, et oleks näha uhke, lausa silmipimestavalt kuldset 
värvi pluus, mis oli valmistatud õhulisest organdist. «Turban» ja kingad olid 
tumepruunid, tilluke käekell, kaelakee, sõrmused ja käevõrud — kõik olid samas toonis 
nagu riietus ja jalanõud. 

Sigaretti suitsetades ja tugevasti silmi kissitades uuris Marta Stefa-novna autobussist 
väljuvaid reisijaid. Andrei lipsas emast mööda kahe sammu kauguselt, kuid too oma 
lühinägelikkuse tõttu ei märganud teda. Heitnud oma kohvri takso tagumisele istmele, 
istus Andrei autojuhi kõrvale: 

«Laske käia!» 

«Kuhu?» küsis autojuht ja lülitas taksomeetri sisse. 

«Pöörake prospektile ja peatuge nurga taga,» ütles Andrei. 

Autojuht kõõritas üllatunult sõitjale otsa, kuid täitis tema korralduse: peatus kakssada 
meetrit kaugemal, prospektil. 

«Nüüd teeme suitsu,» Andrei võttis paberossid taskust ja pakkus autojuhile. 

Prospektilt oli hästi näha sild üle jõe, mida mööda Rahhovist tulnud autobuss 
Užgorodi poole sõitis. Saatnud selle silmadega minema, käsutas Andrei: 

«Tehke pööre sada kaheksakümmend kraadi, autobussi peatusse!» 


Ema oli ärevil, murelik, ja tammus hämmeldunult autobussi peatuses, olles ilmselt 
otsustanud oodata järgmist bussi Verhoviinast. Andrei astus ema juurde ja asetas vaikselt 
käe talle õlale. 

«Tere, Andrjušake!» hüüatas ema rõõmsalt ja pöördus ringi. 

«Tere,» kostis Andrei hellalt. «Miks sa ilmaaegu vaeva nägid? Kas ma üksi poleks 
koduteed leidnud või?» 

Andrei näo tähelepanelik, hellitavalt lahke ja osavõtlik ilme, mis Veronale nii väga oli 
meeldinud, muutus nüüd veelgi õrnemaks: 

Marta Stefanovna oli õnnelik: ta nägi poega ju pärast pikka pooleaastast lahusolekut. 

Kui auto kohale jõudis, võttis Andrei kohvri ja noogutas hoolimatult emale: 

«Maksa ära, emake!» 

Marta Stefanovna kõhkles pisut, kuid maksis ära. 

Aiakeses maja ümber õitsesid tulbid, roosid ja sinised lõosilmad. Suures traatpuuris 
nelja kõrge samba otsas kudrutasid lumivalged tuvid. Veranda katuse all rippusid mulluse 
seemnemaisi kuldsed tõlvikud. Aknalaudadel seisid vastu klaasi liibudes punaste, valgete 
ja violetsete õitega potililled. Tagaõuel mustendas läbipaistva linnuvõrgu taga Maria 
kogu, keda ümbritsesid kanad, pardid ja haned. Kevadpäikese paistel soojendas ennast 
kass koos poegadega. 

«Tore!» lausus Andrei ema poole pöördudes ja õnnelikult naeratades. «Kõik on nii, 
nagu oli. Nagu ma polekski ära olnud.» 

Lindude juurde tuli Maria, niinest korvike käes. Ta oli tagasihoidlikult riietatud: must 
seelik peaaegu kandadeni, must pluus tumedate nööpidega, must põll, mustad viksitud 
saapad, mustad sukad. Ainult näolapp oli tal valge ja sellel sädeles magusavõitu naeratus. 

«Issake, kuidas sa oled kasvanud, Andrjuša!» hüüatas Maria laulva tooniga ja pani 
käed rinnale risti nagu palveks. «Tere, kaunis noormees, tere, sa mu kallis kuningapoeg!» 

«Tere, püha Maria,» muheles Andrei teeseldud sõbralikkusega ja silmitses endist 
nunna, väsimatut töötajat ja ema osavat abilist ärilistes küsimustes. «Tere!» Ta noogutas 
Mariale ja astus majja, kust hoovas praeliha ja võitaigna lõhna. 

Kõige suuremas toas olid lahtitõmmatud laual juba valmis pandud piduroad, nii nagu 
Andrei oli oodanud. Siin oli peaaegu nelikümmend 

taldrikut, igaühel erisorti suupiste: iga sorti vorstid, juust, kalamari, õhukesed viilud 
punast kala, külm kana, pirukad, hapukurgid, marineeritud õunad ja ploomid, täidisega 
piprakaunad, küpsised, õunad, viinamarjad, vein, pähklid, kompvekid. . . Keset lauda 
ilutses suur kohev tort. Selle pruunil šokolaaditaustal helendas vahukoorest pealiskiri: 
«Tere tulemast, minu õnn!» 

«Minu õnn» silmitses lauda küllaltki ükskõikselt, nagu sobib mehele,, kes teab oma 
väärtust: meiesuguseid küll taolise toiduohtrusega ei raba, ei maksa tänu oodata. 

«Ristiisa ei tulnud sul pähe kutsuda?» küsis ta. 

«Kutsusin, Andrjuša. Teda pole kodus. Jõuab alles öösel reisilt tagasi.» 

«Olgu pealegi, tuleme tematagi toime.» Andrei kõndis käsi hõõrudes-ümber laua. 
«Aga kas teil ei leidugi, perenaisuke, kõige tavalisemat kartulit, heeringasaba ja lihtsat 
vene kibedat?» 

Marta Stefanovna ei solvunud, et poeg ei hinnanud küllalt väärikalt tema kulinaaria- ja 
gastronoomia-alaseid püüdlusi, tema heldeid kulutusi. Vastupidi, ta pomises rutakalt ja 


süüdlaslikult: «Kohe, kohe, Andrjuša, me teeme Mariaga kõik,» ja kadus kööki. Tuli sealt 
külmade keedetud kartulitega, heeringa ja valgepäise pudeliga. 

Kuni Andrei sõi ja jõi, silmitsesid Marta Stefanovna ja tema abiline heldinult 
«kuningapoega» ja «ilusat noormeest». Vaheldumisi jutustasid nad talle kõiki kohalikke 
uudiseid, rääkisid veini ja puuvilja turuhindadest, sellest, milliseid haruldasi defitsiitseid 
kaupu oli sel ajal komisjonis ja universaalkaupluses müügil olnud, mida oli õnnestunud 
osta ja edasi müüa, mis oli pandud tagavaraks. Nii mõndagi sellest langes Andreile osaks: 
hiina särgid püsiva kraetärgeldusega, violetne nahkjopp tõmblukuga, paksu 
kautšuktallaga moodsad kingad, tšehhi ja ungari kaelasidemed, rootsi žiletiterad, 
bulgaaria sigaretid, kaunid taskurätid ... 

Andrei võttis kingitused vastu nagu tavalise asja. Ta oli oma ema juba ammu välja 
õpetanud, et pojaarmastust tuleb pidevalt kindlustada kingituste ja rahaga. Poeg oleks 
üllatunud ja solvunud, kui ema oleks lakanud seda tegemast. Ta pidas seaduspäraseks, et 
must Maria töötas emale, too aga tema heaks. 

Kingitused üle vaadanud ja järele proovinud (hiina särkide värv talle ei meeldinud, 
jopp tundus suurevõitu olevat, kingad rasked ja liiga laiade ninadega, lipsud aga liiga 
tuhmid), ajas ta habet, pani uue ülikonna selga, suges harjaga oma pikki juukseid, lükkas 
need kukla taha kokku, lõhnastas ennast «Valge sireliga» ja kuulutas, et läheb linna, 
Olekša Sokatšile külla. 

«Võiksid parem puhata, Andrjuša. Homme lähed külla,» soovitas. Marta Stefanovna 
areldi. 

«Ema, sa muretsed ilmaaegu. Mina olen väsimatu.» 

Andrei heitis vihmamantli õlgadele, süütas sigareti ja ütles hoolimatult sõrmi 
naksutades: 

«Ema, toeta natukene.» 

Marta Stefanovna ohkas ja võttis käekoti. 

226 

«Kui palju?» 

«Nii palju kui raatsid.» 

«Sa ütle! Sigarettide ja tikkude ostuks?» 

«Noh, sa saad isegi aru, et ma täna pean Olekša Sokatšile välja tegema. Ja nii välja 
tegema, et ta peaks meeles ja tänaks terve eluaja.» 

«Võiksid ta siia kutsuda ja siin kostitada.» 

Ema avas kähku koti, krabistas uute paberrahadega, võttis välja kaks sajarublalist ja 
asetas need lauale. 

Andrei lükkas sigareti teise suunurka, pahvis pahaselt suitsu, kissitas silmi ja sirutas 
käe ema poole. 

«Lisa aga veel, kullake, jumal tasub sulle su helduse eest,» venitas ta mustlasest 
kaardimoori järele aimates. 

Marta Stefanovna naeratas. Noh, kas siis saab jääda külmaks nii teravmeelse ja võluva 
poja vastu, kuidas saab talle midagi keelata! 

Ema võttis veel kaks krabisevat rahatähte ja vaatas anuva pilguga naeratades pojale 
otsa: 

«Ära ainult sellest kellelegi hinga, Andrjuša. Kõige tähtsam on aga see, et sa onu 
Ljubomirile ei lobiseks. Sa mine tema juurde ja ütle, et ema ei anna sulle raha Olekša 


Sokatšile väljategemiseks. Temal hakkab siis sinust hale ja ta annab sulle ise nii palju kui 
tarvis.» 

Andrei mõõtis ema pealaest jalatallani oma tigeda pilguga: 

«On ta su laekahoidja või mis? Miks sa teda kardad? Miks sina oma rahadega minu 
ees koonerdad, tema aga mitte? Tema tegi mulle kaheksa ülekannet, sina aga mitte 
ühtki.» 

«Andrjuša, see oli ju...» Marta Stefanovna jäi toppama, kujutledes, kui vihaseks võib 
saada tema peremees, kui kuuleb, et tema saladus on reedetud. 

«Noh, vasta, miks sa oled nii ahneks muutunud!» 

«Ma pole ahne, Andrjuša, ma...» 

Kas öelda pojale tõtt või mitte? Kui ütlen, mis ta siis teeb? Lööb? Jookseb miilitsasse 
või Kiievi tänavale? Ei, ei ütle. Ta ei saa minult midagi teada. 

«Andrjuša, mul pole rohkem raha. Meid varastati paljaks. Kõik on läinud.» Marta 
Stefanovna kattis näo rätiga ja hakkas nutma. 

«Ja sa arvad, et ma seda usun!» puhkes Andrei muretult naerma. «Pea seda meeles, 
ema: sul tuleb kinni maksta kõik minu Lvovi võlad. Nägemiseni!» 

Lõhnastatuna, sigaret ülahuule külge kleepunud, eredavärvilised uued kingad jalas, 
hoolikalt kammituna, käed moodsa jopi viltustes taskutes, krabistades uhiuusi 
sajarublalisi, mis tõotasid nii palju meelelahutusi, väljus Andrei kodunt ja suundus 
Kaardiväe tänavale, kus elas tema suurepärane rahadega abistav kaitseingel. Onu 
Ljubomir oli juba kodus. Ta oli aset võtnud raamaturiiuleist tulvil toa keskel ja ajas jalaga 
ringi kiuksuvat treipinki, valmistades kasepuust mingisuguseid suure peaga jämedaid 
ebajumalaid. Vana barett kattis ta juukseid. 

Pika nina otsal läikisid kumerad kuMraamidega prillid. Lopsaka lihava kõrva taga 
uhkeldas paks puusepapliiats, hambus oli tühi piip. Pikk nahkpõll kattis nikerdusmeistrit 
kaelast kuni põlvini. Toas oli tunda meeldivat kuiva kasepuu lõhna. Läände laskuva 
päikese längus kiirtevihk kuldas põrandal vedelevat laastuhunnikut. 

«Aa, sina tulid!» rõõmustas peremees prille laubale lükates. «Võta palitu seljast ja 
istu.» 

«Tulin ainult korraks läbi, onu Ljubomir,» lausus Andrei nukrat nägu tehes. «Sõimasin 
ema läbi. Kitsipung, koonerdaja, ei andnud mulle raha! Mul on tarvis Olekša Sokatšit 
kostitada, aga tasku vilistab tühja tuult.» 

«Selge.» Krõž avas ühe raamatukapi, võttis ühe tumesinise «Suure Nõukogude 
Entsüklopeedia» köite. Selle lehekülgede vahel olid uhiuued, ilma vähemagi laigu või 
kriimustuseta, nagu otse rahapajast tulnud sajarublalised. 

«Võta nii palju kui sul tarvis läheb!» sõnas Krõž suuremeelselt. 

Andrei asus raha kallale, tahtis võtta lehekülgede vahelt neli-viis rahatähte, kuid 
elastsed ja libedad paberid ei andnud ennast talle kätte. Andrei niisutas keelega sõrmeotsi, 
kõverdas kiirustades sajarublaste nurki ja võttis pool tuhat. 

«Kas sellest jätkub?» küsis Krõž muiates. 

Andrei kehitas õlgu ja ütles teeseldud hoolimatusega, kuigi ta seejuures varjas oma 
kohmetust (siis võis ta ometi veel kohmetust tunda!): 

«Võin ju juurde võtta, kui sa nii helde oled.» Ta võttis veel kolmsada rubla. «Tänan, 
onu Ljubomir!» 


«Tänu eest, vennas, ei saada midagi. Kirjuta kviitung: «Mina, Andrei Lõssak, olen 
tänasel kuupäeval saanud Ristilt temale osutatud teenete eest nii ja nii palju raha.»» 

«Ristilt?» 

Andrei vaatas libitsevalt naeratades heldele onule otsa ja püüdis mõistatada, kas too 
naljatab või kõneleb tõtt. Ei, peremees naljatas: tema õhukestel huultel mängles vallatu 
naeratus. 

Krõž nihutas vana, kulunud nahaga kaetud tugitooli tisleripingi juurde: 

«Istu ja kirjuta.» 

Andrei kirjutas kerge südamega, olles täiesti veendunud, et see veider õiend on onu 
Ljubomiri süütu nali ja et see paber kas rebitakse tükkideks, põletatakse ära või visatakse 
niisama minema. 

«Aga missuguseid teeneid ma olen siis Ristile osutanud?» küsis ta naeratades. 

«Soovisid talle tervist, kui ta aevastas.» 

«Ja kes ta siis on, see Rist?» 

«Mina.» 

«Teie?» 

«Jah. Nii kutsusid mind lapsepõlves minu väikesed serblastest sõbrad. Krõž on serbia 
keeles — rist... Noh nii, nüüd on kõik korras. Kostita teda ja ennast niipalju kui süda 
lustib!» 

Kui Lõssak oli väljunud, tuli John Fine kohe oma salaurkast välja. Ta kortsutas kurjalt 
kulmu ja põrnitses Krõžile otsa: 

«Mis komöödiat te siin tolle kehkenpüksiga mängisite? Kes ta on?» 

«Veenuse, tolle minu abilise poeg, kellest ma teile juba rääkisin. Agendi kandidaat. 
Valmistan teda värbamiseks ette.» 

«Ahnii!.. .» muutus Tšernogoorlane pehmemaks. «On ta juba küps?» 

«Jah, täiesti.» 

«Vaadake ette, Ljubomir, ärge sisse kukkuge. Värbamine on väga peenike ja ohtlik 
töö. Mida see poiss enesest kujutab?» 

«Looder. Luiskam. Armastab raha läbi lüüa, peamiselt võõrast raha. Seni pole ta oma 
tööga teeninud veel ainustki rubla. Joob. Pummeldab. Mängib moemeest. Ekspluateerib 
oma ema. On võimeline. . . Üldiselt täpselt niisugune, nagu meile tarvis on.» 

«Olete veendunud, et just «niisugune»?» 

«Absoluutselt.» 

«Te eksite. Meie töös... Muide, sellest kõneleme hiljem. Miks siis see 
«ekspluateerija»,» Fine muigas, «tahab saada tööinimeseks, vedurijuhiks?» 

«Selles pole midagi üleloomulikku. Poiss tõmbab tööriided selga, pidades silme ees 
kaugemat sihti: ta loodab selle kindrali mundri vastu ümber vahetada. Teda aitas selles 
Golovin, vana vedurijuht, sotsialistliku töö kangelane, Javori linnanõukogu rahvasaadik. 
Olen selle asjaga kursis. Kas jutustan teile? Või see ei huvita?» 

«Miks see ei peaks mind huvitama? Ma pean teadma kõike teist, teie agentidest ja 
agendikandidaatidest.» Fine noogutas. «Jutustage.» 

... Ühel mullusel varasuvisel õhtul istus Konstantin Vassiljevitš Golovin oma tühjas 
korteris ja luges, prillid ninaotsal. Helistamine katkestas tema tegevuse. Golovin avas 
ukse. Trepikojas seisis Marta Ste-fanovna Lõssak. Tema selja tagant paistis pikakoivalise 
Andrei pea. 


Marta Stefanovna tervitas lahkesti, vabandas tülitamise pärast ja küsis, kas ta tohib 
kõnelda Konstantin Vassiljevitšiga ühe asja üle, mis on temale ja ta pojale väga tähtis. 

«Olge nii lahked, palun väga,» kostis Golovin. 

Ema ja poeg astusid sisse. Peremees pakkus külalistele tooli. Need istusid. Marta 
Stefanovna hakkas suitsetama ja vaatas Golovinile oma suurte mustlasesilmadega 
heldinult otsa: 

«Kallis inimene, jälle tülitan ma teid. Tulin poja pärast. Aidake!» 

Konstantin Vassiljevitš kehitas kohmetult õlgu: 

«Aitaksin teid heameelega, kuid... ma ei saa tühistada järeleksamit.» 

Andrei Lõssak oli kuni viienda klassini õppinud tavalises koolis. Siis oli ta tänu ema 
energilisele tegevusele sattunud muusikakooli. Seal pidas ta aasta vastu, enne kui 
nimekirjast kustutati. Marta Stefanovna kaebas otsekohe Golovinile. Konstantin 
Vassiljevitš läks muusikakooli. Peale kõnelust direktori ja pedagoogidega sai 
rahvasaadikule selgeks, et Andrei Lõssak oli õigusega välja heidetud: ta ei tahtnud 
õppida, 

puudus tihti tundidest ja huligaanitses. Golovin soovitas Marta Stefa-novnale panna 
poiss tavalisse kooli tagasi. Ka seal õppis Andrei halvasti. Istus kaks aastat kuuendas 
klassis. Kaks aastat seitsmendas. Sama palju ka kaheksandas. Ja enne üheksandat klassi 
oli saanud järeleksami. Ja samast järeleksamist kõneleski Golovin kohmetult õlgu 
kehitades. Kuid ta eksis. 

«Me loobusime järeleksamist. Andrjuša enam edasi ei õpi,» ütles Marta Stefanovna. 
«Aitab sellest! Me käisime oma arsti juures ja ta tegi otsuse: poisile on vaimsed 
pingutused kategooriliselt keelatud. Siin on diagnoos.» 

Golovin luges vaikides arsti poolt antud õiendi läbi ja vaatas küsivalt Andrei Lõssakile 
otsa, kes sünge pilguga näris küüsi. 

«Meie Andrjušaga otsustasime, et tal tuleb tööle hakata,» kuulutas ema kindlal toonil. 

«Ja kuhu Andrei tahab tööle minna?» küsis Golovin. 

«Teie äranägemise järgi, kallis inimene. Teil on nii palju mõjukaid sõpru, nii palju 
võimalusi!» 

Golovin vastas: 

«Mul on sõpru Donbassis, metallurgiatehases. Tahate, ma korraldan asja nii, et teie 
Andrei saab martääntsehhi terasevalaja käealuseks?» 

Marta Stefanovna muigas üleoleva armulikkusega, vaatas pojale otsa ja raputas pead. 

«Võin teda soovitada veel tööpingitehasesse treialiõpilaseks.» 

Marta Stefanovna raputas jälle pead. 

Golovin jätkas: 

«Mul on sõpru Solotvinski kaevanduses. Nad võivad võtta Andrei mäekombaineri 
abiliseks. Hakkab soola tootma. Kui soolakaevandus ei meeldi, siis võin soovitada teda 
söekaevandusse.» 

«Ei, kallis inimene, te ei saanud minust aru!» lausus Marta Stefanovna tusaselt. «Meid 
Andreiga huvitab hoopis teine töö.» 

«Missugune?» 

«Ma tahaksin, et te soovitaksite minu Andreid...» 


«Nüüd sain aru! Kuhugi kõrgemale!» jätkas Golovin. «Mul on sõpru ka Moskva 
kõrgehitustel. Võin soovitada teie Andreid müürseppade, betoonitööliste, kõrgtööde 
armatuuritööliste brigaadi. Või ei sobi talle lihtne töö? Unistate puhtast, kontoritööst?» 

Marta Stefanovna ei naeratanud enam. Ta mustlasesilmad olid tulvil pisaraid. 

«Ilmaaegu räägite nii, seltsimees Golovin. Me tulime teie juurde isalikku nõu saama 
nagu rahvasaadiku juurde, aga teie naerate meie üle.» 

«Kuidas nii — naeran? Omaenda lihasele pojale oleksin ma öelnud ka sedasama, mis 
teilegi.» 

Marta Stefanovna naeratas läbi pisarate: 

«Ei, oma lihasele pojale oleksite te soovitanud minna veduri peale, õppida 
vedurijuhiks, aga meile...» 

«Tahate veduri peale? Olge lahked! Oleksite võinud kohe ütelda! 

Veduri peale võin teid soovitada otsekohe. Meil on puudus kütjatest.» 

«Aga kas ei saaks teda vedurijuhtide kooli panna? Või raudtee-tehnikumi, 
veduriosakonda? Andrjuša on ju ikkagi kaheksa klassi lõpetanud.» 

«Võib ka seda, muidugi, aga. . .» Konstantin Vassiljevitš keerutas vurru, silmanurgast 
vaadates lakutud juustega Andreid. «Aga miks sa vedurile tahad?» 

«Niisama ... meeldib,» vastas noormees. 

.«On see su kindel tahtmine? Ega sa ei pettu jälle aasta või kolme kuu pärast?» 

«Meeldib kogu eluaja.» Golovin pani käe Andreile õlale: 

«Hea küll, noormees, ma katsun sind vedurijuhtide kooli panna. Sa ainult vaata ette, 
ära häbista minu halli pead!» «Mis te nüüd, onu Kostja! Annan teile sõna.» 

Sama aasta sügisel võeti Andrei vedurijuhtide kooli vastu. Hästi ta ei õppinud: sai 
peaaegu igas aines kolmesid. Ka kahtedest polnud puudu. Teisiti ei saanud ollagi: vedurit 
ta ei armastanud. Ega kujutle-nudki, kuidas võib seda armastada. Ta ei tahtnud üldse 
töötada. Ta oli kindlalt veendunud selles, et võib oma elu ära elada nii nagu seni, tööd 
tegemata, kuid siiski kõike omades, keelamata enesele mis tahes hüvesid. Kakskümmend 
aastat oli ta juba elanud maailmas, tasumata oma isikliku tööga mitte ühegi söödud 
leivapala, mitte ühegi joodud piimaklaasi eest. Ta sõi leiba ega mõelnud kunagi selle üle, 
kust see võetud on, kes ja kuidas põldu kündis, külvas, lõikas või rehte peksis. Teda 
huvitas leib vaid siis, kui ta näljas oli. 

Vedurijuhiks oli ta otsustanud saada ainult lihtsal kaalutlusel: kadedusest Olekša 
Sokatši vastu, kes oli tema lapsepõlvetuttav, peaaegu niisama vana kui tema. Lugedes 
Olekša kohta artikleid ajalehtedest, nähes, kuidas tema tuttavat linnas austatakse, tahtis ta 
olla tema kõrgel kohal, tema positsioonil. Seejuures ta ei võtnud vaevaks juurelda, 
kuidas, tänu millistele jõupingutustele oli Olekša Sokatšist saanud kuulus vedurijuht, kui 
palju oli ta kulutanud energiat ja tööd, et jõuda autahvlile sotsialistliku töö kangelase 
Golovini kõrvale. .. 


«Nagu näete, seltsimees Tšervonjuk, on ta just niisugune nagu meil tarvis on,» lausus 
Krõž ja muigas enesega rahul olles. 

John Fine vaikis, silmitses suitsevat sigaretiotsa ja kissitas pilkavalt silmi. 

«Kas teie, Ljubomir, olete lugenud nõukogude raamatuid valvsuse teemal?» küsis ta 
silmi tõstmata. «On juhtunud sedagi.» 


«Ja kas te mäletate järgmist lauset: «Välismaised luurajad värbavad oma agente 
peamiselt kriminaalkurjategijate, moraalselt alaväärtuslike inimeste, endiste kulakute 
seast»? Kui te seda mäletate, kuidas te võisite siis lasta ennast ahvatleda niivõrd odavast 
subjektist, nagu on seda Andrei Lõssak? Tema moraalne alaväärtus on juba kolme versta 
peale 

näha. Ta on keigarlikkuse ja lolli jultumuse liikuv reklaam, temast saab otsene abiline 
nõukogude luurele, kas ta seda ise tahab või mitte.» 

«See on kõik tõsi, sir, kuid... kas nõustuks tagasihoidlik ja täisväärtuslik inimene meid 
teenima? Kahjuks peame me lähtuma reaalsetest võimalustest. Pealegi on mul välja 
töötatud eriline plaan Andrei Lõssaki suhtes. Niipea kui ma ta värvanud olen, käsin ma 
tal otsustavalt oma elukombeid muuta.» 

«Tõsi! Kuid seda tuleb teha võimalikult varem, või muidu on hilja.» 

«Ma forsseerin sündmusi, Sir.» 

«Nii, olemegi kokku leppinud!» Fine naeratas sõbralikult oma abimehele ja patsutas 
talle õlale: «Ärge solvuge, Ljubomir, minu noriva tooni pärast. See on minu kohus: hoida 
teid.» 

«Ma saan aru, sir. Tänan.» 

Krõž vaatas väljendusrikkalt šefile otsa ja lisas tummalt, pilguga: mind hoides hoiate 
te kõigepealt oma kallihinnalist isikut. 


Samal ajal, kui tema saatust otsustati, sammus muretu ja lõbus Andrei Lõssak 
enesekindlalt piki Javori tänavaid. Krõži juurest väljudes oli ta antud allkirja sedamaid 
unustanud. Ta mõtles ainult rahast, mida oli saanud Ljubomirilt ja emalt. Kaksteist 
sajarublalist! Pummelda restoranis terve öö läbi, telli terve söögikaart ülevalt kuni alla 
läbi —— ja ikkagi ei jõua seda raha ära kulutada. Oi, kuidas ta täna Olekša Sokat-Šiga 
pummeldab! Ostab kogu naha ja karvadega ära tolle kuulsa vedurijuhi, võidab igaveseks 
tema sõpruse. 

Olekšat polnud kodus, ta oli tööl. Andrei läks depoosse. Peatänaval põrkas ta 
ootamatult Olekšaga silm silma vastu kokku. Kuulus vedurijuht kandis sinist tööriietust. 
Ta heledaid juukseid kattis must vormimüts, jalas olid presendist kingad. «Näe, kus on 
kuulsus!» mõtles Andrei. «Ei oska sa, lollpea, oma positsiooni kasutada.» Kuuldavalt aga 
hüüdis ta rõõmsalt naeratades: 

«Tervist, Olekša!» 

Sokatš seisatas ja vaatas tagasihoidlikult. Tema näol polnud ei rõõmu kohtumise üle 
ega isegi lihtsat uudishimu, ainult üllatus ja võõrastus. Olekša tundis hästi silmapaistvat 
moenarri Raudtee tänavalt, mamma-poega Andrei Lõssakki, kuid polnud kunagi temaga 
sõbrustanud, polnud talle isegi seltsimeheks olnud. Seepärast ta oligi üllatunud Lõssaki 
familiaarsest toonist enese suhtes. 

«Kas ei tunne ära?» küsis Andrei sigaretikarpi avades. «Tee suitsu!» 

Olekša kissitas pilkavalt oma pikkade mustade ripsmetega halle silmi ja uuris 
Lõssakki pealaest jalatallani: 

«Kuidas on üldse võimalik niivõrd nooblit kavaleri unustada! Niisugune sa olid ja 
niisuguseks oled ka jäänud.» 

Andrei laskis Olekša pilke kõrvust mööda. «Kadestab!» otsustas ta, kuid ütles nagu 
alati hoopis erinevat sellest, mida mõtles: 


«Aga sina pole põrmugi muutunud.» 

«Nii et tulid koju? Ema tiiva alla? Kas alatiseks või niisama?» «Tulin praktikale,» 
vastas Andrei. 

«Kuhu? Kas juuksetööstusse? Moeateljeesse?» 

Andrei ei solvunud seegi kord. Ta oskas vajaduse korral pilkeid kõrvust mööda lasta. 

«Ei arvanud õieti,» kostis ta ja tegi näo, nagu peaks ta Olekša sõnu sõbralikuks 
naljaks. «Hakkan praktiseerima depoos. Veduril.» «Kas sa tõesti polegi veel kooli pooleli 
jätnud?» «Aga miks ma pidin selle pooleli jätma?» «Seal tuleb ju õppida, eksameid 
sooritada.» 

«Õpimegi! Ja eksameid õiendame kah!» vastas Andrei väärikalt, kuid ilma upsakuseta, 
kalkuleeritud naeratusega. «Ja veduritki hakkame juhtima sama hästi kui teised... kui sa 
aitad.» Ta võttis Olekša käe alt kinni, seadis sammu tema järgi ning asus mööda kõnnitee 
serva, kus oli vähem inimesi. «Olekša, ma ütlen sulle puhtast südamest tõtt: ma tahaksin 
praktiseerida ainult sinu veduril, sinu juhtimise all. Keegi ei õpeta paremini kui sina.» 

Noor vedurijuht kõõritas kahtlustavalt Andreile otsa: kunas, kus ja millega oli ta 
jõudnud tema armastust võita? 

«Kui poleks sind, Olekša,» jätkas Andrei, «siis ma poleks kooligi sattunud ja ma 
oleksin veduri peale sülitanud. Mulle meeldis, kuidas sina töötasid, ja ma otsustasin käia 
sinu jälgedes. Võta, Olekša, mind oma šefluse alla. Pean meeles ja tänan sind kogu 
eluaja. Sa ära vaata selle peale, et ma olen niisugune: välimuse järgi võetakse vastu, aga 
aru ja töö järgi saadetakse ära.» 

Olekša kuulas Lõssakki juba tähelepanelikult ja tõsiselt. Kas uskuda tema sõnu või 
mitte? Tulevad need südamest või vatrab poiss niisama? Paistab, et ta räägib siiski 
südamest, tõtt, tunneb ehtsat muret oma saatuse pärast. 

«Mis seal siis ikka,» ütles Olekša, «kui depoo ülem paneb sind minu vedurile, siis...» 

«Paneb küll! Tingimata!» Andrei haaras Sokatši käe ja surus seda tugevasti: «Ole 
kindel, ma ei vea sind alt.» 

Lähedal asuvatelt mägedelt hoovas juba jahedust, linna tänavatele laskus tihe sinine 
hämarus. Majades süttisid tuled. 

Laternapostide otsas hakkasid helendama mattkuplid. Üle avara vaateakna ronis 
tuledest moodustatud vähk, sõrad õieli. 

«Astume sisse?» küsis Andrei restorani ees peatudes. 

Nõusolekut ootamata avas ta ukse ja tõukas Olekša kergelt uksest sisse. Ruum oli 
eredasti valgustatud ja tihedalt täis ruudukujulisi metall-jalgadel seisvaid lauakesi. 
Puhvetimüüja, kes parajasti õlut valas, sirutas Andreile käe ja ütles nagu heale tuttavale: 

«Tere tulemast! Kuidas on lugu sinu ülikooliga?» 

«Kõik on kombes. Korraldage meile siin üks laud.» 

Raseeritud peaga kelner, valge kuub seljas ja must kikilips ees, oli juba enne seda 
korraldust ühe hetkega puhastanud kaugemas saalinur-gas ühe laua kasutatud 
toidunõudest. Ei möödunud viit minutitki, kui lauale ilmusid viin, vein, õlu, taldrikud 
suitsukalaga, juustuga, singiga, suitsuvorstiga, keedetud munadega. Olekša raputas pead. 

«Rikkalik suupiste . . . kuid maksta tuleb sul üksi: mul pole kopikatki taskus. Homme 
maksan ära.» 


«Küll me maksame, ära muretse! Jätkub selleks, et pummeldada terve öö läbi. Sinu 
terviseks!» 

«Maksad stipendiumiga?» küsis Olekša, kui oli joonud ja söönud. 

«Mis stipendiumiga! Sellest pole enam haisugi järel.» 

«Kust sa siis raha võtsid?» Olekša pani ettevaatlikult veiniklaasi lauale ja lakkas 
söömast. 

«Ära karda, varastatud see pole. Ema andis. Ta on mul rikas ja helde. Ta on ju 
õmbleja. Kuldsete kätega!» 

«Tähendab, et ema teenib raha, aga sina... prassid?» 

«Anna ainult aega, küllap minagi teenima hakkan. Maksan emale tagasi kõik, mis ta 
minu peale on kulutanud. .. Kuule, Olekša, palju sa kuus palka saad?» 

«Oleneb kuust...» 

«Palju sa näiteks aprillis kokku klõpsisid?» 

«Kaks ja pool tuhat.» 

«Pole viga, korralikult. Aga märtsis?» 

«Täpselt ei mäleta. Vist sama palju. Noh, on sul veel küsimusi?" Olekša silmad 
muutusid teravaks. «Aga kas vedur sind ei huvitagi? Kuidas me ronge veame, kuidas 
hoiame kokku sütt ja määrdeõli — kas sa sellest ei tahagi rääkida?» 

Andrei lõi käega ja puhkes naerma: 

«Küllap me veel veduristki räägime, ära muretse! Enne joome. Mille terviseks siis 
nüüd? Meie töösõpruse terviseks? Oled nõus?» 

Olekša toetas küünarnukid lauale, kissitas pilkavalt oma vallatuid, pisut joobnud silmi 
ja vaatas Andreile otsa: 

«Aga kas sa, noormees, ka tead, mida tähendab töösõprus? Kas onu Kostja pole sulle 
sellest rääkinud? Kuule. Üks ratas ei vea vedurit paigast. . . Kui töötad hästi, siis soovi 
seda ka oma paarimehele. Kui sa oma marsruudi lõpetad, siis pea meeles, et su 
vahetusemees peab samuti kaugele sõitma. . . Päikest võttes ära varja ära oma sõpra. Kas 
või nina verine ja rebenegu sooned, aga oma seltsimehe tööau pead hoidma! Sure, aga 
sõprusest ära tagane!» Olekša peatus ja tõmbas hinge tagasi. «Kui sulle niisugune sõprus 
südame järgi on,» jätkas ta, «siis löö minuga ja onu Kostjaga kampa.» 

«Löön! Saame kolmekesi sõpradeks!» Andrei Lõssak lõi Olekšaga kokku. 

Kuigi Andrei Lõssak oli oma lühikese eluaja jooksul tihti valetanud ja oli harjunud 
petma, siis sel hetkel oli ta siiras, see tähendab, et talle tundus, nagu kõneleks ta praegu 
just seda, millest ta mõtles ja mida tundis. 

Restorani astus uus külastaja, noor pikk mees. Ta kandis halli ülikonda ja linast särki, 
mille kaelust ja rinnaesist kaunistasid värvilised hutsuuli tikandid. Heleda sonimütsi alt 
paistsid välja lopsakad blondid salgud. See oli Vassili Goida. Ta oli tulnud siit kodu 
poole minnes läbi, et osta sigarette. 

Sõpra nähes rõõmustas Olekša, tõstis käe pea kohale, et endast märku anda. 

«Kes see on?» küsis Andrei rahulolematult. 

«Vassil Goida. Kas sa teda siis ei tunne? Kuulus vedurijuht Taga-Karpaatias. Nüüd on 
ta mittestatsionaarne üliõpilane.» 

«Kuulus vedurijuht?» ümahtas Andrei umbusklikult. «Ei või olla. Mina pole kuulnud. 
Tean vaid kahte kuulsust: Olekša Sokatši ja tema õpetajat Golovini, onu Kostjat.» 

«Mis kuulsus mina olen! Näe, Vassil Goida — jah! Kutsume ta lauda, mis?» 


«Kutsu, kui sa seda nii väga tahad.» 

«Kas sina siis ei taha?» 

«Mul oli tahtmine veeta see õhtu koos sinuga, aga mitte mõne mittestatsionaarse 
üliõpilasega.» 

«Ära pelga midagi, ta on haruldane poiss, küll näed. Kas kutsume?» 

Andrei lükkas ärritunult taldrikud ja pudelid eemale: 

«Ma ju ütlesin, et eks kutsu, kui sul pole minu seltsis huvitav!» 

«Noh näe, juba solvusidki! Ilmaaegu! Hüva, saame täna ka ilma Goi-data hakkama.» 

Olekša ohkas, keeras oma sõbrale selja ja katsus pidutsemist jätkata. Ei, kõik oli juba 
lõppenud. Ta lakkas söömast, joomast ja kõnelemast. Vaikis süngelt. 


ÜHEKSAS PEATÜKK 


Andrei ja Olekša väljusid restoranist alles hilisõhtul. Lõssak tahtis Sokatši koju saata, 
kuid too lõi oma sinise töökuue krae üles, tõmbas nokkmütsi silmadele ja heitis käega. 

«Leian ise kah tee üles, ära muretse,» pomises ta ja kadus pimedusse. 

Sadas vihma. Tihedat sooja ehtsat kevadevihma. Jalakäijaid tänavat peaaegu polnudki. 
Teisel pool tänavat helendasid ähmaselt valveapteegi aknad. Mustas taevas undas 
hävitaja. See lendas piki piiri, markeerides; oma teed pardatuledega — rohelise ja 
punasega. 

Sokatši kui halba joomakaaslast mõttes taga kirudes lonkis Andrei aeglaselt piki 
Viinamarja tänavat ja pidas aru, kus ja kuidas huvitavamalt ööd mööda saata. Ta jõudis 
tänava lõppu, inimtühjale väljakule, istus niiskele pingile, pani suitsu ette, heitis pea selga 
ja hakkas kissis. silmi kuulama vihma sahinat kastanikroonis. 

Lähedalt kostma hakanud sammud sundisid Andreid pead langetama ja silmi avama. 
Temast möödus mees pika mantliga, musta kübaraga ja musta vutlariga kaenla all. See oli 
pillimees Mustlasasulast. Toosama, kes oli kääksutanud oma viiulit, kui Andrei ja Olekša 
lauas, istusid. 

«Kuhu sa lähed, Sändor?» küsis Andrei ungari keeles. 

«Koju. Kas sul sigaretti on?» 

«On. Säh. Võta terve pakk. Miks sa nii vara koju lähed?» 

«Naine ei lubanud kauemaks jääda.» Sigaretituluke valgustas mustlase nägu, tema 
musti vurrusid, valgeid terveid hambaid. «Meil on täna kodus pidu: kümme aastat sai täis 
meie abiellumisest. Sel puhul...» 

Andrei sai kõigest aru. See on koht, kus ta veedab selle öö — Must-lasasulas! 

«Kutsu, Sändor, ka mind külla.» Andrei kõlistas taskus peenraha. «Mul on tukateid ja 
kroone.» 

«Tule pealegi, kui su süda tahab pidutseda.» 

Andrei ja mustlane võtsid takso. Sõitnud läbi Javori südalinna, veeresid nad edasi piki 
lõunapoolse aguli kitsast pikka tänavat. Masin peatus Mustlasasulas väikese majakese 
ees. 

Mustlasasula oli üheks vaatamisväärsuseks noores nõukogude linnas. See oli tekkinud 
Javorisse juba ammu, juba Austria-Ungari krooni aegadel, oli kasvanud ja avardunud 
president Masaryki ajal. Siin, rahvusvahelisel teelahkmel, mõne kilomeetri kaugusel 


kolme piiri kokku-puutekohast, oli mugav ja soodne hobusevarastel, salakaubavedajail, 
salakorterite pidajail, välismaiste piirijooksikute sõpradel, kaardimooridel, viiuldajatel, 
soolapuhujatel-hobusetohtritel, seppadel ja tinutajatel alalises laagris asuda. Kümneid 
aastaid, põlvest põlve oli Mustlasasula varastanud nendelt, kes polnud osanud hoida oma 
vara, petnud kergeusklikke, ennustanud tulevikku lihtsameelsetele, rikkunud keiser Franz 
Josefi, kuningas Mihhai, diktaator Pilsudski ja president Masaryki seadusi, tantsinud ja 
laulnud, kerjanud armuande Taga-Karpaatia turgudel, ja ainult mõnel korral, oma rasketel 
päevadel, ka töötanud — teinud sepatööd, lukksepatööd, valmistanud samaane — 
põletamata telliseid. Olid kadunud keisrid, presidendid, diktaatorid, olid vaheldunud 
valitsused, aga Mustlasasula oli jäänud ikka sellekssamaks — sõltumatuks riigikeseks 
riigis. 

Nõukogude võim oli andnud Taga-Karpaatia mustlastele võrdsed õigused kõigi 
kodanikega, andnud neile austava õiguse töötada oma maal, oma tehastes, oma 
kaevandustes. Tuhanded ja tuhanded mustlased olid kohanenud püsiva tööeluga, kuid 
Mustlasasula noores nõukogude linnas Javoris ei andnud alla ja püüdis võidelda oma 
sõltumatuse eest, kusjuures see sõltumatus tähendas sõltumatust ausast tööst, sotsia- 
listlikest inimlikest elunormidest. Peaaegu mitte ükski Javori mustlane — eriti naised — 
ei hoolitsenud oma alalise töö eest. Mitte üheski Javori asutuse või ettevõtte koosseisus 
polnud mustlasi. Neid kutsuti küll sageli, kuid nad ei läinud. Ütlesid vaid: «Me pole 
harjunud vilest vileni, kellast kellani töötama.» Nad tagusid rauda, tinutasid, tegid ple- 
kissepatööd, valmistasid põletamata telliseid, kaevasid kraave, rajasid uute hoonete 
müüre, lossisid ja laadisid kaubajaamas välismaiseid ja nõukogude vaguneid. Kuid kõike 
seda vaid ühekordselt, eraldi kokku leppides, päeviti, täiesti juhuslikult. Nad töötasid 
nädala, kaks, said head raha ja pummeldasid siis niikaua, kuni taskus polnud enam kopi- 

katki. Naised hulkusid nagu vanalgi ajal mööda laatasid ja panid kaarte välja. 
Esmaspäeval olid nad Užgorodis. Kesknädalal tõttasid Husti. Reedel täitsid Mukatševo. 
Viiuliomanikud oma pikkade muusikujuustega hulkusid õhtuti mööda Javori õllepoode, 
toidubaare ja restorane ning otsisid neid, kes soovivad kuulata tšaardašši või 
mustlasrapsoodiat. 

Niinimetatud «sõjaväepäevil», kui piiri tagant saabusid rongid sõjaväelastega, 
jalutasid noored mustlannad Javori vaksaliesisel haljasalal ning nurusid sõduritelt ja 
ohvitseridelt austria «okupatsioonisigarette». 

Ja samas Mustlasasulas, nende inimeste keskel, kes põlgavad tööd, leidis Andrei 
Lõssak enesele peavarju. Restorani viiuldaja Sändori naine osutus samaks kaardimooriks, 
kes ennustas Andreile Rahhovis õnnelikku tulevikku. 

Andrei pummeldas kuni koiduni. Lahkus Kärmeni juurest ilma ühegi rublata taskus, 
ilma mantli ja kübarata. Jõudis kuidagi koju, ronis üle plangu, leidis musta Maria abil 
oma aseme ja heitis ilma lahti riietumata magama. Kogu päeva vedeles ta voodis, õhtul 
äratas teda Krõž. Ta oli toonud viina, õlut, marineeritud viinamarju, ning kõik läks nagu 
eilegi. Joodi, söödi. Tehti suitsu. Joodi jälle. Räägiti sellest, kuidas oli läinud Olekša 
Sokatši kostitamine. 

«Nii et sa jõudsid Olekšaga kindlale kokkuleppele? Võtab ta sinu oma 
komsomolibrigaadi vedurile?» 

«Võtab. Varsti läheb vedur auru alla.» 

«Ega ta viimaks ringi ei mõtle?» 


«Paistab, et mitte, see mees on sõnapidaja poiss.» 

«Vaata, et sa temast kinni hoiad. Hakkad tegema suuri asju, kui töötad õlg õla kõrval 
Olekša Sokatšiga.» 

Marta Stefanovna püüdis mitmel korral tulla pidutsejate juurde, kuid Krõž ei avanud 
lukustatud ust. 

«Seal, kus juba kaks istuvad, on kolmas üleliigne,» kuulutas ta häbematult. 

Kui Andrei oli jälle purjus, hõõrus Krõž väljendusrikkalt pöialt ja keskmist sõrme 
vastamisi. 

«Noh, kuidas on lood põlatud metalliga? Kas põletasid kõik läbi, kui Olekša Sokatši 
kosutasid?» 

«Kuni viimse rublani!» Andrei puhkes naerma, tõmbas taskud pahupidi ja vaatas 
küsivalt oma heldele sõbrale otsa, lootes, et see näitab oma piiritut lahkust ka sel korral. 

Kuid onu Ljubomir vangutas etteheitvalt pead: 

«Halb lugu. Ka mina raiskasin eile kogu oma tagavara ära. Tuleb kapitali hankida. 
Tahad sa, Andrei, teenida viis tuhat rubla?» 

«Viis? Ma rõõmustaksin ühegi tuhande üle.» 

«Teenid vähemalt viis. Muidugi, kui sul vaprust jätkub.» 

«Olgu muuga kuidas on, aga vaprust me naabrite käest laenama ei lähe. Mis töö see 
on?» 

«Delikaatne. Väga delikaatne. Kuula mind tähelepanelikult ja kirjuta kõrva taha. 
Lõikuse tänava lõpus, viimases majas Viinamäe all 

elab Javori jaamaülema uus abi Vassili Petrovitš Gorgulja, auastmelt raudtee major. 
On selge?» 

Andrei noogutas kannatamatult pead: muidugi selge, räägi juba. rutem edasi. 

«Tal on auto. Isiklik «Moskvitš». Mõne päeva eest tuli Vassili Petrovitš pimedal ööl 
lõbusõidult koju. Inimtühjal külavaheteel, mis laskub «Punase Aasa» kolhoosi juurest 
alla, sõitis ta peale ees liikunud jalgratturile, andis sellele «Moskvitši» kaitserauaga 
tugeva hoobi, paiskas kraavi ja kadus ise pimedusse.» Krõž võttis taskuraamatu vahelt 
ülesvõtte ja asetas lauale. 

Andrei nägi odavat värvimata laudadest puusärki ja surnud habemikku meest, kelle 
pea oli kinni mähitud. Ta käed olid pandud risti rinnale ja nende vahele asetatud peenike 
kirikuküünal. 

«See ongi jalgrattur, kelle major surnuks sõitis. On sul olukord klaar?» 

Andrei raputas eitavalt pead. 

«Oled sina aga taipamatu! Sa lähed Gorgulja juurde koju ja ütled: «Tere, Vassili 
Petrovitš! Tulin teie juurde ühe tähtsa ja delikaatse asja pärast.» Ta vaatab sulle imestades 
otsa ja võib-olla küsib: «Mis teil tarvis on? Ma ei tunne teid.» Sina aga ei löö araks, vaid 
asud vapralt asja juurde. Nii ja naa, lugupeetud Vassili Petrovitš, mul on täpselt teada, et 
teie tapsite minu Isa.» 

«Minu isa?» 

«Jah! Jaamaülema abi kohkub nii ära, et usub iga sinu sõna. Sa ütled talle, et sinu isa 
ütles sulle surres, ütles sinule, ainult sinule, «Moskvitši» numbri. Siis sa vaikid veidi, 
tõmbad suitsu ja lisad, et selle skandaalse loo võiks ära korraldada rahulikult, kui. .. kui 
Gorguljal pole kahju viiest tuhandest rublast. Kui tal aga kahju on, siis tuleb sul 
sooritatud kuritööst miilitsasse teatada. Ja ongi kõik.» 


Krõž jättis palju ütlemata: Andrei Lõssak polnud veel küpsenud avameelseks 
jutuajamiseks. Krõž oli otsustanud kasutada teda seni veel vaid pimesi, lähemalt asjasse 
pühendamata. Hiljem, kui noormees on juba lõplikult Krõži asjadesse mässitud, võib ta 
silmad avada. 

Krõži räpane ettepanek ei tekitanud Andrei Lõssakis pahameelt ega solvanud teda. Tal 
oli kõige ähmasem ettekujutus aust ja südametunnistusest, ta jumaldas raha ja oli valmis 
teenima seda ükskõik mis viisil. 

Kui palju on olnud maailmas taolisi nagu Andrei Lõssak, kui palju on neid hukkunud 
niisugusel libedal teel! Ent ometi ilmus päevavalgele veel üks selline, tulvil lootusi, et 
temal veab. Teistel polnud vedanud, aga temal pidi tingimata vedama. 

Krõž tühjendas õlleklaasi, pühkis huuli ja jätkas: 

«Teadagi ei hakka major Gorgulja sulle otsekohe raha peo peale lugema. Sündsuse 
pärast hakkab ta lärmama, ohkama, võib-olla hakkab-isegi tagasi ajama, et ta pole inimest 
alla ajanud. Siis ütle talle vaikselt ja rahulikult: «Ah ei ajanud? Hea küll, läheme garaaži 
ja uurime teie «Moskvitši».» Pärast seda jääb ta kohe rahulikuks. Siis ei pääse 

ta enam kuhugi: tema «Moskvitši» parem latern on purustatud ja poritiib mõlkis. Edasi 
läheb kõik nagu õlitatult. Selge?» 

«Pool on selge, aga pool segane.» Andrei vaatas fotot. «Kust see jalgrattur pärit on? 
Kus ta elas?» 

«Sellel pole üldse kodu ega päritolu.» Krõž võttis foto ja pistis selle Andrei kuuetasku. 
«See pole sinu asi. Sinul on peaasi — pressida majorilt välja viis tuhat. Saa aru, et ta 
annab ära kõik, et mitte sattuda vanglasse, et mitte kaotada parteipiletit.» 

Andrei tõmbas silma kissi ja kratsis kulmu: 

«Jah, see asi on küll väga delikaatne.» 

«Ma ju hoiatasin sind: siin on tarvis suurt vaprust.» 

«Ja veel missugust! ... Aga mis siis, kui major võtab mu kõri pihku ja ütleb: «Sa 
koerapoeg. .. tahad oma lihast isa viie tuhande eest maha müüa!»» 

«Las ütleb. Sina aga muiga talle vastu ja heida lahke häälega ette: «Mina päästan teid, 
kodanik, vangimajast, võtan raske patu oma hingele.» Oh, Andrjuša, mina sinu asemel 
viiksin selle operatsiooni läbi poole tunniga!» 

«Aga miks siis, onu Ljubomir, te ise ei lähe selle majori juurde ega sakuta teda?» 

«Ma ei tohi ennast niisugustesse asjadesse toppida. Olen Javoris silmapaistev isik, aga 
sina. . . kui ta sind homme tänaval kohtab, ei tunne ta sind enam ära. Noh, kas lähed, või 
lõid araks?» Krõž tõusis. «Siis otsin vaprama mehe.» 

«Nõus. Ma lähen,» kostis Andrei Lõssak otsustavalt. 

«Kui lähed, siis mine kohe. Vassili Petrovitš on sel ajal alati kodus, puhkab. Mine, aga 
mina ootan sind siin.» 

«Veel üks küsimus, onu Ljubomir. Ütelge, kuidas te selle 100 välja nuhkisite?» 

«Püüdjale jookseb loomgi võrku. Niisugused lood mulle ongi kogu eluaja leiba 
teeninud. Mine ja ära viivita.» 

Ümber riietamata, kortsus kuuega, määrdunud särgiga, eilsest joomingust ja rahutust 
unest paistetanud näoga läks Andrei visiidile Vassili Petrovitši juurde. 

Krõž oli kindlalt veendunud selles, et Andrei Lõssakki ootab edu. Raha, mis 
jaamaülema abi talle annab, on vaid alguseks suurele tööle, esimeseks lüliks. Mõni aeg 
hiljem läheb Gorgulja juurde resident Krõž ise. Ta tuletab Vassili Petrovitšile meelde 


tumedamaid lehekülgi tema eluloost, mida Javoris keegi ei tea. Parteisse astudes oli 
Gorgulja teatanud, et tema isa oli väike teenistuja. Tegelikult aga oli tema isa veel 
neljakümnendal aastal rentinud suuri viinamägesid Slovakkias, omanud kauplust 
Tšehhimaal, spekuleerinud Rumeenias ja Poolas. Krõž tuletab Gorguljale meelde ka seda, 
et ta oli kord, viis aastat tagasi, sõitnud mootorrattaga Užgorodi maanteel Mukatševo 
poole ja ajanud otsa koolitüdrukule, purustanud sellel jala, mille eest teda vastutusele oli 
võetud. Lõpuks ütleb Krõž temale samuti seda, et ta teab ka Gorgulja viimast kuritegu: 
kus ja millal ta tappis jalgratturi, kuidas ja millega ta oli 

end sellest süüst lahti ostnud. Major kohkub muidugi jälle ja on valmis lunastama oma 
süüd uute tuhandetega. Ei, Krõž ei võta temalt midagi. Raputab pead ja ütleb: «Mul pole 
tarvis teie raha, Vassili Petrovitš. Ma annan teile tagasi ka selle raha, mis te maksite teie 
poolt tapetud inimese pojale. Annan tagasi kuni viimase kopikani, kui ma saan teilt igal 
kuul õiendi: kui palju sõjaväeešelone ja varustust on saadetud Austriasse, kui palju 
vaguneid on vastu võetud Ungarist ja kui palju sinna saadeti, milliseid kaupu vahetas 
Javor Tšehhoslovakkiaga.» Gor-gulja hakkab muidugi esialgu kombe pärast puiklema, 
kuid vastu seina surutuna peab ta ometi Krõži teenistusse astuma. 

Krõž oli hakanud juba ammu, sellest ajast peale, kui ta residendiks sai, Gorgulja peale 
jahti pidama. Niisuguse agendi kaudu võib teada saada peaaegu kõiki raudteealaseid 
saladusi Taga-Karpaatias, nende peamiste nõukogude väravate ees, kust väljuvad teed 
Ungari madalikule, Austriasse ja Tšehhoslovakkiasse. 

Uurides Gorguljat, tema iseloomu, maitset ja harjumusi, tema minevikku, taipas Krõž, 
et jaamaülema abi oli Achilleuse kannaga, ning mis peaasi — osutus ebaõiglaseks ja 
aravõitu mehikeseks, kes varjas oma päritolu. Tõsi küll — nüüd on tal hea reputatsioon. 
Armastab tööd teha. Ei lobise ega kiitle. Joob mõõdukalt ja armastab peamiselt koduveini 
— oma aiast saadud viinamarjadest valmistatud märjukest. Rahaahne ta pole. Naine on 
tal tagasihoidlik ja lihtne. Sõpru on tal vähe ja needki, samasugused kui ta ise: ei oma 
erilist andekust ja omadusi, mida on tarvis agendikandidaadile. Kuid see asjaolu ei 
häirinud residenti. Agendiks ei pea olema ainult avalikud lurjused, kes on lõplikult 
moraalselt laostunud, müüdavad hinged. Agendiks võib teha ka täiesti korralikku inimest, 
kes püüab varjata oma kunagisi patte. Ja see niinimetatud korralik inimene on luurele 
hoopis suurema väärtusega kui mingi suli. Lühidalt öeldes, Krõž hakkas mõtlema ja aru 
pidama, kuidas võiks kõige lühema aja jooksul Vassili Petrovitš Gorguljat oma pihku 
saada. Ja ta mõtles välja küllaltki lihtsa abinõu. 

Kord õhtu eel, saanud kuulda, et Gorgulja sõidab oma «Moskvit-Šiga» linnast välja, 
istus Krõž jalgrattale ja kihutas maanteele, mis kulgeb «Punase Aasa» kolhoosist 
Javorisse. Piki tühja külavaheteed edasi-tagasi sõites ootas ta Gorgulja tagasitulekut. 
Major tuli tagasi hilisööl. Kerge udu kattis kohati maanteed. Hiljutine vihm tegi kitsa tee 
libedaks, ohtlikuks isegi elukutselisele autojuhile, rääkimata asjaarmastajast, nagu seda 
oli Gorgulja. Sellele rajaski Krõž oma riskantse-võitu arvestused. 

Ta sõitis tagasi vaatamata piki teed, kraavi serval. «Moskvitši» laternate valgus tuli 
seljatagant ja valgustas hästi teed. Jõudnud jalgratturile lähemale, vähendas autojuht, kes 
polnud küllalt kindel oma oskusele, kiirust. Ka seda oli Krõž arvestanud. Kui auto 
parempoolne tiib jõudis Krõži õla kohale, pööras ta järsult ratast ja röögatas võikalt, et 
autojuhti surmani ära kohutada. Jalgratas põrkas vastu laternat, purustas selle klaasi, 


muljus poritiiva mõlki. Maha kukkudes oskas Krõž nii maanduda, et määris oma näo 
üleni poriga kokku, kuid ei tekitanud 

vähematki viga oma peale, ribidele ja kontidele. Lebades siruli märjal teel ootas ta, 
mida Gorgulja teeb. Ta lootis, et too ei peata autot ja laseb jalga. Muidugi võib ta ju ka 
katsuda mahapaisatud jalgratturile abi anda. Krõž oli ka seda võimalust ette näinud. Ta ei 
lase ennast abistada. Simuleerides arust ära olevat inimest, tõuseb ta üles, hakkab surmani 
kohutatud ohvri kombel pööraselt kisendama ja pistab jooksma mööda rohendavat 
orasepõldu ning kaob Gorgulja silmist. Nii esimesel kui ka teisel juhul võib «Moskvitši» 
omanikku Šantažeerida. Esimesel juhul seetõttu, et ta tappis inimese ja kadus. Teisel 
juhul: mahapaisatud jalgrattur võis hullumishoos üles karata, joosta nelisada meetrit teest 
eemale, seal maha kukkuda, kuidagi koju roomata ja seal, oma lihase poja käte vahel 
hinge heita. Surres võis ta veel jutustada, et talle ajas otsa auto, mille number oli AK 13- 
99; 

Gorgulja polnud oma «Moskvitši» peatanud, vaid nagu argpüks jalga lasknud. Hiljem 
ta oli küll kahetsenud, südametunnistus oli teda piinama hakanud, ta ei saanud öösiti und 
silma ega ka päeval rahu. Ometi ei teinud ta oma tegu teatavaks ei miilitsale ega 
autoinspektsioonile. Ta kartis, et siis ehk tuletatakse meelde juhust Užgorod-Mukatševo 
maanteel, kus ta mootorrattaga oli koolitüdrukut vigastanud. Pikapeale olid Gorgulja 
südametunnistusepiinad järele andnud, kuna öine kuritegu polnud avalikuks tulnud, oli 
jäänud avastamata, mitte keegi polnud seda näinud. Möödus päev, teine, kolmas, ja 
Vassili Petrovitš Gorgulja oli jälle ennast hästi tundma hakanud, andus jälle hommikust 
õhtuni puhta südamega oma tööle, oli eeskujulik perekonnaisa, hoidis endiselt kõrgel 
Javori parima jaamatöötaja reputatsiooni ega aimanud, et tema pea kohal rippus juba 
halastamatu Risti üliterav tapakirves... 

Marta Stefanovna katkestas Krõži mõtiskelu, astus tuppa ja hakkas pärima, kuhu ja 
milleks'Andrei ära oli saadetud. 

«Õnne tooma läks su pojuke!» puhkes Krõž naerma. 

Ta saatis perenaise toast välja, jäi ise nurgast nurka sammuma, suitsetama ja ärevalt 
tänavalt kostvaid helisid kuulama. 

Viimaks kääksatas jalgvärav. Sekund hiljem tõttas keegi kerge ja hoogsa astumisega 
nagu hea tiivuline sõnumitooja Marta Stefanovna maja puutrepile ning paugutas 
võidukalt uksega. 

Krõž, prillid ninaotsal, vahtis ust hinge kinni pidades, tardunud naeratus sinistel 
kortsunud huultel. Nüüd paisati uks lahti ja tuppa sööstis Andrei Lõssak. 

«Kõik on korras!» ütles ta ja asetas lauale paki raha. «Kolm tuhat. Rohkem tal 
sularaha ei olnud. Puuduva osa lubas Vassili Petrovitš homme ära anda.» 

Krõž ohkas ja õnnitles ennast mõttes järjekordse suure võidu puhul. Ta täitis klaasid 
veiniga ja lõi Andreiga kokku: 

«Joome Jalgratturi terviseks. Elagu Jalgrattur. .. suure algustähega!» 

«Miks suure tähega?» 

«Kannata, küll sa varsti kuuled.» 

Nii ristiti Jalgratturiks Risti UUS agendikandidaat — Vassili Petrovitš Gorgulja. 

KÜMNES PEATÜKK 


Dubaševitš, keda tunti Bandera põrandaaluste hulgas Õpetaja hüüdnime all, määrati 
Piisoni poolt John Fine'i esimeseks käealuseks. Omal ajal hitlerlaste erikomandos 
teenides oli tema erialaks õhkimine: ta hävitas sildu, tunneleid, vaksaleid, 
raudteedepoosid, pumbamaju, elektrijaamu, tehaste tsehhe, vabrikuid, kultuurimaju, 
elamuid ja haiglaid. Dubaševitš saadeti Javorisse Tšernogoorlase järel ja samuti ringteed 
kaudu. 

Linzis, Ülem-Austria Doonau-sadamas, võeti ta salaja iseliikuva pargase «Alpi 
Kuninganna» pardale, mis suundus pärivoolu alla Rumeeniasse nafta järele. Vihmase 
videviku ajal, kui «Alpi Kuninganna» liikus Ungari kallaste vahel, Kesk-Doonau 
madalikul, lahkus Dubaševitš praamilt. Väike reisikohver käes, kulunud vana kübar peas, 
pruun jopp seljas, ilmus ta hilisel õhtul Budapesti vaksali. Ostis pileti ja istus rongi, mis 
suundus itta, Debreceni. Vallates hästi ungari keelt, veetis ta kogu tee elavas vestluses 
reisijatega, oma teekaaslastega. 

Debrecenis ei viibinud ta kaua. Ta oli siin kuni südapäevani, millal leidis auto, mis 
pidi minema järjekordselt Tiszaväri tsementi tooma. Piirilinna Tiszaväri jõudis ta õhtul. 
Õpetaja lahkus veoautost ühel vaiksel tänaval Tisza kalda lähedal, öeldes autojuhile, et tal 
on siit kõige lähem tee sinna kontorisse, kuhu ta oli komandeeritud. 

Piiriäärse Tisza kaldal asuva kiriku valvur ja kellamees oli vana salakaubavedaja ja 
juba teenetega ennesõjaaegne välisluure agent. Ta pidas salakorterit, kus kunagi leidsid 
peavarju need agendid ja sala-s kaubavedajad, kes läksid üle Ungari piiri vanasse 
Tšehhoslovakkiasse või Poolasse, samuti ka need, kes sealt tagasi tulid. Toosama transiit- 
korteri peremees oli mõnikord ka ülevedajaks. Ühe öö jooksul jõudis ta tavaliselt kaks 
korda ületada Tisza jõge, sinna ja tagasi. 

Pärast seda, kui Tisza paremat kallast hakkasid valvama nõukogude piirivalvurid, sai 
sama agent — hüüdnimega Lambur — oma ülemuselt käsu lõpetada igasugune 
salakaubavedu, olla vaikne ja tagasihoidlik kellamees, kiriku hoolas teener. Lamburi 
teeneid kasutas Budapesti resident John Fine väga harva, ainult neil juhtumeil, kui oli 
tarvis lähetada üle Tisza mõni eriti tähtis agent või sidepidaja. 

Just sellesama jumalakartliku kellamehe juurde saadetigi Dubaševitš, kaasas 
šifreeritud ettekirjutus «Lõuna» luurekeskuse staabi poolt, mis kõlas järgmiselt: «Kõige 
lähemal ajal paisake teisele poolele selle korralduse ettenäitaja. Täitmisest kandke ette 
viivitamatult.» 

Kellamees asetas vaikides prillid oma lihavale ninale, luges šifreeritud käsu läbi, 
noogutas tummalt ja palus «selle korralduse ettenäitajat» enesele järgneda. Kõledate 
kiviseinte vahel tõusid nad mööda keerdtreppi üles ning jõudsid tolmunud, laskeavadega 
kellatorni. 

Küsimata külaliselt, kas tal on kõht tühi või täis, asetas kellamees tema ette liitrise 
termosnõu, suure karbi hanepasteeti, leiba, suhkrut, ja läks vaikides nagu kurttumm, 
näoga, mis ei väljendanud mingeid tun- 

deid ega mõtteid, trepist alla. Raudse trepi esimesel astmel pidas Duba-ševitš oma 
ebalahke peremehe kinni: «Pidage .. . On teil käsk selge?» 

Kellamees noogutas ja pöördus ära, ilmse kavatsusega lahkuda. «Oota siis ometi, 
muumia! Ütle kas või sõnagi. Pean ma kaua siin urus istuma?» 

«Niikaua istud, kui tarvis on,» torises kellamees. «Jaa, aga...» 


«Ära muretse,» katkestas teda peremees. «Kõik saab tehtud nii, nagu käsus on 
öeldud.» 

«Noh, siis on hea. Seda ma tahtsingi kuulda. Nüüd võid minna.» 

Üksi jäädes kinnitas Õpetaja keha pasteediga, jõi tulist kohvi, heitis laastuhunnikust 
asemele kellatorni nurka ja hakkas mälus taastama marsruuti, mida mööda ta pidi üle piiri 
minema. Tiszaväri kirik asub Tisza vasakul kaldal. Otse selle vastas, parempoolsel, 
Nõukogude kaldal, asub välgust purustatud puu, umbrohtu kasvanud paagivalvuri maja 
varemed, Sonjašna mägi, viinamarjaistandused. Pisut paremal on sild üle jõe ja Javor. 
Kui poleks vihma ega uduvinetust, siis oleks linn siit näha nagu peo peal. 

Dubaševitš teadis, et seda piirilõiku valvab viies kordon eesotsas kapten 
Šapošnikoviga. Samuti oli ta Piisoni staabi instruktoritelt teada saanud, et viienda kordoni 
piirivalvurid on eriti silmapaistvad oma valvsuse poolest, et nad on vilunud jäljeajajad, 
ebatavaliselt visad ja vastupidavad jälitamisel, kartmatud ja osavad lahingus, pealegi 
võimelised läbi nägema ka kõige salakavalamaid piiriületamise võtteid. 

Dubaševitš teadis lõpuks sedagi, et siin, viienda kordoni lõigus, oli hiljuti lüüa saanud 
grupp samasuguseid palgasulaseid nagu tema. 

Esimest käealust teele valmistades pidas Piisoni staap vajalikuks öelda talle kogu tõe 
selle kohta, kuivõrd tugeva vastasega tal tegemist tuleb teha. Peale selle aga öeldi 
muudki: et polevat niisugust jõudu maailmas, mida ei saa kavaluse abil võita. 

Piison ja tema staap töötasid Dubaševitši jaoks välja teravmeelse piiriületamise plaani. 
Seepärast Õpetaja, kes nõukogude piirivalvureid sugugi ei alahinnanud, ei muretsenudki 
nii väga oma saatuse pärast. Muidugi polnud risk ja ootamatused võimatud, kuid šansse 
edule oli rohkem kui küllalt. 

Välisluure murrab väsimatult pead, et aga välja mõelda uusi võtteid, kuidas oma 
agente Nõukogudemaale toimetada. Nende salakavalus on ammendamatu. Luurekeskuste 
peamised jõud ja ressursid on alati suunatud sellele, et leiutada originaalseid, seni 
kasutamata ja järelikult ka avastamata võimalusi üle piiri minekuks ning sisemaal 
rahulikuks eksisteerimiseks. On reegliks, et üht ja sama võtet ei korrata kunagi, kui võte 
juba esimesel korral ei õnnestunud, kui see sai kohe piirivalvuritele ja riikliku julgeoleku 
organitele teatavaks. 

Samal seadusel, õigemini — seaduse rikkumisel — otsustaski mängida Piison. 
Teadagi, et piisonlased kardavad šablooni, võtete kordamist oma töös! Just sellepärast 
ongi nõukogude vastuluurele täiesti ootamatu — 

243 

nagu Piison arvas — asjaolu, et «Lõuna» luurekeskus kasutab «šablooni». 

Dubaševitš pidi tungima üle Tfsza peaaegu samuti nagu tema eelkäija Clark- 
Kolumbus, ja peaaegu sama kattevarju all. Saates teda liikuma mööda sageli kasutatud, 
oma agentide verega niisutatud teed, arvestas Piison kindlalt veel ka seda, et viienda 
kordoni piirivalvurid on joovastunud hiljutisest edust ega oota piiririkkumist oma lõigus. 


Kõrgel lagedal mäetipul, mis oli kõigile tuultele avatud ja mida kuumendas palav 
kevadpäike, seisid kaks piirivalvurit: vanem Smol-jartšuk ja reamees Tjulpanov, kes oli 
toodud hiljuti siia kõrgmägedes asuvast kordonist. Nende jalge ees lebas tihedakarvaline 
hunditaoline teenistuskoer — Sangar. 

Saanud kapten Šapošnikovilt nõusoleku, oli Smoljartšuk tulnud mägedesse, et õpetada 
noorele sõdurile praktilist piiririkkuja jälitamist. Nii olid piirivalvurid veetnud terve oma 


puhkepäeva hommiku. Mäetippu tõusnud mehed silmitsesid kaua ja teraselt kevadiste 
mägede ääretut avarust, alpiaasu, orgusid, metsi, igavesti varjus olevaid lõhesid ja kiireid 
valgevahulisi ojasid. 

Kevad mägedes oli lõpuks oma õigustesse astunud ning valitses nüüd täie võimuga. 
Orust orgu, piki rohelisi mäenõlvu, läbi orgude ja kuristike, üle kogu mägise Taga- 
Karpaatia kõmisesid paugud, lamburid puhusid trembiitasid, kerkis paksu suitsu vanade 
lamburite poolt süüdatud lõketest, mis olid märgiks, et on saabunud kauaoodatud kauni 
kevade tund, et mägiaasad on elustunud ning valmis vastu võtma oma kalleid külalisi — 
Verhoviina lambureid ja nende karjasid. 

Ja Verhoviinas oli alanud pidulikkude rongkäikude aeg, kordumatu kevade 
tähistamine, mägiaasale minek. Raugad, lapsed, mehed, naised ja tütarlapsed olid kõik 
riietunud pühapäevarõivastesse ning saatsid lambureid küla servale ja sealt isegi 
kaugemale, mägedesse. 

Kõik mäkke viivad teed ja rajad olid tulvil lambaid, kitsi, lehmi, härgi ja hobuseid. 
Määgimine. Ammumine. Hirnumine. Valvekoerte haukumine. Kari naudib juba ette vaba 
elu rohelistel avarustel. Majesteetlike häältega jätkavad oma huikeid trembiitad, 
lamburisarved. Kõmavad paugud. Ei vaibu tamburiinid, viiulid, vilepillid. Noormehed ja 
neiud laulavad aasalaulu: 


Oi, tõttan mägiaasale ja puhun oma sarve sääl, 

et üle kümne karja kajaks minu kaunis pillihääl.. . 
Oi, kõrge mägiaasake seal puhub juttu tuulega, 
me kevadisest rõõmust kõik ka kaugel kuulevad. 


Smoljartšuk pööras pead ja vaatas noorele piirivalvurile otsa, kes ikka veel silmitses ja 
kuulatas pidulikku elupulbitsust mägedes. 

«Tead sa ka, kuidas seda siin kutsutakse? Kevade tähistamine, mägiaasale minek. Heal 
ajal algas sinu piirivalveteenistus viiendas kordonis!» 

Tjulpanov vastas, pööramata pilku Karpaatidelt: 

«Kõik minu elus on alanud hästi.» 

«Kõik?» küsis Smoljartšuk umbusklikult. 

«Jah, kõik.» Tjulpanov punastas ja naeratas. «Kui täna poleks olnudki jkevade 
tähistamist, kui polekski paistnud päike, kui oleks isegi vihma või lund sadanud, kas või 
müristanud — ikkagi oleks see päev mulle hea olnud.» 

«Kuidas nii?» 

«Olen juba sellisena sündinud,» naljatas Tjulpanov. «Ema ja isa hää-lestasid mu juba 
esimesest elupäevast peale niisugusele lainele, et ma näen ja kuulen ainult head.» 

«Tähendab, et piiril pole sul midagi teha. Meil siin ainuüksi heaga toime ei tule.» 
Smoljartšuk vaatas kella. «Oleks aeg alustada!» 

Lähedal, mäe lõunapoolsel nõlval, mis oli tiheda pöögimetsaga kaetud, kõlas terav 
pikk vile. Smoljartšuk tõstis binokli silme ette. 

«Viimaks ometi! .. . Läheme, seltsimees Tjulpanov. Katsu kannul püsida.» 

Sangar oli juba jalul ja niutsus ärevalt — pingutas rihma ja püüdis edasi söösta. 

«Näe, kui arusaaja! Rahulikult, Sangar, rahulikult!» 


Mäetipult laskudes sattusid piirivalvurid vanasse metsa, mis oli tulvil kevadist valgust, 
lilli, linnulaulu, mesilaste suminat ja soojenenud okas-vaiba lõhna. Sangar, kes lasti paika 
läbi otsima, leidis tihedast kuuse-võsast hoolikalt maskeeritud jalgratta. 

«Noh, mida me nüüd peame tegema?» küsis vanem ja vaatas oma noorele paarimehele 
otsa. 

«Juhtima koera jälgedele ja otsima jalgratturit.» 

«Õigus! Nii teemegi. Jäljed, Sangar!» käsutas Smoljartšuk. «Otsi! Otsi!» 

Sangar tegi kolm ringi ümber kuusevõsa, leidis jäljed ja sööstis hoogsalt edasi. Ta 
ületas jääraku, mille põhjas voolas mühisev oja. Jooksis üle aasa, tormas kosest mööda. 
Tõusis krabinal üles järsust nõlvakust. Kihutas ükskõikselt mööda ühest lambakarjast, 
jõudis järele teisele, viskus jooksult selle keskele ja sööstis tigeda haukumisega kallale 
suurele lambale, hakkas seda halastamatult sakutama ja tõmbas äkki kerge vaevaga naha 
seljast. Lambanahas oli varjul mees. Sangar heitis naha kõrvale, viskus petise kallale, 
haaras teda presentkuue hõlmast ja paiskas jalust maha. 

Smoljartšuk naeris lõbusalt, kogu südamest, vaatas pealt, kuidas koer kinnipüütud 
ohvrit sakutab, ja kiitis: 

«Vä-ä-äga hea, Sangar, vä-ä-äga hea!» 

Ka Tjulpanov naeris. Naeris ka linalakk karjapoiss, kes oli relvastatud hiiglasuure 
trembiitaga. Naersid ka teised lamburid, toetudes oma punakaspruunidele keppidele — 
need olid valmistatud ebatavaliselt tugevast ja kaunist puust — tissast. 

«Piiririkkuja» lebas silmili maas, varjates kätega pead. Pannud käpad mehele selga, 
urises Sangar ähvardavalt. 

«Sangar, minu juurde!» käsutas Smoljartšuk. 

Koer jättis kuulekalt kinnipeetu maha, jooksis instruktori juurde, istus selle jalge ette 
ja nühkis pead vffstu põlve. 

Tundes ennast väljaspool hädaohtu, tõusis «piiririkkuja», see tähendab piirivalvur, kes 
käesoleval treeningotsimisel oli pidanud piiririkkujat mängima, maast üles. Alles nüüd 
avanes võimalus teda lähemalt silmitseda. Mees oli kõhnavõitu vibalik mustade 
vurrutriipudega nina all. 

«Noh, kuidas on, seltsimees Vološenko?» küsis Smoljartšuk «piiririkkujale» 
lähenedes. 

Vološenko kehitas õlgu ja kõverdas huuli: 

«Ei midagi erilist... Ka kõige lihtlabasem õuepeni leiab üles niisuguste lõhnadega 
mehe nagu mina seda olen.» Ta võttis valge räti ja heitis selle pähe. «Teie unustate, kes 
ma olen. Olen ju kokk. Ko-okk! Olem pealaest jalatallani läbi immutatud praetud 
kotlettide, või ja borši lõhnaga.» 

Võttis siis räti peast, pani selle korralikult kokku ja peitis tasku. 

«Nii et ärge ilmaaegu uhkustage. Soovitan kirjutada selle Sangari: võidu toidu- ja 
maitseainetetööstuse arvele.» Vološenko peatus ja tõmbas-hinge. «Seltsimees vanem, 
missugused on need... õiged piiririkkujad?» 

«On igasuguseid. Teenid aega, ise näed.» 

«Kus nüüd mina näen?» 

Vološenko embas noore kase atlasstüve, toetas põse selle vastu ja tegi. kurva näo: 


«Kui mina «Traktori» jalgpallimeeskonnas väravas seisin, siis saime-alati lüüa. 
Suusaretkel murdusid suusad ainult minul. Jalgrataste võidusõidul pidi alati just minu 
vokk ära lagunema. Olen käpard, ühe sõnaga — hädavares.» 

Vološenko rääkis tõsiselt, kuid ta silmad naersid. Smoljartšuk sai temast väga hästi 
aru. Kuid Tjulpanov, kes polnud jõudnud veel tundma õppida koka omapärast iseloomu, 
ei söandanud võtta tema sõnu ei kibeda pihtimusena ega ka enese arvel naljatlemisena. 

Vološenko vallandas vöö küljest tühja sõduripudeli. 

«Seltsimees vanem, lubage sõita Karuallika juurde hapu vee järele.» 

«Minge. Aga tulge kohe tagasi.» 

«Just nii — tulen kohe tagasi!» hüüatas Vološenko. 

Minuti pärast sõitis ta juba metsateel ja kadus silmist. 

Smoljartšuk ja Tjulpanov saatsid «käpardit ja hädavarest» lõbusate-pilkudega. 

Smoljartšuk pani suitsu ette ja tähendas: 

«Koerad võib-olla ehk teavad, et ta on kokk, aga näe, inimesed. .. Teist kuud juba 
keedab kordonile putru, aga koju ei kirjuta sellest sõnagi, isegi poolt sõna mitte.» 

«Hoiab sõjasaladust?» küsis Tjulpanov pisut õelalt. 

«Häbeneb. Kuidas siis — tehases oli treialiks, siin aga mängib kokka.» 

«See pole õige,» lausus Tjulpanov veendunult. «Mind, näiteks, pange kas või 
piiritulbaks — ja ka olen uhke.» Smoljartšuk vaatas noorsõdurile otsa: 

«Sinust saab vist aja jooksul tubli piirivalvur.» 

«Mis see tähendab — aja jooksul?» küsis Tjulpanov lihtsameelselt. 

«Noh, ütleme — poole aasta pärast. Kuid võib-olla ka varem, kui sa Sangari 
treeningutel jõudu kokku ei hoia.» Vanem silitas koera, sakutas ta teravat kõrva. «Koera 
tarkus — see on inimese töö.» 

Koer tõusis väljakujunenud refleksile alludes üles ja tõstis pea. Smoljartšuk käskis tal 
harjunud liigutusega põõsa alla maha heita ja istus ise looma kõrvale. Tjulpanov järgnes 
tema eeskujule. Piirivalvurid viibisid rohelisel nõlvakul, kust avanes vaade 
päikeseküllasele Tiszale. Smoljartšuk võttis taskuräti ja kattis sellega higiseks tõmbunud 
näo. 

«Palav, Sangar!» 

Koer võttis ettevaatlikult mütsi vanema peast ja asetas maha. 

«Tänan, Sangar.» 

Tjulpanov oli vaimustuses: 

«Te olete nagu nõid, seltsimees vanem!» 

«Ja sinustki saab nõid — ole ainult kannatlik.» 

Ta kummardus seltsimehe kõrva juurde ja sosistas midagi. 

Tjulpanov tõusis erutunult püsti ja käsutas ebalevalt: 

«Sangar, kuula!» 

Kuid Sangar ei pööranud isegi pead noore piirivalvuri poole. 

«Kuula! Kuula!» kordas Tjulpanov. 

Sangar lebas kõrvad pea ligi ja silmad kissis. 

Smoljartšuk muigas rahulolevalt. 

«Kas tohib enesest lugupidav koer niisuguse käskluse peale reageerida? Teie hääles, 
seltsimees Tjulpanov, pole ei võimu, ei õrnust, ei käsku ega palvet. Ainult tühi kõla. 
Kuulake, kuidas tuleb käsutada.» 


Smoljartšuki nägu võttis pineva ilme. 

«Kuula!» lausus ta summutatud häälel, poolsosinal. 

Sangar kargas püsti. Kõrvad kikkis, pööras ta erksa tähelepanuga oma pead igasse 
külge. 

«Hästi!» ergutas Smoljartšuk koera ja lisas Tjulpanovi poole pöördudes: «Näe, kuidas 
on tarvis alati käsutada. Sangar, puhka!» 

Koer heitis jälle maha ja asetas pea mugavasti käppadele. Pilk oli tal kogu aja 
instruktorile suunatud. Smoljartšuk sakutas koera samet-kõrvu: 

«Õi, sa loomake! Mis sa nii vaatad? Võlud? Ei, vennas, ei lähe läbi! Meie sõprus on 
läbi. Saad aru — läbi!» 

«Seltsimees vanem, küllap on vist kahju temast lahkuda?» küsis Tjulpanov. 

«Muidugi kahju. Aga aitab mulle, olen oma aja ära teeninud. Varsti ütlen: jää hüvasti, 
piir!» Smoljartšuk heitis pilgu Tiszale, kevadistele viinamägedele, õitsvatele aedadele. 

Tjulpanov oli kaastundlikult vait. Ta juba aimas, mis toimub Smoljartšuki hinges. 

«Seltsimees vanem, piiri. . . piiririkkuja,» sosistas Tjulpanov äkki. «Piiririkkuja? 
Kus?» Smoljartšuk kargas püsti ja vaatas ringi. 

247 

Ka Sangar sattus ärevusse. 

Teerajal, mis laskus Tisza kalda», kahe õitsva laukapuurea vahel, eemaldus aeglaselt 
jalgrattur. Neiul oli seljas suvekleit ja jakk, heledatesse juustesse oli pistetud õis. 

Smoljartšuk vaatas neiule järele ja naeratas. Ta silmis sädeles varjamatu hellus. 

«Pole viga! Tema võib piiritsooni rikkuda. See on Aljona Dudar. Aljonuška. Tuli 
komandeeringust tagasi. Oli kaks nädalat ära. Harju temaga ära. Ta käib kolm korda 
päevas piiril: kontrollib veepinna taset Tisza jões. Muuseas — tubli tütarlaps.» Vanem 
vaikis hetke ja lisas kohmetunult: «Midagi minu sümpaatia taolist.» 

«Pruut?» 

«Miks pruut? Kas ma seda ütlesin?» 

«Seda pole vaja üteldagi: silmist on näha. Kuidas-on, kas arvasin õieti?» 

«Õieti, vennas, ega ma salgama hakkagi. Mõtlen temast nüüd päeval ja ööl, mõlgutan 
igasuguseid plaane, kuidas me Siberis elama hakkame, kus tema töötama hakkab, kus 
mina.» 

«Kas mõlgutate üksi, või aitab ka Aljonuška teile kaasa, seltsimees vanem?» 

«Tema ei olegi veel asjaga kursis.» Tjulpanov ajas üllatunult silmad pärani: «Kuidas 
nii, ei ole kursis?» «Väga lihtsalt — ta ei tea veel minu plaane.» «Ta ei teagi, et te temaga 
abielluda tahate?» «Ma pole talle sellest rääkinud.» Tjulpanov pahvatas naerma. 

Smoljartšuk ei kortsutanud solvunult kulmu, ei heitnud seltsimehele halvakspanevat 
pilku; vastupidi — ta toetas teda sõbraliku naeratusega, kuigi tema naeru põhjus polnud 
selge. Olles veendunud oma õiguses, ei tulnud talle pähegi mõte, et Tjulpanov naerab 
tema sõnade üle, kuid ta küsis siiski igaks juhuks: 

«Mis sa naerad?» 

«Niisama...» Tjulpanov muutus tõsiseks. «Oma abiellumine tuli meelde. Vaevlesin 
terve aasta nagu loll: kas Tanja tuleb või ei tule mulle naiseks, kas ma olen teda väärt või 
mitte.» 

«Noh, ja tuli?» 

«Aga kuidas siis! Meil oli temaga, seltsimees vanem, suur armastus! Kas jutustan?» 


«Pole tarvis. Teiste armastusest pole huvitav jutte kuulata. Ma jutustan sulle parem 
enda omast. Oota mind siin.» 

Tjulpanov oli pettunud, et tal ei õnnestunud jutustada seltsimehele oma noorest 
naisest. 

«Seltsimees vanem, ma teen täiendavat treeningut,»- ütles ta. 

«Mis täiendavat treeningut?» imestas Smoljartšuk. 

«Kiirjooksu. Mäletate, te ütlesite, et instruktor peab suutma joosta nagu hirv? Nüüd 
ma tahangi treenida, et Sangarist mitte maha jääda.» 

«Ei vaidle vastu. Treenige kuni minu tagasitulekuni,» ütles Smoljartšuk kannatamatult 
Tisza poole vaadates. «Ma tahan joosta jalgratta järel. Kas võib?» 

Smoljartšuk heitis käega: tee mis tahad, mul pole praegu mahti .sinuga jantida. 

Ta tõmbas rihma pingumale, kohendas mütsi ja suundus Tisza poole. Sangaril käskis 
ta paigale jääda. 

Aljona meeldis Smoljartšukile juba ammugi. Päev päevalt, nädal nädalalt õppis ta 
neidu tundma, kuid ei tõtanud armuavaldustega, vaid arvas, et tal on ees veel küllalt aega. 
Ja alles nüüd, enne demobiliseerimist, otsustas ta Aljonale öelda, et tahab temaga 
abielluda. 

Aga tema... on ta nõus naiseks tulema? Sellest Smoljartšuk ei mõelnudki. See küsimus 
oli tema meelest otsustatud juba aasta eest, kui ta märkas ja tundis, et meeldib Aljonale. 
Nagu talle näis, polnud sellest ajast midagi muutunud. Selles, et neiu otsekohe nõustub 
tema ettepanekuga, ta ei kahelnud. Üldse oli Smoljartšuk nüüd, millal ta oli saanud 
kuulsaks, harva eneses kahtlema hakanud. Ta oli harjunud uskuma, et kõik inimesed, 
kellega ta kokku puutub, suhtuvad temasse austavalt, tihti aga isegi armastusega. Ja ta 
oleks vägagi imestanud, kui oleks äkki avastanud, et kõik pole nii, nagu ta arvab. 

Smoljartšuk laskus teerajalt, mille olid rajanud piirivalvurid ja metsatöölised, piki 
järsku nõlva alla ja jõudis tammile, mis kaitses tasandikku kevadiste üleujutuste ja 
tormise Tisza eest. Põõsastes, mis kasvasid tammi veerul, seisis jalgratas, millega Aljona 
oli sõitnud. Smoljartšuk otsustas siia ootama jääda. 

Aljona oli lõpetanud mõõtmise ja istus nüüd Tisza kaldal, purunenud paadi põhjal, mis 
oli tõrvast ja vanadusest must. Varjates käega silmi päikese eest, vaatas ta üles taevasse. 
Suur parv tuvisid lendas välja oma pesapaikadest, tegi tiiru Tisza kohal ja maandus 
kartmatult liivasel kaldal, tütarlapse lähedal. Aljona võttis taskust peotäie teri ja viskas 
tuvidele. Linnud nokkisid lahke anni ruttu ära, tõusid õhku ja lendasid jälle minema. 

Aljona saatis neid pilguga ja naeratas oma mõtete üle. 

Tütarlapse nägu peegeldas heldelt seda, mida tuli tahtmatult imetleda: haruldase 
põllulille tagasihoidlikku ilu, puhast, õiglast noorust, mis on valmis armastama kogu 
südamega ja tuliselt vihkama, usalduslikkust ja uhkust, püüdlust sõltumatusele ja 
vääramatut truudust sõprusele, õilsat neitsilikku malbust ning hallide silmade sügavuses 
hõõguvat kavalat naerukust. 

Kui Aljona raskelt hingates, läbipaistvad higipärlid laubal, palavusest õhetavana, 
punase pleekinud pearätiga veheldes tammile jõudis, astus Smoljartšuk põõsastest välja ja 
tõstis käe kõrva äärde: 

«Tervist, seltsimees hüdrograaf!» Ta laskis käe alla ja naeratas: «Tere, Aljonuška. 
Tere tulemast!» 

«Tere, Andrei. Ja mina mõtlesin... et ei näegi sind enam.» 


«Varsti sõidan ära. Demobiliseerimise käskkiri on juba alla kirju- 

tatud. Sõbrad korraldavad mulle jubtt lahkumispidu... Sa võiksid tulla oma 
sõbrataridega meile kordonisse.. . Laupäeva õhtul, mis?» 

«Tulen. Tingimata. Ja tüdrukud toon kaasa.» Aljona hakkas ruttama, «Nägemiseni.» 

«Oota.» Andrei pani käe jalgratta juhtrauale. «Aljonuška, ma tahtsin sulle öelda...» 

«Mida? Ütle.» Neiu vaatas ebalahkelt Smoljartšukile otsa. Smoljartšuk võttis neiu käe, 
vaatas talle silma ja ütles erutunult: «Tule minuga kaasa, Aljonuška!» «Sinuga kaasa? 
Kuhu?» 

«Siberisse, minu kodukohta. Sa meeldid mulle juba ammu, tead ju isegi.» 

Aljona vabastas oma käe, puhkes naerma ja pööras Smoljartšuki. avalduse naljaks. 

«Tulla sinuga kaasa? Sinu külma Siberisse? Aga kuhu jääb minu soe Tisza? Ja minu 
isake?» 

«Meil Siberis on jõgesid, mis on sinu Tiszast vahvamadki. Jenissei! Irtõš! Ob! Leena! 
Angara! Ja mis isakesse puutub. . . Mina olen sulle isaks, ja meheks, ja emaks, ja õeks. .. 
Asendan sulle neid kõiki! Läheme, Aljonuška.» 

Aljona vaatas Smoljartšukile tõsiselt ja karmilt otsa ning raputas pead: 

«Küll sina, Andrei, oled enesest suures arvamises.» 

«Ei ole sugugi. Nii palju kui tarvis!» hüüdis Andrei tuliselt ja tahtis jälle Aljona kätt 
haarata. Neiu astus kõrvale. 

«Kuule, Andrei, millal sa sellele mõttele tulid?» 

«Mis?» Andrei vaatas tütarlapsele nõutult ja tärkava ärevusega otsa,, taipamata, mis 
temaga sünnib. Kust on äkki pärit niisugune muudatus? Miks on Aljona äkki nii 
ligipääsmatu, võõras? 

«Ma küsisin: millal sa tulid mõttele mind Siberisse kaasa viia?» 

«Ma mõtlesin sellele kogu aja, juba sellest ajast peale, kui ma sind ... armastama 
hakkasin.» 

«Armastama hakkasid? .. .» Aljona muigas kibestunult. «Sa mõtlesid väga kaua, 
Andrei. Nii kaua, et. . .» Neiu lõi pea püsti ja ta silmis lõi helkima külm halastamatu 
muie. «Siis mõtle veel aasta või paar, võib-olla siis ehk hakkad midagi taipama. Mõtle!» 

Tagapoolt põõsastest kostis sahinat ja hoiatavat köhatamist. Smoljartšuk vaatas 
hämmeldunult ringi. Põõsad tõmmati kahele poole laiali ning nende vahelt astus tammile 
päikesest ja tuulest pruuni näoga mees, kulunud nahkjopp seljas, püss õlal ja kirves vöö 
vahel. See oli Ivan Vassiljevitš Dudar, Aljona isa. Kavalalt oma tihedatesse rippuvatesse 
vurrudesse muiates vaatas ta vaikides kohmetunud noori inimesi, 

«Nägemiseni!» pomises Smoljartšuk end kogudes ja kadus kiiresti. 

«Kas sa näe, kui arglik sõjamees!» ütles Dudar madala bassiga ning ta silmad saatsid 
piirivalvurit sõbraliku pilguga. 

«Taat, te kerkisite ju otse maa alt välja,» naeris Aljona. «Miks see siis hirmu nahka ei 
aja!» 

«Oi sa kallis tüdruk, võiksid parem vakka olla.» Ivan Vassiljevitš fohkas, võttis taskust 
sigaretipaki ja hakkas suitsetama. «Kakskümmend viis aastat tagasi hakkasin mina 
sõbrustama sinu kadunud emaga, olgu kerge talle muld.» Isa võttis mütsi peast ja lõi risti 
ette. «Arukas tüdruk oli ta, see sinu ema. Kuulas kõik minu mesimagusad jutud hoolega 


sära, aga. .. ikkagi ainult tõmbas näo naerule ja raputas pead: «Alles pärast pulmi usun 
sind, Ivan, aga praegu . ..»» 

«Ärge kartke, taat, niisugust meest pole veel sündinud, kes oskaks teie Aljonat 
mesimagusate kõnedega petta.» 

Neiu kargas ratta selga, sõitis tammilt alla ja veeres mööda metsa-isihti raudteeputka 
poole, mille oranž tellisekatus paistis üle madalate .kuuskede. 

Muutlikud on kevadilmad Karpaatides. Tunni aja eest polnud selges taevas ühtegi 
pilveraasu, nüüd aga venis mäeaheliku külmalt põhjapoolelt välja terve rida raskeid 
lumekarva pilvi, mis toovad vihma ja võib-olla isegi rahet. Tunni aja eest oli soe, aga 
nüüd hoovas kalju-lõhedest jahedust, vaikne mets sahistas kurjalt oma iidsete mändide 
latvu ning päike lakkas soojendamast ja paistmast. Kevadised mägi-.aasad, mis samuti 
olid äsja olnud õrnrohelised ja lõbusad ning noorenenud Karpaate, tuhmusid ilma 
päikesevalguseta ning karmid mäenõlvad muutusid momniks. Mäetipud mähkusid üksteise 
järel pilvedesse ja kadusid. Ka Tisza tumenes ja kattus suurte kurdudega. 

Morniks oli muutunud ka hüljatud Smoljartšuki hing. Aeglaselt, nagu oleks tal jalus 
puudased kivid, kühmus, pea norus, tõusis ta mäetippu, kus teda ootasid Tjulpanov, 
Vološenko ja Sangar. Andreil oli häbi, valus ja piinlik. Ta polnud oodanud ega aimanud, 
et Aljona räägib temaga otsustaval hetkel niisugust juttu. Kust olid pärit need võõrad 
sõnad? Kuidas ta võis nii ütelda? Sellisena polnud ta varem tüdrukut tundnud. Ta oli 
harjunud teda nägema vaikse ja tagasihoidlikuna. Tundus, et ta oli alati olnud nõus 
sellega, mida Andrei talle ütles. Paistis, et tüdruk ei jõua ära oodata seda tundi, millal 
Andrei ta perekonnaseisuametisse viib. Ja nüüd. . . Kuidas ta Andreid alandas! Ja mille 
eest? Ainult selle eest, et Andrei armastas teda, et ta tunnistas seda temale. Kas ta pole 
Aljonat väärt? Rinnal Lenini orden, medalid, piirivalveteenistuse eesrindlase märgid. 
Pole ühtki piirivalvurit kogu Tisza paremal kaldal, Tšopist kuni Rahhovini, kes ei tunneks 
Smol-jartšukki. Ja ega ta näolapilgi suurt viga ole. 

Andrei seisatas, võttis rinnataskust peegli ning uuris kaua ja norivalt oma nägu. Ta ei 
leidnud selles midagi niisugust, mis võis Aljonat eemale tõugata. Kõrge laup, pealegi sile, 
ilma vähemagi kortsuta. Silmad suured ja julged, kulmud tihedad, mustad, nina kohal 
peaaegu kokku kasvanud. Põski katab tugev puna. 

Smoljartšuk peitis peegli taskusse ja muigas kurvalt: «Olen esimene poiss kordonis, 
aga tema. . . Miks ta nina püsti ajab?» 

Andrei luges mõttes üles kõik talle teada olevad Aljona voorused. 

Oskab hästi laulda. Naerab kõlavalt. Ruuged juuksed. Sõidab hästi jalgrattaga. Ja ongi 
kõik.. . Aga kas on Ifbik? Kui ta nii vähe silmapaistev on, miks Andrei temasse siis 
armus? Ei, see pole tõsi. Aljonuška on ilus, hea, õiglane ja uhke. Kui ta poleks olnud 
niisugune, kui ta oleks enesest vähem lugu pidanud, siis ta poleks muidugi solvunud 
sellest.. kuidas Andrei temaga rääkis. Andrei hakkas meelde tuletama, mida ja kuidas ta 
oli Aljonaga Tisza kaldal rääkinud. Kui loll ta oli olnud! Küllap ta vist varemgi polnud 
neiuga paremini kõnelnud. Tähendab, et tal polnudki midagi, mille pärast Aljona oleks 
pidanud teda armastama. Jah, mitte kui midagi! Ja ta veel lootis... 

Kuskil kaugel mägedes, vist juba Poloniinide lähistel, alpiaasade esimesel vööndil, 
huikasid kumedalt trembiitad. Nende hääled tundusid Smoljartšukile nüüd ärevate ja 
nukratena, mitte nii nagu mõne tunni eest — tulvil kevaderõõmu ... 


Kostis hääli ja mägirajale ilmus Vološenko jalgrattal. Tema kannul jooksis Tjulpanov. 
Tjulpanovi nägu punetas, higi valgus silmadesse,, pöetud pea oli märg, kuid ta ei jäänud 
Vološenkost maha. Vološenko-pidurdas ja pöördus noore piirivalvuri poole: 

«Vast ehk aitab, mis? Aga muidu su vaene süda. .. seesamane.... läheb lõhki.» 

«Mingu pealegi, kui ta nii õrnake on!» kostis Tjulpanov trotslikult. «Lase edasi!» 

Vološenko vajutas jälle pedaalidele, kuid vanem peatas teda: «Lõpetage! Puhkame ja 
läheme kordonisse.» 

«Just nii, puhata, seltsimees vanem!» hüüdis Vološenko siira aupaklikkusega. 

Oma lühikese teenistusaja jooksul viiendas kordonis oli ta juba kuulsaks saanud selle 
poolest, et oskas ja armastas õiglaselt naerda enese üle ja igaühe üle, kes andis selleks 
sobivat põhjust, samuti ka selle poolest, et ta meelsasti, kogu hingest, täitis komandöride 
käske ja võttis-üle paremate meeste kogemusi, et ta jõudis maitsvalt ja õigel ajal toita 
piirivalvureid ning olla õppustel taibukas. 

«Heitke pikali, seltsimees vanem.» Vološenko laotas vana kuuse alla maha oma 
treeningu-maskeerimisülikonna. 

Smoijartšuk heitis pikali, asetas käed pea alla, sulges silmad, surus huuled kõvasti 
kokku, nii et ta nägu tõmbus valuliselt kipra ja ta nagu vanemaks muutus. Vološenko 
heitis vanema kõrvale. Vanemat silmitsedes hakkas ta vaikselt muhelema. Ta oli 
Tjulpanovilt kuulnud, miks Smoijartšuk oli Aljona juurde jooksnud: armastusest rääkima. 
Ja näe, rääkis nähtavasti nii, et jäi lausa põdema. Miks ei peaks see andma alust lõbusale 
vestlusele? Vološenko mõtles seni vaikides, mis küljest oleks soodsam Smoljartšukile ligi 
minna, etta ei solvuks, vaid saaks tervendavalt naerda. 

«Seltsimees vanem, teie järeltulija sepistab enesele raudset südant,» ütles Vološenko 
ja viitas peaga Tjulpanovi poole, kes tegeles parajasti veel ühe treeninguajaga. «Vaadake 
ja imetlege!» 

Õhetav, üleni higine Tjulpanov, kes oli nagu saunast tulnud, seisis 

järsu kuristiku serval, laia mägioja kohal, keris köie ühepikkuste keer-dudena käele, 
tõstis pea, uuris tähelepanelikult kõrget mändi. Siis sidus ta köie otsa kaaluka kivi, võttis 
hoogu ja heitis selle osavasti üles. Kivi jäi pidama jämeda oksa külge. Tjulpanov sikutas, 
proovides, kas köis on kinni küllalt kõvasti. Ometi otsustas ta kontrollida, kuidas kinnitus 
on: ta ronis puu otsa ja tõmbas köie tugevamini kinni. Ronis siis puu otsast maha, võttis 
hoogu, andis kuristiku servalt tõuke, lendas köie otsas mägioja vastaskaldale ning 
maandus palja kalju kitsal karniisil. Seisnud seal minuti, hüppas ta jälle köie abil tagasi. 

«Lõpetage, seltsimees Tjulpanov! Puhkus!» käsutas Vološenko kõrgema ülemuse 
maneeriga, soliidsel bassihäälel. 

Tjulpanov vabastas köie puu küljest ja tuli seltsimeeste juurde. Vološenko patsutas 
presendist maskeerimismantlile: 

«Heida pikali, Kolja, ja räägime elust.» Ta võttis noorel piirivalvuril ühe käega ümbert 
kinni: «Ütle, kas on tõsi või mitte, et sa jõudsid juba vaatamata oma kahekümneaastasele 
elueale naise võtta?» 

Tjulpanov lükkas mütsi silmadele. 

«Ma polnud üheksateistkümne-aastanegi, kui see juhtus.» «Miks siis nii vara? Kas 
armastus sundis?» «Paistab nii.» 

«Noh, ja kas said hea naise?» 

«Pole viga.» 


«Kuidas ta nimi on?» 

«Tanja.» 

«Armastab?» 

«Ja kuidas veel! Igas kirjas ainult sellest räägibki — «armastan ja igatsen».» 

Tarass Vološenko tõusis küünarnukkidele ja vaatas huviga Tjulpa-novit. Ta nagu 
tahtis leida tema näolt midagi, mis võis köita tundmatut Tatjanat. 

«Kuule, Kolja, aga mille pärast... armastab ta sind, mille pärast?» «Kes seda teab!» 
naeratas Tjulpanov. «Kas ta siis pole sulle seda öelnud, pole kirjutanud?» «Veel mitte. 
Selleni pole järjekord veel jõudnud.» «Aga mis sa ise arvad: mille pärast ta sind 
armastab?» «Kes teda teab! Ma pole sellele kunagi mõelnud. Armastab ja asi korras.» 

«Mind aga vaevab küsimus: miks ta teda armastab. Näe, lõpetan teenistuse, 
demobiliseerun, näen sobivat tüdrukut, armun, tahan naiseks võtta, aga tema. .. on teisele 
antud ja jääb igavesti sellele truuks! Näe, kui kibe lugu võib juhtuda! Mis teha, Kolja, 
kuidas elada, kuidas riides käia, kuidas kõndida, kuidas rääkida, et sinusse armuks 
tingimata seesama tütarlaps, keda ka sina armastad?» 

Tjulpanov naeratas ja lausus suure veenmisjõuga: 

«Kui sa lontkõrv pole, siis võid panna ennast armastama nii Tanja, Klava, Maša kui ka 
Nataša. Tütarlapsed alistuvad ainult julgetele.» 

«Tõsi!» hüüdis Vološenko ja piilus ettevaatlikult vanema poole. 

Smoljartšuk pahvis energiliselt paberossi ja tegi näo, nagu huvitaks 
seltsimeeste jutt teda vähe. 

«Kuule, Kolja,» jätkas Vološenko. «Noh, aga kui sa läheksid oma Tanjaga tülli ja just 
sel samal momendil kerkib tema teele mõni tubli poiss ning ta nakkab sellele poisile 
meeldima, mis siis? Mis Tanja teeks? Kas ta äkki ei anna järele tollele tublile poisile?» 

«Ei, minu Tanja süda ei ole niisugustes asjades järeleandlik. Ta on kindlam kui kivi ja 
raud.» 

«Hea süda. Õige. Noh, aga kui ta siiski pehmeks läheb? Kujutle enesele niisugust 
kurba lugu: kuni sa Tanjaga riius oled, ajab too tubli poiss tema pea segi. Mis sa sel juhul 
teeksid?» 

Tjulpanov ei viivitanud vastusega: 

«Ma võtaks tolle petise kraest kinni, tõstaks meeter, poolteist maast lahti, raputaks 
korralikult ja ütleks: «Kuule, mees! Kao minu õnnest kaugemale, kuni su kondid veel 
terved on!»» 

«Aga kas võib kommunistlik noor niiviisi käituda? See on ju vana igand — 
armukadedus!» 

«Võib küll! Seal, kus on armastus, on ka armukadedus. Armastust tuleb hoida. Nii 
nagu me piirigi hoiame. See on seadusepärane. Selle seaduse nimel räägin ma iga 
külgelööjaga samuti nagu neetud piiririkkujaga.» 

«Õigus, seltsimees Tjulpanov!» Vološenko pööras pilgu, mis oli tulvil vallatut 
võidurõõmu, süngele Smoljartšukile. «Aga kas teie, seltsimees vanem, olete meiega 
nõus?» 

«Millega?» Smoljartšuk kergitas vastu tahtmist pead ja vaatas kokale otsa. 

«Just sellesamaga. . . kuidas inimene peab võitlema oma armastuse pärast ja võitma. 
Või te vahest ehk ei kuulnud meie juttu?» «Ei, ei kuulnud.» 


«Ma ütlesin, et ükski kaunitar ei suuda vastu seista temasse armunud noormehele, kui 
too Õieti, hoolitsevalt ja targalt teda armastab. Teate, mida mina teeksin, kui ma armuksin 
niisugusesse tütarlapsesse nagu näiteks Aljona Dudar?» 

«Huvitav?» elavnes Tjulpanov. «Räägi!» 

«Mina puistaksin talle välja kogu oma hinge. Vaata, kaunitar, kaugemale, kui ainult 
minu kulmusid ja mu nina, vaata otse mu südame põhja! Ma räägiksin talle enesest 
absoluutselt kõik: kus ma sündinud olen, missugune on minu kodupaik, mida ma teha 
oskan, kuidas ma vaenlast vihkan, kuidas ma sõpra armastan, millest ma unistan, kuhu 
ma kõige enne välja tahan jõuda, missugust naist ma enesele otsin ja nii edasi. Aljona 
kuulaks minu tuliseid sõnu üks kord, teine kord, kolmas kord — ja talle olekski selge, et 
mina, Tarass Vološenko, olengi toosama inimene, keda ta vajab. Tuleks ise ennast 
naiseks pakkuma, kui ma õigel ajal ei abielluks. Näete, nii on lood, sõbrad! Kui juba 
armastad, siis armasta julgelt, innuga. Kallimale meeldimine peab -olema pealetungiv. 
Kuidas on lahingumäärustikus ette nähtud? Kuidas peab nõukogude sõdur lahingus 
tegutsema? Ründama ja ründama! Näe, 

ja mina ründaksin ka armastuses, ma ei jääks passiivsele kaitsele istuma. Nõndaks! 
Kuidas on, seltsimees vanem! Kas räägin õigust?» Smoljartšuk tõusis maast üles: 

«Läheme koju!» ja suundus pikkade sammudega allapoole, kordoni suunas. 

Tjulpanov ja Vološenko vahetasid pilke ja pidasid naeru. 

«Pole viga, niisugune südametreening on talle kasulik,» lausus Vološenko poolsosinal. 
«Läheme meie ka, Tjulpanov!» 

Smoljartšuk jõudis kordonisse. Kapten Šapošnikov märkas vanemat ja palus teda 
kantseleisse astuda. Nimelt palus, aga ei käskinud. Smol-jartšukil oli kõik selge: on kätte 
jõudnud raske lahkumishetk, kolmeaastane sõjaväesõprus oli lõppenud. Jah, ta polnud 
oma oletusega eksinud. Kui ta kantseleisse astus, ütles kapten Šapošnikov, et staabist oli 
saabunud telefonogramm vanem Smoljartšuki demobiliseerimise kohta. 

Smoljartšuk kuulas kordoni ülemat vaikides, kord punastades, kord kähvatades. Ta 
tammus kuivanud ja nagisevatel põrandalaudadel ega teadnud, kas ütelda midagi 
vastuseks kapteni sõnadele või vaikida edasi, kas minna kantseleist välja või seista veel 
nõnda nagu tolvan. 

«Istuge.» Šapošnikov püüdis Smoljartšukile tooli anda. 

Vanem süttis äkki, jooksis Šapošnikovi juurde ja võttis ise tooli. 

«Mis te nüüd, seltsimees kapten! Ega ma kindral ole! Ainult vanem!» 

«Endine vanem,» täpsustas Šapošnikov ja muigas. «Ega te oma vanema auastet küll 
niipea unusta. Hommikust õhtuni kuulsite kordonis «vanem» ja «vanem», aga nüüd äkki 
— lihtsalt Smoljartšuk.» Šapošnikov pani suitsu ette ja lükkas paberossikarbi 
Smoljartšuki poole: «Tehke suitsu!» 

Mõlemad pahvisid, mis jaksasid. Vaikisid. 

«Tähendab, sõidate ära?» küsis Šapošnikov aknast välja vaadates. «Jah, seltsimees 
kapten, tuleb sõita. Teenisin oma aja kuhjaga täis. Nüüd teenin seal, kodus.» 

«Ja mida te kodus tegema hakkate?» 

«Tahan minna masina-traktorijaama mehaanikatöökotta. Harjunud koht.» 

«Tulest, tähendab, ääsi juurde. Tööd on teil Siberis nüüd üle pea. On tarvis uudismaad 
harida, õpetada traktoriste, remontida masinaid, ehitada elamuid, teid, viljaaitasid. 
Hakkate nii suure hoolega ehitama, et pole mahtigi kordonit meelde tuletada.» 


«Mälestusteks jääb alati aega, isegi viljakoristustööde tuhinas või künniperioodil.» 

«Huvitav, mida te siis mäletate?» 

«Küllap vist kõike. Ja kõige rohkem seda, missugusena ma kordonisse tulin, ja 
missugusena ma siit koju lendasin.» 

«Kas te tõesti pole unustanud oma esimesi päevi kordonis?» 

«Saab siis seda unustada? Otse elavana seisab minu ees paljaks pöetud peaga sõdur 
Smoljartšuk.» Ta muutus näost punaseks, vaatas Šapošnikovile hiilgavate silmadega otsa 
ja laskis pea norgu. «Tänan 

teid, seltsimees kapten, kolmeaastase õpetuse eest! Seda ei unusta ma surmani!» 

«Lahingusõprust on patt unustada.» Šapošnikov tõusis ja asetas käed Smoljartšuki 
laiadele õlgadele: «Ka mina ei unusta, missuguse sõduri piir nüüd koju saadab.» Kapten 
vaatas vaikselt ja uurivalt vanemale silma ning küsis siis jälle vaikselt ja nukralt: 
«Tähendab, et sõidate ära, vanem? Aga võib-olla ehk jääksite, mis? Võib-olla sõdiksime 
veel külg külje kõrval, ah?» 

«Ei, seltsimees kapten, nädala aja eest oleksin vast ehk jäänud, aga nüüd ...» 

«Mis on siis muutunud? Kas juhtus midagi?» 

«Ei midagi erilist. Niisama, tühine asi.» 

«Ja see tühine asi peab otsustama teie piirivalvurisaatuse? See tühine asi kustutas 
läike teie silmades? Milles asi seisab, vanem?» Smoljartšuk vaikis tükk aega. 

«Mul on, seltsimees kapten, üks tähtis pahandus,» ütles ta lõpuks, «aga see pole 
teenistusalane, ärge muretsege. Isiklik.» 

«Noh, kui see saladus on. . .» laiutas Šapošnikov käsi. Teda riivas kasvandiku 
kinnisus, kelle ees tema süda oli alati avatud olnud. «Kui te mind ei usalda ...» 

«Mis te nüüd, seltsimees kapten! Keda ma peaksin siis usaldama, kui mitte teid!» Ta 
vaikis ja silmitses koeraohelikust ärahõõrutud peopesa. «Aljonaga läks mul halvasti.» 

«Ahnii. .. läksite tülli! Seda juhtub, ärge pead norgu laske.» 

«Veel hullem. Läksime lahku nagu päev ja öö.» 

«See on vast uudis! Seda ma poleks oodanud. Ja mis põhjusel? Mis põhjusel te lahku 
läksite?» 

«Me polnud vist paras paar; tema on hüdroloog, meteoroloog, õpetatud preili, aga 
mina...» 

«Teie olete piirivalvur, ärge ennast kehvemaks tehke!» süttis Šapošnikov. «Ilmaaegu 
mõtlete nii... lasete pea norgu ebaõnnestunud südameasjade pärast. Kas te tahate eitada 
Aljona õigust armastada inimest tema oma valiku järgi? Solvute, et ta ei võinud teid 
armastada? Vägisi armsaks ei saada. Ja pealegi olete teie võib-olla... just ise süüdi, et ta ei 
vastanud teie tunnetele. Olete te selle üle mõelnud?» 

Kuigi Smoljartšuki süda oli väga raske, pidas ta ometi mehiselt vastu Šapošnikovi 
pikale karmile pilgule. 

«Lubage, seltsimees kapten, minna...» ütles ta ja tema suunurkades lõi värelema 
valuline naeratus, «raskeid mõtteid heietama...» 

«Minge!» 

ÜHETEISTKÜMNES PEATÜKK 


Kõu veeres üle mägede, kohisev veerikas maivihm hakkas vaibuma. ' Suur tuhm 
punane päike, mida varjutas kõrguses hõljuva pilve must siksak, kaldus silmapiiri poole. 
Metsaga kaetud mäe pikk vari langes kordoniõuele. Puudel langesid vihmatilgad oksalt 
oksale, lehelt lehele, sahistasid ja sosistasid midagi omavahel. 

Õue tagumises osas pikliku tellisehoone kohal, mida kattis oranž kivikatus, keerles 
valge lõbus suitsujuga. See kerkis taeva poole ja haihtus siis aeglaselt. Ainult see, kes 
kunagi pole pühkinud oma ihult sõdu-rihigi, kes kunagi pole tunda saanud kaseviha 
kuuma leitsakut, võis seda magusat saunavingu igapäevase köögisuitsuga ära vahetada. 

Viienda kordoni sõdurite elus ei olnud saun kaugeltki kõige viimasel kohal. 

Vaatlustornis seisev sõdur vaatas alla, naeratas, tõmbas õhku ninna, tammus 
kannatamatult jalalt jalale ja lausus peaaegu lauldes: «Saun ja leil!» 

Teine sõdur, kes asus teenistuskohuste täitmisel Sonjašna tipus, pöördus näoga 
kordoni poole, köhatas, kissitas silmi ja mõtles: «No täna ma alles vihtlen, küll uhan 
pesta...» 

Kaks majorit, kes olid tulnud üksuse staabist ja sõitsid lahtise maastikuautoga piki 
Tisza kallast, märkasid samuti saunasuitsu viienda kordoni kohal. 

«Seis!» käskisid nad autojuhti nagu ühest suust, kuigi polnud selles eelnevalt kokku 
leppinud. 

Mehed vaatasid teineteise otsa, puhkesid naerma ja küsisid: «Kas keerame sisse?» 

Õues võis olla vihm või lumi, pakane või päikeseleitsak, kuid kordoni ülema poolt 
määratud tunnil elavnes ning täitus soojusega too oranži katusega maja, mis muudel 
päevadel oli ikka külm, pime ja mahajäetud. 

Missugune õnnis tunne on astuda palkseintega sauna eesruumi, mis on tulvil 
joovastavat soojust ning aurutatud kasevihtade lõhna! Kui hea tunne on pärast unetut ööd 
mägedes paduvihma käes viibimist, pärast jõe kaldal, soopilliroos, metsatihnikus 
hulkumist heita seljast higine pesu! Hingata nii, nagu paisuksid kopsud vähemalt kolm 
korda mahukamateks. 

Tihe magusavõitu aur täidab saunaruumi. Põranda kare tsementplaat kõditab oma 
niiske soojusega meeldivalt jalataldu. Pöökpalgid, valged nagu luud, pikkade kõverate 
pragudega, mis on sammalt täis topitud, muutuvad nii kuumaks, et neid ei saa 
puudutadagi. Laepalgid on tõmbunud higiseks ja neilt langeb alla külmi värskendavaid 
piisku. Rohelised kaselehed  pesijate selgadel, tsementpõrandal, palkidel... 

Smoljartšuk silmitseb imestunult inimesi, keda moonutavad seebivaht, kuum vesi ja 
piimjas hämarus. Jändrik ümarate õlgade ja suure peaga seersant Abrossimov on just 
nagu lumememn.. Seal on punetav 

Tjulpanov. Seal tõmmu nahaga, seebitatud peaga Ümar Bakulatov. Tema kõrval 
punnis põskedega nöökaja Vološenko. 

«Kes kuradit ei usu, see hoidku alt!» kisas Vološenko ja virutas kausitäie kuuma vett 
kerisele. 

Tihe põletav pilv paiskus lakke ja levis sealt kiiresti mööda kitsast leiliruumi laiali. 

Vološenko tõstis lopsaka, noorte lehtedega kaseviha ähvardavalt pea kohale: 

«Heitke maha, seltsimees vanem, ja ärge armu paluge!» 

Sõna lausumata, ainult ägisedes, ronis Smoljartšuk lavale ja heitis kuulekalt 
tammelaudadele. 


Vološenko kastis viha kuuma vette, võttis hoogu ja virutas vanemale proovilöögi. 
Smoljartšuki valge selg muutus roosaks. Pärast mõningaid lööke muutus see punaseks 
ning siis hakkas õhetama. Vološenko tõstis ja langetas vihta väsimatult ning lausus iga 
löögi juures: 

«See on teile, seltsimees vanem, selle eest, et te nii kena olete, selle eest, et olete nii 
pikk ja nii sügava häälega. . . selle eest, et jätate oma sõbrad maha ja demobiliseerute ...» 

Vološenko peatus, tõmbas hinge tagasi ja pühkis laubalt higi. 

«Kas veel, või juba aitab?» küsis ta nöökavalt. 

«Anna aga valu!» ägises Smoljartšuk läbi hammaste. 

Ja jälle hakkas Vološenko vetruvalt ja lajatades lõhnava vihaga Smoljartšuki hõõguvat 
selga nüpeldama. 

«Ja mille eest sa teda nüüd nuhtled?» küsis keegi piirivalvureist. 

Vološenko peatus hetkeks ja vastas: 

«Selle eest, vennas, mille eest... edasi arva ise. Eh, säh! Jaaa — säh!» 

«Aitab!» Smoljartšuk haaras Vološenko käest kinni. «On sul aga vägev käsi, Tarass! 
cd 

Vološenko viskas viha käest. 

«Kaebate ilmaaegu, seltsimees vanem. Saite kätte nagu demobiliseeritud sõjamees 
ikka oma viimase saunapajuki.» Kokk ohkas, tõstis kausi külma veega, nagu tahaks ta 
seda tühjaks juua ning möirgas: «Viimase piirivalvuripäeva lõbutsen ma koos teiega, 
sõbrad! ...» 

Vähe on jõudeaega piirivalvesõduritel, kes elavad päevad ja ood, terved nädalad, 
kuud, aastad, kogu teenistusaja pingerikast, rasket ja viimseni tegevusest küllastatud elu. 
Seepärast nad oskavadki kõrgelt hinnata iga vaba tundi ning oskavad muuta neid 
tõeliseks puhkuseks. 

Tarass Vološenko elas kordonis alles lühikest aega, kuid seda piiri-elu iseärasust oli ta 
taibanud kohe, peaaegu esimesest päevast. 

Pärast saunataevas mõnulemist laskus Smoljartšuk jälle maa peale. Ta valas külma 
vett tsementpõrandale ja heitis jahedale pinnale pikali: puhkas,.kogus jõudu teistkordseks 
lavaleminekuks. 

Smoljartšuk oli teenistusaastate jooksul harjunud pesema ennast mitme vee läbi, kaua 
vihtlema, kuni täieliku roidumuseni. Ta ei kavatsenud oma harjumusest ka täna loobuda. 
Vastupidi — hüvasti jättes 

saunaga, mille ta oli oma kätega ehitanud, otsustas ta viibida siin kaua, kauem kui 
kunagi varem. 

Sõdur Tjulpanov ei jäänud isegi siin, saunas, Smoljartšukist sammugi maha. Ka tema 
võttis laval vastu samasuguse «piinamiskuuri» nagu tema õpetaja ning lesis nüüd vanema 
kõrval ja jahutas ennast. 

«Tähendab, et viimane saun,» lausus ta ohates. 

Smoljartšuk vaikis. Ta silmad olid suletud, käed ja jalad laiali. Vanem hingas raskelt, 
kähisedes. Ka teised piirivalvurid jäid vait oodates, mida vanem vastab. 

Smoljartšuki vaikimine ei heidutanud Tjulpanovit. Ta jätkas temale omase 
lihtsameelsusega: 


«Mina ei saa teist aru, seltsimees vanem: kuidas teie, niivõrd kuulus piirivalvur, olite 
nõus demobiliseerimisega? Piiril olete te esimene mees, aga mida te hakkate peale seal, 
Siberis?» 

Smoljartšuk vaikis. Ta võttis kõva nuustiku ja hakkas raevukalt hõõruma seebitatud 
pead. 

Kuidas võis Vološenko jätta kasutamata nii soodsat juhust? Ta lihtsalt pidi välja 
astuma tõe eest, paljastama Smoljartšuki paljutähendava vaikimise tõelise põhjuse. 

Tõsiselt ja mõjuvalt vaatas kokk pöetud peaga sõdur Tjulpanovile otsa ja ütles: 

«Niisugused inimesed nagu vanem Smoljartšuk saavad esimeseks inimeseks kõikjal, 
kuhu nad oma juured ajavad: kaevanduses, traktorijaamas, teatris. On selge?» 

Kõik saunalised puhkesid naerma. Smoljartšuk hakkas vastu kõigi ootust samuti 
naerma. Ja sugugi mitte solvunult, tehtult, vaid ilma vähemagi teesklemiseta. 

Uks avanes ja saunaruumi heledasse ukseavasse kerkis kordoni ülema alati rühikas 
kogu. 

«Noh, kuidas on?» küsis kapten Šapošnikov sauna halli hämarust uurides. «Kas 
kuuma vett jätkub? Keris on kuum?» 

Vološenko hüüdis kähku vastuseks: 

«Kõik on täielikus korras, seltsimees kapten! Oleme pealaest kuni jalatallani hoopis 
uued inimesed.» «Noh-nii, seda ongi tarvis!» 

«Kas saite aru, mis ta sellega mõtles?» küsis Vološenko, kui kapten Šapošnikov oli 
lahkunud. «Luureandmete kohaselt oodatakse ühe meie demobiliseeritud seltsimehe 
ärasaatmist. Nii et olge kõik hakkamas, õhtul on oodata laulu ja tantsu.» 

Tjulpanov vaatas mõtlikult uksele, mille taha kapten oli kadunud. Kellegi poole 
pöördumata küsis ta: 

«Huvitav, kui palju tuleb teenida, enne kui saad kordoni ülemaks?» 

«Oleneb sellest, kuidas teenida,» vastas Vološenko kohe, sekunditki viivitamata, nagu 
oleks ta juba ammugi seda küsimust oodanud. «Mina teenin kõik kolm aastat ära ja ei 
jõua kaugemale reamehest, aga sina, Tjulpanov, saad juba kolme kuu pärast jefreitoriks, 
veel kolm kuud — 

ja oledki seersant, veel aasta — vanem, viie aasta pärast saad juba 
kindraliks.» 

Noor piirivalvur ei lasknud ennast häirida. Ta lausus tõsise veendumusega: 

«Ilmaaegu pilkad, Vološenko. Kindraliks ma võib-olla ei saa, aga ohvitseriks 
kindlasti.» 

«Ära ennast viletsamaks tee, sinust saab kindral. .. Aga hea küll, olgu teiega nüüd 
kuidas tahes, — mulle on sellest lõbust siin juba kõrini!» ütles Vološenko, uhas ennast 
külma veega üle ja astus ukse poole. 

Saunaruumis vaibus naer, lakkas elav jutuvada, paljudel kadus tuju edasi pesta ja 
vihelda. Vološenko kannul väljus Smoljartšuk, tema kannul Tjulpanov, siis ka teised. 

Nii juhtus tihti. Kus oli Vološenko, seal oli lõbus jutt, naljad, naer. Niipea kui 
Vološenko kuivatamisruumi astus, muutus see sedamaid nagu väikeseks klubiks. Tema 
istub pingil, maasse kaevatud veetünn ees, ja süütab suitsu — viie minuti pärast valgub 
siia suitsetamiskohta peaaegu terve kordoni koosseis. Kui Vološenko laulma hakkab, 
tahavad kõik laulda. Kui ta jutustama hakkab, kuulavad kõik teda huviga. Kui tööle 
hakkab, kipuvad kõigi peod sügelema. Kadestamisväärt saatus on sellel sõduril! Ta rinnal 


pole veel ei ordenit, ei medalit ega märki; teda pole veel esile tõstetud juhatuse 
käskkirjades, kuid teda on juba autasustatud oma võitluskaaslaste poolt kõrgeima 
inimliku autasuga — armastusega. Teda armastati sellepärast, et ta oskas näha lõbusat ja 
naljakat isegi seal, kus see oli teiste eest sügavasti varjatud, selle eest, et ta ei heitnud 
enesele armu, kui süüdi oli, selle eest, et ta ei lubanud kellelgi upsakaks muutuda, selle 
eest, et ta oskas õigel ajal toetada kogemata komistanud seltsimeest. 


Istunud pool tundi paberite taga, viskas Šapošnikov pliiatsi käest, sulges jooksvate 
asjade kausta ja asetas selle tulekindlasse kappi. Ta ei saanud niisuguse ilmaga kantseleis 
istuda. Šapošnikov tuli kivitrepile ja vaatas muretsevalt ringi. Mägede tipud mattusid 
pilvedesse, niiskete lohkude, Tisza ja kaljulõhede kohale kerkis udu. 

Šapošnikov laskus trepist alla ja hakkas mööda õue sammuma, et oma majapidamist 
üle vaadata. Ta peatus koertekuuri ees. Vastvalgen-datud koerteaedikutes valitses elevus: 
pärast koerte söötmist korras-tasid piirivalvurid kaela- ja jooksurihmu. 

Tjulpanov kükitas Sangari ees ja pühkis valge nartsuga ta silmi. 

«Noh, kuidas meie koerte ninamees ennast tunneb?» küsis Šapošnikov, silmitsedes 
imetlevalt koera suurt pead, teravaid kikkis kõrvu, laia tugevat rinda, hundikäppi ja pikka 
pestud ning hoolikalt soetud karva, mis läikis kui siid. 

«Hästi, seltsimees kapten.» 

«Kas juba harjub teiega?» 

«Just nii, on juba harjunud.» 

«Ja Smoljartšukki ei mäleta?» 

«Ei mäleta, seltsimees kapten,» vastas Tjulpanov ning punastas: tal oli häbi valetamise 
pärast. 

«Kas sa näe, või nii lühike ta mälu ongi!» muheles Šapošnikov ja tegi näo, nagu 
poleks ta märganudki noorsõduri hämmeldust. 

Koertekuuri lähedal tuli õuele Smoljartšuk. Sangar tundis oma sõbra ära enne, kui ta 
teda nägi: ta kuulis samme, mis ei sarnanenud kellegi teise omadega. Rõõmsa vingumise 
ja haukumisega kargas koer üle tara, jooksis mööda õue vanema juurde ning kargas tema 
rinna najale. 

Smoljartšuk ei silitanud koera, ei öelnud talle ühtki lahket sõna ega vaadanud talle 
sõbralikult otsagi. 

«Paigale!» käratas ta valjult koerale. 

Saba jalge vahel ja kõrvad lidus, tuli koer solvunult tagasi vaadates kuuri. 

«Paistab, et ta mälu nii lühike polegi,» naeratas Šapošnikov. Tulevane instruktor 
vaikis, pea norus. Nüüd olid isegi ta kõrvad punased. 

«Ärge meelt heitke, seltsimees Tjulpanov,» ütles kapten. «Sangar 
harjub ka teiega, kui... kui te oskate teda armastada, kui te lõpetate 
teenistuskoerte väljaõpetamise kooli hindega «väga hea».» , 

«Oskan. Lõpetan,» tahtis Tjulpanov vastata, kuid ta ainult vaatas kordoniülemale 
hiilgavate silmadega otsa. 

Šapošnikovi juurde jooksis seersant, kordoni korrapidaja: 

«Seltsimees kapten! Vaatlustornist kantakse ette, et mööda tagala-teed tuleb meie 
poole grupp naisi...» 


«Naisi?» Šapošnikov kissitas silmi ja vaatas sinnapoole, kust kostis lõbusat neidude 
laulu. 

«Vabandust, seltsimees kapten — tütarlapsi! ...» 

Otse kordoni naabruses olevas õunaaias sammus rõõmus rivi laulvaid pidurüüs neide, 
lilled käes, kandes suurt vanikut mulluste hästi säilinud õuntega. Aljona kõrge selge hääl 
kostis teiste hulgast välja. 

Kordoni väravate lähedal aasal kohtasid tüdrukud teenistusest vabu piirivalvureid, kes 
olid valmis kogu südamest lõbutsema ja lõbustama harva käivaid külalisi. Ka Smoljartšuk 
oli siin. 

Tüdrukud kroonisid naljatades ja naerdes vanema õitevanikuga ja puistasid ta üle 
esimeste kevadlilledega. Pillimees Tšistjakov mängis bajaanil tušši. Teda saatis kitarril 
Tarass Vološenko. Too suutis samal ajal kõlistada ka kõlavate kellukestega tamburiini. 
Kui bajaan oli vaikinud, kuulutas Vološenko: 

«Seltsimehed! Kuulutan vanem Smoljartšuki lahkumisele pühendatud laulu- ja 
tantsuõhtu ...» 

Ta katkestas oma kõne sõna pealt, kui nägi, et Šapošnikov oli kordoni väravale 
ilmunud. Kapteni nägu oli keskendunud, vali. 

Vološenko pilgutas Aljonale silma ja sosistas: 

«Kanna, Aljonake, meie ülemusele ette oma tuleku põhjus. Ja ära ole kitsi lahke 
naeratusega! Mine!» 

Paberossi suitsetades vaatas Šapošnikov vaikides tema poole tulevat 

tütarlast. Mida lähemale neiu jõudis, seda enam kaotas kapteni nägu oma valjusest, 
seda soojemaks muutusid ta silmad. 

Aljona jooksis Šapošnikovi juurde, tõstis käe kõrva äärde ja raporteeris naljatades: 

«Lubage ette kanda, seltsimees kapten, et tulime demobiliseeritut saatma!» 

«Väga hea! Ja midagi muud te mulle ette ei kanna? Aga kuhu jäi ilmateade?» 

«Vabandust.» Aljona võttis kleidivarrukast paberilehe ja ulatas selle Šapošnikovile. 
«On oodata tugevat udu.» 

«Seda me märkame ka oma silmaga, ilma teie ettenägeva teaduse abita.» Kapten 
ohkas nukralt. «Oh Aljona, Aljona...» 

«Mis on, seltsimees kapten? Ega ma ometi midagi valesti kirja pannud?» 

«Ei ole. Siin on kõik õieti, aga näe. . . Ma ei uskunud, et sa niiviisi käitud.» 

«Kuidas, seltsimees kapten? Millest te räägite?» 

Aasalt, kus tütarlapsed ja piirivalvurid olid istet võtnud, kostis nae-rupahvatus. Ilmselt 
oli Vološenko midagi nähvanud või rääkinud. Aljona vaatas kadedustundega sõbrataride 
poole. 

«Lasen su kohe minema. Kannata,» kostis Šapošnikov. «Kus sa oled sündinud, 
Aljona?» 

«Siin, te ju teate.» 

«Taga-Karpaatias? Tisza kaldal? Verhoviinas?» 

«Jah,» vastas Aljona ja muutus üha nõutumaks. 

«Aga kus su isa sündis?» jätkas Šapošnikov ikka samas naljatlevas toonis. 

«Isa on ka verhoviinlane. Ja vanaisa samuti. Vanaema ka. Aga miks see teid huvitab, 
seltsimees kapten?» 


«Küllap su vaarisagi oli verhoviinlane. Ja vaarisa vaarisa. Tuhat aastat on Dudarid 
elanud Taga-Karpaatides, aga sina. .. tahad minna Siberi steppidesse oma lapsi 
kasvatama.» 

Neiu punastas ja langetas silmad. Viimaks ta taipas, kuhu Šapošnikov tüürib. 

Šapošnikov märkas Aljona kohmetust, kuid sai sellest aru oma moodi. 

«Ja mina panin sinu peale suuri lootusi,» jätkas ta ikka naeratades. «Uskusin, et sa 
armastad meie piiri, aga tuli välja. . . Kui sa poleks olnud nõus sõitma temaga Siberisse, 
siis ta oleks jäänud üleajateenijaks. Kui sa, Aljonake, teaksid, missuguse jäljeküti me 
kaotame! Kolme aastaga ei jõua teist niisugust välja koolitada!» 

«Mina olen eraisik ega saa teie asjadest midagi aru.» Neiu tõstis jälle naljatades käe 
kõrva äärde. «Kas lubate minna, seltsimees kapten?» 

Kavalus ei õnnestunud. Šapošnikov püüdis ahvatleda tütarlast otsekohesele 
jutuajamisele, lootes teda tema ajutises hädas aidata. Ta ei kahelnud hetkegi selles, et 
Aljona armastab Smoljartšukki. Armastab nüüdki nii nagu varem, kuid ei näita välja. On 
liiga uhke, iseseisev, ega 

andesta mingeid solvamisi sellele, keda armastab — sellest oligi vist tingitud 
pahandus Smoljartšukiga. Millega see noormees oli teda solvanud? Miks ta enam ei 
kõlvanud? Vastust ei ole. Tuleb küsitleda süüdlast, vanemat ennast, aga too tõrges tüdruk 
ei avalda küll midagi. Veel üks küsimus tema suhete kohta Smoljartšukiga ja ta ütleb 
midagi niisugust, annab niisuguse vastulöögi, et punastad terve aasta läbi, kui oma häbi 
meelde tuletad, ja vangutad vaimustunult pead: «On see vast verhoviinatar! Küll aga 
ütles!» 

Šapošnikov vaatas kella, siis tõstis pilgu mägede poole, mis olid juba kuni nõlvadeni 
mattunud suitsjasmusta tihedasse uttu. 

«Aljona Ivanovna, ma pean teid ja teie sõbratare kurvastama: täna ei saa pidada 
Smoljartšuki lahkumispidu. Olukord pole, nagu näete, selleks soodne.» 

Udu oli välja roninud kuristikest ja ründas kõrge lainena aedu, viinamägesid ning 
lähenes orule, kattes kohati Tiszat. Aljona läks sõbrataride juurde tagasi. 

Vološenko nägi juba tema näost, et «laulu- ja tantsuõhtut» ei toimu. «Ei vedanud?» 
küsis ta. Aljona noogutas. 

Kordoni väravast tuli välja korrapidaja. Ta käsutas tugeva ja mahlaka häälega: 

«Fjodorov, Tšistjakov, Tjulpanov, Vološenko — kordoniülema juurde!» Ta nimetas 
kõiki piirivalvureid, kes aias viibisid, peale Smoljartšuki. 

Üksteise järel jätsid Tšistjakov, Fjodorov, Vološenko, Tjulpanov tütarlastega hüvasti 
ja lahkusid. Ka tütarlapsed läksid. Nende naer kostis juba aia madalamast, 
kaldapoolsemast osast, mida varjas tihe udu. Paigale jäid vaid Smoljartšuk ja Aljona, 
keda noormees kinni pidas. Tütarlaps seisis puude vahel rohelisel rõskel muruvaibal, 
valge-ja siniselilleline kleit seljas, valged kingad ja valged mahakeeratud sokid jalas, 
suured suhkrused helmed kaelas, atlassist õrnvalge rätt heledatel juustel, hallisilmne, 
lumivalgete hammastega — nagu magus kirsimari, nagu lihane õde kõigile neile õuna- ja 
murelipuudele. 

Andrei ei saanud temalt silmi ära pöörata, ta muudkui oleks vaadanud ja vaadanud... 
Ta oli Aljonat ka enne armastanud, kuid nüüd. . . Kuidas ta ometi saab ilma temata elada? 
Kui hea naine ta oleks! Kuidas teda, Andreid, kõik teised mehed kadestaksid! Tema aga 
laskis niisuguse õnne käest! Ise oled süüdi, ise! Näri nüüd oma käsivart, kiru ennast, 


kuidas oskad — enam ei aita midagi! Oleks tulnud varem hinnata neiu uhkust, oleks 
tulnud osata armastada teda ilma mingi arvestuseta, ilma ringivaatamiseta, kogu 
südamest! 

Aljona vaikis, kohendas kord helmeid, siis silus pearätti. Ta ootas, millal Andrei 
rääkima hakkab. Andrei aga vaikis süngelt. Aljona tundis noormehe rasket visa pilku 
ning tal hakkas ebamugav. 

«Noh, miks sa mind kinni pidasid? Mida sa tahtsid öelda? Räägi.» 

Andrei ütles õõnsa nukrusega, isegi oma häält ära tundmata: 

«Aljonake, ma tegin kõik nii, nagu sa tahtsid.» 

«Mida ma siis tahtsin?» üllatus Aljona ja ta silmis süttisid kavalad tulukesed. «Millest 
sa räägid?» Andrei haaras ta käe: 

«Ei maksa nii... Aljona. .. Ma sain kõigest aru. Kõigest! Nii ööl kui päeval mõtlesin 
sinu sõnade üle, mis sa mulle ütlesid, kui ma...» Andrei muigas kibestunult. «Sa vastasid 
mulle õigesti. Pean seda terve eluaja meeles. Aljonake, aga kui...» 

Andrei peatus ja langetas pea, julgemata öelda kõige tähtsamat, seda, mida ta õieti 
öelda oli tahtnud. 

Aljona ootas ennast valitsedes, ainult silmadega naeratades. Andrei oli juba palju 
ütelnud, Aljona aga tahtis, et ta räägiks veel ja veel. Andrei lisas süngelt, pead tõstmata: 

«See õppetund oli mulle kasuks. Seda oligi mulle tarvis! Tänan sind.» Ta heitis käega, 
tõmbas ennast vimma ja hakkas kordoni poole astuma. 

Aljona kahvatas, hammustas huulde ja vaatas talle järele. Andrei oli juba mitme 
sammu kaugusel temast. Kohe prantsatab kinni jalg-värav ja Andrei kaob kõrge plangu 
taha. Teda tuleb peatada, tagasi kutsuda. Aga missuguse sõnaga? Kus on see sõna, mis ei 
alanda, mis on väärikas, lihtne ja südamlik? 

Aljona vaikis, vaatas eemalduvale Andreile järele ja meeleheide näris ta südant... 
Aljona armastas Andreid juba ammu, ammugi oli ta unistanud saada tema naiseks. 
Kuid aeg läks, nädal nädala järel, kuu kuu järel, Andrei aga vaikis. Ta ei rääkinud midagi 

abielust, veelgi enam — ta ei lausunud poolt sõnagi oma armastusest. Aljona kartis 
Andrei vaikimist, see solvas teda. Aljona nägi ja tundis, et ta pole Andreile võõras, et ta 
meeldib temale. Andrei aga ikka nagu ootas midagi, ei tahtnud tunnistada, kõhkles. 
Miks? Kas mitte sellepärast, et ta ei pidanud Aljonat enda vääriliseks? Palju kibedaid 
mõtteid oli tulnud Aljonale pähe selle aja jooksul, kuni eilse päevani. Eile oli Andrei 
äkki, kui oli kuulnud oma demobiliseerimisest, teinud talle ettepaneku, et ta saaks tema 
naiseks, sõidaks koos temaga Siberisse, tema kodukohta. Oli juhtunud lõpuks see, millest 
Aljona oli unistanud. Ta oleks pidanud rõõmustama, õnnest särama lööma, aga tema, 
vastupidi, muutus karmiks ja ligipääsmatuks. Ja kõiges on süüdi tema, Andrei. Armastada 
ei osanud, ei osanud neiuga isegi hästi rääkida. Andrei ei teinud seda nii nagu Aljona oli 
tahtnud, unistanud, oodanud. Andrei oli teinud seda ilma mingi rõõmu ja erutuseta, olles 
veendunud selles, et Aljona nõustub, olles täiesti kindel, et teeb tütarlapse õnnelikuks. 
Varjates oma solvumist ja valu oli Aljona öelnud talle, et ta on liiga ennast täis. Selle 
peale olidki nad eile lahkunud. Koju minnes ei kahetsenud Aljona oma tegu, arvates, et ta 
karistas noormeest liigse enesekindluse pärast. Kuid Aljonale ei jätkunud sellest 
kättemaksurõõmust kauaks. Jõudnud koju, seisatas ta ja mõtles: aga mis edasi saab, mis 
on homme, nädala, kuu pärast? Andrei sõidab ära, tema aga jääb oma metsamajakesse 


oma heasüdamliku toriseja isaga, oma uhkusega. Süs pole tal oodata ja loota enam 
midagi. Enam ei kõpsi Andrei saapakontsad esiku tammelaudadele, ta ei astu 

tema majja, Aljona ei näe enam kunagi tema taevassiniseid silmi, tõmmut nägu, ei 
kuule tema häält. Aljonal hakkas hirm, teda vaevas juba kahetsus, et ta oli noormehe üle 
naernud, ta juba kahtles selles, kas ta oli õieti talitanud. Võib-olla polnud Andrei nii kaua 
oma armastusest midagi rääkinud sellepärast, et häbenes? ... Meenutades, kuidas Andrei 
löödud näoga, masendatuna ja jahmununa tema juurest ära jooksis, hakkas Aljonal temast 
kahju. 

Aljona oli istunud trepile, surunud näo põlvedele ja nutnud. Veel kunagi polnud ta 
tundnud ennast nii õnnetuna. Omaenda kätega oli ta noormehe eemale tõuganud. Võib- 
olla ei hakka teda enam keegi armastama, võib-olla keegi ei märkagi, et ta on kahekümne 
kahe aastane, et tal on ilusad, puhtad ja udusulgedena kerged juuksed, et ta näonahk 
hõõgab õrnast kullast, et ta ilusasti naerab, hästi laulab ja armastab lilli... Aljona vaatas 
märgade ja palavikuliste silmadega sinnapoole, kus asus kordon. Andrei polnud veel ära 
sõitnud. Tuleb ta tagasi tuua, veel pole hilja, veel pole kõik kadunud. Tuleb talle 
puhtsüdamlikult kõik üles tunnistada. Ta saab kõigest aru... 

Tütarlaps oli tõtanud trepist alla ja sööstnud peaaegu joostes Tisza poole, kordoni 
poole. Mustad rasked pilved, külmad külalised Karpaa-tide tagant, katsid taevast ja 
mägesid, roomasid madalalt metsa kohal, mähkides oma hõlma puude latvu. Aeg-ajalt 
sähvas nende vahel välgu siksak, kõmises kõu. Hakkas sadama. Piki mäeuuriseid jooksid 
sogased ojad, kandes kive ja mulda. Mäekurudes olid nired paisunud. Mägirada oli 
samuti ojaks muutunud, oli reeturlikult libe. 

«Aljona! ...» 

Isa hääl peatas tütarlapse. Heinakuhja tagant väljus Ivan Vassil-jevitš Dudar, kes oli 
seal vihmavarjus olnud. 

«Kuhu sa jooksed, tütreke? Mis sinuga lahti on?» küsis ta ärevalt. 

Aljona sööstis isa juurde ja surus ennast tema vastu. 

«Ei midagi, taat, ei midagi... Ära sa ainult praegu midagi küsi. Lähme!» 

Ivan Vassiljevitš võttis nahkjope seljast, heitis selle tütre õlgadele ja nad läksid koju. 

Nii ei jõudnudki Aljona tollel äreval päeval Andrei juurde, ja nii ei saanudki noormees 
tõde kuulda ... 

Smoljartšuk oli jõudnud juba kordoni väravani, juba haaras ta jalg-värava mustast 
rõngast, kuid Aljona vaikis ikka. Nüüd avas ta värava, nüüd ületas läve ... 

«Andrei!» 

Aljona hüüdis seda väga vaikselt, kuid Andrei kuulis ja seisatas. Uskudes ennast ja 
samal ajal kaheldes tammus ta ebalevalt väravas ja vaatas pingutatult Aljonale otsa, 
püüdes lugeda neiu näolt seda, mis oli jäänud ütlemata. Aljona ainult naeratas, kuid 
Andrei mõistis kõike. Mõistis ja sööstis tulistjalu tema juurde, tahtes emmata, suudelda. 
Ta ei söandanud teha siiski ei üht ega teist, vaid haaras ainult neiu käed. 

Mõlemad seisid rõõmsas hämmelduses kordoni väravas, kõigi sõdurite silme all, 
tihedas noores rohus, mis oli vihmast märg ja säten- 

das päikesepaistel. Andrei hoidis Aljo»a käsi peos, püüdes talle silma vaadata. Neiu 
aga vaatas jonnakalt maha. 

«Kas homme registreerime? Oled nõus?» küsis Andrei. 


«Nagu tahad,» kostis Aljona vastu nii vaikse sosinaga, et Andrei pigem aimas ta sõnu 
kui kuulis. 

«Lähme kordonisse,» ütles ta ja haaras neiu õlgadest kinni. 

«Miks?» kohkus Aljona. 

«Lähme! Ütlen kõigile, et homme võtan naise. Kutsun terve kordoni pulma. Lähme!» 

Ta tõukas jalgvärava lahti ning, võtmata käsi Aljona õlgadelt, viis neiu õuele. Kõik 
piirivalvurid, kes asusid sel hetkel kasarmusisesel väljakul, vaatasid neid-—ahket 
Smoljartšukki ja kohmetut Aljonat. Ja kõik naeratasid aimates, mis tähtis sündmus nende 
elus oli toimumas. Vološenko ei suutnud ennast tagasi hoida ja tõttas kohe seda lõbusa 
naljaga tähistama. Kõlava, lõbusa ja samal ajal piduliku häälega andis ta sõdureile 
käskluse: 

«Tähelepanu! Vasakule, armunutele vaat!» 

Piirivalvurid tõmbusid demonstratiivselt valveseisangusse ja pöörasid pead noorpaari 
poole. 

Vanem ei hämmeldunud, vaid käsutas omakorda: 

«Vabalt, seltsimehed poissmehed!» Siis aga lisas pärast hingetõmbamist: «Võite 
õnnitleda meid saabuva, nagu öeldakse, seadusliku abielu puhul!» 

«Soovime õnnee-e!» veeres kõuemürinaga üle kordoniõue. «Soovime õnne-ee, õnne- 
ee!» lausus lõpuks Vološenko sõdurite koori dirigeerides. 


KAHETEISTKÜMNES PEATÜKK 


Vanem Smoljartšuk ilmus sööklasse viimasena, kui kogu meeskond oli juba 
õhtustanud. Ta tahtis jääda Vološenkoga nelja silma alla, kõnelda temaga nagu mees 
mehega, pidada nõu, lahendada tema suhtes tähtis küsimus. 

Kokk Vološenko asetas vanema ette taldriku praetud kartulitega, emailitud kruusi 
kange teega, leiba, ja ütles: 

«Seltsimees demobiliseeritu, sööge seekord teisiti kui vanemad seda teevad, sööge 
sõduri moodi — üks-kaks, ja valmis!» 

Smoljartšuk vaatas süngelt Vološenkole otsa ja asus vaikides toidu kallale. 

Kokk naeratas süüdlasena: 

«Palun muidugi vabandust nii külma kõne pärast. Teie kui peigmees tahaksite kuulata 
praegu ainult lõbusat, magusat, aga mina... mul pole aega armastusväärseteks juttudeks: 
pean varsti karauuli minema.» Ta vaikis hetke ja lisas siis uhkusega: «Noori 
piirivalvureid 

toimkonda ei määrata, kuid kapten usaldas mind. Ja mina muidugi püüan seda usaldust 
ära teenida.» 

Kui Smoljartšuk oli eine lõpetanud, küsis Vološenko: 

«Miks te, seltsimees vanem, nii tujust ära olete? Õnnelikkudel ei tohi olla niisugust 
nägu.» 

«Sul pole ju aega minu paha tuju põhjust ära kuulata. Mine usaldust ära teenima,» 
lausus Smoljartšuk pahaselt ja väljus. 

Pärast sööki ja köögi korrastamist pesi Vološenko ennast hoolikalt, silus masinaga 
pügatud juukseharjaseid, õmbles pluusile värske lumivalge sisekrae, puhastas mundrit, 
riietus ning läks rühikana, uljana, säravate silmadega ja karmi näoga kordoni 


korrapidamist üle võtma. Minut hiljem võimutses Vološenko, punane side varrukal, 
telefoniaparaatide üle, kasarmus, õuel, kuivatusruumis, valmistas piirivalve-poste 
teenistuseks ette. 

Smoljartšuk asetas oma asju kohvrisse ja jälgis vargsi seltsimeest, kadestas tema 
asjalikkust, varjamatut tähtsat rõõmu. Kadestas, ja vahest ehk isegi valulise südamega. 
Smoljartšukile meeldis eriti seda laadi piiriteenistus — olla kordoni korrapidaja. Kõik 
olid senini tunnistanud, et tema oli tulnud korrapidaja kohustustega suurepäraselt toime. 
Möödub pool aastat või aasta, ja kõik ütlevad, et Vološenko peab korda sama hästi kui 
Smoljartšuk ja et Tjulpanov on eeskujulikult teenistuskoerte kooli lõpetanud ja töötab 
suurepäraselt Sangariga, ei jää oma õpetajast millegi poolest maha. Aga võib-olla keegi 
midagi ei ütlegi, võib-olla keegi ei mäletagi enam vanem Smoljartšukki... Ta sõidab ära, 
ja kõik unustavad tema! 

Smoljartšuk pani oma napi sõdurikraami kohvrisse, lükkas selle voodi alla, ja 
veendunud, et kasarmus kedagi pole, astus püramiidi juurde, võttis oma automaadi ning 
silitas harjunud liigutusega selle musta terast. 

«Mis on, seltsimees vanem? Kas otsustasite hüvasti jätta?» kuulis ta ühe piirivalvuri 
häält. 

Smoljartšuk pöördus ringi. Sõdur naeratas heatahtlikult ja pilgutas tihedalt oma 
heledaid pikki ripsmeid. 

Smoljartšuk tõmbas käe püramiidi juurest ära, nagu oleks see teda põletanud, ja läks 
oma voodi juurde tagasi. Kui haruldaselt pehme säng ja kui mõnusasse paika see on 
asetatud — otse akna juurde. Siit on näha Karpaadid, tükike Tiszat, viinamägesid, tõusvat 
päikest, õhtu-tähti, punaste kividega kaetud kirikutorni sealpool, välismaapoolsel kaldal! 
Kolm aastat oli Smoljartšuk maganud sõdurivoodis, aga homme. . . Demobiliseeritud! On 
lõppenud piirivalveelu! Sõida, kuhu tahad, tee,, mida tahad. Homsest päevast peale 
kustutab kapten Šapošnikov su isikulise koosseisu nimekirjast ja sa ei pea enam teenistust 
varitsussalgas või piilkonnas. Demobiliseeritud! Sinu automaat läheb Tjulpanovile või 
mõnele teisele noorsõdurile. Sinu voodis hakkab magama võib-olla ka toosama 
Tjulpanov. Sinu poolt sissetallatud piilkonnateerajal Tisza kaldal hakkab kõndima keegi 
teine. 

Samal ajal kui Smoljartšuk istus koikul ja andus nukratele mõtisklustele, veeres 
kordonis elu oma rada. Piirile läks karm ja sõnakehv 

Gratšov. Teede ristumiskohta siirdys jefreitor Berezovski. Udusesse hämarusse kadus 
teejuht Tšistjakov oma üleni musta valvekoera Pilvega. Ettevaatlikult, pehmelt astudes, 
kuulmatud kui varjud, eemaldusid Kitsa nõo suunas Kovaljov ja Lastotškin. Neid saatis 
hiiglasuur ja hatune Panter. Mööda teerada astudes eemaldus valgesse surnusse jändrik 
kandiliste õlgadega seersant Korž. Tjulpanov, Fjodorenko ja teised valmistusid piirile 
minekuks. 

Ei või jääda rahulikuks piirivalvur, kelle arvel on kolmkümmend üheksa tabatud 
piiririkkujat, ja istuda käed rüpes niisugusel udusel ja äreval ööl, kui kõik tema 
seltsimehed on asunud relvade juurde, kui igaüks neist on lahinguvalmis. Võib-olla just 
tänasel ööl püüab kohas, kus sind ei ole, mingi salakuulaja läbi lipsata. Ja kui sa oleksid 
seal, kui sa sulgeksid talle ülitähtsa suuna, küllap sa kuuleksid kindlasti vaenlase hiilivat 
sammu, kerkiksid õigel ajal talle teele ette, tabaksid ta ja teeksid kahjutuks. See oleks 


sinu neljakümnes võit, võib-olla kõige kuulsam võit, mis krooniks sinu 
piirivalveteenistust. 

Smoljartšuk astus õue, istus pingile maasse kaevatud veetünni juurde, pani suitsu ja 
hakkas piiril omandatud harjumuse kohaselt uurima halli udu, mis piiras kordonit igast 
küljest. Värske põhjatuul kandis talle kõrvu mägiojade kohinat. Lõuna pool, seal, kus 
asus Must-lasasula, mängis keegi viiulit. Tisza vasakul kaldal, summutatuna vahemaast ja 
udusest hämust, kõlas kirikukell, mis kuulutas aega või märkis mõnda usulist rituaali. Ja 
kõigile neile helidele lisandus veel üks. See oli väga nõrk, vaevalt kuuldav, kuid 
Smoljartšuk tabas selle kohe ja unustas kõik muu. See oli Sangari nukker ulgumine. 
Smoljartšuk võpatas, tõusis ja astus kiirel sammul koertekuudi poole. Möödudes kordoni 
kantselei eredasti valgustatud ja pärani avatud aknast, märkas ta kapten Šapošnikovi. 

«Olete see teie, vanem?» 

«Mina, seltsimees kapten. . . endine vanem.» 

«Kuhu te nii ruttate, endine vanem?» küsis Šapošnikov. Hääle järgi tundus, et ta 
naeratas. 

«Näete, noh ... Sangar kutsub.» Kapten kuulatas: «Jah, koer on ärevil!» 

Smoljartšuk tuli aknale lähemale ja ütles kaalukalt, rahulikult, kindlana, et talle ei 
öelda ära: 

«Seltsimees kapten, lubage mul täna Sangariga teenistusse minna.» 

«Tahate piiriga hüvasti jätta?» 

Šapošnikov ootas, mida vanem ütleb. Smoljartšuk vaikis ja vaatas maha. 

«Luban. Minge. Võtke Tjulpanov kaasa,» lausus Šapošnikov teatava pettumusega, 
kuna ta ei saanud vastust oma küsimusele. 

Udu oli jõudnud juba otse kordoni külje alla: enam polnud näha ei ohvitseride 
majakest, sauna ega torni, mägedest rääkimata. . . Paksu, papleist kõrgema kihina oli udu 
maa oma hõlma mähkinud. Smoljartšuk ja Tjulpanov liikusid poolkobamisi Sangari 
kannul Tisza kalda poole. 

«Seltsimees vanem, mitmes kord te lähete juba toimkonda?» küsis Tjulpanov 
Smoljartšukile järele jõudes. 

«Kui lugema hakkaks, siis oleks küll vist juba tuhandes kord...» 

«Ohoo! Aga mina...» Tjulpanov vaatas valvsalt vasakule, siis paremale. «Ja mida te 
tundsite, kui teid esimest korda öisesse vahtkonda määrati?» 

«Niisuguse ilmaga, seltsimees Tjulpanov, ei lobiseta, vaid kuulatakse. Näe, olemegi 
piiril,» kuulutas ta mõni minut hiljem, vaadates peremehelikult ringi ja kobades 
mehaaniliselt relvastust ja varustust. 

Vahtkond hargnes ja hakkas piki Tisza kallast mööda piilkonna teerada liikuma. Ees 
liikus Smoljartšuk Sangariga, kes oli rihma otsas. Tjulpanov järgnes kümme meetrit 
instruktorist tagapool. Siin Tisza otseses naabruses oli udu millegipärast hõredam, kohati 
esines isegi laiu selgeid vööndeid, mis avasid väljavaate metsale ja Sonjašna mäele. 
Tjulpanov vaatas erksalt ringi ja kuulatas. Kõik tundus talle ebatavaline selles tema 
esimeses piirivalveteenistuse öös. Sonjašna mägi oli nagu otse piirile nihkunud: siruta 
vaid käsi välja ja võidki teda puudutada. Päeval polnud Tiszat üldse nagu kuulda, nüüd 
aga kohises ta kaldaäärsetel luidetel ja võsas, pajude ja põõsaste vahel, liivastel madalikel 
ja kivirahnude kohal, hiiglapõõsastes raudteesilla all. Tjulpanov oli päeval siin viibides 
maastikuga hästi tutvunud, nüüd aga tundus see talle võõrana. Kus on paagivalvuri maja 


varemed? Kus on välgust purustatud puu? Kus on suur sammaldunud kivi? Päeval, 
helesinise taeva all, päikese paistel ei kõlanud sammud nii õõnsalt sellel piiluri-rajal. 
Päeval oli kõik selgem, lihtsam, aga nüüd ... Ja mis kahin kostab sealt paremalt, kus 
mustendab metsatukk? Kas on see paplilehtede sahin või. . . Mis pahvatas seal vasakul? 
Kas langes kamakas kalda-mulda vette või oli see ettevaatamatult vette pistetud aer? 

Tjulpanov oli sündinud ja kasvanud Donbassi suures linnas ning polnud kuni 
sõjaväeteenistusse tulekuni veetnud ühtegi ööd lahtise taeva all mägedes, jõe ääres või 
stepis. Enamasti magas ta juba kesköö paiku sügavat und. Veel mitte kordagi elus polnud 
teda ähvardanud mingi hädaoht, ja seepärast ta orienteeruski nüüd halvasti, närvitses ja 
kuulis kõikjalt kahtlasi hääli. 

Automaat laskevalmis, liikus Tjulpanov edasi. Äkki kaldus ta pisut rajast kõrvale, 
komistas vastu kivi ja kukkus. 

«Mis juhtus?» küsis juurdetõtanud Smoljartšuk sosinal ja kummardus Tjulpanovi 
kohale. 

«Ei... midagi.. .» Tjulpanov tõusis ja rapsis joppi. 

«Närveerid?» Vanem patsutas kaasatundvalt ja ergutavalt oma paarimehele õlale. 
«Kannata, sõdur, saad kindraliks!» 

Nad hargnesid jälle ja jätkasid vaikides liikumist piki piiri. Udu muutus raskemaks, 
taandus, täitis mäekurud, metsaservad, nõod ja niisked madalikud, vabastades oma 
vangistusest mäed, metsa ja kalda-äärse tasandiku. Kogu taevast katsid tihedad tumedad 
pilved. Mõne aja pärast hakkas taeva keskpaik helenduma, ilmus nähtavale ümar ja tuhm 
kuu. See ei paistnud kaua, ainult mõne hetke, kuid Tjulpanov 

jõudis ometi märgata Tisza kaldal kõrguval kaljul kaht peenikest rist-joont just nagu 
binoklis või käärpikkeilmas. See oli rauast rist, mälestusmärk noormehele ja neiule, kes 
olid hukkunud siin juba möödunud: sajandil. Rahvajutt rääkis, et nad olid teineteisesse 
armunud, kuid kurjad inimesed tahtsid neid lahutada. Nemad ei leppinud sellega. Neid 
laulatas oma liturgia kohaselt kevadine kuuvalge öö, inimeste eest salaja. Ainult ööbikud 
ülistasid nende õnne. Kuid varahommikul enne päikesetõusu läksid mees ja naine kõige 
kõrgemale kaljule, haarasid teineteisel kätest kinni ja hüppasid alla jäisesse vahutavasse 
Tiszasse. Nad olid otsustanud, et parem on surra koos kui elada lahus. Ja pärast, nende 
surma püstitasid head inimesed mälestusmärgi nende suure armastuse auks. 

Tjulpanov mõtles, et võib-olla kõndisid need armunud enne surma just sedasama rada 
mööda, mida mööda tema praegu kõnnib. Huvitav, mida nad enne surma rääkisid? Kas 
nad needsid oma timukaid? Kas nad palusid jumalat? «Mina oleksin oma õnne eest 
võitlema läinud ja poleks kaljult alla hüpanud.» 

Armunute kalju — nagu seda siin nimetati — jäi seljataha. Tjulpanov hakkas jälle 
oma teenistusest mõtlema. Aga mis siis, kui piiririk-kuja tungib praegu üle piiri, ujub üle 
Tisza, peidab ennast kivirahnude vahele või kaldavõssa? Pärani silmi uuris Tjulpanov 
pingutatult ööhä-marust, pööras lakkamatult pead kord vasakule, kord paremale, kord: 
tahapoole. Ta tahtis kuulda kõike, millest elas öine piir. 

Eespool rajaserval kerkis hämarusest esile midagi musta, mis sarnanes edasi hiiliva 
inimesega. Tjulpanov peatus, suunas automaadi, kahtlase laigu poole ja kutsus 
kokkulepitud märguandega vanema enda: juurde. 

Smoljartšuk ja Sangar jooksid käratult kohale. Nad mõlemad heitsid Tjulpanovi 
kõrvale maha. Koer oli rahulik. «Mis on?» küsis vanem sosinal. 


Noor sõdur viipas peaga sinnapoole, kus mustendas inimese siluett:: «Keegi seisab 
seal.» Smoljartšuk naeratas: «See on puu!» 

Tjulpanov langetas automaadi. Tal oli piinlik. Smoljartšuk lohutas teda: 

«Pole viga, ära ilmaaegu närveeri. Ka mulle viirastus esialgu iga põõsa tagant 
piiririkkuja.» 

Kaugelt Tisza tagant kostis kellaheli. Tjulpanov müksas Smoljart-šukki: 

«Kust see tuleb?» 

«Teiselt kaldalt, välismaalt,» vastas vanem rahulikult. «Küllap helistavad vist mõne 
püha puhul.» 

Liiguti edasi. Nüüd vaatas Tjulpanov ettevaatlikumalt mõlemale-poole, kuulatas 
kannatlikult öiseid helisid, kartes veel kord näha seda., mida pole, kartes tõsta valehäiret, 
sattuda kimbatusse. Nii liikus tsi sada meetrit edasi, ning kuulis äkki selgesti sahinat 
põõsas. Ta jäi häm- 

meldunult seisma, olles kahevahel, kas usaldada oma kõrvu või mitte, kas on tarvis 
signaliseerida vanemale või mitte. Kuid too kutsus ise teda enese juurde. 

«Kas kuuled?» küsis Smoljartšuk. 

«Jah,» sosistas Tjulpanov kangestunud huultega. 

Sangar kiskus rihma ja tikkus võsa poole. 

«Edasi!» käsutas vanem ja pöördus Tjulpanovi poole: «Minu järel!» 

Hoogsast ja tugevast Sangarist kaasa kistuna sööstis Smoljartšuk nägu ja käsi 
laukapuu-põõsais kriimustades läbi kaldavõsa ja jõudis teenistusvööndi juurde, kust sahin 
oli kostnud. Kui vaenlane oli üle piiri tunginud, süs pidi ta jätma oma jäljed siia, 
teenistusvööndile. Smoljartšuk süütas laterna. Jah, pehmel koheval mullal olid hästi näha 
mingisugused jäljed. Vanem kükitas ja hakkas neid tähelepanelikult uurima. Tjulpanov 
jälgis erutatult vilunud jäljeküti tööd. 

«Kas piiririkkuja?» 

«Neljajalgne piiririkkuja. Metssiga on vee juurde jooksnud. Märgi ära.» 

«Miks?» «Tuleb mõõta.» 

Tjulpanov lõikas käratult toimida püüdes ettevaatlikult oksa ja torkas selle mulda. 

«Nüüd aga läheme oma teed,» ütles Smoljartšuk. 

Nad läksid tagasi piilkonnarajale ja hakkasid jälle aeglaselt piki Tiszat edasi liikuma 
ning hoolikalt teenistusvööndit uurima. Mõni meeter ida pool piirimärki number 361 jäid 
piirivalvurid seisma. Nende tähelepanu köitis hobusekapjade jälgederida, mis paistis 
selgesti mustal hästi kobestatud mullal. Smoljartšuk kükitas ja uuris vaikides jälgi. 
Tjulpanov ootas, et vanem tõuseb ja ütleb rahulikult: «Hobune on läinud vee juurde.» 
Vanem aga vaikis. 

«Kas hobune pole ehtne?» küsis kannatuse kaotanud Tjulpanov. 

«Paistab küll niiviisi olevat.» 

Jätkates jälgede uurimist, jäi Smoljartšuk ärevalt mõttesse. Kelle hobune võis sattuda 
öösel siia, otse piirile? Jäljed kulgesid ainult ühes suunas — meie poole. Kui see oli 
kolhoosi hobune, siis ei saanud ta ometi lennata Tisza kaldale läbi õhu ja tagasi tulla 
mööda maad? Kus on need jäljed, mis viivad jõe kaldale? 

Smoljartšuk pühkis niiske mullaga määritud käed kasteses rohus puhtaks ja tõusis 
püsti: 

«Hoia nüüd silmad lahti, Tjulpanov!» 


Vaikselt, valvsalt, valmis iga hetk ründama või ennast kaitsma, liikusid nad mööda 
hobuse jälgi. Sangar muutus üha rahutumaks, rebis rihma, lõi oma siidja karva turri ja 
niutsus kannatamatusest. Smoljartšuk ja Tjulpanov liikusid kiiremini, peaaegu joostes. 
Jahedast kal-daudust kerkisid äkki välja Sonjašna mäe all asuvad viinamarjaaiad. Sangar 
rebis paremale. Smoljartšuk süütas laterna ja valgustas eilsest paduvihmast uhutud pinda. 
Sellel mustendasid värsked sügavad suured 

saapajäljed. Kontsadel oli rautatud ääris ja taldadel konarlikud plaadikesed. 

«Piiririkkuja!» 


Kordoni suurde magamisruumi tormas ust paugutades korrapidaja Tarass Vološenko: 
«Relvade juurde!» 

Linad, tekid ja padjad hakkasid lendama. Kõik piirivalvurid, kes puhkasid pärast 
toimkonda, kargasid ühe hetkega voodist välja. Kõik riietusid ja relvastusid nagu üks 
mees. 

Ülitähtis Vološenko kihutas edasi. Talle tõttas vastu käigu peal pluusi nööpides 
kordoni ülem. 

Vološenko oli nii erutatud, nii suure innuga täitis ta oma teenistuskohuseid, et ei 
saanud otsekohe kaptenile piiril juhtunust ette kanda, vaid hakkas kogelema. Viimaks 
suutis ta erutusest toibuda ja raporteeris: 

«Seltsimees kapten! Reamees Tjulpanov kannab ette orientiirilt viis: mõned meetrid 
ida pool piirimärki number kolmsada kuuskümmend üks on avastatud piiririkkuja jäljed, 
mis viivad meie poolele. Kordon on häirekorras üles aetud. Smoljartšuk jälitab 
piiririkkujat Niiske nõo suunas.» 

Šapošnikov eemaldas parema käe rahuliku ja enesekindla liigutusega katte viienda 
kordoni ning selle ümbruskonna kaardilt. Tema käsutuses olid piiratud minutid, kuid ta ei 
kiirustanud. Enne kui tegutseda, tuleb kas või lühidaltki olukorda hinnata. Võttes 
binoklit, kaarditaskut, tagavarapidemeid püstolile, granaate, rakettpüstolit ja 
rakettpadruneid, mõtles Šapošnikov: jäljed avastati piirimärgi nr. 361 juures. Piiririkkuja 
suundus vahtkondadest katmata Niiskesse nõkku. Kuidas ta edasi läheb? Tõenäoline on, 
et ta ei lahku mugavast nõost: seda katab tihe padrik, selle põhjas on oja, see on samblane 
ja selle ülemine ots jõuab peaaegu külavaheteeni, mis viib Javori maanteele. Šapošnikov 
tegi otsuseks katta piir täiendavate vahtkondadega ja paisata grupp piirivalvureid 
tagalasse, piiririkkuja teed ära lõikama. Ta andis kordoni korrapidajale käsu, et too 
teataks komandantuuri staapi olukorrast ja tema otsusest, istus sadulasse ja kihutas Niiske 
nõo suunas Smoljartšukile järele. 


Õpetaja ja Lambur lahkusid kellatornist juba sel tunnil, millal udu kattis veel täielikult 
Tiszat ja tema lauskjat vasakpoolset kallast. Nad liikusid jõe kaldale peaaegu kobamisi, 
riskides sattuda ungari piirival-vepatrullile. Tublisti abistas neid Lamburi naine oma 
tööga kellatornis: mehed orienteerusid valendavas pimeduses kellahelina järgi. Tugev 
kellahelin kostis nagu otse kõrva äärest, kuid kivikiriku hiiglakorpust polnud üldse enam 
näha: see oli alusmüürist kuni tipuni uttu kadunud. 

Ka kõige terasem piirivalvurisilm poleks suutnud märgata selles: udus Lamburit ja 
Õpetajat. 


Salakuulajate turjal olid rasked seljakotid, vööl granaadid, taskutes püstolid, ja nad 
astusid hoogsalt, kuid käratult, olid nähtamatud ja kuulmatud nagu olevused, keda on 
sünnitanud udu ning kes ainult udus elavadki. Nad jõudsid otse Tisza veepiirile. Siin oli 
pisut valgem kui mujal, seepärast hakkasid salakuulajad hallist udust oma musta 
riietusega välja paistma. Dubaševitš võttis kandami seljast ja laskis selle ettevaatlikult 
oma kaaslase jalge ette. Too harutas ruttu ja osavasti kompsu rihmad lahti. See oli väike 
kummist paat, mis oli varustatud suruõhu kotiga. Kellamees avas kraani ja paat hakkas 
kiiresti paisuma, kasvama, ümarduma. 

Lambur tõmbas Õpetajat pintsakuhõlmast — tähendab, tuli valmis olla. 

Paat libises hääletult vette. Osavasti balansseerides astus Lambur selle pardale. 
Dubaševitš tegi sedasama ja paat eemaldus kaldast. Udus kajas kellahelin. 

Tisza kiire vool kandis paadi jõe paremale, kõrgele, võssa kasvanud kaldale. 
Dubaševitš suunas automaadi tumedate põõsavarjude poole, teejuht aga haakis 
pootshaagi uhutud pajujuurikatesse, kükitas, ning vaatas ringi, olles valmis vabastama 
paati kohe, kui siin peaks leiduma piirivalvureid. Ta kinnitas paadi ettevaatlikult kalda 
külge. 

«Ega sa ei eksinud?» küsis Dubaševitš sosinal saksa keeles ja vaatas helendavat 
kompassi. 

Teejuht raputas pead: 

«Ärge muretsege. Kell kostab vasakult. Tähendab, et vool tõi meid õigesse kohta.» 

Lambur vabastas vöö küljest hobuse kabjad, kinnitas need käte ja jalgade külge ning 
väljus neljakäpukil paadist. Ta seadis oma selja tee-nistusvalmilt Õpetaja ette. Too istus 
oma teejuhile selga. Püüdes jalgadega pinnast mitte puudutada, pööras ta «hobuse» kalda 
poole. Piisoni instruktsioon kohustas teda ületama piiri ainult nõnda — ratsa teejuhi 
seljas. Dubaševitš ei teadnud, et Piison käskis teda korrata Clarki võtet. 

Lambur haistis kaalutleva järjekindlusega nagu loom õhku ja kuulatas, kas ei kanna 
öine tuul talle ninna mahorkast läbi imbunud sõdu-risineli lõhna, kas ei praksu mõni 
oksarisu piirivalvuri jala all. Nii liiguti edasi. Kõik oli vaikne. 

Õnnelikult ületati teenistusvöönd. Mööduti ammugi sööti jäetud ja metsistunud 
piirilähedasest keelatud alast, jõuti viinamarjaaedade juurde — ja seda ilma peatuseta, 
ilma puhkuseta. Lambur hingas raskesti, ta peaaegu kähises, ta jõutagavara oli lõpukorral, 
selg märg, kuid ta liikus üha kaugemale Nõukogude territooriumi sügavusse. 

«Aitab küll!» kamandas Dubaševitš sosinal. 

Lambur peatus. Õpetaja ronis ettevaatlikult ta seljast maha, istus oma teejuhi kõrvale, 
embas teda õlgadest ja võttis taskust välipudeli konjakiga: 

«Kinnita keha!» 

Lambur võttis pudeli ja jõi ilma hinge tõmbamata selle peaaegu tühjaks. 

«Võid oma kellatorni tagasi minna. Hüvasti!» ütles Dubaševitš. «Aga kuidas 
kraamiga jääb?» Lambur raputas kergelt lamedat kompsu oma seljal. 

«Vii tagasi. Küll pärast õiendame. Mine!» 

«Hüvasti! Annaks jumal teile. . .» kähises teejuht Õpetajale kõrva. «Olgu muld sulle 
kerge, kellamees!» lausus Õpetaja mõttes ja kadus uttu. Oma saapad määris ta enne 
kemikaalidega kokku. 


Vaenlast jälitades nägi Smoljartšuk, et Sangar liigub mööda värskeid, lausa 
verivärskeid jälgi. Koer pidi iga hetk piiririkkujale järele jõudma. 

Sangar vedas Smoljartšuki endaga kaasa üle järsu mäenõlva ja sööstis pimedasse 
metsa. 

Tjulpanov jooksis kaua ja ennastsalgavalt Smoljartšuki kannul, kuid tundis siis tugevat 
väsimust. Vaatamata oma visadusele ja soovile olla instruktori kõrval, jäi ta iga minutiga 
vanemast üha kaugemale. Peagi hakkas ta sammu käima ja jäi päris maha. Smoljartšuk 
jõudis tema silmist kaduda. Tjulpanovil oli häbi oma nõrkuse pärast, aga midagi polnud 
parata. Kuid noor sõdur kannatas ilmaaegu: ta ei teadnud veel, et isegi kõige 
vastupidavam, treenituni jooksja ei suutnud Smoljartšu-kiga sammu pidada. 

Pärast lühikest puhkust jooksis Tjulpanov edasi. Vanem oli kaugel ees. 

Sangar aga lisas aina kiirust. Juba ei suutnud Smoljartšukki temaga sammu pidada. 
Niisugust tempot võis vastu pidada veel viis, viimast jõudu kokku võttes — kümme 
minutit. Tõepoolest, varsti tõmbas Smoljartšuk rihmast ja haaras puust, et Sangarit pidada 
ja hinge tagasi tõmmata. Koer peatus ja tõusis tagumistele käppadele. Raskelt 
hingeldades ja higist leemendades uuris Smoljartšuk metsa — kas piiririkkuja pole ehk 
end siia kuhugi ära peitnud. Kõik tundus aga olevat vaikne. Vaikust usaldamata vabastas 
Smoljartšuk rihma ja käskis Sangaril ette joosta: 

«Jäljed, jäljed! Otsi!» 

Vabaks saanud koer sööstis nagu jaksas tumeda kuusevõsa suunas. Teejuht, kes seal 
peidus oli, kargas maast üles ja jooksis paksu männi taha, et selle varjust koera tulistada. 
Tal oli juba püstol peos, kuid tulistada ei jõudnud — Sangar kargas üles ja haakis ennast 
hammastega piiririkkuja paremasse käsivarde, nii et see valust vingus. Ta viskas püstoli 
käest ja peksis koera jalgadega, püüdes ennast temast vabastada. .. 

Kohalerutanud Smoljartšuk viskus vaenlasele otsa ja sidus ta kinni. Siis käskis ta 
koera istuda ja tulistas rakettpüstolist, andes kordoni-ülemale märku, et jälitamine oli 
edukalt lõppenud. Sangar istus kuulekalt 

vanema jalge juures. Ta värises üleni kurjusest, rahuldamatust võitlusinstinktist. 

Tjulpanov tormas läbi võsa ja jõudis metsalagendikule. Kinniseotud piiririkkujat nähes 
jäi ta seisma. Esmakordselt elus nägi ta nüüd oma silmaga elusat vaenlast. 

«Vaata seda murdvarast,» ütles Smoljartšuk, «ja pea meeles, missugune ta on, sinu 
poolt esimesena kinni nabitud piiririkkuja.» 

«Aga kas siis mina.. .» 

Noore piirivalvuri aus ja õiglane nägu kajastas kõike, mis tema hinges toimus. Saanud 
jagu kohmetusest ja hämmeldusest kuulutas ta kindlalt: 

«Selles kinninabimises pole minul küll mingeid teeneid.» Piiririkkuja hakkas raskelt 
oigama ja kähisema. 

Aimamata, et tabatud vaenlane sureb, heitis Smoljartšuk talle üle õia põlgliku pilgu. 

Samal hetkel kargas läbi võsa metsalagendikule valge lauguga must hobune. Tema 
seljas istus nagu sadulasse valatult Šapošnikov. Smoljartšuk kandis ette: 

«Seltsimees kapten, piiririkkuja on kinni võetud. Elusalt.» 

Kordoni ülem tuli hobuselt maha ja peatus piiririkkuja ees. Too oli aga juba surnud. 

Šapošnikov pööras oma küsiva pilgu üllatunult Smoljartšukile. Vanem oli ilmselt 
nõutu. 


«Ta oli elus, seltsimees kapten. Ausõna!» õigustas vanem ennast. «Te ei leia tal ühtegi 
haava.» 

Šapošnikov katsus piiririkkuja pulssi ja vaatas tema silmateradesse: «Südamerabandus 
või. . . mürgitas enese.» «Millal ta siis jõudis? Käed olid tal ju seotud.» 

Šapošnikov võttis ettevaatlikult diversandi padrunitaskust granaadi ja eemaldas sellest 
sütiku. 

«Vana kala!» tähendas ta. «Kuhu ta kippus? Mis ülesanne tal oli?» Vaikinud hetke, 
sirutas ta käe noorele sõdurile: «Õnnitlen teid hea alguse puhul, seltsimees Tjulpanov! Ja 
teid, seltsimees vanem, ümmarguse arvu puhul. Neljakümnes! ... Ja viimane.» 

«Neljakümnenda vastu ma ei vaidle, aga selle vastu, et viimane...» Smoljartšuk 
kohendas pluusi, silus käega üle juuste ja võttis valveseisangu. «Seltsimees kapten, palun 
teid samme astuda ülemuse ees, et mind jäetaks üleajateenijaks.» 

Šapošnikov sirutas vanemale käe: 

«Heameelega toetan teie palvet, seltsimees Smoljartšuk.» Ta vaikis ja lisas siis 
naeratades: «Pean teile tunnistama, et ma kuni viimase hetkeni ei uskunud, et jätate 
kordoni maha.» 

«Oleksingi maha jätnud, kui ma. . . poleks taibanud, et ma pole veel piiril õieti 
töötanudki.» 

«Noh, mis te nüüd! Kas see töö pole siis õige töö?» Šapošnikov viitas peaga surnud 
diversandi poole. «Teha kahjutuks nelikümmend tao- 

list lurjust! Võib-olla hoidsite te täna ära elektrijaama õhkulaskmise või mõne 
rongiõnnetuse...» 

«Nii ta küll on, muidugi...» vastas Smoljartšuk. «Aga on siiski ehk midagi, mida ma 
pole siin piiril veel ära teinud.» 


KOLMETEISTKÜMNES PEATÜKK 


Varajase koidu ajal tulid kindral Gromada, polkovnik Šatrov ja major Zubavin Musta 
metsa, kus lebas piiririkkuja laip. Seal viibis juba peale kordoni ülema ja tema 
piirivalvurite ka üksuse staabiülem. Gromada kuulas ära tema ettekande ja küsis laibale 
osutades: «Kas ta tuli üksi?» 

«Seni pole veel teada, seltsimees kindral.» 

«Organiseerige viivitamatult jälgede uurimine tagasisuunas.» 

«Just nii! Lubage käsutäitmisele asuda!» 

«Minge. Ootan teie ettekannet rajooni osakonnas.» 

Mõne minuti pärast kadusid üksuse staabiülem, kapten Sapošnikov ja vanem 
Smoljartšuk oma teenistuskoera Sangariga metsa. 

Gromada pahvis pahaselt oma kustumatut piipu Šatrovi ja Zubavini poole ja lausus 
tusaselt: 

«Rohelised mütsid rikkusid teil ära kogu supi, seltsimehed tšekistid. Nüüd ei ütle 
piiririkkuja enam midagi, kuhu ja kelle juurde ta läks. Tal pole ühtegi kuuli- ega 
täägihaava, kuid ometi on surnud.» 

Gromada andis laipa valvavatele piirivalvuritele käsu eemalduda. 

Ühesuguste põlglike nägudega astusid kindral, polkovnik ja major õitsva kontpuu 
juurde, mille all oli leidnud enesele viimase varjupaiga Lambur, kellel oli olnud tabamatu 


piiriületaja ja salakaubavedaja kuulsus. Tema jopi varrukas ja püksisäär olid Sangari 
teravate hammaste poolt puruks rebitud. Ta lebas näoga taeva poole, seotud käed kramp- 
likult ristluude alla tõmmatud. Nööridega kokku seotud lühikesed paksud jalad olid 
peaaegu lõua alla konksu tõmmatud. Lodevad põsed olid tal punsunud, mustaks 
tõmbunud. Lihav nina soolatüükaga parema sõõrme kohal oli viltu vajunud ja moonutas 
nüüd nägu. Rippuval näritud huulel oli tardunud must veri. Väikesed sügavale auku' 
langenud silmad olid massiivsete sarvprillide varjus. Laiba määrdunud pruunid juuksed, 
tema tume jopp, rinnaesine, pea, nägu, käed ja jalad — kõik olid kaetud kontpuult 
langenud kahvatukollaste õielehtedega. 

«On see tema või mitte? See, keda me ootame, või keegi teine?» Gromada astus 
lähema kuuse juurde ja murdis lopsaka oksa, hoolikalt puhastas ta laiba pudenenud 
õielehtedest. «Nüüd on hoopis teine asi. Puhas natuur. Ilma ilustusteta. Lõust.» Gromada 
pöördus Zubavini poole: «Laip antakse teie korraldusse, seltsimees major. Laadige ta 
peale ja toimetage enda juurde. Kõik selle, mis edaspidi teha tuleb, toimetame ära seal, 
teie juures. Läki!» 

Pekstes kuuseoksaga vastu säärikut, suundus Gromada auto poole. Javoris julgeoleku 
rajooniosakonnis otsiti laip kõigepealt hoolikalt läbi. 

See polnud kerge töö. Tuleb läbi kombata sadu meetreid õmblusi — kas ehk ei ole 
neisse peidetud mingi pehme, hoolikalt kokku pandud paberileheke, millel on 
salaandmed. Tuleb üles harutada vooder kõikjal, kus seda on — seal võib olla peidus 
instruktsioon. Tuleb kannatlikult lahti võtta kõik piiririkkujaga kaasas olnud padrunid, — 
kas ei asu äkki ühes neist šifreeritud teksti. Tuleb eemaldada tallad saabastelt, pinsolid, 
kapid ja kontsaplekid, — kas ei ole nende vahele pistetud mõni eriti tähtis asitõend, mis 
annaks tunnistust piiririkkuja vaenulikust tegevusest. Tuleb avada kellakapslid, uurida 
luubiga selle mehhanismi — kas pole ehk sinna pistetud osava käe poolt mingi käsk luu- 
rekeskuselt. Tuleb hoolikalt läbi vaadata kõik rahatähed — kas et leidu neil salakirja. 
Lõpuks tuleb läbi uurida viimane kui ese, mis oli kurjategijal kaasas — kas ei aita ehk 
need kaasa mingi saladuse avastamisele. Ja lõppude lõpuks tuleb toimetada lahkamine, 
teha maos sisalduvate ainete analüüs. 

Pärast Zubavini ning tema abiliste pingutavat ja kestvat tööd asetati sõduri 
telkmantliga kaetud lauale kaasaskantav raadiojaam, siirid ja koodid, radiogrammide 
vastuvõtu- ja saategraafik, suur summa raha, pass, sõjaväepilet ja kolhoosi poolt antud 
õiend Andrei Andrejevitš Solontšaki nimele, püstol, padrunid selle juurde, kaks granaati, 
nuga ja šifreeritud kiri luurekeskusest, mis oli adresseeritud Homerose nimele. 
Kahekümne esimene instrueeris üksikasjaliselt, kõige tõsisema tooniga oma residenti, kes 
pidi olema söödaks nõukogude luurajatele. 

Kuni arst piirivalve sanitaarüksuses toimetas laiba lahkamist (esimese pealiskaudse 
vaatluse tulemusel oli ta järeldanud, et piiririkkuja on mürgitatud), võtsid Gromada ja 
tema kaaslased aset Zubavini kabinetis. 

«Niisiis, nüüd on meil asi täielikult selge,» tähendas Zubavin. «Nüüd on veenvalt 
tõestatud, et Batura on resident.» 

Gromada vaatas majorile selle etteheitva pilguga, millega vali isa peatab oma 
lühinägelikku poega, — vaikiva, kuid äärmiselt paljuütleva vaatega. «Vara rõõmustad, 
pojake,» kõneles see pilk. 


Šatrov istus diivaninurgas ja silmitses ainiti teeklaasi. Ta huuled olid tugevasti kokku 
surutud, põselihased kivistunud. Meelekohtadele olid paisunud sinised sooned. Ta 
mõtles, analüüsis, kahtles, püüdis aimata, argumenteeris, vaidles enesele vastu, siis jälle 
veenis. 

Kindrali pilk ja polkovniku võõrastav vaikimine panid Zubavini häm-melduma. 
«Milles asi seisab?» mõtles ta ärevusse sattudes. «Miks nad isegi nüüd ei nõustu minuga? 
Miks ei veena neid isegi niivõrd kaalukad asitõendid nagu raadiojaam, raha, uus 
instruktsioon luurekeskuselt?» Zubavin polnud harjunud kõrvale jätma tõenäolisi 
versioone, kuni ta polnud lõplikult nende kõlbmatuses veendunud, ja seepärast jätkas ta 
endise-näilise enesekindlusega: 

«Mulle tundub, et Batura ei paku meile enam mingit operatiivset 

huvi. Ta tuleb arreteerida ja kohtu alla anda. Asitõendeid tema kuritegevuse kohta on 
meil rohkem kui tarvis.» 

«Just,» nähvas kindral majori sõnadele vahele, «rohkem kui tarvis. Ja just see, Jevgeni 
Nikolajevitš, mulle ei meeldigi.» 

Polkovnik Šatrov ei lausunud ka nüüd midagi: ta vaikis ega pööranud pilku klaasilt 
külma teega. 

«Mis teile ei meeldi, seltsimees kindral?» küsis Zubavin seesmiselt üha valvsamaks 
muutudes. Küsimus tuli talt inertsi mõjul. Ta juba aimas, mis kindralile ei meeldinud. 

«Vaadake asjale kainemalt, Jevgeni Nikolajevitš, sellele asitõendite kuhjale,» seletas 
Gromada. «Minu arvates pole siin kõik korralikult kinni kaetud ja hoolikalt kokku 
õmmeldud. Kas siis luurekeskus ei taipa, et kui see kõik satub meie luure kätte, siis on 
residendi ja tema agentuuri sissekukkumine kindel?» 

Gromada puhus suitsu oma mustast piibust Šatrovi poole ja vehkis selie kohe käega 
laiali. 

«Seltsimees polkovnik, mida teie ütlete?» 

Šatrov kergitas pead ja heitis hajameelse pilgu salakuulaja varustusele, mis oli laual 
kuhjas. 

«Ja mulle ka ei meeldi terve see lugu, seltsimees kindral. Kuid veelgi enam ei meeldi 
mulle teine asi. Miks ja millal mürgitas ennast see kahekümne esimene saadik? Mulle 
öeldakse, et ta hammustas katki mürgiampulli, kuna ei tahtnud sattuda elusalt meie 
piirivalvurite kätte. Mina aga pole sellega nõus.» 

Zubavin taipas tervet Šatrovi keerulist mõttekäiku. Ta oli juba võimeline vastama 
Šatrovi poolt esitatud küsimusele, kuid vaikis: pidas ebasobivaks kasutada teise 
mõttekäigu vilja. 

«Miks ma ei ole nõus niisuguste väidetega?» jätkas Šatrov. «Kahel põhjusel. Esiteks: 
piiririkkuja suus me ei avastanud mürgiampulli kilde. Teiseks: liikudes mööda 
piiririkkuja jälgi, me nägime, kui raske oli talle tee, eriti viimased kakssada meetrit. Nii 
nagu liikus tema, võis kõndida vaid surmavalt haavatud inimene. Jah, öeldakse, et 
viimasel hetkel, kinnivõtmisel pani ta raevukalt vastu, püüdis koera maha lasta. See ei 
tähenda midagi: meeleheide andis talle jõudu. Tähendab, et piirivalvurid sidusid ta kinni 
siis, kui ta oli juba agoonias. Tähendab, ta oli mürki saanud juba ammu enne, kui tundis 
oma olukorra lootusetust. Küsime: miks ja mis põhjusel ta end mürgitas?» Šatrov muigas. 
«Kas ta oli elust tüdinud? Vaevalt küll. Tuleb otsida teisi põhjusi. Tema, minu arvates ...» 


Šatrov jäi vait ja vaatas tuppa astuvale kaptenile otsa — tulija oli piirivalve 
sanitaarüksuse ülem. Sõjaväearst asetas kindrali ette paberilehe — laiba lahkamise 
tulemused. Gromada luges tähelepanelikult, vaikides ja lausus: 

«Meie oletused on kinnitust leidnud. Mürk on võetud sisse koos konjakiga kaks tundi 
enne surma saabumist.» 

«Ja mürki ei võtnud ta muidugi vabatahtlikult,» jätkas Šatrov. «Keegi oli valanud 
konjakisse aeglaselt mõjuvat mürki. Aga kes? Too, 

kes oli saatnud välja selle töölooma, too, kes tahab mängida meiega suurt mängu. 
Lühidalt öeldes, seltsimehed, ma olen nüüd lõplikult veendunud, et Crapsi luurekeskus on 
meid senini ninapidi vedanud. Homeros pole resident, vaid hernehirmutis. Ja too 
mürgitatu pole sidemees, vaid dekoratsioon. Ja nad mõlemad on suitsukatteks 
operatsioonile «Mägede kevad», mõlemad on rünnakuks valesuunas. Craps ohverdas 
väikesi, et päästa suuri. Eesmärk pühendab abinõu. Mis siis nüüd teha?» küsis Šatrov 
kindralile otsa vaadates. 

Vaatamata sellele, et küsimus oli ääretult tähtis, puhkes Gromada naerma: 

«Sedasama, mis varemgi. Laseme ennast ninapidi vedada. Teeme niisuguse näo, et me 
peame residendiks Homerost, kuid samal ajal võtame tarvitusele energilisi abinõusid, et 
leida tõeline resident ja paljastada «Mägede kevade» lähtepositsioonid. Millele lootis 
luurekeskus, kui ta saatis tolle võltssidemehe võltsresidendi juurde? Minu arvates oli 
Craps veendunud, et tema saadik satub lõksu, et me ei saa teda kätte elusalt ja et me 
juubeldame, kui avastame tema juures nii palju asitõendeid, kui avastame, et ta pidi 
minema resident Batura juurde. Kuid mis on Crapsi edasine kavatsus? Ta oletab, et me 
peame nüüd keskendama oma tähelepanu Baturale. Ei maksa siis petta Piisoni lootusi! 
Las Batura jääb veel vabadusse. Ta ei pääse nüüd nagunii meie käest ega kujuta ka endast 
antud etapil ohtu. Minu arvates peame me nüüd toimetama tema jälgimist jämedamalt, 
vähem maskeeritult ja sellesamaga tõendama ehtsale Javori residendile, keda me veel ei 
tunne, et me oleme Crapsi õnge otsa läinud. Kas selle plaaniga on kõik nõus?» 

Nõupidamise katkestas piirivalveüksuse staabiülema ilmumine Zubavini kabinetti. 

«Seltsimees kindral, teie käsk on täidetud. Kas lubate ette kanda?» «Kandke ette.» 

«Jälgede vastassuunalisel uurimisel avastati kivisel mäenõlval veel ühed jäljed. 
Oletame, et teine piiririkkuja ületas piiri ratsa esimese seljas.» 

«Ei või olla!» vaidles Gromada pahaselt vastu. «Pärast Kolumbust näete te veel kaua 
viirastusi, et kõik salakuulajad ületavad piiri tema kombel. Seda ei saa olla!» kordas 
Gromada. «Primitiivne! Šabloonne? Kus on vanem Smoljartšuk?» 

«Asus mööda teisi jälgi liikuma. Kuid jäljed on kemikaalidega nii tugevasti kaetud, et 
Sangar ei taha neid hästi võtta. Ainuke lootus on jäljekütt Smoljartšuki peal. Ootan teie 
käsku, seltsimees kindral.» 

Gromada pöördus Šatrovi ja Zubavini poole: 

«Sõidame piirile!» 

Algas jälitamine — nagu sellistel juhtumitel ikka. 

Kestvad, mitmepäevased otsingud, mis organiseeriti piirivalvevägede jõudude poolt 
laial rindel, lõppesid edutult. Teine piiririkkuja oli jäljetult kadunud. 


NELJATEISTKÜMNES PEATÜKK 


See osa «Mägede kevade» plaanist, mis käis John Fine'i esimese käealuse Dubaševitši 
kohta, nägi ette teejuhi surma. Andnud temale mürgitatud konjakit, jättis Dubaševitš, kes 
kandis Õpetaja valenime, Lamburiga hüvasti ja jätkas nüüd juba üksi, omal jõul ja riisikol 
liikumist Nõukogude territooriumi sügavusse Piisonilt saadud kursi järgi. Ta möödus 
Javorist vähem asustatud ümbruse kaudu ja jõudis läbi kolhoosiaedade Kamenitsani, 
mille kaldal kulges raudtee. Esimest kaubarongi kasutades suundus ta põhja poole. Seal, 
kõrgel mägedes, lahkus ta ühes kõrvalises jaamas kaubarongilt ja istus ümber reisirongi 
Javor—Lvov. Varahommikul oli ta juba Lvovis. Siin, suures linnas, kus oli palju 
tuhandeid elanikke, tundis Dubaševitš ennast väljaspool hädaohtu. Piisoni plaan 
kindlustas talle Lvovis kindla peavarju. Tema võttis enda juurde korterisse keegi Lvovi 
raudtee garaaži mehaanik, kes oli juba ammugi, Pilsudski ajast, Piisoni luureagent. 
Salakorteri peremees andis Dubaševitšile hommikueinet ja pani ta magama. Mõne tunni 
pärast äratas ta külalise ja asetas selle ette paki pabereid: 

«Siin on kõik teie dokumendid. Võite ennast tööle vormistada.» 

Õpetaja uuris põhjalikult dokumente, mis olid osavalt valmistatud Nikolai Grigorjevitš 
Stupaki, esimese liigi autojuhi nimele, kes oli pärit Kiievi oblastist. Ta vormistas ennast 
tööle. Vormistamine läks libedasti, kuna seda toimetas salakorteri pidaja. Stupak võeti 
autojuhiks, ta sai oma käsutusse võimsa metsaveomasina, komandeerimisrahad, 
tunnistuse, teekonnal ehe, võttis peale toidu- ja bensiinitagavara. Ta pani oma vanavõitu 
kohvri kabiini ja asus kaugele reisile — Taga-Karpaatiasse, Javori rajooni, kus Lvovi 
raudteelased töötasid iseseisvalt, oma jõududega, neile määratud metsalangil. Ületanud 
Karpaadid, sõitis Õpetaja nüüd päise päeva ajal mööda maad, mille ta nädala eest oli 
läbinud salaja südaööl. 

Javoris astus ta sisse raamatukauplusse ja ostis sealt silmakirjaks «Taga-Karpaatia 
teejuhi». Samal ajal jõudis ta, nagu Piisoni instruktsioon ette nägi, teatada Ristile 
šifreeritud keeles järgmist: «Olen Õpetaja, luurekeskuse agent, ja nagu näete, jõudsin 
elusalt ja tervena üle piiri, olen legaliseerunud ja juba täidan oma osa «Mägede kevade» 
plaanis.» 

Krõž vastas Õpetajale omakorda kokkulepitud signaaliga, mis tähendas: «Sain kõigest 
aru. Teie juht Tšernogoorlane on samuti õnnelikult Javorisse jõudnud, saadab teile 
tervitusi ja käsu: tegutsege nii, nagu oli kokku lepitud. Kui tuleb ette raskusi, siis tulge 
siia ja te saate minu kaudu Tšernogoorlase instruktsioone.» 

Stupak lahkus kauplusest ja sõitis edasi. 

Metsalank, kuhu Stupak oli komandeeritud, et vedada mahavõetud puitmaterjali 
raudtee äärde, asus kõrgmägedes, Musta oja mäekurus. Metsapunkti ülem ja tema kontor 
asetsesid tunduvalt madalamal, Javori kaugemas servas, kellegi ungari krahvi endises 
jahimajakeses. 

Stupak ilmus langi ülema insener Borissenko juurde ja kandis ette 

oma kohalesaabumisest. Too avaldas kärarikkalt oma heameelt kauaoodatud täienduse 
üle tema vaesevõitu masinapargile ning autojuhi mehise välimuse üle. 

«Suurepärane! Tore! Kas juba sõite? Jõite? Olete teekonnast väsinud?» 

«Ärge minu pärast muretsege, seltsimees ülem. Olen sitke poiss ja hoopis raskemaidki 
päevi näinud. Ühe sõnaga — endine rindemees.» 

«Rindemees on ikkagi ka inimene. Tulite üksi, ilma perekonnata?» 


«Poissmehel peret ei ole. Mis käsu te mulle annate, seltsimees ülem?» küsis autojuht 
Stupak kategooriliselt kõigist insener Borissenko hoolitsuseavaldustest ära öeldes. 

«Käsin teid kõigepealt endale peavari otsida. Kuhu teid panna? Kas taevaalusele 
Verhoviinale lähemale või Tisza kaldale?» 

«Kuhugi linnale lähemale, seltsimees ülem. Tahan õhtuti õppida.» Stupak kraapis 
küünega karedat peopesa. «Võtsin endale suure eesmärgi, seltsimees ülem: tahan 
valmistuda tehnikumi astumiseks. Palun teid, et ma saaksin elukoha linnale lähemale.» 

«Linna lähedal on kõik korterid juba võetud. Jäite hiljaks, seltsimees Stupak. Kuid 
pole viga, küll me midagi välja nuputame.» 

«Autojuhid räägivad, et raudteevalvur Dudari majas olevat ruumi,» tähendas Stupak. 

«Tõsi, see oli mul meelest läinud,» rõõmustas insener. «Saadame su. Dudari juurde. 
Need on head inimesed. Mine sinna ja ütle, et ma saatsin ajutiseks elama. Pererahvas on 
asjaga kursis, me oleme nendega varemgi kokku leppinud.» 

Stupak raputas eitavalt pead: 

«Ei lähe. Kuidas siis nii, «minge»? Inimesed näevad mind ju ikkagi esimest korda. 
Kirjutage Dudarile kiri.» 

«Oh sind küll! Tuleb välja, et kuigi oled sohver, on sul siiski bürokraatlikke kalduvusi. 
Hea küll, ma kirjutan. Ja kirjutan ka kordonisse propuski saamiseks. Jätke oma paberid 
sila.» 

Metsalangi ülem Borissenko, hea ja ülla iseloomuga mees, istus laua taha ja kirjutas 
lühikese kirja, milles ta kõige sõbralikumate ja soojemate sõnadega palus Ivan 
Vassiljevitš Dudari ja tema tütart Aljona Ivanovnat, et nad annaksid oma majas ajutiselt, 
kuuks-pooleteiseks, ruumi autojuht Nikolai Grigorjevitš Stupakile, kes on talle väga 
vajalik. 

Jätnud auto metsapunkti kontori õuele, võtnud kohvri ja insener Borissenko sedeli, 
suundus Õpetaja Dudari poole. Ta oli rahulik ega aimanudki, et sammub vastu oma 
hukkumisele. 

Dudari maja asus raudtee ääres puutumatus metsas, väikesel lagendikul, mis oli 
piiratud kooritud, ajast, päikesest ja vihmast hõbetunud nulupuust roovlattidega. 

Õuenurgas otse raudtee kõrval piiras madal aed väikest meteoroloogiajaama — see oli 
Ivan Vassiljevitši tütre ja vanem Smoljartšuki naise Aljona majapidamine. 

Aljona, bloknoot ja pliiats käes, liikus ühe mõõteriista juurest teise juurde, märkis üles 
termomeetri, hüdrograafi ja barograafi näitajaid. 

282 

Metsatihnikust kostis kiiresti valjemaks muutuvat lõbusat vilet ja raskeid samme kõval 
pinnasel. «Andrei!» rõõmustas Aljona. Ta jooksis tara äärde, asetas peopesad aiateivaste 
teravatele otstele ja hakkas naeratades meest ootama. Puude tagant ei tulnud nähtavale 
jändrik, pisut aeglasevõitu ja väärikas Smoljartšuk, vaid pikk, peenikese kaelaga ja kiire 
sammuga mees, seljas pruun kalevist kuub. Ta käes oli väike kohver. Aljona ohkas 
pettunult, tõmbus tõsiseks, eemaldus aia äärest ja jätkas oma tegevust. 

Pruuni kuuega mees jäi meteoroloogiajaama aia taha seisma ja pani kohvri maha. 

«Tervist!» ütles ta, võttis kantud ja päikeses pleekinud sonimütsi peast ja lükkas peoga 
üle tumedate, pisut lokkitõmbuvate juuste. 

Aljona katkestas hetkeks oma tegevuse mõõteriistade juures ja vastas tervitusele 
napisõnaliselt. 


Võõras aga ei lahkunud. Ta silmitses tütarlast vaikides ja naeratas, nagu oleks ta teda 
juba ammusest ajast tundnud. See pani Aljona üllatama ja kohmetuma. 

«Ütelge, olge nii hea, missugune ilm tuleb homme?» küsis möödamineja ikka veel 
naeratades. 

Hoolimata oma kohmetusest vastas Aljona julgesti ja pilkavalt: 

«Äike. Müristamine. Vihm.» 

«Mul meele järgi kevadine äike,» deklameeris möödakäija poollauldes. «Kas lubate 
sisse astuda, Aljona Ivanovna?» Ja vastust ootamata võttis võõras maast kohvri, tõukas 
väravat ja astus aeda. «Ärge imestage, noor perenaine, et ma teid tunnen, aga teie mind 
mitte. Mulle jutustas teist meie ülem, insener Borissenko. Ta saatis teile kirja. Siin see 
on!» 

Aljona pööras selja päikese poole, et kevadine ere valgus silmi ei pimestaks, avas 
ümbriku ja luges kirja läbi. 

«Ja nüüd, Aljona Ivanovna, mis te otsustate?» 

Aljona läks puunikerdustega trepile ja lükkas ukse pärani: 

«Astuge sisse, olge nii lahked, ja tundke ennast nagu kodus.» 

Stupak astus avarasse maipäikesest valgustatud tuppa. Seinad, mis olid ehitatud 
valitud palkidest — mäginulgudest —, läikisid meekol-laselt. Põrand ja lagi olid 
valmistatud laiadest männilaudadest, mis olid lõigatud iidsetest, ülijämedatest tüvedest. 
Puidul polnud värvitilkagi, kuid kõik säras puhtusest, kõik oli läikima hõõrutud, kõikjalt 
hoovas värskust, vananemata uudsust, kuigi maja oli juba vähemalt viiekümne aastane. 
Tundus, et inimesed siin muud ei teegi, kui aina hommikust õhtuni pesevad ja nuhivad. 

Stupak võttis oma pruuni kuue seljast ja riputas nurka, puust nagi otsa. 

«Kuhu ma olen sattunud?!» imetles ta ringi vaadates. «On see mesi-lastaru või 
inimeste elamu! See juba on midagi! Tore!» 

Aljonale meeldis, et külaline märkas ja hindas väärikalt tema isa töövaeva, vana 
puusepa meisterlikkust, ja perenaise tööd, tema osavaid käsi, mis ei hoidnud kokku seepi, 
leelist ega aega. 

«Kõik elavad meil Verhoviinas niiviisi,» ütles ta. 

«Mitte kõik, Aljona Ivanovna. Ma sõdisin Isamaasõja ajal Verhoviinas. Olen näinud 
taresid, hurtsikuid ja onne, kus kõik oli suitsust must.» 

Perenaise ja külalise rahuliku ja südamliku jutuajamise katkestas äkki sõjakas 
trembiita huige. See kostis kusagilt ülevalt, läbi lae. Ja see kostis nii ebasobival hetkel ja 
nii ähvardavalt, et isegi Dubaševitš, kes oli alati kõigeks valmis, kohkus ega suutnud seda 
küllaldaselt varjata. Aljona tõttas teda kimbatusest välja aitama: 

«See on isa. Ärge kohkuge, seltsimees ...» 

«Stupak, Nikolai Grigorjevitš. . . Mis see on?» küsis ta lakke vaadates. 

«Isa proovib uut trembiitat. Trembiita on pikk torukujuline karjase-pill.» 

«Ahnii!... On ta siis ka trembiitade valmistamise alal meistrimees?» 

«Jah. Teda tunneb iga karjapoiss Verhoviinas!» kuulutas Aljona uhkelt. «Ta 
valmistab kõik oma trembiitad ainult äikesepuust.» 

«Äikesepuust? Ja mis imeasi see siis on?» 

«Välgust tabatud puu.» 

«Huvitav. . . Kuidas teie isa ometi jõuab trembiitasid valmistada ja ka raudteel 
teenida?» 


«Tema on meil iga asja peale meister. Hea jahimees. Linnupüüdja. Kalamees. 
Puunikerdaja. Jäljekütt.» 

«Tubli mees!» Dubaševitš nilpas kuivanud huuli. «Aljona Ivanovna,, kas teil leidub 
majas joogivett?» 

«Kohe toon.» 

Aljona jooksis toast välja. Dubaševitš saatis teda pilguga. «Nägus!» Ta astus akna alla. 
Siit avanes suurepärane vaade tollele samale objektile, mille pärast Dubaševitš oligi 
Piisoni käsul Taga-Karpaatiasse pugenud. Metsaga kaetud mäe jalamil mustendas 
poolovaalne, tahmunud graniitkividega palistatud raudteetunneli suu. 

Raudteevalvuri maja aknaklaasid lõid kergelt värisema. Dubaševitš! jalge all lõid 
vibreerima männilauad. Tunneli must avaus muutus valgeks ja hakkas suitsema. 
Aurupilvi välja paisates tormas maa-alusest graniitkoopast esile vedur ja pani õhu oma 
pika vilega värisema, juubeldavalt nagu elusolend. 

Dubaševitš võttis taskust metalse portsigari, millesse oli osavasti monteeritud 
fotoaparaat tundliku mikrofilmiga. Ta pildistas tunnelist väljuva rongi ja hakkas 
suitsetama. 

Piduriklotside vahelt sädemeid pildudes liikus kaubarong majast lõbusa mürinaga 
mööda. 

Aljona tuli tagasi puust kannuga, mis oli täis jääkülma puhast allikavett. Stupak jõi, 
tänas ja viitas peaga läbi akna paistvale eemalduvale rongile: 

«Läks välismaale, meie sõprade juurde.» 

«Need sõidavad meist mööda päeval ja öösel: oleme juba sellega harjunud.» 

«Ilmaaegu. Niivõrd suure ja tähtsa asjaga on patt harjuda. On 

täitunud see, millest unistasid meie suured õpetajad!» Külaline vaatas rahutult ringi: 
«Aga kuhu te mu panete, Aljona Ivanovna?» 

«Kohe.» Aljona pistis pea läbi akna välja, vaatas ülespoole ja hüüdis: «Taat!» 

Vastuseks kajas lühike trembiitabass: kuulen küll, ütle, mis sa tahad. 

«Tulge siia, taat, ruttu!» 

Kõmaval trepil, mis viis teisele korrusele, mansardile, hakkasid kostma rasked 
aeglased sammud. Tuppa astus Ivan Vassiljevitš Dudar. Ta kandis vana kulunud 
raudteelasemundrit, kuid sellel oli presendist põll,, mille taskust paistsid välja pool tosinat 
kõige peenemaid peitleid, trei-mispeitel, sirkel ja kokkupandav tollipulk. Meistri parema 
kõrva taga uhkeldas ebatavaliselt tore, peaaegu sõrmejämedune puusepapliiats. Hambus 
oli tal söestunud täkkeline piip — küllap oli see niisama vana kui majaperemees ise. 

Dudar jäi vaikselt võõrast meest vaatama. Siis suunas ta aeglaselt tütrele küsiva pilgu. 

«See on Nikolai Grigorjevitš Stupak, autojuht. Hakkab meie juures elama. Teda saatis 
siia insener Borissenko.» 

Insener Borissenko nime kuuldes muutusid Dudari silmad pisut soojemaks, kuid ta ei 
tõtanud olema külalislahke peremees. Ta võttis põlle eest, riputas selle naela otsa, ropsis 
lävel maha riiete külge jäänud laasturullid. 

Dubaševitš vahetas kähku ja vargsi noore perenaisega pilkusid: ole nüüd hea, päästa, 
sinu peal on kogu mu lootus. 

«Taat, selle inimese saatis meile insener Borissenko,» kordas Aljona. «Ta on autojuht, 
Nikolai Grigorjevitš Stupak.» 


«Ahnii! ... Olge tervitatud!» Ta ulatas Stupakile oma tõmmuka krobelise käe. 
«Tervist, Nikolai Grigorjevitš,» kordas vanamees pehmemalt, niivõrd kui tema 
jämedavõitu hääl seda lubas. «Eks siis ela pealegi meil, kui insener Borissenko sind 
saatis. Temasugusele mehele ei saa millestki ära öelda. Kust kandist te siia sattusite, 
Nikolai Grigorjevitš?» 

«Lvovist.» 

«Olete sealt pärit või...» 

«Ei, kaugemalt, Ida-Ukrainast. Kiievi kandist. Dnepri kallastelt.. Stepielanik.» 

«Kas sulle meeldib meie mägine maa või mitte?» 

«Väga meeldib. Aina vaatan ja vaatan, aga ei jõua kuidagi ära vaadata. Meie kodumaa 
on suur küll, aga niisugust maad nagu Taga-Karpaatia pole meil teist.» 

«Oled sa siis esimest korda meie kandis?» 

«Olin ka varem. Sõja ajal.» Dubaševitš puudutas oma paremat rin-napoolt, kus 
punetas Punatähe orden. «Muuseas, sellesama tähekese ma. siin saingi. Raske lahingu 
eest mägedes.» 

Dubaševitš ei aimanudki, et ta oli ennast instinktiivselt kaitstes 

puudutanud Ivan Vassüjevitši kõige pühamat tunnet — tema armastust ja tänutunnet 
Nõukogude armee vastu. 

Ivan Vassiljevita vaatas rindemehe rinda, tema Punatähte, ja ta vaimusilme ette 
kerkisid üksteise järel pildid kaugest minevikust. Talle meenus, kuidas ta oli elanud 
Horthy verise režiimi ajal, kuidas kogu tema eluaja jooksul olid mõnitanud teda, 
ukrainlast, võõramaised vallutajad, ja kuidas siis, pimedal vihmasel ööl 1944. aasta 
sügisel oli tulnud lõpp sellele orjaikkele: Nõukogude väed astusid Taga-Karpaatia 
paljukannatanud pinnale. 

«Missugustes mägedes sa lahingut pidasid, Nikolai Grigorjevitš?» 

«Siinsetes mägedes. Verhoviinas.» 

Vanamees puudutas hellalt Punatähe ordenit. 

«Võib-olla sina vabastasidki meid Aljonaga?» 

«Tõesti, see võib ka nii olla!» kinnitas Dubaševitš rõõmsa õhinaga. 

«Viis ööd ja viis päeva varjasime me endid neetute eest metsas. Viis ööd ja päeva 
ootasime me Aljonaga teie tulekut.» 

«Kauem ootasite meid, Ivan Vassiljevita!» naeratas külaline. «Tuhat aastat elasite te 
Ukrainast lahus.» Dubaševitš embas peremeest jämeda-võitu õrnusega. «Nüüd oleme aga 
igaveseks ühendatud.» 

«Annaks jumal, annaks jumal...» 

«Jumala peale, isake, võib loota, aga ära ka ise laisk poiss ole.» «See on samuti õigus, 
pojake. Noh, läheme, ma näitan sulle su elamise kätte.» 

Mehed läksid üles, väikesesse mansardtuppa. Ka siin oli põrand siledaks hööveldatud, 
hästi valgeks küüritud, hoolikalt pestud, puhas ja värske. Akna ees helendas 
väljaõmmeldud linane eesriie. Põrandal villased kodukootud põrandariided. Madrats oli 
kaetud paksu kollase, rohuvärviga läbiimmutatud tekiga. Nurgas fajansist kauss ja kann. 
Puupulgal lumivalge väljaõmmeldud kukkedega lina. 

«Näe,» kuulutas peremees, «ela siin, Nikolai Grigorjevitš, ja ole terve!» 

«Püüan teie head soovi täita ja ületada.» Dubaševitš vaatas tehtud vaimustusega ringi. 
«Nii et õnnitlen teid uude korterisse asumise puhul, seltsimees Stupak! Poleks paha sellel 


puhul klaasike kibedat maitsta.» Ta võttis kohvrist viinapudeli, lõi osavasti vastu selle 
põhja, eemaldas korgi ja vaias ühe hetkega sisu alumiiniumist topsidesse. «Eriti kibe. 
Viiskümmend kaheksa kraadi. Teie terviseks, Ivan Vassiljevitš! Võtke kähku oma ports 
ära.» 

Peremees raputas pead: 

«Ei, Mikola, meil nii ei tehta. Siin pole mõni õllebaar, vaid Ivan Dudari maja. Kui 
Aljona mees teenistusest tagasi tuleb, siis istume laua taha ja joome, kes kui palju seda 
himustab. Võta oma eriti kibe mär-juke ja pane ära.» 

«Võib ka nii. Põhjalikult on muidugi mõnusam võtta.» 

Dubaševitš peitis pudeli kohvrisse ja võttis sellest kitsa, uhke kaanega pappkarbi. 
Vaadates teevalvuri vanadusest mustunud piibunosu, ütles ta: 

«Ivan Vassiljevitš, teil on viimane aeg oma suitsetamisagregaat uuega asendada.» Ta 
ulatas peremehele karbi. «Ostsin selle küll enesele, kuid teile on see tobi rohkem näo 
järgi. Suitsetage niipalju kui kulub.» 

Dudar võttis karbilt ereda kirjaga kaane ja nägi suurepärast piipu, mis oli asetatud 
värvilisse vatti ja pakitud tsellofaani. «See on vast kingitus! Suur tänu! Hea tobi!» 

«Eritellimise peale valmistatud. Kõrgeim sort.» 

«Suur tänu, aitäh!» Dudar imetles piipu. «Suitseta, taat, ma natuke värskendan 
ennast.» 

Dubaševitš riietas ennast kuni vööni lahti, valas kaussi vett ja hakkas pesema. 

«Noh, pese siis pealegi,» ütles peremees, «aga mina lähen oma töö juurde. Seniks siis 
nägemist.» 

«Kõige paremat, Ivan Vassiljevitš.» 

Dudar väljus ja imetles ikka veel ennenägematut piipu. Ta läks alla, elutuppa, et 
uhkustada Aljona ees oma kingitusega, kuid märkas samas uue üürilise pruuni kuube 
nurgas rippuvat. «Tuleb üles viia,» mõtles Ivan Vassiljevitš. 

Nagist poolsooja voodriga kalevipintsakut võttes hakkasid Dudarile silma nööbid. See 
oli juhtunud alateadlikult, mehaaniliselt, kuid nööpe nähes ei saanud peremees neilt enam 
pilku ära. Kõik nööbid, arvult kaheksa, olid täpselt samasugused kui see, mille ta oli 
leidnud mõne päeva eest piiri lähedalt — tubaka värvi, plastmassist. Kõik nööbid, 
niipalju kui neid pintsakul pidi olema, olid omal kohal, kõik olid õmmeldud kollase 
niidiga. Kõik peale ühe. See nööp oli ülevalt kolmas ning kinnitatud rutakalt, oskamatult, 
mehe käega õmmeldud, musta niidiga. 

Dudar võttis oma vormikuue taskust plastmassist, tubaka värvi nööbi. Jah, see oli 
täpselt samasugune kui need, mis olid üürilise kuue ette õmmeldud. Selle küljes oli veel 
isegi kollane vabrikuniit, täpselt nagu see, millega olid ette õmmeldud seitse ülejäänud 
nööpi. Dudar oli leidnud selle metsast, mis tuli välja otse raudtee juurde. Samast metsast, 
kus Ivan Vassiljevitš tundis ennast nagu kodus. Ta teadis täpselt, missugusel puul on 
murdunud oks, missugusel tüvel on vigastatud koort, kuidas kasvab sammal ja missugune 
on siin lehekate, kas on seda tallanud loom või kütt. Kõik metsarajad olid talle tuntud 
nagu jooned tema peopesal. Kui mõnele rajale ilmub uus murtud oks, põlenud tuletikk, 
sigaretiots või paberitükk — kõike märkab Ivan Vassiljevitš ega rahune seni, kui pole 
selgitanud, kes ja mispärast on liikunud tema valduses. Ega Dudarit asjatult 
mittekoosseisuliseks piirivalvuriks kutsutud. Metsas, oma kodu lähedal, piiririkkuja 
võimalikul liikumisteel oli ta üles seadnud mitmesuguseid kõige lihtsamaid lõkse. 


Piirist kaugemale jõudnud piiririkkuja liigub tavaliselt väiksema ettevaatlikkusega kui 
piiritsoonis ega oota enam mingeid piiriüllatusi. Dudar teadis seda salakuulajate maneeri 
väga hästi. Ta oli oma lõksud nii osavasti üles seadnud, et piiririkkuja ei saanud neid 
kuidagi vältida. Need olid üsna lihtsad, kuid ometi tõhusad. Oli juhus, kus kogenud 

luuraja, kes oli üle piiri tulnud, saatus pimedal ööl jalaga peenikese traadi otsa, mis oli 
tõmmatud puult puule, risti üle lageda jääraku, mis ühendas kaht metsaosa. Traadi otsa 
oli kinnitatud kelluke, tavaline kelluke, milliseid Taga-Karpaatias lehmadele kaela 
riputatakse. See asetses Dudari voodipeatsis ja signaliseeris talle südaööl, et metsa oli 
ilmunud võõras inimene. Kolmsada ööd oli see signaalkell vaikinud, aga kolmesaja 
esimesel ööl helises. Teine kord oli kukkunud üks kurjategija, kes kavatses välismaale 
põgeneda, auku, mille Dudar oli metsa-rajale kaevanud ning katnud sambla ja okstega. 

Ivan Vassiljevita Dudari maja nimetasid piirivalvurid oma teiseks kordoniks, Dudari 
ennast aga iseloomustasid nad kui kohalike elanike poolt valvatava teise piiri esimest 
valvurit. 

Loomulikult pidi Dudar kui vana jäljekütt ja piirivalvur märkama kellegi poolt 
metsaveerele kaotatud nööpi ning ta ei saanud jääda rahulikuks, kui mõtles, kellele see 
kuulus. 

Aljona astus elutuppa. Ivan Vassiljevitš heitis uue üürilise kuue tütre õlgadele: 

«Vii see kraam omanikule ära, aga mina... lähen Andrei juurde.» «Mis on juhtunud, 
taat?» 

«Pärast kuuled. Vaata ette! ...» sosistas ta ja väljus. 

Poole tunni pärast oli ta kordoni värava ees ja kutsus tunnimehe kaudu välja vanem 
Smoljartšuki, jutustas viimasele oma külalisest ja nööbist. Smoljartšuk viis metsavahi 
kohe kapten Sapošnikovi juurde. 

Nii löödi esimene lõhe Piisoni salakavalasse kombinatsiooni. 

Zubavin ja Satrov otsustasid üksmeelselt mitte arreteerida piiririk-kujat, kes varjas 
ennast autojuht Stupaki maskiga. Arreteerida jõuab ka hiljem. Tuli kindlaks teha, kellega 
ta sidemes on ja kes ta üldse on: kas «Mägede kevade» operatsiooni lihtne täidesaatja või 
selle ninamees, resident. 


Järgmisel päeval ärkas autojuht Stupak varakult. Ta pesi, riietus, laulis tasakesi ning 
kuulatas samal ajal, kas ei kosta kuskilt Aljona häält. Aeglaselt astus ta ülalt alla ja läks 
päikesest valgustatud trepile. Tihe jahe metsavari varjas peaaegu tervet õue. Kastene rohi 
hiilgas. Kõikjalt kostis lindude hommikust sädistamist. 

«Kui ilus!» lausus Stupak käsi laiutades ja lootes, et Aljona teda kuuleb. 

Aljonat polnud kuulda ega näha. Stupak seisis veel pisut aega, astus siis trepist alla ja 
väljus õuest. 

Laudkatuse all otse raudteetammi kõrval märkas ta raudteevalvurit. Dudar seadis 
töökorda ratastelt võetud käsidresiini. Raudhoova abil asetas ta dresiini rööbastele, pani 
instrumendi sõidukile ja sõitis tunneli poole. Ta oli tööga nii ametis, et ei märganudki 
oma üürilise tulekut. 

«Tere hommikust, Ivan Vassiljevitš!» 

Teevalvur kergitas pead ja peatas dresiini. 

Vaenulik valvsus Stupaki vastu täitis Dudari hinge, kuid see ei pee- 

geldunud tema pilgus, näoilmes ega hääles. Suurepärase küti ja jälje-otsijana teadis ta, 
et ohtliku loomaga tuleb käituda vaikselt, osavalt, et tabada teda ootamatult. 

«Tere hommikust, Nikolai Grigorjevita!» tervitas ta oma üürilist lahkesti. «Kuhu 
lähed? Kas krahvi lossi? Tööle?» 

«Õieti arvatud!» 

Stupak istus dresüni servale ja tõukas jalaga vastu kruusahunni-kut. Dresiin hakkas 
kergesti kallakut mööda tunnelisse liikuma. Vanamehe hammaste vahel oli söestunud 
piibunosu. 

«Ivan Vassiljevitš, miks te ikka veel seda noaaegset tobi suus peate? Kus siis minu 
kingitus on?» 

«Panin kirstu.» 

«Miks?» 

«Patt on niisugust piipu minema visata. See on mul juba ammune. Sain ta just sellel 
päeval, kui Aljona sündis. Vabanda, vennas. See piip on sama vana kui minu tütreke, ja 
sellega ma ka koos hauda lähen!» 

«Selge. Vabandan heameelega.» 

Dresiin oli juba täiesti tunneli pimeda avause ees. Stupak võttis portsigari, klõpsutas 
sellega, pani suitsu ette, kargas maha ja pöördus paremale kitsale teerajale, mis viis 
endise krahvi lossi juurde, kus asus metsapunkti kontor. 

«Õhtul näeme, Ivan Vassiljevitš!» vehkis ta käega teevalvurile. 

«Kuhu nüüd, Nikolai Grigorjevitš? Sõidame edasi, läbi tunneli, otse.» 

Autojuht Stupak ei jõudnud vastata. Lähedal, Dudari majas, röögatas ähvardavalt 
trembiita. Kuigi Dubaševitš juba teadis selle heli saladust, vahtis ta ometi kohkunult 
ringi. 

«Äikesepuu,» kohmas ta. «Kes seda mängib? Aljona?» 

«Tema jah. Proovib teine igal hommikul oma kopsusid. Istu, Nikolai Grigorjevitš, 
sõidame läbi tunneli,» kordas Dudar. 

«Läbi tunneli? Aga kas sealt on tee palju lühem?» 

«Tüki maad.» 

«Hästi, sõidame siis.» Stupak heitis pooleldi põlenud paberossi minema ja kargas 
dresiinile. 

Dresiin veeres tunneli jahedasse sügavusse. Pärast eredat päevavalgust oli siin 
pilkaselt pime. Ja kui silmad juba pisut harjusid maaaluse pimedusega, hakkas kaugel 
eespool sinetama tunneli teise otsa kaar. 

«Jah, siin on süngevõitu, nagu hauas,» kostis Stupak. «Kui mitu meetrit mulda on 
meie peade kohal?» 

«Mitte mulda, vaid kivi. Kus kakssada seitsekümmend meetrit, kus kakssada, kus sada 
kaheksakümmend.» 

«Ohoo! Aga miks siis niisugust tunnelit ei valvata?» 

Seda küsimust oligi Dudar oodanud. 

«Kuidas ei valvata?» muheles Ivan Vassiljevitš. «Aga mina?» «Sellest on vähe.» 

«Rohkem pole tarvis. Meil on siin vaikne ja rahulik.» 

289 

Teevalvuri laternavalgus langes tujmeli raudbetoonist, ülen* tahmunud võlvidele ja 
kiviseintele. 


Stupak kõõritas ettevaatlikult mõlemale poole, pidas kõike meeles ja arvestas 
palavikuliselt, kui palju on tarvis lõhkeainet, et lasta tunnel õhku ja seeläbi lüüa reast 
välja magistraal, mis ühendab Nõukogude Liitu Tšehhoslovakkia ja Ungariga. 

Taolisi diversioone, mida kavatses sooritada Dubaševitš, oli välisluure kavandanud 
sõjale eelnevaks perioodiks, mõni päev enne selle puhkemist ja eriti tähtsates suundades. 
Asjaolul, et Piison oli otsustanud kasutada seda äärmist abinõu nüüd, rahu ajal, oli oma 
kaaluv põhjus. Talle oli saanud teatavaks, et lähemal ajal pidid Nõukogude Liidust 
minema seda marsruuti pidi viljasaadetised Tšehhoslovakkiasse, kus möödunud aastal oli 
olnud põuane ja ikaldusterohke. Kümneid tuhandeid tonne ei saa ära vedada ühe 
rongitäiega. Neid on tarvis väga palju. Ja kui tunnel lendab õhku otse viljaveo ajal või 
selle algul, siis levib selle plahvatuse kaja nii Prahasse, Moskvasse, New Yorki kui ka 
Pariisi. Jah, selles oli Piison kindel. Peaasi, kui ainult plahvatus õnnestuks, avaliku 
arvamuse mobiliseerimine on juba teisejärguline küsimus. Sajad, tuhanded ajalehed 
hakkavad kõigis «vaba maailma» nurkades ühtse signaali peale lärmama sellest, et Taga- 
Karpaatia avaldab vastupanu nõukogude režiimile, sellest, et Tšehhoslovakkia talupojad 
ei külva oma põldusid vene viljaga, sellest, et Praha ja Bratislava vahel, Jan Husi iidsel 
maal on möllamas näljahäda. Tunnelidiversiooni pidi sooritama Dubaševitš üksi. Just 
üksi! Operatsioon oli äärmiselt lihtne. Ühel ilusal ööl paiskab spetsiaalne lennuk, mis 
stardib Lõuna-Saksamaalt, kokkulepitud kohta, ruutu nr. 17-23 kastid lõhkeainega. 
Langevarjudega varustatud koorem langeb kõrvalisse metsa ja vedeleb seal, kuni saabub 
paras aeg. Autojuht Stupak, keda hoiatatakse luurekeskuse radiogrammiga Risti kaudu, 
istub oma autosse ja sõidab ruutu nr. 17-23. Seal ta kannab lõhkeaine, mis on pakitud 
süütu ilmega tsemen-dikottidesse, masinale, tuleb tagasi orgu, oma koju, jätab hilise aja 
ettekäändel auto raudteevalvuri õuele ning läheb ise magama. Öösel tuleb ta vaikselt õue, 
tõstab dresiini rööbastele, asetab sellele lõhkeaine, millel on kohutav lõhkejõud, kinnitab 
selle külge erilise antennitaolise seadeldise ja suunab tunnelisse. Ise ta jääb aga eemale ja 
jälgib. Niipea kuid dresiin siseneb tunnelisse, puudutab avause laest pisut kõrgemale 
ulatuv antenniots tunneli graniitset vooderdist, ning samal hetkel hakkab tegutsema 
sütikumehhanisn.. Sellele järgneb plahvatus. 

Pildistanud purustatud tunneli — see võtab kõigest mõne sekundi —, kaob Dubaševitš 
metsa. Samal ööl ületab ta piiri kokkulepitud paigas Verhoviinas, Petrossi mäe vastas, 
tuleb metsloomade püüdja juurde, kelle hüüdnimeks on Metsis, ja kannab sealt 
luurekeskusele ette, et ülesanne on täidetud. 

Tunneli õhkulaskmine Javori lähedal oli ainult pool Piisoni plaanist. Teise osa 
«Mägede kevade» plaanist pidi täide viima Horunži, John Fine'i teine käealune, kelle 
hüüdnimi oli Laegas. Tema ülesandeks oli lasta õhku veehoidla tamm, mis andis vett 
uuele hüdroelektrijaamale. 

Ka sellel plahvatusel oli oma poliitiline eesmärk: Taga-Karpaatia rahvas paneb 
Nõukogudele meeleheitlikult vastu. 

John Fine'i osa selles operatsioonis piirdus sellega, et ta koordineeris ja suunas 
vajalikul määral oma abiliste tegevust: Õpetaja, Laeka ja resident Krõži toiminguid. 


Suur järelvankriga metsaveoauto laskus mööda endist krahviteed Lvovi raudteelaste 
metsapunkti kontori juurest Tisza suunas. Autot juhtis Stupak. Vasaku käe küünarnukk 


toetus kabiiniukse alla lastud klaasiga aknaava servale. Sonimüts kuklas. Suunurgas 
kustunud sigaret. 

Teeristile jõudes pöördus auto vasakule nagu kõik metsaveomasi-nad, kuid mitte 
suurele teele, vaid otse külavaheteele, mis viis Tiszale. 

Seda märkas kohe tunnimees, kes seisis vaatlustorni platvormil. Ta võttis telefonitoru 
ja kandis kordoni korrapidajale ette, et piirile läheneb auto. 

Kordoni korrapidajaks oli vanem Smoljartšuk. Ta pingutas vöörihma, kohendas pluusi 
ja tõttas värava taha. Teda tervitasid sõprade rõõmsad hüüded: 

«Sealt tuleb ju vanem! Just õigel ajal.» 

Rohelisele, veel tallamata murule oli kogunenud teenistusest vabu, puhkavaid 
piirivalvureid. Neid oli kaheksa meest. Ja kõik nad tunglesid mootorratta ümber, mille 
kallal askeldas üleskääritud käistega määrdunud ja kiruv Tarass Vološenko. Kokk tõstis 
musta määrdunud käe kõrva äärde ja naeratas: 

«Seltsimees endine traktorist, aidake! See jonnakas logu ajab tõesti elu täis.» 

«Pole aega, Tarass, teenistuskohused.» 

Metsaveoauto veeres kordoni ette. Smoljartšuk astus keset teed ja tõstis käe. Auto 
peatus. 

«Kuhu te lähete, seltsimees autojuht?» 

Autojuht pistis pea kabiinist välja. Ta naeratas vanemale kui vanale ja heale tuttavale: 

«Kas ei tunne ära või? Roheline kaardivägi! Olen ju teie kostiline. Eile tegi meid 
Aljona Ivanovna tuttavateks. Tõsi küll, õues oli pime, te võisite tõepoolest mu näo 
unustada. Nüüd aga pidage meeles, vanem!» Stupak võttis soni peast ja silus juukseid. 
«Palun teid, nagu räägitakse, mind armastada ja austada.» 

«Kuulen! Püüan täita.» Smoljartšuk oli vali. «Nüüd aga vastake, seltsimees kostiline: 
kuhu te lähete?» 

«Lähen siia, kordonisse, ja minu eesmärgiks on saada loatäht piiritsoonis liikumiseks.» 

«Kas te dokumendid juba esitasite?» 

«Juba eile. Metsapunkti ülema Borissenko kaudu.» 

«Oodake, ma küsin järele.» 

Smoljartšuk kadus kordoni värava taha. 

Stupak tuli autost maha ja läks, lihtsameelne täitsapoisi naeratus näol, piirivalvurite 
juurde, klõpsutas portsigariga ja pakkus kõigile soovijaile sigaretti. 

«Mis on, vennas? Kas su loks ei taha vedu võtta?» küsis ta pilkavalt. 

Vološenko tõstis pea mootorratta juurest üles ja lõi tülpinult käega: «Juba kaks tundi 
näen paganaga vaeva.» «Miks? Kas säde kargas räästasse?» 

«Veelgi kaugemale! Küllap lippas vist isegi põrgu põhja!» Vološenko müksas 
mootorratast jalaga. «Saatana risu! Sinuga jännates saan veel tõve kaela. Südame ja 
närvide vähi. Jää veel enneaegu vanaks. Meie iseloomud ei sobi. Pole hingesugulust.» Ta 
haaras autojuht Stupaki käe: «Kuule, sõber, võin sokutada sulle selle puhast tõugu loksu, 
nimega Harley-Davidson.» 

«Noh, anna aga see loks siia.» 

Stupak keeras asjalikult küünlad mõlemast silindrist välja, uuris neid ja viskas äkki 
suure hooga kaugele põõsasse. Siis aga astus sama asjalikult ja vaikides oma 
metsaveoauto juurde, võttis instrumentide kasti, tuhnis selles, leidis kaks uut, sobivat 
küünalt ning keeras need mootorratta silindritesse. Siis pühkis ta käed nartsuga puhtaks, 


istus enesekindlalt vanasse, kulunud nahkkattega sadulasse, vajutas starteri-hoovale ja 
andis gaasi. Mootorratas hakkas kõrvulukustavalt mürisema, kargas paigalt ja jättis 
seljataha halli tolmu joa. 

Piirivalvurid naersid ja vaatasid õnnetule mootorrattamehele otsa. Roheline müts 
kulmudele lükatud sügas too kohmetunult kukalt. 

Stupak tegi väikese ringi ja sõitis siis tagasi kordoni värava ette, tuli sadulast maha 
ning andis rooli Vološenkole üle: 

«Võta, vennas, oma endine loks, kihuta niipalju kui süda lustib ja pea meeles Nikolai 
Grigorjevitši. .. Tehke, poisid, suitsu!» 

Ja ta klõpsutas jälle portsigariga ning jagas kõigile sigarette. 

Kuni sõdurid suitsetasid ja kuulasid elutarga autojuhi lõbusaid ja lühikesi jutustusi, 
uurisid kordonid ülem kapten Sapošnikov ja vanem Smoljartšuk hoolikalt dokumente, 
mis olid esitatud Lvovi raudteelaste poolt metsapunkti ülemale. Erilist tähelepanu äratas 
tulnuka pass. Nikolai Grigorjevitš Stupak. Sündinud 1923. aastal. Ukrainlane. Pärit 
Kiievi oblastist. Kõik vajalikud pitsatid olid oma kohal. Ülesvõte oli korralikult sisse 
kleebitud ja selle valge serv oli tembeldatud. Vastaval leheküljel sinetas trafareetne 
ristkülik, millele musta tindiga oli korralikult lisatud, et passi omanik on sisse 
registreeritud Lvovi linnas, 3. miilitsajaoskonnas 7. mail 1947. a. Kostiuszko tänavale 
number 17, korter 9. Ja seda sissekirjutust tõendas passilaua ülema viguritega allkiri ja 
ümarik vapiga pitser. 

Sapošnikov lehitses juba kümnendat korda passi, uuris läbi luubi igat allkirja, kuid ei 
avastanud mingit retušeerimist, võltsimist. 

«Jah, puhas töö,» ütles ta ja viskas passi lauale. «Kirjutame talle 

loa välja. Vanem, valmistage ette täiendavaid vahtkondi piiri valvamiseks.» 

Smoljartšuk vaatas üllatunult kordoniülemale otsa, kuid vaikis. 

Luba kirjutati välja. Sapošnikov pistis selle passi vahele ja tuli kordoni värava taha. 
Smoljartšuk kõndis kapteni kannul. 

Murul istusid piirvalvurid. Nende sõbralikus ringis õiendas autojuht Stupak nagu 
peremees. Ta mängis kitarri ja laulis mustlasromansse. Kõik sõdurid peale Vološenko 
kuulasid teda vaimustusega. Kokk pahvis energiliselt «kitsejalga» ja sülgas üle õla. Tema 
näoilme oli paljuütlev: oleme ennegi niisuguseid laule kuulnud, sellega juba enam ei 
üllata, ei liiguta. 

Kordoni ülemat märgates tõusid piirivalvurid püsti. Stupak katkestas mängu ja laulu, 
kargas energiliselt üles ning lõi osavasti käe kõrva äärde: 

«Tervist, seltsimees kapten!» 

«Tervist. Tähendab, et jäite Ivan Vassiljevitši juurde peatuma?» küsis Sapošnikov 
autojuhile passi ja luba ulatades. «Just nii, seltsimees kapten!» «Tubli vanamees. Teil 
vedas oma peremehega.» 

«Ega me ise ka halvad ole!» Stupaki näole kerkis lai heasüdamlik naeratus: «Lubate 
minna?» 

Sapošnikov noogutas ja kadus värava taha. 

Stupak keeras auto ringi ja kadus tolmu keerutades maanteele. Smoljartšuk oma 
seltsimeestega saatis pilguga eemalduvat autot. «Tragi poiss!» lausus üks sõdur kadeduse 
ja vaimustusega. «Talent!» lisas teine. 

«Andekus on tähtsam kui nägus välimus.» 


«Närune pugeja!» lausus Tarass Vološenko põlastavalt läbi hammaste. 

See hinnang koka poolt oli nii ootamatu, et kõik piirivalvurid pöördusid tema poole ja 
ootasid selgitust. 

Vološenko, kes nii kirglikult ja andunult nalja armastas, kes oskas suureks puhuda ka 
kõige tühisemagi huumorisädeme, oli ebatavaliselt tõsine. 

«See teie talent pole küünemustagi väärt!» ütles ta tigedalt. «Ilma seebita poeb 
sõbraks, nagu öeldakse. Ajab südame pahaks. Kas pole tõsi, seltsimees vanem?» 

Smoljartšuk teeskles, et pole nõus: 

«Mina ei saa aru, Tarass, miks sulle Nikolai Grigorjevitš ei meeldi. Poiss nagu poiss 
ikka! Pole millegipoolest halvem kui meie.» 

«Südant pole tal. Ainult luu ja nahk. Ja lisaks lobiseja keel. Näen teda läbi.» 

«Sa oled ta peale lihtsalt kade,» naljatas Smoljartšuk. «Ja miks sa ei peaks kade 
olema? Konkurent! Sama lõbus kui sina, sama...» Vološenko lubas enesele vanemat 
katkestada: 

«Tõsi on küll, et ma olen lõbus. Mul tuleb see südamest, temal aga on kõik tehtud. 
Veiderdab.» 

«Tubli, Tarass, sa tunned inimesi,» mõtles Smoljartšuk. Kuuldavalt aga ütles ta: 

«Tead sa mis, lõbus poiss: sea ennast valmis erakorraliseks vahtkonnaks. Sokolov, 
Filimonov, Tjulpanov — teie samut'!» 


VIIETEISTKÜMNES PEATÜKK 


Lõpetanud laupäevaõhtused toimetused raamatukaupluses, sammus Krõž väärikalt üle 
vaksaliesise väljaku, läbis Javori südalinna, vastas vähemalt tosina tuttava tervitustele, 
enne kui jõudis Kaardiväe tänavale ja oma majja astus. Siin asus ta täitma oma salajasi 
kohustusi, ülesandeid, mida nõudis «Lõuna» luurekeskuse residendi amet. 

Ta nihutas kõrvale suure Tarass Sevtšenko portree ning koputas tapeediga maskeeritud 
uksele, mis viis ruumi, kus John Fine oli enesele peavarju leidnud. 

Salakambri uks avanes kohe ja mustast avausest ilmus nähtavale Tšernogoorlase pea. 

«Tere õhtust, sir,» ütles peremees inglise keeles. 

«Tervist, Krõž,» vastas inglise keeles Fine. «Kas tööpäev lõppes?» 

«Puhkan kuni esmaspäevani. Kas sööksime lõunat?» 

«Heameelega. Olen juba parajalt näljane.» Fine heitis jalad luugist välja ja kargas 
akrobaatilise kergusega tuppa, mis oli Krõžile raamatukoguks. «Kas uudiseid on?» küsis 
ta vene keeles. 

«On! Kas toon kohe lagedale või ootan, kuni keha on kinnitatud?» 

«Enne kinnitame keha.» 

Lõunat söödi siinsamas raamatukogus, pooleldi kaetud akna all, kust oli hästi näha 
jalgvärav ja maja juurde kulgev tee. Kui keegi peakski astuma Krõži õuele, siis ei taba 
see Fine'i ootamatult: ta jõuab salakambrisse peitu pugeda. Mõlemad sõid ja jõid 
vaikides, tehtud andumusega, uhkustades teineteise ees oma kannatlikkuse, 
vastupidavuse, külmaverelisusega ja oskusega pidada keelt hammaste taga. 


Fine lõpetas lõunasöögi esimesena. Ta lükkas taldrikud enesest kaugemale, asetas 
küünarnukid lauale ja pani suitsu ette. 

«Nüüd on keha kinnitatud. Nüüd võite oma uudised lagedale tuua, Krõž.» 

Teravaks lõigatud hanesule otsaga hambaid koukides lausus resident kõige tavalisemal 
toonil: «Õpetaja saatis tervisi!» 

«Kes?» Fine surus Krõži kätt. «Õpetaja? Te nägite teda?» 

«Sõitis metsaveoautoga minu kaupluse ette. Ostis «Taga-Karpaatia teejuhi», kandis 
ette oma õnnelikust kohalejõudmisest ja teatas, et kõik läheb plaani järgi.» 

«Teine õnnestumine, jumalale tänu!» Fine asetas käed rinnale nagu 

palvetades. «Nüüd võib julgesti tegutseda. Teie olete vist raudteevalvur Dudariga heas 
vahekorras?» 

«Oleme temaga vanad sõbrad. Kuulus puunikerdaja müüb ja kingib mulle oma töid, 
mina aga temale — haruldasi raamatuid. Ta isegi õpetas mind meisterdama puust 
igasuguseid nipsasjakesi.» 

«Väga kena. Tähendab, et teie ilmumine Dudari majja ei pane kedagi üllatuma, ei 
ärata tähelepanu?» 

«Jah, olen selles kindel.» 

«Missugustel päevadel te tavaliselt oma «sõpra» külastasite?» «Enamasti pühade ajal 
ja laupäevadel.» 

«Tore on. Täna on laupäev. Juba täna lähete Dudari juurde. Minu arvestuste kohaselt 
peab Õpetaja peatuma teevalvuri majas.» «Kas Dudar on meie mees?» üllatus resident. 

«Ei. Sellel pole praegu olulist tähtsust. Mis te arvate, kas Dudar võib avalikult teile 
oma uuest üürilisest kõnelda?» «Loodan. Kui ta ise ei ütle, siis ma aitan teda.» 

«Ei mingil juhul! Olge äärmiselt ettevaatlik. Ärge küsige midagi. Vastupidi — tehke 
niisugune nägu, nagu ei huvitaks teid autojuht Stupak absoluutselt.» 

«Kuulen.» 

«Ja kui olete veendunud, et Stupak asub väljaspool kahtlustusi, siis kasutage momenti, 
ja andke talle edasi sõna-sõnalt järgmist: «Ülehomme, esmaspäeval, sõitke Javorisse, 
astuge raamatukauplusse, kust saate instruktsiooni, mis teil teha tuleb.»» Fine muigas ja 
vaatas Krõžile kavalalt otsa: «Ärge muretsege, Ljubomir, enne homset saate teada, kuidas 
Stupakki instrueerida.» 

Krõž tõttas pead noogutama: 

«Ma ei muretsegi, sir. Kõik täidetakse täpselt nii, nagu kästud.» Alustassilt kuuma, 
merevaigu värvi teed rüübates küsis Fine: «Kas Javoris leidub mäestikuturiste?» 

«Miks mitte? Javorit ümbritsevad mäed kolmest küljest. Meil on isegi oma 
turismibaas.» 

«Aga kalamehi? Jahimehi?» «Leidub nii kalamehi kui jahimehi.» 

«Loodan, et pühapäeviti ei istu need kodus, vaid lähevad kalale, jahile, mägedesse?» 

«Jah. Enamasti juhtub see laupäeviti.» 

«Ja ongi hea. Ka mina lähen täna turistina mägedesse,» kuulutas Fine Krõžile 
ootamatult. 

«Teie? Otsustasite oma peidukohast lahkuda?» 

«Ainult üheks päevaks.» 

«Aga, sir. . . Olete te valmis igasugusteks komplikatsioonideks?» 


«Konkreetsemalt, Ljubomir! Teid huvitab, kas mul on Nõukogude pass ja muu 
vajalik? On kõik, mis tarvis.» 

«Ma tahtsin küsida, kas te suudate tunda ennast Nõukogudemaal nõukogude 
inimesena?» 

«Kas teie kahtlete?» 

«Vabandage, sir, kuid ma olen avameelne: jah, see teeb mulle suurt muret.» 

«Miks? Kas mu ninaotsas on siis vabrikumärk? Või pole minu kõr- 
vad, laup, silmad ja huuled niisugused nagu nõukogude inimestel?» 

«On küll, aga ...» , 

«Rääkige, Krõž, ärge kokutage...» 

«Sir, teie välimuses on midagi, mis <ei ole just päris nõukogulik.» 

John Fine puhkes naerma, kuid ta silmis läikis ärevus. 

«Ei ole punaseid sarvi? Naeratus pole sotsialistlik? Kõnnak pole proletaarlase oma? 
Pilk ei ole ideoloogiliselt vastav?» 

«Te teete nalja, aga mina olen tõsiselt mures.» 

«Milles siis asi seisab, Krõž? Rääkige juba selgemini.» 

«Teil ei ole, sir, välist lihtsust, tagasihoidlikkust, ma ütleksin isegi — tavalisust. Te 
tunnete ennast iseendana, rikkana, sõltumatuna, kõikvõimsa inimesena, John Fine'ina, 
mitte aga nõukogude teenistujana.» 

«Muretsete ilmaaegu. Olen kõikvõimas siin, teie ees, aga seal. . . nõukogude turistide 
hulgas, olen samasugune nagu nad kõik. Kallis Krõž, ma olin kolm aastat ümberasustatud 
isikute laagri šefiks. Päeval ja ööl nägin enda ees kahtteist tuhandet venelast, ukrainlast, 
valgevenelast, kuulsin nende jutte, pidasin meeles nende iseloomulikke jooni ja nii edasi 
ja muud sellesarnast. Ma lubasin enesele kord isegi treeningu mõttes niisugust lõbu, et 
istusin naabruses asuvas ümberasustatud isikute laagris — ja polnud viga: mind peeti 
puhastverd venelaseks. Võin ka ukrainlane olla.» John Fine naeratas ja müksas kergelt 
oma vestluskaaslasele rusikaga rindu. «Nii et, kulla mees, ärge madal-dage minu kõrgeid 
ja ammugi tunnustatud voorusi.» 

«Vabandage, Sir.» 

«Hea küll! Loeme selle arusaamatuse lõpetatuks. Kas Javoris on taksosid?» 

«Niipalju kui kulub.» 

«Kas need linnast välja ka sõidavad?» 

«Jah, igas suunas.» 

Fine võttis põuetaskust Taga-Karpaatia kaardi ja laotas selle lauale. «Millist paika te 
peate kõige turistlikumaks?» 

«Niisuguseid paiku on meil palju. Hirvelaas, Karuaas, Marmorkal-jud. Marmorkaljude 
lähedal, näete sellel nõlval, on baas, kus võib odava hinnaga ööbida, süüa, õlut juua, 
habet ajada ja dušši võtta.» 

«Ilus. Sinna ma sõidangi. Te saadate mind kuni taksopeatuseni. Tagasi tulen 
pühapäeva õhtul. Oodake!» Fine vaatas pilkavalt residendile otsa: «Miks te ei küsi, 
milleks ma jätan maha nii mugava, kindla peljupaiga ja lähen eluga riskeerides 
Marmorkaljude rajooni?» 

«Ma juba ütlesin teile, et ma uudishimu all ei kannata. Minu asi on täita teie käske.» 

«Kuigi te uudishimutõbe ei põe, ütlen ma siiski, miks mul neid Marmorkaljusid tarvis 
on. Ma usaldan teid täiesti, Krõž. Tahan jalutada mägedes ja muuseas sean parajas kohas 


üles raadiosaatja. Võtan keskusega ühenduse: kannan olukorrast ette ja saan juhtnööre. 
Muidugi on 

see mulle suureks riskiks. Teile, Ljubomir, oleks see töö käepärasem, kindlam.» 

«Ma olen valmis, sir, käskige.» 

«Ei, praegu ma ei saa seda veel teile usaldada. Esimene ettekanne peab olema 
saadetud minult isiklikult, minu raadioallkirjaga. Ja ma teen seda, maksku see mis 
maksab.» 

John Fine ei teeselnud vaprust. Raske ja ohtlik läbimurre Kar-paadi kõrgmägedest, 
rahulik elu Kaardiväe tänava peiduurkas, sala-korteri peremehe hoolitsev külalislahkus, 
uue residendi sügav maskeering, Dubaševitši osav piiriületamine, tema põhjalik 
legaliseerimine Javoris autojuht Stupaki nime all — kõik need Piisoni poolt plaanitud 
suured saavutused, mis järgnesid üksteisele, häälestasid John Fine'i suurepäraselt. 
Argusest ja hirmust, mida ta tundis oma naha pärast lennukis enne langevarjuhüpet, 
polnud enam jälgegi järel. Tšernogoor-lane oli nüüd veendunud, et tema missioon lõpeb 
õnnelikult ja õigeks tähtajaks. Nüüd jumaldas ta kirglikult ja kogu südamest, peaaegu 
ebausklikult Piisoni salakavalaid võimeid ja tänas kogu hingest oma šeffi selle eest, et too 
oli andnud talle võimaluse näidata ennast «Mägede kevade» operatsioonis, mis pidi 
kahtlematult saama «Lõuna» luurekeskuse uhkuseks. Sellepärast oligi Fine nüüd vapper, 
sellepärast läkski ta nüüd kerge südamega Marmorkaljude rajooni ekspeditsioonile. 

Ta vaatas lõbusalt kaardile ja pööras siis pilgu Krõži poole: 

«Marmorkaljud!... Kas ma valisin hea rajooni?» 

«Jah, rajoon on hea.» Krõži kuulekale näole ilmus austuse ja alluvuse väljendus. 
«Palun teid ka minu kohta ette kanda: tegutsen aktiivselt ja olen kõige lühema aja jooksul 
märkimisväärseid tulemusi saavutanud. Peagi on loodud kindel agentuurivõrk, mis on 
võimeline keskuse nõudeid rahuldama.» 

«Ohoo, kuhu sihib!» naeris Fine. «Pole viga, laske aga tulla. Annan edasi kõik, sõna- 
sõnalt.» 

Krõž solvus: 

«Paistab, et te ei usu mind, sir? Ma ju kandsin teile üksikasjaliselt ette õmblejast, tema 
pojast ja Javori jaamaülema abist.» 

«Usun, Krõž, ärge nii hellik olge. Teie algus on väga hea. Kõik teie kolm abilist on 
meile väga väärtuslikud. Muide, õmbleja poja kohta. Kuidas te kavatsete teda kasutada?» 

«Olenevalt olukorrast. Antud etapil võib ta hankida tähtsaid andmeid raudtee kohta.» 

«Õigus. See uus, rekonstrueeritud teelõik huvitab meid erakordselt. Me ei tea sellest 
peaaegu midagi. Hüva. Kiidan heaks. Aga kuidas teie edaspidi kavatsete noort Lõssakki 
kasutada? Ta ju sõidab varsti jälle oma kooli, Lvovi.» 

«Ei sõida! Jääb Javorisse ankrusse, hakkab kütjana töötama komso-moliveduril. On 
lootusi, et ta* võib sattuda isegi piiritagustele reisidele. Kui see õnnestub, siis saame 
suurepärase Ssidepidaja.» 

«Õigus, Krõž! Tubli! Kiidan heaks. Tegutsege selles suunas. Ja forsseeritult. Meil on 
hädasti sidepidajat tarvis!» Fine näitas käeservaga 

297 

kõrile. «Raadio kasutamine on tülikas. Iga kord tuleb eluga riskida. Kui teie eelkäijal 
oleks olnud sidepidaja, teaksime rohkem kui praegu.» Hoides teetassi sõrmedel, puhus 


Fine kuumale teele, kissitas silmi, nagu tahaks ta Krõžile südame põhja vaadata, ja uuris 
residenti: «Nii et te ei tea praegugi veel, mis juhtus Dzjubaga?» Krõž raputas pead: 

«Ma ju kandsin teile ette. . . Lugesin lehest sõnumit tema surma-saamisest. Rohkem ei 
tea ma midagi.» 

«Te siis usute seda sõnumit?» 

«Miks ma ei peaks uskuma! Meie kaupluses käis inimesi «Hirve-laane» 
metsamajandist. Need olid oma silmadega näinud artelli autot kuristikus. Ja Dzjuba laipa 
olid nad samuti näinud. Sõnum on õige. Aga kas teie siis ei usu?» 

«Ei usu. Ise ka ei tea, miks, kuid ei usu.» Fine ohkas Piisoni sõnu meenutades. Ta ei 
suutnud hoiduda neid enda omadena esitamast: «Ei usu ja lõpp. Mis sinna parata, mul on 
juba kord niisugune nina: linnu-koergi võiks kadestada.» 

«Teie siis arvate, et Dzjuba surm oli lavastatud?» 

«Jah, arvan. Aga kes selle organiseeris, seda ma veel ei tea. Kas te kohtusite Dzjubaga 
sageli?» 

«Ei, harva. Ainult äärmistel juhtudel.» 

«Kus need kohtumised toimusid? Kas need võisid luure tähelepanu 

äratada?» 

«Ei, see on võimatu. Ma pole kunagi Dzjuba korteris käinud. Ja tema minu juures ka 
mitte. Me kohtusime ainult kaupluses, kus ta raamatuid käis ostmas.» 

«Mäletate, et ma tundsin huvi Ivan Belograi vastu?» 

«Mäletan.» 

Siin, majas, mis oli peidetud aiasügavusse, poleks võinud keegi Fine'i kuulda peale 
Krõži, kuid John madaldas ometi hääle sosinaks: 

«Ivan Belograi oli meie mees. Ta täitis tähtsat ülesannet. Me kaotasime ta silmist ega 
tea, kus ta on ja mis temaga juhtus. Kuni me pole tema saatuse suhtes selgusele jõudnud, 
ei ole meil õigust ennast julgena tunda. On too Andrei Lõssak võimeline vargsi välja 
uurima, kas Belograi ja tema abiline lukksepp Taruta pole viimaks sisse kukkunud?» 

Krõž tähendas, et Andrei Lõssak peaks selle ülesandega toime tulema, kui teda 
korralikult instrueeritakse. 

«Kui seda ei õnnestu teha Lõssaki kaudu, siis otsige teisi teid,» jätkas Fine. «Kui me 
Belograi saatuse selgitanud oleme, siis teame, keda ja mida meil karta tuleb. Kas te 
tunnete Teresia Simakki?» 

«Miks mitte! Kuulus viinamarjakasvataja kolhoosist «Koit Tisza kohal», sotsialistliku 
töö kangelane.» 

«Toosama. See Teresia Simak ja Belograi pidid meie plaani kohaselt abielluma. Kas te 
võite teada saada, kas see läks korda või mitte?» 

«Võin.» 

«Noh, ma näen, et te olete läbi ja läbi tubli, Krõž. Teie jaoks ei olegi 

üle jõu käivaid ülesandeid. Piison juba teadis, keda ta residendiks määras. Ainult mina 
ei osanud teid hinnata. Kahetsen.» «Teie ei tundnud mind, aga Piison...» 

«Seif jutustas mulle.» Fine pani käe residendi õlale: «Pole viga, te teete kuhjaga tasa 
selle, mis kaotasite reaagendina töötades. Meie mõlema vanaduspäevad on kindlustatud, 
kui me täidame üksnes selle operatsiooni.» 

«Missuguse?» 

John Fine ähvardas residenti sõrmega: 


«Ei pidanud vastu! Aga ise rääkisite, et pole uudishimulik. Kannatage, Krõž, ma 
räägin teile aja jooksul kõik.» Ta vaatas kella, siis läbi akna välja, kus õitsvate viljapuude 
vahele oli hakanud juba siginema lähedastest mägedest laskuvat hämust videvikku. «On 
juba aeg teejoomine lõpetada ning teele asuda.» 

John Fine pööras alustassi kummuli, pühkis käterätikuga higist nägu, tõusis ja kadus 
oma salaurkasse. Paarkümmend minutit hiljem ilmus ta jälle raamatukokku. Tal oli seljas 
nahaga palistatud kalevist turisti-jopp, vanamoodne pikk nokaga sonimüts peas ja jalas 
paksude taldadega saapad. Turjal seljakott raadiosaatjaga, mis oli ettenägelikult riiete 
sisse mähitud, et mitte reeta kohvri kontuure. 

Ka Krõž oli valmis. Nagu alati, tõmbas ta selga oma musta palitu ning vana tumeda 
laiaservalise kaabu. Vasakule käevarrele heitis ta vihmamantli, paremasse kätte võttis 
väikese kohvrikese. 

Pimeduse katte all väljusid Krõž ja Fine Kaardiväe tänaval asuvast majast number 9, 
jõudsid õnnelikult taksopeatusse ja läksid siin lahku. Üks neist sõitis põhja suunas, 
Kamenitsa jõe ülemjooksule, Mar-morkaljude juurde, teine aga — lähedastesse 
mägedesse, Ivan Vassiljevitš Dudari valdusesse. 


Pühapäeva õhtu eel tegi julgeolekuorganite peilimisjaam kindlaks, et lühikest aega oli 
tegutsenud mingi salajane saatejaam. Ka selle koordinaadid tehti kindlaks — jaam asus 
kusagil Karuaasa ja Marmor-kaljude vahel. 

Seda kuuldes võtsid major Zubavin ja polkovnik Satrov tarvitusele energilisi 
abinõusid, et diversanti tabada. Kindral Gromada saatis samuti mitu oma allüksust 
vaenlase radisti tabama. Kammitti läbi inimtühjad metsad, uuriti läbi igaveses varjus 
uinuvad kurud, torgiti spetsiaalsete piikidega läbi kõik mullused heinakuhjad, laoti laiali 
nii vanad kui uued puuvirmnad, vaadati igasse karjasehurtsikusse ja metsaraidu-rite 
ööbimispaika, otsiti ülemalt alla läbi marmorimurru augud — kuid radisti ei leitud 
kusagilt. Kuid ta jäljed siiski avastati. Turismibaasis selgus, et laupäeva õhtul olid turistid 
märganud Marmorkaljude rajoonis mingit sõiduautot. Kes selles sõitis ja mis numbrit see 
«Pobeda» kandis, seda ei võinud keegi öelda. Igatahes turistide hulgas polnud küll 
kedagi, kes oleks selle autoga saabunud. Kõik olid tulnud siia auto- 

299 

bussidega, veoautodega, rongiga, paljud aga jalgsi mööda maalilisi teeradu Kamenitsa 
kaldal. 

Turismibaasis peeti nende turistide kohta arvestust, kes olid tema katuse all ööbinud. 
Zubavin ja Satrov uurisid seda nimekirja, tegid sellest koopia ja läksid Javorisse tagasi. 
Mõni tund hiljem teadsid nad juba, tänu Javori, Mukatševo ja Užgorodi miilitsa 
passilaudade ülematele, kus töötavad kõik need inimesed, kes olid turismibaasis regist- 
reeritud, ja kas nad juba ammu Taga-Karpaatias elavad. Kuuekümnest viiest turistist 
köitis eriti üks Zubavini ja Šatrovi teravat tähelepanu. See oli Fjodor Afanasjevitš 
Vlasjuk. Agronoom. Kahekümne kaheksa aastane. Elab Užgorodis. On sisse kirjutatud 
Lenini tänaval number 3. Pass on välja antud Užgorodi 4. miilitsajaoskonnas 30. mail 
1950. aastal. Niisugused andmed oli jätnud endast Vlasjuk, täites tavalise regist- 
reerimislehe, mille saab iga võõrastemaja külastaja. Kontrollimisel selgus, et Užgorodis, 
Lenini tänaval nr. 3 ei ela Vlasjukki, et ta pole järelikult ka sinna sisse kirjutatud ja et 


Užgorodi neljas miilitsajaoskond pole välja andnud passi kodanik Vlasjukile ei 1950. 
aastal, ei varem ega ka hiljem. 

Zubavin istus keskööl uuesti autosse ja sõitis Marmorkaljudele. Vestelnud täiendavalt 
turismibaasi personaliga, sai ta teada mõningaid tundemärke mehest, kes oli nimetanud 
ennast Vlasjukiks. Too oli olnud pikka kasvu. Laiade õlgadega. Nägus. Kandis musta, 
nahaga ääristatud joppi. Peas hall sonimüts. Jalas tugevad mägisaapad. Seljakott turjal. 
Oli ta üksi tulnud? Jah, oli nagu üksi. Viibis päikesetõusu ajal Marmor-kaljudel koos 
kõigi teiste turistidega, oli aga siis kadunud ja keegi teda enam ei näinud. 

Oli juba esmaspäev, kuid Zubavin viibis ikka veel turismibaasis. Ta otsis inimest, kes 
võiks öelda midagi täpsemat sõiduauto kohta, mis oli toonud — selles Zubavin ei 
kahelnud üldse — Vlasjuki Marmorkaljudele. Küsitleti arsti, medõde, restorani kokka, 
ettekandjaid, puhveti-müüljat, pesunaist, metsavahti ja paljusid turiste, kuid keegi ei 
lisanud midagi juurde sellele, mida Zubavin juba teadis. Tema nappe andmeid salapärase 
sõiduauto kohta täiendas lõpuks turismibaasi veoauto juht, kes saabus tagasi 
kahepäevaselt komandeeringult Mukatševosse, kus ta oli käinud toiduainete järel. 
Laupäeval Mukatševosse sõites oli ta kohanud järsul mägikurvil «Pobedat». Number 
polnud ta enam meeles, kuid ta mäletas, et oli hästi näinud oma veoauto laternate 
valguses malelauamustrit masina küljel. 

Zubavin tuli Javorisse tagasi ja kandis Satrovile ette oma täiendava uurimise 
tulemused. Mõlemad, nii major kui polkovnik, otsustasid üksmeelselt, et kõigepealt tuleb 
takso üles otsida. 

Auto, mis oli käinud laupäeva õhtul Marmorkaljudel, leiti üles Javori taksopargist. Ka 
taksojuht ei teadnud sõitjast palju rääkida. Too oli istunud peale Javorist taksode 
peatuskohal. Oli olnud sõnaaher sõitja: kogu tee oli vaadanud läbi akna välja ja 
suitsetanud. Külmaallika juures, poolteist kilomeetrit sünpool Marmorkaljusid, oli ta 
peatanud auto, 

vaikselt arve tasunud ja asunud edasi jalgsi. Ja oligi kõik. Rohkem ei teadnud 
taksojuht midagi lisada. 

Autojuhi siiruses ei kahelnud ei Zubavin ega Satrov. Mis siis nüüd teha? Kust ja 
kuidas otsida seda Vlasjukki? 

Saabus teisipäev. 

Major Zubavin oli sünges meeleolus. Ajamata habemega ja kahest unetust ööst 
punetavate silmadega ootas ta vaikides, millise otsuse teeb polkovnik. 

Ka Šatrov polnud pärast pühapäeva sõba silmale saanud: kaks ööpäeva oli ta Taga- 
Karpaatias ringi hulkunud. Ta oli peaaegu kaks korda vanem kui Zubavin, kuid tema 
näole polnud lisandunud kurrukesi, ta põsed olid korralikult raseeritud ning silmad ei 
väljendanud väsimust. Ta naeratas rahulikult ja vaatas oma vestluskaaslasele otsa. 

«Kas juba väsinud, Jevgeni Nikolajevitš? Juba närveerite? Aga me oleme alles pika ja 
kauakestva teekonna alguses.» . 

Zubavin punastas nagu poisike ja pomises: 

«Miks ma ei peaks siis närveerima, seltsimees polkovnik! Säärane ebaõnn...» 

«Mina ei näe veel ebaõnne. Vastupidi — sündmused arenevad täiesti normaalselt meie 
kasuks.» 

«Mis normaalne see on, kui vaenlane tegutseb otse meie nina all, päise päeva ajal ja 
poeb siis karistamatult peitu?» 


«Ta puges peitu vaid ajutiselt, ärge nukrutsege. Ta kerkib veel meie ette terves oma 
elusuuruses. Vlasjuk!. . . Agronoom! ... Turist!... Terve maskeraad, muidugi. Kes ta 
tõeliselt on? Kust ta Javorisse ilmus? Mõni vana agent, kes kasutab võltsitud passi? 
Piiririkkuja, kes poetas ennast märkamatult üle piiri? Või saabus spetsiaalselt 
võõrusetenduseks mõnest kaugemast oblastist? Vastake selle peale, major.» 

«Arvan, et on kohalik.» 

«Mis alus on teil selleks?» 

«Tunneb hästi ümbrust. Marmorkaljud on kõige sobivam rajoon salaraadiojaama 
tööks: inimtühi, mahajäetud, kõrgetes mägedes, tal on üks sissepääs ja kolm väljapääsu.» 
«See on võrdlemisi habras argument. Radisti võisid orienteerida kaasosalised või ta 

valis rajooni lihtsalt kaardi järgi. Seda esiteks. Teiseks — kui ta on kohalik, kui tal on 
juba ammu saatejaam, miks ta siis seni vaikis? Luurekeskusel oli seda ju nii hädasti 
tarvis, tema aga vaikis jonnakalt. Ei, Jevgeni Nikolajevitš. Vlasjuk pole kohalik. Ta ilmus 
alles hiljuti meie kanti. On täiesti võimalik, et ta tungis läbi kordoni ja et piirivalvurid 
teda ei märganud, magasid maha, nagu öeldakse.» 

«Ei saa olla. Piirivalvurid fikseerivad isegi jänese jälgi.» '. «Kõik võib olla. Piison ju 
teab,, kellega tal tegemist on. Ta võis kasutada kõige uuemat kavalust, mida meie 
piirivalvurid veel ei tea. Ma kaldun isegi arvama, et too agronoom, turist Vlasjuk, ja 
autojuht Stupak tegutsevad ühtse plaani järgi, et nad on mõlemad ühe ahela lülid, mille 
lõpp asub «Lõuna» luurekeskuse šefi kätes. Varem või hiljem astuvad nad tingimata 
kontakti. Kuid meie ei tohigi loota seda, et 

meil õnnestuks fikseerida Vlasjuki ja Stupaki kohtumist. Seda võibolla ei juhtugi enne 
nende eneste «rreteerimist. Võimalik, et nad näevad teineteist alles juurdleja kabinetis. 
Seni aga või/vad nad koordineerida oma tegevust ilma kohtumata, kaudselt, kolmanda 
isiku kaudu. Tähendab, kõik meie jõupingutused tuleb suunata sellele, et välja selgitada 
see kolmas isik.» 

«Seltsimees polkovnik, ma juba kahtlustan, et teie teate sellest «Mägede kevade» 
operatsioonist hoopis rohkem kui mina.» 

«Just samapalju kui teie.» 

«Ei paista nii olevat. Mina, kas näete, kannatan sellepärast, et meie käest lipsas ära 
«teine isik», teid aga see ei kurvasta, te mõtlete isegi hoopis kellestki «kolmandast 
isikust», kuigi pole olemas veel mingeid tundemärke tema viibimisest meie maal.» 

«On siiski, Jevgeni Nikolajevitš! Analüüsige autojuht Stupaki käitumist sellest ajast 
peale, kui ta meie juurde puges. Te ju teate, et luureagent poeb ainult sellesse linna, kus 
talle on kindlustatud korralik vastuvõtt kaasosaliste poolt. Stupak kiirustas ilma tagasi 
vaatamata otse Lvovi. Pärast lühiajalist viibimist võõras, talle vaenulikus linnas vor- 
mistab ta ennast tööle, saab veomasina, komandeeringu ning sõidab julgesti Javorisse. 
Kas ta oleks võinud seda kõike toimetada nii kiiresti, enesekindlalt, kui teda keegi poleks 
abistanud? Ee! Stupakil on mõjukas kaasosaline ja too asub Lvovis. Homme esimese 
rongiga sõidan ma Lvovi ja püüan selgitada, kuidas autojuht Stupak tööle vormistati, kes 
talle selle juures kaasa aitas.» Satrov ohkas. «Ma juba aiman ja tunnen ette, et Lvovis 
ootab mind suur ja raske töö. Nii et ma pean paraku lahkuma Javorist pikemaks ajaks.» 

«Kahju, seltsimees polkovnik. Ma pean teile tunnistama: lootsin, et me harutame koos 
lahti selle Piisoni saladuse.» 


«Mina lootsin ka. Ja loodan ikka veel.» Satrov surus sõbralikult majori kätt. «Harutage 
teie, Jevgeni Nikolajevitš, seda Piisoni saladust Javori poolsest otsast, mina aga Lvovi 
poolsest. Peatse jällenägemiseni? Helistan teile iga päev kell kakskümmend kaks null 
null.» 

«Veel üks küsimus, seltsimees polkovnik.» 

«Palun.» 

«Niisiis — teie usute, et on olemas vahemees, kolmas isik Stupaki ja tundmatu radisti 
vahel ning et see asub Lvovis?» 

«Seni küll paraku ainult usun. Ma oletan samuti, et too «kolmas, isik» kasutab sageli 
oma teenistusalast seisundit ning käib siin, Javoris, komandeeringus. Sellesamaga tal 
ongi võimalik koordineerida Stupaki ja Vlasjuki tegevust. Tähendab, et teil tuleb nii 
päeval kui ööl jälgida autojuhti, fikseerida kõiki tema kohtumisi javorlastega ning eriti 
nendega, kes on väljaspoolt Javorit.» 

Zubavin heitis pilgu autojuhi fotole. 

«Kui palju me siin ümber ka ei keerutaks, satume ikkagi jälle Stupaki juurde.» 

«Ilma temata me toime ei tule. Tema on praegu ainus reaalne niit,, mis juhib meid 
«Mägede kevade» juurde. Kõik muu on oletused, hüpo- 

teesid, lootused ja ennustused.» Satrov vaatas oma taskuraamatusse «Tuleme nüüd 
Vlasjuki juurde tagasi. Kas te tema raadiokäekirja ei tunne?» 

«Käekirja? Ma pole veel spetsialistidega nõu pidanud.» 

«Pidage nõu. See on väga tähtis. Kes teab, võib-olla on ta tuttav varasemate 
raadiopeilingute kaudu. Noh, mis te arvate, mida võis Vlasjuk oma peremeestele 
teadustada?» 

«Seda võib ainult ligikaudu aimata, seltsimees polkovnik.» 

«Eks arvake siis.» 

«Teatas oma õnnelikust Javorisse jõudmisest.» «Ei. Seda ta tegi juba varem ja teises 
kohas.» 

«Andis edasi järjekordse informatsiooni?» ütles Zubavin ja väitis kohe iseenesele 
vastu: «Ei, ka see pole võimalik. Sellepärast ei hakanud ta sellisel määral riskima. Ilmselt 
teatas midagi erakordselt tähtsat.» 

«Tõsi, mina arvan sedasama. Minu arvates on sellel saatel otsene seos operatsiooniga 
«Mägede kevad». Missugune nimelt? On see signaal tegevuse alustamise kohta? 
Abipalve? Raport sellest, mis juba tehtud on? Mida teie arvate, Jevgeni Nikolajevitš?» 

«Seltsimees polkovnik, teie peas sünnib nii palju küsimusi, et ma ei oskagi kohe 
vastuseid leida. Lubage, ma mõtlen.» 

«Mõtelge!» 

Pärast lühikest pausi ütles Zubavin: 

«Radist signaliseeris luurekeskusele, et tema oma kaasosalistega on tegevusvalmis.» 
«Nõus! Nii et olemegi kokku leppinud.» Satrov vaatas kella ja muigas. «Arutasime 
siin kolm tundi suure õhinaga tarku asju, aga võib-olla, et see kõik oli asjatu. See pole ju 
täppisteadus, vaid 1-u-u-r-e. Luura ja luura, kus silmadega, kus kõrvadega, kus mõtetega 

— kuni vast ehk leiadki midagi mõistlikku.» Ta tõusis, tõstis käed üles ja sirutas end 
mõnuledes. Siis aga haigutas ta laia suuga, nagu öeldakse — magusasti. «Oh, küll 
magaks praegu! ... Läheme, Jevgeni Nikolajevitš, ja värskendame oma uimaseid päid.» 


Kui Fine oli šifreeritud telegrammi edasi andnud, keeras ta aparaadi ühe minuti 
jooksul kokku, asetas selle koos kohvriga seljakotti ning läks otse mööda 
vaevaltmärgatavat teerada Marmorkaljude põhjapoolse väljapääsu poole. Orienteerudes 
kompassi ja kaardi järgi liikus ta läbi tiheda mäestikumetsa ja jõudis teele, mis kulges 
Karpaadi mäekurudelt Javorisse. 

Fine ei kahelnudki selles, et tema raadiojaama töö on juba fikseeritud ja et 
julgeolekuorganid on jalul. Möödub veel tund, teine, ning Marmorkaljude rajoon on 
blokaadisilmuses. 

Fine kõndis mööda teed ja imetles nagu turist kunagi kevadisi mägesid ehatulekahju 
lõõmas. Käes oli tal mehine, suursugusest jugapuust lõigatud kepp. Ta silmi varjasid 
tumedad prillid, nagu kardaks ta heledat päikesevalgust. 

Lähemal teekäänakul märkas Fine veoautot. See seisis teeserval suure sammaldunud 
kivi ees, mille ait nirises ahtake läbipaistev veejuga. Autojuht istus mineraalallika jalamil, 
sõi pekiga leiba ja jõi jääkülma «kvassivett» peale. Tema tume käharpea oli märg — oli 
vist samuti Taga-Karpaatia narsaani proovinud. 

«Jätku leivale ja veele!» Fine tõstis käe kõrva äärde ja noogutas lahkesti autojuhile. 
«Ega te Javorisse ei sõida, kulla noormees?» 

«Sinna. Kui teil on sama tee, istuge peale, viin kohale.» 

«Tänan.» >» 

Pimenes juba ja linnas süttisid tuled, kui Fine Javorisse sisse sõitis. Endisest raekojast 
möödudes heitis Fine pilgu kella pronksist numbrilauale. Kümme minutit üheksa peal. 
Tal polnud kulunud üle kahe tunni, et oma jälitajatest ette jõuda. 

Autojuhi petmiseks väljus ta masinast vaksali väljakul ja suundus sealt aeglaselt, nagu 
koju sammudes, Kaardiväe tänavale. 

Krõž oli kodus. Ta oli vaeveldes oma šeffi oodanud. 

«Noh, kuidas oli?» küsis ta kohe, kui Tšernogoorlane sai vaevalt üle läve astuda. 

«Kõik läks õnnelikult, Ljubomir. Loodan, et ka teil oli kõik hästi? Kas nägite 
Stupakki?» 

Krõž ei vastanud. Surnukahvatuna vaatas ta huulde hammustades uksele. 

«Mis on?» sosistas Fine. 

«Näib, et keegi tuleb. Kuulete?» 

«Ma ei kuule midagi, aga...» 

Fine tõmbas taskust püstolid ja osutas lülitile. Krõž kustutas valguse, väljus 
ettevaatlikult koridori ja sealt aeda. Seisnud minutit viis läve juures kasvava tiheda 
mägivahtra varjus, tuli ta tuppa tagasi ja süütas tule. 

«Pole kedagi. Vabandage, sir.» 

«Närvid pole teil korras, Ljubomir.» 

«Jah, närvidega ma küll uhkustada ei saa.» Krõž pühkis laubalt higi. «Te küsisite, kas 
ma nägin Dudari üürilist. Nägin. Ja ajasin juttu. Andsin talle edasi kõik, nii nagu oli 
kästud. Stupakiga on kõik korras.» 

«Suurepärane!» Fine hõõrus käsi ja tõmbas nohisedes õhku. «Tunnen praetud 
lambaliha lõhna. Ljubomir, te vist tahate kostitada mind õhtueinega? Tubli, tubli!» 

Fine vabastas turistiseljakoti rihmad, nihutas Tarass Sevtšenko portree kõrvale, lükkas 
salakambri ust ning laskis ettevaatlikult raadiojaama peidukohta. 


Seda tehes pani ta tähele, et keegi oli käinud salakambris: õrn, vaevumärgatav kriips, 
mille Fine oli pliiatsiga seinale tõmmanud, enne kui ta Marmorkaljudele läks, ei langenud 
kokku portree raamiga. Kes oli salapaigas tuhninud? Muidugi peremees. Võis olla 
absoluutselt kindel, et ta oli hoolikalt oma külalise seljakoti läbi revideerinud. «Saa- 
tananahk!» mõtles Fine. Kuid mõtted ei peegeldunud ta näos, kui ta pöördus Ljubomir 
Krõži poole: ta naeratas muretult. 

«Soh, nüüd on hoopis kergem,» ütles ta oma selga patsutades ja õndsalt muheldes. 
«Torrre! Mõtelge ise, kandsin peaaegu kaks ööpäeva kõikide nähes oma turjal nii 
kohutavat süütõendit — ta põletas, neetu kogu mu selja läbi kuni neerudeni. Ljubomir, 
ma ei käsi, vaid palun: masseerige mu vaest küüru... Nii, nõnda, tubli! ... Hea! Väga hea! 
Tänan. Nüüd hakkame õhtust sööma.» 

Kustutanud nälja ja joonud korraliku hulga konjakit, viskus John Fine, nägu õhetav ja 
silmad verd täis valgunud, tugitooli. 

«Noh, Ljubomir,» kuulutas ta pidulikult ja pani suitsu ette, «te võite mind õnnitleda.» 

«Mille puhul, sir?» 

«Ma pälvisin Piisonilt isikliku tänu. Ta on mu tööga rahul.» 

«Soovin õnne!» Krõž püüdis oma näole naeratust manada, kuid see tuli tal välja 
ebasiiralt, virilalt. 

«Miks te minu edu puhul ei rõõmusta, Ljubomir?» Fine vaatas jultunult Krõžile silma 
sisse ja hakkas oma alluvat avalikult mõnitama: «Teil on kade meel? Teile ei meeldi 
minu edu?» 

Krõž vaikis, hammustas huulde ja mossitas. 

Fine pani rusika residendi lõua alla ja lükkas ta pea järsu tõukega püsti: 

«Miks te vaikite, Ljubomir?» 

«Sir, kas te täitsite minu palve?» 

«Mis palve?» 

«Ma palusin, et te kannaksite šefile ette ka minu tööst.» 

«Teie tööst? Teie omast?» Fine ajas põlglikult huuled torru ja puhus suitsujoa otse 
Krõžile näkku. Talle meeldis alandada inimesi, eriti aga neid, kelle üle ta võis 
kontrollimatult võimutseda, keda ta hoidis tugevasti peos, kes ei saanud talle vastupanu 
osutada. «Te olete endast liiga heas arvamises, Ljubomir,» jätkas Fine. «Teie ei tööta, 
vaid täidate ainult minu käsku. Mina töötan! Mina kannan šefile ette! Autasustan ka 
mina! Ja otsused viin täide samuti mina! Ja nii kestab see seni, kuni ma Javoris viibin. 
Võtke seda arvesse, kulla mees, ja olge tagasihoidlikum.» 

«Kuulen, sir.» Krõž naeratas, püüdes kogu juttu naljaks muuta. «Ilmaaegu naerate, 
Ljubomir. Ma hoiatan teid täiesti tõsiselt. Ja veel üks hoiatus: kui te veel kord katsute 
tuhnida minu asjade seas...» «Mis te nüüd, sir!» 

«Ja-jaa! Kui te veel kord korraldate läbiotsimise minu peidupaigas, siis ma löön teid 
tsementpõrandale pikali, tõmban püksid jalast ja peksan armutult läbi. Nii, nüüd on kõik 
hoiatused tehtud. Nüüd räägime sellest, mida teil tuleb teha. Nagu te juba teate, ilmub 
homme teie kauplusse autojuht Stupak. Teie annate tafle edasi sedeli järgmise sisuga. 
Võtke salatint, paber ja kirjutage... «Tuleval kolmapäeval, öösel, ruudus 19-11, Vaeslapse 
aasal, on oodata taevast «saadetist». See ootab teid vanas stollis. Korjake see maast üles, 
maskeerige halgudega ja toimetage Javorisse, Kaardiväe tänavale.»» 

Krõž lakkas kirjutamast, tõstis pea ja vaatas anuva pilguga Fine'ile 
otsa: 

«Sir, see on teile kohutav risk. «Saadetise» jälgedes võivad ilmuda siia piirivalvurid.» 

«Võivad! Kui meil teiega ei vea, siis võtame nad korralikult vastu. Ma tulistan täpselt 
viiekümne meetri peale. Teil aga tuleb kasutada granaate.» 

«Sir, on olemas teine väljapääs.» 

«Missugune?» 

«Peita «saadetis» metsa. Ja võtta ta sealt, kui tarvis läheb.» 

«Ei saa, Ljubomir. Me peame tegutsema ainult Piisoni poolt väljatöötatud plaani järgi. 
Niisiis kirjutage: «Võtta «saadetis» mainitud ruudust ja toimetada Javorisse, Kaardiväe 
tänavale.»» 

Krõž kummardus alistunult paberi kohale. 


KUUETEISTKÜMNES PEATÜKK 


Olen sinu ees suur võlglane, mu lugeja! Juba ammu oleks olnud aeg jutustada sulle 
Teresia Simakist, kelle ümber käesoleva jutustuse esimeses osas arenes nii palju tähtsaid 
sündmusi. 

Teresiat oli vapustanud tema kauge sõbra Ivan Belograi ootamatu ja aimamatu 
ilmumine. Ivan paistis talle niivõrd heana, liigutas teda sedavõrd, et Teresia unustas 
ajutiselt kõik siin maailmas: range ema, taga rääkida armastavad naabrid ja isegi Olekša 
Sokatši, kes oli talle rohkem kui sõber. Teresia armastas juba ammugi Olekšat ja Olekša 
teda. Nad kavatsesid sügisel abielluda. 

Õnneks suutis Teresia peagi toibuda. Tõsi küll, see ei toimunud ilma vanem 
Smoljartšuki abita. Vanem otsis Teresia Tisza kaldalt üles. Kohe pärast seda, kui Teresia 
oli lahkunud Ivan Belograist, kutsus vanem tütarlapse kordoni ülema juurde. 

Teresia tuli kapten Šapošnikovi juurde, olles juba Smoljartšuki küsimustest tublisti 
häiritud: kas ta juba ammu tunneb oma külalist, Belograid, kuidas ja kunas oli ta temaga 
tuttavaks saanud... Süüdlase ilmega istus ta halba aimates tooliservale, olles iga hetk 
valmis nutma puhkema. Käed risti põlvedel, ootas ta alandlikult kohutavaid küsimusi. 

Šapošnikov taipas juba esimesest pilgust neiu rasket olukorda ning ta otsustas olla 
äärmiselt ettevaatlik. 

«Noh, kuidas on, Teresia, kas harisite Tisza kaldal jäätmaa üles?» 

Teresia noogutas tummalt ja ta huuled värisesid. 

«Tuleb nii välja, et sel aastal laienes teie külvipind peaaegu kaks korda?» 

Neiu noogutas jälle ja hammustas oma teravate valgete hammastega tugevasti 
alumisse huulde. 

«Kas te Sonjašna mäele kavatsete ka sel aastal anda korralikuma väljanägemise? 
Poleks paha, kui te ka tema vasakpoolse, kivise külje ehiksite viinapuudega.» 

Teresia lõi pea selga: 

«Miks teil mind tarvis oli, seltsimees ülem? Küsige!» Ta hääl kõlas karmilt. 
Šapošnikov naeratas: 

«Näete, nüüd võingi küsida. Nüüd te võite vastata kõigile küsimustele.» 


Ta päris sedasama, mis Smoljartšukki: kas Teresia oli oodanud oma tänast külalist, 
kust too oli tulnud, kas Teresia kutse peale või niisama, ise; kas Teresia tunneb teda 
ammu, kuidas ja millal nad tuttavaks said. 

Teresia vastas. Kui kapten Šapošnikov kuulis, et Ivan Belograi oli neiu kauge sõber, et 
ta oli tutvunud neiuga kirja teel, siis palus ta Teresiat, et ta tooks kordonisse kõik Ivan 
Belograi kirjad, mis ta oli Berliinist saanud. Teresia tõi. Šapošnikov peitis need 
tulekindlasse kappi ja võttis Teresialt sõna, et ta kellelegi ei räägiks oma jutuajamisest 
piirivalvuritega. Isegi emale mitte. Eriti aga ei tohi sellest teada saada Ivan Belograi. Kui 
Ivan veel kord ilmub Teresia majja, siis ei tohi neiu märgata lasta, et tema suhtumine 
Belograisse oleks muutunud. Las esialgu jääb kõik vanaviisi. 

Teresia tuli koju tagasi. Ema ootas tütart väraval, rätt õlgadel. (Mägedest hoovas 
kevadist jahedust.) 

«Noh, mis piirivalvurid sinust tahtsid? Kas tahavad püssid kõblaste vastu vahetada ja 
korraldada sõdurite laupäevakut sinu Sonjašna mäel? Kas on nii või mitte? Räägi! Mis sa 
vaikid?» 

«Ei, ema, piirivalvuritel oli teine asi.» 

«Mis siis? 

«Ah niisama . .. komsomoli liinis.» 

Pea norus lipsas Teresia ruttu emast mööda ja kadus majja. Õhtueinest ta loobus. 
Heitis voodisse lahti riietumata. 

Pikast kevadisest tööpäevast väsinud ema magas raskesti, aga Teresia nuttis terve 
hilisõhtu ja öö läbi. Tal oli häbi ja piinlik selle pärast, mis täna oli juhtunud, ning kohutav 
hirm homse päeva ees. Ega piirivalvurid ilmaaegu tundnud huvi tema Berliini sõbra 
vastu. Ei, see mees pole talle sõber! Ja ta pole ka Ivan Belograi. Ja kuidas ta ise seda ei 
märganud? Kuidas ta ometi oli lubanud ennast nii häbistada? Tema ette oli ilmunud 
käharpäine ilusate silmadega lõbus ja jutukas lurjus, ja tema, viimane tolvan, oli pidanud 
võõrast heaks inimeseks, oli talle vastu naeratanud, pilguga hellitanud ja isegi.. . Võimatu 
on midagi niisugust taluda! 

Teresia pühkis raevukalt oma roojastatud huuli ja kiristas hambaid. Raevust jõuetuna 
ja enese vastu põlgust tundes puhkes ta jällegi nutma. Nõnda nuttes ta viimaks uinuski. 

Kui ema hommikul tütart silmas, lõi ta käsi kokku ja hakkas hädaldama: 

«Issake! Mis sinuga on, tütreke? Sa oled näost ära. Kahvatu... Põsed on auku jäänud 
nagu vanaeidel. Silmad sisse vajunud.» 

«Jäin haigeks, ema,» puikles«Teresia vastusest kõrvale ja astus ukse poole. 

«Kust see haigus nii äkki tuli? Eile õhtul olid veel terve, aga täna... Läheme kohe 
tohtri juurde!» «Milleks? Minul pole arsti tarvis!» 

«Mis sa nüüd hullu juttu ajad, rumal laps! Kuidas siis nii saab — sulle pole tohtrit 
tarvis?» 

«Niisama... Tema ei saa mind aidata.» «Kes sind siis aitab? Oota, tütreke, oota! ...» 

Ema võttis tütre lõuast kinni, kergitas tema langetatud pead ja vaatas uurivalt talle, 
silma. Kas tõesti on tema ainus ja kaunis tütar südame põhjani solvunud? Kas tõesti on 
juba keegi rikkunud tema teed õnnele? Millal see võis juhtuda? Kes oli see kurjategija, 
kes tegi liiga heale, töökale, ausale, usaldavale ja nägusale tütarlapsele? Kus ta on? Ema 
kisub tal silmad peast, rebib ta südame rinnast ja viskab Mustlasasuia koertele pureda ... 


Mida kõike ei mõelnud Maria Vassiljevna, mida ta läbi ei elanud, kui vaatas tütre 
aukuvajunud silmadesse! 

«Hannake, kullake, räägi tõtt, ära varja midagi.» 

Maria Vassiljevna hüüdis Teresiat Hannakeseks vaid noil hetkil, millal ta emasüda oli 
eriti erutatud, millal ta rind oli tulvil armastust tütre vastu. Nii esimene kui teine nimi oli 
tütrele antud juba ammugi, sündimise päeval. 

Kõik ristimisele viidud tütarlapsed said tolles protestantliku kiriku koguduses 
eranditult kaks nime. Nii juhtus ka Maria Vassiljevna tütrega. Hannakeseks kutsus teda 
ema esimesel eluaastal, kui ta tütart veel rinnaga toitis. Hiljem hüüdis Hanka-Teresiaks, 
pärast aga lihtsalt Teresiaks. Nimi Hannake elustus alati neil juhtumeil, kui ema tahtis 
oma tütre vastu olla eriti hell. 

Ja pidevalt kutsus teda Hannakeseks ainult Olekša Sokatš. Teresiat tema jaoks ei 
eksisteerinud, kuigi neiu oli Teresia tervele kolhoosile, kuigi kõigi tema piltide all, mis 
avaldati ajalehtedes ja ajakirjades, oli trükitud, et ta on Teresia Simak, sotsialistliku töö 
kangelane, viinamarjakasvataja kolhoosist «Koit Tisza kohal». Oma kiindumust esimese 
nime suhtes seletas Olekša väga lihtsalt: «Sa oled kõigile Teresia, mulle ja emale aga 
Hannake. Ainult meil on õigus sind nõnda hüüda.» 

Kõik see meenus Teresiale, kui ta kuulis emalikku «Hannakest». 

«Miks sa ometi vaikid?» nõudis ärevusse sattunud ema. «Räägi! Räägi kõik ära! Ära 
karda midagi!» 

Teresia lõi silmad maha: 

«Mul pole sulle praegu midagi rääkida, emake. Pärast. .. varsti saad ise kuulda.» 

«Ja mida ma siis kuulda saan?» nõudis Maria Vassiljevna pooleldi karjudes, pooleldi 
oiates. «Kas juhtus midagi?» 

«Ema, kui sa mind armastad, siis ära küsi midagi.» 

«Hannake! ...» 

Teresia oli vankumatu: läks Sonjašna mäele ega avaldanud emale oma saladust. 

Sonjašna mäel kohtas Teresia oma brigaadi sõbrataride lõbusat ringi. Tüdrukud seisid 
viinamäe kobestatud nõlval poolkaares, toetusid moma kõblastele ja deklameerisid kõik 
ühel häälel: «Austatakse lendureid ja ka ratsaväge; vaadake ka, palun teid, vaprat 
jalaväge. .. Siin on vaprad peiukesed, kangelaste sugu! Pidage nüüd, neiukesed, jala- 
väestki lugu...» 

Siis ei suutnud nad enam vastu pidada, puhkesid naerma ja sööstsid Teresia poole. 

«Noh, brigadir, kas tõid meile tervisi lokkis peaga jalaväelaselt?» küsis lõbusate 
silmadega tõmmu näoga Marina. 

Teresia taipas, et Ivan Belograi oli enne tema juurde tulekut viibinud siin, Sonjašna 
mäe viinamarjaistanduses, kõnelnud tüdrukutega ja kõiki neid ära võlunud nagu tedagi. 

Vassilina, Veera, Jevdokia asusid kohe usutlema: 

«Kuidas su kaardiväelane elab?» 

«Miks sa teda viinamäele kaasa ei võtnud?» 

«Kes ta sulle õieti on, Teresia: peigmees, vend, sõber või niisama... viies ratas vankri 
all?» 

«Vaata, et su Olekša ta ribikonte sisse ei murra.. .» 

Mida pidi Teresia oma sõbrataridele ütlema? Kuidas käituda? Teha kõik naljaks, 
naerda: Ivan Belograi saadab teile, tüdrukud, sügava kummarduse, kallistab teid kõiki, 


soovib tervist ja õnne? Ei, Teresia ei naernud ega isegi muianud. Karmilt, väärikalt vaatas 
ta lõbusatele sõbrataridele otsa ja raputas pead: 

«Oh tüdrukud, tüdrukud! . .. Ma arvasin, et te peate minust lugu, aga teie. .. Too 
kaardiväe jalaväelane Ivan Belograi on sama palju minu oma kui teie. Tema vabastas 
meile Taga-Karpaatia, maksis verega meie vabaduse eest...» 

Viinamarjakasvatajad kohmetusid. Nad pidasid tõepoolest Teresiast lugu ega tahtnud 
teda sugugi solvata. 

Tõmmunäoline ja terava keelega Marina tõmbus esimesena tagasi. Ta embas brigadiri 
ja suudles teda põsele: 

«Ära vihasta, Tereska. Ütlesime seda vaid puhtast südamest.» 

Alles nüüd Teresia naeratas. 

«Kas Olekša Sokatši ja ribide kohta oli öeldud ka puhtast südamest?» 

«Aga kuidas siis! Kui Ivan Belograi peaks veel kord siia ilmuma, siis ütleme talle otse 
suu sisse: vaata ette, kaardiväelane, meie Teresial on juba peigmees, ja too on väga 
armukade.» 

«Hea küll, tüdrukud, aitab sellest,» ütles Teresia tõsiselt ja resoluutselt. «Ega ma 
sellepärast teie juurde tulnud. Tahan hüvasti jätta. Nägemist! Vaadake ette, ärge Sonjašna 
mäele häbi tehke.» 

«Ei tee, Tereska, ole rahulik!» vastasid viinamarjakasvatajad kooris. 

Sõbrataridega jumalaga jätnud, tuli Teresia koju tagasi, kus teda juba ootas auto. 
Samal päeval istus ta Javor—Budapesti rongi ja lahkus Nõukogude Liidust, ilma et 
olekski näinud Olekša Sokatšit. Nii ei saanudki ta jutustada talle omä kohtumisest 
«Belograiga». Välismaalt jõudis ta tagasi alles pärast maipühi, kui tema «Berliini sõber» 
oli juba paljastatud. Teresia sai sellest kuulda major Zubavinilt. Kodus sai ta emalt teada, 
et sel ajal, kui ta oli Ungaris viibinud, oli käinud teda otsimas Olekša Sokatš. Süngena. 
Tigedana. Sõnakehvana. Oli vaikides asetanud kõige alumisele trepiastmele paki 
raamatuid, mida ta oli kunagi Teresialt lugeda võtnud, ja sama vaikides, võõrana ja 
vaenulikuna lahkunud. 

Teresia taipas, et kuuldus tema «Berliini sõbrast» oli jõudnud Olekša Sokatšini. 
Teresia tõttas kohe Javorisse, et jutustada Olekšale tõtt. 

Olekša polnud kodus: ta oli sõitnud veduriremondi tehasesse Lvovi, et võtta oma 
komsomolibrigaadile vastu uus vedur. 

Teresia jooksis Olekša sõbra Goida juurde. Vaevaga pisaraid tagasi hoides, häbist 
punastades, julgemata Vassilile silma vaadata, pihtis ta tema ees kõik puhtsüdamlikult 
ära. Goida kuulas teda kaasatundvalt ja lohutas, kuidas oskas: «Ära kurvasta, Teresia, 
kõik läheb veel ilusasti.» Siis aga muutus Vassil karmilt hoolitsevaks ja küsis: 

«Kas major Zubavin hoiatas sind, et sa ei räägiks kellelegi midagi sellest «Ivan 
Belograist»?> 

«Hoiatas küll.» 

«Miks sa siis sõna ei pea, seltsimees piiriäärne kommunistlik noor? Miks sa lobisesid 
välja esimesele vastutulijale niivõrd tähtsa asja?» 

«Oled siis sina esimene vastutulija? Ma jutustasin ju sulle ja ainult sulle.» 

«Oleksid võinud mulle jutustamata jätta, kuna ma tean seda juba ammu. Kas sa 
Olekšale tahad ka sedasama rääkida?» 

«Aga kuidas siis muidu? Kui ma talle ei räägi, siis ta . ..» Teresia takerdus ja jäi vait. 


Vassil Goida vaatas tütarlapsele otsa lõbusate, naervate silmadega,, ent Teresia oli 
valmis iga hetk nutma puhkema. 

«Mis ta siis teeb?» küsis Goida pilkavalt. «Enam ei armasta? Ei võta naiseks?» 

«Ta ei armasta mind enam nagunii!» Jämedad pisarad valgusid üle Teresia põskede. 
«Uskus kuulujutte! ... Ei tahtnud isegi mu emaga rääkida, jooksis minema.» Teresia 
haaras Goida käed, surus neid ja vaatas talle anuvalt otsa: «Vassil, räägi talle tõtt, pane 
talle mõistus pähe.» 

«Ennem tuleb sinule aru pähe panna, sa mu kulla tüdruk. Tereska, rumalake, rahustu 
ometi! Viska see mõte kohe peast, et Olekša võis lakata armastamast niisugust tüdrukut 
nagu sina! See on kujuteldamatu! Ta ise ilmub sinu juurde homme või ülehomme, palub 
ise vabandust ja hakkab sulle ise oma armastust kinnitama. Oh, Tereska, Tereska!... 
Kuldne täht on sul rinnal, aga ise sa oma hinda ei tunne. Rohkem uhkust, kaunitar! Pea 
rohkem püsti, kuulus viinamarjakasva 

taja! Aja kõik oma paabulinnusuled kohevile! Välguta aga ronKem :silmi! Ainult 
niisuguseid armastab meiesugune mees!» 

Vassil Goida lohutas Teresiat samas vaimus veel pool tundi. Jutuajamise lõppedes 
jättis tütarlaps nutu ja tema pisaraist soolaseile huultele ilmus esimene naeratus. Ta 
lahkus Vassil Goida juurest veendununa, et niisugune noormees suudab tingimata korda 
seada nende .sõpruse OlekŠaga. 


Olekša Sokatš tuli Lvovist tagasi uue veduriga 3P 777-13, mis õige pea, kõige 
lähemail päevil pidi saama komsomolibrigaadi veduriks, Javori auks ja uhkuseks. Praegu 
oli ta veel külm ja inetu. Tema mustal korstnal asetses plekist kilp. Kolvid ja vändad olid 
paksu tavotiga koos. Paralleelvardad olid hoolikalt puust vutlaritega kaetud. 3P 777-13 
aeti tagavarateele. Teda ümbritses kohe grupp noori Javori veduri-mehi. Nende eesotsas 
seisis Olekša Sokatš. Kommunistlikud noored võtsid korstnalt kilbi, kõrvaldasid 
ettevaatlikult puust vutlarid, pesid petrooleumiga tavoti ära, kohendasid pukse, pingutasid 
kõiki mutreid, kinnitasid pukside ja kolbide kiilusid, uhtsid terve veduri korstnast kuni 
ratasteni üle, värvisid ära oma maitse järgi, hoidmata kokku kõige kallimaid värve ja 
hoolimata töövaevast. 

«Noh, poisid, mis me talle nimeks paneme?» küsis Olekša, kui oli lõpetanud 
vedurirataste värvimise erepunase nitroemailvärviga. 

«Hanna-Teresia!» hüüdis Ivantšuk. 

Ivantšuk asetas nii alandlikult käed rinnale, naeratas nii süüdlasena ja kissitas silmi nii 
vaguralt, et kõik kommunistlikud noored puhkesid naerma. Ka Olekša oli sunnitud 
naeratama. 

«Teate, mis — nimetame ta lihtsalt.. . Galjakeseks,» tegi ta ettepaneku. 

«Aga kes ta on, see Galjake?» küsis Ivantšuk. «Kas juba abielus või ikka veel pruut?» 

Üldise naerulagina saatel selgitas Olekša seltsimeestele, et Galjake on tavaline lind, 
pika sinkjashalli nokaga, musta saba ja mustade tiibadega.4 

Õhtuks oli vedur 3P 777-13 — lakk, vask ja nikkel säramas, tender täis sütt ja vett — 
valmis astuma tegutsevate vedurite rivvi. 

Olekša Sokatš oleks tahtnud samal hetkel hüpata vedurile, puhuda leeki tema koldes, 
tõsta auru ja kihutada raskekaalulise rongiga ükskõik missugusesse maailmakaarde. 


4Sõnademäng. Galotška, . hellitusvorm nimest Galja, tähendab vene keeles mühtlasi hakikest. 


Paraku aga nihkus see ihaldatud hetk tükiks ajaks edasi, kuna liinidel oli küllaldane hulk 
töötavaid vedureid. Ülehomme läheb vastavalt graafikule pesemisele 3P 770-09. Ja alles 
siis saab Galjake õiguse tulele, aurule, tööle ja elule. Kahe päeva pärast! Aga mida peab 
tegema Olekša täna? Ja homme? 

Ta ohkas, vaatas veel kord oma kaunitari ja läks koju.» 

Depoo väraval põrkas ta silm silma vastu Andrei Lõssakiga. Prakti- 

kandil oli seljas helepruun kuldsete täppidega ülikond, liivakarva siid-särk ja jalas 
kollased sandaletid. Ta Ifhkas lõhnaõlist ja tal oli moodne soeng. 

«Aa, Olekša, tervist!» .Ta sirutas Sokatšile mõlemad käed. «Õnnitlen uue veduri 
saamise puhul, seltsimees brigadir! Millal siis sõiduks, läheb?» 

«Siis kui kästakse. Ega sa pole veel loobunud mõttest praktiseerida minu veduril?» 

«Mis sa .nüüd? Vastupidi. Ma ainult sellest mõtlengi: kuidas ma sinuga töötama 
hakkan.» 

«Ei paista sedamoodi välja!» Olekša silmitses Lõssakki pealaest jalatallani. «Paistab 
nii, et sa mõtled ööd kui päevad selle peale, kuidas uhkemini riides käia, kuidas paremini 
süüa ja mõnusamini juua.» 

Lõssak ohkas, laiutas käsi ja tõstis silmad taeva poole: 

«Olen patune: mulle meeldivad ilusad särgid ja head pintsakud, armastan juua head 
veini. Noorus! ... Kui vanemaks saan, siis jätan maha kõik peale piima!» Lõssak puhkes 
naerma. «Täna kavatsen ka pattu teha. Võib-olla tuled mulle seltsiks, mis?» Ta patsutas 
vastu taskut: «Raha leidub.» 

Olekša raputas pead: 

«Teiste arvel ma ei pummelda.» Ta võttis taskust viiskümmend rubla ja ulatas 
Lõssakile: «Säh, maksan sulle võla ära, võta!» 

«Mis võla? Tühiasi!» Andrei lükkas kategooriliselt Sokatši käe eemale. «Pane ära, kui 
sa ei taha, et ma vihastan. Eile kostitasin mina sind, homme sina mind.» 

«Ei, kulla mees, minu kostitamist ei jõua sa ära oodata. Võta!» 

«Kui sa nii väga tahad, siis võin ka võtta. Kuhu sa praegu lähed?» 

«Ei kuhugi.» 

«Kuidas nii — «ei kuhugi»?» «Niisama. Koju. Kirovi tänavale.» «Meil on üks tee. Ma 
saadan sind.» 

Andrei võttis Olekšal käealt kinni ja nad väljusid depoost. «Miks sa täna nii okkaline 
oled?» küsis Lõssak lahkelt. «Olen alati niisugune.» 

«Ei, mitte alati. Sul peaks olema pidutuju, said uue veduri, aga sina.. . Vast ehk juhtus 
midagi?» Lõssak lõi endale laksu otsaette, peatus ja hoidis ka seltsimehe paigal. «Jah, 
Olekša, on see tõsi või mitte, mida sinust ja Teresiast räägitakse? Nagu oleks lukksepp 
Ivan Belo-grai, demobiliseeritud kaardiväelane Berliinist, löönud üle sinu Teresia ja 
abiellub nüüd temaga. On see tõsi või ainult keelepeks?» 

Olekša oli süngelt vait. 

«Noh, mida sa ise arvad?» küsis ta äkki ja vaatas väljakutsuvalt Lõssakile otsa. 

Andrei polnud oodanud niisugust vastust. Ta hämmeldus ega leidnud kohe, mida 
öelda. Olles Krõži käsul valmistunud jutuajamiseks Olekšaga, eesmärgiga uurida temalt 
midagi välja Ivan Belograi kohta, 

oli ta enda arvates ette näinud kõike, mida Olekša ütleb ja mida tema vastab. Ei, nüüd 
selgus, et ta polnud kõike ette näinud. 

«Ma arvan... arvan, et see pole tõsi.» 

«Aga miks sa siis poed selle valega minu hinge?» 

Olekša näoilme ja tema pilk olid kurjad, tema käed tõmbusid rusikasse. Kuid see ei 
kohutanud Andreid. 

«Ära keema mine, mehaanik. Ma ütlesin seda sulle sõbramehe poolest, et sa teaksid, 
mis jutud käivad Teresia ja tolle kangelasest lukksepa Ivan Belograi kohta. Huvitav oleks 
seda meest näha — mis nägu ta on? Räägitakse, et olevat ilus poiss, nii et ei saa Silmigi 
ära pöörata. On see tõsi?» 

«Ma ei tea.» 

«Oled sa teda näinud või mitte?» 

«Noh, nägin. Laia näoga. Pikka nagu kaamel.» 

«Ammu nägid?» 

«Enne Lvovi sõitu.» 

«Aga pärast tagasitulekut pole näinud?» 

«Ei... Aga mis sa mind kiusad selle Belograiga? Käi temaga kus see ja teine ...» 

Olekša viimased sõnad kainestasid Andrei Lõssakki. Ta taipas, et oli lobisenud liigset, 
et oli olnud ülemäära pealekäiv ja ettevaatamatu oma pärimistega. Pealegi oli onu 
Ljubomir spetsiaalselt hoiatanud: vaata ette, et sa näitad oma huvi Belograi vastu ainult 
muuseas. Nüüd tuli olukorda parandada, ennast välja keerutada. Andrei naeratas ja haaras 
sõbralikult Olekša õlgadest kinni: 

«Ma ei lähe selle Belograiga mitte kuhugi. Mul pole teda tarvis. Aga sinuga lähen 
Kirovi tänavale.» 

«Ei tule sa minuga Kirovi tänavale. Ma jään siia, Stepi tänavale. Mul on tarvis 
seltsimehe juurde sisse astuda.» 

Olekša võttis Andrei käe oma õlalt, noogutas külmalt ja astus õuele, mida piirasid 
kõrged õitsvad laukapuupõõsad. Siin elas Vassil Goida. 

«Ahaa, sealt sa ise tuledki! Väga hea! Tubli! Tähelepanelik seltsimees, taipasid kohe, 
et õnn on ohus.» 

Niisuguste sõnadega võttis teda vastu Vassil Goida ja vaatas oma külalisele naervate 
silmadega otsa. 

Olekša tundis hästi oma sõbra iseloomu ja ei omistanud seepärast 
tema sõnadele erilist tähelepanu. Ta tervitas nagu tavaliselt, võttis 
taskust sigaretid, istus akna juurde, kus ta alati istus, ja valmistus 
üksikasjaliselt jutustama, kuidas ta oli Lvovi sõitnud, missuguse veduri oli saanud ja 
kuidas komsomolibrigaad oli seda kaunistanud. Kuid Vassil Goida suunas jutu 
ootamatult hoopis teistele rööbastele. Ta ütles suitsu süüdates: 

«Äsja oli minu juures Teresia...» 

Olekša vaatas sõbrale kohkunud pilguga otsa ja ootas, et too ütleb veel midagi. 

«Käskis sind tervitada,» lisas Goida, «Imestab, miks sa oled tema unustanud, miks sa 
enam ei sõida oma mootorrattaga Sonjašna mäele.» 

«Ja muud ta ei rääkinud sulle midjgi?» küsis Olekša. Ta hääl muutus kalgiks ja nägu 
kivines. 


Goida teeskles, nagu ei märkaks ta muudatust Olekša näol ja hää- 
les. 

«Meil oli Teresiaga pikk jutt, kõik ei ole meeleski.» 

«Kas ta minust muud midagi ei rääkinud?» 

«Sinust? Oota, lase ma mõtlen. Jah, kuule ... «Igatsen Olekša järele,, aga tema, 
lollpea, ei saa sellest aru ega näita nägugi Tisza kaldale.»» 

«Vassil, sa jäta juba kord need oma naljad! Ma räägin sinuga tõsiselt. Kas sa tead ka, 
mida Teresia tegi? Tema... ta...» Olekša lõi käega ja astus akna alla. 

Goida patsutas talle selga. 

«Keel on sul õiglane, Olekša, ja arukas. Näe, ei kuula sinu rumala pea ja armukadeda 
südame sõna. Oh, sind küll! ... Usud igasugust loba...» 

Olekša pöördus järsult kogu kehaga Goida poole ja hüüdis raevu ja valuga: 

«See pole loba! Ma ise rääkisin Ivan Belograiga ja kuulsin oma kõrvadega mis ta 
rääkis.» 

«Huvitav, mida ta siis sulle ütles?» 

«Noh... miks ta demobiliseerus, miks sõitis siis Taga-Karpaatiasse. Ta tegi seda 
kõike Teresia pärast. Selgub, et ta on Teresia peigmees. Näed sa! Ja mina, loll. .. Pealegi 
ei uhkustanud ta oma pruudiga minu ees üksi: kogu depoo teab sellest.» 

«Ta pidigi uhkustama, tal oli ju niisugune ülesanne. Aga sina, Olekša, oleksid pidanud 
sõitma Teresia juurde, rääkima temaga ja küsima, kas see on tõsi või mitte.» 

«Tõsi!» 

«Sa ei tea midagi.» 

«Tean! Ta oli juba ammugi Teresiaga kirjavahetuses, ma lugesin ise Belograi kirju.» 

«Noh näed!. .. Teresia näitas sulle Belograi kirju. Tähendab, et seal polnud tegemist 
mingisuguse peigmehega. Oli temaga kirjavahetuses nagu sõbraga, nagu sõduriga, kes 
vabastas Taga-Karpaatia, aga sina...» 

«Jäta juba tema kaitsmine, tüdruk pole seda väärt!» 

«On väärt!» karjus Goida. «Kuula, tarkpea, mõlema kõrvaga: millal sa ajasid juttu 
Ivan Belograiga?» 

«Ammu.» 

«Ja pärast seda pole sa teda näinud?» 

«Ei ole.» 

«Ja ei näegi. Ivan Belograi kadus. Sõitis Javorist ära... Kuhu? Teadmata suunas. .. 
Miks? Sellepärast, et... Ühe sõnaga, ta nägi ära, et peab sõrmed Teresiast puhtaks 
lakkuma, ja laskis jalga. Üksikasjadest kõnelen sulle teine kord. Jä see on kõik. Muide, 
missuguse mulje jättis sulle too Ivan Belograi? Räägitakse, et ta olevat välimuselt süm- 
paatne poiss. Mis sina arvad?» 

«Sedalaadi küsimusele ma juba vastasin. Miks te kõik nii kangesti sellest Belograist 
huvitatud olete?» 

Goida sööstis sõbra juurde ja haaras ta käest kinni: 

«Sa ütlesid, et vastasid juba sedalaadi küsimusele? Kes see oli, kes veel Belograi vastu 
huvi tundis?» 

«Minu juurde tuli praktikale Andrei Lõssak, Lvovist. Tema küsiski minu käest: kas 
olevat tõsi, et Belograi on Teresia peigmees, millal mina toda Belograid nägin, kas enne 
ärasõitu või pärast tagasitulekut, kas ta on kena poiss või mitte ...» 


«Andrei Lõssak? Keigar Raudtee tänavalt? Õmbleja poeg? Kust sa teda tunned?» 

«Tahab teine minu vedurile praktikale tulla. Tahab vedurijuhiks saada!» 

«Ja kuidas sa tema küsimustele vastasid?» 

«Nii nagu tarvis. Saatsin kus kurat.» 

«Õieti tegid. Olekša, kuula nüüd tähelepanelikult. Sa armastad Tere-.siat. Tema sind 
samuti. Ja ta on sind kogu aja armastanud. Kui sa ise enda vaenlane pole, kui sa pead 
mind oma sõbraks — siis usu mu sõnu! Usu, ja istu juba homme oma mootorratta selga, 
kihuta Sonjašna mäele, kallista ja suudle oma Teresiat. Võid teha isegi nii, et ei ütle talle 
ühtegi sõna — ainult suudle ja kallista. Ja kõik on korras nii nagu ennegi.» 

Goida enesekindlus ja tema mõistatuslik toon tegid Olekša Sokatši taltsaks. 

«Vassil, ma ei saa midagi aru... Sa jätad midagi rääkimata...» «Jätan küll, see on õigus. 
Räägin sellest hiljem, siis kui mul on selleks õigus. Selge?» 

«Igatahes hakkab selgemaks saama.» 

«Noh, siis kui sa taipadki, pea ikkagi suu, ära jaga oma arvamist kellegagi.» Goida 
naeratas paljutähendavalt. «Seda nõuavad sinu õnne huvid, samuti ka riiklikud huvid.» 

Nõnda, poolnaljatades, pooltõsiselt, lõppeski Goida ja Olekša Sokatši jutuajamine. 

Olekša jõudis koju hilisõhtul. 

Nagu tavaliselt, Olekša ema ei maganud veel, vaid ootas poja tulekut. 

Anna Stepanovna elas ainult oma pojale. Tal oli ainult üks mure, 
üks hoolitsemine, üks rõõm — Olekša. Ema virgus alati juba siis, kui poeg veel magas; 
heitis sängi alles siis, kui poeg juba magas. Ta askeldas hommikust õhtuni: valmistas 
hommikueinet, lõunat, pesi pesu, triikis särke, nõelus sokke, kudus angooravillast 
sviitreid, salle või labakindaid. Olekšal olid alati uued särgid, jalanõud, hea ülikond, ega 
puudunud ka sigaretid. Kokkuhoidlik Anna Stepanovna oskas kulutada raha nii, et 
Olekšal polnud millestki puudu. Poja poolt teenitud rahale lisas ta korraliku summa, mille 
ta ise oli teeninud. Ta oli suurepärane tikkija 
— oli õppinud selle oskuse oma emalt ja vanaemalt, kes olid võrratud meistrid — ning 
teenis korralikult. 

Kunagi ei kurtnud ta Olekšale oma haigustest ja hädadest. Selle asemel aga päris iga 
päev, kuidas pšeg töötab, kellega ta läbi käib. Kõige enam tundis ema huvi tema sõpruse 
vastu Teresiaga. Siin polnud ta uudishimul piire. Kõike pidi ta teadma: kas tüdruk ehk ei 
ole nina püsti ajanud, kui sai kuulsaks viinamarjakasvatajaks, on ta loomult hea või halb, 
kas ta austab oma ema, mida ta oskab peale viinamarjakasvatuse, kas ta armastab ennast 
ehtida, on ta kokkuhoidlik või pillaja. Olekša oli ema naerdes lohutanud: «Ta on tubli, 
emake, ära muretse.» Kuid kas on maailmas sõnu, mis võiksid panna ema leppima 
sellega, et tema poeg ei kuulu enam täielikult temale, et poja südame on vallutanud keegi 
teine ... 

Ema asetas vaikides õhtueine poja ette lauale. Kuni poeg sõi, istus Anna Stepanovna 
pliidi ees, klõbistas pahaselt vardaid ega tõstnud silmi. Olekša sõi kõhu täis, pani suitsu 
ette, astus ema juurde ja surus oma põse tema põse vastu. 

«Oh, Olekša, Olekša...» Anna Stepanovna pani lauale korraliku tumepunase köite — 
«Noor Kaardivägi». «Näe, sinu Hanna-Teresia palus edasi anda.» 

«Hanna?» Olekša haaras raamatu, avas selle, lootes leida kirja või vähemalt mingit 
märgetki tiitellehel. Kuid polnud ei kirja ega märget. Olekša raputas raamatut, lehitses 
läbi — ei midagi. Ta vaatas emale otsa, tahtis küsida, millal Teresia oli käinud, mida ta 


oli rääkinud ja mis meeleolus ta oli olnud. Ema silmis märkas ta aga oma rõõmu huk- 
kamõistmist. 

Akna taga kostis samme ja keegi trummeldas sõrmedega vastu klaasi: 

«Hei! ... Seltsimees Sokatš!» «Kes seal on?» Olekša avas akna. 

Aiakeses seisis tuttav poiss depoost, jooksupoiss Gritsai, ja hoidis õitsva aprikoosipuu 
krobelisest tüvest kinni. Olekša nägi selgesti Gritsai kestendavat nina, tema pakse huuli, 
punapead, presendist tuhvleid paljaste jalgade otsas, kuid ometi ei suutnud ta oma silmi 
uskuda. Oi, Gritsai ilmumine niivõrd hilisel ajal tähendas sedavõrd palju, et polnudki 
võimalik otsekohe uskuma jääda. 

Olekša vaatas tummalt oma hilisele külalisele otsa. 

«Miks sa nii vahid? Kas ei tunne ära?» 

Ja kui kena hääl on Gritsail, kui palju see tõotab! Ja üldse on tubli see tore ja hakkaja 
poiss, kellel pole ei isa ega ema. «Miks sa tulid? Mis sul vaja on?» küsis Sokatš. 

«Sinu vedur pandi kiiresti, väljaspool igasugust graafikut, auru alla kell kakskümmend 
kolm null null. Kas teeme suitsu, mis?» 

Sokatš võttis paki sigarette «Verhoviina» ja viskas selle aknalauale. 

Gritsai hõõrus sigareti korralikult pehmeks, süütas ja hakkas suitsetama. Olekša ootas 
kannatlikult. 

«Ma ütlesin, et sinu vedur pandi käiku,» kordas jooksupoiss. «Nii et sa sea ennast 
sõiduks valmis.» 

«Millal on ärasõit?» Olekša haigutas teeseldult. 

«Kell seitse kolmkümmend kästi välja kutsuda.» 

«Kuhu reis läheb?» 

«Põhjanabale.» 

«Mis seal ikka, kui Põhjanabale, siis Põhjanabale. Mine Raudtee tänavale, praktikant 
Lõssaki juurde ja hoiata ka teda, et homme on sõit.» Ta haigutas veel korra — muidugi 
jälle teeseldult. Hinges aga Olekša juubeldas. Ta oleks tahtnud haarata poisil kätest, tirida 
läbi akna tuppa ja tantsida koos temaga keset südaööd hopakki, nii et maa mütsuks. 

Gritsai ütles, et depooülem oli juba käskinud praktikandile teatada, ja läks oma 
presenttuhvlitega sahistades minema. 

Kui poleks olnud hiline aeg, kui Teresia poleks elanud otse piiril, vaid kuskil siin, 
linnas, oleks Olekša kohe tormanud tema juurde ja ütelnud, et homme. .. Aga ega Gritsai 
ometi midagi segi ajanud?» mõtles ta äkki. «Kas see pole ehk äkki mingi vemp? Oi, kui 
on nii!...» 

Olekša riietus, ütles emale, et tuleb kohe tagasi, ja lippas välja. Tänava lõpus 
helendasid üle terve fassaadi valveapteegi aknad. Siit võib helistada veduridepoosse. 
Korrapidaja kordas aga sõna-sõnalt kõike, mida käskjalg oli teatanud. Homme! ... Kell 
seitse kolmkümmend... Jah, nüüd ei saa enam olla mingit kahtlust. Olekša riputas 
telefonitoru hargile, lausa hüppas apteegist välja ja seisatas. Mis siis nüüd teha? Kuhu 
minna? Kellega oma rõõmu jagada? 

Linnanõukogu hoone tornis paistsid ähmaselt pronksist osutid, mis peaaegu katsid 
teineteist. Kogu taevas oli tihedalt tähtedega kaetud. Ainult põhjakaart varjas kas pilv või 
pilvele sarnanev mäeahelik. 


Moskva tänav, mida palistasid neljalt realt õitsvad kastanid, oli tühi. Linn juba magas. 
Teda uinutas vaikus, mis võib esineda ainult Karpaatide lõunanõlvadel, kevaditi, õitsvate 
viinapuude ja aedade keskel. 

Poolvalgusega kumasid valvelaternate mattkuplid. Tuhmilt sädeles öine kaste värskelt 
värvitud bulvaripinkidel. Mustendas niiske muid peenardel, mis ümbritsesid 
vennashauda; obeliski graniit sätendas nõrgas elektrivalguses. 

Olekša sammus Moskva tänava lõpuni, silla juurde, ja peatus. Vanaaegse 
kindlusetaolise hoone must hiigelvari langes kiviplaatidega sillutatud kaldapealsele. 
Kuivadest luitunud kividest hoovas päeval kogutud soojust. AII kaldaäärse raudvõre taga 
kohises kiire ja jahe Kamenitsa. Tulukestest vesikasvud värelesid voogudel — see oli 
tähistaeva peegeldus. Kaldaäärsed pajud kastsid oma noori oksi mägedest voolavasse 
lumevette. 

Sokatš laskus jõe kaldale, astus esimese paju juurde, murdis väikese oksarao ja heitis 
selle Kamenitsasse. Hoogsad valgeharjalised vood haarasid oma saagi ning kandsid selle 
alla Tisza poole, Doonau poole — kord teda oma rüppe peites, siis jälle pinnale paisates. 

Olekša saatis kauget reisijat lõbusa vilega. Õnnelikku reisi! Mis siis nüüd teha? Kuhu 
minna? Teresia... Kui ta oleks praegu siin! 

Möödudes restoranist, mille vitriinil ilutses pimane neoonvähk, nägi 

Olekša Andrei Lõssakki ja mustlasviiuldajat Sändorit. Nad seisid kõnniteel, vehkisid 
kätega möödasõitvatele autodele ja lahutasid: «Takso!. .. Takso! ...» 

Olekša möödus joodikutest vargsi, tähelepandamatult. Jõudnud tükk maad eemale, 
vaatas ta tagasi. Viiuldaja Sändor ja Andrei Lõssak polnud suutnud taksot ära oodata. 
Nad olid hakanud valjusti rääkides jalgsi edasi minema. Mehed eemaldusid Mustlasasula 
suunas. Nende kannul liikus puude varjus keegi mees, kes sarnanes väga Vassil Goi- 
daga. Olekša jäi tähelepanelikult vaatama. Jah, see on tema, Goida. Meenutades, oma 
jutuajamist Goidaga taipas Olekša, miks tema sõber tunneb nüüd huvi joobnud Andrei 
Lõssaki vastu. Olekša tuli koju, riietus lahti ja heitis voodi. 

Tomikell lõi üks, siis juba kaks, ent Olekša ei saanud und. Kuidas ta võiski uinuda? Ta 
silmad nägid nii elavalt, nii selgesti Galjakest koi-dueelse taeva taustal. Süsimust katel. 
Erepunased rattad. Valged ban-daažid. Imekaunina liikus Galjake kõigi silme ees mööda 
Verhoviinat. Ja kes juhtis niisugust vedurit? Kuulake! Kuulake! .. . Olekša Sokatš! Kõige 
noorem vedurijuht Taga-Karpaatias. Hei, teie habemikud, esimese järgu mehaanikud, 
hoidke eest, andke teed! 

Niiviisi homsest päevast unistades uinuski Olekša. Tõtt öelda polnudki see uni, vaid 
lausa piinlemine. Vaevalt suikunud, virgus ta jälle. Kogu öö läbi nägi ta ühte ja 
sedasama: temalt võeti ilma mingi seletuseta vedurijuhtimise õigus, ta ei suutnud vedurit 
paigalt nihutada, ta oli erutusest unustanud, kus asub revers ja kus regulaator; siis lendas 
juhtimise kaotanud rong mööda kallakut alla, jooksis rööbastelt välja, langes sogasesse 
kevadisesse Tiszasse. Andrei Lõssak seisis järsul kaldal ja naeris, käed puusas. 

Ei ühtegi head unenägu sellel ööl! Imelik. Ja kurb. 

Koidu ajal oli vihmane ja udune. 

Olekša tõmbas vaikselt, et mitte ema äratada, oma läikima kulunud ja parkunud 
spetsriietuse selga. Ta ei pesnud end kraani all, tõmbas vaid kuidagi kammiga läbi juuste 
ja tõttas siis niiskele, uttu uppunud tänavale. 


SEITSMETEISTKÜMNES PEATÜKK 


Samal päeval, kui Olekša Sokatš valmistus reisiks «Põhjanabale», toimusid tähtsad 
sündmused, millest ma pean sulle, lugeja, jutustama enne, kui sa siirdud Sokatši ja 
Lõssakiga Karpaatidesse. 

Hommikul sai Zubavin teada, et öösel oli ilmunud Mustlasasulasse, restoraniviiuldaja 
Sändori majja Andrei Lõssak. Pummeldanud mustlastega kuni koidikuni, lahkus ta 
asulast ja läks Javorisse, Raudtee tänavale, oma ema majja. 

Kahekümneaastase noormehe pummeldamine oleks huvitanud Zubavinit ka sel juhul, 
kui ta poleks veel teadnud, et Andrei Lõssak püüdis kellegi ülesandel Ivan Belograi 
saatust selgitada. 

Mustlasasula on riigipiirile lähemal kui teised Javori äärelinnad. Mustlasasulas elas 
inimesi, kes minevikus olid sageli piiri taga rännanud: kontrabandiste, teejuhte, 
salakorterite pidajaid. Kas tõesti see asjaolu kutsus esile Andrei Lõssaki huvi 
Mustlasasula vastu? 

Zubavin esitas enesele kõigepealt küsimuse: mis vahekord oli Andrei Lõssakil 
mustlase Sändoriga, millal see oli alanud ja mis alusel see püsis? Zubavin selgitas välja 
järgmist. Sändor tundis seda rahakat noormeest, moeõmbleja poega juba ammu: paar- 
kolm aastat tagasi oli alanud nende tutvus. Andrei Lõssak oli sageli viibinud restoranis, 
kus mängis viiuldaja Sändor, tellinud viimaselt oma lemmiktšaardašši, maksnud hästi ja 
kostitanud õhtueinega. Kuni eilseni oli Andrei Lõssak viibinud vaid ühel korral Sändori 
korteris. Mustlane polnud aga tema kodus kunagi käinud. Nad kohtusid tavaliselt 
restoranis. Miks oli Andrei Lõssak otsustanud nüüd pummeldada Mustlasasulas? Kes oli 
selle joomingu initsiaatoriks? Vaevalt küll Sändor, kes oli harjunud elama teiste arvel. Ei, 
mustlane polnud algataja, selleks oli Lõssak. Miks ta kippus piiriäärsete mustlaste 
juurde? Ega ta ometi kavatse mustlaste abil üle piiri lipata? Kui nii, siis miks tahab 
kahekümneaastane noormees Nõukogudemaalt jalga lasta? Ei, sellel kahtlustusel pole 
esialgu mingit alust, seda tuleb hoolikalt kontrollida. Zubavin helistas Lvovi, polkovnik 
Šatrovile, ja palus kindlaks teha, kas Andrei Lõssak, veduri-juhtide kooli kursant, pole 
hakkama saanud seal mõne tembuga, mis sunniks teda mõtlema välismaale 
põgenemisele. Vastus oli eitav. Ei, Lõssak polnud sooritanud mingit tempu. Ta oli 
igapäevane ülekäte läinud restoranikülastaja, vilets õppija, kuid tema peale polnud ühtegi 
kaebust miilitsa poolt, oli väljaspool kahtlust, et ta pole kurjategija. Zubavin rõõmustas, 
et üks tema olulistest oletustest oli osutunud alusetuks. Kuid teine oletus oli siiski alles. 
Kelle ülesandel oli püüdnud Lõssak hankida Sokatšilt andmeid Ivan Belograi kohta? 
Milleks oli talle vajalik Mustlasasula? 

Zubavin käskis tugevdada järelevalvet Lõssaki üle. Pikaajaliste kogemuste põhjal 
teadis ta, et piiriäärses linnas ei saa jätta taolisi inimesi ilma tähelepanuta. Siin tuleb huvi 
tunda nende sidemete vastu. Täna nad pummeldavad, aga homme ... 

Koju jõudnud, magas Andrei Lõssak päev läbi. Õhtul tehti kindlaks, et õmbleja majja 
oli ilmunud raamatukaupluse müüja Ljubomir Krõž. Zubavin esitas kohe enesele 
küsimuse, kes on too Krõž, milleks ja kelle juurde oli ta tulnud — kas perenaise või tema 
poja juurde? Selgus, et Krõž on Marta Stefanovna vana südamesõber. Tuleb nii välja, et 
tema ilmumisel õmbleja majja pole midagi ühist Andrei Lõssakiga, et see on tavaline asi. 
Muidugi võib esineda siin ka igasuguseid ootamatusi, kuid esialgu pole Krõžil mingit 


õigust nõuda enese vastu suuremat tähelepanu. Zubavin heitis selle vähetähtsa tegelase 
kõrvale ja keskendas 

kogu oma energia Vassili Petrovitš Gorguljale, Javori jaamaülema 
abile. 

Samal õhtul, millest oli juttu, oli Andrei Lõssak külastanud Gorgul-jat. Mis on ühist 
nendel inimestel? On nad juba ammu tuttavad? Püüdes seda kindlaks teha, avastas 
Zubavin ootamatult, et Gorgulja ei tunne Lõssaki nimelist inimest ja pole sellest iialgi 
kuulnudki. Sellest momendist peale oli Zubavin taibanud ja tunnetanud, et ta leidis õiged 
jäljed. Kuhu ja kelle juurde need viivad? 

Andrei Lõssak ilmub võõra inimese, Gorgulja juurde, viibib ligi tund aega tema* 
majas, vestleb millestki peremehega ja lahkub. Ja pärast seda julgeb Gorgulja kinnitada, 
et ta ei tunne Lõssakki, et ta polevat temast kunagi kuulnudki. Miks ta valetab? Miks ta 
salgab maha oma tutvuse Lõssakiga? On see temale ebasoodne? Kas ta kardab avalikult 
näidata oma sidemeid temaga? Jah, paistab nõnda. Kui see on nõnda, siis võib-olla on 
Gorgulja juba välisluure poolt värvatud. Esmaklassilise piiriäärse Javori raudteejaama 
ülema abi teab palju ja tema kätes on palju riiklikke saladusi, see on ahvatlev sööt 
Piisonile. Ega Gorgulja polegi viimaks sattunud mõne Piisoni õngekonksu otsa? 

Lähemad tunnid tõid selguse Lõssaki saladusliku visiidi suhtes Gorgulja juurde. 
Vesteldes oma naabrinaistega pumbakaevu juures oli Gorgulja naine jutustanud, et eile 
õhtul olevat käinud nende juures kutsumata ja ebameeldiv külaline. Kes ta on? Ei tea. 
Eile oli esimest korda näinud. Pikk, paistes näoga, pungis silmadega, joobnud. Kui öösel 
niisugune tänaval vastu tuleks, siis karjuks küll appi. Miks ta oli tulnud ja millest ta 
mehega rääkis, seda naine ei teadnud. Mehe sõnade järgi olnud see üks jaama 
teenistujatest, kes olevat käinud erakorralist puhkust palumas, kuna ta kavatsevat 
abielluda. Kuid naine ei uskunud oma meest. «Kui see on tõsi, et ta tuli puhkust paluma, 
miks siis minu Vassili oli rööpast väljas, kui ta külalist tänavale saatis? öö läbi ei 
maganud, aina ohkas.» 

Seda kuuldes jäi Zubavin mõttesse. Mis teha? Lasta sündmustel areneda oma rada, 
küpseda? Jälgida edasi Lõssakki ja Gorguljat, oodata, mis nende salavahekorrast välja 
tuleb? Ent kas maksab oodata? Kas ta ehk ei hiline? Kas ta ei võiks praegu Gorguljale 
kasulik olla? Ei, oodata ei tohi! Tuleb kohe tegutseda. Zubavin otsustas Gorguljaga 
puhtsüdamlikult rääkida. 

Tema kabinetti astudes sulges ta hoolikalt ukse, tervitas ja asus kohe asja juurde: 

«Vassili Petrovitš, mis külaline käis teil üleeile öösel?» 

«Te juba teate!» 

Gorgulja langes tugitooli, kattis pea kätega ja puhkes nutma. Zubavin oli ennegi 
näinud kuriteolt tabatud inimeste hüsteerikat. Ta ootas kannatlikult, millal jaamaülema 
abi kohaneb oma uue olukorraga ja on võimeline küsimustele vastama. 

Viis minutit hiljem ütles Zubavin: 

«Ütelge mulle selle mehe nimi, kes teil käis.» 

Gorgulja tõstis pea ja asetas käed rinnale: 

«Ma ei tea, seltsimees major. Ausõna, ei tea. Ma polnud teda varem kunagi näinud.» 

«Hästi, oletame, et see on nii. Miks ta tuli?» 


«Raha järele. Ta... Mina... Asi seisab selles, et ma. .. Ühe sõnaga, seltsimees major, 
ma ajasin oma «Moskvitšiga» ühe jalgratturi Krasnopoljana teel kraavi. Arreteerige 
mind.» 

Gorgulja tõusis laua tagant, astus Zubavini juurde, võttis valveseisangu ja langetas 
pea. 

Ajas jalgratturi kraavi, mõtles Zubavin. Krasnopoljana maanteel? Ma ei tea. Ma pole 
sellest midagi kuulnud. 

«Millal see juhtus?» küsis ta. 

«Mõne päeva eest.» Gorgulja lõi käega ja tõmbas näo kipra. «Kan-natadasaanu suri. 
Poeg nõudis viis tuhat. Lubas vaikida.» 

«Ja teie andsite?» 

Gorgulja noogutas. 

«Kolm tuhat. Rohkem mul polnud.» 

«Tavaline Šantaaž,» mõtles Zubavin mõninga pettumusega. Ta läks telefoni juurde, 
võttis ühenduse rajooni autoinspektsiooniga ja palus teadet, millal ja kus jalgrattur auto 
all surma sai. Teate sai ta kohe, telefoni juurest lahkumata. Ei, viimase nädala jooksul, 
isegi kuu jooksul, polnud rajoonis registreeritud ühtegi taolist juhust. 

Zubavin asetas toru hargile ja tuli Gorgulja juurde tagasi: 

«Te ütlesite, et ajasite jalgratturile otsa Krasnopoljana teel?» 

«Jah,» ütles Gorgulja kindlalt. «Ajasin otsa ja lasksin jalga nagu kõige viimasen ...» 

«Te eksite, Vassili Petrovitš! Ilmaaegu võtate enesele süü kaela.» 

«Mina eksin? Mul on veel praegugi parempoolne latern katki ja poritiib lömmis.» 

Zubavin palus Gorguljat jutustada üksikasjaliselt, kuidas see oli juhtunud. Pärast seda 
otsustas ta autot vaadata ja sündmuskohale minna. 

Teinud nii ühte kui teist, jõudis ta järeldusele, et jalgrattur oli ennast meelega vastu 
Gorgulja autot paisanud. Miks ta seda tegi? Selge, et Šantaaži eesmärgil. Aga kes siis on 
see Šantažeerija? Andrei Lõssak on vaid vahelttalitaja. (Kolm päeva tagasi teda polnudki 
Javoris.) Kes saatis teda Gorgulja juurde? Krõž? Jah, näib nii. Ja seni kõrval seisnud 
Krõži kuju nihkus esiplaanile, tõmbas enesele Zubavini tähelepanu. Just tund aega pärast 
Krõži ilmumist õmbleja majja läheb Andrei Lõssak Gorgulja juurde ja pressib raha välja. 
Tähendab, et auväärne, lugupeetud Ljubomir Krõž, kultuuririnde aktivist, raamatu- 
kaupluse müüja, suurepärane asjaarmastaja-puunikerdaja, rikkaliku raamatukogu omanik 
ja haruldaste puunikerdusesemete kollektsionäär, Verhoviina lamburite, parvetajate ja 
küttide käsitööst lugupidaja, mees, kes polnud veel iialgi kuskil ennast millegagi 
kompromiteerinud, seesama Krõž on šantažeerija? Ei, ei või olla! Muide. . . Meenutades 
kuristikku heidetud kooperatiivi esimeest Dzjubat ja kaardiväelast Ivan Belograid, ütles 
Zubavin enesele: «Kõik võib juhtuda. Elame — näeme.» 

Ta palus Gorguljat ka edaspidi mitte kellelegi kõnelda sellest, mis oli juhtunud, ja asus 
Ljubomir Krõži Äikut tähelepanelikult läbi uurima. Ühtegi päeva, ühtegi tundi tema elust 
ei jätnud ta läbi võtmata. Kõik fikseeriti: millal Krõž ärkas, kas ta hilines tööle või mitte, 
kuhu ta läks pärast kaupluse sulgemist, kellega ta kohtus, kellega ja millest rääkis. 
Vaatlused ei andnud kaua aega midagi huvitavat. 

Ühel pühapäevahommikul kanti Zubavinile ette, et Krõž oli oma väikese sõbra, 
üheksa-aastase Kolja Tšerevko, naabri poja saatel läinud pioneeride kohtumisele 
piirivalve jäljeküti vanem Smoljartšukiga. Oi, see oli juua paljutähendav samm! Miks 


läks Krõž pioneeride majja? Kas ainult Kolja Tšerevkot saatma? Ainult temaga kaasa? 
Aga kas mitte sellepärast, et lootis seal kuulda, kuidas Smoljartšuk viimasel ajal on 
piiririkkujate vastu võideldes silma paistnud? Kui see on nii, siis millega seletada Krõži 
huvi Smoljartšuki jutustuse vastu? Lihtsalt uudishimuga? Armastusega piirivalvurite 
vastu? Vaevalt küll. Aga võib-olla pole ta ükskõikne nendesamade piiririkkujate saatuse 
vastu, kes Smoljartšuki poolt kinni peeti ja kahjutuks tehti? Võib-olla tahab ta teada 
saada, kuidas tema salajased kaaslased sisse kukkusid? 

Esitades enesele taolisi küsimusi ja neile vastates ei arvanud Zuba-vin muidugi, et ta 
oli tõe juurde jõudnud. Ta võis ka eksida. Ta otsis. Ja kui otsitakse, siis tuleb ette ka 
ebaõnnestumisi. Ta oleks igal ajal kerge südame ja rõõmuga loobunud oma oletustest 
Krõži suhtes, kui need poleks kinnitust leidnud. Ei, ta ei hakka isekalt jonnima, ei ehita 
hoonet liivale, ei hakka väitma, et must on valge ja valge must. Zuba-vin oli omal ajal 
tubli kooli läbi teinud. Tal olid olnud head õpetajad. Kuzma Petrovitš Gromada oli 
paljude aastate eest sügavale Zubavini teadvusse vajutanud tõe, et nõukogude luure on 
parimaks sõbraks igale ausale nõukogude tööinimesele ja surmavaenlaseks tema 
vaenlastele. Vastavalt sellele peabki tegutsema iga astme luuraja. Kuigi sul on iga päev 
tegemist inimsoo jätistega, tema õelate vaenlastega — diversanti-dega, salakuulajatega, 
terroristidega — ära unusta hetkekski oma suurt jõudu — inimlikkust. Ole oma kodumaa, 
oma rahva nõuete tasemel, ära unusta, et oled kommunist, pea meeles, et sa oled vaid 
riigi teener, tema tunnimees, tema ihukaitsja — siis ei muutu sa iialgi kiidukukeks, 
tegelinskiks, sõltumatu asutuse sõltumatuks ametnikuks, mingisuguseks «kõrgemaks 
ülevaatajaks», kes seisab rahvast kõrgemal, seadusest kõrgemal. Nõukogude luure on 
paljastatud mõõk rahva kätes, mis raiub halastamatult oma salajasi vaenlasi. Kuid sa pole 
krossigi väärt, luuraja, kui sinu mõõka kardavad ka sinu sõbrad, mitte ainult vaenlased. 
Ole valvas, kuid ära ole kahtlustaja. Salakuulajate vastu võideldes löö ettevaatlikult, ära 
tao huupi ka omasid. Riigi julgeolekut kaitstes ja terve rahva heaolu eest väljas olles ära 
riiva üksikinimese õigusi, au ega väärikust. Iga tööinimene peab elama ja töötama täie 
veendumusega, et tema elu ja rahu on sinu hoolsa kaitse all. 

Kõik ülaltoodu oli Zubavinile juba ammu saanud juhiseks tema igapäevases raskes 
töös. Seepärast oligi ta ettevaatlik. Uurides Krõži ja Lõssakki hoolitses ta ka selle eest, et 
need iialgi ei tunneks ennast 

uurimisalustena. Ja see oli tal seni täiel määral õnnestunud. See oli õnnestunud 
seepärast, et ta polnud tegutsenud mitte üksnes oma kaastööliste jõududega, vaid et 
sellest tööst võtsid osa ka kõik arvutud vabatahtlikud luurajad. Javorlased abistasid teda 
aktiivselt. Tähelepanuväärne oli see asjaolu, et Zubavin nägi paljusid oma abilisi 
esmakordselt ega rääkinud seetõttu neile seda, mida ta Krõžist arvas. 

Svetlana Andrejevna Kazantseva, Ukraina kultuurikaupade kaubastu raamatukaupluse 
kassapidaja, tuli Zubavini juurde ja teatas järgmist. Paari nädala eest oli tema juures 
kaupluses käinud keegi läbisõidul olnud välismaalane. Mis rahvusest ta oli, seda 
kassapidaja ei teadnud. Võõras oli kõnelnud Krõžiga saksa keeles. Millest — seda ta ka 
ei teadnud. Võõras oli ostnud inglise-vene sõnaraamatu ja astunud seda lehitsedes ukse 
poole. Enne väljumist aga pöördus äkki ümber, tuli leti juurde tagasi ja palus 
sõnaraamatueksemplari teise vastu vahetada, kuna see olevat olnud tema sõnade järgi 
praak. Sel ajal kui Krõž sõnaraamatut vahetas, oli välismaalane talle midagi sosistanud. 
Ei, ei, kassapidaja pole kindel, et see oli tingimata mingisugune eriline salasosin. Tõtt 


öelda ei omistanud ta sellele mingit tähendust. Ja alles siis kui oli näinud sõnaraamatut, 
mis oli olnud välismaalase käes, oli ta ärevusse sattunud. Miks kassapidaja oli otsustanud 
seda sõnaraamatut lähemalt vaadata? Aga lihtsalt niisama: huvitav oli näha, miks see ei 
meeldinud ostjale, missuguse praagi oli raamatuvabrik läbi lasknud. Ta oli juhuslikult 
näinud, kuhu Krõž selle praakeksemplari pani. Teisele riiulile, kolmas köide aknapoolsest 
servast. Svetlana Andrejevna vaatas raamatu kiiresti üle, kuid ei märganud mingit defekti. 
Siis lõi ta uudishimu lõkkele. Ta hakkas raamatut tähelepanelikumalt uurima ja avastas, 
et üks leht puudub. Kahesaja kaheksateistkümnes lehekülg on, aga kahesaja 
üheksateistkümnes ja kahesaja kahekümnes puuduvad. Leht oli välja rebitud alles hiljuti, 
nagu Svetlana Andrejevna värske jälje järgi järeldas. 

«Kas Krõž nägi, kuidas te seda sõnaraamatut uurisite?» küsis Zubavin. 

«Ei, ta läks apteeki rohtu tooma.» 

«Väga hea, et ei näinud. Inimesi ei tohi solvata alusetute kahtlustustega.» 

Svetlana Andrejevna näole tekkis kohmetu süüdlaslik ilme. 

«Jah, ma kartsin seda ise ka,» ütles ta ohates. «Ja isegi praegu 
kardan, kui tõtt öelda. Ljubomir Vassiljevitš on alati nii aupaklik, kultuurne ja haritud. Ta 
on mulle nii palju head teinud. Nii et andke muile andeks, seltsimees major, kui ma 
eksisin ja teid ilmaaegu tülitasin.» 

«Meid te võite tülitada igal ajal ja iga küsimusega, aga. ..» 

«Ma saan aru. Ljubomir Vassiljevitš ei tea midagi. Keegi ei tea sellest midagi. Ainult 
teile üksi ma jutustasin oma mõtetest.» 

«Õieti teete,» ergutas Zubavin kassapidajat. «Aga öelge, miks te varem minu juurde ei 
tulnud?» 

«Aga kas siis võib koolmekohta teadmata läbi jõe minna? Ma poleks ka nüüd tulnud, 
kui...» 

«Kas midagi juhtus?» 

«Nojaa! Krõž võttis riiulilt praakeksemplari, pistis tasku ja viis koju. Teisel päeval oli 
sõnaraamat jälle omal kohal. Kuid see polnud enam see eksemplar, ma kontrollisin: leht 
numbritega kakssada üheksateist ja kakssada kakskümmend oli välja rebimata.» 

Zubavin pani kirja kõik, mida Svetlana Andrejevna Kazantseva rääkis, ja tänas teda. 
Kassapidajat uksele saates palus ta mitte häbeneda, tülitada teda ükskõik mis ajal, kas 
päeval või öösel, kui see tarvilik peaks tunduma. 

«Tähendab, te mõtlete, et ma ei tulnud asjatult teie juurde?» rõõmustas Svetlana 
Andrejevna. 

«Arvan, ette ei tulnud asjatult... See tähendab, mis mõttes asjatult?» sai Zubavin sõnal 
sabast kinni. 

«Ma mõtlesin Ljubomir Vassiljevitšist. Võib-olla selgub, et ta polegi meie inimene?» 

Zubavin vastas põiklevalt: 

«Praegu ei või ma veel midagi öelda. Elame — näeme. Nägemiseni, Svetlana 
Andrejevna, astuge teine kordki sisse.» 

Kui uks kassapidaja järel oli sulgunud, tuli Zubavin laua juurde, võttis kausta 
pealkirjaga «Mägede kevad» ja asetas sellesse Kazantseva avalduse. 

Niivõrd hoogne liikumine eesmärgi poole polnud Zubavinile oota-matuseks. Nende 
paljude aastate jooksul, mis ta oli teeninud julgeole-kuorganeis, oli ta korduvalt 
veenduma pidanud, et meie juurde saadetud või koha peal värvatud vaenlase luuraja võib 


eksisteerida karistamatult, tundmatu osas seni, kuni ta pole aktiivsust avaldanud või kuni 
ta tegutseb üksi, ilma igasuguse kontaktita oma kaasosalistega. Sellest hetkest peale, 
millal agent loob sideme omataolisega, on ta kadunud. Seda teavad hästi ka agendid ise 
oma eelkäijate arvukate sissekukkumiste põhjal. Aga mis parata: üksikuna tegutseval 
agendil pole mingit väärtust. Tema poolt hangitud materjal tuleb õigel ajal toimetada 
sinna, kus seda kannatamatult oodatakse: piiri taha, staapi, salajase sõja juh-tijaile. Seda 
aga ei saa teha ilma sidemeesteta, ilma residendita, ilma raadioaparaadita, ilma rahata, 
ilma «salapostita». 


Niipea kui polkovnik Šatrovile sai teatavaks raudteelase Gorgulja sunnitud 
ülestunnistus ja raamatukaupluse kassapidaja avaldus, lahkus ta kohe Lvovist. 

Javorisse tagasi jõudes suundus Šatrov sedamaid, ilma et ta oleks pärast unetut ööd 
puhanud, ilma et ta oleks isegi võõrastemajast läbi käinud, Kiievi tänavale Zubavini 
juurde ja asus minutitki viivitamata töö kallale. 

Niisuguse luuraja nagu näiteks Vassil Goida töö, see on peaaegu alatine liikumine, 
kõige kõrgem füüsiline ja vaimne pinge, kiirus ja 

surve, osavus ja ettevaatlikkus, ettenägelikkus ja välkkiire orienteerumine igas 
olukorras. Šatrovi mastaabiga luuraja töö on aga hoopis keerulisem ja see pole igale, isegi 
kõige osavamale jäljeküüle jõukohane. Töö, mida Šatrov oli kohustatud tegema, nõudis 
suuri kogemusi ja küpsust. 

Nikita Samoilovitš Šatrov kuulus sellesse kuulsasse tšekistide-dzer-žinskilaste 
plejaadi, kes andusid oma tööle kogu hinge ja südamega, kuid kes siiski kulutasid oma 
energiat arvestavalt ja targalt, kes tegutsesid innu ja ettevaatusega, külmavereliselt ja 
metoodiliselt, tagasihoidlikult ja visalt. Omades turjal rohkem kui ühe võidu kodumaa 
vaenlaste üle, asus Šatrov iga uue ülesande kallale fundamentaalselt, mitte pealiskaudselt 
ja lennult, ning täitis seda põhjalikult, ehitas kivi kivile ladudes oma hoonet seni, kuni see 
oli katuse alla viidud. Šatrovi taolised inimesed ei oska paraadjutte puhuda ja «kuldset 
prügi» silma puistata, ei võta kunagi kõikteadjate ja kõikjale jõudvate ülemuste poosi ega 
sõima halastamatult ja alandades oma alluvaid. Nikita Samoi-lovitšile meeldis arutada 
asju kannatlikult ja igakülgselt ning ta oskas äratada mõtteid igaühes, kellega tal tuli koos 
töötada. 

Suurema osa oma tööajast veetis Šatrov tavaliselt mõtiskledes. Need olid parimad 
tunnid tema raskes elus. See luuraja, kes ei oska kannatlikult, paljude tundide ja päevade 
vältel uurida salajuurdluse materjale ja nende üle järele mõelda, kel pole võimet 
ühendada endas «jääd ja tuleleeki» — staabimehe külmaverelisust ning operatiivtöötaja 
hoogsust ja vaprust —, kes ei ole õppinud vaatlema objekti igast küljest, kes pole 
omandanud oskust jõuda analüüsi teel tõe juurde, kes ei oska mõttes moonduda üheks või 
teiseks oma vastaseks, kellele on võõras oletuste ja fantaasia kõrge lend — niisugune 
luuraja ei oska õieti töötada ega suuda järelikult loota edule võitluses rahvavaenlaste 
vastu. 

Šatrov eraldus temale kasutada antud kabinetti ja luges tähelepanelikult leht lehe 
haaval läbi kõik Zubavini poolt ettevalmistatud täiendavad materjalid. Mõned leheküljed 
toimikust 183/13 luges ta läbi kaks. korda. Eriti kaua peatus ta seal, kus oli juttu 
Ljubomir Krõžist. Aegajalt tegi ta oma tillukesse, tuletikutoosi suurusesse bloknooti 
mingisuguseid salapäraseid märke, mis sarnanesid stenograafiakirjale. Lugenud läbi 


viimase lehekülje toimikus, kogus Šatrov kõik paberid korralikult kokku, seadis need 
ilusasti kohakuti, silus peopesaga üle, sulges kausta ja sidus kinni. Pärast seda sammus ta 
mõne aja vaikides ja paberossi pahvides nurgast nurka ja mõtles. Möödudes toimiku 
183/13 punastest kaantest, puudutas ta seda käega, nagu tahtes veenduda, kas see on ikka 
alles. 

Uksele koputati. 

«Kas lubate, seltsimees polkovnik?» 

Avatud uksel seisis major Zubavin. Ta nägu oli murelik, noortes sügavsinistes 
silmades helkis ärevalt küsiv pilk: kas ma tõepoolest olen jälle midagi silmapaari vahele 
jätnud? 

Šatrov naeratas mõistva kaasatundmisega: 

«Ärge muretsege, Jevgeni Nikolajevitš. Seekord ma ei märganud 

olulisi möödalaskmisi.» Ta astus lauajjuurde ja patsutas punasele kaustale. «Uurisin 
põhjalikult läbi kõik, mis te siin ilma minuta tegite. Olete tugevasti edasi jõudnud. Aga. .. 
ärge nina püsti ajage, seltsimees ülem. Lõppu ma veel ei näe. Kõige keerulisem asi alles 
algab, nii nagu mulle näib.» 

«Nõus, seltsimees polkovnik. Mina arvan sedasama.» 

«Siis on hästi. Tähendab, et hakkame puhtsüdamlikult piinama teineteist küsimustega, 
kahtlustustega, arvamustega ja pettumustega.» 

Šatrov istus tugitooli. Puhkas viis minutit, pea kuklas, silmad suletud, kõik lihased 
lõdvaks lastud. See aitas tublisti väsimuse päevil, see asendas tublit und. Zubavin vaatas 
Šatrovi liikumatusse, skulptuurselt karmi näkku ja valmistus vastama küsimustevoolule, 
mis, nagu ta eeldas, pidi talle kaela sadama. Nii ka juhtus. Šatrov avas silmad ja küsis 
mõtlikult, nagu endamisi kaaludes: 

«Kas Krõž tekitas teis mõningaidki kahtlustusi enne raamatukaupluse kassapidaja 
ilmumist?» 

«Ei. Hoolimata kirjust minevikust pole ta andnud vähematki põhjust temaga 
tegelemiseks. Maskeering on olnud sügav, kauge eesmärgiga.» 

«Krõži valvab muidugi kogenud kaastööline?» 

«Jah. Valisin välja ühe parima, kogenenuma töötaja ja andsin talle kaks abilist.» 

«Kas sellel jälgimisel on juba mingeid tulemusi?» 

«Kaupluses mitte. Meil on erakordselt raske kindlaks teha, kes tuleb sinna raamatuid 
ostma, kes aga salajase asja pärast.» 

«Ärge laske mööda seda hetke, millal Stupak kauplusse tuleb.» 

«Ma juba hoiatasin. Stupak pole seni käinud ei kaupluses ega Kaardiväe tänaval.» 

«Oodake. Ta tuleb tingimata. Noh, aga kuidas Krõž pärast tööpäeva elab? On midagi, 
millest kinni hakata?» 

«On. Me tegime kindlaks, et ta peaaegu iga päev ostab kord ühest, kord teisest 
«Gastronoomia» kauplusest konjakit, suitsuvorsti, juustu, sinki, sidruneid.» 

«Mis? Kas ta on joodik?» 

«Ei. Seni on teda karsklaseks peetud.» 

«Miks ta siis nüüd äkki konjakit pruukima hakkas? Kas ta joob ise, üksi, või kutsub 
külalisi ka?» 

«Ei. Külalisi tal ei käi. Ja ta ise ka, niipalju kui meile teada on, ei jo0.» 

Šatrov muigas: 


«Mis? Kas ta peseb konjakiga põrandaid või väetab aias puid? Tühje pudeleid ta 
muidugi kauplusse tagasi ei vii?» «Ei.» 

«Ettevaatlik konjakisõber. Noh, Jevgeni Nikolajevitš, mida te sellest asjast arvate: 
miks Krõž, kes ise ei joo, ostab nii suurel hulgal konjakit? Kas ta pole viimaks 
kollektsionäär?» 

Zubavin vaikis ja naeratas ebalevalt. 

«Kas teile ei tundu, Jevgeni Nikolajevitš, et seda konjakit joob keegi teine?» küsis 
Šatrov. 

«See järeldus on küllalt ahvatlev, seltsimees polkovnik. Kuid.. . me valvame Krõži 
maja nii ööl kui päeval. Seni pole keegi tema juures käinud.» 

«Aga võib-olla tuli konjakiarmastaja majja juba enne seda, kui te oma valvajad välja 
panite?» «Võib-olla.» 

«Pärast tööd läheb Krõž alati koju?» «Jah, tavaliselt ikka.» 

«Aga varem, aasta või kuu tagasi, kas ta siis ka alati koju tuli? Ega ta pole oma 
harjumusi muutnud?» 

«Ma ei esitanud enesele niisugust küsimust, seltsimees polkovnik,» vastas Zubavin 
punastades. 

«Ilmaaegu. Esitage see küsimus. Ja võimalikult kiiremini. Päeval on Krõži maja 
muidugi lukus?» 

«Lahkudes lukustab ta ukse kahekordselt: sise- ja tabalukuga.» 

Šatrov kissitas kavalalt silmi: 

«Aga mis sel ajal, kui Krõž ära on, juhtub korstnaga? Ega sealt vahest suitsu ei tõuse? 
Seda vist ei märganud meie parim operatiivtöötaja? ... Kahju, kahju. . . Kas teil õnnestus 
kindlaks teha, millega tegeleb Krõž pärast töölt tulekut?» 

«Lõunatab. Joob teed. Treib igasuguseid puust asjakesi. Köidab raamatuid. Loeb. 
Juhtub ka seda, et ta kaob meie nägemispiirkonnast.» 

«Ma ei saa aru.» 

«Meil on võimalik jälgida teda ainult eemalt, käärpikksilma abil, läbi köögiakna, 
söögitoa ja magamistoa akna. Ja ainult üks tuba, see, kus asub raamatukogu, on meile 
kättesaamatu: selle aknad on alati kaetud.» 

Zubavin võttis toimikust 183/13 tugeva paberilehe — Krõži maja plaani. 

«Kas see vastab täpselt natuurile?> küsis Šatrov kähku ja uuris plaani. 

«Peaks vastama. See on tehtud linna kommunaalosakonna andmete järgi.» 

«Mis aasta andmed need on? Ega need pole vananenud? Ega maja pole vahepeal 
ümber ehitatud?» 

Zubavinil tuli veel kord kohmetuda: ta ei saanud sellele küsimusele vastata. 

«Seltsimees polkovnik, juba homme on meil Krõži majast täpsed andmed. Me läheme 
sinna mingil süütul ettekäändel.» 

«Ettevaatlikumalt, Jevgeni Nikolajevitš. Kardan, et Krõž äkki taipab, et ta on 
paljastatud. See oleks meile praegu kõige ohtlikum. Me rikume ära terve operatsiooni ja 
Krõž lipsab meil käest nagu Dzjuba. Me peame tabama residendi elusalt. Arreteerimisega 
ei tule meil kiirustada isegi sel juhul, kui meil selleks ka kõik alused on olemas. Et mitte 
hirmutada Stupaki mõttekaaslasi, jätsin ma tema eestkostja Lvo- 

vis samuti vabadusse, kuigi too on vana välisluure agent. Peame olema äärmiselt 
ettevaatlikud, Jevgeni Nikolajevitš. Me peame kuni lõpuni lahti harutama kogu selle 
saladuse, peame kõik otsad kätte saama, ja alles siis alustame arreteerimist.» Šatrov 
vaikis mõne hetke plaani uurides. «Mis ettekäändel te Krõži majja lähete?» 

«Saadame tema juurde tuletõrje inspektori elektrijuhtmeid kontrollima.» 

«Ettekääne on vedelavõitu. Kas Krõžil on lähedasi sõpru, kes võiksid meid ajdata?» 

«Marta Stefanovna Lõssak ja tema poeg on meile halvad abilised. Nemad ei tule kõne 
allagi. Aga teisi sõpru Krõžil pole. Ta armastab üksindust.» 

«Ja raamatuid,» lisas Šatrov. «Ja puunikerdamist samuti. Kas ta sellel alal kellegagi 
tegemist ei tee?» 

«Jaa, mul läks hoopis meelest!» hüüatas Zubavin. «Krõži tunnevad kõik 
puunikerdajad! Eriti lähedane on talle selles suhtes Ivan Vassilje-vitš Dudar.» 

«Dudar? Dudar... Dudar. .. Seesama vanamees, kes signaliseeris piirivalvele Stupaki 
ilmumisest?» 

«Seesama. Mõned päevad tagasi, pühapäeval, käis Krõž tema juures.» 

«Miks? Huvitav! Kas asja pärast või niisama?» 

«Nagu tavaliselt ikka: ostis üht-teist vanamehe kätetööst, lobises ühest ja teisest ning 
lahkus.» 

«Hästi!» elavnes Šatrov. «Aga kas Dudari kaasüüriline oli kodus, kui Krõž seal oli? 
Kas te selle vastu huvi tundsite, Jevgeni Nikolajevitš?» 

«Oli kodus. Kuid meil ei õnnestunud kindlaks teha, kas nad omavahel juttu ajasid või 
mitte.» 

«Küllap ajasid! Stupak ei asunud niisama asja eest teist taga elama sinna, kus ka Krõž 
võib käia.» 

Šatrov astus akna juurde, lükkas katte pisut kõrvale ja vaatas Kar-paatide eelmägesid, 
mis paistsid linna katuste kohal. Kuskil seal, rohelise Verhoviina väravas, elas Ivan 
Vassiljevitš Dudar. 

«Kas Dudar võiks lähimal õhtul Krõži külastada?» küsis Šatrov Zubavini poole 
pöördudes. 

«Arvan, et võib. Ja tema tulek ei erutaks residenti.» 

«Aga kas Ivan Vassiljevitš suudab kahevõitlusele vastu panna? Ega Krõž teda viimati 
üle trumpa?» 

«Ei. Piirivalvur ja jäljekütt tunneb kõiki rebaste ja huntide võtteid, ilvese ning metssea 
kombeid. Juba homme päev läheb Ivan Vassiljevitš Kaardiväe tänavale.» 

Šatrov ohkas kergendatult, pühkis kätega nagu pestes nägu ja ta silmad muutusid kohe 
helgemaks, kurrud kadusid laubalt. 

«Noh, aga mida te ütlete, Jevgeni Nikolajevitš, Gorguljast ja tema šŠantažeerijatest?» 

«Olen veendunud, et siin pole tegemist lihtsa Šantaažiga. Too piima- 

habe Andrei Lõssak ei tegutsenud omaenda initsiatiivil, vaid täitis kellegi tahet. Katse 
välja uurida, mis juhtus Belograiga, on muidugi otsene ülesanne sellelt, kes Lõssaki 
värbas.» 

Šatrov polnud Zubaviniga nõus. Kui Lõssak oleks olnud juba värvatud, siis kuidas 
oleksid tema peremehed lubanud tal pummeldada Must-lasasulas! Too Lõssak on liiga 
silmahakkav ega sarnane agendiga. Võimalik, et ta on ainult laaberdaja, elupõletaja ja 


muud midagi. On see nii või mitte, kuid ka Andrei Lõssakki ei tohi silmist lasta, lõpetas 
vestluse Satrov. 


Ühel lähemal õhtul külastas Ivan Vassiljevita Dudar oma tuttavat Krõži. Sealt ära 
tulles astus ta sisse Kiievi tänavale. Talle enesele tundus, et ta ei saanud midagi huvitavat 
Zubavinile rääkida. Jah, tube on Krõži majas kolm: magamistuba, söögituba ja 
raamatukogu, viimane on ühtlasi ka töötuba. Mitte üheski neist ei ela, niipalju kui tema 
jõudis märgata, kedagi peale peremehe. Ei vähematki tundemärki. Zubavin küsis, kas 
raamatukogul on üks uks. Jah, üks. Selles oli Dudar täiesti kindel. Kõik, mis selles toas 
asus, fotografeeris Ivan Vassiljevitš, nagu ta ise ütles, oma silmadega. Üks uks viis kööki. 
Üks aken aia poole. Neli raamatukappi. Tööpink. Puusepa treipink. Riiul, millel asetsesid 
nikerdused. Laud kuivanud nottide jaoks. Kaks taburetti. Vahariidega kaetud laud. 
Tapeeditud seinal suur Tarass Sevtšenko portree. Muud raamatukogus ei olnud. Zubavin 
tänas Ivan Vassiljevitši, saatis ta ukseni ja jättis hüvasti. 

Nii jäigi Krõži maja saladus lahendamata. Kuid see tuli lahendada, maksku mis 
maksab. Ja kiires korras. 


KAHEKSATEISTKÜMNES PEATÜKK 


Ühel maiõhtul — teisipäevasel päeval — tõusis Doonau äärselt 

aerodroomilt, mis asetses Lõuna-Saksamaal, õhku kiire ja kõrge lennuga, ilma mingite 
eraldusmärkideta lennuk nr. 12 väikese plaaneriga slepis ja võttis kursi kagusse. Ungari ja 
Rumeenia kohal lendas ta niivõrd kõrgel stratosfääris, et mootorimürinat polnud 
maapinnal üldse kuulda. NSV Liidu piiri läheduses vallandasid tundmatud piloodid puk- 
siirtrossi ja pöördusid tagasi oma baasi. Plaaner aga jätkas võimsaid õhuvoolusid 
kasutades lendu. 

Plaaner oli kerge, puust, käratu, radarseadeldistele kättesaadamatu ja libises selge 
tähistaeva all aeglaselt madalamale laskudes. Kellegi poolt märkamatuna ületas ta Valge- 
Tisza ülemjooksu, jättis seljataha puna-rohelised piiritulbad, tungis Taga-Karpaatiasse, 
alpiaasade ja mäeahelike maale. 

Tiibade alt vilksatasid üksteise järel mööda hästi märgatavad 

Goverlo ja Svidovetsi mäed. Tormiste kärestikuliste mägiojade valged looklevad 
lindid lõikasid kaljumasstive põiki läbi. Mustendasid okas-puumetsad. 

Plaaner langes järsult madalamale Vaeslapse aasa rajoonis, mille «Lõuna» luurekeskus 
oli tähistanud ruuduna 19-11. Plaaner maandus inimtühjal ja paljal lausmaal. 

Hermeetiline kuppel avanes ja piloodikabiinist väljus laiaõlgne jässakas mees soojas 
lenduriülikonnas, püstol käes. Ta vaatas hoolega ringi — kas pole ehk kuskil näha 
lamburilõket. Kõikjal oli pime ja vaikne. Kaugelt alt mäenõlvadelt kandis tuul talle kõrvu 
tagasihoidlikku metsakohinat. 

Mees, kes plaaneriga kohale oli jõudnud, polnud üksnes piloot, vaid ka Piisoni poolt 
eriti usaldatud isik. Tema ülesanne ei piirdunud ainult sellega, et toimetada ruutu 19-11 
laadung lõhkeainega. «Lõuna» luurekeskuse ülem varustas oma lähima käealuse, kelle 
hüüdnimeks oli Kobra, erakordsete volitustega: tema pidi tungima Javorisse oma võlt- 
situd dokumentidega — need olid valmistatud Kutšera nimele —, ilmutamata ennast 
resident Krõžile ja John Fine'ile, ning salaja kontrollima, kuidas täidetakse «Mägede 
kevade» operatsiooni. Vajaduse korral oli Kobral õigus oma äranägemise järgi ilmuda 


Krõži ja Fine'i ette, esitada neile Piisoni isiklik läkitus ja otsustavalt nende tegevusse 
vahele segada. Ta oli isegi volitatud tapma Fine'i ja resident Krõži, kui neid ähvardab 
tõsine sissekukkumise oht. 

Midagi kahtlast nägemata ja kuulmata peitis Kobra püstoli ja hakkas lahti riietuma. Ta 
heitis sooja lenduriülikonna kõrvale, avas plaa-neriluugi, võttis sealt esimese konvektori 
lõhkeainega — viiekümne-kilose presentkoti, mis oli risti ja põiki rihmadega kinni 
tõmmatud. Ta heitis konvektori kergelt õlale ja hakkas helenduva kompassi järgi 
orienteerudes sammuma metsamassiivi poole, mis mustendas lausikmaa serval. Tunni aja 
pärast oli ta läbinud mööda kõrvalist kütirada mitu kilomeetrit metsatihnikut ja asetas 
lõhkeaine John Fine'iga kokkulepitud kohta — vanasse stolli, mille olid kunagi kaevanud 
geodeedid. Puhkamata, suitsetades sigaretti käigu peal (Kobra kiirustas, et enne koitu 
laadungit kohale toimetada), pöördus ta plaaneri juurde tagasi, võttis veel ühe konvektori, 
heitis turjale ja alustas teist reisi. Omades hiiglasuurt füüsilist jõudu, olles eeskujulikult 
treenitud ja tundes hästi ümbrust (ta oli Taga-Karpaatiast pärit), jõudis Kobra enne koitu 
kanda stolli kõik neli kotti lõhkeainet ning nihutada plaaner tasandikult sügavasse 
jäärakusse. Ja alles pärast seda lubas ta enesele puhkuse. Jõudnud metsatihnikusse, 
viiesaja meetri kaugusele sellest paigast, kus plaaner oli ära maskeeritud, murdis ta 
kuuseoksi, tegi enesele mugava aseme ja heitis püstolit käes hoides magama. Virgudes 
asus ta kohe kuulatama: kas Vaeslapse aasale polnud ilmunud julgeoleku sõdurid, kas 
nad äkki metsa läbi ei kammi, otsides seda, kes oli plaaneril kohale lennanud. Ümberringi 
oli vaikne, kostis ainult lindude sädistamist. Kobra võttis taskust karbi toitvate 
tablettidega. Ta kustiitas nälja ja heitis uuesti magama. Virgus öösel. Heitis taas magama 
kuni järgmise 

õhtuni. Siis läks ta mööda tuttavat rada jälle stolli juurde, heitis lähedasse põõsasse, et 
vargsi kontrollida, millal ja kes tuleb kohaletoimetatud laadungit ära viima. Kui Stupak 
suudab täna öösi lõhkeaine ära viia ja toimetada see Kaardiväe tänavale, siis võib homme 
päeval plaa-neri ära põletada, väljuda Karpaatidest ning tulla kaudset teed kaudu — läbi 
Kiievi — Javorisse. 


Kesknädala õhtul lõpetas autojuht Stupak töö Mustal ojal ja suundus metsapunkti 
ülema insener Borissenko loal kaugesse rajooni, niinimetatud Vaeslapse aasale, et tuua 
küttepuid oma pererahvale. 

Kolmekümne kaheksandal kilomeetril pöördus ta Verhoviina sillutatud maanteelt 
mahajäetud metsasihile ja peatus. Siit polnud mahajäetud stollini rohkem kui sada 
meetrit. Ta kandis kõik lõhkeainekotid autosse, seadis kastipõhja ja kuhjas ettevaalikult 
neile peale pöögi- ja kuusehalge. 

Javorisse jõudis ta ilma mingisuguste vahejuhtumiteta ja peatusteta. 

Kaardiväe tänaval teda juba oodati: niipea kui ta maja nr. 9 ette ilmus, paisati väravad 
lahti ja Krõži tume kogu tuli haralise puu alt nähtavale. Resident kargas veoauto 
astmelauale ja viipas käega: 

«Lase otse!» 

Stupak sõitis õuele aeglaselt, nõrga gaasiga, parkvalgusega, et mitte tõmmata enesele 
Kaardiväe tänava elanike liigset tähelepanu. Tagaõues kuuri ees pidas ta masina kinni, 
lülitas mootori välja ja laadis nii vaikselt kui suutis oma puukoorma maha. 


«Aga kuhu te selle kraami käsite panna?» küsis ta sosinal ja viipas kõvasti 
nahkrihmadega kinni tõmmatud presentkottidele. 

«Too siia.» 

Stupak vinnas «saadetise» selga, ajas jalad harki, toetus tugevasti vastu maad ja 
hakkas ettevaatlikult Krõžile järgnema. Ta tõusis järsust trepist üles esikusse. Läbiti pime 
koda ja jõuti suurde raamatu-kappidega tuppa, mis oli eredasti valgustatud. See oli 
kodune raamatukogu. 

Nurgas, sügavas tugitoolis istus John Fine, jalg üle põlve, suitsev sigarett suunurgas, 
rannamantel seljas, võti käes. Dubaševitš tundis Tšernogoorlast hästi nägupidi. 

Enne Taga-Karpaatiasse saatmist kogus Piison kõik peamised osatäitjad «Mägede 
kevade» operatsioonis — Fine'i, Dubaševitši ja Horunži — enda juurde ja tegi tuttavaks. 

Krõž patsutas käega massiivset taburetti, mis asetses Tarass Sev-tšenko portree kõrval: 

«Pange siia!» 

Stupak laskis konvektori näidatud kohta, pühkis raskesti hingeldades higist märga 
nägu ja naeratas Fine'ile: 

«Tervist, seltsimees Tšervonjuk! Näe, saimegi kokku!» 

Fine kallutas pead ja vaatas üle kumerate prilliklaaside Dubaševit-šile otsa, nii nagu 
oleksid nad alles poole tunni eest lahku läinud. See oli teesklemine, poos, mäng. Fine 
mängis paadunud šeffi, kes oskab ajada kõige keerukamaid asju jäise rahuga. 

«Jah, kohtusime,» lausus ta ilma vähemagi entusiasmita ning koputas hoolikalt sigareti 
otsast tuhka. «Tervist!» 

Stupak, kes polnud oodanud nii külma vastuvõttu, seisatas poolel teel ja sirutas 
Tšernogoorlasele käe. 

«Noh, rrüks te siis aega viidate?» imestas Fine. «Kus on veel kolm kotti? Tooge need 
kiiremini siia!» 

Stupak keeras vaikides ringi ja väljus. Kui ta kõik kotid oli kohale toimetanud, võttis 
ta mütsi peast, pühkis märga laupa ja vaatas raskesti hingeldades Tšernogoorlasele otsa: 
noh, eks siis räägime, isand. Kui sa ei taha rääkida, siis ma sunnin sind. Noh! 

«No kuidas te, Stupak, reisisite?» küsis Fine. 

«Kõik on korras,» ühmas Dubaševitš muheldes. 

«Kas keegi märkas teid Vaeslapse aasal?» 

«Ühtegi inimest ei tulnud vastu.» 

«Teel polnud ühtki vahejuhtumit?» 

«Ei kõige vähematki.» 

«Tore!» 

Fine tõusis. Unustades hetkeks selle osa, mida ta mängis, astus ta konvektorite juurde, 
vaatas neid igast küljest ja patsutas käega. 

«Kõige raskem on juba tehtud, nüüd oleneb kõik meist endist!» jätkas Fine rõõmsa 
elavnemisega ja suurema siirusega. 

Dubaševitš tammus jalalt jalale, irvitas oma kirgliku suitsumehe kollaseid hambaid 
näidates ja ütles: 

«Ega meie teiega juba alt ei lähe, seltsimees Tšervonjuk.» 

Dubaševitši sõnad ei meeldinud Fine'ile. «Meie teiega!» Kuidas too tõbras julgeb 
temaga nii familiaarselt kõnelda? Elukutseline võllaroog, süütaja, nurga tagant tapja, 
Bandera timukas, vilets palgasulane lubas enesele pidada ennast võrdseks temaga, John 


Fine'iga, teenetega luurajaga, tulevase kindraliga ja miljonäriga, kes peab saama üheks 
juhtivaks tegelaseks luure keskvalitsuses! Hea oleks muidugi seda lojust õpetada, kuid 
kahjuks ei tohi. Ohtlik. Kui seda härga ärritada, võib ta surnuks puskida. 

«Kuulge, teie, Õpetaja,» sisistas Fine läbi hammaste, «uhkustage vähem!» 

«Ma ei uhkustagi, seltsimees Tšervonjuk. Andke mulle see asi kas või täna,» Stupak 
viitas peaga konvektoritele, «ja ma lasen tunneli vastu taevast.» 

«Tasem, jumala pärast, tasem!» sisistas Krõž ja vaatas õudusega uksele. 

Peremehele tähelepanu pööramata tõukas Stupak presentkotti jalaga: 

«Võib-olla ma võtan selle endaga kaasa, mis?» 

«Jätke juba!» sähvas Fine üha enam ärritudes. «Ärge omavolitsege! Teie asi on teha 
seda, mis kästakse.» 

«Eks käskige siis! Milles asi seisab?» 

«Vara! Kas te hüdroelektrijaamas olite?» 

«Veel pole jõudnud.» 

«Katsuge võimalikult kiiremini seal ära käia.» 

«Katsun juba niigi, rohkem enam ei saagi. Muidu võib üle pingutada.» Stupak pani 
mütsi pähe ja astus ukse poole. «Ma sõidan koju.» 

Fine oleks tahtnud oma abilist kõige viimasemate sõnadega põhjata, kuid hoidis ennast 
siiski vaos. 

«Sõitke,» ütles ta. 

Stupak väljus. Ka Krõž kadus. 

Õpetaja sõltumatus ja tema enesekindlus ajasid Fine'i marru. Ta ei talunud sõltumatuid 
inimesi, kes oskasid enese eest väljas olla. Talle meeldisid vaid need, kes teda kartsid, kes 
teda teenisid, ülistasid, meelitasid, kes ennustasid talle suurt tulevikku ja kes pidasid tema 
alasti karjerismi energiliseks ja arukaks tegevuseks. 

Krõž saatis Stupaki välja ja tuli tuppa tagasi. Ta sulges hoolikalt ukse, keeras kaks 
korda võtit lukuaugus ringi, kohendas katteid akna ees ning kattis konvektorid vaibaga. 
See on tüüp, kelle kallal Fine oma viha lahutab! Tema pole ohtlik, see subjekt kannatab 
vaikides ja kannatlikult ära igasugused etteheited ja solvamised. 

«Oled sina aga argpüks, Ljubomir! See ei sobi residendile.» 

«Ma olen ainult ettevaatlik, sir,» vastas Krõž viisakalt ja leebelt. 

«Argpüks! Kui julgust ei ole, siis kaugele ei jõua.» 

«Mul pole tarviski kaugele jõuda. Mina olen oma jõudmised juba jõudnud. Kui teiegi 
jõuaksite kord sinnamaale, kus mina kord olin, kui teiegi saaksite kord nõnda elu nautida, 
nagu mina seda teinud olen.» 

«Jah, tean. Noores põlves hulkusid sa mööda maailma, pummeldasid, elasid 
liiderlikku elu. Minevikku tagasi ei too.» Fine avas kapi, võttis raamatute tagant 
konjakipudeli ning kaks kitsast ja kõrget kristallklaasi. «Lööme kokku, Ljubomir, vene 
kombe kohaselt, ja joome sinu tuleviku terviseks.» , 

«Tänan.» 

Löödi kokku, joodi. 

Fine täitis uuesti klaasid. 

«Huvitav, Ljubomir, kuidas te kujutlete oma tulevikku?» «Minu tulevikku?» Krõž 
kehitas õlgu. «Ei oska kuidagi ette kujutada.» 


«Nii et ei oskagi enam ette kujutada? Kas tõesti pole teil mingeid 
plaane aasta või paari peale ette? Kas te tõepoolest ei unista?» 
Krõž rüüpas konjakit ja ohkas sügavalt: 

«Kui ka unistusi poleks, siis ei oleks üldse mõtet ilmas elada.» «Noh, ja missugused 
on siis need teie unistused? Rääkige.» Resident raputas pead: 

«Ei maksa, sir, urgitseda veristes haavades.» 

«Nii... Te ei taha avada raudset eesriiet oma hinge ees. Mis siis 

ikka — ma võin seda ka ise teha.» Fine tõstis konjakiklaasi silmade kõrgusele, vaatas 
Krõži läbi merevaigukarva, päikeselisena särava vedeliku ning hakkas tema hinge 
«raudset eesriiet» kergitama. «Teie, Ljubomir, palute nii päeval kui ööl kõigevägevamat, 
et ta saadaks maa peale hukatuse Nõukogudele. Pärast seda, kui Javoris on taastatud lää- 
nelik eluviis, loodate te saada oma teenete eest meie käest linnapea koha, ja pealekauba 
veel uue kahekorruselise maja UŽgorodi tänaval, kus praegu asub lasteaed nr. 18, 
viinamarjaistandused Sonjašna mäel, mis kuuluvad kolhoosile «Koit Tisza kohal». On nii 
või mitte, Ljubomir?» 

Krõž naeratas sunnitult: «Peaaegu nii.» 

«Ja kui te olete saanud linnapeaks, Javori diktaatoriks,» jätkas Fine innustunult, «siis 
tahate kohe saata elektritoolile niihästi kõik kohalikud kommunistid, nende sugulased, 
kui ka kõik teised, kes nendega sõbrustasid ja kes nendele kaasa tundsid. Te ei rahune 
seni, kuni pole saavutanud oma eesmärki — kättemaksu oma viletsa eksisteerimise eest 
Nõukogude ajal. Mis puutub aga teie elulaadi, siis hakkate kohe tugevasti laiutama! Teie 
majja sigineb oma baar, restoran, kasiino, tosin noori armukesi.» 

Fine langetas klaasi huultele, rüüpas aeglaselt, mõnuga, ja hammustas õuna peale. 

«Kuid on olemas ka teie tuleviku teine variant, Ljubomir. Tuleb aeg, kus me leiame, et 
te pole väärt meie usaldust, et te ei teeni tasa seda rahahulka, mida meilt saate. Siis ... siis 
te satute veoauto alla või upute Kamenitsasse, poote ennast oma aeda vana õunapuu otsa 
üles või võtate mingisugust mürki. Võib juhtuda ka nii, et teie laipa üldse ei leitagi. Nagu 
näete, Ljubomir, pole valik teil kuigi suur.» Fine sulges konjakipudeli, peitis selle 
raamatukappi, ringutas, haigutas, lükkas Tarass Sevtšenko portree salakambri ukse eest 
kõrvale ja haaras konvektori rihmadest kinni. «Noh, mu sõber, kas hakkame tööle!» 

Krõž noogutas vaikides. Ta käed olid rusikasse tõmbunud. Ta oli juba äärepealt nii 
kaugel, et karata «seltsimees Tšervonjukile» kallale ja lüüa ta pea lõhki. 

Fine ei aimanudki, missuguse kiskja ta oli virgutanud. Kui kõik lõhkeainekotid olid 
salakambrisse paigutatud, istus Fine nende otsa ja seadis Krõži enese kõrvale. 

«Noh, Ljubomir, kas tead, miks meile saadeti nii suur hulk lõhkeainet?» 

Resident raputas süngelt pead: 

«Ei.» 

«Avaldage oma arvamist, ma luban! Aga elavamalt!» «Hüdroelektrijaam?» küsis Krõž 
ettevaatlikult ja ebalevalt. «Ei tabanud märki, Ljubomir. Tunnel!» «Missugune?» 

«See, mis on meie sõbra Dudari maja naabruses.» 

Krõž kahvatas järsult ja kargas presentkonvektorilt üles, nagu oleks see teda äkki 
kõrvetanud. 

«Ärge kartke,» muigas Fine. «Ega siis teie pea tunnelit õhku laskma, seda teeb oma 
ala spetsialist.» 


«Stupak?» libises Krõžil üle huulte. 

«Jah. Kui aga teda peaks mõni asjaolu takistama, siis teeb selle töö ära teie Andrei 
Lõssak.» 

«Andrei Lõssak? Mis spetsialist tema on?» 

«Ärge muretsege, küll ta hakkama saab! Peab saama.» 

«Kuid ta pole veel isegi meie asjadesse pühendatud.» 

«Pühendage võimalikult rutem ja tegutsege. Operatsiooni plaan on lihtsam kui lihtne. 
Üks nendest konvektoritest, mis on varustatud sütik-seadeldisega, laaditakse koos söega 
vedurile, kus töötab Lõssak. Kui vedur läheb tunnelisse, ronib Lõssak mingil ettekäändel 
tendrile ja viskab koti alla, tunneli põrandale. Oma elu pärast ei pruugi noormees 
muretseda: sütik ei reageeri enne, kui rong on tunnelist välja jõudnud.» 

«Valetad, madu!» mõtles Krõž. Ja ta ei eksinud. Fine valetas tõepoolest. Ta teadis 
väga hästi, et konvektor lõhkeb kohe, kui tunneli põrandale kukub. 

«Kas ülesanne on selge, Ljubomir?» küsis Fine ja võttis kohvrist paki uhiuusi 
sajarublalisi. «Selge.» 

«Noh, kui nii, siis võtke avanss vastu.» Fine viskas raha Krõži põlvedele. «Saate 
kümme korda rohkem, kui ülesande täidate. Head ööd!» 


Teise päeva varahommikul läks Krõž tööle minnes läbi Raudtee tänavalt, Lõssakkide 
juurest. Värava avas talle endine nunn. Too oli väga imestunud, kui nägi oma perenaise 
austajat nii varasel tunnil. 

«Pan Ljubomir, kas midagi on juhtunud? Kas äratan Marta Stefa-novna?» 

«Ei ole tarvis. Kas Andrei ka magab?» 

«Ei, paneb ennast riidesse. Ta alustab ju täna oma praktikat veduril.» 

«Tean. Sellepärast ma tulingi. Tahan noormehele õnne soovida, soovida õnnelikku 
teed.» 

«See on õige tegu, jumalale meele järgi.» Maria astus jalgvärava eest kõrvale. «Oige 
nii lahke.» 

Andrei seisis peegli ees, uhiuus «tööülikond» seljas, ja sõlmis kaelasidet, kui Krõž 
tema juurde tuppa astus. 

«Tere hommikust, Andreika!» 

Lai rõõmus naeratus levis üle Lõssaki punsunud näo. «Aa, see olete teie, onu 
Ljubomir! Tervist! Tervist! Kui õigel ajal! Ma just praegu mõtlesin teie peale.» 

«Huvitav, kuidas sa siis mõtlesid, kas halvasti või hästi?» 

«Miks ma peaksin teist halba arvama? Mul pole selleks mingit õigust.» 

«Selleks, mu poiss, pole tarviski mingisugust õigust. On tarvis omada vaid kurja 
tänamatut südant. Aga sinu süda on õnneks niihästi hea kui ka tänulik.» Krõž vaatas 
Andrei üle pealaest jalatallani, poolsaabastest kuni kaelasidemeni. «Sa lähed tööle nagu 
suurele peole. Õige! Tubli poiss! Töö on inimese elus tõeline pidu.» 

Andrei vaatas nõutult üle õla onu Ljubomirile otsa. Miks too äkki niiviisi rääkima 
hakkas? 

Krõž sirutas Lõssakile käe: 

«Noh, Andrei, õnnelikku reisi! Mingu sul kõik libedasti. Soovin, et sa saaksid 
parimaks vedurijuhiks Taga-Karpaatias! Ole alati tubli ja hakkaja.» Krõž embas Andreid, 


suudles tugevasti ja tõttas siis kähku niiskeid silmi pühkides ukse poole. Kuid lävel 
seisatas, nagu oleks tal äkki midagi meelde tulnud. «Andrei, on sul hea mälu?» 

«Jah, just nagu oleks. Aga mis siis?» 

«Mul on sulle üks pisike palve, Andreika: pea meeles kõike, mis sa teel silmad. 
Absoluutselt kõike. Eriti aga uuri raudteetunneleid.» «Milleks, onu Ljubomir?» 

«Pärast seletan. Nii et sa teed nõnda? Teed puhtalt ja korralikult, ma juba tean.» Krõž 
patsutas Lõssaki roosat, habemenoaga kraabitud põske ja väljus. 


ÜHEKSATEISTKÜMNES PEATÜKK 


Enne kui Galjake jaamateele rongi ette liikus, märkas Olekša Sokatš depoos oma 
sõpra. Too oli riietatud raudteelase musta mundrisse, nagu endisel ajal. Olekša ronis 
vedurilt maha ja tervitas Goidat: 

«Mis sa siin teed, Vassil? Kas tuled õlisele tööle tagasi?» 

«Seda ma veel ei kavatse. Seni meeldib mulle veel uuel kohal töötada. Aga kuidas 
sinul läheb? Aga milleks sulle ilmaaegu niisuguseid küsimusi esitada! Juba kolme versta 
tagant on näha, kui uhke ja õnnelik sa oled. Said endale hea veduri, ma lausa kadestan 
sind.» Goida vaatas ettevaatlikult ringi ja lisas poolsosinal: «Kahju ainult, et seda rüvetab 
oma juuresolekuga too. . . praktikant, Andrei Lõssak.» 

Olekša Sokatš muigas: 

«Mis siis ikka, võib ju nii korraldada, et teda ei lasta minu pühale vedurile, et ta 
saadetakse teise peale.» «Ei maksa.» 

«Kohkusid ära? Ma saan kõigest aru, Vassil, ära enam varjagi. Ma elan ju ka 
piiritsoonis. Eile nägin, kuidas sa käisid tolle Lõssaki ja viiu-limehe Sändori kannul. Nii 
et võid, vennas, minuga avameelselt rääkida.» 

«Noh, kui lugu on nõnda, siis tuleb olla avameelne. Too Andrei Lõssak on salapärane 
isik. Temalt võib oodata igasuguseid imesid. Pea teda tähelepanelikult silmas, Olekša, 
uuri välja, mis frukt ta tegelikult on, murra fassaadist läbi ja vaata talle hinge. Ainult sina 

«Selge. Teen seda nii, et kõik oleks ilusasti varjatud.» Olekša vaatas rahutult kella. 
«Mul on juba aeg, Vasja. . .» 

«Oota!» Goida hoidis Olekšat varrukast. «Kui sul peaks mind teel tarvis olema, siis 
leiad mu veduri poolt lugedes teiselt piduriplatvor-milt.» 

«Sa sõidad meie rongiga kaasa?» Goida noogutas: 

«Kuni Dubnjani välja. Ära pane mind tähelegi, nii on tarvis. Ma ei tohi seda 
praktikanti ühekski hetkeks silmist lasta.» 

Olekša jättis Goidaga hüvasti ja jooksis oma vedurile. 

Kõik Põhja-Karpaatia suunaga rongid väljusid Javorist ja saabusid Javorisse kahe 
veduriga. Ees sõitis tavaliselt see vedur, mida juhtis kogenum brigaad. See reegel oli 
Sokatšile hästi teada, ja seepärast ta imestaski, kui depoo ülem Mazepa teatas talle, et 3P 
7T77-13, see tähendab Galjake, asub rongi etteotsa, kuid vana, kogenud vedurijuht Tvjor- 
dohlebi masin liigub teisena. Olekša päris, millest niisugune paigutus tingitud on. Mazepa 
vaatas tähelepanelikult Sokatšile otsa: 

«Kui sa kardad vastutust, siis ma panen su teiseks.» 

«Ei, ma ei karda enese pärast, vaid Tvjordohlebi pärast.» 


«Ohoo!» Mazepa puhkes naerma. 

Olekša punastas kuni pisarateni ja tõttas selgitama, miks ta Tvjordohlebi pärast 
kardab. Kõik teavad, et Pjotr Vassiljevitš on eeskujulik vedurijuht, esimene esimeste 
seas. Ega ta viimati ei pane pahaks, kui peab sõitma teisena, komsomolibrigaadi veduri 
sabas? 

«Ei pane! Aga kui ta pahaks paneb, siis . . .» Mazepa haaras Sokatši vööst, rebis ta 
ootamatu jõuga maast lahti ja raputas. «Ära lase oma konnasilmi tallata elevandil ega 
mopsil! Lase käia!...» 

«Ja kas me praktikanti ei ootagi?» küsis Olekša. 

«Mis, kas ta polegi veel kohal? On aga praktikant! Lase käia ilma temata: seitse ühte 
ei oota!» 

Palju tuhandeid kilomeetreid oli vedurijuht Olekša Sokatš sõitnud Taga-Karpaatia 
teedel, kuid niisugust vedurit nagu Galjake juhtis ta esmakordselt. Uhkustundega istus ta 
hirvenahaga polsterdatud istmele. Samasugune vedurijuhikamber nagu teistelgi veduritel, 
samasugune kolle, inžektorid, regulaatorid ja reversid, manomeetrid ja mitmesuguste 
riistade ventiilid — kuid siiski paistis Galjake Olekšale ebatavalise vedurina. Tema 
veojõud oli piiramatu, tema agregaatide funktsioneerimist ei määranud — nagu Olekšale 
tundus — ainult ühe või teise regulaatori liigutus, vaid ka vedurijuhi südame käsk. Tal 
tarvitses ainult tahta tormata Karpaatidesse seni kõigile kättesaadamatu kiirusega, ja 
Galjake kordas kuulekalt tema tahtmist. Galjake! .. . Olekša oli korranud mõttes seda 
nime tuhandeid kordi ja igasuguse varjundiga: Ja talle tundus, et vedur kuulis seda ja 


taipas. 

Olekša ütles: «Meid sinuga ei kohuta ei udud, vihmad ega pakased. Kas pole tõsi?» 
Galjake pahvis korstnast valget suitsu jä nagu vastas: «TS5-5-õsi! ... Tõ-5-õsi!... Tõ- 
Õ-Õsi!» 


Kui hea on istuda veduri paremal tiival! Kui kõrge on see vedurijuhi iste! Kui kaugele 
siit näeb! Maa, taevas ja inimesed paistavad hoopis teistsugustena kui siis, kui Olekša 
juhtis tavalist vedurit. 

Tvjordohlebi vedur seisis juba väljumisteel, olles tööks valmis. Olekša juhtis 
Galjakese ettevaatlikult Tvjordohlebi veduri ette ja andis signaali edasiliikumiseks. 
Tvjordohleb vastas ühe lühikese vilega: sain aru, tulen sulle järele! 

Kaks tugevasti teineteise külge haagitud vedurit möödusid kontroll-postist, liikusid 
põhjapoolsetest pöörangutest mööda ja asusid lähte-pargi kuuendale teele rongi etteotsa. 

Olekša otsis pilguga üles veduri poolt teise piduriplatvormi ja nägi Vassil Goidat. Ta 
seisis vaguni ülemisel trepiastmel, vaatas muretult taeva poole ja pahvis sigaretti. «Miks 
ta ei tohi hetkekski Andrei Lõs-sakki silmist lasta?» mõtles Olekša. 

«Tervist, kotkad!» 

Nende sõnadega tervitades ronis naeratav Andrei Lõssak vedurile. Kütja Ivantšuk 
sulges oma kehaga sissepääsu vedurijuhikambrisse: «Kuhu nüüd, kodanik? Kõrvalistel 
isikutel on siia tulek keelatud.» Andrei vaatas üle õla alla maha: 

«Huvitav! ... Kas te tõesti ristisite mind kõrvaliseks? Ei või olla! Minu isikule on 
arssinapikkuste tähtedega” kirjutatud, et minust saab viie minuti pärast vedurimees. 
Lõssak. Kas te pole seda nime kuulnud? Nii et pidage hästi meeles! Lõs-sak! . .. Olen 
komandeeritud Javori depoosse. Sõidan praktikandina koos teiega mägedesse. Mul on 


käes kirjalik luba teie ülemuselt. Näete, olge lahked! ...» Andrei vehkis kütja Ivantšuki 
silme ees paberilehega. «Võib-olla oleksite ehk nüüd armulisem, mis?» 

«Mikola, asu oma töö juurde!» käsutas Olekša. 

Kütja Ivantšuk vabastas sissepääsu. Lõssak puges külg ees veduri-juhikabiini, teretas 
Olekšat kättpidi ja kütjale ning abile noogutas vaid peaga. 

Sokatš vaatas praktikanti vaikides, varjatud hämmastusega. Andreil oli seljas 
tumesinine, hoolikalt pressitud, paljude taskutega ja metalsete pannaldega spetsriietus, 
mille krae alt vaatas ilutsevalt välja tumepunase villase kaelasideme korralik sõlm. 
Tulevase vedurijuhi pead kaunistas must uus vormimüts, mille lakksirmi kohal sädeles 
raudteelase embleem. Jalas olid Lõssakil kollased paksude taldadega ja vasksete 
haakidega poolsaapad. Vöötatud oli ta krudiseva nahkrihmaga, mille ees ilutses suur 
nikkelpannal. 

Raadiovastuvõtjast kostis hoiatav kohatus ja sekundi pärast kõlas vedurijuhikabiinis 
laulev naisehääl: 

«Tähelepanu! Seitsesada seitsekümmend seitse — kolmteist! Tähelepanu! Siin 
veduriteenistuse dispetšer.» 

Sokatš, kütja Ivantšuk ja vedurijuhi abi Dovbnja vahetasid reipalt pilke. 

«Õrn hääleke!» naeris Lõssak. «Otse ingli oma.» Sokatš lülis aparaadi saatele ja 
hüüdis vastu: «Kuulen!» 

<<On see teie esimene reis mägedesse?» tundis dispetšer huvi. 

«Te eksite, seltsimees dispetšer.» Olekša hääles kõlas lihtsameelne lapse solvumine. 
«Vedur nr. 777-13 läheb esmakordselt mägedesse, aga mina — vedurijuht Sokatš — 
viiesaja esimest korda.» 

«Selge.» Dispetšeri hääl muutus pisut mahedamaks. «Ma ei tahtnud teid solvata. 
Järgmisel korral püüan oma küsimusi täpsemalt sõnastada. Niisiis, seltsimees Sokatš, kas 
ma võin olla kindel, et te viite rongi Dubnjasse graafiku kohaselt, minutilise täpsusega?» 

«Võite olla kindel! Anname sõna!» 

«Kõik on selge. Õnnelikku reisi!» 

«Pidage! Mul on üks küsimus.» 

«Palun.» 

«Kuidas teie nimi on?» 

«Korolevitš, Tatjana Stepanovna.» 

Olekša lülitas raadio välja, laskus istme seljatoele ning vaatas väljendusrikkalt oma 
brigaadile otsa: mis te nüüd ütlete? 

«Ja meile on ka kõik selge,» muigas Andrei Lõssak. «Elektrilokid. Värvitud huuled. 
Puuderdatud ninake. Veripunased kõrvarõngad õrnroosade kõrvanibude küljes. Valge 
siidpluus musta lehviga. Vormikuub leitnandi pagunitega. Lühike, põlvini ulatuv seelik. 
Läbipaistev nailon. Lakk-kingad. .. Arvake ära, mis see on?» küsis Andrei. Ja lisas vas- 
tust ennetades kiirkõnes: «See on tema. . . kuninganna Tatjana. Tanja! Tanjake! ...» 

Tihedast udust ja vihmast summutatuna kõlas peakonduktori hääl: «Hei, pojukesed, 
võtke sau!» 

Olekša kummardus aknast välja, tõmbas mütsi peast. Osavasti haaras ta ülesheidetud 
saua — kaaluka, sagedastest käepuudutustest poleeritud metallrõnga otsas. 

«Laske käia, pojukesed!» Peakonduktor kinnitas oma sõnu pika vilega. 


Olekša tõmbas alla hoova, mille otsas ilutses poleeritud puust nupp. Võimas viie kajas 
üle Javori jaama kaubapargi. Seda kuuldi — nagu Sokatš veendunud oli — kõikides 
linnaäärtes, Sonjašna mäe viinamar-jaaedades, piirivalvekordonites, Tisza taga, Ungaris, 
Tšehhoslovakkia aedades, Karpaatide eelmägedes. 

Olekša avas ettevaatlikult regulaatori, mis pani tegevusse aurumasinad. 

Galjake liikus vaikselt edasi ja tõmbas rongi pingule. Tugevad auru-joad tungisid välja 
silindrite kraaniavadest, kasvasid piimjateks pilvedeks ning roomasid mööda maad 
vedurist mõlemale poole. 

Olekša reguleeris hoolikalt aurumasinate veojõudu. Galjake hingas raskelt, pahvis 
korstnast tihedat musta suitsu segamini töödeldud 

auruga. Rattad hakkasid aeglaselt pöörlema, kuid ikka ühes ja samas kindlas 
töötempos, surudes end tihedasti liivatatud rööbaste vastu. Sätendavad terasvändad 
joonistasid korrapäraselt kindlaid jooni. 

Ivantšuk ja Dovbnja olid vaikides ja keskendunult oma töö juures: nad jootsid ja 
toitsid Galjakest vee ja söega. Lõssak pahvis sigaretti, vormimüts silmadel, istudes 
mugavalt ümmargusel pöörleval «külaliste-istmel» ning andes kogu oma olemisega 
mõista, et ta ei kavatse kuni reisi lõpuni lahkuda sellelt mõnusalt ja soodsalt kohalt. Tema 
spetsülikonna rinnataskust paistis välja tumepunase märkmiku serv ja täitesulepea 
kullatud ots. 

Rong lisas kiirust. 

Sokatš võtts käe reversilt. Tema kahvatu nägu oli täis vihmapiisku, mütsisirmi alt 
paistis märg juuksetutt, piki lakksirmi serva jooksis hele vihmanire. «Noh, kas on 
korras?» küsis Olekša oma seltsimeestelt äreva pilguga. 

Piki raudtee äärt laius ikka veel linn, mis oli pooleldi uttu kadunud. Ühetaoliste 
punasest tellisest ehitatud majakeste seinad olid niiskusest läbi imbunud ja tundus, et 
need võivad iga hetk laguneda. Piki tühja tänavat — mis nagu rõhutas selle ebahubasust 
— kihutas porilompides pritsides jalgrattur, barett peas ja keigarlik kuub seljas. Ühe 
käega hoidis ta rooli, teisega avatud vihmavarju pea kohal. 

Sama tänava nurgal punase telliskivist maja juures nägi Olekša musta kleidi ja musta 
salliga naist. Kui ta pilk oli naisest üle libisenud, tekkis tal äkki tahtmine seda inimest 
tähelepanelikumalt silmitseda. Midagi tuttavat, kallist oli selles väikeses mustas kogus, 
kes seisis üksi tänaval vihma käes. Miks ta nii innukalt, halvast ilmast hoolimata vaatab 
lähenevat rongi? Olekšal tõmbus süda kokku, ta tundis ära ema, kelle must riietus läikis 
vihmast. Nägu oli tal samuti märg. Olekša tõmbas mütsi peast ja viipas sellega 
tervituseks, kuid raputas samas etteheitvalt pead. 

«Külmetad!» hüüdis ta. «Mine kohe koju! Kuuled?» 

Anna Stepanovna noogutas kuulekalt pead, viipas pojale oma väikese käega ja kadus 
ruttu nurga taha. 

Oh, kui seal punase maja juures ema kõrval oleks seisnud ka Han-nake! ... 

Kohevil sulgedega künnivaresed istusid pinguli tõmmatud telegraafi-traadil. Kogu aja 
aga sadas tihedat ja sooja Taga-Karpaatia kevadvihma. 

Läbi udu hakkasid paistma Kamenitsa tormised vood, mis tõttasid rongile vastu. Siin, 
madalikul, liiati veel kevadisel ajal, lainetas jõgi laialt, olles tunginud kaugele välja oma 
tavalisest talvisest ja suvisest sängist. Tema kivised kaldad, mis olid täis jämedat klibu, 
olid nüüd talle põhjaks. 


Tühi oli sellel varasel tunnil terastee, mis helkis vihmakastes. Vahetevahel vilksatas 
mööda teevalvuri või vahi kogu vöödilise valtapuu juures, kollane lipuke kõrgele pea 
kohale tõstetud. Sokatšile näis, et nad kõik võtsid Galjakest vastu üllatusega. Tulisena, 
kõigis vikerkaare 

värvides loomates, lendas ta raudteelastest mööda. Tvjordohlebi vedurit, mis liikus 
teisena, ei märganud nad üldse. 

Rong võttis hoogsalt kiirust juurde. Mööda vilksatasid telefonipostid. Udu hõrenes ja 
kerkis maast lahti. Vihm lakkas. Kuskilt välgatas päikesekiir — see peegeldus kohe vastu 
Sokatši näol. Paremal pool raudteed tuli nähtavale maantee, mis oli kaetud tahutud 
kividega ja mida palistasid teeveerde istutatud õuna- ja pirnipuud. Punane autobuss, katus 
niiskes hõbehärmas, sõitis mööda märga, vihmast uhutud autoteed. 

«Liinibuss. Läheb allamäge,» ütles Olekša. «Verhoviinas on külm.» 

Udu hajus jäljetult, nagu poleks teda olnudki. Nüüd hakkas paistma taevas, kevadine 
Karpaatide taevas, mida läbisid hallid pilvevööndid, puhaste siniste järvekestega, mis 
kaovad ja tekivad jälle uutes kohtades kogu oma kauniduses. 

Vilksatab mööda semafor; selle punane käpp lõikab põiki läbi lähenevate Karpaatide 
tumerohelise silueti. 

Täie kiirusega lendab mööda Dolinnaja jaam oma saeveskiga, värskelt saetud 
lõhnavate lauavirnadega, propsidega, kooritud palkidega, parketipuiduga, kõrgelt üle 
kuristike ja metsade kulgeva köisraudtee tornikestega. 

«Siit algab järsk tõus,» lausus Sokatš praktikandile. 

Pärast Dolinnaja jaama kerkis teele ette mägi, mida kattis jalamilt kuni tipuni põline 
pöökpuumets. Raudtee kulges ümber mäe ja pöördus järsult vasakule, Kamenitsa kaitse 
alla; Galjakese rattad hakkasid esimest korda kurvil krigisema ja ta aeglustas oma 
sundimatut normaalset jooksu. Korstnast tulevad suitsupahvakud muutusid tihedamaks, 
harvemaks ja järjest suuremaks. 

Olekša vaatas silmanurgast manomeetrit. Punane osutijoon värises keelatud piiri 
lähedal. 

«Ära muretse, kõik on korras,» ütles Ivantšuk, kes oli vedurijuhi pilgu kinni püüdnud. 
Kuum koldetuli valgustas kütja higist nägu. Niiske juuksetutt langes ta lõbusalt 
hiilgavatele silmadele. 

Poolavatud akendest puhus sisse külm tuuleiil. Vastu aknaklaasi rabises lumeterakesi. 
Olekšal oli palav, ta põsed õhetasid, kuid ta võttis siiski raudkastist karusnahkse kraega 
bobrikkuue, heitis vormimütsi kõrvale ja asendas selle kalevist läikiläkiga. 

«Läheneme «Põhjanabale»,» lausus ta sooja mütsi pähe tõmmates. 

Ta rääkis karmilt, isegi tõsiselt, kuid kõik naeratasid millegipärast. 

Galjake liikus lühikest aega sügavas süvendis kahe kingu vahel. Mõlemal pool 
raudteetammi kulgesid kraavid, vihmavett täis. Veepinda kattev õhuke habras jääkirme 
pragunes, nagu oleks teda purustanud nähtamatult astuv inimene. 

«Kas nägite?» küsis Olekša. 

Andrei Lõssak ei näinud läbi akna midagi, mis oleks teda vaimustanud, kuid ta 
noogutas Sokatšile igaks juhuks ja pilgutas kaasaelavalt silma. 

Jälle laskuti orgu. 

Kamenitsa oli muutunud kitsamaks, üha rohkem oli tema kaldal klibu, järjest 
tujukamaks muutus ta säng: peaaegu iga kilomeetri järel paiskus see kord otse 
mäejalamile, kord lähenes raudteele, kord kihutas talle vastu, siis aga lipsas silla alt läbi, 
jooksis lühikest aega rongi kannul, vahutades kivistel kärestikel ja sammaldunud rahnude 
ümber. 

«Jaa, tige jõeke!» 

Olekša vaatas vaikides praktikanti ja pööras pea kõrvale. Jõeke! .. . Ütelda niiviisi 
võimsa Kamenitsa kohta, mis murrab enesele teed tasandikule läbi Karpaatide kaljuse 
südame, läbi mäeahelike! Kametnitsa... Tema kaldal, seal, kaugel mägedes, Poloniinide 
järsu serva juures, met-saraiduri onnis oli sündinud Olekša. Teda isegi ristiti Kamenitsa 
vees. Jõe kohin, mis ei vaibu ei suvel ega talvel, on verhoviinlastele hällilauluks. Tema 
rohelisel kaldal oli ta õppinud maipäevil kõndima. 

Kamenitsa, sa oled esimene sõna lemmiklaulust! Sa oled Karpaatide hele veri! Oled 
maapealne kõu, mis ei vaibu koidust kuni ehani! Igavesti kohise sa sammaldunud 
kivirahnudel, metsarikaste mägede jalamil! 

Rong liikus mööda sügavat mägedest ahendatud orgu. Ühe rööpme-paariga raudteeliin 
kulges kogu aeg piki jõe keerukaid kõverikke, piki lumiseid metsaveeri. Miljonid 
tuhkjashõbedased puud tõstsid uhkelt oma oksi taeva poole ja katsid hiiglapurskkaevu 
jugadena mäekülge ülevalt kuni alla Kamenitsani. Maapind nende jalge all oli ohtralt 
kaetud mitmeaastase lehevaibaga. Pruunroheline sammal tungis aegade ja vihmade poolt 
tihedasti kokku surutud kõdukatte paksust vaibast läbi. Lumelilled sinetasid. Ääretus 
pöögimeres punetasid harvade laikudena võimsad tammed, mis polnud ikka veel lõplikult 
kaotanud oma raudseid mulluseid lehti. Siin-seal lõikusid taevasse teravatipulised 
tumedad kuused. Need paistsid helendavate pöökide peres teravalt silma oma sünge 
üksildusega. 

Olekša vaatas Taga-Karpaatia loodust niisuguse pilguga, nagu oleks kõik, mille 
poolest see kaunis on, tehtud ja ellu kutsutud tema enda kätega. 

Mäkke, üha enam mäkke tõusis raudtee. 

Kui kütja ja abi avasid kolde, et täita seda söega, tundis Olekša eriti teravasti äärmiselt 
pingutatud veduri tööd. Tema hõõguvast sisemusest kostis tule mühinat, auru ja õhu 
vuhisemist: «Ahh-puhh! ... Äh-puhh! Ähh-puhh!» 

Ja tähelepanelikud mäed kordasid igasuguste hääletoonidega: «Ähh-puhh! . .. Uhh- 
uhh!... Ohh-ohh!... Ähh-puhh!... Ohh!... Uhh!» 

Peaaegu lakkamatult, kord üks, kord teine, surisesid pumbad, täiendades kohutava 
kiirusega vähenevat veetagavara katlas. Manomeetri osuti nihkus aeglaselt, kuid üha 
enam punasest joonest kaugemale. Olekša ei võtnud kätt reversilt, olles iga hetk valmis 
Galjakest taltsutama, kui too ei peaks koorma pingele vastu pidama ja hakkab puksima. 

342 

Mikola Dovbnja vaatas tihti teisele vedurile, selle korstnale. 

Mäed surusid oru iga käänaku järel üha enam kokku. Ikka vähem ja vähem on näha 
taevast, üha rohkem lookleb Kamenitsa, meeleheitlikult krigisevad Galjakese rattad 
kurvidel, üha suuremate kivide ja rahnudega on täidetud jõe põhi, üha läbipaistvamaks ja 
hoogsamaks muutuvad tema vood. Piki kallast jooksis sagedasti kadudes vaevalt- 
märgatav rada. Ja midagi muud pole enam raudteetammi ja Kamenitsa vahel — ei puid, 
ei põõsaid, ei maalapikest. Ainult kivine teerada. 


Järskudel nõlvadel lebasid pöökide tüved, õigemini nende skeletid, mis olid maha 
murtud tormide poolt, juurtega üles kistud või vanadusest maha varisenud. Neid kattis 
rohekaspruun mulla ja kaljude värvi sammal. Puud olid maha langenud juba kümnete 
aastate eest, ja nii nad nüüd siin vedelevadki. 

Veel üks kurv, ja Kamenitsal pole enam kuhugi pugeda. Ta väänleb otse mäejalami 
all, uhub mulda, kive ja metsa. Poolpaljaste juurtega hiiglasuured pöögid ripuvad 
uuristatud kalda kohal, leotavad oma paljaid oksi kohisevates ja vahustes voogudes ning 
on iga hetk valmis langema jõkke, heitma ennast sildadena põiki üle vee. 

«On see vast tee, hoia ja keela!» raputas Lõssak pead. «Siin peaksid metskitsed ja 
tiigrid kivilt kivile kargama, aga mitte vedurid sõitma. Metsik tee!» 

«Aga meie, inimesed töötame sellel metsikul teel!» Dovbnja haaras labida ja paiskas 
koldeluugi lahti. Tuli läikis tema niisketelt põskedelt nagu peeglist vastu, higi jooksis üle 
terava lõua, üle pruunistunud rinna ja Sinise särgi. 

Olekša noogutas ja muigas tagasihoidlikult, silmi kissitades. Mikola Dovbnja lõi 
tütarlapselikult punetama — ta tajus, et vedurijuht oli tema sõnadega rahul. 

Vedurikorstna kohale kerkis iidse puuhiiglase taoline must suitsusammas, mis oli 
segatud põlemata, küttekoldest üles kistud söetera-dega. 

«Ehh-ohh!. .. Puhh-ahh. . .» oigas Galjake raskelt burlaki moodi. 

Kuristik oli ääreni täis suitsu, auru, pilvi, vedurite raudset mürinat ja raskekaalulise 
rongi rataste krigisemist. Regulaatori suur klapp on avatud, revers läheneb hammas- 
hambalt äärmisesse tööseisundisse — Galjake peaks praegu lausa lendama, kuid ta 
roomab suuri vaevu ja tundub, nagu tahaks ta iga hetk seisma jääda, ta jõud näib 
otsakorral olevat. 

Ivantšuk pühkis higi, mis ojadena üle ta näo voolas, ja vaatas nukralt raadioaparaadile: 

«Kui nüüd Tanjakegi laseks kuulda oma inglihäält, ergutaks pisut!» 

Ja nagu olekski dispetšer tema soovi kuulnud, küsis ta kaasaelava ja emalikult 
muretseva häälega: 

«Kolmteist, kuidas teil läheb?» 

«Ronime mäkke,» lausus Olekša mõttes. «Kogu turi leemendab higist, aga me ronime 
siiski.» 

«Kolmteist, ma küsin, kuidas teil läheb?» 

«Kõik on korras!» vastas Olekša ennast valitsedes tavalise häälega. «Väga hea. Olen 
kindel, et see ke*stab nii kogu aja, kuni Dubnjani välja.» 

«Sa mu kallis Tanjake! . ..» hüüatas Olekša endamisi ja patsutas käega vastu musta 
raadiokasti. 

Äkki Galjake võpatas: rattad hakkasid hirmsa kiirusega tühjalt ringi käima. Olekša 
rahustas masinat otsustava reversiliigutusega, sundides teda liikuma endises tempos. 
Kuid kas jätkub Galjakesele kauaks sellist mõistlikku kuulekust? 

Vedur hakkas veel kord puksima. Nüüd ei pidanud isegi tagasihoidlik ja vaikne 
Mikola enam vastu. 

«Olekša,» hüüdis ta, «miks sa sellega lepid? .. . Vaata Tvjordohlebi veduri korstnat! 
See vaevalt suitseb. Ta ronib meie Galjakese arvel üles Verhoviinale.» 

«Näen kõike, kallis Mikola!» 

«Miks sa siis vaikid? Anna talle signaali, las aitab meid täie jõuga.» 

«Veame ise ka välja.» 


Ivantšuk toetas seltsimeest: 

«Miks siis meie vedur peaks üksi tirima?» 

«Pole viga, peame vastu!» Olekša vaikis ja keskendas oma pilgu ribilistele kaljudele, 
mis olid Kamenitsa kallastelt tuhkjashõbedased pöökidesambad eemale tõrjunud. «Peame 
vastu pidama. Kui me juba kord oleme endile niisuguse osa valinud. Komsomoli osa.» 

Mikola Dovbnja laskis pea norgu. 

Andrei Lõssak mõtles: «Mis sa ilmaaegu nii tagasihoidlik oled, lollakas? Või oled sa 
vähem kuulus kui Tvjordohleb? Mina sinu asemel teeksin sellele vanamehele niisugust 
skandaali, et ta eluaeg mäletaks.» 

«Tähelepanu, kolmteist!» kostis dispetšeri hääl. «Medovajal tehke lühike peatus. 
Teerist. Hoiatan: teil liigub kogu aja kannul reisirong Praha —Moskva. Kas laseme selle 
mööda?» 

«Ei mingil juhul!» protestis Olekša. «Ta ei jõua järele. Me liigume eest ära.» 

«Tähendab, et oleme kokku leppinud: kuni Dubnjani liigute teie ees ja Praha rong teie 
kannul.» 

Mäed hakkasid laiali nihkuma, paljad kaljud hakkasid jälle pöök-puumetsaga 
asenduma. Kamenitsa voolas laiemalt, pisut rahulikumalt, uhades graniitladestikku oma 
vahuste voogudega. Rong võttis kiirust ja jõudis mõne minuti pärast väikese kolmeteelise 
jaama esisele. Selle väljumissemafor oli suletud. 

«See ongi kuulus Medovaja jaam,» kuulutas Olekša ja vahetas vana mütsi uhkema 
vastu. 

Ta peatas veduri valgeks lubjatud kontrollposti juures. Patsutas kolde ronkmustale ja 
kuumale kerele ning andis käsu: 

«Kolle korda seada. Vedur õlitada. Kähku!» 

Ivantšuk haaras õlikannu, tormas alla. Dovbnja haaras tendrilt roobi ja kangi ja hakkas 
koldes šlakikorda lahti rabama ning välja puistama. 

Olekša käis mutrivõtme ja haamriga ümber Galjakese. Ta silmitses vedurit üllatunult. 
Imelikua paistis ta siin, liikumatute ratastega, eba-hubasel jaamateel. Raske oli uskuda, et 
ta kõigest mõne minuti eest oli vedanud raskekaalulist rongi. 

Olekša vaatas kütjat, püüdes aimata, kas Ivantšuk tunneb sedasama, mis temagi. Too 
aga klõpsutas asjalikult pukside vedruklappidega ja valas neisse määret. 

«Noh, mis sa kostad?» küsis Sokatš veduri lumivalgetele ratastele viidates. 

«Kõva töömees!» lausus Ivantšuk ja naeratas. «Pidas vastu kahekordsele koormale.» 

«Prr, on siin aga jahe!» pomises Andrei Lõssak vedurilt alla astudes. Ta tõstis 
spetsriietuse krae üles ja vaatas põlglikult mäenõlvu, mida katsid paljad aiad ja nende 
vahele laiali hajutatud majakesed, mille korstnatest kerkis suitsu. «On aga Medovaja!» 
lausus ta pilkavalt. «Mille poolest ta siis nii kuulus on?» 

«Mesilaste poolest. Mee tõttu. Rooside poolest,» vastas Sokatš. «Siin on hea 
mineraalvesi. Ilusad tütarlapsed. Ööbikud.» 

«Mina ei tunne siin ei mee ega roosi lõhna, ei kuule ööbikulaulu ega näe ilusaid 
tüdrukuid. Prr!» 

Praktikant tippis trepi juurde tagasi ja kadus sooja vedurikabiini. Tema kannul tõusid 
vedurile ka Ivantšuk ja Sokatš. 

Medovaja jaama jässakast hoonest väljus peakonduktor. Ta tõstis saua pea kohale: 

«Ärasõit, pojukesed!» 


Ivantšuk ja Dovbnja avasid Sokatši käsku ootamatu sifooniventiili, hakkasid kollet 
täitma ja vett pumpama. Lõbus leek hakkas mühisema ja undama. Energilisemalt ja 
kurjemalt vuhises pump, surudes õhku pidurimagistraali. Kannatamatu värin haaras 
valgejalgset süsimusta kuldsete vöötidega Galjakest. Vedur elustus, muutus nägusamaks. 
Tema jõudeilmest polnud enam jälgegi järel. 

Sokatš andis ärasõidusignaali. Minut hiljem tormas rong juba täis-auruga üle 
jaamaesise, piki kitsast orupõhja. 

Mulluse külmavõetud rohuga kaetud mäenõlvadel sõid lambakarjad ja põlesid suured 
lõkked, mille ümber istusid lamburid. 

Raudtee muutus järsemaks, küljelt puhuv põhjatuul, mis tungis siia Karpaatide tagant 
läbi kaljulõhede, muutus läbilõikavamaks. 

Jälle kurv, jälle käänak, tume kuristik, niiske kalju, karmid kivi-väravad uude orgu — 
ja mäed avanesid terves oma ilus. Nüüd olid Karpaadid jagunenud mitmeks korruseks: 
viies, kõige kõrgem, lumi; neljas — raagus mets; kolmas — sammaldunud, suviselt 
rohendavad kaljud; teine — raudtee; ja kõige alumine, esimene — Kamenitsa. 

Mitu tundi järjest kandis Kamenitsa oma voogusid rongile vastu, otse tema rataste alla. 
Nüüd vahutab ta viisteist meetrit allpool kitsa oru põhjas ja muutub iga kilomeetriga - 
kaugemaks ja sügavamaks. 

«Lähenen Builovetsi jaamale,» raporteeris Sokatš raadio kaudu. «Palun lühendada 
seisuaega kahekümne minuti võrra.» 

«Kas seda pole ehk palju?» muutus pärija rahutuks. «Me hoiame aega kokku veega 
varustamise ja masina ülevaatamise arvel.» 

«Hästi,» nõustus dispetšer. 

Tee jõudis mäekurude ja metsade ahelikust välja mägedevahelisele kiltmaale, 
Karpaatide aheliku kõige madalamale astmele, Buivoletsi jaama, mis oli kaetud koheva 
puhta lumekattega. 

Võeti vett ja liiguti edasi. Nüüd oli rongil juba kolm vedurit: kaks eesotsas ja kolmas 
sabas lükkamas. 

Kütja Ivahtšuk tahtis hiilata Lõssaki ees oma teadmistega. Ta viitas peaga aknale ja 
ütles: 

«Pea profiil meeles, seltsimees praktikant. Kohe hakkame ronima kõige tähtsamatele 
Karpaadi mägedele. Kui sellest ahelikust jalgsi üle minna, siis on vahemaa seitsme 
kilomeetri ümber, aga raudteed mööda tuleb oma nelikümmend täis. Iga kilomeeter 
raudteed on eelmisest kolmkümmend kaks meetrit kõrgemal.» 

Päev oli juba lõpukorral. Päike, mis hommikust peale oli kadunud kord 
läbipaistmatusse uttu, kord vihmapilve, kord lumesajusse, tuli äkki lageda mägiaasa 
kohal nähtavale — see oli ebatõenäoliselt suur, ümarik, tulekahju värvi, mäeahelike 
päike. Ja tema valguses võtsid lumised Karpaadid kohe teise ilme. Nüüd oli hästi 
märgatav kevade visa ja pulbitsev töö. Selgus, et lumi ei hoidnud oma võimuses tervet 
Verhoviinat: maa mustendas paljudest kohtadest, siin-seal lõunapoolsetel nõlvadel 
rohendasid aasad. Ainult mägede põhjapoolne külg ja nende turi oli riietatud 
talvekasukasse. 

Ja Kamenitsa kaldal ei valendanudki, nagu nüüd selgus, lumehanged, vaid laiali 
laotatud lõuendid. Lohmakad kuused ei andnud aset ainult pimedusele, vaid ka rohelisele 


valgusele. Ja lumekate polnudki enam talvine, seda läbisid kõikjal kevadised ojad: lumi 
oli auklik ja sarnanes maipäikesest soojendatud meekärjega. 

«Tähelepanu, kolmteist!» kostis raadiovastuvõtjas dispetšeri hääl, sama lõbus ja 
päikeseline nagu kõik ümberringi: «Annan teile «rohelise tee».» 

Kohe, kui rong jõudis üle Buivoletsi jaama viimastest pöörangutest, järgnes reis piki 
kitsast kivist karniisi, mis oli mäekülje sisse raiutud. Galjakese teele sattusid tihti 
kuristikud, sügavad lõhed Kamenitsaga nende põhjas, kuiv jäärak, mille on üle uhtunud 
mägivete kevadised vood — ja kõigest viivad üle sillad. Neid oli palju: mõnikord isegi 
kolm kilomeetri kohta. Raudbetoonist sillasambad kandsid endi turjal sinakaid 
terassõrestikke, millele mahtus korraga kuni kakskümmend vagunit. Kaugel all kuristiku 
põhjas vedelesid palgihunnikud — sõja ajal purustatud silla jäänused ja roostetanud 
massiivsed konstruktsiooniribid, fašistiike diviiside poolt õhku lastud sildade riismed. 
Sillad olid hävitanud «Edelweissi», «Königsbergi», «Schwarzer Adleri» diviisid. Sinist 
suitsu popsivad linttraktorid vedasid nüüd laiali seda terasekolu. Auto-kraanad laadisid 
mitmetonniseid teraseriismeid iseliikuvatele platvormidele. 

Andrei vaatas pidevalt aknast välja ja tegi märkmeid taskuraamatusse. 

Kiirust vähendamata lendas Galjake mööda kahest jaamast, kargas üle ühe silla, siis 
üle teise, kolmanda... Silla servadel seisid suured tuletõrjevaadid. Vesi neis ei 
värelenudki, kui raskekaalulise rongi rattad rööbastel kolksusid. 

«See on meie taastajate töö!» lausus Sokatš uhkusega Lõssaki poole pöördudes. 
«Itaallased ehitasid kaksteistkümmend aastat sildu Taga-Karpaatidesse. Kuid need olid 
kõik kanajalgadel. Meie omad tulid kahe aastaga toime. Välismaalased ajavad suu 
ammuli, kui meie sildu näevad. Näed, me kihutame rahuliku südamega ja täie kiirusega 
nendest üle. Aga kuidas siin varem austerlased, ungarlased, poolakad, tšehhid ja 
sakslased sõitsid? Roomates. Tasahilju. Ja ainult päeval. Üks rong hommikul. Üks lõuna 
ajal. Üks kella kahe paiku. Siis veel paar rongi. Ja kõik. Räägitakse, et öösiti oli 
liiklemine Karpaatides hoopis välja surnud. See polevat olnud raudtee, vaid räpane rada. 
Rööpad nõrgad, ballast vilets. Igal kilomeetril hoiatusmärk: ettevaatust, tasane käik, oht! 
Vedurijuht sõidab ja vaatab ise kogu aeg üle õla tagasi: ega vagunid viimaks rööbastelt 
välja jookse! Sillad aga vajuvad veduri all kõverasse, oigavad, kägisevad, ähvardavad iga 
hetk kokku variseda. Sõidad ühele sillaotsale, juba teises otsas pritsib vesi 
tuletõrjevaadist üle servade. Säh sulle siis lääne tehnika! ...» Olekša naeris ja sülgas söe- 
kasti. 

Sõideti veel üle ühest raudbetoonsillast, mis viis rongi ühelt kuristiku kaldalt teisele. 
Sügava kuristiku põhjas virvendas lumehangede vahel must ojake. 

«Jätke Kamenitsaga hüvasti,» ütles Sokatš. «Näeme teda nüüd alles tagasi tulles.» 

Lõssak vaatas ettevaatlikult alla. «Näe, kui tilluke ja süütukene.» «Siit ta algab.» 

Sõdeti mägiplatoole. Ei ühtegi pilveraasu sinisel taevavõlvil. Selle ääretut avarust 
rõhutas üksik noor kuu, sarved ülespoole. Ümberringi on nii värske, puhas, valge, et isegi 
mööduvate vedurite hingamine jätab siia oma jäljed — piki raudteed mustendas lumel 
õhuke tahma-ja söekord. 

Paremal pool ilmus kitsal ja paljal karniisil nähtavale punase korstna ja plekk-katusega 
majake. Sellest kõrgemal mäenõlval oli hästi näha lühike ja järsk lumine raudtee, mis 
lõppes kalju ees. 

«Popi jaam,» tähendas Ivantšuk. «Kõikide vedurijuhtide hirm.» 


«Miks hirm?» küsis Lõssak. 

«Popi tõus on Karpaatides kõige järsem. Kui mäest alla laskud, siis annab Popi 
jaamaülem rööpaseadjale käsu võtta rong vastu eraldavasse tupikusse, mitte aga 
läbisõiduteele. Seda selleks juhuks, kui su pidurid pole korras, kui oled tölplane.» 

«Ja mis siis juhtub, kui rong tormab tupikusse?» uuris Lõssak. 

«Rongi pressib kohe harmoonikaks, aga vedur... Katel lendab, näe, 

sinna kuristikku, rattad teise, tender kolmandasse. Oled ehk kuulnud kõnekäändu,» 
jätkas Ivantšuk: ««Ütled hopp, kui läbi on Pop»? See on meie kandist pärit.» 

«Kuidas te julgete siin sõita?» lipsas Andreil üle huulte. 

«Loll harjumus,» sähvas Ivantšuk hoolimatult. 

Olekša Sokatš ja Mikola Dovbnja pahvatasid naerma. 

Popi jaamast mööduti peatumatult mööda «rohelist teed». 

Päike kadus. Kaljulõhedest ja kuristikest, kuuskede riigist roomas välja hämarus. See 
tõusis kiiresti mööda mäenõlvu ja tihenes iga minutiga. Tuul tõi jälle lumekübemeid ja 
läbi rongi ühetasase mürina oli kuulda mägimetsa hääli. 

«See ongi «Põhjanaba»,» ütles Sokatš. 

«Kus?» elustus Lõssak hämarusse vaadates. Mööda ujusid mustad telefonipostid 
valgete isolaatorkannudega. «Ma ei näe midagi.» «Vaata ettepoole. Näed lõket? Seal 
kaugel mäel?» 

«Noh?» 

«See on esimese tunneli ava. Selle peal asubki öömägi, meie «Põhjanaba».» 

«Miks teda nõnda kutsutakse?» 

«Sellepärast, et seal on isegi suvel külm. Ta paneb esimesena sügisel lumemiütsi pähe 
ja võtab selle kevadel viimasena ära.» 

Sokatš avas dünamoventiili — süttisid lambid, mida katsid kolmest küljest koolutatud 
sirmikesed. Kogu oma valguse suunasid nad instrumentidele, jättes juhikabiini varju. 
See-eest lõi raudtee eredas valguses särama: esilaternad paiskasid oma kiired kaugele ette 
ja peletasid sealt läbipaistmatu mäestikuhämu. 

Galjakese korstna kohal möllas madala pilves taeva taustal sätendav suitsusammas. 
Väike lamp, mis asetses platvormi all, veduri juht-telje juures, lõikas oma kiirtevihuga 
liiprite otsi ja kuristiku serva. 

Lõke Öömäe kohal liikus järsult paremale. Siis veel enam paremale, kuni kadus 
lõpuks täiesti. Siis ilmus ta hoopis eredamana nähtavale juba vasakul, rongi ees. 

Vilksatas mööda kabariitvärava kaar — tunneli valvepost. 

Galjake vilistas pikalt ja tormas otse lõkke peale. Kusagil mägedes, vasakul ja 
paremal, üleval ja all, huilgasid kümned, sajad vedurid vastu. 

Raskeid pulmanvaguneid järele vedades ja külmi õhuvooge kaasa haarates kihutas 
Galjake tahmunud ja niiskusest rõskete tunnelivõlvide all. Mägede kaja lakkas, rattad 
hakkasid tuhmilt kolksuma. Suits ja tulesädemed lõid vastu kivist lage, langesid kaljusele 
pinnale, keerutasid rataste all. Kuum 156sk lõi sisse kõigist kabiinipiludesl. Tuhkjashall 
vina neelas prožektori ja laternate valguse. 

Kütja Ivantšuk kummardus praktikandi poole ja karjus talle kõrva: 

«Jälgi veemõõtja klaasi. Veetaseme järgi me ületame mäe ja sõidame edasi ilma 
auruta, pidurdades.» 

Andrei Lõssak ei vaadanud veemõõtjat. Nüüd huvitas teda ainult tunnel. 

Galjake tormas tunnelist välja. Suits ja aur mähkisid ta endasse ratastest kuni 
korstnani. 

Sokatš ja Dovbnja lõid aknad pärani, öine külm õhk tungis veduri-kabiini. Suured 
lumeräitsakad langesid längus jugadena kuumale kol-depinnale ja hajusid seal kohe 
jäljetult. Tugev prožektorikiir libises piki sügavat kivist süvendit ja kihutas enda ees halle 
pilvepalle. 

Galjake andis pika vile ja tormas teise tunnelisse, sama musta, suitsusesse ja 
tahmasesse kui esimenegi. 

Olekša Sokatši tõsise valju näo järgi taipas Andrei, et läheneb kõige vastutusrikkam 
koht sellel teel. Ta uuris tunnelit tugevdatud tähelepanuga. 

«Kas mäehari?» küsis praktikant. 

Sokatš noogutas vaikselt ja nihutas regulaatori ettevaatlikult väikesele klapile. Rong 
pidurdus tunduvalt, kuid käiku ei vähendanud: kii-rusernõõtja näitas ikka endiselt 
kolmkümmend kilomeetrit. Sokatš ei võtnud kätt hoovalt ja vaatas ootavalt suitsunud 
aknasse. Rattad kopsisid lõbusasti rööbaste liitekohtadel. 

Olekša lülis raadio saatele. 

«Siin kolmteist! ... Läbime tunnelite rajooni. Oleme harjal. . . «Põhjanaba» all...» Ta 
vaikis, vaadates veemõõtja klaasi. «Öelge, mis on ees!» 

«Julgemini!» hüüatas Tanja. «Tee on vaba.» 

Hele veesammas roheka rihvelklaasi taga alanes silmanähtavalt. Hari! Kiirusemõõtja 
näitas nelikümmend. Sokatš keeras vedurijuhi kraani, kiirus langes sujuvalt 
kolmekümnele 

«Noh, nüüd kus kõik raskused on seljataga, võime süüa, mida jumal on andnud» 
Ivantšuk võttis istme alt raudse kohvri, istus otse söekasti servale ja hakkas einetama. 
Tema eeskujule järgnes ka Mikola Dovbnja. Lõssak vaatas, kuidas abi ja kütja 
hammustavad isukalt valgeid pirukaid ja rüüpavad piima peale: tema ise ei tahtnud ei 
süüa ega juua. 

Ähvardava raudse mürinaga tormas Galjake mägesid vappuma pannes, suitsupilve 
mähkununa, piduriklotside vahelt sädemeid pildudes teisest tunnelist välja ja liikus 
mööda kitsast karniisi, piki lumega kaetud ja järsku mäenõlva. 

«Roheline!» hüüdis Mikola Dovbnja. 

Vilksatas semaforituli, õhk pidurisiiindreis hakkas sisisema ja rong peatus jaamaposti 
juures. Valgele raudkilbile olid maalitud suured mustad tähed: «Tähelepanu! Pidurite 
ümberlaadimine.» 

Olekša kummardus raadioaparaadi poole: 

«Siin kolmteist! Mäehari on õnnelikult ületatud.» Ta vaatas kella. «Seni oleme võitnud 
üheksakümmend minutit.» 

«Tänan, seltsimees Sokatš. Tänu teie reisile lasksin ma mägedesse kaks raskekaalulist 
rongi üle graafiku. Mis ilm teil seal Verhoviinas on?» küsis Korolevitš. 

«Lumi ja pakane.» 

«Aga meil on kevad täies hoos,» ütles dispetšer ja tema hääle järgi võis otsustada, et ta 
naeratas. «Veel kord suur tänu!» 

Sokatš lõi akna lahti ja ahmis ahnelt värsket õhku. «Verhoviina! ...» 


Lõssak laskis ennast vedurijuhi erutatud häälest kaasa kiskuda, läks akna juurde, 
vaatas vasakule, siis paremale ja asus vaikselt oma kohale tagasi. Tema ei märganud 
midagi, mis oleks vaimustanud. 

Ka Andrei oli sündinud siinsamas Karpaatides, kasvanud nende mägede keskel, kuid 
ta ei tundnud vähematki armastust oma kodupaiga vastu. Ta isegi ei tundnud nagu kord ja 
kohus siinset geograafiat, siinset omapära. Ta teadis, et Rahhov asub hutsuulide 
Verhovii-nas, et Jassinjas valmistatakse suurepäraseid käsitööesemeid, et Sval-javas on 
palju mineraalvete allikaid, et Beregovo on kuulus oma suurte viinamägede ja hea veini 
poolest, et Hustis on odavad õunad. Kuid kõrgemale neist huvidest ta ei küündinud. Ta ei 
tahtnud kunagi vaadata Goverlo mäelt päikesetõusu, käia looduskaitse all olevas Hirve- 
laanes või Poloniinidel, kui seal algab «kevadepalavik». 

Sokatš võttis mutrivõtme ja laskus alla valgele krudisevale samblale. Kõik ümberringi 
oli valge: lähedased mäekuplid, mets, hiiglasuured rahnud, telegraafijuhtmed, pöörangud, 
pumbamaja veetoru, liiprid, rööpad, majade katused. Öisena paistsid vaid mustad ojad, 
mis jooksid nüüd rongile järele, mitte vastu nagu enne tunneleid. 

Tühjadel teedel on niivõrd vaikne, et on kuulda isegi mägiojade vulinat. 

Kaunis oli see hommikune tasandik, mida varjas läbipaistmatu udu. Oli lihtsalt 
võimatu pilku lahti rebida raagus pöögimetsalt, maapinnalt, mida katsid kuldsed lehed, 
Kamenitsa välgutaolistelt siksakkidelt, pilvedelt, mis keerlesid rongi rataste all, 
kevadiselt mäestikupäikeselt. Kuid veelgi kaunim on seesama Verhoviina öösel, kui ta on 
ennast mähkinud kohevasse lumme, mis on pakasest tardunud ja mis kerkib otse taevasse, 
eredate suurte tähtede juurde. Kuidas see kõik sarnaneb sellega, millest on tulvil Olekša 
rind! 

«Ohoo-hoo-hoo!» 

Olekša seisis raudtee veerel, tükk maad vedurist eemal, sirutas käed laiali ja pasundas 
kogu kopsujõuga. Talvemüts kuklas, hele juuksetutt lumega suhkurdatud. 

«Mis on lahti, Olekša? Mis juhtus?» küsis Goida ärevalt, kui oli joostes vedurijuhi 
juurde jõudnud. 

Sokatš vastas laulu sõnadega: 

«Verhoviina, mägede maa! ...» 

Goida mõistis Sokatši: 

«Jah, valgus on siin niisugune, et võid lausa pimedaks jääda.» 

Vassil asus Olekša kõrvale Karpaate imetlema. Sõbrad» vaikisid tüki aega. Siis küsis 
Goida:. 

«Noh, mis su praktikant teeb? Ega ta midagi ei pildistanud, ei märkinud üles?» 

«Ei pannud nagu tähele, aga kes teda teab. Kontrollime järele.» Goida noogutas. 

351 

Olekša Sokatš oli saanud Vassil Goidaga sõbraks veduril, kus oli juhiks onu Kostja, 
Konstantin Vassiljevitš Golovin, sotsialistliku töö kangelane. Olekša oli sattunud sinna 
hoopis ootamatult, küllaltki veidratel asjaoludel, mida ta iialgi ei saanud ilma 
hämmelduseta meenutada, kuigi lugu ise oli juba küllaltki vana. 

See oli juhtunud mitme aasta eest, kohe pärast Taga-Karpaatia taasühendamist 
Ukrainaga. 

Ühel puhkepäeval õitsva kevade ajal sõitis Konstantin Vassiljevitš oma naisega 
isiklikul «Moskvitšil» sinna, kus saavad alguse Must ja Valge Tisza.. 


Nad jalutasid alpi aasadel, korjasid suure sületäie lilli, proovisid «haput» vett kõigist 
mineraalallikaist, mis teel ette sattusid, väsisid ronimisest Verhoviina arvukatel 
järsandikel ja peadpööritavatel nõlvadel, päevitasid kõrgmägede päikese all ja tuuldusid, 
ning pärast kõike seda pöördusid koju. 

Jassinja ja Rahhovi vahel lahtisel maanteel, mis kulges otse tormise Tisza kaldal, 
kerkis Golovini auto ette jõuline laiade õlgadega nooruk, jalas toornahksed mägielanike 
pastlad, seljas valge kodukootud särk ja jalas samasugused püksid, ebatavaliselt kitsad ja 
jämedakoelised, lisaks veel tumehall jopp odavast mustast kalevist kantidega. Turjal 
kandis ta lamburimärssi. Konstantin Vassiljevitš pidas auto kinni. 

«Onuke, võtke peale,» palus jalakäija. 

«Kuhu sind viia?» küsis Golovin. 

«Kas või Rahhovisse.» 

«Miks nii tagasihoidlikult: «Kas või Rahhovisse»? Ütle juba parem kohe välja, kuhu 
sul tarvis on!» 

Nooruk vaikis ja naeratas arglikult. Tema ammugi pügamata ja kammimata juuksed 
tungisid sõnakuulmatult välja musta «kasakamütsi» alt (müts oli valmistatud 
kunstkarakullist) ja langesid laubale, kõrvadele, kaelale. Need juuksed ja teab millal 
pestud nägu püüdsid noormeest kõigiti vanemaks teha, varjata tema õitsvat noorust. Puna 
poisi põskedel oli nii kirgas, nii tugev, et paistis läbi isegi tolmust ja tahmast. Silmis 
sädeles tal heldelt see ahvatlev puhas naiivsus, mis on kättesaadav ainult varasele 
noorusele. 

«Noh, miks sa siis vaikid? Kuhu sul on tarvis minna?» uuris Konstantin Vassiljevitš. 

«Trebušanõsse. . .» Noormees naeratas jälle häbelikult. «Ja veel edasi, Valgele ojale.» 

«Noh, nüüd on kõik selge. Istu peale!» 

«Aga Valge oja ei ole ju teie teel. See on Tisza taga, otse piiri juures.» 

«Pole viga, meie hobusele on kümnekilomeetriline haak tühiasi. Istu aga peale.» 

Konstantin Vassiljevitš avas «Moskvitši» ukse. Laiaõlgne poiss surus end suure 
vaevaga masinasse. Ta istus tagumise istme servale ega võtnud oma karjasemärssi seljast: 
oli näha, et ta sõitis oma elus esimest korda sõiduautos. 

«Istu nagu kord ja kohus,» muigas Golovin. «Ja paun võta seljast ära. Ära karda, ega 
me seda sult ära võta. Kuidas su nimi on?» 

«Olekša.» 

«Ja teised nimed? Perekonnanimi? Isanimi?» 

«Olekša Sokatš. Ja isa kutsuti Vassiliks.» 

«Kutsuti? ... Sa siis elad juba ilma isata?» 

«Jah.» 

«Aga ema elab?» «Ema elab küll.» 

«Nii et tema juurde sa siis nüüd otse lähedki Valgele ojale?» 

«Jah.» 

«Kust sa tuled? Küllap vist hoidsid mägiaasal karja?» 

«Ei, tänavu ma karjas ei käi.» 

«Mida sa siis teed? Millest elad? Mis kasu sa rahvale tood?» 

Olekša ei kiirustanud vastusega. Ta sasipea vajus longu. 

Konstantin Vassiljevita ei pööranud pead rooli kohalt, ta uuris läbi vaatepeegli 
noormeest. «Tööta tööline?» 


Olekša noogutas. 

«Anti lõpuarve? Kus sa töötasid?» . 

«Saadeti Donbassi.» 

«Donbassi?» Golovin pöördus energiliselt oma noore sõidukaaslase poole. Nüüd oli 
poiss teda lõplikult huvitama hakanud. Oma viiekümnest eluaastast oli Konstantin 
Vassiljevitš kakskümmend elanud Don-bassis. Donetsi maad armastas ta ikka, ka siis, kui 
oli töötanud Turksibi raudteel, Uraalis, Magnitogorskis, kui oli rühkinud rindeteedel ja 
nüüd, millal ta elas siin, Taga-Karpaatias. «See on ju minu kodukoht, Don-bass,» ütles ta. 
«Noh, lao aga nüüd välja, miks sulle meie kant ei meeldinud.» 

«Ma pole öelnudki, et ei meeldinud. Ma pole Donbassi üldse näinudki. Ei jõudnud 
kohale. Tulin poolelt teelt tagasi.» 

«Kas sa näe, mis vembu sisse lõi!» 

Golovin, kes oli saanud oma töö eest Donbassi kangelase kuldtähe, oli nii riivatud ja 
tujust ära, et ei saanud enam edasi sõita. Ta keeras auto teeservale, istus päikesest soojale 
sammaldunud kivile, pani Olekša oma kõrvale ja nõudis: 

«Nüüd, noormees, räägi ära, miks sa Donbassi kohale ei sõitnud ja miks sa tagasi 
pöördusid. Miks sa isegi näha ei tahtnud meie kodu-kohta? Keda ja mida sa kartsid?» 

Olekša jutustas vastumeelselt ja napisõnaliselt oma ebaõnnestunud reisiloo. Kuni 
mineva aastani oli ta olnud karjaseks Mustade mägede kõrgaasal, ema aga oli töötanud 
metsapunktis Valge oja juures; hoidis öösiti metsaraidurite hurtsikutes lõkketulesid, 
päeval valmistas toitu. Kolme nädala eest, aprilli esimestel päevadel saadeti Olekša koos 
teiste Taga-Karpaatia kommunistlike noortega Donetsi kaevandustesse sütt kaevama. Kui 
ta Kiievisse jõudis, tuli ta öösel rongist maha. Tagasi- 

sõiduks tal raha ei jätkunud: Stanislavi linnast tuli ta kodu poole jala, toitudes leivast, 
soolast ja veest. 

Golovini sõidukaaslane rääkis nüüd juba reipamalt, takerdumisteta, ukraina keeles, 
Taga-Karpaatiale omases kiirkõnes, puistates jutusse ohtralt kohaliku päritoluga sõnu. 

Golovini küsimusele, miks ta siiski ei tahtnud Donbassi sõita, vastas Olekša süngelt, et 
võõrsile sõidavad ainult vaeslapsed, kes on külmas ja näljas, ja need, kellel pole kuhugi 
pead panna. 

«Võõrsil ei ole meid ootamas õnn!» nähvas ta kategooriliselt, oma õiguses 
veendununa. «Võõrast õhku on raske hingata, võõra leiva ja võõra aruga ei elata kaua.» 

«Ohoo, kas sa näed, kuidas paindus! Aga kes sa õige oled, Olekša? Sa oled ju 
nõukogude inimene. Ja Donbass on ka nõukogude oma. Sinu oma. Kas mõistad?» 

«Las olla nõukogude, aga ikkagi pole see oma kodu. Kodus Valge oja juures närin 
hapuoblikaid ja ongi kõht täis.» 

«Aga kuidas sa võid rääkida niiviisi Donbassist, kui sa pole teda näinud ja kui sa pole 
päevagi kaevanduses töötanud?» 

«Kaevanduses ma lõpen otsa. Kohin verega välja kõik rublad, mida teenin.» 

«Oota nüüd, pojuke, pea kinni! Kes sulle meie kaevurite kohta niisugust juttu rääkis?» 

«Minu taat töötas kolm aastat kaevanduses, tema seda kõike rääkiski.» 

«Kus ta töötas?» 

««Presidendi» kaevanduses.» 

«Mis kaevandus see on? Donbassis niisugust küll ei ole.» 

«See pole Donbassis. See on ookeani taga.» 


«Ah seal!» Konstantin Vassiljevita naeratas. Nüüd oli talle nii paljugi selgeks saanud. 
«Istu peale, pojuke, sõidame edasi.» 

Teel jutustas Olekša, kuidas ta isa oli Ameerikasse sattunud. 

Vassil Sokatš, vaeslaps ja näljarott, oli teisel aastal pärast naisevõtmist, siis, kui tares 
polnud enam ühtegi kilogrammi maisi, kirjutanud alla lepingule välismaise firmaga ja 
sõitnud ookeanitaha. Kaks aastat oli ta töötanud Kanadas metsaraidurina. Kolmandal 
aastal oli ta läinud Ameerika Ühendriikidesse: ta oli kirjutanud alla vastavale lepingule, 
mille põhjal pidi «Presidendi» kaevanduses sütt raiuma. 

Olekša oli sündinud ilma isata. Too oli tulnud Taga-Karpaatiasse tagasi siis, kui poeg 
õppis juba esimeses klassis. Sellest ajast peale hakatigi Olekšat «Kõvera Vassili pojaks» 
kutsuma. Isa oli «Presidendi» kaevanduses oma selga vigastanud. Ameerika haiglast 
väljudes ei saanud ta enam teiste inimeste viisil pead tõsta ja taevasse vaadata. Ta nägi 
vaid maapinda. Nüüd ei saanud Vassil Sokatš töötada enam kar-jusenagi, 
metsaraiduriametist rääkimata. Polnud ka mustadeks päevadeks varutud raha. Vassili 
naisel tuli metsaraiduri kirves kätte võtta ja minna tööle Valge oja metsapunkti. Olekša 
jättis kooli pooleli ja läks karjapoisiks vanema lamburi juurde, kes omakorda oli 
mägiaasa- 

omaniku palgaline. Kogu suve veetis Olekša mägiaasal, seljas niinimetatud mazanka 
— kodukootud püksid ja särk, mis on taimeõlis ja sulatatud rasvas läbi keedetud. Polnud 
kedagi, kes oleks ta rõivaid parandanud ja pesnud. Nii käiski ta maist kuni septembrini 
ainult ühes ja samas asendamatus mazankas, mida kartsid parasiidid ning milles oli soojal 
ajal talumatult palav ja lämmatav, sügisepoole aga nii külm, et nahk tahtis vägisi lõhki 
pakatada. 

Onu Stepan, isa vend, ja onu Andrei, Olekša ema vend, sõitsid tööd otsima 
Ameerikasse, Belgiasse ja Brasiiliasse. Sinna sõitsid ka naabrid nii vasakult kui paremalt, 
pool küla sõitis ära. Kuid vähesed tulid tagasi tervetena, dollarite tagavaraga mustade 
päevade tarvis. Mõned ei tulnud üldse tagasi: need olid leidnud haua Ameerika mullas. 

Olekša, tema sugulaste ja tema küla inimeste elukogemused andsid talle täieliku 
õiguse arvata, et võõrsil ei leita iialgi õnne, et võõrast õhku on raske hingata, et võõrast 
leivast söönuks ei saada. 

«Kas su ema arvab Donbassi kaevandustest samuti nagu sinagi?» küsis Konstantin 
Vassiljevitš, kui oli Olekša jutustuse ära kuulanud. 

Olekša vastas jaatavalt: ka ema arvas nii. 

Kas värbajad ei rääkinud teile, missugune see meie Donbass on, missugune kord seal 
valitseb, kuidas inimesed seal elavad ja töötavad?» 

«Rääkisid küll.» 

«Aga sina ei uskunud?» 

Olekša noogutas. 

«Ja muidugi ei usugi enne, kui pole oma käega katsunud!» Konstantin Vassiljevitš 
vahetas naisega pilgu, muigas vurrudesse ja ütles äkki: «Kuule, pojuke, ma lähen nädala 
pärast Donbassi. Autoga. Puhkusele. Tahan külastada vendi ja häid sõpru. Tule minuga 
kaasa. Vaatad Donbassi ära, katsud teda oma käega ja tuled tagasi, kui sulle ei meeldi. 
Viin sind sinna ja tagasi muidu, ilma rahata. Ja süüa annan ka muidu: selle eest, et pesed 
teel masinat, pumpad kumme, valad bensiini paaki.» 


Olekša vaatas Konstantin Vassiljevitšile otsa vaikides, ilmse umbusuga silmades: kas 
too naerab tema üle, kas tunneb kaasa või tahab petta? 

«Noh, otsusta, pojuke,» kordas Golovin karmilt. «Kui sa ei taha, siis leian enesele 
teise abilise sinu enda külast. Mõne Ivani või Pjotri. Las vaatab vägevat Donbassi.» 

«On see auto teie enda oma?» küsis Olekša. 

«Minu. Isiklik.» 

«Kas te olete. . . mõni ülemus?» 

«Ei ole tõsi, vennas. Mina olen vedurijuht.» 

Jõuti Trebušanõsse — see oli pikk, ühe tänavaga küla, mida kõrged mäed surusid otse 
Tisza kalda vastu. Küla keskpaigas kitsa kivise põik-tänava ees, mis viis jõe äärde, puust 
sillale ja sealt edasi Valge oja juurde, peatas Golovin auto ja pöördus Olekša poole: 
«Noh, kas otsustasid?» 

«Aga ma ei tea ju, mis mu ema ütleb. . .» Poisi hääl värises ja ta 

silmi tikkusid pisarad. Ta tahtis kangesti seda ahvatlevat ettepanekut vastu võtta, kuid 
ta kartis mingit riugpRst. Golovini elav huvi tema saatuse vastu oli talle mõistmatu, see 
hirmutas teda. 

«Milleks sa ema asjasse kisud?» imestas Konstantin Vassiljevitš tehtult. «Ta arvab ju, 
et sa oled Donbassis. Las ta mõtleb nõnda edasi. Kui koju tagasi jõuame, siis jutustad 
talle kõik, kuidas oli. Kui tagasi ei taha tulla — saadad talle kirja. Sina, pojuke, ei tohi 
praegu oma Valge oja juurde nina pista, et mitte meie Donbassile häbi teha. Kassa nüüd 
said asjast aru?» 

«Nüüd sain küll aru,» hüüatas Olekša. 

«Noh,* kui aru said, siis kamanda, kuhu sõita. Kui sõidame vasakule, siis panen su 
Valge oja juures sinu hütikese ees maha, ja me läheme sinuga igaveseks lahku. Kui 
sõidame otse, siis jõuame vastu ööd Javo-risse, minu koju.» 

«Otse,» ütles Olekša. 

Kolm nädalat kestis Olekša Sokatši ja Golovini reis mööda Don-bassi. 

Kui Olekša oli käinud kaevurite juures, tahtis ta saada mägikom-baineriks, hakata sütt 
kaevama. Kui ta aga oli näinud metallurgide tööd, tahtis ta hakata terast valama, malmi 
sulatama ja rööpaid valtsima. Kui ta kuulis, kuidas toodetakse elektrit, tahtis ta saada 
energeetikuks. Kuid reisi lõpul jõudis ta uuele otsusele. 

Kui Konstantin Vassiljevitš Golovin tagasiteele asudes Olekšalt küsis, missuguse 
elukutse ta enesele valis, kuulis ta ootamatut vastust: 

«Sõidan koju, Taga-Karpaatiasse. Tahan jääda alati teie juurde. Hakkan käima teie 
teed, onu Kostja! Tahan saada vedurijuhiks.» 

«Nii et Donbassi sa ei jää?» 

Konstantin Vassiljevitš oli muidugi südame põhjani liigutatud Olekša niisugusest 
otsusest, kuid ta ei näidanud välja, et rõõmustas. 

«Vaata ette, noormees, et sa valesti ei vali,» ütles ta. «Olen vali õpetaja ja halastamatu 
töömees. Sul tuleb enne tugevasti higistada ja vaeva näha, kui võid viimaks veduri 
paremale küljele istuda.» 

«Tulgu kas või katlas istuda, aga mina enam ei tagane.» 

«Noh, kui nii, siis olen nõus. Sõidame pealegi koju.» 


KAHEKÜMNES PEATÜKK 


Samal ajal kui Andrei Lõssak Verhoviinale üles sõitis, toimusid tema kodus Raudtee 
tänaval suured ettevalmistused. Must Maria keetis, küpsetas ja praadis, Marta Stefanovna 
ostis poest viina, õlut, suitsusinki, juustu, kompvekke. Sööki ja jooki varuti niisuguse 
arvestusega, et sellest pidi jätkuma tervele komsomolibrigaadile, kodustest rääkimata. 
Sellel päeval ei võtnud Marta Stefanovna, kes oli agarasti ametis köögis ja 
toiduainetekauplustes, sentimeetripaela ega õmblus- 

tööd kättegi, ta ei võtnud üldse kedagi oma tellijatest vastu. Ometi tuli tal teha erand 
ühele tellijale, kuigi see polnud õmblejanna arvates kuigi sümpaatne isik. See oli kuulus 
viinamarjakasvataja kolhoosist «Koit Tisza kohal», sotsialistliku töö kangelane Teresia 
Simak. 

«Kas saadame selle ka väravalt tagasi?» küsis Maria, kui nägi läbi köögiakna Teresiat 
õue astumas. 

«Ei, mis sa räägid! Kutsu sisse! Ja võta ta lahkesti vastu.» Marta Stefanovna võttis 
põlle eest, seadis ennast kähku korda ja läks Teresiale vastu. 

Maria vaatas üllatunult perenaisele järele. Ta ei taibanud, mis võis põhjustada 
perenaise säärast huvi tolle tagasihoidliku tellija vastu. 

Marta Stefanovna ei rõõmustanud Teresia Simaki tuleku üle ilmaaegu. Kui tütarlaps 
poleks täna tema juurde tulnud, siis ta oleks leidnud homme nõu, kuidas teda enese 
juurde tuua. Asi seisis selles, et Marta Stefanovna sõber Ljubomir Krõž oli teinud talle 
ülesandeks kõige kiiremas korras sidemed luua tolle kuulsa kolhoositariga, ja ette- 
vaatlikult, kogu oma naiselikku kavalust kasutades — nagu Ljubomir ütles — uurida 
tüdrukult välja, kas ta läheb mehele demobiliseeritud kaardiväelasele Ivan Belograile. Ja 
kui mitte, siis miks. Marta Stefanovna polnud küsinud Krõžilt, milleks seda tarvis on: ta 
oli juba välja õpetatud küsimusi mitte esitama. 

«Tervist, kullake, tore, kaunitar!» lausus ta laulva häälega nagu tavaliselt ikka, kui ta 
tahtis kellelegi hästi meeldida, ja sirutas Tere-siale käevõrudest koormatud käed. 
«Ootamatu külaline, kuid see-eest meeldiv. Las ma suudlen sind.» Ta surus tütarlapse 
kahekordse, heleda ja tiheda palmikukrooniga pea oma lõhnastatud käte vahele ja puudu- 
tas värvitud huultega tema tõmmut laupa. «Soovin õnne toreda mehe puhul!» 

Teresia heitis käega: 

«Mis mehe puhul, Marta Stefanovna? Jätke see jutt!» 

«Kuidas siis nii? Kas sa siis polegi veel mehele läinud?» | 

«Ei. Kes minusugust tahab ... Olen ju punapea ja tõmmu nahaga!» 

«Ära nüüd ennast nii maha tee, kaunitar! Teist niisugust ei ole leida Javorist kuni 
Užgorodini. Ega siis kaardiväe kotkas ilmaaegu tuhandete kilomeetrite tagant sinu juurde 
lennanud. Kuidas ta nimi oligi? Kui ma ei eksi, siis Ivan Belograi? Olen juba kuulnud! .. 
- » Marta Stefanovna pani suitsu ette ja küsis, laskmata Teresialt pilku, nagu teda 
imetledes: «Miks ta siis pulmi ei taha teha? Nii igatses, lendas oma tuvikese juurde, ja 
nüüd ... ei ole enam kiiret.» 

«Marta Stefanovna, mis te ometi räägite! Ivan Belograi ei sõitnud 
üldse minu juurde, vaid niisama. .. tagakarpaatlasi vaatama. Ta ju 
sõdis meie kandis, sai siin haavata, siin autasustati teda ka esimese 
ordeniga.» 


Marta Stefanovna oli siiralt pettunud: 

«Nii et teie armastus oli siis inimeste poolt välja mõeldud? Kahju! Ma ütlen sulle 
õigust, Teresia, et sul oleks juba aeg mehele minna. Ja viimane aeg! Kui veel aastakese 
vanapiigana ringi käid, siis sa enam 

ei jõuagi nneest ära oodata. Ära õiget aega maha maga, tüdruk! Haara härjal otse 
sarvist. Mina sinu asemel paneksin selle kaardiväelase üks-kaks-kolm endaga pulmi 
pidama.» Teresia puhkes naerma: 

«Aga kuidas ma teda pulmi saan pidama panna, kui ta kardab mind nagu saatan 
viirukit? Marta Stefanovna, kas ma tõesti olen nii kole?» 

«Küllap vist sul oli seljas lihtne kleit — polnud minu töö, ja ta kohkuski ära. Pole 
viga, me korraldame selle asja üks-kaks-kolm... Mul on sinu jaoks niisugune moekleit 
valmis, et ükski ordenikandja kavaler ei suuda sulle enam vastu panmt.» 

Teresia ohkas ja tema pilkavalt lõbusale näole ilmus nukrus: 

«Juba hilja, Marta Stefanovna.» 

«Miks? Kui vana sa oled? Mul, näe, on varsti oma viiskümmend täis, aga minagi veel 
ei arva, et oleks hilja; minagi pole veel kaotanud lootust head meest leida.» 

«Ega ma vanusest räägi. Minu kaardiväelane ei näita enam nägugi. Tuli, vaatas, ajas 
juttu — ja kadus nagu vits vette.» 

«Kadus ära? Tal pole selleks vähematki õigust. Küll me ta üles leiame. Kus ta 
töötab?» 

«Töötas lukussepana depoos. Räägitakse, et ta olevat töölt lahti võtnud ja ära sõitnud.» 

«Päriselt?» 

Teresia noogutas ja langetas pea. 

Marta Stefanovna juubeldas kogu hingest, et oli nii toredasti, ilma vähematki kahtlust 
äratamata täitnud oma peremehe korralduse. «Lju-bomir kiidab mu osavust,» mõtles ta 
enesega rahul olles, kuid tema ohtralt kosmeetikaga kaetud näol see rõõm ei 
peegeldunud. Vastupidi, õmbleja nägu oli tõsine, emalikult kaasatundev. 

«Ära kurvasta, Teresia,» lohutas ta tütarlast. «Sõitis minema — las sõitis pealegi. 
Leiad teise. Sinusugune tüdruk juba vanapiigaks ei jää... Noh, kas valime nüüd moe välja. 
Vaata, palun!» Marta Stefanovna asetas Teresia ette moežurnaali ja läks ise kõrvaltuppa. 
Kui ta magnetofoni oli välja lülitanud, tuli ta tellija juurde tagasi: «Noh, kas leidsid 
midagi?» 

Teresia raputas pead: 

«Ei. Mul läks meel kurvaks, praegu ma ei saagi moodi valida. Astun teine kord sisse. 
Nägemiseni.» 

Teresia tõusis, surus räti silmile, jooksis toast välja, lippas üle õue ja kadus värava 
taha. 

Marta Stefanovna pani põlle ette ja tõttas kööki oma Mariat abistama. Ta oli endaga 
täielikult rahul. «Olin ma alles osav!» heldis ta ennast kiites. «Keerutasul tüdruku ümber 
sõrme, pitsitasin kõik saladused ta südamesoppidest välja.» Marta Stefanovnale hakkas 
isegi meeldima see salajane töö, töö Ljubomirile. 

«Miks ta nii nagu ussist nõelatu tänavale jooksis?» küsis Maria. 

«Kes teda teab .. . Pirukad kõrbevad, Maria!» röögatas perenaine ja jooksis pliidi 
juurde. 

Teresia, tüdruku petetud lootused, tema kaardiväelane, Ljubomiri ülesanne, 
magnetofon ja eneseuhkus — kõik selle tõrjus kõrvale ema mure, kes tahtis pojale 
meeldida, tähistada väärikalt tema esimest tööpäeva. 

Teresia aga muust ei mõelnudki kui oma jutuajamisest õmblejaga. Läbinud kiiresti 
Raudtee tänava, jõudis ta Lenini puiesteele. Sealt pöördus ta ettevaatlikult ringi vaadates 
Kiievi tänavale. Viis minutit hiljem istus ta Zubavini ees ja kandis ette oma jutuajamise 
Marta Stefanovnaga. 

Mis siis oli tegelikult viinud Teresia Simaki Andrei Lõssaki ema juurde? Muidugi 
mitte uus kleidimood. Ta oli läinud tuttava õmble-janna juurde Zubavini palvel. Mis oli 
aga selle palve põhjuseks? 

Zubavin oli kutsunud tütarlapse enda juurde, selgitanud talle, kes tema kauge sõber 
Ivan Belograi tegelikult oli, ja andnud talle nõu, kuidas nüüd käituda. Las ta teeb näo, 
nagu ei teaks ta midagi Ivan Belograi paljastamisest. Las ta paneb hoolega tähele, kes 
tunnevad huvi tema suhete vastu selle kaardiväelasega. See huvi võib olla hoolikalt 
varjatud lihtsa uudishimu, kaastunde või sõbraliku piike taha. Üldse on võimatu ette 
näha, kes, kunas ja kuidas Teresiat ründama hakkab. Üks on aga selge: rünnakut on 
oodata ja selleks tuleb valmis olla. 

Ja Teresia oligi valmis, ootas. Sõbratarid tema brigaadis vaatasid sageli Teresiale otsa 
ja muudkui pärisid: «Kuhu siis kadus läbini tolmunud ja soolatud jalaväelane? Miks ta 
Sonjašna mäele ei tule?» Teresia vastas pilkele pilkega: «Aga mis tal siin teha on? Teid 
vahtida? Mõtelda, kus on alles paabulinnud! Kas teate, mis seesama jalaväelane teie 
kohta ütles? «Nii kaua, kui sina, Teresia, töötad koos niisuguste viletsate tüdrukutega, ära 
oota mind üldse Sonjašna mäele, mina ei tõsta sinna oma jalgagi.»» 

Ema, kelleni olid jõudnud kuuldused Ivan Belograi tulekust ja sellest, et too oli 
ilmunud siia Tisza kaldale ainult Teresia pärast, püüdis tütrelt teada saada, kas see on tõsi 
või mitte. Kui see on tõsi, miks siis Teresia vaikib, miks ta oma kavatsusi ema eest 
varjab? Teresia polnud oma elus veel kunagi valetanud, kuid sel korral tuli isegi ema 
petta. Jah, Ivan Belograi oli sõitnud Javorisse. Mis seal siis nii ära ei ole? Tuli ja läks. Ja 
ongi kõik. Siin pole midagi rohkemat rääkidagi. Mis aga kuulujuttudesse puutub, siis ega 
sa iga suud saa kinni toppida. Inimesed lobisevad ja jäävad siis jälle vait. Ema rahunes 
ega kiusanud enam Teresiat Ivan Belograi meenutamisega. Peagi unustati too võõras ka 
kolhoosis «Koit Tisza kohal». Ainult Teresia ei unustanud. Ei unustanud ja ootas 
rünnakut. Ja jõudiski ära oodata. Kord päise päeva ajal ilmus üle Sonjašna mäe kulgeva 
külavahetee kaudu viinamarjaaeda trobikond Javori mustlasnaisi. Polnud raske taibata, et 
nad liikusid «tööle» — kolhoosnikutele ennustama, tüdrukutele saatust ette kuulutama, 
nuruma härdasüdamelistelt tükikest pekki, kannukest jahu või halvemal juhul maisi. Kas 
võisid mustlased minna mööda noortest lõbusatest viinamarjatüdrukutest ilma neile 
ennustamata? Ja viinamarja 

tüdrukud polnud tõtt öelda ise ka selie vastu, et kuulata lõbusaid ettekuulutusi. 
Teadagi, et mustlased valetavad, aga siiski oleks huvitav kuulda, mida nad ütlevad. 
Niisuguse üldise huvi juures polnud tarvis palju aega, et mustlased ja viinamarjatüdrukud 
kokku leppisid. Viie minuti pärast hoidis Hänna väikest tõmmut ja habrast kätt kortsus 
kongus ninaga hambutu nõid ning ennustas talle susistades tulevikku. Pil-kehimulisele 
Vassilinale kuulutas tulevikku suurte silmadega, kõlava häälega mustlanna, rinnalaps 
kätel. Usaldavale, hirmunult vaikivale Veerale sosistas midagi salapäraselt ja süngelt 


tugev ja võimuka ilmega vanaeit. "Tagasihoidlik Marina oli täielikult piibuga 
mustlasnaise võimuses. Teresiale sattus samuti tähelepanuväärne ennustaja. Kunagi 
nooruses oli ta arvatavasti olnud Mustlasasula kuninganna. Pikk, täidlane, värviline rätt 
võimsatel õlgadel. Valjud ja targad silmad, mis on palju näinud ja millegi üle ei imesta. 
Tema kitsastel huultel väreles külm pilge. Hääl oli tal väsinud, kähisev, harjunud käskima 
ja õpetama. See oli Ljubomir Krõži kaasosaline — Karmen. Karmen viis Teresia kõrvale, 
murelipuude varju, mis kasvasid tee ääres, võttis tütarlapse käe, pühkis selle salliga 
puhtaks ja küsis asjalikult: 

«Kas panen kaarte või vaatan kätt? Hind on ühesugune.» 

Teresia vaatas oma sõbrataride poole ja puhkes naerma: 

«Ennusta kuidas tahad — ma ei usu nagunii midagi.» 

«Tõde usud, kaunitar, usud! Sa oled lõbus ja uhke- ainult teistele inimestele. Üksi 
olles sa ei aja oma nina püsti. Südames on sul valu, sa nutad öösel ja päeval, niisutad 
pisaratega oma neetud saatust. Millega sa siis rahul ei ole? Kes sulle liiga tegi? Sul oli 
ilus peigmees. Peigmeeste peigmees. Mustakulmuline. Kähara peaga. Jumala täht otsa 
ees...» 

Teresia ei naernud enam. Tähelepanelikult ja tõsiselt, hinge kinni pidades kuulas ta 
mustlast. Karmen vaatas viinamarjakasvatajale oma tarkade silmadega otsa ja muigas 
põlglikult: 

«Noh, kas hakkasid uskuma? ... Kuula aga edasi. Sul oli peigmees .. . Õnn oli juba 
suu ääres, kuid maitsta sa ei saanud. Kadus see ilu ja toredus, läinud... Vajus nagu maa 
alla. Sina ei jõua teda ära oodata, ilus tüdrus. Ootad sada aastat — ikkagi ei jõua oodata. 
Mustakulmuline peigmees, see sinu noormees on kroonumajas, sööb kroonu leiba ja joob 
kroonu vett...» 

Karmen tõstis pilgu Teresiale silma, et kontrollida, missugust mõju avaldasid ta sõnad 
tüdrukule. Mustlasele oli see väga tähtis: kui Teresia nägu oleks muutunud, siis tähendab, 
et ta oli ennustanud tõtt, siis tähendab, et Teresia teab, et tema peigmees Ivan Belograi on 
arreteeritud, tähendab, et ta ise on selles süüdi. 

Valvas Teresia taipas mustlase pilgu tähendust ja ta vastas talle lõbusa siira naeruga: 

«Mis sa lobad, luiskaja! Mis peigmehest sa räägid? ... Mis kroonu-maja? .. . Aitab 
juba!» 

Mustlane pomises veel midagi, kuid Teresia tegi näo, nagu ei kuulekski ta enam. 

Nii õnnestus tal kavalat Karmenit üle trumbata. Õhtul istus Teresia jalgrattale ja sõitis 
Javorisse Zubavini juurde. Ja alles siis, kui Zuba-vin oli Teresia ära kuulanud, paluski ta 
tütarlast minna otsekohe õmb-lejanna juurde ja kontrollida, kas ka Marta Stefanovna 
tunneb huvi tema «peigmehe» Ivan Belograi vastu. 

Jah, Marta Stefanovna tundis huvi. Ta tegi seda küll väga ettevaatlikult, kuid reetis 
ennast siiski. 

Nii ilmus toimikusse nr. 183/13 veel üks tähtis dokument. 


KAHEKÜMNE ESIMENE PEATÜKK 


Õhtul kella üheksa paiku jõudis Sokatš rongiga Dubnjasse, mis asetseb Karpaatide 
põhjapoolsete nõlvakute ülemisel serval, endisel Poola ja Tšehhoslovakkia riigipiiril. 


Niipea kui rong peatus, ilmus vaikselt veduri juurde Vassil Goida. Ta viitas käega 
eredalt valgustatud vaksali poole ja lausus vaikselt, poolsosinal: 

«Lähen teed jooma. Tulen pärast sinu juurest läbi. Oota.» «Hästi.» 

Olekša andis Galjakese läbisõidudepoo korrapidaja hoole alla ning läks abi, kütja ja 
praktikandi saatel puhkama. 

Vedurimeeskondade puhkeruum asus jaama lõunapoolse väljapääsu juures, peateest 
paari sammu kaugusel. See oli vanamoeline hallidest kividest ehitatud kahekordne hoone 
sügava keldriga ja laskeavadega pööningul. Paljude aastate jooksul olid siin asunud 
sandarmid, kes valvasid Poola-Slovakkia piiri. Nõukogude raudteelased olid aga kasarmu 
kapitaalselt ümber ehitanud. Nüüd oli maja jagatud paljudeks tubadeks: köök, söögituba, 
duširuum, riietusruum, «must» ja «puhas» garderoob, kõlakindlad ja vaiksed 
magamisruumid. Siin puhkasid tagasi-sõitu oodates kütjad, abid ja vedurijuhid, kes olid 
saabunud lõuna poolt Taga-Karpaatia tasandikult ja Karpaatide põhjapoolsetest eel- 
mägedest. Neil oli siin igal ajal, nii päeval kui ööl, soe vesi, kuivatus-ruum, kuum 
köögipliit, raadio, ajalehed, male, doomino, vaba voodi puhta pesuga ja hoolitsevad 
kodused korrapidajad, kes tundsid, kõiki vedurimehi nimepidi ja kes oskasid oma 
ajutistele elanikele valmistada vene borši, ungari guljašši, kana poola moodi, rumeenia 
munaputru rasva ja õhukeste piimasse kastetud leivaviiludega. 

Selle vana hoone sammaldunud tellisekatuse all, mille kohal lõõtsusid mägituuled, 
võis kuulda kõiki tähtsamaid raudteealaseid uudiseid: Užgorodist ja Lvovist, Mukatševost 
ja Strõjast, Drogobõtšist ja Rahho-vist. Siin saadi kõikidest varem teada, et Must Tisza on 
raudteetammi ära uhtunud, et Valgel Tiszal on avatud paisuväravad ja et piki suurt jõge 
liiguvad tasandiku poole «darabad» — ehitusmetsa parved —,, et see ja see vedurijuht 
sõitis tormi või udu ajal kontrollpostist mööda, 

teine aga, suutmata piduritest jagu saada, lendas mööda semaforist. Siin pika 
köögilaua taga, kuuma köide juures, arutati rahvusvahelisi sündmusi, siin puhkesid 
vaidlused, jutustati lõbusaid lugusid. Siin said Sokatš ja paljud teised vedurijuhid, kes 
naljast lugu pidasid, uusi koomilisi nimesid, mis said mõne aja pärast tuntuks ka teisel 
pool Karpaate. Kui palju kordi olid need kiviseinad vappunud noorte veduri-juhtide 
vägilasnaerust. Palju ilusaid vanu ja uusi laule oli siin ära lauldud. Suurte pühade ajal käis 
siin külalisi ka ümberkaudsetest mägedest — punapõskseid tüdrukuid toornahast 
pasteldega ja pruunide pihtkasukatega, mida kaunistavad värvilised väljaõmblused. 
Niihästi lumetormi kui ka paduvihma ajal, päeval ja ööl, argi- või puhkepäeval, alati, 
terve aasta ja ööpäeva kestel oli brigaadimaja tulvil elvat inimsoo j ust. Ühe sõnaga — 
see oli kõige lahkem, kõige mugavam ja elavam maja Dubnjas, tööinimeste võõrastemaja 
Verhoviinas. 

Sokatš astus brigaadimajja niisuguse tundmusega, nagu tahetaks talle seal kõikide 
reisiraskuste eest väärilist tasu anda. 

«Hei, korrapidaja, võta külalised vastu!» hüüdis ta täiel häälel, olles veendunud, et iga 
elav hing sellele meeleldi vastab. 

Suurde koridori ilmus sedamaid hõbedast kaelaehet tilistades heledate juustega naine, 
seljas linane väljaõmmeldud lilledega pluus ja sinine villane seelik. 

«Ole tasem, sa kisakõri!» sosistas ta luuaga vehkides. «Kas sa ei tea, et siin inimesed 
puhkavad!» 


«Ära karda, kullake, vedurimehed oskavad magada ka oma masinate vilede saatel. 
Tervist, Steftsju! Tervitusi sulle Taga-Karpaatia tasandikult: kevadiselt Tiszalt, valgetelt 
õunapuudelt, roheliselt murult, läbi-rändavatelt hanedelt ja luikedelt.» 

Ivantšuk lisas juurde: 

«Ja kõigilt poistelt, kes teavad, mis tähendab naisterahva kaunidus!» Ta kummardas 
kolm korda peaaegu vastu tammelaudadest põrandat brigaadimaja valvekorras oleva 
perenaise ees. 

«Hea küll, aitab juba. Olen juba küllalt kuulnud teie kevadisi ja sügisesi tervitusi. 
Kähku pesema!» Ta avas riietusruumi ukse ja tõukas selle taha kärarikka Sokatši, 
muheleva Ivantšuki ja vaikse, tagasihoidliku Mikola Dovbnja. Ta sirutas käe ka juba 
Andrei Lõssaki poole, kuid tõmbus kohe kohmetunult tagasi ja vaatas küsivalt 
tundmatule inimesele otsa. 

«Aga sina? ...» küsis Stefania. 

«Mina olen ka... vedurijuhi praktikant.» 

«Miks te siis seisate? Peske juba kõik korraga.» 

«Aga ma olen ju pealaest kuni jalatallani puhas.» 

«Siis puhake. Võib-olla on tarvis teile midagi keeta või praadida?» 

«Tänan, mul pole isu. Teed jooksin küll heameelega. Kus teil köök on?» 

«Siinsamas . . .» 

Stefania möödus Lõssakist küljetsi, et mitte teda puutuda, ja lõi ukse lahti. Eespoolses 
vasakus nurgas kuumas pliit oma vaskkastrulite 

ja teekannudega. Otse akna alla oli seatud pikk laud, mida kattis mustriline vahariie. 
Ümarikul lauakesel mustas valgel salvrätil telefon. Piki tervet parempoolset seina oli lai 
vahakollaseks küüritud tammepuust pink. Okslikes nagides, mis olid pöögiokstest 
raiutud, rippus linane rätt pitsist servade ja tikitud punaste kukkedega. 

«Vaata aga vaata, kui kena siin on!» mõtles Lõssak kadestades. Ta heitis silmanurgast 
pilgu ruuge juukselisele Stefaniale. «Küllap see on vist kõik tema kätetöö. Huvitav, kas ta 
on juba mehel või mitte?» 

«On see töö siin raske?» küsis ta, püüdes anda oma häälele lahket ja armulikku 
soliidsust. 

Brigaadimaja perenaine vaatas üllatunult Lõssakile otsa: 

«Mis raske see olla saab! Kütta ahjusid, küürida põrandaid, soojendada vett ja toitu 
valmistada!» 

«Aga elanikud? ...» 

Stefania ei saanud küsimusest aru. Ta vaikis ja ootas mida Lõssak lisab. 

«Küllap vist igaüks tikub sulle ligi.» 

Stefania ägestus, lõi uhkelt pea kuklasse ja tilistas oma kaelaehet: 

«Seni pole veel keegi ligi tikkunud. Teie olete esimene...» 

Kööki ilmusid Sokatš, Ivantšuk ja Dovbnja — näost punased, juuksed märjad, 
särgiväel. 

«Kullake, kus on su kõige suurem pann?» Sokatš heitis lauale paksu kamaka pekki, 
vorstirõnga, pätsi nisuleiba, paki peensuhkrut. «Prae ja keeda. Aga rutem!» 

«Ära sunni takka, ma juba ammugi ootasin teid. Miks te nii kaua pole oma nägu 
näidanud?» küsis Stefania panni kuumale pliidile seades. 

Ivantšuk kargas pingilt maha ja hüüdis: 


«Oi, Steftsju, sa ei tea veel midagi! Soovi Olekšale õnne komsomoli-veduri puhul.» 
«Kah vast uudis! Sellest kaagutavad juba kolmandat päeva kõik Dubnja kanad.» 
«Aga inimesed? ... Mida nemad räägivad meie Galjakese kohta?» 

«Räägivad, et te ehtisite oma veduri lakk-kingadega, siidsukkadega, korstnale panite 
sulega kübara, kaela lipsu ja puhvritele prillid.» 

Kui brigaadi naer vaibus, võttis Ivantšuk raudsest kohvrist tohu-ribadest ümbritsetud 
mahuka pudeli. 

«Joome haput vett. Steftsju, anna klaasid.» 

Stefania tõi klaasid, heitis lauale puust aluse, asetas sellej.e musta panni, millel 
särisesid ja ujusid rasvas pekitükid, leiva- ja ümmargused vorstiviilud. 

Stefania taganes läve poole, asetas käed risti rinnale ja hakkas paksudesse juustesse 
palmitud paela näppima. Ta rukkilillesinised silmad naeratasid. Kõiki vaatas ta lahkelt. 
Ainult Lõssakki ta ei märganud, nagu poleks praktikanti üldse köögis olnudki. 

«Öi, Steftsju, Steftsju,» ohkas Olekša einele asudes. «Sa ei teagi, 

mis me ilma sinuta teeme! Igatseme ja nukrutseme, kui sind pole. Kas ma räägin tõtt 
või valetan, poisid?» 

«Tõtt räägid!» kinnitas Ivantšuk. «Sa peaksid seisma mäe otsas, kaunis neiuke, et kõik 
saaksid sinu ilust rõõmu tunda, sina aga peidad ennast siin inimeste silmade eest!» Ta 
valas klaasidesse «haput» vett. «Joome, poisid, meie Verhoviina kaunitari terviseks! ... 
Võta klaas, Steftsju!» 

«Ah, minge, pilkajad!» Ta heitis käega ja kadus kaelakeed tilistades koridori. 

Pärast einet pühkis Olekša suu käteräti servaga puhtaks ja vaatas kella. 

«Oi, kõigest kakskümmend kolm null null! Laste magamamineku aeg. Ivan, pane uks 
paremini kinni.» Ta võttis taskust puust karjuse-pilli. 

Ivan asetas tunnustavalt käe rinnale: 

«Olekša, sa nagu nägid mu südamesse!» 

«Hea küll, pane uks kinni ja kuuluta kontsert välja.» 

Ivantšuk astus keset kööki, vaatas heldinult kastruleid ja teekanne ning kuulutas 
piduliku häälega: 

«Kallid seltsimehed! Alustame piduliku kontserdiga, mis on pühendatud suurele 
sündmusele meie komsomolielus.» 

Olekša tõstis pilli huultele, sulges silmad, raputas pead — ja kohe hakkas voogama 
meloodia, mis oli tuttav igale ukrainlasele juba lapsepõlvest, laul sõnadeta, laul 
vastupandamatust tütarlapseilust. 

Vaikselt, kikivarvul, külg ees, käega oma hõberahakesi rinnal kinni hoides, astus 
kööki Stefania. Astus sisse ja nagu tardus: naeratus kahvatunud huulil, sinine välk silmis. 

Olekša oleks nagu Stefania ilmumist oodanudki. Ta pööras pea tüdruku poole, võttis 
pilli huulilt ja hakkas laulma sama kõrge häälega, sama puhta tooniga kui mänguriistalgi: 


Tumedad kulmud, sõstrased silmad, 
mustad kui öö, helged kui päev. 

Oi, silmad, silmad, neiu, su silmad 
võluvad, võidavad imeväel! 


Köögi kitsad seinad avardusid, kadus madal lagi ja avanes Verhoviina ääretu taevas — 
selle poole lendas nukker laul, mis ülistas tütar-lapseilu. 

Olekša vaatas Stefaniale otsa, vaatas ja laulis vähemagi pingutuseta, vabalt, kergelt 
nagu hingates: 


Tummana räägite südame keelt, 

tungite hinge kui kiirtelõim. 

Kuidas see rõõmustab, ülendab meelt! 

Või on teil tõesti ka nõiavõim? 

Sokatš jäi vait, kuid mitte kauaks. Äkki tõusis ta laua tagant, hakkas kontsadega 
tonksima, lükkas vasaku õla ette ja liikus Stefania poole: 

Neiuke, kullake, kallike, 

neiuke, kullake, kallike! 

Kostita mind, sa mu linnuke, 

kostita mind, sa mu linnuke! 


Stefania rinnal lõid hõberahad tilisema, ta silmad hakkasid kavalalt välkuma, 
põskedele kerkis tume puna, huultelt lendasid laulusõnad: 


Tare mul kütmata, toit minul keetmata, 
tare mul kütmata, toit minul keetmata! 
Vett läksin tooma — ämber jäi kaevu, 
vett läksin tooma — ämber jäi kaevu! 


Olekša liikus Stefania poole, üha valjemini kõmisesid rautatud kontsad 
tammelaudadel: 


Neiuke, kullake, kallike, 
tantsi nüüd minuga, linnuke! 


Stefania lõi käed puusa ja kõpsis ähvardavalt oma saabastega: 


Oi, ei tantsi sinuga, ei ma tule sinuga! 
Ema hurjutab ju mind, kui ma usun petist, sind! 


Sokatši hääl muutus alandlikumaks, meelitavamaks, anuvamaks, ta käed sirutusid 
Stefania poole: 

Neiuke, kullake, kallike, suudle mind, kullake, kallike! 

Stefania lõi vastu Sokatši kätt, heitis pea uhkelt kuklasse, tilistas oma hõberahasid ja 
lõpetas üldise naerulagina saatel selle tantsulaulu: 

Ära uhkusta, ei suudle ma masinisti — 

ei armasta ma sind, vaid traktoristi. 


Alles tublisti pärast südaööd muutus tööinimeste võõrastemaja vaikseks, kõik 
vedurimehed olid läinud pimedatesse puhketubadesse, uinunud, ja ainult brigaadimaja 


kõige kaugemas nurgas, köögis, põles tuli. Olekša Sokatš ja Vassil Goida istusid õlg õla 
kõrval laua taga ja nende ees oli väike tumepunases köites taskuraamat, mis kuulus 
Andrei Lõssakile. 

Nad uurisid seda vaikides, tähelepanelikult, lehekülg lehekülje järel. Lõssaki 
märkmete põhjal võis saada täieliku ettekujutuse ülitähtsa Kar- 

paadimagistraali profiilist Javorist kujii Dubnjani, kõigi uute sildade mõõtmetest. Eriti 
üksikasjaliselt oli kirjeldatud tunneleid. 

«Miks ta seda tegi?» küsis Olekša ärevalt sõbrale otsa vaadates. 

Goida kehitas õlgu: 

«Seni veel ei tea. Elame — näeme. Lase lamp madalamale, Olekša. Veel! Nii jah!» 

Goida nööpis vormisineli lahti, võttis taskust fotoaparaadi, mis oli leatud ülitundliku 
filmiga, pildistas mõned leheküljed praktikandi taskuraamatust ja andis selle Olekšale 
tagasi. 

«Vii see oma vanale kohale tagasi. Aga ettevaatlikult.» 

«Kuidas ...» püüdis Olekša tõrkuda. 

«Vii tagasi. Nii on tarvis.» 

Andrei Lõssak oli õhtueine ajal joonud tubli annuse viina, jäänud tublisti purju ja 
magas nüüd raskesti. Ta ei märganud ka nüüd, nagu ta ei olnud näinud ega kuulnud poole 
tunni eest Olekša ilmumist oma voodi juurde. 

«Kas kõik on korras?» küsis Goida, kui Sokatš kööki tagasi tuli. «Magab kui nott.» 
Olekša istus jälle Goida kõrvale. «Kuule, Vassil, kes ta õieti on?» 

«Ei tea. Praegu ei tea veel midagi. Palun sind südamest, vennas, ära päri midagi. Aga 
muidu võin ma kogemata, sõpruse pärast, midagi välja lobiseda.» Goida naeratas ja 
pilgutas Sokatšile silma. 

«Jah, sina nüüd lobised — seda ei jõua keegi ära oodata!» Olekša vaatas kella. «Aeg 
on teele asuda. Lähen äratan brigaadi üles. Jää terveks, Vassil! Kas tuled meie rongiga 
VO1...» 

«Ei, tagasi sõidan reisirongiga. Kahe tunni pärast pean Javoris olema.» 


Hakkas juba pisut valgenema, kui Sokatši brigaad ja praktikant Lõssak Galjakesele 
asusid. Mikola Dovbnja lõi kohe koldeluugid valla — kas leek on küllalt hele? Ivantšuk 
ronis tendrile ja hakkas sütt kastile lähemale loopima. Olekša uuris hoolega manomeetrit. 
Ainult Andrei Lõssak ei leidnud enesele tööd. Ta ronis vedurile, nõjatus mugavalt seljaga 
vastu sooja katlaseina ja hakkas seistes tukkuma. 

Haruteelt kostis Tvjordohlebi reibas hääl: 

«Hei, kuradi tosin! ... Olete valmis?» 

Sokatš pistis pea läbi akna välja: 

«Valmis nagu tääk, Pjotr Vassiljevitš.» 

«Kumb sõidab ees?» 

«Teil, Pjotr Vassiljevitš, kui vanemal ja kogenenumal vedurijuhil on eesõigus.» 

«Kas sa kardad ette ronida?» 

«Võin ka mina ees sõita, kui teil selle vastu midagi ei ole.» 

«Asu aga rongi etteotsa ja lenda täie auruga, ilma tagasi vaatamata, mäest alla. Pea 
meeles, et ma tõmban kohe tugevasti ohjadest, kui sinu ruun peaks perutama hakkama. 
Laseme käia!» 

«Oodake, Pjotr Vassiljevita!» 

Olekša ronis vedurilt maha. Tvjordohleb seisis raudteel, lai selg vastu külma tuult, mis 
kandis jäiseid lumeteri. Käed oli ta pistnud pintsaku viltustesse taskutesse. Mütsi 
karakulläärise oli ta maha keeranud. Kael oli mähitud sooja salli. Koidueelses videvikus 
oli hästi näha turnee puna, mis oli vedurijuhi põskedele valgunud. 

«Noh, mis sul on?» 

«Kas rääkida või mitte?» mõtles Olekša ärevusse sattunult. 

«Tee juba rutem, või muidu pole mul üldse aega enam kuulata,» kiirustas teda 
Tvjordohleb ja vaatas oma veduri poole. 

Olekša alustas ääri-veeri, ettevaatlikult, et mitte Tvjordohlebi ehmatada: 

«Pjotr Vassiljevitš, te ju teate, missugune olukord meil praegu Javoris on: me ei jõua 
oma- ja välismaa kaupu ära vedada. Kaubakäive Tšehoslovakkiaga ja Ungariga tõuseb 
kahekordseks, kui me suudaksime kiiremini ronge mäkke viia ja kiiremini alla laskuda, 
kui meie vedurid töötaksid täie koormatusega.» 

«Milleks niisugune sissejuhatus? Too aga tuum lagedale. Rutem!» 

«Hea küll...» Olekša pahvatas ühe hingetõmbega välja kõik, mille poole ta püüdles 
kogu oma noore ja puhta hingega. «Tuleb tõusta Bui-voletsini ainult ühe veduriga, mitte 
kahega nagu seni. Ja alla laskuda mitte nii, paaris, nagu me praegu teele asume, vaid 
kumbki eraldi, kumbki oma rongiga.» 

Tvjordohleb müksas õlaga noort vedurijuhti: 

«Oled sina aga kõnemees, Sokatš! Sa peaksid koosolekul ette kandma. Kui koju 
jõuame, siis löö kella, tee oma ettepanekuid sinna ja siia. Võib-olla tulebki sellest 
midagi välja. Niikaua aga töötame nii nagu kõik teised. Laseme käia!» 

Tvjordohleb astus oma veduri poole. Olekša haaras ta õlast kinni: «Oodake, Pjotr 
Vassiljevitš! Võime nüüd kohe proovida. Sõidame alla ühe veduriga. Mina asun rongi 
etteotsa, juhin rongi üksi, aga teie... oma külma korstnaga... toetate ainult moe pärast 
mind oma signaalidega.» 

«Nii jah, Olekša, nii...» lausus vana vedurijuht ennast läbilõikava Verhoviina 
põhjatuule käes kössi tõmmates. «Rongi võib muidugi küll ühe veduriga alla lasta. Aga 
kuidas sa mäkke tõused?» 

«Ainult Builovetsini sõidame ühe veduriga. Edasi juba abistab val-vekorravedur.» 

«Üksinda ei jõua sa ka Builovetsini välja vedada. Teed endale viga.» 

«Mis te nüüd, Pjotr Vassiljevitš! Ma juba ühe korra vedasin ega rebinud ennast 
puruks.» 

«Millal see oli?» tõmbas Tvjordohleb kulmu kortsu. 

«Eile, kui me teiega soolarongi vedasime. Mina vedasin täiest jõust, aga teie...» 

Olekša jäi toppama, hammustas huulde. Hilja! 

Pjotr Vassiljevitš pöördus järsult ringi ja astus lumisest tuulest 

367 

tõugatuna oma veduri poole. Käsirauast kinni haarates heitis ta üle 
õla: 

«Asu sappa ja ära targuta, kui ei taha ilma jääda oma juhiloast ja sellega koos ka oma 
peast.» 

Olekša ei hakanud Tvjordohlebile vastu vaidlema, kuigi ta polnud temaga absoluutselt 
nõus. Imelik, et vilunud ja teenetega vedurijuht ei taipa seda, mis on selge temale, noorele 


vedurijuhile Sokatšile! Miks too vana tööline tõtt ei salli? Ise on tööliste ridades halliks 
läinud, on õpetanud juba kakskümmend aastat teisi, kutsunud neid edasi liikuma, uue elu 
poole, nüüd aga hoiab vanast kinni. Miks? Kardab vist, et noored jõuavad temast ette? 

«Kas kuulsite?» küsis Olekša vedurile tagasi ronides. 

«Kuidas siis muidu? Viimase kui sõnani.» Kütja Ivantšuk vaatas uurivalt vedurijuhile 
otsa. «Noh, kuidas siis on? Kas ehmatas sind see... Tvjordolobõi5? Kas hakkame tema 
sabas jõlkuma?» 

«Lähme ette.» 

«Miks talle seda tarvis on?» mõtles Andrei Lõssak. «Miks ta, lollakas, vanamehe eest 
tulle ronib?» 

«Lähme ette,» kordas Olekša ja lülitas sisse raadiosaatja. 

«Siin kolmteist. Tere hommikust, Tatjana Stepanovna!» 

Olekša asus kuuldele ja vaatas ootavalt musta kasti. Raadio vaikis. 

«Hallo! Siin kolmteist. Tatjana Stepanovna, seltsimees Korolevitš, kas te kuulete 
mind?» 

Aparaadis hakkas midagi kähisema, piuksuma, vinguma. Raginast üle aga kostis äkki 
madal bassihääl: 

«Ja, jaa! Kuulen!» 

«Kes te olete?» üllatus Olekša. 

«Dispetšer Rõžov. Tere, seltsimees Sokatš. Kandke olukord ette.» «Mis olukord?» 

«Teadagi, mis olukord mind huvitab: tuli, aur, mehhanismide korrasolek.» 

«Kõik on korras,» raporteeris Olekša tujutult. 

«Väga hea. Kuulake minu käsku: asuge lähetusparki, viiendale teele, marsruut number 
679. Sõidate rongiga alla ühe veduriga...» 

«Mis... mis te ütlesite?» Olekša ei suutnud uskuda, mida kuulis. 

«Ma ütlesin, et te tulete rongiga mäest alla üksi, ühe veduriga. Muidugi sel juhul, kui 
te selleks valmis olete.» 

«Valmis, valmis, seltsimees Rõžov!» hüüdis Olekša. 

Dispetšer jätkas ikka sama kannatamatusega, justkui ärritatud häälega: 

«Seda me ka arvasime... Tatjana Stepanovna, teie õpetaja Golovin, teedeosakonna 
ülem ja mina. Tegutsege!» 

«Just nii — tegutseme!» Olekša lülitas raadio välja ja koputas küünega mustale 
karbile. «Kullatükk on see mees!» 

Olekša liikus Galjakesega Tvjordohlebi vedurist mööda. Vana vedu- 

368 

rijuht seisis süngena ja tigedana aknal: talle oli juba nähtavasti dis-petšeri käsk teada. 

«Õnnelikku mahajäämist, Pjotr Vassiljevitš!» Olekša vehkis sõbralikult mütsiga. 

Tvjordohleb keeras Sokatšile selja. 

Galjake haagiti pulmanitest koosneva raske rauamaagikoormaga rongi ette. 

«Kui niisugune rong mäest alla veereb, siis ei leia enam kontegi üles,» mõtles Andrei 
Lõssak. Nüüd ta enam ei tukkunud. Kas võis siis nüüd veel tukkuda? Ta istus akna juures 
ja jälgis erutunult Sokatši: on too oma jõus kindel, on ta kindel veduri peale, kas ta 
suudab rongi õnnelikult mäest alla veereda lasta või murrab enesel kaela? 


55õnademäng. Tvjordolobõi — kõvapea. 


Jah, paistab, et on kindel: käsi on kindlalt reversil, silmades pole rahutuse raasugi. 
Ainult tema kahvatute ja tihedasti kokkusurutud huulte järgi võis aimata, et ta oli 
erutatud. 

Andrei asus igaks juhuks uksele lähemale, et õigel ajal maha karata, kui vedur enam 
Olekša sõna ei kuula. 

Kuni mäeharjani vedas Galjake rongi aeglaselt, suure pingutusega. Mäeharjal, 
esimeses tunnelis sulges Olekša regulaatori. 

Neljateljelised pulmanid, surutud tugevasti ühtseks tervikuks, raskekaaluliseks 
rongiks, võtsid kiirust. Akna taga vilksatasid hommikuses udus mööda telefonipostid, 
tunnelitevaheliste süvendite järsud seinad, lopsakad kuused, mida oli matnud kohev lumi. 

Juba ongi esimene sild nelja kõrge samba otsas. 

Olekša andis pidurdamise signaali: kolm järsku ja läbilõikavat vilet, ning hakkas rongi 
kinni pidama. Vagunid aeglustasid sujuvalt oma käiku: telefonipostid hakkasid harvemini 
mööda vilksatama, rattad kopsisid aeglasemalt rööbaste liitekohtadel. 

Läbiti teine tunnel, kolmas. .. 

Andrei pühkis laubalt külma higi, limpsas kuivanud huuli ja hakkas suitsetama. «No 
küll poisil veab!» mõtles ta kadedusega. «Õnneseen! Homme või ülehomme on jälle 
artikkel lehes: Taga-Karpaatia kõige noorema vedurijuhi töökangelastegu...» 

Galjake läbis Karpaate nüüd juba ilma auruta, suletud regulaatoritega. Niipea kui 
Olekša pidurid vallandas, hakkasid vagunid puhvrite kõlisedes ja üksteist tõugates 
hoogsamini allamäge veerema. Kahesaja meetri pärast oli rongi kiirus kasvanud juba siin 
lubatud piirini. Olekša vaatas rahutult telefoniposte: nende järgi määravad kõik vedu- 
rijuhid kiirust. Näis, et seni oli kõik veel täiesti normaalne. 

«Lase käia, Olekša, las läheb!» ässitas Ivantšuk vedurijuhti. 

Rong kõverdus järsul kurvil niivõrd, et viimasel piduriplatvormil oli näha 
lambanahksesse kasukasse riietunud konduktorit. Nüüd paistsid selgesti ka vagunite 
rattad, mis olid mähkunud suitsu ja pritsisid suuri sädemeid nagu smirgelkäialt. 

Kõlavalt loetles Galjake möödalendavaid sildu ja kägises ähvarda- 

valt kurvidel. Kõik need kõminad ja kägisemised rõhusid kohutava jõuga Andrei 
Lõssaki südant. Ei, mäesükuvedurijuhi amet on liiga ohtlik, see pole Andreile meele 
järele. Tuleb jalga lasta, enne kui hilja on. 

Ühel käänakul nägi Andrei lumist mäge. Selle jalamil seisis väike tsinkkatusega 
jaamahoone ja eraldav tupik. Lumisel taustal oli hästi näha sissesõidusemafori must 
siluett. Selle käpp oli püsti. 

«Ongi Popi jaam!» ütles Ivantšuk tantsides. «Hopp! Hopp! Hopp!» 

Andrei Lõssak pidas hinge kinni. Tänu jumalale, ohtlik reis oli läbi. Ja see ei kordu 
enam iialgi. Aitab küll talle sellest reisist! 

Niipea kui vedur oli kontrollposti ees peatunud, ronis Galjakesele depooülem Mazepa: 
ta armastas kontrollida veduribrigaadide tööd liinil, Javorist kaugemal. Insener Mazepat 
saatis täidlane, mustade silmadega ja halli peaga naine korralikus vormikuues. Tema 
naeratas, kuid Mazepa oli ebatavaliselt kuri. 

«Mis te tegite, hullud inimesed?» kisas ta rusikat pea kohal vangutades ja sööstis 
Sokatši poole. «Ma küsin, mis sa tegid?» 

«Seltsimees ülem, me ju leppisime kokku!» 


«Kas kuulete?» Mazepa vaatas hallipäisele naisele otsa. «Nägite? Ülemused peavad 
alluvatega salanõu!» Mazepa hakkas äkki naerma. «Kinnitan: me leppisime kokku. Saa 
tuttavaks,» ütles ta ja tõukas Olekšat naeratava naise poole: «Tatjana Stepanovna 
Korolevitš. Meie uus veduridispetšer. Sinu eestkostja.» 

Sokatš, Dovbnja, Ivantšuk ja isegi Lõssak puhkesid üksmeelselt naerma. Tatjana 
Stepanovna süngestus ja küsis vaikides, ainult pilguga, mis vedurimehi nii naerma ajas. 
Olekša jutustas, millise välimusega oli tema ja ta brigaad uut dispetšerit ette kujutanud: 
blondid elektrilokid, veripunased kõrvarõngad, värvitud huuled, puuderdatud ninake 
uhkesti püsti taeva poole. Tatjana Stepanovna kuulas ja naeris koos kõigiga. 

Depoo ülem heitis võimukalt käega: 

«Kõigil aparaadid häälestada kõige tõsisemale lainele ja kuulata tähtsat uudist! Tatjana 
Stepanovna, kandke ette!» 

Kõik vaatasid uudishimulikult dispetšeri poole ja arutasid mõttes, mis uudisega too 
neid rõõmustab. Tatjana Stepanovna teatas oma laulva ja noorusliku häälega, et Taga- 
Karpaatia teedeosakonna ülem palus komsomoliveduri brigaadile edasi anda tänu 
raskekaaluliste rongide kiire edasitoimetamise eest. Kommunistlike noorte novaatorlus 
märgitakse ära erikäskkirjas. 

«Aga see pole veel kõik,» hoiatas Mazepa. 

«Jah, veel on üks uudis.» Tatjana Stepanovna tõmbas käega üle korralikult kammitud 
hallide juuste. «Teedeosakond otsustas suunata teie veduri välismaareisidele. Hakkate 
viima ronge Tšehhoslovakkiasse, Ungarisse ja Rumeeniasse. Nii, nüüd on kõik öeldud. 
Võite edasi tasandikule sõita, meie aga läheme edasi mäkke.» 

«Tvjordohlebi agiteerime, et ta kiiremini teie kogemused üle võtaks,» lisas Mazepa. 
«Noh, aga kuidas teil läheb, seltsimees praktikant?» küsis 

ta Lõssaki poole vaadates, kes hoidis ennast sihiliku tagasihoidlikkusega kõrvale. 

«Kas öelda talle või mitte, et tahan veduriga igavesti hüvasti jätta?» mõtles Andrei. 

«Miks sa vait oled? Millega sa rahul ei ole?» uuris Mazepa. «Kas ei saa brigaadiga 
läbi? Või ei meeldinud reis?» 

Andrei valetas punastamata: 

«Reis meeldis ja brigaad pole kah halb.» 

«Milles siis asi seisab? Miks sa nii tõsine oled?» 

«Mina tõsine? Mis te nüüd, seltsimees ülem!» 

Mazepa vaatas tähelepanelikult praktikandi süngesse näkku: 

«Tähendab, et ma eksisin? Tähendab, et sind tuleb pidada lõbusaks? Olgu nii, jääme 
siis pealegi nägemiseni!» 

Sokatš, Ivantšuk ja Dovbnja hakkasid naerma. Ka Tatjana Stepa-novna naeratas 
tagasihoidlikult. Andrei tõmbus veelgi enam mossi. «Lähen minema! Ei ole minul 
nendega ühist teed.» 

Alt kostis peakonduktori hääl: 

«Ärasõit, pojukesed!» 

Popi jaamast edasi raudtee ikka veel laskus. Pannes ümbritsevad mäed oma 
hoiatusviledega kajama, kihutas Galjake mürinalpiki kalju-lõhesid, mööda kiviseid 
kamiise, piki Kamenitsat, üle sildade. Mikola Dovbnja peaaegu ei heitnudki sütt 
koldesse. Harva pumpas vett katlasse ka Ivantšuk. Brigaad puhkas, kuni rongil polnud 
aurujõudu tarvis. 


Puhkas ka Andrei Lõssak, kes oli aset võtnud instrumentide kastil, mugavas 
nurgakeses, katla sooja seina ja kabiini seina vahel. Ta silmad olid suletud, ta naeratas 
õndsalt. Andrei oli juba unustanud, et ta viibib veduril. Ta oli Mukatševos, Kirovi tänaval 
number 24, Verona juures. Ta kujutles elavalt, kuidas kokkulepitud tunnil ilmub tema 
ette see kaunis tüdruk -— kerges kleidis, heledate juustega, päikesest ja tuulest tõmmu, 
arglik ja õnnelik. Andrei võtab neiu käe ja nad kõnnivad linna südames, Stalini 
prospekti, siis aga jalutavad parki, pärast staadionile. Lõbutsevad seal terve õhtu läbi 
kuni hilisööni. 

Mõtted Veronast ja rataste rütmikas rahulik kopsimine uinutasid Andrei magama. Ta 
oli nii raskesti magama jäänud, et kütja Ivantšuk suutis teda suuri vaevu üles raputada: 

«Hei, praktikant, tõuse üles! Oleme kohal!» 

Andrei avas silmad ja tõusis üles. Rong seisis tasasel maal, sortee-rimisjaamas. 
Kaugemal, üle vagunite punaste katuste, paistis hästi tuntud Javori vaksal oma kõrgemate 
korruste lumivalge seinaga. Olekša Sokatš ja tema abi Mikola Dovbnja vaatasid vedurit 
üle. 

Andrei pritsis endale teekannust vett näkku, pühkis siis taskurätiga põsed kuivaks, 
kammis hoolega pead, kohendas juuksed vormimütsi alla, silus peopesaga spetsriietuse 
kortsusid ja ronis vedurilt maha. 

Olekša ja Mikola jäid vaikides ja uudishimulikult praktikanti vaatama, ootama, mida 
ta ütleb, mida teeb. 

Andrei ulatas vedurijuhile käe, ninas näole sõbraliku ja — nagu ta ise uskus — 
heatahtliku naeratuse ning ütles: «Nägemist. Aitäh õpetuse ees.» 

Olekša vastas tugevale käepigistusele tagasihoidlikult. 

Andrei läks linna läbi vaksali. Ta ostis restoranist sigarette, jõi ära pudeli värsket 
Moskva õlut ja sada grammi viina. Koos Užgorodi suvi-tusrongilt saabunud inimvooluga 
jõudis ta vaksaliesisele väljakule, ületas selle aeglase sammuga ning lonkis bulvaripuude 
tihedas varjus mõnuledes koju, mõteldes selle üle, missugune ülikond ja missugune särk 
selga panna, kuidas veeta päev õhtuni. Hoolimata reisi kurbadest tagajärgedest ei lasknud 
Andrei tuju langeda. 

Bulvari hiljutisest vihmast uhutud sillutisel sahises mööda Užgorodi autobuss, mis oli 
reisijatest tulvil. Seda juhtis noor autojuht niisuguse näilise hoolimatusega, mis on 
kättesaadav ainult kogenud ja enesekindlale meistrimehele: vasaku käe küünarnukk 
toetub aknale, suunurgas suitseb pabeross, silmad vaatavad rohkem jalakäijaid kui teed. 

«Hakkan autojuhiks,» otsustas Andrei pilguga bussi saates. 

«Olekša! .. .» hüüdis keegi nägus tütarlaps, pistis pea läbi bussi akna ja lehvitas rätti. 
Seljas oli tal valge kleit mustade täppidega. Tuulest pisut sasitud tihedad lopsakad 
juuksed helkisid päikeses. Naeratus paljastas ta lumivalgeid hambaid. 

Andrei ei tundnud selles kaunitaris kohe Veronat ära. Ta ei taibanud kohe, et tütarlaps 
hüüdis teda, lehvitas temale, naeratas temale. Alles veidi hiljem suutis ta ennast koguda ja 
otsustada, mida teha. Mütsiga veheldes jooksis ta autobussile järele ja hüüdis: 

«Verona!. .. Verona! ...» 

Jooksnud sada meetrit, jäi Andrei seisma. Mis ta teeb? Millega see võib lõppeda? 

Autobuss keeras paremale, jõudis pooleldi puude varju ja peatus prospekti ääres. 
Verona tormab muidugi kohe bussist välja ja jookseb talle vastu. Jookseb vastu Olekša 
Sokatšile. 


Mis teha? Andrei vaatas ringi ja valis kõige lühema ja soodsama tee põgenemiseks. Ta 
jooksis üle bulvari ja sööstis tugevasti peksva südamega ning raskesti hingeldades 
juukselõikaja juurde sisse, kartes tagasi vaadata. 

«Habe!» pomises ta toolile istudes. 

Kuni meister ta lõuga kraapis, piilus Andrei, pea õlgade vahel, vargsi peeglisse, 
millest paistis tükike tänavast ja bulvarist. 

Valges mustade täppidega kleidis heledapäine tütarlaps seisis õitsva kastani all ja 
silmitses nõutult kõnniteed. 

Äkki sähvatas Andreil mõte peast läbi: «Aga mis siis, kui tulen oma peidukohast välja, 
võtan Veronal käest kinni, vaatan talle silma ja ütlen: «Ma ei ole Olekša Sokatš. Olen 
Andrei Lõssak...» Kuidas ta selle peale reageerib? Mis siis, kui ta äkki naeratab, langetab 
pea ja lausub ara sosinaga: «Mulle on ükskõik, kes sa oled, sest ma armastan sind.»» 

312 

Andrei nihutas ennast toolil ja tahtis tõusta. Kuid see katse oli niivõrd mannetu, et 
meister vaid küsis: «Kas on valus?» 

«Ei, ei,» vastas Andrei kähku ja ta mõtted muutusid jälle süngeks. 

«Oled ikka lollpea! Miks. . . mispärast, ütle ometi, nimetasid sa ennast Olekšaks? Sa ju 
meeldid talle, sina, aga mitte Olekša Sokatš, mitte tema nimi. Kui ta nüüd kuuleb, et sa 
oled isehakanud, siis kohkub, jookseb minema või kutsub miilitsa.» 

Ennast kirudes jätkas Andrei Verona jälgimist. Tütarlaps seisis ikka veel kastanite all 
ega tahtnud uskuda, et teda peteti. Ta ootas ikka veel... 

«Olge head!» kuulutas juukselõikaja. 

Andrei rebis ennast suuri vaevu tooli küljest lahti. Makstes otsis ta kaua taskutest. 
Juukselõikaja juurest lahkudes sättis ta suure hoolega peegli ees oma mütsi pähe. 
Viimaks haaras ta ukselingi ja söandas bulvarile vaadata. Veronat ei olnud enam 
kastanite all. Andrei ohkas kergendatult, astus tänavale ja sattus kohe vastamisi oma hea- 
tegijaga. 

Onu Ljubomir seisis ühe jalaga kõnniteel, teisega saapapuhastaja kastil. Mustapäine 
räpane ja paljas mustlasepoiss hõõrus vana kalevi-tükiga läiget Krõži kantud 
poolsaabastele. 

Krõž maksis ruttu mustlasepoisile töötasu ära ja haaras oma hoolealuse käe alt kinni: 

«Tere, Andreika! Noh, kuidas siis läks sinu esimene tööpäev?» küsis ta ja tõmbas 
Lõssaki kastanite varju. 

«Kehvasti, onu Ljubomir.» 

«Miks?» 

«See töö pole minu jaoks. Mulle ei meeldi vedur. Tahan minna teisele erialale.» 

Krõž pigistas Andrei kätt nii valusasti, et too krimpsutas valu pärast nägu ja vaatas 
üllatunult heategijale otsa. 

«Viska kohe need mõtted peast! Sinu koht on veduril. Kas kuuled? Istu!» 

Nad võtsid istet üksikul, noore rohelusega varjatud pingil. «Kas täitsid ülesande?» 

«Missuguse?» Andrei silmis ja hääles oli arglikku nõutust ja hämmeldust, mille oli 
välja kutsunud onu Ljubomiri järsk muutumine. Alati oli ta olnud nii hea, vaikne, 
abivalmis, aga nüüd tundus ta võõrana ja kurjana. Mis oli temaga juhtunud? 

«Kas sa jõudsid juba unustada, mis ülesande ma sulle alndsin? Tunnelid!» 

«Ah jaa!. .. Tegin kõik. Näe.» Andrei võttis taskust märkmiku ja ulatas Krõžile. 


Kurjad kortsud Krõži raseeritud, kõhetul ja karmil näol kadusid ja ta huultele sigines 
naeratus: 

«Ah isegi kirja panid. Tubli! Täitsamees! Aitäh! Loodan, et kirjutasid oskuslikult, 
mitte kõigi nähes ...» Ta tõstis prillid laubale ja kissi- 

tas veidralt silmi: «Kas mäletad, Andrei, mis allkirja sa mulle andsid, kui raha 
võtsid?» 

«Mäletan küll. Aga miks te seda praegu küsite?» 

«Näe, sellesama asja pärast.» Krõž patsutas märkmikule. «Mäletad, et sa kirjutasid: 
«Sain raha osutatud teene eest.» Nüüd ongi siin seesama teene.» Krõž pistis märkmiku 
pintsaku põuetasku. «Veel kord suur tänu! Nüüd oleme esialgu tasa. Ja edasi peame sama 
täpset ja ranget arvestust. Pea meeles, et ükski sinu teene ei jää tasumata.» 

Andrei vaatas jahmunult onu Ljubomirile otsa. Ta taipas juba,, missuguse inimesega 
teda saatus oli sidunud, kuid ta kartis ennast uskuda, ta ikka lootis veel, et eksib. Ta ütles 
libitsevalt naeratades: 

«Onu Ljubomir, te maksite liiga palju. Minu teened ei ole seda väärt. Iga vedurijuht 
oleks täitnud teie ülesande kolmekümne rubla eest, teie aga olete mulle andnud juba mitu 
tuhat.» 

«Küll ma tean, mis iga asi väärt on. Mina andsin sulle mitu tuhat, mulle aga antakse 
kolm korda rohkem.» 

«Kes?» küsis Andrei peaaegu sosinal ja tundis, kuidas ta käed muutusid jäisteks, keel 
aga raskeks ja tardunuks. 

«Kes, küsid sa? Minu vanad sõbrad. Nüüd on nad ka sinu sõbrad. Nädala või pisut 
pikema aja pärast on sinu märkmik juba meie sõprade tulekindlas kapis, sinu allkirja 
kõrval.» Krõž nihutas prillid ninale tagasi ja vaatas läbi kumerate läätsade külmalt ja 
võimukalt Andreile otsa. «Kui mõtled tembutama hakata, kui teed midagi liigset, siis 
ma...» Krõž näitas põuetaskust märkmiku serva. «Ühe sõnaga, loodan, et sa pole lollpea.. 
. Nüüdsest peale ei 'tohi sa teha seda, mida sa tahaksid, vaid pead tegema seda, mida 
mina nõuan. Esiteks ma nõuan, et sa lõpetaksid restoranide külastamise, jätaksid baarid ja 
kohvikud maha, lõpetaksid joomise ja raharaiskamise. Sa ei tohi tõmmata enesele 
inimeste tähelepanu. Javoris ei armastata pummeldajaid. Sa muutud vaikseks, 
tagasihoidlikuks ja töökaks tööliseks. Jah, tingimata töökaks. Teiseks, nüüd lähed sa kohe 
Kirovi tänavale number 24, saad kokku Verona Bukiga ja ütled talle, et petsid teda, 
nimetades ennast Olekša Sokatšiks. Ära karda, ta annab sulle andeks. Kui juba armastab, 
siis ka andestab. Kolmandaks, lähed Olekša Sokatši juurde ja kutsud ta oma koju, 
pühitsed koos temaga oma esimest tööpäeva. Ema on selleks juba ettevalmistused teinud. 
Terve õhtu läbi oled Olekšaga koos. Kostita teda veini ja viinaga ja kinnita ainult üht: 
«Oi, kuidas mulle meeldis töö komsomoliveduril! O1, kuidas mind innustas see sõit 
Verhoviinale! .. .» Neljandaks, sa kirjutad umbes niisuguse avalduse vedurijuh-tide 
kooli: «Lugupeetud seltsimees ülem! Ma otsustasin, et ma enam kooli tagasi ei tule. 
Sattusin vedurile ja sain aru, et minust saab vaid paberiveduri juht, kui ma ei tööta aasta 
kütjana ja aasta vedurijuhi abina. Elu on ju praktika, töö — parim kool. .. Vabandage, 
tänan teid teie lahkuse eest. Ärge pange mulle pahaks...» Viiendaks, sa muudad 
otsustavalt oma silmatorkavat välimust tavalisuse suunas. Lihtne soeng. 
Laiatarbekaubandusvõrgust ostetud pintsak. Lihtne särk. Hall lips. Riidest kingad. Kõige 
odavamad sigaretid. Lahke, hea naeratus ... Naerata 

kõigile: niihästi nendele, kes sulle meeldivad, kui ka nendele, keda vihkad. Naerata 
sellele, kes on sulle kasulik täna, ja sellele, keda sul võib tarvis minna homme või isegi 
aasta pärast. See on esialgu kõik. Aitab tänaseks.» Krõž vaatas murelikult kella. 
«Lõunavaheaeg on läbi. Ma lähen raamatuid müüma. Nägemiseni, Andreika!» 

Ta patsutas Lõssaki kahvatut, veretut põske ja astus edasi piki bulvarit — must kantud 
ülikond seljas, vanamoodne kübar peas, pikk, kõhn, soonilise kaelaga, pisut paremat jalga 
longates. 

Nii lõpetas Andrei Lõssak, kahekümneaastane nooruk, kelle ees oli kunagi avatud nii 
palju teid elukõrgustele, oma kandidaadistaaži ja jõudis vaenuliku luureagendi astmeni. 
Resident andis talle hüüdnimeks Iludus. Andrei aga seda veel ei teadnud. Kuid ta saab 
sellest varsti teada. Tal tuleb avastada veel palju kibedaid ja kohutavaid tõdesid. 


Major Zubavin võttis leitnant Goida ettekande ja fotokoopia Andrei Lõssaki 
märkmikust, väljus oma kabinetist ja suundus julgeolekuosakonna koridori lõppu, tuppa, 
mis oli antud Šatrovi käsutusse seniks, kui ta Javoris viibib. Zubavin astus üle läve ja jäi 
üllatunult ning pisut hämmeldunult uksele seisma. Ta oli oodanud, et näeb mundrisse rõi- 
vastatud hallipäist polkovnik Šatrovi, aga laua taga istus noorevõitu, mustade juustega 
mees hallis flanellülikonnas, heledas särgis, mida ehtis sinine kaelaside valgete 
täpikestega. 

«Mis on? Kas ei tunne ära, Jevgeni Nikolajevitš?» küsis halli ülikonnaga mees laua 
tagant tõustes. Tema kõnnak ja hääl olid väga tuttavad, šatrovlikud. 

«Kohe ei tundnud, seltsimees polkovnik,» vastas Zubavin siiralt. «Esmakordselt näen 
teid erariides. Pealegi olete te nii osavasti soengut muutnud, oskate nii hästi oma 
näolihaseid ja pilku valitseda, et pole ime, kui ma teid ära ei tundnud.» 

«Jah,» lausus Šatrov lihtsameelse uhkusega. «Kunagi ma valdasin seda 
moondamiskunsti täielikult. Kunagi! Kauges nooruses. Läksin isegi valgekaartlase 
mundris Denikini staapi eputama.» Šatrov kohendas lipsu ja ajas uljalt rinna ette. «Näe, 
otsustasin tänagi noormeest mängida.» 

«Selge! Tahate müürsepp Lokotarile külla minna?» 

«Arvasite õieti! On teil midagi uudist, Jevgeni Nikolajevitš?» 

«On.» 

Zubavin asetas polkovniku ette Goida ettekande ja fotokoopia. Šatrov silmitses 
vaikides kord üht, siis teist dokumenti. Siis võttis ta endiselt vaikides kirjutuslaua sahtlist 
puhta paberilehe ja hakkas ruttu, majori poole vaatamata, nagu oleks ta viimase hoopis 
unustanud, joonistama mingeid mõistatuslikke kujusid. Lõpetades ulatas ta joonise 
Zubavinile: 

«Vaadake, Jevgeni Nikolajevitš, missugune karussell välja tuli.» Šatrov naeratas oma 
kordumatut šatrovlikku naeratust. «Mind aitavad need kritseldused tublisti mõtelda, kui 
tõtt tunnistada.» 

Zubavin kummardus laua kohale, silmitses joonist, mille oli visan- 

danud kindel käsi. Hiljem täiendati ja täpsustati korduvalt seda Šatrovi «kritseldust». 
Hoiti teda toimikus nr. 183/13. 

Zubavin lahendas hõlpsasti iga hieroglüüfi tähenduse. Ameerika härg küsimärgi 
taoliste suurte sarvedega tähistas muidugi Piisonit. Laia kaabu ja vihmamantliga 


välismaalane, kes väljub parajasti Viini ekspressist, on transiitturist, ühtlasi ka «Lõuna» 
luurekeskuse sidemees, kes on legaalselt registreeritud piiri kontrollpunktis Frank 
Buildina.' Joonise keskel istus raamatuvirnal ronk Ljubomir Krõži peaga. Tema juurest 
hargnesid mitmed niidid: mängukaardile, millel on kujutatud mustlanna: niidi ja nõela 
juurde Marta Stefanovna käes, keigarliku noormehe juurde, kes ratsutab kaksiratsi 
veduril, kerjus Batura juurde, veoauto juhikabiini, jalgrattale otsa sõitnud «Moskvitši» 
juurde, metsa-jäärakus põleva plaaneri juurde, hiiglasuure roti juurde, kes piilub arglikult 
välja oma urust, mille kohale on kinnitatud sildike «Kaardiväe tän. 9». 

Major Zubavin ja polkovnik Šatrov teadsid juba palju «Mägede kevade» operatsiooni 
osatäitjaid ja nende kavatsusi. Kuid neil polnud veel aimu, et Piisoni eriline täievoliline 
esindaja on juba õnnelikult Javorisse jõudnud, asunud võõrastemajja «Karpaadid» ja et 
õige pea pidi üle NSV Liidu piiri tungima John Fine'i teine abimees, banderalane 
Horunži, põrandaaluse hüüdnimega Laegas. 


Päikesepaistelisel maihommikul ilmus vaiksele Rahhovi tänavale hiiglasuurte 
kastanite alla pikk elatanud sõjaväelase rühiga mees erariides — halli kantud ülikonnaga, 
tagasihoidliku kübaraga ja mustade kingadega. See oli polkovnik Šatrov. Ta otsis üles 
maja number 27, avas raudse jalgvärava ja astus õuele. Kühmus hallide vurrudega ja 
vasekarva näoga vanamees, kes soojendas parajasti oma konte päikese käes, jäi üllatunult 
võõrast meest vaatama. Šatrov astus tema juurde, võttis kaabu peast, tervitas ja küsis, kas 
siin elab müürsepp Slavko Jurjevitš Lokotar. Hallide vurrudega vanamees tõusis 
aiapingilt, koputas oma kortsulise tõmmu käega vastu rinda ja kostis tuhmivõitu häälega, 
et tema ongi Slavko Jurjevitš Lokotar, müürsepp. Endine müürsepp, lisas ta, ja kurb 
naeratus paistis tema kergete, erakordselt puhaste ja läbipaistvate, nagu atlasssiidist 
vurrude alt. Neid vurrusid ja seda naeratust nähes sai Šatrov kohe aru, et asjatud on kõik 
tema kartused selles suhtes, kas ta suudab vanamehega kokkuleppele jõuda. Suudab küll! 


Nikita Samoilovitš oli tulnud siia, Rahhovi tänavale, väga tähtsa ja väga delikaatse 
asja pärast. Kogudes materjale Kaardiväe tänaval asuva maja nr. 9 kohta, oli Zubavin 
välja selgitanud, et selle ehitajaks ja ümberehitajaks oli üle kogu Taga-Karpaatia kuulus 
müürsepp Slavko Lokotar. 

Kui Zubavin oma otsingute tulemustest polkovnik Šatrovile ette kandis, ütles too, et ta 
ise läheb Lokotari juurde ja püüab hankida 

376 

müürsepalt kõik andmed Krõži maja kohta. Šatrov oli otsustanud toimida nõnda 
seepärast, et ta omistas suurt tähtsust «seltsimees Tšervonjuki» isikule. Jah, ta juba teadis 
täpselt, et Kaardiväe tänaval on leidnud enesele varjupaiga veel üks — vast ehk isegi 
kõige tähtsam — Piisoni saadik. Ta oli sellest teada saanud järgmisel teel. Kuna Stupa- 
kile oli korraldatud alaline jälgimine, siis said Šatrov ja Zubavin õigel ajal teada, et 
autojuhiks maskeeritud agent Stupak sõitis veomasinaga metsapunkti Vaeslapse aasale 
puid tooma, nagu ta ise seletas. Relvastatud mootorratturid, Zubavini kaastöötajad, olid 
kustutatud laternatega ja summutatud mootoritega saatnud Stupakki mägedesse kuni 
mahajäetud stollini. Nad olid väga hästi näinud ja osanud isegi spetsiaalse filmiga 
pildistada, kuidas Stupak võttis stoilist konteinerid ning kuidas ta neid autosse kandis. 
Olid näinud, kuid mitte vahele seganud. Nad lasksid diversandil lõhkeaine masinasse 


laadida ja Javorisse Kaardiväe tänavale toimetada. Niisugune oli nende ülesanne. 
Jälgimine, ainult jälgimine. Sellel ööl, millal lõhkeaine Krõži majja toimetati, ronis üks 
Zubavini kaastöötajatest, kes oli papli tihedate okste vahel valvet pidanud, käratult puu 
otsast maja katusele ja laskis korstnast alla erilise seadeldise, millega võttis lindile väga 
tähtsa jutuajamise autojuht Stu-paki ning tema bossi vahel, kes ennast Krõži katuse all 
varjas. 

Seega olid Šatrov ja Zubavin ühe ööga jõudnud kõigi «Mägede kevade» plaanist 
osavõtjateni ning tõmmanud nende ümber silmuse. Nüüd polnud ei Zubavinil ega 
Šatrovil enam mingit kahtlust, et tuleb viivitamatult vahele segada vaenulike agentide 
kavatsustele ning muuta salajane jälgimine avalikuks. 

Kuid ega see polegi nii lihtne asi — arreteerida meie kodumaa paadunud vaenlasi. 
Kartes karistust oma ränkade kuritegude eest on nad valmis kõige meeleheitlikumaks 
vastupanuks ja enesetapuks, nad võivad juurdluse käigule palju kahju tekitada. 

Zubavin ja Šatrov mõtlesid kaua, kuidas ühe öö jooksul, ilma vähe-mategi kaotusteta 
ja komplikatsioonideta arreteerida korraga kogu diversantide ja salakuulajate grupp. Võis 
olla kindel, et Stupaki, Krõži, õmbleja Marta Stefanovna, tema poja ja kerjus Batura 
arreteerimine toimub ilma mingite häireteta. Aga kuidas tabada elusalt «seltsimees 
Tšervonjuk»? Positsioon on tal niivõrd soodne, et pole võimalik ilma suure riskita tema 
juurde pääseda. Kus ta ennast peidab? Missugusest urust ta tulistama nakkab, kui riikliku 
julgeoleku töötajad majja tulevad? Ljubomir Krõži majja minnes tuleb eksimatult 
orienteeruda tema tubades ja nurgatagustes ning seda isegi pimedas, tuleb tegutseda ener- 
giliselt ja kindlalt, et mitte anda Fine'ile võimalust põgeneda, osutada vastupanu, ennast 
maha Jasta või mürki võtta. Ta tuleb tabada ootamatult, sellel hetkel, kui ta seda kõige 
vähem ootab. See boss, kes on varustatud Tšervonjuki nimele vormistatud 
dokumentidega, kaotaks üheksa kümnendikku oma juurdlusalasest väärtusest, kui ta 
toimetatakse julgeolekuorganite kätte laibana. Tema tuleb tingimata elusalt tabada. Las ta 
siis jutustab tundide ja päevade kaupa oma staabi «Lõuna» luurekeskuse mustadest 
tegudest. .. 

«Tulin teie juurde asja pärast, Slavko Jurjevitš,» alustas Šatrov. «Palun, võtke istet.» 

Vanamees istus pingile. Šatrov seadis ennast tema kõrvale ja avas paberossikarbi: 

«Suitsumees olete?» 

Müürsepp võttis paberossi oma jämedate ja paindumatute sõrmede vahele, kuid ei 
süüdanud seda. 

«Ma teen suitsu ainult pühapäeviti,» ütles ta naeratades oma nikotiinist rikkumata 
vurrude alt. 

Šatrov, pahvis mõne hetke suitsu ja pidas aru, kuidas juttu alustada. 

Vanamees ei kiirustanud teda ei sõna, ei pilgu ega vähemagi liigutusega. Ta vedas 
asjalikult pajuvitsaga mullale jooni ja ootas kannatlikult, millal külaline ütleb, miks on 
talle tarvis müürsepp Lokotari, keda juba ammugi keegi pole vajanud. 

«Slavko Jurjevitš,» alustas Šatrov, «räägitakse, et te olete oma pika eluea jooksul 
ehitanud vähemalt tuhat maja. Räägitakse, et peaaegu pool Javorit on püstitatud teie 
kätega.» 

Müürsepa tuhmunud, sügavale auku vajunud silmad lõid helendama, põskedele 
valgusid punased laigud — raugalik puna, rõõmupuna. 

«See on liialdus, seltsimees .. . ma ei teagi, kuidas teid kutsuda.» 


«Nikita Samoilovitš.» 

«Poolt Javorit küll välja ei tule, Nikita Samoilovitš, aga veerand on küll kindlasti. 
Užgorodi tänavat hakkasin rnina ehitama. Rahhovi tänavat ka. Moskva tänaval on 
enamus maju minu kätetöö. Hooned, kus praegu asuvad Riigipank, endine raekoda, 
teater, universaalkauplus — need on ka minu töö. Ühesõnaga — kõik need majad, mis 
taeva poole kerkivad, on Slavko Lokotari laotud. Ainult vangimaja ja sandarmi-valitsuse 
hoonesse pole ma ühtegi kivi pannud.» 

Šatrov taipas, et oli puudutanud kõige hellemat kohta müürsepa hinges — tööinimese 
puhast uhkust oma töö üle. Vanamees rääkis vaikselt ja mõtlikult, silmitsedes rõõmsa 
ärevusega oma laiu tõmmusid parkunud käsi, nagu taipaks ta alles nüüd, kui palju on ta 
teinud, millise jälje on ta enesest jätnud armsale kodumaale. 

«Uskuge,» jätkas Lokotar vurrudesse naeratades, «kui ma kõnnin mööda linna, siis 
vaatavad mind kõik majad, mida ma olen üles ladu-nud, kord ühelt, kord teiselt poolt, ja 
nad nagu ütleksid: pea ometi kinni, Slavko, ja imetle meid! Mis seal siis ikka: eks mul 
tulegi siis neist ka lugu pidada, seisma jääda ja imetleda. Uskuge, Javoris pole ühtegi 
maja, mille pärast ma häbenema peaksin. Iga peremees tuletab hea sõnaga meelde 
müürsepp Slavkot.» 

«Eks minagi taha teid hea sõnaga meelde tuletada, Slavko Jurjevitš,» haaras Šatrov 
sõnast. «Tulin teid paluma, et te ehitaksite mulle maja.» 

«Mis te nüüd, Nikita Samoilovitš?» Lokotar heitis käega. «Mis ehitaja ma enam olen! 
Nüüd ma töötan rohkem oma suuvärgiga, kiitlen. 

Minu käed on juba oma töö teinud, kulla inimene!» Lokotari hääl hakkas värisema, 
silmad tõmbusid jälle uduseks. 

«Hea küll. Kui te enam ehitada ei suuda, siis aidake hea nõuga, Slavko Jurjevitš!» 

«Oo, seda tööd jaksan ma veel küll teha!» elustus vanamees. «Küsige aga pealegi.» 

Šatrov võttis pintsaku taskust paberilehe ja pliiatsi ning seadis valmis Lokotari 
nõuandeid kirja panema: 

«Mul jätkub «kapitali» kolme toa ja köögi ehitamiseks. Andke nõu, Slavko Jurjevitš, 
missuguse maja, mille teie siin Javoris olete ehitanud, võiksin ma eeskujuks võtta?» 

«Missuguse? Ega seda nii kohe öelda saagi, tuleb mõtelda. Stepi tänaval on üks 
niisugune, mis peaks minema teie kapitaliga mehele. Maja number 17. Ega te seda 
juhuslikult ei mäleta?» 

«Maja number 17? Mäletan küll. Ei, see mulle ei sobi.» 

«Noh, mida teile siis veel soovitada? Stepi tänaval on veel üks telliskividest omaette 
maja, ümmarguse verandaga. Kaardiväe tänaval on kena majake.» 

«Kaardiväe tänaval? Maja number 9? Suurte akendega? Väänkasvudega kaetud 
seinad? See maja mulle meeldib. Väga kena. Tähendab, et see on ka teie ehitatud?» 

«Mina ehitasin ja pärast ehitasin veel ümber ka. Peremees on praegugi elus. Ljubomir 
Krõž. Oli teine omal ajal rikas mees, ei hoidnud raha kokku ehitamisel ega 
ümberehitamisel.» 

«Mitu tuba selles majas on?» 

«Esialgu oli kolm elutuba ja kolm kõrvalruumi: köök, pesuköök ja panipaik. Nüüd on 
neli: magamistuba, raamatukogu-kabinet, söögituba ja «kirst».» 

««Kirst?» Mis see tähendab?» 


«Neljas tuba. Ma tegin selle sõja ajal panipaigast ja pesuköögist. Seal varjas Krõž oma 
vara, kui siin igasugused röövlid võimul olid. Huvitav tuba — ehtne kirst, ilma akende ja 
ukseta.» 

«Aga kuidas sinna sisse saab, kui pole ei aknaid ega uksi?» küsis Šatrov tavalise 
tooniga nagu muuseas, ilma erilise huvita. 

«Kuigi see on pime nagu kirst, võib sinna minna ja sealt välja pääseda kahelt poolt: 
keldrist luugi kaudu, ja raamatukogust läbi kapi. See tuba läks Krõžile palju maksma: 
maksis töö eest hästi ja maksis ka selle eest, et ma Javoris kellelegi ei räägiks sellest 
kirstust, ütlemata helde käega.» 

«Noh, mulle pole küll niisugust salatuba tarvis!» naeris Šatrov. «Mina röövleid ei 
karda.» 

Kõik vajaliku oli Šatrov juba saanud. Ta ajas endise müürsepaga veel mõne minuti 
juttu ja jättis siis hüvasti. 


KAHEKÜMNE TEINE PEATÜKK 


Banderalane Horunži, John Fine'i teine käealune, pidi ületama piiri otse Karpaatide 
südames, mahajäetud kõrgmägede rajoonis. Kuid ettenägematud asjaolud muutsid seda 
kauget ja rasket marsruuti. Ta ületas piiri kõige elavamas paigas, nõnda nagu enne teda 
veel keegi polnud seda teinud — kasutades üleujutust. 

Juba iidsetest aegadest peale olid Taga-Karpaatide tasandikkudel elavad inimesed 
tundnud kevadise Tisza ja teiste mäestikujõgede vastu suurt aukartust, nad pelgasid neid 
ja püüdsid nende ebakindlatest kallastest võimalikult kaugemale hoiduda. Užgorod, 
Mukatševo, Beregovo on suurveele kättesaamatud. Kuid niisugune linn nagu Vilok, mis 
asub otse Tisza käärus, on igal kevadel mures oma saatuse pärast, kuigi teda ümbritseb 
kaitsetamm. 

Taga-Karpaatia tasandik on rikas vanadest jõesängidest. Suviti on need kahjutud 
mudased jäärakud, mis on tihedasse võssa kasvanud. Kevadel aga tormavad mööda neid 
pööraselt möllavad mäestikuvood — taaselustunud jõed pühivad oma teelt puid ja 
ettevaatamatute elanike hooneid. Kuid iga aasta ei sarnane teisega. Enamasti voolavad 
mägijõed õnnelikult, ilma suuremaid kahjusid tekitamata tasandikule — Tiszasse. 

See aasta aga oli Taga-Karpaatia tasandikule ähvardav. Talv mägedes oli erakordselt 
lumerohke ja kevad visa tulema, kapriisne: külm ja soe, lume ja vihmasadudega, 
päikesepaisteline ja udune. Mai esimestel päevadel oli mägedes veel lumi maas ja 
külmetas. Tõeline kevad saabus järsku, ühe ööga oli toimunud murrang. Sadas sooja 
paduvihma. See sulatas lund sügavates, varjulistes kuristikkudes, taevaalustel mäe- 
ahelikel ja kõrvalistes metsapadrikutes. Verhoviina tõmbus mustaks, lõi haljendama, 
muutus kevadiseks. Möödus päev, teine, kolmas, kuid paduvihm ei lakanud. Mägedelt 
voolas alla mööda kiviseid sänge ja otse mööda nõlvu Verhoviina vesi. Kevadvett valgus 
alla orgu niivõrd ohtralt, nagu oleks meri valla pääsenud. Väikesed süütud ojakesed muu- 
tusid tormitsevaiks voogudeks. Need kandsid mägedelt alla kruusa, klibu, kive ja hiljem 
isegi pankasid. Ojakesed, mis tavaliselt rahulikult oru põhjas voolasid, sööstsid 
raevununa Tisza poole, lõhkusid sildu, uputasid aedu, katsid põldusid kruusa ja liivaga, 
purustasid madalamal asetsevaid maju, hukutasid karju. 

Kohutav oli tasandikule tormav mäestikujõgi. 


Juba suurvee esimeste päevadega oli Tisza äärteni täis. Peagi hakkas vesi voolama üle 
tasandikku kaitsvate tammide harjade. Esimene tamm väikese nõukogude linna Viloki 
juures lagunes, tormine Tisza sööstis tasandikule ning täitis kiiresti hiiglapindala. Tekkis 
tõeline meri. Päästeflotillid, mida moodustati kalapaatidest, mootorpaatidest ja parvedest, 
liikusid üleujutatud rajooni. Kümned rongid ja tuhanded autod evakueerisid elanikke 
punktidest, mida ähvardas uputuseoht. 

Tisza parema kalda elanikele langes osaks raske katsumus. Veelgi rängem aga oli 
olukord vasakul kaldal. Ukrainlastel oli võrdlemisi 

kerge taganeda: nende lähedal tagalas tõusid Karpaatide eelmäed, mida uputus ei 
ohustanud. Ungarlaste seljataga aga laius ääretu Ungari madalik, kus Tiszal oli vaba voli 
märatsemiseks. Pääseda võis vaid sel teel, et suunduti parempoolsele, kõrgemale kaldale. 

Esimesena sööstsid Tisza mere sombustesse voogudesse elanikud Värosist, ungari 
külast, mis asetses otse piiril, Lenini-nimelise nõukogude kolhoosi vastas. Majakaks olid 
neile kolhoosi kultuurimaja eredad tuled ja mäestikulõkked, mis lõõmasid öö läbi. Kuskil 
keset jõge võttis Nõukogude kaater parved sõbralikult vastu. Ta võttis need aeglase käi- 
guga palksõidukid sleppi ja toimetas parempoolsele kaldale. Ungarlased said peavarju 
kolhoosnikute taredes ja kultuurimajas. 

Päästetud ungari põlluharijate, nende naiste ja laste keskel oli ka agronoom Ferenc 
Budai, kes oli tulnud Budapestist Värosi külla tööülesannetega just päev enne uputust. 
Olles õnnelikult omatehtud parvel Tisza ületanud, kasutas ta üldist rõõmsat segadust, 
mille kutsus esile tema kaasmaalaste seas soe vastuvõtt Nõukogude poolel, ja kadus 
jäljetult. Ferenc Budail olid võltsitud dokumendid. Banderalane Horunži oli omastanud 
niihästi võõra nime kui ka rahvuse. Laeka tõelist nime ei kasutatud juba ammugi. 
Välisluure šefid armastavad anda oma agentidele taolisi kõrgelennulisi ja mõistatuslikke 
varjunimesid. 

Veel samal ööl, kui ta oli eraldunud üldisest päästetute grupist, hakkas Laegas omaette 
tegutsema. Nagu hiljem selgus, oli ta hakanud sõbrustama veoautojuhi Kozlovskiga, kes 
oli mobiliseeritud elanikkonna evakueerimisele uputusepiirkonnast. Kasutades kurjasti 
Kozlovski usaldust, tappis Horunži autojuhi, omastas ta dokumendid ja rõivad ning istus 
võimsa masina rooli taha. 

Tollesama Laekaga viis saatus kokku Aljona Smoljartšuki. 

See juhtus järgmiselt. 

Vihmasel südaööl ilmus viienda kordoni värava taha suur presen-diga kaetud auto. 
Kordoni korrapidaja Vološenko, kelle tunnimees välja kutsus, tuli erutunult väravale ja 
valgustas elektrilambi pika ja kitsa kiirtevihuga masinat: juhikabiini, kasti, numbrit. 

«Mis lahti on? Kuhu te sõidate?» küsis Vološenko ähvardavalt. 

«See olen mina, Tarass!» kostis laulev naisehääl, laskmata ennast korrapidaja 
vaenulikust hüüdest põrmugi segada. 

Ja kohe kargas juhikabiinist riiete sahisedes märjale maale naine. 

Põhjast puhuv mägedetuul, mis kandis- külma vihma, rebis tema valkjatelt juustelt 
kapuutsi, lõi kummimantli hõlmad valla ja näitas jalgu pikkades soosäärikutes — paistis 
ka meeste vatikuub, mida vöötas sõduririhm. 

See oli Aljona, vanem Smoljartšuki naine. Vološenko tundis ta kohe ära häälest ja 
sellest, kuidas ta kergelt üle suure lombi hüppas. Kuid korrapidaja ei kiirustanud 


tunnistama, et ta oli tulija ära tundnud. Tema näoilme oli ikka veel valvsalt vali ja hääl 
ähvardav: 

«Kes te olete? Mis on lahti?» 

«See olen ju mina! Kas sa, Tarass, tõesti ei tunne ära? Tere õhtust.» Alles pärast seda 
halastas Vološenko ja otsustas Aljona ära tunda. 

«Ah see olete teie, Aljonake!» Ta suunas valgusevihu maha, tundes rõõmu sellest, et 
keset sünget ja ebfclõbusat ööd oli viimaks leidunud hea ettekääne naljatamiseks, hinge 
kergendamiseks. «Kahju küll, ei tundnud kohe ära. Vaatasin ja mõtlesin, mis nägemus on 
ometi kerkinud minu silme ette sellel üksinduse ööl. Oleks nagu Aljonakese moodi. Aga 
kui on tema, meie tagasihoidlik naisenatuke, siis miks ta äkki nii võimu täis on? «See 
olen ju mina! ...» Hm! Nii sa ju ütlesid, Aljonake. Sa ära pane mulle sulaselget tõtt 
pahaks, aga .mulle tundus, et sinu hääl oleks nagu juba ammugi mulle südamesse 
pugenud, nagu oleks see päeval ja öösel mu kõrvus kajanud, laskmata magada, süüa ja 
juma-lavalgust jiäha.» 

Aljona naeris. Ta tundis hästi Vološenko iseloomu: tema ei halasta ei sõbrale ega 
vaenlasele, alati naerab nende üle, kui aga tillukesegi ettekäände leiab. Kui ta peaks 
tulekahju kustutama, siis leiaks ta ka seal kindlasti juhust, et kasutada lõbusat sõna, nalja 
või nöökamist. Aljona tõmbus tõsiseks ja vehkis käega Vološenko silme ees: 

«Lõpeta oma lobisemine, Tarass! Praegu pole selleks aega. Kas Smoljartšuk on 
kordonis?» 

«Palun teid, kodanik, valige sõnu. «Tarass»! Mis Tarass ma teile olen, kui viibin 
teenistuskohuste täitmisel!» Ta lõi järsult kannad kokku, tõstis käe kõrva äärde: «Lubage 
ennast teile kogu suuruses esitleda: kordoni korrapidaja reamees Vološenko!» 

«Oled lobamokk, aga mitte kellegi korrapidaja!» 

«Tõsi,» nõustus Vološenko ootamatult ja südamlikult naeratades. «Ma tervitan karmi 
seltsimehelikku kriitikat.» Ja lisas siis juba teise, tõsisema, asjalikuma tooniga: «Nii et 
tunned mehe vastu huvi? Smoljartšuk on sinu õnneks veel siin, kordonis. Kas kutsun ta 
siia?» 

«Kutsu. Aga rutem!» 

«Kas juhtus midagi?» 

«No muidugi. Kas sina siis ei tea?» Aljona pöördus näoga sinnapoole, kus Karpaadid 
järsult madaldusid ja kus taevast lõhestasid pikad, mägiojadena looklevad välgud. 
«Uputus. Tisza tuli üle kallaste.» 

«Ahnii!... Sõidad päästetöödele? Mobiliseeriti appi? Tahad mehega hüvasti jätta? 
Kohe, Aljonake, kutsun sinu Andrei.» 

Elektrilambiga vehkides lõi Vološenko värava kinni. Teiselt poolt kõrget planku kostis 
kontsade kopsimist vastu kiviplaate, siis järgnes vaikus. Oli nii vaikne, et Aljona kuulis 
selgesti, kuidas mägedes kohisesid ebatavaliselt veerohked ojad, kuidas puuladvad 
kaeblikult metsikus tuules oigasid, kuidas vihmaojad trummeldasid vastu kordonika- 
sarmu plekk-katust, kuidas kõmises kauge kõu all tasandikul. Ja äkki kadusid kõik — nii 
mägiojad, kõu, metsakohin ja vihm — kadusid jäljetult. Aljona ei kuulnud enam midagi. 
Kõike lämmatas uus kaja, mis kostis kordoni õuelt. Rautatud kontsad loendasid ülikiiresti 
kiviplaate — üks, kaks... viis... kümme... Aljona hing jäi kinni, ta huultele tekkis 
naeratus. Rautatud kontsad kopsisid üha kiiremini. Aljona ei suutnud enam paigal püsida. 


Unustanud kõik maailmas ja tundes ainult Andrei lähenemist, sööstis ta talle vastu. Värav 
avanes ja selle avasse 

kerkis taevafoonile, mida valgustasid ähvardavad välgud, Andrei Smoljartšuk. Ta oli 
nii tõtanud, et unustas mantli õlgadele heitmata ja mütsi pähe panemata. Andrei jäi 
väravale seisma — pikk, laiade õlgadega, vihmapärlid juuksekiharatel, tõmmu nägu, 
võimas rind, millel välkude valgel helkisid ordenid ja medalid — ta oli ärevil. Andrei 
vaatas teraselt naisele otsa: ta püüdis arvata näo järgi, mis oli juhtunud. Volo-šenko 
polnud talle öelnud, millest oli tingitud Aljona ootamatu ilmumine kordonisse sellel 
südaöisel tunnil. 

Aljona vaatas nagu võlutuna mehele otsa. Möödub aasta, kümme, kolmkümmend 
aastat, möödub kogu elu oma suurte rõõmudega, kuid ometi ei unune kunagi just see 
Andrei, nagu ta näeb teda praegusel hetkel. 

«Aljonake! .. .» Andrei astus väravast välja, sirutas käed ja haaras naise libedatest 
märgadest õlgadest kinni. «Mis on? Kas kodus juhtus midagi?» 

«Ei midagi, Andrei, ausõna — mitte midagi!» lausus Aljona tulise rutuga. Kui mehe 
käed enam ta õlgu ei pigistanud, lisas Aljona naeratades: «Aga sina oled, nagu näha, 
aravõitu! Seda ma poleks uskunud! Mina arvasin, et piirivalvur peab olema valmis 
igasugusteks juhtumiteks. » 

«Olen piirivalvur siin, piiril, aga kodus.. . kodus olen ma lihtne surelik,» tahtis 
Smoljartšuk Aljonale vastata. Kuid ta ei öelnud midagi, ei suutnud ennast koguda. Olles 
tumm hämmeldusest ja rõõmust, et oli ilmaaegu ärritunud, vaatas ta naist vaikides, 
imetles teda. Andrei ei näinud Aljona nägu, kuid ta aimas, tundis, et naine naeratab, et 
tema silmad on tulvil hellust. Käed, mida ta hoidis oma peos, olid talumatult tulised. 

Tugevast tuulest kantud vihm peksis Smoljartšukile näkku, kastis tema tumedaid 
juuksekiharaid, niisutas rinda. Kuid Andrei ei märganud midagi. Aljona võttis mantli, lõi 
selle laiali ning kattis sellega mehe nagu suur lind oma tiivaga. Andrei aga tõmbas kohe 
rohkem kui pool mantlit eneselt ära ja laotas selle Aljona kohale. Hoolimata tunnimehest, 
kes seisis siinsamas väraval, kallistas ta naist ja suudles kuumalt, nagu oleksid nad pärast 
pikka lahusolekut kokku saanud. Tegelikult aga polnud nad lahus olnud rohkem kui neli- 
viis tundi. 

«Mis oli, Aljonake? Kas hakkasid igatsema? Tulid vaatama?» 

Aljona vaatas tunnimehele, lükkas mehe enesest eemale ja kostis halastamatu pilkega: 
«Kas sa näe, missugune mees! Ära arva, et ma sinu kordonisse niisuguse vihmaga 
niisama jooksin! Tulin vaid erandjuhul... hüvasti jätma.» Ta puhkes naerma, surus mehe 

käed kokku ja liibus näoga vastu ta rinda: ära ometi usu mu sõnu! 

Andrei siiski uskus. 

«Hüvasti jätma?» Ta hääl kajas vaikselt, peaaegu ehmunult. «Nojaa. Rajoonikomitee 
mobiliseeris mind. Sõidan päästetöödele. Tasandikul on uputus. Näed, auto ootab 
mind.» 

Alles nüüd märkas Smoljartšuk naise selja taga hiiglaautot ja tai- 

pas, miks Aljona oli nii hilisel tunnil siia tulnud. Ometi ei tahtnud ta kohe leppida 
sellega, et Aljona jätab tema maha. «Kellega sa sõidad?» küsis ta hämmeldunult. 

«Nendega. .. oma brigaadiga.» Aljona pöördus auto poole ja viitas peaga presendiga 
kaetud koormakastile. «Meid on neliteist inimest. Mind määrati brigadiriks.» 


«Ja mida sa seal tegema hakkad?» jätkas Andrei. «Kus sa peavarju saad? Ja üldse, 
kuidas siis nii? Mulle ei öeldud midagi, ei hoiatatud...» 

Kõik need küsimused, mis olid naiivsed kogenud Andrei Smol-jartšuki kohta, ei 
pannud Aljonat imestama. Vastupidi — need tundusid talle seaduspärastena, need tegid 
rõõmu, tõstsid teda tema enda silmis, Aljona tundis, kui tugevasti mees teda armastab, 
kuidas ta kardab isegi kõige lühemat lahusolekut. 

Aljona hakkas vallatult naerma: 

«Ära muretse, Andrei! Tulen tagasi täpselt samasugusena kui lahkun. Nägemiseni!» 
«Oota, Aljonake!» 

Andrei hoidis naise käsi ikka tugevasti peos. Ta tahtis, nagu Aljona tundis, midagi 
väga tähtsat öelda. Aljona ootas kannatamatult neid sõnu, Andrei aga viivitas, vaikis. Nii 
nad seisid mantli all pidevalt kallavas vihmas ja surusid märgi nägusid vastamisi. Mõelda 
ainult — tervelt nädala või isegi kaks nädalat ei saa nad teineteist näha! Aasta või viie 
pärast tuleb lahkumist võib-olla sagedamini ja pikemaks ajaks ette, kuid ikkagi on see 
kergemini talutav kui nüüd, esimest korda. Raske oli lahkuda just praegu, kui oli jõutud 
teineteisele lõplikult hinge vaadata, kui olid maha hõõrutud teravad nurgad, kui olid sile- 
daks hõõrutud kõik karedad ja krõbedad laigud iseloomudes. 

--. Vihm muutus tugevamaks. Seal, kaugel tasandikul, kus märatses kallastest 
väljatunginud Tisza, ei vaibunud kõu ja sähvisid eredad välgud. Auto presentkatuselt 
voolasid alla mustad nired. Autojuht lülitas sisse ja kustutas jälle pooltuled, käivitas 
mootori, lülis siis selle jälle välja — ent Smoljartšuk ja Aljona jätsid ikka veel hüvasti. 

«Aljonake, ma hakkan kangesti sinu järele igatsema! Tule ruttu tagasi,» ütles Andrei. 

Värav paukus ja nähtavale ilmus Vološenko, latern käes ja lai mantel õlgadel. 

«Ah teie ikka veel jätate muudkui hüvasti?» 

Aljona hakkas naerma, surus käed vastu mehe rinda ja püüdis ennast vabastada. 
Andrei aga ei lasknud teda lahti, vaid sosistas: «Vaata siis ette!» 

Vološenko suunas valgusvihu otse vanemale: 

«Seltsimees abikaasa, olge suuremeelne ja laske oma naisuke lahti, või muidu — näete 
ju ise, et hingetu autogi hakkab juba kannatamatusest ja vihast urisema.» 

Lõpuks sai Aljona Smoljartšuki embusest vabaks, jooksis auto juurde ja vehkis 
mantliga. 

«Nägemiseni, Andrei!» hüüdis ta auto astmelauale hüpates. 

Autojuht ei oodanud enam, kuni Aljona ta kõrval istet võtab, laskis siduripedaali üles, 
andis gaasi ning auto hakkas järsult nagu peru hobune eemalduma kordonist, lõhestades 
pimedust kahe kiirtemõõgaga. Smoljartšuk, Vološenko ja tunnimees vaatasid vaikides 
eemalduva auto signaaltulele ja kõik nad mõtlesid vist midagi niisugust, mida pole või- 
malik sõnades väljendada. 

«Oh! ...» hüüatas Vološenko. 

Ta lükkas mütsi silmadele, sügas kukalt, ohkas ja astus kordoni poole. 

Ka Smoljartšuk hakkas astuma. 

Tunnimees aga kõndis ümber kordoni, tuli väravale tagasi ja jäi uuesti seisma. Ta 
silmitses paika, kus alles äsja olid seisnud Smoljartšuk ja Aljona, naeratas ning liikus 
edasi... 


Seitse päeva ja ööd võitlesid inimesed Tiszaga. Vihmavaling lakkas äkki kaheksandal 
päeval. Selleks ajaks oli mägedes kogu lumi sulanud. Karpaadid juba mustasid ja 
haljendasid kevadises päikeses, mis paistis ja soojendas nii, nagu poleks midagi juhtunud. 
Koidust ehani ei olnud selgel taeval pilveraasugi. Tisza vood taltusid, muutusid 
heledamaks ja läksid jälle oma sängi tagasi. Iga tunniga kahanesid mägiojad. Tasastel 
kohtadel hakkasid paistma kivirahnud, mida vesi oli kandnud siia Ver-hoviina 
kaljulõhedest. Kaldaäärsed põllud, aiad, teed ja külatänavad olid kaetud jõeklibuga nagu 
rahega. Üle Tisza kulgevate sildade raud-võrede küljes tolknesid valgeks uhutud juurtega 
puud: pajud, paplid, õunapuud, pirnipuud, sarapuud. 

Kui palju kahju oleks teinud meeletu Tisza veelgi, kui inimesed poleks teda 
tõkestanud! 

Niipea kui päästetööd olid lõpetatud, komandeeris Aljona brigaadi tagasi. Päev pärast 
seda, kui ta oli päästetööde peastaabile oma tööst aru andnud, asus ta ka ise koduteele. Ta 
sai juhuslikult möödasõitvale masinale. 

Unustamatud olid Taga-Karpaatia teed neil päevil! Kolonn kolonni järel venisid autod 
nagu kured kevadel kodu poole, naaberoblastitesse: Lvovi ja Ternopoli, Drogobõtši ja 
Stanislavi, Tšernovtsõ ja Kišinjovi oblastisse. Roomasid mööda hästi töötanud 
ekskavaatorid valgete roomikute läikides, hoides taeva poole oma kaelu 
kolmekantmeetriliste koppadega. Nad olid teinud tubli töö. Kui neid poleks olnud, siis ei 
oleks nii ruttu suudetud püstitada tammi Tiszat tõkestama. Võimsad amfiibautod, mida 
juhtisid sõdurid, liikusid mööda Taga-Karpaatia teid oma tugeva, khakivärvi soomuse 
läikides. Kui palju inimelusid olid nad päästnud! Üksteise järel venisid mööda 
vaalakujulised pontoonid, laotud veotraktorite järelvankritele. Tohutu hulk inimesi, 
masinaid ja kariloomi oli liikunud üle nende nii hapratena näivate pontoonkehade. 
Lauludega suus ja labidatega õlal lahkusid Tisza kallastelt jalaväelaste ja sapööride 
pataljonid. Nad olid võitnud raske lahingu! 

Lugematud polgud vabatahtlikke kõigist Taga-Karpaatia linnadest, 

Lähis-Karpaatidest, Ukraina ida- ja edelaoblastitest sõitsid tagasi kodudesse, viies 
kaasa tugevnenud usu seüesse, et vennastunud inimesed on. võitmatud, et nad võivad 
korda saata imesid, mis pole omaette elavatele inimestele kättesaadavad. 

Auto, millega Aljona kodu poole sõitis, oli raske kolmetunnine maas-tikumasin kümne 
massiivse sakilise rattaga, taraanpuhvriga, võretatud laternatega, kimbukene esimesi 
lumelilli oli kinnitatud külgkronsteini külge ümmarguse vaatepeegli kõrvale. See oli 
ähvardavalt mürisev metsaveomasin, mille eest hoidusid kõrvale kõik vastutulevad autod. 
Aljona oli peatunud, tõstnud käe ühel Viloki linna tänavaristil. 

«Kuhu te sõidate, seltsimees autojuht?» küsis Aljona lahkelt ja pisut meelitavalt, 
pidades lugu inimesest, kellele oli antud õnnelik juhus toimetada teda paari-kolme 
tunniga koju. 

Juht ei vastanud kohe. Ta võttis sigareti, mudis seda õlist määrdunud sõrmedega, 
klõpsutas tulemasinaga ja puhus suitsu suust. Alles pärast seda pööras ta pea Aljona 
poole, vaatas kissis, naervate, väga noorte ja väga tumedate, peaaegu mustlasesilmadega 
Aljonale otsa ning päris omakorda: 

«Aga kuhu te soovite sõita, seltsimees reisija?» 

«Javorisse. On meil üks tee?» 


«Üks tee,» vastas autojuot. «Istuge peale. Olge nii lahked. Muuseas, meil oleks olnud 
üks tee ka sel juhul, kui te oleksite tahtnud sõita kas või Kuu või Marsi peale,» lisas ta 
lõbusas kiirkõnes ja lükkas ukse lahti. 

Autojuhi viimased sõnad kõigutasid Aljona kindlat otsust jõuda koju võimalikult 
kiiremini. Ta tõmbus tõsiseks, kortsutas kulmu ja taandus autost teeveerele. Ei, Aljonal 
pole ühist teed niivõrd armastusväärse autojuhiga. Las ta sõidab üksi — tema aga ootab 
teist mööduvat masinat. 

Samal ajal aga pühkis autojuht, kes nagu ei märganudki reisijas toimunud muudatust, 
vedrudest muhklikku istet tolmust ja jätkas: 

«Igal inimesel on teiega üks tee, seltsimees päästja. Te ju võitlesite uputusega, 
päästsite uppujaid ja kannatajaid. Kas pole tõsi?» 

Kõike seda öeldes vaatas autojuht nii hea pilguga Aljonale otsa, naeratas nii 
sõbralikult, et Aljonal hakkas piinlik ning ta tõttas oma süüd leevendama: vastas 
autojuhile lahke, meeldiva naeratusega. 

«Kalamees tunneb kalameest juba kaugelt. Ka teie olete päästja? Kas ma ei räägi 
õigust?» 

«Tabasite märki. Tuhat ükssada inimest vedasin ma uputusrajoonist ohutusse paika. 
Tuhat ükssada südant peavad mind meeles kogu eluaja hea sõnaga, soovivad mulle tervist 
ja õnne. Istuge juba rutem peale, ärge aega viitke!» lõpetas juht võimuka häälega. 

Aljona asus julgesti kabiini autojuhi kõrvale. 

«Suur tänu teile! Kui te teaksite, kuidas ma koju kiirustan!» 

«Veel pole mingit põhjust tänada, seltsimees... ei tea, kuidas teid kutsuda. Tee on meil 
pikk: võin toimetada teid kohale elusa ja tervena, 

võin ka vastu oma tahtmist, ilma igasuguse tagamõtteta teid põrgu ajada.» 

«Teie aga katsuge sõita oma tahtmise järgi, ilma mingite juhuslikkusteta. Kas võib 
nii?» 

«Mis seal ikka, peab katsuma.» Juht lükkas mütsi silmadele ja noogutas energiliselt 
lõuaga: «Hea küll, viin teid kohale nagu oleksite mu lihane ema või... mõrsja. Kuidas te 
käsete ennast nimetada?» 

«Aljona. . . Aljona Ivanovna Smoljartšuk. Aga teie. . . kuidas teie nimi on?» 

«Väga rõõmustav tuttavaks saada, Aljona Ivanovna. Minu nimi on. ..» Juht vaikis ja 
muigas. «Hüüdke mind kas või Potiks, kuid ärge ainult ahju pistke.» 

Aljona puhkes naerma. Liigne naer oli talle juba vanaks patuks. Niipea kui ta kuulis 
vähegi naljakat sõna, niipea kui mõni kodukootud artist tegi naljaka grimassi, pahvatas 
Aljona südamest ja kestvalt naerma. Sellest tema kergest naerust tekkis sageli 
igasuguseid arusaamatusi. Kes Aljonat vähe tundis või nägi teda esmakordselt, kukkus 
alati sisse, pidades teda kergemeelseks itsitajaks, kellel puudub tõsidus ja uhkus, mis nii 
paljude meeste meelest on tütarlastele ja naistele suureks vooruseks. Lihtsameelse 
naerulagistajaga on kõik lubatud! Ent niipea kui Aljona lühinägelikud vestluskaaslased 
püüdsid oma veendumusi praktikas realiseerida, said nad niivõrd purustava vastulöögi, et 
pidid veel kaua aega hämmeldunult naeratama ja pead vangutama: «Kuidas ma võisin 
ometi nii suuresti eksida? Esimesest pilgust paistis ta ju nii kättesaadavana.» Taolised 
arusaamatused olid ka Aljonale vastumeelsed. Seda enam, et ta pidas alati nende 
arusaamatuste puhul süüdlaseks iseennast. Kui ta oleks kohe tõsisem olnud, kui ta poleks 
naeru lagistanud iga lõbusa tühiasja üle, poleks kindlasti kellelgi pähe tulnud talle ligi 


tikkuda. Aljona oli korduvalt andnud enesele sõna olla vähetuntud inimeste — eriti 
meeste — juuresolekul külmalt tõsine, kuid ta oli seda sõna harva pidada suutnud. 

Autojuht imetles oma reisijat ja lausus: 

«Teil on ohtlik naer, Aljona Ivanovna. Niisugusest naerust unistavad inimesed, kes 
ihaldavad armastust. Näiteks minusugused.» 

Aljona polnud oodanud, et tema teekaaslane võib nii sõnaohter olla. Autojuhi suurtes 
mustades silmades, mida piirasid kaunid tihedad ripsmed ja lopsakad kulmud, sädeles 
uuriv mõistus ja suur uudishimu. Kuigi mehe nägu oli tolmunud, mootoriõlist 
määrdunud, unetutest öödest kurnatud, habemesse kasvanud — oli see siiski kaunis. 
Tema välisilmes hakkas kõigepealt silma korralikkus. Müts oli tal vana, õline, koledasti 
õieli sirmiga, mis oli nagu varese nokk, kuid juuksed, selle all olid puhtad ja hoolikalt 
kammitud. Kitsas kulunud pintsak ja ruuduline flanellsärk pinguli laiade õlgade ümber, 
kuid see-eest paistis pealissärgi kulunud varrukast tükike puhast trikoopesu. Määrdunud 
käed käsitsevad rooli enesekindlalt ja oskuslikult, vahetavad vilunult käike, kuid 
peopesades pole märgata rakkusid, ja küüned on tal korralikult lõigatud. 

Kõike seda nägi Aljona tänu oma harjumusele uurida inimesi, märgata neis midagi 
niisugust, mida teSed pahatihti silmapaari vahele jätavad. 

Autojuht sulges silmad ja raputas kurva ilmega oma kaunist pead: 

«Oh häda! Mina pole veel jõudnud, vaatamata oma aastatele, mida on kogunud juba 
üle kolmekümne, tunda saada armuõnne, seepärast ma kardangi teie naeru, Aljona 
Ivanovna.» Ta võttis taskust paki «Ver-hoviinat» ja haaras huultega sealt sigareti. Selle 
põlema läitnud, uuris ta karmilt silmanurgast oma teekaaslast: «Kui vana te olete?» 

«Kakskümmend kolm on juba täis.» 

«Aga kas armastusest ka unistate?» 

Aljona vastas, et tal pole enam vajadust unistada, kuna ta juba armastab. Armastab 
oma meest. Autojuhti see ei kurvastanud, ta ei kaotanud Aljona vastu oma endist huvi. 

«Ah niiviisi! Tähendab, et teie, Aljona Ivanovna, olete juba abielus naine!» lausus ta 
tehtud naljatava pettumusega. «Kui ma oleksin teadnud seda kurba fakti enne, siis ma 
poleks teid enda kõrvale võtnudki.» 

«Ma võin teie vea kohe ära parandada. Peatage masin.» 

Autojuht heitis käega: 

«Aeg on raha. Peatus läheb kalliks maksma. Istuge pealegi, kuigi olete juba mehel. 
Tähendab, et tõttate oma mehe juurde? Kas te juba kaua lahus olete?» 

Autojuhi silme ette kerkis Aljona seitse sõrme — viis vasaku käe oma ja kaks 
paremast. 

«Seitse kuud?» 

Aljona raputas pead. 

«Seitse nädalat?» 

«Seitse päeva ja ööd!» puhkes Aljona naerma. 

«Ohoo, terve nädal kohe! Kuidas küll mees teid nii kauaks ära laskis?» 

«Kuidas ta keelata sai!» muigas Aljona. 

Autojuht laskis rooli käest, hakkas mõlema käega Aljona poole vehkima ja tegi 
niisuguse grimassi, nagu oleks ta mingit mürkmõrudat rohtu võtnud: 


«Ei, Aljona, ma ei kadesta sinu meest! Ta ei valinud enesele naist minu maitse järgi. 
Tead, missugusest abikaasast mina unistan? Kui ma näiteks ütlen: «Marusja, läheme või 
ei lähe täna kinno?», siis peab tema vastama: «Nii nagu sina tahad, kallis.» Kui ma 
teinekord küsin temalt: «Marusja, kas ma võin täna üksi kinno minna?», siis peab tema 
jällegi ilma silmi suureks ajamata vastama: «Nii nagu sina tahad, kallis.»» 

«Seepärast te siiamaale armastusest ainult unistategi!» 

Aljona puhkes naerma — ja jälle paistis ta nii hõlpsasti kättesaadavana, vähe 
mõtlevana, lihtsameelsena. 

Autojuht imetles teda juba julgelt ja mõtles, kas suudelda kõrval istuvat kaunitari kohe 
või pärast, kui teel tuleb parem paik. 

Aljona taipas seda, jäi tõsiseks ja tõmbus kabiininurka. Ta näole ilmus võimalikult 
karmim ilme. 

Aljona võte ei saavutanud vajalikku mõju. Autojuht muigas. «Teeb vigureid,» arvas ta. 
«Kruvib enese hinda üles. Mis siis, eks meie ka oska vigurdada.» Ta nihkus Aljonast 
eemale, suunas pilgu teele ja ei tahtnud enam midagi muud näha. Ta nägu võttis solvunult 
üleoleva, pilkavalt põlgliku ilme. 

See mask autojuhi näol oli Aljonale täiesti meele järgi. Pikkamööda muutus ta 
rahulikumaks ning vaatas järjest lahkema pilguga läbi akna, tasase maa viimastele 
kilomeetritele. Varsti, seal, selle hiiglasuure punase keemiatehase korpuse taga, teisel 
pool raudteesilda, mis üle Tisza viib, algabki Aljona kodupaik — kallis Javori ümbrus. 

Mõnda aega sõideti vaikides piki õunapuudega palistatud teed. Oli näha kaugele ette, 
oma tubli kaks kilomeetrit. Aljona nõjatus seljatoele ja nautis täit vaimset rahu, ammugi 
puuduvat puhkust. Ta naeratas mõtteis. Paari tunni pärast on ta viimaks kodus, kallistab 
isa ja suudleb Andreid. Kuidas nad mõlemad tema üle rõõmu tunnevad ja hüüavad ühest 
suust: «Aljona on tagasi!» Andrei surub ta pea oma suurte tugevate käte vahele, suudleb 
huultele, tõstab jõuliselt maast lahti, viskab õhku, püüab kinni ja surub rinna vastu. 

«Kas tusk hakkab vaevama, noorik?» küsis autojuht hooletult. 

Ta oli juba tüdinud vaikimisest ja ootamisest. 

Aljona rebis end vastu tahtmist oma mõtetest lahti, vaatas tehtult unise pilguga 
sohvrile otsa ning lausus venitades, nagu unega võideldes: 

«Tahan magada. Juba nädal otsa pole saanud inimese moodi magada.» 

Mõne sekundi pärast laskis ta pea longu, sulges silmad ja teeskles tukkumist. 
Tegelikult oli ta aga ärkvel, valvel: pilukil laugude vahelt jälgis ta teraselt oma ohtlikku 
ja pealetükkivat teekaaslast. 

Sõideti kilomeetrit viis. Autojuht ei andnud oma kätele voli, käitus rahulikult ja 
viisakalt. Siis aga polnud tal enam hoopiski mahti õrnusteks: siis juhtus midagi niisugust, 
mis hajutas kohe kõik naiselikud hirmud ja Aljona «sõjakavalused». 

Auto sõitis piki kitsast nõgu, õigemini piki avarat orgu, piki Tisza kallast, vastu selle 
voolu, otse mööda riigipiiri — siruta käsi välja ja võidki katsuda kerge pilliroo pügatud 
värsi, mis tähistasid keelatud piiritsooni. 

Väikese asustatud punkti taga pöördus piir järsult, Tiszale täisnurga all mägedesse ja 
läks Poloniinidele, hakkas looki ema mööda Karpaa-tide kõrgemaid harju. Siin, 
piiritsoonist väljumisel asus kontrollpunkt. Kõik Taga-Karpaadi autojuhid, kes teadsid 
selle olemasolust* vähendasid juba kaugelt kiirust ega oodanud, kuni tõkkepuu tee 
sulgeb. 


Metsaveoauto tormas täie kiirusega külast välja ja kihutas edasi, kuigi kontrollpunktini 
oli jäänud vaevalt paarsada meetrit. Üles lastud valtapuu juures seisev militsionäär vaatas 
erutunult lähenevat autot. 

Taibates, et see ei mõtlegi peatuda, tõmbas ta nöörist ja sulges tee massiivse vöödilise 
puuga. 

Oodates auto järsku pidurdamist surus Aljona jalad vastu puust vaheseina, mis eraldas 
mootorit juhikabiinist, ja vaatas samal hetkel instinktiivselt oma tihedate ripsmete vahelt 
juhile otsa. Mehe nägu ei väljendanud enam heatahtlikkust, ei lahkust ega üleolevat 
pilget. See oli kohutav: kramplikult vappuvatele põskedele olid tekkinud valged nagu 
soolakad laigud, alahuul hammaste vahele surutud, silmis tige otsustavus. Aljonat 
hämmastas niisugune muudatus tema teekaaslasega. Millest see tingitud oli? Hetke pärast 
tuli tal veel rohkemgi hämmastuda. Ta nägi, kuidas sohvri parem käsi vajus hoogsalt 
pintsaku taskusse ja tõmbas sealt pooleldi välja suure musta püstoli, sakilise viltu hoidva 
pidemega. «Mis ta teeb? Milleks?» mõtles Aljona. Ja samas jõudis ta teadvuseni selle 
autojuhi enesekaitseabinõu salajane mõte. Ainult see inimene, kel pole südametunnistus 
puhas, kes on võõras, vaenlane, on valmis tapma igaüht, kes tema teele ette juhtub, ainult 
see võib nii instinktiivselt kaotada enesekontrolli ja haarata relva järele. 

Autojuht lükkas püstoli tagasi, võttis käe taskust, heitis häiritud pilgu tukkumist 
teeskleva longus peaga Aljona poole ja vajutas järsult pidurile. Militsionäär ei oodanud, 
kuni auto peatub, viipas millegipärast käega ja kisendas: 

«Tundsin juba ära! Lase edasi!» 

Aljona tahtis kisendada: «Oodake!», tahtis karata kabiinist välja, kuid militsionäär 
laskis juba puu üles ja auto sööstis edasi. Lisades kiirust kihutas ta piki Tisza kallast. 
«Mis nüüd teha?» mõtles Aljona endiselt kinnisilmi palavikulisi mõtteid. Eespool, 
Verhoviinas, mägiteedel pole enam ei piirivalve ega miilitsa poste. Keegi ei peata enam 
autot. Aga mis siis, kui... 

Aljona piilus ettevaatlikult poolsuletud laugude vahelt autojuhi pisut avali 
pintsakutaskut, sihtis ja arvestas, kas poleks võimalik võtta sealt relva ära nii, et sohver 
seda ei märkaks. Ei, ei saa: ta tunneks kohe, kui käsi taskusse läheks. Mida siis teha? 
Tuleb kuidagi ta tähelepanu kõrvale juhtida, kasutada juhust, tõmmata püstol taskust ja 
kohe, ilma jututa, ilma mingi hoiatuseta tulistada. 

Ainult nii. Kui Aljona seda ei tee, kui tal pole julgust tulistada, siis teeb seda autojuht 
ise, kui püstoli ta käest ära võtab. Jah, see mees ei põrka millegi ees tagasi. «Ma tulistan,» 
otsustas Aljona. 

Aljona nihutas ennast ettevaatlikult, sentimeetri haaval juhile lähemale. Juht aga ei 
märganud midagi, ta silmitses hoolega teed. Aljona kallutas ennast vaikselt justkui unes 
tema poole. Kui ta oli juba peaaegu mehe vastu vajunud, kui ta oli juba valmis taskust 
püstolit haarama, surus tugev käsi ta õlga ja kostis pilkav hääl: 

«Lõhud nina ära, Aljona Ivanovna. Ärka üles!» 

Aljona oli sunnitud ennast sirgu ajama, pead raputama ja lahkelt naeratama. Nüüd oli 
talle jäänud vaid üks relv — kavalus. 

«Vabandage. Pakkuge sigaretti, seltsimees Potike, muidu jään jälle tukkuma.» 

Aljona närveeris niivõrd, et isegi sigaret, mille lõhnagi ta ei võinud taluda, ei kutsunud 
esile vastikustunnet. Kui juba teeselda, siis teha seda lõpuni! Aljona pahvis mehiselt 


suitsu ja jälgis läbi halli pilvekese oma teekaaslast. Kuid sellestki tundus Aljonale vähe, 
et uinutada mehe valvsust. 

«Sulle, Aljona, sobib sigaret,» tähendas sohver. «Kas juba ammu suitsetad?» 

«Sellest ajast peale, kui mehele läksin. Mees õpetas.» 

«Kas ta sind viina võtma ka õpetas?» 

Jälestades endamisi seda, kuidas ta ennast laimab, kostis Aljona: «Viinavõtmise 
Õppisin juba ammugi enne meheleminekut selgeks.» 

«Võib-olla teeksime ühe napsi? Mul on kaasas.» 

«Ei, küll ma vastu pean. Kodus on parem juua. Sõidame meile, võin seal kostitada.» 

Aljona plaan oli lihtne: meelitada Potike oma majja, kasutada juhust ja kutsuda 
piirivalvurid kohale. 

Hakkas juba pimenema, kui kohmakas veoauto roomas ettevaatlikult, et mitte ümber 
ajada ja lõhkuda viletsat tara, läbi kitsa värava ning sõitis oma võimsa mootoriga 
summutatult urisedes metsavahi õuele. 

Aljona isa seisis maja puutrepil, käed vana nahkjopi taskutes, ja popsis oma söestunud 
piipu, millest ta kunagi ei lahkunud. Sünge nõutusega vaatas ta ootamatut ja soovimatut 
külalist. Kuid nähes juhikabiinist väljahüpanud Aljonat, muutus ta kohe lõbusamaks ja 
elavamaks. Ta tõstis oma rohelise pleekinud kübara kõrgele pea kohale, naeratas ja tõttas 
tütrele vastu. 

Isa kaelustades jõudis Aljona talle sosistada kaks sõna: «Teata kordonisse.» Isa ei 
taibanud, mida tütar ütles. Kuid Aljona pilk hoiatas teda ja ta ei hakanud pärima. Aljona 
aga ei julgenud riskida ning ei öelnud enam midagi. Ta ootas sobivamat hetke. 

Kannatus on vapra ja valvsa inimese üks tähtsamaid omadusi. Aljona ei olnud õppinud 
valvsust, vaprust ega kannatust raamatute järgi, mitte kogenud inimeste jutustuste järgi, 
kes olid tegutsenud kuskil kaugemal, eemal. Elu piiril, igapäevane läbikäimine 
piirivalvuritega ning lõpuks see tähtis asjaolu, et temast oli saanud Andrei Smoljartšuki 
naine — too aga oli kinni pidanud ja kahjutuks teinud nelikümmend piiririkku-jat —, 
kõik see oli vorminud temast kartmatu piirisõduri, kes kindlalt kaitses kordoni tagalat ja 
selle lähiseid. 

«Sa ei magagi veel, taat? Imelik,» hüüatas Aljona naerdes. Siis pöördus ta autojuhi 
poole, kes seisis temast paari sammu kaugusel, ja ütles: «See on... see on. ..» peatus ja 
naeratas kavalalt, «minu sõber ja seltsimees. Hüüa teda Potikeseks, aga ära ainult ahju 
pista.» 

Potike ulatas metsavahile käe ja tutvustas ennast: 

«Kozlovski. Tolle kuulsa laulja vend, lellepoeg ega isegi kaugelt sugulane ma küll 
pole. Lihtsalt niisama. .. Kozlovski.» 

Ivan Vassiljevitš surus külalise kätt ning viis ta peremehe rõõmsa 

lahkusega majja, osutas esikus seisvale pesukausile, ulatas seebi ja 
räti: 

«Peske ennast. Meie tütrega vaatame niikaua midagi toidupoolist lauale. Kas jääte 
meile öömajale?» 

«Meile, taat, meile!» kostis Aljona hääl. «Sina mine magama, küll ma toiduga ise 
hakkama saan. Ei, oota: mine keldrisse ja too kruusike mullust veini.» 

«Hea küll, ma lähen.» 


Ivan Vassiljevitš valas kaussi vett, heitis külalise õlgadele punaste kukkedega 
väljaõmmeldud käteräti ning eemaldus kiirustamata, sammudes oma kulunud saabastega 
mööda kuivanud ja kriuksuvaid põrandalaudu. 

Kõrvaltoas ootas teda Aljona — silmad suured, kahvatu ja resoluutne: 

«Taat, see on vaenlane. Relvastatud. Hoiata Andreid.» 

.. . Vanamees käitus Laekaga lihtsalt ja loomulikult. Ei pilgu, liigutuste ega häälega, 
—ei millegagi reetnud ta oma sügavat rahutust, mille oli esile kutsunud «Aljona sõbra» 
ootamatu ja veider ilmumine. Ometi jälgis Laegas hoolega metsavahti, kui too esikusse 
läks. Kas vanamees o,n ikka tõepoolest nii heasüdamlik? Kas ta läheb keldrisse või 
hoopis mujale? 

Laegas, kes ei usaldanud kedagi, kes kartis kõiki, kes oli alati valmis nägema kõige 
südamlikumaski inimeses oma surmavaenlast, kes tundis ennast Nõukogudemaal 
võõrana, seesama Laegas ei saanud jätta pinevat valvelolekut ka siin, kus teda nii lahkesti 
vastu võeti. Niipea kui uks metsniku järel sulgus, kargas Laegas käratult selle juurde ja 
jäi kuulama. Kuid isegi tema terav, hästi treenitud kõrv ei tabanud Aljona sõnu, mis olid 
lausutud «piirivalvuri sosinaga». Laegas ei kuulnud midagi, kuid ta sattus ometi ärevusse. 
Milleks sosistamine? Mida Aljona isale ütles? Ega ta ometi vanameest miiltsa või 
piirivalvurite järele saatnud? 

Laegas kobas taskus püstolit ja lõi ukse lahti. Kuid isa ja tütar seisid juba rahulikult 
keset tuba, laotasid suurt laudlina ning valmistusid kauda katma. «Ptüi, lollpea! Jooksed 
hirmu pärast peaga ahju,» muigas Laegas endamisi ja tõmbas käe taskust välja. 

«Tänan,» ütles ta valjusti, «sain hoopis värskemaks! Taadike, kuhu siis vein jääb?» 

«Küll ma lähen!» 

Ivan Vassiljevitš võttis laterna, süütas küünla ja astus raugaliku sammuga ukse poole. 
Laegas pahvis sigaretti, vaatas naeratades õhetavat Aljonat, kes koduselt taldrikute, 
klaasidega puhvetkapi ja laua vahel askeldas. Kuid võõra tähelepanu ei viibinud toas, 
vaid seal, metsavahi juures. Näe, vanamees läheb oma kulunud saabastega üle esiku, 
nüüd hakkab ta aeglaselt, ettevaatlikult, aste astmelt mööda puutreppi alla minema. 
Laegas pidas vaikselt, Aljonale märkamatult, hinge kinni. Näib, et kõik on korras. Kui 
vanamees oleks piirivalvurite juurde tõtanud, ega ta siis poleks niiviisi liikunud! 

«On teie kelder kaugel?» küsis ta igaks juhuks, et lõplikult rahuneda. 

«Õuel. Mis siis?» Aljona vaatas lõbusa etteheitega külalisele otsa: «Kas janu on nii 
piinav? Seltsimees Kozlovski, ega te juhuslikult ei armasta kuivatatud kala?» küsis ta 
äkki tõsiseks muutudes. 

«Armastan küll, kui ainult on.» 

«On! Toon kohe.» 

Aljona süütas küünla ja astus seda enese ees hoides kergel sammul, ilma tagasi 
vaatamata üle toa ukse poole. 

Laegas muutus jälle valvsaks. Ei, ta ei lase seda mustasilmset kaunitari sammugi 
enesest eemale. Kuigi ta on pealt näha lihtsameelne, aga kes teab, mis tal peas võib olla! 

«Kuhu lähed, Aljonuška?» 

«Kala tooma.» 

«Kus see sul on?» 

Aljona tõstis silmad lae poole: 

«Teisel korrusel.» 


«Ma tulen kaasa!» Ta võttis küünla, varjas leeki käega ja astus Aljona järele. 

Nad tõusid mööda kitsast ja nagisevat treppi teisele korrusele, läbisid tillukese koidori 
ning astusid avarasse mansardruumi, mille madala klaasukse taga nööril, tähistaeva 
taustal rippusid kuivatatud latikad. 

«Mis see siis on?» imestas külaline valjusti ja silmitses mansardruumi. «Kuhu ma 
sattunud olen?» 

«Arvake ära! Te ei oska iialgi arvata.» 

Aljona avas rõdu ukse ja võttis kaks suurt kala. 

Külaline aga uuris samal ajal küünalt pea kohal hoides mansardruumi. Suure osa 
sellest võttis enda alla höövelpink, millel -vedelesid puulõikamise ja 
puusepainstrumendid. Tühjal seinal rippus kaks trembiitat. Need olid juba nii ammu 
tehtud, nii kaua inimesi teeninud, et olid juba tuhmunud. See polnud vanadusenõrkuse 
tumedus, vaid aastate vääristav pitser. Töökojas oli veel palju igasuguseid asju. Siin 
parandas Ivan Vassiljevitš ümbruskonna jahimeeste püsse, laadis padruneid, tegi haavleid 
ja kuule, mis võisid jalust maha rabada vana metssea ja karu. Siin valmistas elatanud 
metsavaht kuivanud puidust õllekanne, laekaid, kellavutlareid, jändas päevad ja ööd 
pillidega: valmistas karjasetrembiitasid, andis nendele nii tugeva heli, mis võis mägesid 
vapustada. Kogu Taga-Karpaatias polnud paremat trembiita-meistrit kui Ivan Vassiljevitš 
Dudar. Ükski karjus ei söandanud kinnitada, et ta oskab puhuda trembiitat paremini või 
sama hästi kui Ivan Vassiljevitš. Juba üle neljakümne aasta puhus oma pilli 
trembiitameis-ter, ja ta puhus alati üht ja sedasama meloodiat — päikeselist, lõbusat, 
pidulikku viisi, mis kõlab kord aastas, kordumatu «kevade tähistamise» ajal, millal algab 
minek mägiaasadele, päevil, millal verhoviin-lased riietuvad oma parimatesse rõivastesse 
ning ajavad alpiaasadele maržinat — lambaid, lehmi, kitsi, varssu. 

Ja ka oma tütart Aljonat oli Ivan Vassiljevita õpetanud puhuma trembiital ainult seda 
üht laulu, mis ülistab kevadet. 

«Noh, kas arvasite ära?» Aljona tuli mansardruumi tagasi, kuid jättis rõduukse lahti. 

«Arvasin küll. Su isa meisterdab trembiitasid.» 

«Õigus. Ta on nende peale osav. Tema pillid on imehead! Kuulake!» 

Ja Aljona võttis kähku seinalt ühe trembiita, heitis selle välgukii-rusega huultele ja 
pasundas läbi avatud rõduukse tähistaeva poole, nii et Laegas ei jõudnud kättki liigutada 
ega sõnagi lausuda. 

Silmad kinni, puhudes kuidas ta noored kopsud võtsid, kutsus Aljona appi 
piirivalvureid, kõiki vapraid verhoviinlasi ja kõigepealt oma meest Andrei Smoljartšukki. 
Juba esimestel kooselu päevadel, kui Andrei oli öösiti kordonisse läinud, oli ta Aljonale 
ütelnud: «Mulle ei meeldi sinu metsatare — see seisab siin liiga üksikuna...» Aljona oli 
talle naljatades vastanud: «Ma kutsun sind trembiitaga appi, kui mul täbarasti peaks 
minema.» Andrei oli sellest lubadusest kohe rõõmuga kinni haaranud: «Õigus! Kui 
midagi peaks juhtuma, siis pasunda, nagu jaksad!» 

Ja nüüd Aljona pasundaski. Välgust tabatud puust valmistatud trembiita üürgas 
valjemini kui kunagi enne. Tema kaja tungis kõigisse Javori mägedesse, orgudesse ja 
ojakäärudesse, kõigisse metsaraidurite onnidesse. Akende ja rõduukse klaasid klirisesid. 
Rauast tööriist höövelpingil hakkas vibreerima. Vesi kopsikus lõi virvendama. Helid 
veeresid üle palkseinte, üle nulgudest põrandalaudade. Laeka põsed hakkasid värisema, ta 
silmaterad lausa paisusid ja paisusid. 


«Mis sa teed... mis sa...» kisendas Laegas kogeldes, hirmust moonutatud näoga, haaras 
trembiitast kinni ja rebis selle Aljona huultelt. Ta käsi vajus pintsaku taskusse, surus 
püstolipära ning oli valmis vajutama päästikule, kihutama kõik üheksa kuuli noore naise 
ihhu. 

Kui Aljona poleks sel hetkel muretult ja lihtsameelselt naeratanud, kui ta poleks 
sasinud Laeka juukseid, siis poleks ta enam ilmavalgust näinud. 

«Miks sa nii ära ehmatasid, seltsimees Kozlovski?» imestas Aljona siiralt. 

«Ega ma ei ehmatanud, ma niisama. .. Põrutasid mu kurdiks. ..» Laegas võttis 
värisevate kätega sigareti ja süütas selle küünlaleegis põlema. «Sa ajasid ju terve 
Verhoviina üles.» 

«Ära karda, verhoviinlased oskavad raskesti magada. Lähme.» 

Nad laskusid trepist alla — Aljona ees, võõras küünlaga kannul. Tulid tagasi tuppa, 
kus oli laud õhtueineks kaetud. Taldrikud, klaasid, kahvlid, noad, suupisted olid kohal, 
aga veini polnud ikka veel. 

«Kuhu siis isa jäi?» Laegas vaatas varjamatu kahtlustusega perenaisele otsa. 
«Tõepoolest, kuhu ta jäi? Ma kohe vaatan...» Aljona astus kiiresti. . . vast ehk liiga 
kiiresti ukse poole. Kannatus, mis oli Aljonat nii truult ja kaua teeninud, oli ta nüüd äkki 

maha jätnud. 

«Seis!» käsutas Laegas. 

Aljona ei peatunud ega vaadanud tagasi. Ta hakkas jooksma. Lae- 

gas kargas talle järele. Aljona mõistis, et vaenlane haarab kohe temast kinni, rebib 
pikali, tallab maha ja kägistab ära. Paistab, et Aljonal pole enam mingit pääsu. Siiski on! 
Seal ta on — kohmakas, nagu kivist tahutud igivana tammetool. Aljona kargas selle 
juurde ja paiskas pöörase jõuga, mida tal varem kunagi polnud esinenud, tooli vaenlasele 
jalgu. Laegas jäi õige üürikeseks hetkeks selle ootamatu takistuse taha takerduma. 
Aljonale oli sellest küllalt, ta jõudis esikusse karata ja söösta välisukse juurde. Laegas 
jooksis talle järele, virutas raske taburetiga — mööda — ja tulistas. Aljona aga lausa 
lendas edasi. Ukse tõukas ta õlaga lahti, kargas trepile ning kadus üle käsipuu. 

Kodune Verhoviina pind oli Aljona jalge all, kodune Karpaatide taevas säras oma 
õhtuste tähtedega tema pea kohal, tihe mägede hämarus varjas teda, paks mets kutsus 
enda poole, tõotades talle kindlat kaitset oma hea hiiglatiiva all. 

Mõne minuti pärast sööstis Smoljartšuk metsavahi maja poole. Teda saatsid Tjulpanov 
ja Sangar. 


KAHEKÜMNE KOLMAS PEATÜKK 


Sangar suunati Kozlovski verivärsketele jälgedele. Koer jooksis metsa, läbis 
suurema metsalangu mäenõlval, tegi siksakke jõekese paremal kaldal võsas ning jõudis 
autoteele, mida mööda metsaveo-masinad transporteerisid pöögi- ja männipalke. Siin 
hakkas koer teeservade vahet jooksma ja niutsuma: jäljed olid kadunud! 

Piirivalvurid otsisid igaks juhuks ümbruse läbi, kuid jälgi leidmata jooksid nad mööda 
sillutatud teed, mis kulges kitsa ribana otse kividest tulvil vahutava mägij õekese kaldal 
allapoole. «Auto!» hüüdis Tjulpanov seisma jäädes. 


Tõepoolest — autolaternate valgus libises üle puulatvade ning hakkas kostma järsust 
tõusust üles roniva metsaveomasina summutatud mootorimüra.. Peagi venis käänaku 
tagant välja tömbininaline veoauto valge pühvli kujutusega kapotiküljel. 

Smoljartšuk tõstis käe. Auto peatus. 

«Seltsimees autojuht, kas teile tuli vastu mõni metsaveomasin?» 

Autojuht lükkas kabiiniukse lahti, võttis sigaretipaki ja naeratas: 

«Tere päevast, seltsimees vanem! Kas ei tunne ära või? Olete mind alati nimepidi 
hüüdnud, aga nüüd ...» 

«Tere, seltsimees Šuba,» vastas Smoljartšuk raskesti hinge tagasi tõmmates. Tal 
polnud mahti autojuhi naeratusele reageerida. «Ma küsin: kas tuli mõni auto vastu?» 

Autojuht tõmbus kohe tõsiseks — taipas ilmselt, et vanemal pole aega juttu puhuda. 

«Tuli küll. Minust sõitis mööda Mikola Vassilko masinal, mille number oli 10-12. 
Tühjalt, ilma palkideta, järelvankriga.» 

«Üksi ?> 

«Ei, tal oli keegi kõrval.» 

«Oli see mees? Tuttav või võõras?» 

«Mees. Vist uus metsapunkti tehnik. Võib-olla ka, et mõni teine, pead ei julge anda.» 

«Pöörake masin ringi! Rutem!» käsutas Smoljartšuk. «Kihutame järele!» 

«Kuulen, seltsimees vanem,» vastas tedretähniline ja tulipunaste juustega autojuht. 
«Istuge peale!» 

Šuba pööras masina ringi ja kihutas täie kiirusega mäest alla. 

Tee jõudis varsti kitsast mäekurust välja ja hargnes. Üks haru pöördus vasakule, 
Poddubjesse ja sealt edasi saeveskisse; teine haru läks Kureaasale, kõrvalisse rajooni. 
Autojuht juhtis masina Poddubje poole. 

«Seis!» sõnas Smoljartšuk. 

Šuba peatus. 

«Miks te vasakule pöörasite?» küsis vanem. 

«Kuhu siis ikka? Vassilko sõitis saeveskisse. Teist teed tal ju pole.» «Aga tema 
kaaslasel? Sellel on palju teid.. .» 

Vanem tuli kabiinist välja ja uuris teede hargnemiskohta. Kureaasa tee oli halvasti 
sissesõidetud, pehme, hiljutisest vihmast tekkinud lõikudest kaetud. Smoljartšuk tegi 
kerge vaevaga kindlaks kahekordsete rattakummide jälgede järgi, et siit oli mõne minuti 
eest läbi sõitnud metsaveomasin ühes järelvankriga. 

«Sõidame paremale!» ütles Smoljartšuk kabiini ronides. 

Šuba masin hakkas järskudel kurvidel mürisema. Mööda vilksatasid teeäärsed puud, 
rippuvad kaljud, kord ühe, kord teise mäe nõlvad. Kurv järgnes kurvile. Kastis istet 
võtnud Tjulpanov viskus ühest servast teise. 

Smoljartšuk hoidis ühe käega kinni tugirauast armatuurlaua küljes, teisega aga surus 
Sangari enese vastu. Nagu inimesedki, oli koer erutatud. 

Šuba ja Smoljartšuk vaatasid valvsalt ja vaikides teele. Järjekordse kurvi tagant ilmus 
nähtavale vastusõitev auto. Käsku ootamata peatas Šuba oma masina. Ka vastutulija 
peatus. Smoljartšuk ronis kabiinist välja ja küsis: «Kust te tulete?» «Verhoviinast, 
seltsimees vanem.» «Tuli teile auto vastu?» «Üks tuli, kui teid mitte arvestada.» 
«Metsaveomasin?» 

«Jah. Keegi hullumeelne. Kihutas, nagu oleks ta ketist lahti lastud.» 

«Järelvankriga?» 


«Just nii.» 

«Kas kabiinis istus kaks meest?» 

«Ei. Ainult autojuht.» 

«On see tõsi? Ega te ei eksi?» 

«Ega ma pime ole, seltsimees vanem. Nägin kõike selgesti nagu praegu teidki.» 

«Oli see autojuht teile tuttav?» 

«Ei, võõras. Auto oli siinne, aga juht võõras.» 

«Halli sonimütsiga? Must pintsak? Kael rätikuga kinni seotud?» küsis Šuba. 

«Oli nagu sedamoodi.» 

«Aga kuhu jäi Vassilko? Mis temaga juhtus?» 

«Laseme edasi!» käsutas Smoljartšuk. 

Ja jälle hakkab Šuba raske masin undama. Laskumine jätkus. Tee kulges piki kitsast 
karniisi, otse kuristiku serval. 

Ees käänaku taga oli mingi takistus. Šuba pidurdas järsult. Smoljartšuk lõi peaga vastu 
tuuleklaasi. Ootamatust tõukest veeres Tjulpa-nov üle kastipõranda. 

Masina kaitseraua ees oli põiki üle tee asetatud järelvanker numbriga 10-12. 

Šuba ja piirivalvurid lükkasid selle kraavi ja kihutasid edasi. Peagi lõppes langus. Tee 
lõikus järsu tõusuga kitsasse ja hämarasse kaljulõhesse. Selle põhjal voolas tormitsev 
mägioja. 

Pisut kõrgemal, hiiglasuurtest kivikamakatest rajatud tammil läikisid kitsarööpmelise 
raudtee sagedasest kasutamisest läikivad reisid. Autotee kulges veel kõrgemalt, piki 
kaljust karniisi. Kaljulõhe seinad olid järsud, ähvardavad, sammaldunud rahnudega, 
mustade põlenud kändudega. 

Laegas tajus, et teda jälitatakse ning ta tahtis piirivalvureid üle trumbata. Auto kiirust 
vähendamata avas ta kabiini ukse, tõmbas käsi-gaasi hoova viimase võimaluseni välja ja 
kargas maha. Auto liikus mõne hetke otse. Ent tee tegi järsu käänaku vasakule. Auto 
esimesed rattad pöörlesid inertsi tõttu õhus ning siis vajus masina esiots järsult alla. Auto 
tegi uperpalli ja lendas mürinal kuristikku. 

Laegas pistis jooksu, kuid mitte edasi, vaid tagasi. Saja meetri pärast pöördus ta 
vasakule ja kadus tihedasse võssa. Temast mööda kihutas auto piirivalvuritega. 

Nähes kuristikus purustatud autot peatas Šuba oma masina ning Smoljartšuk ja 
Tjulpanov sööstsid kohe alla. Teravad kaljuservad, linnusõnnikuga kaetud kaljunukid, 
ajast ja tuulest lihvitud graniitsein, sammaldunud kivid ja lõpuks kuristiku põhi. Siin 
kitsarööpmelise raudtee tammi jalamil suitsesid metsaveomasina moonutatud jäänused. 

Lähedalt kostis väikese veduri läbilõikav signaalvile. Käänaku tagant ilmus nähtavale 
väike, mõnest platvormist koosnev palgirong. Ühel platvormil oli palkide vahel peidus 
raskesti hingeldav Laegas, peos laskevalmis püstol. Oma peidukohast nägi ta, kuidas 
piirivalvurid ja koer laskusid alla mööda kuristiku järsku nõlva, ning ohkas kergendatult. 

Ratastega lõbusalt kolksudes laskus rong kuristiku põhja mööda allapoole. Ees hakkas 
paistma väike asula. 

Samal ajal seisid sünged ja kurjad piirivalvurid autojäänuste juures. 

«Ümbrus tuleb kohe läbi otsida,» käsutas Smoljartšuk. 

Sangar sai kätte jäljed, mida piiririkkuja oli jätnud üles, kuristiku servale, ja juhtis 
vanema mööda teed tagasi, siis läbi mäenõlval kas- 

vava võsa ja tõi kitsarööpmelise raudtee äärde. Siin hakkas koer ühes paigas ringi 
keerutama. 

«Jäljed on kadunud,» kuulutas Smoljartšuk. «Piiririkkuja sõitis rongiga edasi.» 

Ja jälle kihutas Šuba veomasin kuristike kohal maanteel. Smoljartšuk istus kabiinis. 
Tjulpanov seisis üleval kastis. Tuul peksis talle näkku, surus pisarad silmist välja. 
Tjulpanov aga talus seda mehiselt ning vaatas otse ette teele. 

Kitsarööpmeline tee lõppes kuristikust välja. Äsja mägedest laskunud rong seisis 
metsalao estakaadi all. Pidurite krigisedes peatus veoauto piirivalvuritega. Smoljartšuk 
sööstis koeraga jälgi otsima... 


Laegas oli veendunud, et ta on lõplikult tagaajajate käest pääsenud.. Ta sammus 
rahulikult piki asula elava liiklusega tänavat. Tihe inimvool kandis teda turuväravate 
poole. 

Pidupäevaturg oli rahvarohke, kirev ja kärarikas. Siin oli nii verho-viinlasi oma 
maalilistes rõivastes kui ka tagasihoidlikult riietatud oru-elanikke, kes müüsid oma 
juurvilja ja puuvilja, siin olid mustlastest plekissepad, samuti viinamarjakasvatajad- 
veinimeistrid, kes asusid eraldi reas oma veinipudelite ja -ankrutega. Laegas sammus läbi 
turu-rahva. Ta peatus ühe müügiputka ees, milles elatanud verhoviinlane — metsaraidur 
või endine lambur — ja alaealine tüdruk, vist tema lapselaps, kauplesid 
käsitööesemetega: nikerdatud puunõudega, tikanditega” kodukootud kaleviga, Taga- 
Karpaadi mägilastele omaste riietusesemetega, sulgedega kaunistatud kübaratega. 

«Hei, peremees!» hüüdis Laegas müüjale. «Anna mulle, näe, see pihtkasukas ja 
peiukübar. Rutem! Mul pole aega!» Ta pilgutas silma ja naeratas: «Sõidan ühele 
emandale kosja. . .» 

Laegas tõmbas kasukvesti selga, võttis taskust raha ja heitis letile. Saanud raha tagasi, 
tegi ta kähku minekut, pistis sonimütsi kasukvesti hõlma alla ja kadus turuliste hulka. 

Verhoviina esemetega kauplev vanamees saatis ostjat tähelepaneliku pilguga. 

«Jätan su natukeseks üksi, Maria,» ütles ta tütarlapsele, «tulen varsti tagasi.» 

Rahvamurrust läbi tungides liikus ta kahtlase ostja kannul, laskmata teda silmist. Kuid 
lähemale ta ka ei läinud. Ta nägi, kuidas too kahtlane mees ostis pruugitud jalgratta, siis 
korvi, kinnitas selle pakiraami külge ning sõitis turult Rahhovi poole. 


Sangar juhtis Smoljartšuki ja Tjulpanovi läbi linna turuväravate poole. Piirivalvurid ja 
koer rajasid endile kerge vaevaga teed läbi turu-rahva. 

Piirivalvureid nähes tõttas käsitööesemetega kauplev vanamees nende juurde. 

«Kas te otsite kedagi?» küsis ta. 

«Mis siis?» vastas Smoljartšuk ebamääraselt. 

«Halli sonimütsiga, musta pintsakuga meest? Kael kinni seotud.» «Kus te niisugust 
nägite?» 

«Ostis minu käest rohelise kaabu, kasukvesti ja sõitis jalgrattaga selles suunas.» 
Vanamees viitas käega kirdesse, Rahhovi maanteele. «Sellest ei ole isegi poolt tundi 
möödas.» 

Linnast väljuv tee oli peaaegu täis tuubitud turult tagasipöörduvatest 
tagakarpaatlastest. Terve rida oli jalgrattureid. Veokid. Autod. Jalakäijad. Sellesse summa 


oligi Laegas sukeldunud. Ta sõitis jalgrattal ega eraldunud üldse üldisest massist. Korvi 
kohendades ja tagasi vaadates märkas ta lähedal veoautot piirivalvuritega. 

Šuba masin liikus aeglaselt. Smoljartšuk silmitses tähelepanelikult vasakul teeveerel 
liikuvaid inimesi. Tjulpanov kontrollis paremat poolt. Šuba keerutas pead küll siia ja 
sinna, laskmata silmist ühtegi inimest, kõigile vaatas ta näkku. Auto sõitis üle silla 
väikese jõe kohal ja eemaldus. 

Laegas oli varjul sama silla all, millest piirivalvurid just praegu üle sõitsid. Ta istus 
raudbetoonist tugisamba varjus ja teeskles, et peseb oma tolmunud jalgratast. Siis ronis ta 
jälle maanteele ja sõitis tagasi linna suunas. Siis aga pöördus ta ühele kõrvalisele 
külavaheteele. Kiirust vähendamata sotis ta üle raudtee ja kadus järsu tõusu taha kitsal 
kivisel mägiteel. Ülesõidukohta valvav raudteelane saatis jalgratturit ükskõikse pilguga. 

Piirivalvurid pöördusid samuti tagasi. Sõitnud viis kilomeetrit, ilma et oleks leitud 
rohelise kübaraga jalgratturit, taipas Smoljartšuk, et nad on valel teel: niivõrd lühikese 
ajaga ei võinud vaenlane kaugemale jõuda. Küllap ta valis enesele mingisuguse 
kõrvalisema tee, mitte selle väga käidava maantee. Aga millise? Mitte üks, vaid kümme 
põikteed hargnes asfalteeritud maanteelt vasakule ja paremale. Kuhu pöördus vaenlase 
agent, milline tee näis talle kõige soodsam? 

Smoljartšuk püüdis asetada ennast — nagu ta seda oli mitmel korral vaenlase vastu 
võideldes teinud — vastase olukorda. Ei, seda teed ta poleks valinud: see viib väikesesse 
asulasse, kus inimesed tunnevad üksteist hästi ja võivad kohe võõraid märgata. Ja ka see 
tee siin pole soodne: tuleb sõita üle valvatava silla. See aga siin on ahvatlev. Mõlemalt 
poolt aedadest varjatud. Ja mis peaasi — see viib raudtee juurde, kus võib rongile 
pääseda. Ega vaenlane ometi siia läinud? Jah, muidugi, ainult siia võis minna salakaval ja 
ettevaatlik luureagent. 

«Pööra paremale,» käsutas Smoljartšuk autojuhti. 

Teed uurides leidsid piirivalvurid sellel värsked jalgrartakummide jäljed. Muidugi, 
need võisid olla ka hoopis mõne teise isiku jalgratta-jäljed, nad võisid eksida, kuid 
Smoljartšuk palus siiski autojuhti edasi sõita. 

Jõuti raudteeülesõidukohani ja peatuti: valvur langetas tõkkepuu ja laskis piiri suunas 
läbi pika kaubarongi. 

Smoljartšuk ja Tjulpanov kargasid autolt maha, kükitasid ja jälgi 

sid teraselt mõlemat raudtee äärt: kas ei ilmu ehk põõsaste vahelt välja see, keda nad 
otsivad, kas ei katsu too rongile hüpata. 

Viimane vagun möödus rataste kolksudes. Raudteevalvur, kortsus raseeritud näoga 
mees, asetas kollase lipu nahast vutlarisse ja pöördus Smoljartšuki poole: 

«Ega teil tubakat rohkem ole, seltsimees?» 

Smoljartšuk pakkus raudteelasele suitsu ja küsis: 

«Ega te ei pannud tähele kedagi onu jalgrattal mööda sõitmas?» 

«Rohelise kaabuga? Kihutas sinnapoole.» Valvur näitas mägede suunas. 

Autojuht ronis masinast välja. 

«Minu pühvliga enam edasi ei pääse,» ütles ta kahetsevalt piirivalvurite poole 
pöördudes. «Teil tuleb nüüd omal kahel jalal edasi minna. Soovin teile kordaminekut!» 

«Tänan teid, seltsimees Šuba,» sõnas Smoljartšuk ja küsis valvurilt: «On teil telefon 
korras?» 

«Korras.» 


Smoljartšuk teatas kordonisse oma asukohast ja andis edasi jälitus-suuna, jättis Šubaga 
hüvasti ning suundus piki järsku ja kitsast teed mäkke. Vähem kui kilomeetri pärast 
muutus tee rajaks ja roomas veelgi järsemalt üles. Siin kadusid jalgrattajäljed. 
Smoljartšuk otsis Sangari abil läbi ümbruskonna ja leidis peagi tihnikust mahajäetud 
jalgratta ning silmas selgeid suurte ja hästi tuntud jalanõude jälgi. 

«Jäljed, Sangar, võta!» 

Sangar vedas Smoljartšuki läbi tuulemurru, piki kaljukamakaid. 

Tjulpanov, kuigi ta oli tugevasti treeninud pikamaajooksu, ei suutnud vanemaga 
sammu pidada: ta jäi üha enam maha, kuni kaotas ees-liikujad üldse silmist. 

Smoljartšuk ja Sangar jõudsid vaenlase jälgedes liikudes tiheda kuuse juurde, mis 
seisis üksikuna keset lagendikku. Koer sööstis tiheda ja tumeda puu alla ning tõusis 
tagumistele käppadele. Smoljartšuk taipas äkki, et vaenlane varjab ennast puu otsas ja on 
valmis andma jälitajale surmahoopi. Ta viskus äkki tagasi. Kuid ta ei jõudnud ära joosta, 
kõlas pauk... 

Smoljartšuk kukkus silmili, käsi välja sirutatud, nagu tahaks ta sellega vaenlasest kinni 
haarata. 

Mullused lehed ja niiske sammal, mis polnud kunagi päikesevalgust näinud, võtsid 
oma jahedasse pehmesse sängi vanema jõuetuks muutunud raske keha. Roheline sammal 
kattus piirivalvuri kuumast verest ja hakkas jahedas õhus kergelt aurama. 

Jättes enda taha laia punase vööndi, roomas Smoljartšuk mõne meetri, kaotas teadvuse 
ja tardus paigale. 

Nelikümmend korda oli vanem Smoljartšuk asunud piiririkkujate salateede 
jälitamisele, tabanud vaenlasi, jälitanud neid, kes olid püüdnud põgeneda, hävitanud 
vastuhakkajaid, alati riskinud oma eluga, kuid alati tervena, ühtegi juuksekarva 
vigastamata tagasi tulnud. Neljakümne esimesel korral aga ei olnud õnne. Ja mitte 
sellepärast, et ta 

oleks teinud jälitamisel vea. Neljaljümne esimene piiririkkuja osutus ilmselt kõige 
ohtlikumaks, kavalamaks, visamaks. 

Märgates, et teda jälitanud piirivalvur lakkas liigutamast ja oigamast, et koer on talle 
nüüd ohutu, kargas Laegas puu otsast maha, tulistas huupi koera poole ja kadus tihedasse 
metsa. Kuul ei tabanud koera. 

Sangar rebis rihma, mis oli mähitud liikumatu instruktori käe ümber, püüdles 
sinnapoole, kuhu oli kadunud vihatud mees. Koer oli nii raevunud, et suutis Smoljartšuki 
rasket keha mõne meetri võrra edasi lohistada. Rihm jäi kinni tormist mahamurtud männi 
oksa taha. Sangar tõusis tagumistele käppadele, haukus, vingus, läkastas tigedusest, kuid 
ei suutnud enam sammugi edasi pääseda. Siis jooksis ta liikumatu Smoljartšuki juurde, 
haaras hammastega pluusist kinni ja püüdis piirivalvurit maast üles tõsta. Kaua püüdis 
koer oma sõpra üles ajada. Ta rebis pluusi lõhki, kuid ei saavutanud siiski midagi. 
Raevust jõuetuks muutudes ei leidnud ta muud paremat kui asetas pea esikäppadele ja 
hakkas vinguma. 

Samal hetkel kerkis äkki koera ette Tjulpanov. Sangar kargas üles, sööstis sõdurile 
vastu rinda, limpsas keelega üle näo ja hakkas rõõmuga kiunuma. 

Tjulpanov ei pööranud koerale tähelepanu, laskus põlvele ja surus kõrva vastu 
Smoljartšuki rinda. Elus, elus! Tjulpanov tegi vanemale sideme, asetas käe pea alla ja 


tõstis ettevaatlikult üles. Smoljartšuki silmalaud avanesid õige pisut ja suuri vaevu 
liikusid ta veretud, sinised huuled: 

«Jälita!» käsutas ta vaevalt kuuldava sosinaga. 

«Aga kuidas teiega jääb?» 

«Jälita!» kordas Smoljartšuk ja sulges silmad. 

Tjulpanov võttis vanema käe otsast koera rihma ja käsutas võimukalt nagu peremees 
kunagi: «Jäljed, Sangar! Otsi!» 

Koer sööstis edasi. Tjulpanov jooksis ta kannul rihma lühendamata. Oi, nüüd ei jää ta 
isegi Sangarist maha, nüüd on tal tiivad seljas! 

Jälitusteel, kõrge metallist võretorni juures, kust algas köisraudtee, kerkisid talle ette 
kaks verhoviina metsaraidurit, kirjute lõngadega tikitud vilged kasukvestid seljas. 

«Sinna, sinna, orgu kadus see marukoer!» hüüdsid nad nagu ühest suust ja vehkisid 
metsaraidurite keppidega, millel olid metallist otsad. 

Tjulpanov küsis, kuidas see marukoer riides oli ja kas ta ammugi siit mööda lippas. 
Metsaraidurid ütlesid, et sellest on juba tükk aega möödas, vähemalt pool tundi, kui mitte 
rohkem. Riides oli silmatorkavalt: valge kasukvest ja tumedad püksid. Peas roheline 
kübar, jalas rasked paksu tallaga saapad. 

Tjulpanov vaatas alla tumedale teravate tippudega kuusemetsale, mis kattis mäe järske 
nõlvu kuni jalamini, ja oli veendunud, et praegu tormab vaenlane selles raskesti 
läbipääsetavas padrikus ning on tõenäoliselt kabuhirmus nagu tagaaetav metsloom. 

Ta oli juba jõudnud kaugele selle aja jooksul, millal Tiulpanov vanema haava sidus. 
Nüüd püüab ta pääseda taas suurele teele inimeste hulka. Ta tuleb tabada enne, kui ta 
rahva sekka jõuab 

Tjulpanov otsustas kasutada köisraudteed. Töölised aitasid tal ja Sangaril rippuvasse 
gondlisse asuda. Tjulpanov tänas metsaraidureid ja teatas, et metsalagendikul vana kuuse 
all lamab haavatud Smoljartšuk. , 

«Otsige ta üles ja abistage.» 

«Teeme kõik, ärge muretsege.» 

Rippuv gondel ujus aeglaselt terastrossi küljes õõtsudes sügava kuristiku kohal, puude 
latvade kohal. 

Poole tunni pärast peatus see tasandikul, keemiatehase metsalao estakaadi kohal. 
Tjulpanov ja Sangar ronisid gondlist välja. Mis nüüd teha? Kuidas otsida vaenlast, kui 
jälgi ei ole? 

Juba ülevalt oli Tjulpanov märganud maantee suunas silda jalakäijatele, mis kulges üle 
jõe. Vaenlane ei jää muidugi sinna metsa. Ta püüab jälle inimeste hulka linna pääseda. 
Tähendab, ta peab tingimata ületama silla. Seda pole kuidagi võimalik vältida, see on siin 
ainuke. Seal, silla juures, sünpool jõge, tulebki vaenlast oodata. 

Tjulpanov ei eksinud. 

.. . Kitsale puusillale, millel kaks inimest kõrvuti käia poleks saanud, ilmus täidlane, 
jändrik mees, hutsuuli kasukvest seljas ja kübar peas. 

Jooksnud üle silla, sööstis vaenlane kaldaäärsesse pajuvõssa, kus Tjulpanov ennast 
varjas. 

«Käed üles!» käsutas piirivalvur. 


Vaenlane tõstis käed, ent kargas samas kõrvale, hüppas jõkke ja kadus vee alla. Kiire 
voolus haaras ta kübara ja kandis allapoole. «Ei pääse sa kuhugi!» lausus Tjulpanov 
kurjalt. 

Ta võttis rihma külge kinnitatud nööri, sidus kivi sellele otsa ja viskas üles. Nöör, 
mille otsas oli kivi, keerutas ennast mitu korda ümber jämeda männioksa. Tjulpanov 
andis kaldalt tõuke ja lendas peaaegu üle jõe. Ta langes madalasse vette, selle koha 
lähedale, kust hetk hiljem vaenlane välja kerkis. 

Piirivalvurit nähes sööstis Laegas metsaga kaetud kalda poole, päästvate pajupõõsaste 
varju. 

Tjulpanov judis talle kaldal järele, sai temast pärast pöörast vastupanu jagu ja peagi 
olid vaenlase käed ja jalad kinni seotud. Tjulpanov võttis hingeldades rakettpüstoli ja 
tulistas õhku. 

Peagi kihutas mööda külavaheteed kohale veoauto piirivalvuritega — viienda kordoni 
sõdurite ja kapten Šapošnikoviga. Masin peatus jõe kaldal Tjulpanovi ees. 

Šapošnikov astus vaenlase juurde ja silmitses teda vaikselt. 

«Kus on Smoljartšuk?» küsis ta Tjulpanovi poole pöördudes. 

«Sai haavata...» 

... Vanemale oli tehtud uus side ning ta lebas kuuse all, metsarai-durite keskel. 
Ootamatult hakkas kostma koera haukumine. Smoljar- 

tšuk tundis ära Sangari hääle ja naeratas kahvatute katkihammustatud huultega. 

Tiheda kuusemetsa servale ilmusid Tjulpanov ja Šapošnikov. Smoljartšuk tõusis 
küünarnukkidele ja vaatas lähenevatele võitlussõpradele rõõmsalt otsa. 

Järgmisel päeval arutati kordonis kuni üksikasjadeni Aljona reisi koos Kozlovskiga, 
Smoljartšuki ja Tjulpanovi heitlust vaenlasega. 

Siis ristiski Vološenko Aljona Trembiitamängijaks. 

Hea on see nimi, mille annavad sulle vanemad ilmale tulles, aga tuhat korda on kallim 
see nimi, mille saad inimestelt, kellega sa koos ennastohverdavalt töötad. 


KAHEKÜMNE NELJAS PEATÜKK 


Tabatud piiririkkuja anti üle riikliku julgeoleku organ eile. Ta toodi Zubavini kabinetti 
seotud kätega, palja peaga, pealaest jalatallani märg, katkirebitud riietes, surmaheitluses 
piirivalvuritega tugevasti krii-mustatuna. 

Jah, vaenlase välimus oli hale, kuid tema silmis vaikus sünge tigedus. Ei mingit märki 
rõhutusest, hirmust ja alandlikkusest. 

Šatrov vaikis ja silmitses vihkamise ning põlgusega meest, kes oli omastanud 
Stanislavi autobaasi autojuhi dokumendid. 

«Tähtis linnuke!» muigas Zubavin. 

Kozlovski oli tapetud paari päeva eest noalöögiga rindu. Tema laip leiti metsast 
kasehalgude riidast. Mõrvarid olid niivõrd kiirustanud, et jätsid autojuhi kuuetaskusse 
kirja Kozlovski nimele, autobaasi läbipääsuloa ja hoiuraamatu. Nende dokumentide järgi 
oligi Zubavin kindlaks teinud tapetu isiku, tema elukutse ja töökoha. Seda, et 
piirivalvurid olid pärast kestvat jälitamist tabanud «autojuht Kozlovski», kuulsid Zubavin 
ja Šatrov telefoni teel kindral Gromadalt. Ja nad olid sedamaid kindlad, et toosama mees 


ongi Kozlovski tapja. Juba enne seda isikut nägemata, valmistudes temaga kohtuma, olid 
Zubavin ja Šatrov esitanud enestele rea tähtsaid küsimusi. Kes on too kurjategija, kes lõi 
noa kuni käepidemeni autojuhi rinda? Kust ta ilmus? Otsustades tema tegudeseeria järgi 
kuni pöörase vastupanuni piirivalvuritele, oli ta ilmunud lääne poolt ning tal pidi olema 
spetsiaalne salateenistusalane ettevalmistus. Kui see on nii — ja see on kahtlemata nii — 
siis kelle ülesandel ta tegutses? Ega viimaks Piison ka tema peremees ole? On tal ehk 
midagi tegemist «Mägede kevade» operatsiooniga? 

Zubavin kuulas kurjategijaid alati üle kohe pärast arreteerimist, kuni nad polnud veel 
oma uue olukorraga harjuda suutnud. Ja enamasti just see esimene ülekuulamine määras 
kindlaks kogu järgneva juurdlusprotsessi käigu. Kui praegu õnnestub kindlaks teha, et 
«Kozlovski» on saadetud Javorisse Piisoni poolt, siis on üheksa kümnendikku ülesandest 
täidetud. 

Zubavin laskis konvoeerijad peanoogutusega minema, astus arreteeritu juurde, võttis 
taskust noa ja lõikas läbi tugevad nöörid. 

«Tänan teid, major.» Horunži muigas ja hõõrus paistetanud ning siniseks tõmbunud 
käelabasid. 

Zubavin osutas toolile: 

«Istuge.» 

«Tänan veel kord.» Horunži istus. Käed põlvedel, vaatas ta pilkavate silmadega 
äraootavalt kord majorile, kord polkovnikule otsa: olen valmis ükskõik missuguse 
küsimuse peale vastama, laske aga tulla! 

Zubavin istus oma laua taha, asetas puhta paberilehe enda ette ning vaatas rahulikult 
arreteeritu varjamatult ülbesse ja vaenulikku näkku. 

«Teie nimi?» 

Horunži kõverdas huuled põlglikuks muigeks: 

«Major, kas te pole juba ometi kord tüdinud esitamast ikka üht ja sedasama küsimust 
kõigile oma klientidele?» 

«Teie nimi?» kordas Zubavin kannatlikult, häält kõrgendamata ja näoilmet muutmata. 

«Pange kirja kas või Pott, ärge ainult... surmamõistetute kambrisse saatke.» 

Zubavin vahetas Šatroviga pilgu, tõusis laua tagant ja astus otse arreteeritu ette. Kogu 
tema hinge ja mõistuse jõud olid suunatud sel hetkel sellele, et fikseerida kõige 
väiksematki muudatust Kozlovski tapja näol ja silmis. Ka Šatrov jälgis vaenlast. 

«Kuulge, Pott, ärge ilmaaegu suurustage,» lausus Zubavin. «Seinad on siin kindlad, 
paksud, meie jutuajamist ei või kuulda ei Piison ega Tšernogoorlane.» 

Horunži pikad lopsakad ripsmed värahtasid, silmaterad suurenesid. 

Zubavinile ja Šatrovile oli selge, et nende kätte oli langenud mees, kes polnud tavaline 
luuraja, vaid Arthur Crapsi ja John Fine'i usaldusmees. Ükskõik, missuguseid legende 
Pott nüüd ka välja ei mõtleks, kuidas ta ka ei puikleks — see ei aita enam teda ega tema 
kaasosalisi. Varem või hiljem, kui mitte praegu, siis nädala pärast, on ta ikkagi vastu 
seina surutud ning ta peab kõnelema tõtt. 

Zubavin tuli laua taha tagasi. 

«Kuidas siis teie õige nimi ikka on? Pott või.. . tuleb ehk õige nimi meelde?» 

Arreteeritu vaikis. Pea longus, sihtis ta lõiku, mis oli tekkinud tema märgadest riietest. 
Zubavin ootas kannatlikult ja kõpsis aegamisi sule-peaotsaga vastu lauaklaasi. Šatrov 
naeratas. 


«Mis karistus ootab inimese tapjat?» küsis Pott pead tõstmata. «Kui ma ei eksi, siis 
mahalaskmine? Te lasete mind ju maha üksnes autojuhi tapmise pärast. Mis-mõtet on 
mul olla teie ees avameelne? Ja kas laibale pole üks kama kõik, kuidas te teda hüüate, kas 
Haviks või Luigeks? Lühidalt öeldes, major ja polkovnik, ma ei vasta ühelegi teie 
küsimusele ei praegu, ei homme, ega kuu aja pärast.» Arreteeritu laskus tooli seljatoele, 
asetas käed teatraalselt rinnale risti ja sulges silmad. 

«Mis siis ikka, see on teie asi. Kuid ma olen kindel, et varsti, õige varsti loobute te 
vaikimisest. Kui te 'jubomir Krõži näete, siis tahate tingimata rääkima hakata.» 

Pott ei avanud silmi ega muutnud kivistunud liikumatut poosi. 

Šatrovile oli selge, et täna pole enam mõtet raisata aega ja energiat tolle Poti peale. Ta 
ütles: 

«Jevgeni Nikolajevitš, lõpetage ülekuulamine ja kutsuge konvoi.» 

Kui arreteeritu ära viidi, võttis Zubavin seifist toimiku pealkirjaga «Mägede kevad» ja 
küsis polkovnikule otsa vaadates, kas poleks aeg tõmmata kriips peale tervele 
kurjategijate jõugule ning muuta salajane jälitamine .avalikuks. Küsimus polnud kergete 
liigist, sellele ei saanud kohe vastata. Oli tarvis olukorda hoolikalt analüüsida. 

Zubavin ja Šatrov mõtlesid kaua. 

Jah, nüüd paistab, et terve kamp on koos, nüüd on kuni lõpuni selge osade jaotus selles 
jõugus. Resident on muidugi Ljubomir Krõž. Kõik teised on reaagendid. Kaardimoor 
Mustlasasulast, õmbleja Raudtee tänavalt ja pime kerjus on lihtsad informeerijad. 
Autojuht Stupak ja too Pott on diversandid, kes olid suunatud Suurele tunnelile. Ainult 
üks inimene selles kambas on veel selgusetu — Andrei Lõssak. Mis roll on temal 
«Mägede kevade» operatsioonis? Muidugi ei piirdu ta ainult jaamaülema abi Gorgulja 
Šantažeerimisega ja andmete kogumisega tunneli kohta. Andrei Lõssakile on antud 
kindlasti veel mingi tähtis ülesanne. Aga missugune? Otsustades selle järgi, et Andrei 
Lõssak ei tahtnud Lvovi tagasi minna, jättis pooleli vedurijuhtide kooli, otsustades selle 
järgi, kuidas ta hakkas lipitsema Olekša Sokatši ümber ning kuidas ta poetas enese 
komsomolivedurile, võis oodata, et ta kavatseb pääseda brigaadi, mis töötab välismaistel 
liinidel. Ega Krõž ei kavatse viimaks teha Lõssakist oma postipoissi, sidemeest, kes veab 
salaja üle piiri luurekeskuse direktiive ja salajasi andmeid? 

Zubavin ja Šatrov olid iga päevaga avastanud ikka enam ja enam salajasi radu, mis 
viisid «Mägede kevade» juurde, olid jõudnud üha lähemale selle «ülisalakavala» 
operatsiooni peategelaste juurde. Ja just siis, kui nad olid juba valmis sulgema 
piiramisrõngast Javori luurekeskuse ümber, juhtus midagi niisugust, mis pidi peaaegu 
hukutama nende kestva ja kannatliku töö vilja. See ei juhtunud Zubavini ega Šatrovi süü 
läbi. Süüdlaseks osutus Tarass Vološenko — viienda kordoni kokk. 

Ühel oma vabal päeval istusid Tarass Vološenko ja reamees Tjul-panov kordoniülema 
loal mootorrattale ja sõitsid Verhoviinasse, Toru-kuristikku, kus kivide vahel voolas 
läbipaistev ja tormitsev mägijõeke. See koht oli rikas forellidest. Vološenko armastas ja 
oskas püüda seda väärtuslikku ja algajale tabamatut mägijõgede elanikku. Tavaliselt tuli 
ta kordonisse tagasi ikka kaaluka hulga kitsapealiste ja tähniliste kaladega. Seekord aga 
tuli ta koju tühjade kätega. Tema kalajahu oli ootamatult häirinud möödasõitev autojuht 
Stupak. 

Stupak oli alustanud oma reisi Mustalt ojalt. Sel päeval oli ta saanud korralduse 
vedada metsa Kamenitsa jõe keskjooksule ehitatava hüdroj õu jaama ehitusplatsile, mitte 


aga laadimis jaama nagu tavaliselt. Kui autol oli männipalkide koorem peal, suundus ta 
sihtkoha poole. Ivan Dudari majast möödudes pidas ta auto kinni, jooksis hetkeks oma 
mansardtuppa, võttis voodi alt tolmunud vanad saapad, rebis lahti nahk-pinsoli, sai 
õõnsast kontsast kasseti mikrofilmiga, laadis fotoaparaadi, mis oli monteeritud portsigari 
sisse ja laskus kähku alla. Esikus märkas ta Aljonat. Aljonal oli seljas sitskleit, põll ees, 
juuksed tumeda rätiga kinni seotud. Käes oli tal sületäis kodukootud kirjusid 
põrandariideid, mida ta kavatses parajasti tolmust puhtaks kloppida. 

«Tere hommikust, Aljonake!» Stupak vehkis lahkelt kätega ja kummardas noore 
perenaise ees peaaegu põrandani. 

«Tere, tere! Miks te töö ajal kodus olete?» üllatus Aljona. 

«Sõitsin mööda ja tulin sisse sigarettide järele! Vean metsa elektrijaama juurde. Kiire 
reis.» 

«Elektrijaama juurde?» rõõmustas Aljona. «Ma tulen teiega kaasa. Tahan ehitust näha. 
Kas võib?» 

Aljona palve ei meeldinud Stupakile ja ta ei osanud seda õigel hetkel varjata, ta hilines 
sellega õige pisut. 

«Teie ei taha, et ma kaasa tulen?» kurvastas Aljona. «Hea küll, pole tarviski.» 

«Mis te räägite, Aljonake! Palun väga, sõidame. Kuid ma hoiatan ette — ma ei vastuta 
ei oma ega teie elu eest. Jaa! Hakkan kogu aja teie otsa vaatama, ei pane teed tähele ja 
võin kuristikku lennata.» 

Aljona puhkes naerma ja vehkis peast rebitud rätiga sohvri poole: 

«Mis te nüüd pilkate! Sõitke pealegi üksi.» 

«Otsustasite õieti, Aljona. Teie õrn sisemus oleks saanud tugevasti põrutada, oleksite 
ennast järskudel kurvidel ära vintsutanud. Jääge terveks!» 

Stupak kargas õue, ronis autosse ja sõitis piki Kamenitsat üles mäkke. Ta sõitis seda 
tähtsat teed esmakordselt ning silmitses ümbrust ahne uudishimuga. Maantee lookles otse 
veepiiri ääres jõe kivisel vasakpoolsel kaldal. Pisut kõrgemal, kaljusse raiutud kamiisil, 
läikisid raudtee sissesõidetud rööpad. Kui Stupakile tuli vastu sõjaväeešelon, pidas ta 
masina kinni, tuli kabiinist välja, võttis portsigari, pildistas rea pikki ja suure kandejõuga 
platvorme, millel olid hiiglasuured pre-sendiga kaetud masinad. Need võisid olla uusimad 
tankid, aatomikahurid või veel midagi niisugust, mille vastu Piison erilist huvi tundis. 

Niisuguses poosis, näoga mööduva rongi poole, portsigar käes, sigaret hambus, nägigi 
Tarass Vološenko autojuht Stupakki. Tema ja Tjul-panov istusid Kamenitsa teisel kaldal, 
võsa varjus, suure kaljurahnu -taga: nad olid maskeeritud, et kartlik forell ei märkaks neid 
läbi kristallselge vee. 

«Kas sa tunned seda nägusat noormeest?» küsis Vološenko sosinal ja müksas oma 
kaaslast küünarnukiga. 

«Miks mitte! Sinu «südamesõber», oma inimene, täitsa poiss.» «Seesama. Vaata, 
missuguse pilguga ta sihib sõjaväerongi. Nagu hüp- 

notiseerija... Ja mis tal käes läigib> Oota, Tjulpanov, anna binokkel ...» 

Stupak viskas sigareti minema, pistis portsigari tasku, kadus kabiini ja sõitis edasi. 
Metsaveomasin venis aeglaselt ja ettevaatlikult mööda järsku ja looklevat teed. 
Kamenitsa muutus üha laiemaks ja mäekuru püstloodis seinad nihkusid laiemale ning 
avasid taeva. 


Ees teekäänakul, kus jõgi voolas otse püstloodis seina all, ilmus nähtavale suur hiljuti 
ehitatud raudteesild. Mitmest kohast polnud veel jõutud ära'võtta puust vormi 
betoonsammaste ümbert. Silla juurde jõudes peatas "Stupak auto. 

Vološenko ja Tjulpanov, kes järgnesid metsaveomasinale aukartust äratavas kauguses, 
seisatasid samuti. Teeäärses võsas ennast varjates jälgisid nad «täitsa poissi». 

«Huvitav, mida ta siin teeb?» küsis Vološenko ja tõstis binokli silmade juurde. 

Stupak ronis kabiinist välja. Käes kõlkus tal tühi ämber. Ammutanud jõest vett, asetas 
ta ämbri maha, võttis portsigari, seisis näoga silla poole ja süütas tulemasinaga sigareti. 

«Pani suitsu,» ütles Vološenko binoklit langetades. 

«Ja muud midagi?» oli Tjulpanov pettunud. 

«Ei, see pole veel kõik. Kannata.» 

Stupak suitsetas mõne hetke, haaras siis ämbri, pöördus auto juurde tagasi, avas 
kapoti, võttis radiaatorilt korgi ja hakkas vett sisse valama. Kuna aga radiaator oli täis, 
siis voolas vesi kohe maha. Seda Vološenko praegu tähele panigi. 

«Kus tegijaid, seal nägijaid,» muigas ta. «Tähelepanu kõrvale juhtimiseks teeb ta tühja 
tööd. Näe, vaata.» Vološenko ulatas Tjulpanovile binokli. 

Veoauto liikus edasi. Mootorratas piirivalvuritega järgnes talle ettevaatlikult, peatudes 
kord puude varjus, kord peites ennast kaljuste kurvide taha. 

Stupak ei aimanudki, et teda jälgitakse. Muretult vilistades liikus ta edasi. 

Metsaveoauto mürises uuel sillutatud maanteel, mis oli rajatud alles hiljuti järsule 
mäenõlvale, kitsa kuristiku kohale. Lähima kurvi tagant hakkas paistma kõrge tamm, mis 
polnud veel kaotanud värske betooni värvi. Stupak vähendas kiirust, võttis portsigari ja 
hakkas suitsetama. Ta pildistas tammi, hüdrojaama ja selle lähiseid. 

Tee tõusis järsult mäkke. Stupak silmitses ümbrust sügavaima huviga, kuigi teeskles 
ükskõiksust enesekindla ja hoolimatu autojuhi poosiga. Talle oli antud käsk pildistada 
luurekeskuse tarvis hüdroelektrijaama ja selle ümbrust igas rakursis. 

Tamm piiras pikka kitsast järve, millest lõuna ja põhja pool kerkisid metsaga kaetud 
mäed. Veehoidla tumesinisel pinnal polnud vähematki kurdu. See oli nagu lihvitud 
marmor ja ulatus kaugele, kaugele Karpaatide sügavusse. Auto sõitis mõnda aega 
kunstliku mägijärve 

kaldal — masina vari libises hääletult nagu must puri põhjani läbipaistva 
viieteistkümne meetri paksuse veekihi pinnal. 

Tee hargnes kaheks: peatee läks mägedesse, harjale, harutee aga viis metsamaterjalide 
lattu. Stupak juhtis masina mahalaadimisesta-kaadi juurde. 

Neli noort laadimistöölist, kodukootud jopid seljas ja püksid jalas, parkimata nahast 
pasteldega, istusid kooritud pöögipalgil, kodust kaasa võetud toidukompsud põlvedel 
lahti, ja einetasid. 

Stupak peatas auto nende juures ja võttis sonimütsi peast: «Tervist, Karpaatide 
meremehed! Noh, kuidas uue mere kliima teile mõjub?» 

«Pole viga,» vastasid laadimistöölised. «Elame nüüd nagu kalad vees.» 

«Seda on kohe näha.» Stupak astus järve kaldale, võttis sellest peoga vett ja maitses 
huultega. «Vä-äga hea!» kähises ta tööliste poole pöördudes. «Paremat pole ma maitsnud 
ei Alpides ega Balkanil, ei Doonaul ega Berliinis. Vägev vesi! Nõukogude vesi!» 

Ta pühkis tööülikonna varrukaga huuled kuivaks, võttis portsigari ja pildistas veel 
kord, nüüd teisest, idapoolsest suunast tammi ja hüd-rojaama. 


Vološenko ja Tjulpanov olid võsas, ülemise, see tähendab peamise tee veerel ja 
jälgisid autojuhti. 

«Jälle pani suitsu!» muigas Vološenko. «Huvitav! Niipea, kui ta märkab tähtsamat 
objekti, tekib tal kohe tahtmine suitsetada. Võib-olla, seltsimees Tjulpanov, selgitaksime 
selle salapärase refleksi põhjuse teaduslikul teel?» 

«Seda võib. Ta on kindlasti spetsiaalselt dresseeritud tundma õppima tähtsamaid 
objekte.» 

«Nõus! Aga mis sa arvad sellest portsigarist? Kas sulle ei tundu, et see pole ainult 
portsigar, vaid ka fotoaparaat?» 

«Fotoaparaat?» 

«Hea oleks seda portsigari korraks oma käega katsuda, proovida tema pulssi. Kas sul, 
Tjulpanov, oleks selle vastu midagi?» 

Veomasin oli selle aja jooksul estakaadi juures koormast vabanenud ning tõusis nüüd 
aeglaselt ülespoole mööda hüdrojaama territooriumil kulgevat teed. Magistraalile jõudes 
lisas ta kiirust ning sõitis kaljusel karniisil veehoidla kohal. Stupak oli juba «Karpaadi 
mere» kauniduse suhtes ükskõikseks muutunud: ta oli teinud kõik, mis tarvis. Enesega 
rahul olles silmitses ta lõbusalt teed ja laskis vilet: «Karja hunti ei karda ma.» Möödudes 
Punasest kaljust märkas ta teel järsu kurvi taga kaht piirivalvurit, kes lükkasid mäest alla 
mootorratast, püüdes seda sõidu pealt käima ajada. Stupak pidurdas järsult. Lahkelt nae- 
ratades tuli ta kabiinist välja: 

«Tere, ühekandi mehed!» 

«Tervist,» vastas Vološenko kohmetult ja pühkis higi näolt. «Tähendab, et jälle sama 
õnnetus! Jälle su loks ei tööta?» 

«Nagu näed. Sõitsime veehoidlat imetlema, kuid ei jõudnudki kohale. Toss läks välja, 
pöörasime otsa ringi.» 

Stupak klõpsutas portsigari ja pakkus piirivalvuritele paberossi. 

Stupak viskas portsigari auto astmelauale, võttis istme alt võtmed, kruvikeeraja, 
tagavaraküünla, ja asus mootorratast parandama. 

Päikeses särav nikkelportsigar äratas Vološenkos uudishimu. Ta lähenes tasahilju, 
küljetsi, arvates, et teeb seda autojuhile märkamatult, portsigarile, võttis selle pihku ja 
hakkas palavikuliselt uurima. 

Stupak, kes vahetas parajasti mootorratta küünalt, märkas, et piirivalvur tunneb huvi 
tema portsigari vastu. See pani teda kohutavalt närveerima, kuid ta ei näidanud seda 
välja. ; 

Oma uurimistöösse süvenenud Vološenko vajutas portsigari nupule ning see klõpsus 
kõlavalt, viies pürivalvuri kohutavasse hämmeldusse. 

«Kas minu mänguasi hakkas meeldima, mis?» küsis Stupak mootorratta juurest 
eemaldudes ja muretult naeratades. 

«Jah, huvitav asjake. Mulle meeldivad sürpriisid. Ega sa seda müüa ei taha?» 

«Jäta jutt! Kas siis sõpradele müüakse? Võta niisama. Kingin muidu.» 

Vološenko vahetas vargsi Tjulpanoviga pilgu. Mõlemad olid nõutud. 

«Kingitusi ma vastu ei võta,» kostis Vološenko. «Kuid ajutiselt võib mul seda 
huvitavat riistapuud küll tarvis minna, tüdrukute ees on hea uhkustada.» 

«Tore on, — uhkusta pealegi. Võta. .. Sinu loks on nüüd korras, löö käima!» Stupak 
eemaldus mootoratta juurest ja pühkis riidelappi-desse oma õliseid käsi. 


«Võtan küll. Sa ära muretse. Toon sulle tagasi tervena ja tip-top.» Vološenko pistis 
portsigari tasku, istus mootorrattale ja lükkas jalaga starterit. Mootor hakkas kohe 
rütmiliselt tööle. «Oled sina aga, vennas, mustkunstnik! Suurim tänu sulle! Jää terveks ja 
kosu hästi. Mänguasja pärast ära aga tõepoolest muretse. Jääme siis hüvasti!» 

Vološenko viipas käega ja sõitis minema. Tjulpanov istus pagasiraa-mil ja hoidis 
seltsimehe vöörihmast kinni. 

Viieteistkümne minuti pärast, kui nad küllalt kaugele olid jõudnud, vähendas 
Vološenko kiirust, pöördus teelt kõrvale ja peatus. 

«Uurime,» ütles ta ja võttis Stupaki kingituse taskust. «Rohkem ei jõua kannatada.» 

Portsigar võeti lahti kuni viimase kruvini, kuid ei leitud seda, mida loodeti. See polnud 
fotoaparaat, vaid kõige tavalisem portsigar koos tulemasinaga. 


Stupaki taskus oli alati kaks portsigari: üks tavaline, teine aga sellesse monteeritud 
fotoaparaadiga. Taibates, et piirivalvurid tunnevad tema vastu tõsist huvi, pistis ta neile 
pihku süütu portsigari. Kas piirivalvurid loobuvad nüüd tema vastu huvi tundmast? 
Stupak oli selleks 

liiga kogenud luuraja, et ennast petta. Ei, muidugi ei loobu. Kui nad on juba kord 
hakanud teda kahtlustama, siis püüavad nad varem või hiljem tema tuumani välja jõuda. 
Asjad arenevad halvasti. Väga halvasti. Tuleb Risti hoiatada ning üle piiri jalga lasta. 

Juba sellest ajast peale, kui Stupak oli Javorisse ilmunud, oli tema järele 
organiseeritud pidev valve. Seepärast ei saanud tema kohtumine piirivalvuritega jääda 
teadmatuks Zubavinile ja Šatrovile ning see häiris neid. Nüüd polnud enam võimalik seda 
luurajat vabadusse jätta. See mees tuli arreteerida, ja võimalikult küremini. 

-.. Pigistades oma veomasinalt välja kõik, milleks see võimeline oli, laskus Stupak 
Javorisse. Linna serval, raudtee ülesõidukoha tõkkepuu ees peatati masin. Autoinspektor, 
kes dokumente kontrollis, leidis, et teekonnaleht polnud õieti vormistatud, ja palus 
autojuhti valvuriputkasse, et akti koostada. Paha aimamata astus Stupak autoinspektori 
kannul putka poole. Üle läve astudes sattus ta silm silma vastu relvastatud majoriga. 

«Olete arreteeritud,» kuulutas Zubavin. 

Juba esimesel ülekuulamisel jutustas autojuht Stupak, et ta on Dubaševitš, et ta on 
tulnud illegaalselt üle piiri, et tema on saatnud Javorisse «Lõuna» luurekeskus John Fine'i 
käealuseks, et ta oli juba Ljubomir Krõži kaudu temaga sidemesse astunud. 

Zubavin ja Šatrov otsustasid arreteerida kõik Piisoni plaani täitjad. 


KAHEKÜMNE VIIES PEATÜKK 


Pärast lõunat astus raamatukauplusse hilinenud ostja, viimane ostja sel päeval. Krõž 
tundis hästi paljusid Javori põliselanikke. Seda meest aga, kes nüüd üle kaupluse läve 
astus, nägi ta esmakordselt. Muul ajal, elavas müügituhinas, kui letiesine rahvast täis 
oleks olnud, poleks Krõž sellele inimesele erilist tähelepanu pööranudki. Nüüd aga 
silmitses ta külalist suure huviga ning hakkas isegi õhinal oletusi tegema, kes see olla 
võiks. «Õpetaja või raamatukoguhoidja,» otsustas Krõž. «Mõni endine ohvitser.» Ostja 
oli pikka kasvu, laiade õlgadega, sõjaväelise rühiga, mis torkas kohe silma, kuigi ta 
kandis erariietust. Tema heatahtlikku pehmet nägu katsid risti ja põiki tillukesed kurrud. 


Heledad silmad olid üllatavalt rahulikud, usaldavad. Nähtavasti olid need juba ammugi 
harjunud vaatama maailma muretult, lapsikult. Krõž, kes oli parajasti tegevuseta, pani 
tahtmatult tähele ka ostja suuri tugevaid käsi, pondunud jätkudega sõrmi, jämedat 
vanamoodsat sõrmust. 

Krõž kummardas aupaklikult, naeratas lahkelt ja küsis, millega ta võib kasulik olla. 

«Kas teil on müügil Bulahhovski raamat «Sissejuhatus keeleteadusesse?» Ostja hääl 
osutus ootamatult tugevaks ja nooreks. «Mul oleks tarvis esimest ja teist köidet.» 

«Jah, see mees on õpetaja!» muheles Krõž, olles rahul oma oskusega inimesi ära 
tunda. Ta vastas: 

«Olge lahked, meil on olemas mõlemad osad. Makske ära kuus üheksakümmend.» 

Kuni Krõž raamatuid paberisse pakkis, maksis külaline raha kassasse ja tuli tšekiga 
leti juurde tagasi. Ta andis Krõžile tšeki, ütles «tänan» ja lisas sosinal: «Mul on ülesanne 
Piisonilt. Tulen õhtul. Oodake.» 


Pärast tööd koju jõudes pühendas Krõž otsekohe oma šefi sellesse, mida oli sosistanud 
talle mees, kes ostis õpiku «Sissejuhatus keeleteadusesse». See teade oli Fine'ile 
ootamatu ning üllatas teda ebameeldivalt. Tšernogoorlane küsis eneselt erutatult, kes on 
too Piisoni uus saadik. Kui see on Laegas, siis miks ta tikkus äärmiselt konspireeritud 
residendi juurde, kuhu talle oli kõige karmimalt keelatud oma nina toppida? Ei, see ei ole 
Laegas. Kes siis? John Fine tundis hästi oma šefi iseloomu. Umbusklik, kahtlustav 
Piison, kes püüdis ettevõtte edu mitmekülgselt kindlustada, oli nähtavasti otsustanud 
saata Javorisse omapoolse kontrolli. «Mis siis ikka, kontrolligu, olgu nii lahke!» mõtles 
Fine tigedalt. 

Niipea kui pimedaks läks, pistis ta taskutesse kaks püstolit, taga-varapidemed, kinnitas 
vööle paar granaati, kompas särgikraesse õmmeldud ampulli, mis sisaldas momentaanselt 
mõjuvat mürki, hoiatas peremeest ning läks läbi oma salapaiga tagavaraväljapääsu kaudu 
aeda kutsumata ja ootamatut külalist vastu võtma. Kaks sammu jalgväravast kasvas tihe 
sirelipõõsas. Selle niiskete okste vahele asuski Fine varitsema. Siit võib ta hästi jälgida, 
kuidas külaline tuleb aeda, kuidas ta ligineb majale ja kuidas ta aknale koputab. Nimelt 
see «kuidas» ütlebki Fine'ile — nagu ta ise lootis — kellega tal tegemist tuleb teha. Tšer- 
nogoorlane pidas ennast ebatavaliseks luurajaks. Ta oli veendunud, et suudab taibata 
inimeste kõige salajasemaid mõtteid ja tundmusi üksnes nende välimuse ja käitumise 
järgi. Kui külaline ei ole Piisoni saadik, vaid keegi võõras isik, kui ta toob enesega 
«saba» kaasa, siis ei tabata Fine'i ootamatult — ta murrab enesele püstolitule ja 
granaatidega tee sellest rõngast läbi. 

Möödus tund, teine, kolmas — aga külalist pole kuulda ega näha. Ta ilmus peaaegu 
südaööl, kui Kaardiväe tänavale oli juba laskunud unine vaikus. Kuigi Fine oli oodanud 
teda minutist minutisse, oli ta ometi maha maganud selle hetke. Ta polnud märganud, 
kust ja kuidas võõras kohale sai. Too astus käratult jalgväravast sisse, enesekindlana, 
nagu tuleks ta oma koju. Maja poole viival kiviprügisel teel oskas võõras libiseda nii, et 
ükski kivike ei krudisenud ta jalge all, ükski oks ei liikunud ta pea kohal. Võõras jõudis 
äärmise akna juurde ja kriipis küünega klaasi. Uks avanes kohe ja öine külaline astus 
pimedasse majja. 

Fine ronis sirelipõõsast välja ja läks oma salapaiga varjatud sissepääsu poole. Mõne 
minuti pärast seisis ta raamatukogutoa valeseina taga ning asus läbi vaatepilu 
raamaturiiulis hoolikalt uurima Piisoni erakorralist saadikut. Ei, selle mehe nägu ei 
öelnud Fine'ile midagi. Ta polnud seda meest kordagi näinud ei luurekeskuse staabis ega 
ka fotodel. «Kust sa välja kukkusid?» mõtles Fine, kuulates jutuajamist Krõži ja 
tundmatu vahel. «Mis sa seni oled teinud? Kuidas sul läks korda võita umbuskliku Piisoni 
usaldust? Mis käsu sa šefilt said?» 

Öine külaline ja peremees kõnelesid vene keeles. 

«Võtke palitu ära, palun, istuge,» vadistas askeldav Krõž. «Vahest 
ehk sooviksite süüa ja juua?» . 

«Soovin küll,» naeratas külaline, millest ta kurruline nägu sedamaid noorenes. «Isegi 
väga soovin. Oleksin teile tänulik, kui te mind tublisti toidaksite ja tooksite kangemat 
kraami ka.» 

«Teen kohe kõik valmis, kohe. Palun võtke istet, puhake. Vabandage, kuidas ma 
teid...» 

«Kutšera, Stepan Stepanovitš. Oodake, Krõž, ärge veel minge. Suudan oma kümme 
minutit siiski kannatada. Istuge. Ajame juttu.» 

Krõž võttis kuulekalt istet, asetas käed põlvedele ja vaatas külalisele tähelepanelikult 
otsa. 

«Teid muidugi häirib minu ilmumine,» alustas Kutšera. «Te pole ju veel täiesti kindel, 
kellega teil tegemist on.» 

«Mis te nüüd, Stepan Stepanovitš!» 

«No-noh, ärge teeselge, seda pole tarvis.» 

Kutšera kõneles suurepäraselt vene keelt, ilma vähemagi aktsendita, pisut laulva, 
lõunamaalastele iseloomuliku tooniga. Tema hallid kitsad silmad vaatasid rahulikult 
Krõžile otsa ning ta huultel mängles tagasihoidlik, üleolevalt armulik naeratus. Samal ajal 
võtsid ta käed osavasti lahti püstolirauast väljatõmmatud padruni. Kõrvaldanud kuuli, 
võttis Kutšera nööpnõela abil padrunist välja hoolikalt kokku keeratud siid-paberi ja 
asetas selle Krõži ette: 

«See on šefi oma käega kirjutatud. Lugege.» 

Resident harutas ettevaatlikult lahti kõige kõrgema läkituse. Tiheda käekirjaga anti 
Tšernogoorlasele ja Ristile inglise keeles korraldus täita mis tahes käsk, mida annab 
«selle kirja ettenäitaja, minu erakorraline usaldusmees». Krõž luges Piisoni kirja valjusti, 
meelega valjusti, et seda kuuleks ka tema šeff, «seltsimees Tšervonjuk». 

Lugenud kirja läbi, vaatas ta uurivalt «selle kirja ettenäitajale» otsa, siis aga uuris jälle 
pabeririba oma peos. Kutšera taipas selle pilgu tähendust: 

«Mis, kas olete üllatunud? Kuidas võib niivõrd ülisalajane läkitus olla šifreerimata? 
Seda polnud tarvis, kallis Ljubomir Vassiljevitš. Tõsise ohu puhul ma oleksin tulistanud 
püstolist ja põletanud kirja koos püssirohuga. Seda esiteks. Ja teiseks — maailmas pole 
veel niisugust šifrit, mida poleks võimalik dešifreerida.» öine külaline võttis taskust 
pruuni kaamelikujutusega sigaretipaki ja hakkas suitsetama. «Noh, Lju- 

bomir Vassiljevitš, nüüd olete volikirja lugenud ja võite ka oma allüürilise 
päevavalgele tuua. Kus ta on? Kutsuge ta siia.» Krõž vaikis ja tammus ebalevalt paigal. 
«Kutsuge aga pealegi, Ljubomir, ärge häbenege.» Krõž ei liikunud. 


Toolilt tõusmata sirutas erakorraline usaldusmees käe välja ja koputas 
sõrmenukkidega vastu seina: 

«Ma ootan teid, «seltsimees Tšervonjuk», tulge välja!» 

Tarass Ševtšenko portree nihkus paremale, salauks avanes ning selle musta avausse 
ilmus Fine'i pea. Ta hüppas vaikides alla raamatukogu põrandale, tervitas 
peanoogutusega Kutšerat, astus Krõži juurde ning võttis viimase käest Piisoni kirja. 
Luges seda kaua ja tähelepanelikult. Rohkem kui luges, ta lausa uuris. Kogu selle aja 
vältel istus erakorraline usaldusmees rahulikult tugitoolis, suitsetas ja vaatas külmade, 
võimukate, pisut kissis silmadega sünget Fine'i. 

Krõž asetas raamatuid riiulilt riiulile, püüdes kõigest väest mitte reeta, et teda huvitab, 
mis saab tema peremeeste — uue ja vana šefi — kohtumisest. 

Külaline müksas Krõži küünarnukiga ja osutas tummalt sõrmega suule, liigutas 
väljendusrikkalt huuli: anna juba rutem süüa! 

Krõž taipas, et teda aetakse ära, ja tõttas minema. Kolistades köögis taldrikute ja 
klaasidega, kuulas ta valvsalt jutuajamist raamatukogus. 

«Noh, kas kõik on korras?» küsis erakorraline usaldusmees, kui Fine tõstis silmad 
Piisoni kirja kohalt. 

Fine vastas ülbelt, väljakutsuvalt: 

«Ma ei taipa, mida te mõtlete selle sõnaga «korras»?» Kutšera puhkes naerma: 

«Ei taipa? Olete aga puupea!» Ta tõusis, astus Fine'i juurde, pani viimasele sõbralikult 
käed õlale ja jätkas inglise keeles: «Ärge pahandage minu peale, sir. Ma täidan Šefi tahet 
ja oma kohust. Nii et jahtugu viha teie südames võimalikult kiiremini ning alustame 
asjalikku juttu. Andke mulle aga nüüd mu volikiri tagasi.» 

Fine kuulas Kutšerat suletud silmi ja hambad ristis. Erakorralise usaldusmehe 
hääldamise järgi püüdis ta aimata, kust too mees pärit on, missugusest Ameerika osast. 
Oleks nagu põhja poolt. 

«Palun väga, ma olen valmis. Alustage oma asjalikku juttu.» 

Fine viskas Piisoni kirja lauale ja istus tugitooli. 

«Olen Kobra,» lisas külaline vaikselt, poolsosinal, nüüd juba vene keeles, ja naeratas 
nagu oleks ta lausunud: «Olen ingel.» 

«Teie olete Kobra?!» Fine kahvatas ja põrkus tahtmatult kogu kehaga tahapoole. «Oi, 
siis on kõik selge! Küsimusi mul rohkem ei ole. Julgeolekuteenistusele6 neid ei esitata. 
Ma kuulan teid.» 

«Luban teile siiski ühe küsimuse. Küsige. Noh!» 

Fine vaikis ega tõstnud silmi vestluskaaslasele. Ta kriipis küünega laua poleeritud 
pinda. Kobra vaatas talle jultunult otsa ja ootas. Fine 

vaikis visalt. Kobra sirutas ettevaalikult käe pikast varrukast välja, vaatas kella, heitis 
siis pilgu seestpoolt luukidega suletud akendele, Tarass Sevtšenko portreele, siis uksele. 

«Isegi ühtainukest küsimust ei söanda te esitada?» küsis ta. «Hea küll, siis ma ütlen ise 
teile, mis teid kõige rohkem vaevab. Teid huvitab, millest oli tingitud minu 
komandeerimine süa?» 

Fine noogutas. 

«Vastan suurima meeleheaga. Seff pole teiega rahul, «seltsimees Tšervonjuk». Veelgi 
enam — ta on lausa raevunud.» 


6Julgeolekuteenistus — spetsiaalne organ, mis kontrollib salaja luuretöötajate tegevust. 


«Miks siis?» pomises Fine ehmunult. «Oleme seni täpselt plaani järgi tegutsenud.» 

«See ainult tundub teile nii, sir!» sähvas Kobra aupakliku mõnitamisega. 

«Miks siis ainult näib? Me jõudsime õnnelikult, ilma kaotusteta üle piiri. Me seadsime 
ennast siin sisse nii, nagu oli ette nähtud. Me tegutseme aktiivselt. Oleme peaaegu 
finišis.» 

«Just — finišis!» muigas Kobra ja vaatas jälle kella. «Kõik pole teil kaugeltki nii 
korras, nagu teile tundub, John Fine.» 

«Tasem, jumala pärast!» sisistas Tšernogoorlane ja vaatas hirmunult köögiukse poole. 
«Krõž ei tea, et ma ...» 

«Olete liiga hilja ettevaatlikuks muutunud, Fine,» jätkas Kobra häält madaldamata. 
«Mis te arvate, kas nõukogude julgeolekuorganid teavad «Mägede kevade» operatsiooni 
plaanist?» 

«Mis te räägite! Kui nad teaksid, siis me ei istuks praegu siin...» 

«Teavad, Fine! Teavad!» katkestas Kobra tema jutu. «Ja teavad rohkemgi. Major 
Zubavin teab, millal, kus ja kuidas Dubaševitš üle piiri tuli ning kus ja kuidas ta 
legaliseeriti.» 

«Ei või olla!» Fine'i kumerale laubale ilmus tihe higikord, samadele ja huultele valgus 
sinakas laibakahvatus. «Ei või olla!» kordas ta. 

Kobra jätkas häirimatult: 

«Major Zubavin teab, et Krõž on tõeline resident ja Homeros vale.» «Õudne! See on 
ju täielik läbikukkumine!» 

«Jah, see on läbikukkumine,» nõustus Kobra. «Major Zubavin teab samuti, et 
Kaardiväe tänaval, Krõži majas on neli konteinerit lõhkeainega, mis toodi süa ööl vastu 
reedet. Major Zubavin on samuti kursis sellega, et Krõži salakambris varjab ennast 
Tšernogoorlane ehk John Fine, endine «Tisza» agentuursuuna juht.» 

«Te teete nalja, Kobra!» Fine püüdis manada naeratust oma hirmust moonutatud 
näole. «Ei usu! Ei usu! Kuni tänaseni pole ma märganud vähematki tunnust, et me 
paljastatud oleksime. Ei, ei! Teete halba nalja, Kobra. Ma ei taipa, miks teil seda tarvis 
on?» 

«Küllap hiljem jõuate jõudeajal järele mõelda. Muide, vaevalt te üldse suudate seda 
taibata!» 

Fine oli niivõrd vapustatud, löödud ja rõhutud, et laskis kõrvust mööda Kobra 
viimased sõnad. Ta vaatas anuvalt erakorralisele usaldusmehele otsa ja palus kõigest 
südamest, et too kohe, sedamaid katkestaks piinamise, või... ta läheb hulluks. 

Köögist kostis lärmi, purunenud nõude klirinat. Fine võpatas. 

«Ärge Krõži pärast muretsege. Mõtelge enda peale.» Kobra tõusis aeglaselt, astus pea 
kaotanud Tšernogoorlast ainiti silmas pidades tema juurde ja asetas oma rasked kämblad 
talle õlale: «Kõik on läbi, John Fine, teie laul on lauldud!» 

Fine katsus tõusta, kuid tugevad käed haarasid tugevasti ta ümbert kinni, nii et ribid ja 
rinnakorv rägisesid. Samal hetkel nägi ta köögi lävel relvastatud mehi. Fine taipas ja 
lõpetas vastupanu. 

Kobra oli Nikita Samoilovitš Šatrov. Tõeline Kobra oli aga arreteerimata. Samal 
päeval, kui ta Javorisse jõudis, ilmus Zubavini juurde Javori võõrastemajja «Goverlo» 
habemeajaja ja teatas, et oli poole tunni eest omaenda käega püganud ja raseerinud üht 
oma vana tuttavat, tähtsat gestaapolast, keda need, kes olid tema poolt piinata saanud, 


kutsusid Mustakäe Janiks. Sõja-aastail oli see karistussalklane ja timukas tekitanud 
õudust Lvovi elanike hulgas. Vaatamata sellele, et sõjast oli juba möödunud nii palju 
aastaid, hoolimata sellest, et Jan oli muutnud oma välimust, tundis habemeajaja ta kohe 
ära. Timukat raseerides kartis ta, et too võib omakorda oma endise ohvri ära tunda. Kuid 
timukas teda ära ei tundnud. Liiga palju oli tema käe alt läbi käinud surnuks ja 
poolsurnuks piinatud inimesi. Ta ei mäletanud kõiki. 

Gestaapolane oli väljunud habemeajaja juurest, võtnud portjeelt 72. numbri võtme ja 
tõusnud liftiga kolmandale korrusele... 

Tund aega hiljem jõudsid Zubavin ja Šatrov võõrastemajja, kuid Kobrat polnud enam 
seal: ta oli jäljetult kadunud. Küllap vist taipas, et oli avastatud. Hiljem sai Šatrov 
Moskvast luureandmeid Kobra kohta. Neist andmeist selgus põhjus, miks Kobra oli 
ilmunud Javorisse, ja tema osa «Mägede kevade» operatsioonis. 

Kui Šatrov otsustas tungida Ljubomir Krõži majja Kobra sildi all, siis teadis ta ise 
väga hästi, millega riskib. Pisimgi möödalaskmine tema poolt või isegi ebatõenäoline 
võte tema rollis võis talle maksta elu. Kuid oli liialt oluline tabada Fine elusalt ja tervelt, 
ning seepärast riskiski Šatrov ilma pikema järelemõtlemiseta. 


Batura asus hommikul vara, enne seda, kui algas töö lennuväestaa-bis, oma 
kerjusepostile Kirovi ja Užgorodi tänavate nurgal. Seisnud vaikselt ja kannatlikult ära 
ettenähtud aja kastani all ja kogunud armuande tööle minevatelt ohvitseridelt, otsustas ta 
minna einetama Jakobi õllebaari. Ta pani oma vana musta kaabu pähe, ja kombates 
taskus rasket metallraha hulka, astus mööda Užgorodi tänavat. Ta ei jõudnud astuda veel 
kahtekümmend sammugi, kui talle jõudis järele suur sõiduauto. Masin peatus tema 
lähedal ja autojuhi kõrval istuv halli ülikonnaga hallipäine mees lõi autoukse lahti ning 
ütles: 

«Istuge peale, kodanik Batura, viime teid kohale.» 

«Aitäh, ma lähen jalgsi. Lähen siiasamasse.» 

«Istuge peale!» kordas mees käskivalt. 

Keegi, kes seisis kõnniteel Batura selja taga, võttis ettevaatlikult vanamehe käsivarrest 
kinni ning tõukas teda kergelt auto poole: 

«Istuge peale ja ärge janditage. Rutem!» 

Homerose süda tardus. Veel polnud keegi öelnud ühtegi kohutavat sõna, veel polnud 
keegi öelnud, et ta on arreteeritud, kuid tema juba taipas, et on sisse kukkunud. Ta süda 
hakkas iiveldama, jalad muutusid raskeks ning ei kuulanud sõna. Ta juba tahtiski autosse 
istuda, kuid ei suutnud paigast liikuda. 

«Istuge peale!» kordas Batura selja taga seisev mees poolsosinal. 

«Miks? .. . Millal?» pomises Homeros. «Ma ... Ma ...» 

«Olete arreteeritud.» 

«Arreteeritud?» imestas kerjus niivõrd siiralt, et seda oleks võinud kadestada isegi 
kõige geniaalsem näitleja. «Mille eest? Te eksite, seltsimees. Minu nimi on Batura. Ignat 
Batura. Olen pime. Kerjus.» 

«Just teid ongi meil tarvis, kodanik Batura. Istuge aga peale.» 

Batura alistus. Esmakordselt elus sõitis ta sõiduautoga ja see sõidutas teda nüüd 
vanglasse. 


Kümme minutit hiljem peatus auto Mäe tänaval. Kui mindi majja, kus Batura elas, 
asetas polkovnik Šatrov lauale orderi Batura arreteerimise kohta ning läbiotsimisloa. 

Kerjuse korterist leiti šifrid ja koodid, materjalid salakirja tarvis, 
relvi, kulda, välisraha ja suur summa nõukogude raha. ! 

«Kust te selle varanduse saite, kodanik kerjus?» küsis Šatrov muiates. 

Batura vaikis. Ta mõtles palavikuliselt, kuidas ülekuulamisel käituda, mida öelda ja 
millest vaikida. Seda, et ta teenis Piisonit, tuleb tingimata tunnistada, aga igati tuleb 
varjata, et ta oli residendiks määratud. 

Šatrov korjas kohvrisse kokku kõik, mis paljastas Batura spiooni-tegevust, lõi kaane 
kinni ja vaatas Homerosele otsa: 

«Miks te vaikite, mister resident? Kas haudute enesekaitseplaani?» 

Batura varises äkki kokku. Ta langes põlvili, surus käed rinnale risti ja hakkas 
Šatrovile pöörases kiirkõnes pihtima. Jah, ta on agent. Aga ainult agent, lihtne agent. On 
kuulanud pealt ohvitseride jutuajamisi, muud midagi. Fi, ei, ta pole residendina 
absoluutselt mitte midagi teinud. Batura vandus oma ema nimel, jumala nimel, nuttis, 
anus, palus ennast uskuda. Šatrov katkestas tema pihtimuse. See tegelane ei pakkunud 
talle erilist huvi. Homeros ei või öelda midagi rohkemat, kui ta juba ise teadis, sest Piison 
kasutas teda vaid pimeda tööriistana. 


Samal maipäeval, varahommikul, suundus Raudtee tänavale teine tõldauto, mis kuulus 
riikliku julgeoleku Javori rajooniosakonnale. 

Marta Stefanovna Lõssak oli veel voodis, kui tema majja astusid major Zubavin ning 
teda saatev operatiivtöötaja. Nende ilmumine ei kutsunud endises nunnas esile vähematki 
ärevust: mehed olid erariides. Küllap need on vist kundede abikaasad, arvas must Maria. 

«Pani Marta magab,» ütles ta. «Ta ei tõuse niipea. Tulge pärast lõunat!» 

«Meil pole pärast lõunat enam aega,» naeratas Zubavin. «Äratage oma pani Marta 
üles.» 

«Mis te räägite? Ei, seda küll ei tohi teha! Ei ärata. Hommikuti ei võta me kedagi 
vastu.» 

«Meid tuleb teil ikkagi vastu võtta. Äratage perenaine üles, või muidu teeme seda 
meie ise», ütles Zubavin pisut häält kõrgendades. 

Meeste hääled äratasid perenaise. Magamistoa uks avanes ning Marta Stefanovna ise 
kogu oma suursugususes ilmus Zubavini ette. Tema lihavatele õlgadele oli heidetud 
mustade draakonitega atlassist hommikumantel, mille alt paistis pikk pitsidega öösärk. 
Jalas olid tal lakk-nahast, kandadeta, vilttallaga toatuhvlid. Tema ülikeerulist soengut 
hoidsid koos välismaised lokirullid. Paksude põskedega tursunud nägu kotikestega silme 
all kandis endal veel öise kosmeetika jälgi. Huuled, mida palju aastaid võõbatud, olid 
praegu loomulikku värvi — tuhkjas-sinised nagu uppunul. 

«Mis lahti on, Maria?» hädaldas Marta Stefanovna unest kähiseva, rohkem mehe kui 
naise häälega. «Miks sa need inimesed sisse lasksid? Sa ju tead, et ma hakkan vastu 
võtma alles pärast lõunat? Saada panid välja ja seleta neile, et nii pole ilus ...» 

Zubavin võttis arreteerimisorderi ja seda käes hoides küsis õmblejalt väga viisakalt 
ning rahuliku häälega: 

«Teie olete Marta Stefanovna Lõssak?» 


Veenus muutus tähelepanelikumaks. 

Võõra mehe häirimatult enesekindel näoilme, tema võimukad sinisilmad tulvil 
põlgust, tema vaikne ja viisakas hääl ei ennustanud midagi head. «Vist 
rahandusinspektor?» Marta Stefanovna hakkas juba peast kalkuleerima, kui mitu tuhat 
talle see ebameeldiv visiit maksma võib minna. Kahetsevalt ohates otsustas ta helde olla. 
Paistab, et niisuguste meeste puhul koonerdada pole kasulik. 

«Jah, mina olen Marta Stefanovna Lõssak,» ütles ta ja naeratas vana harjumuse 
kohaselt koketeerivalt. «Palun, istuge. Maria, too kohvi!» 

Endine nunn lippas kohe köögiukse poole, kuid Zubavin pidas ta kinni: 

«Majast ei lubata kellelgi lahkuda enne, kuni läbiotsimine on lõpetatud.» 

«Läbiotsimine?» Marta Stefanovna ajas silmad niivõrd pärani, et näis, nagu tahaksid 
need oma orbiidist välja karata. «Minu majas läbiotsimine? Miks? Mis õigus on teil 
tungida päise päeva ajal üksiku kaitsetu naisterahva majja? Ma kaeban, ma ...» 

Zubavin asetas orderi lauale: 

«Teie olete arreteeritud, kodanik Lõssak... Seltsimees Borissov, asuge läbiotsimisele.» 

«Arreteeritud? Mina?» vingus Veenus. «Mille eest?» 

Vaadates otse õmbleja hirmust täidetud silmadesse, mida ääristasid nöörõhukeseks 
raseeritud kulmujooned, lausus Zubavin selgesti, iga sõna üksikult rõhutades: 

«Teid võetakse vastutusele kuritegeliku kaastöö pärast välisluure kasuks.» 

«Mis kurja ma olen teinud? Ärge mõelge välja! Te eksite. Olen õmbleja. Kas kuulete 
— õmbleja...» «Ja Krõži abiline,» lisas Zubavin. 

Veenus oleks pidanud pärast neid sõnu sedamaid vait jääma, kuid ta ei säästnud ometi 
oma kähiseva hääle jõudu ja jätkas visalt solvatud süütuse osa etendamist. Taolist 
silmakirjatsemist oli Zubavin juba ennegi korduvalt võinud tähele panna. Ta teadis juba 
põhjalikult Krõži tunnistuse* põhjal, millega ja kuidas see naine oli residenti abistanud. 
Major teadis ka selle naise hüüdnime, seepärast ta ei suutnud enam välja kannatada ja 
puhkes naerma: 

«Ärge kulutage ilmaaegu oma energiat, kodanik. Pange riidesse. Soovitan teile 
võimalikult tagasihoidlikum kleit selga panna,» lisas ta pilkavalt. «Vanglas ei leidu teie 
õmblejatalendi austajaid.. . Maria,» ütles Zubavin endise nunna poole pöördudes, «tooge 
oma panile üks kleit.» 

«Toon ise.» Marta Stefanovna sööstis magamistoa ukse poole. 

«Ärge muretsege, kodanik, teile tuuakse kõik, mis tarvis. Istuge ja puhake jalgu. Võite 
isegi suitsetada. Maria, tooge siia ka pani lemmik-sigaretid.» 

«Teab kõik. Olen omadega läbi. Lõpp!» mõtles Marta Stefanovna sigaretti pahvides. 
Läbi tubakasuitsu ja pisarate silmitses ta oma korterit, mis oli tulvil suurepäraseid ja 
kalleid esemeid. Neid oli ta soetanud siia kogu elu jooksul. Kellele see kõik jääb, kes 
hakkab siin elama? Ja viinamarjaaeda mahamaetud dollarid? Kas tõepoolest ei saagi neid 
enam kasutada? Ja kallis Andreike? Mis temaga saab? Nii mõtles Marta Stefanovna. 

Operatiivtöötaja tuli kõrvaltoast ja katkestas Marta Stefanovna mõttelõnga. Tema käes 
oli väike kohver. 

«Magnetofon, seltsimees major. Välismaa töö.» Zubavin noogutas ja vaatas õmblejale 
otsa: 


«Näidake kätte koht, kuhu te peitsite Krõžilt saadud dollarid.» «Dollarid? Mis 
dollarid? Mina pole Krõžilt mingisuguseid dollareid saanud. Mul pole ega ole olnudki 
dollareid.» 

«Jätkake läbiotsimist, seltsimees kapten,» käskis Zubavin. 


Kuna Javoris oli turupäev, siis lahkus Karmen Mustlasasulast juba enne päikesetõusu. 
Teda tuli hakata otsima mööda turu nurgataguseid, kuhu ta igaks juhuks kadus koos 
nendega, kes soovisid kaardimoori võidunud kaartide abil heita pilku oma tulevikku. 

Julgeolekutöötaja, kapten, kes kandis miilitsaseersandi mundrit, pidas Kärmeni kinni 
ettekäändel, et too rikub turul korda, ja toimetas mustlasnaise lähemasse jaoskonda, kus 
teda juba ootas auto Kiievi tänavalt. 

Viimasena tabati Andrei Lõssak. Tema arreteerimine tehti ülesandeks leitnant 
Goidale. Hilisõhtul riietus Goida tööülikonda ja läks 

depoosse. Kogu selle öö ja selle päeva jooksul, millal represseeriti Fine, Krõž ja teised 
Piisoni plaani läbiviijad, viibis Andrei Lõssak kauges sõidus. Ta jõudis Javori tagasi 
õhtuhämaruses, jättis brigaadiga hüvasti ja tahtis koju joosta, nautides juba ette rikkalikku 
einet ja korralikku peatäit. Vedurilt maha ronides märkas ta jaamaesistel teedel Vassil 
Goidat. Ta viipas igaks juhuks käega Olekša Sokatši sõbrale ja naeratas lipitsevalt. 

«Tervist, Vasja! Kuidas elad? Tulid Olekšale vastu?» 

«Ei, sulle,» vastas Goida. 

«Mulle? Luiskad! Ma pole veel nii kõrget au ära teeninud! Mine ja tee Olekšale 
heameelt.» 

Lõssak tõukas Goidat sõbralikult veduri poole, kuid noormees ei nihkunud paigast. Ta 
võttis Lõssakil käe alt kinni. 

«Ma ütlen tõsiselt: tulin sulle vastu. Läheme rutem, meid oodatakse.» 

«Kes ootab? Kuhu me peame minema? Milleks?» 

«Autosse. Lähme, seal kuuled kõik.» 

«Aga kuidas napsiga jääb? . . .» lausus Lõssak hooletult. 

«Napsid tulevad! Saad niisuguse peatäie, et eluaja mäletad!» 

Mehed istusid autosse ja sõitsid minema. Autojuht oli erariides ega äratanud Lõssaki 
tähelepanu. Kuni Kiievi tänavani ei taibanud Lõssak midagi ega aimanudki, mis sünnib. 
Ja alles siis, kui «Pobeda» pöördus ootamatult ja järsult paremale ning sõitis 
rajooniosakonna avarale tühjale õuele, sai talle äkki kõik selgeks. Ta kahvatas, kuid 
püüdis ikka veel naeratada: 

«Kuhu sa mu tõid, Vasja?» £ 

Goida pistis käe tasku, viitas peaga ukse poole ja nähvas jäise häälega läbi hammaste: 
«Lase käia, lurjus!» «Vasja! ...» «Jäta jutt! Noh!» 

Komistades, konvoeerija poole vaadates, lootes ikka veel, et Goida naljatab, et midagi 
kohutavat pole veel juhtunud, astus Lõssak trepist üles. 

«Paremale!» kamandas Goida. «Seis!» Ta paotas musta lakeeritud vahariidega kaetud 
ukse. «Kas lubate, seltsimees major?» Ta lükkas Lõssaki üle läve, astus siis ise samuti 
Zubavini kabinetti ja kandis ette, et käsk on täidetud: riiklik kurjategija Andrei Lõssak on 
arreteeritud ja ilma mingisuguste vahejuhtumiteta toimetatud rajooniosakonda. 

Major Zubavin noogutas vaikselt ja vaatas uurivalt Lõssakile otsa. 


«Kahekümneaastane ja juba riiklik kurjategija,» ütles ta nukralt ja kibrutas nägu, nagu 
piinaks teda mingi kohutav sisemine valu. «Istuge!» 

Andrei Lõssak vajus lähimale toolile ja vaatas hirmunult majorile otsa, olles valmis 
täitma kõike, mida too nõuab. Teda valdasid arutu alandlikkus, hirm, argus, kindlusetus, 
abitus. 

Zubavin tõusis laua tagant, istus Andrei Lõssaki kõrvale ja sirutas käe, et asetada see 
noormehele õlale. Too aga ei taibanud majori liigutuse mõtet ning põrkas eemale. Üle 
noormehe kauni näo libises koletu grimass. 

«A-a-a!» inises, huilgas ja röögatas ta nagu metsloom, kelle käpp on sattunud raudade 
vahele. 

Zubavin vahetas leitnant Goidaga pilgu ja kibe naeratus liigutas tema karmilt 
kokkusurutud huuli. Goidal oli piinlik ja vastik ja valus vaadata seda loomastunud, 
inimese palge kaotanud värdjat. 

Zubavin asetas siiski käe Andrei Lõssaki õlale. Tal oli poisist siiralt kahju. 

«Kuidas see võis juhtuda? Kuidas teie, kahekümneaastane noormees, jõudsite 
niisuguse eluni?» 

«Seltsimees major, ma räägin teile kõik ära, kõik!» hüüdis Lõssak. Hardumusehoos 
surus ta oma värisevad, pisaraist soolased huuled vastu Zubavini kätt. Ta tänas majorit 
ootamatu kaastunde eest. Isegi sellest sai ta praegu lohutust. 

«Noh, jutustage siis, ma kuulan.» 

Lõssak jutustas tõepoolest ära kogu loo oma vahekorrast Krõžiga. Õhinal needis ta 
seda päeva ja tundi, millal oli selle mehega sidemesse astunud. Ta kahetses, mõistis 
halastamatult hukka ennast ja ema, kes oli teda juba maast madalast rahaga ära hellitanud 
ning sellega tõuganud poja kuritegude teele, ilma et ta ise oleks seda märganud. Zubavin 
kuulas Lõssakki kannatlikult, kuid protokolli kirjutas ta ainult kõige olulisema, selle, 
millel oli tähtsust juurdlusele. 

Juurdlusele oli tähtis otsekohe esimesel ülekuulamisel välja selgitada, kus, kunas ja 
kuidas pidi tegutsema värvatud Lõssak. Seda teades võis Zubavin kindlalt otsusele jõuda, 
kas kõik abinõud on tarvitusele võetud, et Piisoni operatsiooniplaani täielikult nurja 
ajada. Seda eesmärki taotledes eraldas ta enda tarvis välja selle osa Lõssaki ülestun- 
nistustest, kus oli juttu sellest, et Krõž oli saatnud oma šeflusaluse vedurile kaugele 
ulatuvate kavatsustega. «Mis kavatsused nimelt Krõ-žil olid?» küsis Zubavin. Lõssaki 
juurde pidi ilmuma raudteelane, noor ungarlane, kasutama sobivat hetke ning alustama 
temaga vestlust. 

«Milliste tunnuste järgi oleks ta teadnud, et just teie olete Risti usaldusmees ja et just 
teiega tuleb tal alustada seda jutuajamist?» 

Andrei Lõssak vastas sellele Zubavini küsimusele järgmiselt: 

«Minu tööülikonna rinnataskus pidi olema kimbuke mägikannikesi.» 

«Selge. Ja milliste tunnuste järgi pidite teie oma vestluskaaslase ära tundma?» 

«Temal pidi olema peas must barett ja parema käe nimetissõrmes paks sõrmus, mille 
kivil kujutatakse mängukaarti.» 

«Millest te pidite rääkima selle noore ungarlasega?» küsis Zubavin. «On see teil 
teada?» 

«Jah. Mul on see parool sõna-sõnalt meeles. Ungari raudteelane pidi 

tulema minu juurde, naeratama, võtma bareti peast ja ütlema vene ja ungari keeles: 
«Tere, seltsimees.» Mina pidin vastama talle ainult vene keeles: «Tere.» Siis pakub ta 
mulle ungari sigaretti ja mina temale nõukogude oma. Kui ta on sigareti süüdanud, siis 
küsib: «Missugused on teil, Nõukogude Liidus, ilmad? Mina vastan: «Samasugused nagu 
teilgi, ilusad.»» 

Andrei Lõssak jäi vait, vaatas arglikult major Zubavinile otsa ja ootas, et näeb tema 
näol jälle tigedat muiet. «Edasi,» ütles Zubavin. Lõssak jätkas: 

«Siis ta pidi mulle ütlema, kuhu ta saadetise pani.» «Mis saadetise?» 

«Seda ma ei tea. Ja üldse... rohkem ma ei tea midagi. Rääkisin kõik ära.» 

«Hästi. Tänaseks aitab.» 

Zubavin saatis Andrei Lõssaki eeluurimise all olevate vangide kambrisse. Mõne aja 
heietas ta vaikides oma mõtteid. Siis aga pöördus äkki leitnant Goida poole ja küsis: 

«Homme pidi vist Olekša Sokatši komsomolivedur minema oma esimesele 
välismaareisile?» 

«Jah, seltsimees major.» 

«Kas Sokatš võiks täita ühe meie delikaatse ülesande?» «Saan aru, seltsimees major. 
Olekša Sokatš teeb kõik. Vastutan tema eest.» ' 

«Noh, kui nii, siis kutsuge Sokatš meie juurde vestlusele.» 

«Just nii, kutsun Sokatši vestlusele!» Goida pöördus uljalt kandadel ringi, astus ukse 
poole ja kadus. 

Kuni Goida otsis kogu Javorist oma sõpra, käskis Zubavin kiiresti Ljubomir Krõži 
vanglast enda juurde toimetada. Krõž toodi kohale poole tunni pärast. Ta astus kabinetti 
konvoeerija ees — käed selja taga, kühmus, must pintsak seljas, nägu tume, must särk 
ilma kaelasidemeta, silmad sügavale auku vajunud, habe ajamata, nagu paarkümmend 
aastat vanemaks muutunud. Ta vaatas süngelt altkulmu majorile otsa, seisatas lävel ja 
laskis pea longu. 

Zubavin laskis konvoeerijal minna ning andis Krõžile märku, et ta istuks lähemal 
asuvale toolile. 

«Istuge ja jutustage, mister endine resident, miks te värbasite oma jõuku Andrei 
Lõssaki.» 

Krõž tõstis pea ja vaatas üllatunult majorile otsa: 

«Ja midagi muud teid ei huvitagi? Ainult see kutsikas? Ma otsustasin rääkida teile 
kõik, absoluutselt kõik, mida ma tean.» 

«Millele me võlgneme tänu sedalaadi sõnaohtruse eest?» 

Krõž vastas kähku, pikemalt mõtlemata, sekunditki viivitamata: 

«Olen selleks liiga kogenud ja arukas, et mitte taibata, millisesse väljapääsmatusse 
olukorda ma sattunud olen. Pealegi... vanglaelu mulle ei sobi.» 

«Saan aru. Närvid.» 

«Jah, ma ei salgagi, ma kiirustan finiši poole. Olen oma elu elanud ja aitab... Tulgu 
lõpp võimalikult ftiremini. Ühe sõnaga, ma ei salga teie ees midagi. Räägin ära kõik, 
isegi niisuguseid asju, mida oleksin võinud hõlpsasti varjata. Oi, minu elulugu on väga 
õpetlik! Sündisin kuulsas mõisas ...» 

Zubavin peatas Krõži kannatamatu käeviipega: 

«Oma elulugu jutustate pärastpoole. Praegu vastake minu küsimustele. Miks teil 
Andrei Lõssakki tarvis läks?» «Tahtsin teha temast hea sidemehe.» 


«Ja selle eesmärgiga saatsite ta Olekša Sokatši brigaadi?» 

«Jah, just selle eesmärgiga. Juba oma esimesel välismaareisil pidi Lõssak Tiszaväris 
ühenduse looma luurekeskuse agendiga ja tooma meile Javorisse tähtsa saadetise.» 

«Kellelt see saadetis tuleb?» 

«Minu allüürnik ütles, et luurekeskusest, Piisonilt.» 

«Mida see sisaldab?» 

«Kui uskuda «seltsimees Tšervonjukki»,» muigas Krõž, «siis on Piison otsustanud 
saata meile mingi uudisasja — portatiivse viitsütikuga miini, millel pidi olema kohutav 
lõhkejõud.» 

«Mis eesmärgiga?» 

«Et lasta õhku suur sild üle Tisza või mõni tunnel.» 

«Mis tingimustes pidi Lõssak kohtuma luurekeskuse agendiga? Kuhu ta pidi ilmuma? 
Parool?» 

Krõž jutustas sõna-sõnalt sedasama, mida Zubavin oli kuulnud Lõs-sakilt endalt. 
Zubavin pani Krõži tunnistuse kirja ja saatis ta tagasi vanglasse. Ise aga läks ta polkovnik 
Šatrovi juurde. 


KAHEKÜMNE KUUES PEATÜKK 


Galjake läbis aeglaselt kontrollposti. Vedurijuhikabiini aknal seisis Olekša Sokatš. 
Tema tööriietuse rinnataskus sinetas kimbuke mägi-kannikesi. 

Värskelt valgeks lubjatud putka ees, mille ukseavast paistis sisse päike, seisis 
rööpaseadja, hoides käes puhtaks hõõrutud vaskpasunat. Naisraudteelase ruugetesse 
juustesse oli samuti mägikannikesi pistetud. 

«Kuhu lähed, Olekša?» 

Sokatš heitis tagasihoidlikult ja ebamääraselt käega. 

«Missugusesse maailmakaarde?» usutles rööpaseadja. «Karpaati-desse?» 

Sokatš raputas pead. 

«Rumeeniasse?» 

«Ei.» 

«Tšehhoslovakkiasse?» «Arva aga edasi.» 

«Poola piirile?» 

«Vale.» 

«Ahaa, nüüd tean — Ungarisse?» 

«Oi, oled sina aga tark!» 

Auru piduritrumlist välja sisistades möödus Galjake rööpaseadjast. Olekša surus 
pühkimistakud tugevasti kokku ja viskas need naerdes tütarlapse poole, sihtides tema 
ruuget pead: «Võta, Anna, ka minu kimbuke vastu!» 

Tütarlaps püüdis takud õhust kinni, jooksis mõned sammud ja paiskas kingituse veduri 
avatud aknasse tagasi: «Hoia oma pruudile!» 

Galjake veeres kõige väiksema auruga ettevaatlikult jaama idapoolse värava suunas. 

Ruugejuukseline rööpaseadja vaskpasunaga polnud veel silmist kadunud, kui Sokatš 
oli tema juba unustanud. Isegi siis, kui Anna asemel oleks tegemist olnud Hanna- 


Teresiaga, isegi siis poleks Olekšat miski suutnud lahti rebida selle suurepärase päeva 
ahvatlevatest kaugustest. 

Veduri sõidusuunas avanes ees hüglapaplite, pumbamaja, väljumis-semafori ja Tisza 
taga Suur Ungari madalik. Paremal, Tšehhoslovakkia territooriumi taustal, mida varjutas 
vinetus, kerkisid tellisetehase punased korpused ja kõrge korsten. Tagapool, loodes, 
kerkisid mitmekorruselised Karpaadi mäed — esialgu väikesed, peaaegu kingud, siis ikka 
kõrgemad ja kõrgemad, üha taevale lähemale ulatuvad. Vasakul kulgesid libamisi 
vagunite mustade ja punaste katuste kohal Karpaatide eelmäed, mida katsid üleni 
viinamarjaaiad. Kagust, Transilvaania Alpide kohalt, lendasid hanereas suitsjad 
rõõmsailmelised vihmapilved koos längu langevate päikesekiirte vihkudega. 

Lõunast, Suure Ungari madaliku poolt, hoovr Atlandi ookeani rannikul soojenenud 
õhumasse. 

Edelast, Slovakkia poolt, marssisid arvutud sõjaväed rohelises ja õrnroosas mundris — 
õunapuud, pirnipuud, aprikoosid, murelipuud. Nende eesotsas sammusid hiigelpaplid. 

Ja ainult põhjas, kusagil taeva all, küllap vist Kõrgete Beskiidide rajoonis, valitses 
ikka veel tõeline talv. Seal sirasid lumivalged mäetipud. 

Heitnud põgusa pilgu lumistele mägedele, unustas Sokatš need jälle kohe. Ta nägi 
ainult kevadet ning tajus üksnes seda. 

Galjake möödus väljumispöörangutest, kuulas siis rööpaseadja vaskpasuna käsku ja 
liikus tagasi neljandale teele, kus seisis ärasõiduks valmis rong, mille pulmanvagunid olid 
koormatud koksi, maagi ja malmplaatidega. 

Konduktoribrigaad hakkas rongi vastu võtma. 

Peakonduktor vaatas varjamatu uudishimuga noort vedurijuhti, just nagu silmadega 
küsides: kas tõepoolest sina, piimahabe, viid rongi välismaale? 

Veduri juurde tuli piirivalvevägede kapten. «Palun passid,» ütles ta. 

Olekša, kütja ja abi ronisid vedurilt, maha ning ulatasid piirivalvurile oma uhiuued 
passid. Ta uuris neid tähelepanelikult ja eemaldus vaikides jaama suunas. 

«Mis see siis tähendab?» sattus Ivantšuk ärevusse. «Miks ta meile passe tagasi ei 
andnud?» 

«Registreerib ära ja siis toob tagasi. Niisugune on kord.» Olekša ütles seda 
enesekindlalt ja rahulikult, nagu oleks see tal juba sajas kord piiri ületada. 

Vahepeal oli konduktoribrigaad jõudnud juba rongi vastu võtta. Pea-konduktor sai 
rongidokumendid kätte, asetas need korralikult kokku ning pistis oma nahktaskusse. 
Automaatpidurite kontrollija kirjutas õiendi selle kohta, et kõik pidurid on korras, ja 
ulatas selle rongijuhile. Teedele ilmus jaama korrapidaja, tõmmu näoga, punane müts 
peas. Semafori võreline käpp kerkis üles. Tolliametnikud olid oma töö teinud. 
Rööpaseadja valmistas tee marsruudiks ette. 

Piirivalvurit aga polnud ikka veel. 

Viimaks tuli veduri juurde ka operaator marsruudiga ja ulatas selle Sokatšile. 
Teetelegrammis oli märgitud, et Ungari raudteejaama korrapidaja Lajos ootab 
Nõukogude rongi nr. 733, mille koosseisus on seitsekümmend kuus telge. 

Kõik, absoluutselt kõik on juba valmis, aga piirivalvurit.. . 

Ah, seal ta lõpuks on! Käes on tal tumepunased raamatukesed. Kapteni nägu oli nüüd 
heasüdamlik, lahke — inimese nägu, kes oli täitnud oma püha kohuse. Ta jagas kähku 


passid veduri- ja rongimeeste vahel ära ning tõstis tagasihoidlikult, ainult silmadega 
naeratades käe oma rohelise mütsi sirmi juurde. 

Peakonduktor andis vile. Sokatš vastas peaaegu samal hetkel pika ja rõõmsa sireeniga. 

Galjakese hääl kandus kaugele-kaugele — üle vaikse päikeselise oru, üles ja allapoole 
mööda Tiszat, üle Karpaatide eelmägede, üle piiri. 

Kuulus Suure Tisza oru madalik oli nüüd Galjakese rataste all. Tagapool, Karpaatides, 
kõigest kahe tunni tee kaugusel siit on kaljudesse raiutud tunnelid, peadpööritavas 
kõrguses asuvad sillad, kivide kohal vahutavad jõed, pöögimetsad, kosed, kuuskedega 
kaetud mäed, mis on mähkunud pilvedesse, udu ja vihm. Siin aga laiub kolhoosiväl-jade 
ääretu meri, soe, peaaegu kuum päike, kevadpäeva tuuletu vaikus. Paremal laiusid piki 
raudteetammi kord mustad, linttraktorite sakiliste jälgedega juurviljapõldude massiivid, 
kord taliviljade rohetavad väljad. Vasakul, läbi akna on näha aasu, nende taga noori ja 
vanu aedu. 

Puude tagant ilmus nähtavale smaragdne joon — see oli tamm, mis kaitses orgu 
uputuse eest. See oli juba piir. See kuulus kolhoosile «Koit Tisza kohal». 

Tamni rikkalikult rohuga kaetud nõlvadel sõi kirju lehmakari. Päikeses säravate 
roomikutega traktor kündis põldu. Tisza vanas sängis soojades vihmaveeloikudes sulistas 
hanekari. Samas püüdsid üleskääri-tud püksisäärtega poisikesed omatehtud võrkudega 
kalu. Tammi kohal 

kõrgusid hiigelpaplid, mis olid juba latvadeni rohelised. Nende tihedad varjud langesid 
otse Tisza kaldale. Ohus oli tunda mulluste lehtede ja metsakõdu hõngu ning 
vihmaloikude vete rõskust. Hakkide parved maiustasid mulluste varisenud viljade kallal 
piiriäärsetes aedades. 

Veel üks väike kurv raudteetammil, ja vedur hakkas ületama terasest hiigelsilda, mis 
viis üle Tisza. 

Seal, keset jõge, ületatigi riigipiir. 

Olekša Sokatš, Tvantšuk, Dovbnja, konduktor, rongi meister — kõik, kes rongil olid, 
silmitsesid piiri, mis aeglaselt lähenes. 

Piir! ... Riigi äär. Juba iidsetel aegadel olid hakanud inimesed «raja rajama ja piiri 
tõmbama». Venelane eraldas ennast sakslasest, sakslane prantslasest, bulgaarlane 
türklasest mägede ja kõrbetega, jõgede ja rabadega, metsade ja steppidega, tääkide ja 
suurtükkidega iidse surma-vaenuga. Ja ainult mõõk ja veri, tuli ja laostus olid kustutanud 
ajutiselt need rajad rahvaste vahel. Rahu oli olnud haruldaseks ja üürikeseks külaliseks 
kõigil maakera piiridel. Ükski rahvas polnud saanud ühelgi ajastul ulatada üle piiri teisele 
rahvale sõbrakätt ja ühendada oma jõupingutused võitluseks parema elu eest. Paljusid 
sajandeid tagasi püstitasid hiinlased oma piiridele suure müüri, mis eksisteerib tänapäe- 
valgi. Kuid veel kõrgemaks kui see müür, veel tugevamaks osutusid natsionalistlikud 
tõkked inimeste teadvuses. Saksa vallutajad pidasid oma lääne- ja idapiiri äärmiseks 
liiniks, mille taga lõpeb «kultuurne, organiseeritud ja ideaalselt korraldatud saksa 
maailm». Türgi orjastajad arvasid samuti, et «kauniduse ideaal võib eksisteerida vaid 
nende, muhameedlaste, maailma aladel». Jaapani samuraid tundsid ennast oma maal 
kõige «suuremate inimestena». Sajandite jooksul oli juba nii välja kujunenud: inglane 
suurustas prantslase ees, hispaanlane portugallase ees, itaallane kreeklase ees. Kõik koos 
aga põlgasid nad kollaseid ja musti. Hindude, mauride, korealaste, neegrite, hiinlaste 
juures kasvatas rikaste võim omakorda vihkamist valgete vastu. Läbimatud «piirid ja 


rajad, tülid ja kaklused» lõhestasid maailma ning inimeste südameid risti ja põiki. Põlvest 
põlve pärandati inimesele edasi see piiritunne, see eraldumistung. 

Olekša Sokatši isa, vanaisa, vaarisa ja kõik esivanemad olid elanud võõramaalaste 
ikke all. Tuhande aasta jooksul, alustades Arpädist, madjarite suguharude juhist, kes 
tungis 898. aastal Taga-Karpaatiasse, ja lõpetades Horthyga, fašistliku füüreriga, olid 
Ungari valitsejad rõhunud tagakarpaadi ukrainlasi. Kellele kuulusid parimad Taga- 
Karpaatia maad? Ungari krahvidele ja parunitele. Kelle külad asetsesid kõige 
soodsamates paikades, enamasti madalikul ja jõgede lähedal? Ungari kulakute omad. 
Kuhu läksid maksud? Ungari riigikassasse! Mis keeles sunniti õppima ukraina lapsi? 
Ungari keeles. Mis keelt kõnelesid Užgo-rodi, Mukatševo, Husti kohtunikud, ametnikud, 
politseinikud? Ungari keelt. Kelle nuudid ja kuulid surusid maha rahulolematute 
ukrainlaste väljaastumisi? Ungarlaste omad. Olekša Sokatši mälus olid siiamaani, vastu 
tema enda tahtmist, säilinud laulud, legendid, valmid ja muistendid, milles neeti iidseid 
vallutajaid. 

Nii oli olnud seni, kuni ungari rahvas võttis võimu enda kätte ja tegi lõpu rahvuslikule 
rõhumisele. 

Sild jõudis üha lähemale. Piirivalvurid hüppasid üksteise järel pidu-riplatvormidelt 
maha. Maha hüpanud, kohendasid nad kiiresti nagu paraadile minnes oma rihmu, pluuse, 
kraesid, mütse, ning saatsid vaikides karmide ja pidulike näoilmetega rongi, mis liikus 
juba Nõukogudemaa piiri serval. 

Ivantšuk tõstis käe mütsisirmi juurde: 

«Nägerrriseni, roheline kaardivägi!» 

Vedur jõudis puust seene kohale, mille all seisis piirivalvur. See oli juba viimane 
tunnimees. Temast kahe sammu kaugusel oli puna-roheline neljakandiline 
betoonsammas. See jäi aeglaselt tahapoole. Päikesekiirtes säras roostevabast terasest 
vapp. 

Rong tormas silla jahedasse ümarikku tunnelisse, mille all sügaval voolas veerohke, 
ikka veel vihmadest ja mägivetest sogane Tisza. Olekša tõmbas vilehooba. Silla 
kandekaared kordasid Galjakese häält nagu hii-geloreli viled. Sajad ,tuvid tõusid lendu 
oma pesadest silla ülaosas. Parvedena lendasid nad rongiga kaasa ja saatsid seda kuni 
Ungari-poolse kaldani. 

Ivantšuk tõstis oma raseeritud, lohukesega lõua taeva poole: «Aueskort.» 

Piiritulp Ungari Rahvavabariigi vapiga. Valge kaater laudadest kai ääres. Vöödiline 
piirivalveputka. Tunnimees, hiiglasuur nokkmüts peas, tubakavärvi mundris, pikad 
püksid ja mustad viksitud poolsaapad jalas. Pumbamaja. Pöördring. Depoo. Tiszaväri 
jaam. 

Ungari territoorium. Samasugune kui Ukraina maa — haljendav, päikesest soojaks 
köetud. 

Ungari raudteelastel on teistsugune vormiriietus — terasekarva, punaste kitsaste 
pagunitega. Keel on teistsugune. Raudne kaar vaksali-hoone juures, mille alt lähevad läbi 
kõik rongid ida suunas, on palistatud lillede ja lintidega. Üle terve kaare ulatub punane 
loosung ungari ja vene keeles: «Olgu tervitatud Nõukogude Liidu rahvad — ungari rahva 
sõbrad!» Kaare keskel kaks lippu — meie punalipp ja ungarlaste puna-valge-roheline — 
ja nende all NSV Liidu ja Ungari Rahvavabariigi vapid. 


Rong sisenes laiarööpmelisse parki ja peatus neljandal teel. Otsekohe pärast 
passikontrolli piirivalve poolt kargas veduritrepile pikk kõhn ungari raudteelane. 

Olekša vaatas tahtmatult ungarlase käsi. Sõrmes polnud tal mingit sõrmust ja mustadel 
juustel ei olnud baretti. Mees oli palja peaga. Nägu oli ülespoole pööratud — energiline, 
noor, valgete hammastega, mustade vurrudega täidlasel ülahuulel Ta kõneles kiiresti, 
kord ungari keeles, siis vene keeles ja ukraina keeles, siis jälle ungari keeles: 

«Jö napot kivänok7! Vedur uus ja vedurijuht uus. Hea vedur, niisugust pole veel 
Tiszaväris olnud. Väga hea! Kuidas su nimi on? ... Olekša? Selge. Ungari keeles Sändor. 
Minu nimi on Zoltän Szabö. Säh!» 

Ungarlane kostitas Olekšat ja tema brigaadi sigarettidega. Kõik tegid suitsu, naeratasid 
ning vaatasid mõne aja vaikides üksteisele otsa. Ungarlane silmitses ainiti 
mägikannikeste kimpu Sokatši rinnataskus. 

«Zoltän, te olete koostaja?» küsis Olekša niivõrd puhtas ungari keeles, et Szabö ajas 
üllatusest silmad pärani ja hüüatas: 

«Sändor, sa oskad madjari keelt? Tubli poiss! Olen rõõmus, et me saame sinuga koos 
tööd teha.» 

«Kas töötame hästi või niisama?» küsis Olekša. 

«Hästi, Sändor! Ainult hästi! Nii nagu teie pool. Mina olen elmun-käs. Eesrindlane.» 

«Kui nii, siis koosta mulle tõeline rong. Suur, raskekaaluline. Vähemalt sada telge.» 

«Sada telge?» Zoltäni parem käsi, mis liikus sigaretiga suu juurde, jäi poolel teel 
peatuma. Olekša tähelepanu köitis Zoltäni nimetissõrm — selles säras juba paks sõrmus, 
mille kivi kujutas mängukaarti. «Sada telge!!» kordas ungarlane vaimustatult. «Sa ei vea 
ära!» 

«Vean küll!» 

«Oi, Sändor! ...» Zoltän võttis taskust musta bareti ja lõi sellega vastu vedurikabiini 
põrandat. «Jooksen kohe Lajosi, meie sekretäri juurde ja räägin talle kõik. Oota mind, 
Sändor! Jah, missugune ilm teil Javoris oli?» 

«Samasugune kui teilgi, ilus,» vastas Olekša kähku. «Väga hea! Niisiis, oota mind, 
Sändor!» 

Veduritreppi kasutamata kargas ungarlane maha, lükkas bareti pähe ja kadus vagunite 
alla. 

Teedelt kostis niisugust ebameeldivat mehaanilist mürinat, mille järgi iga rasket rongi 
vedanud raudteelane tunneb ära, et läheneb vedur kulunud veovärgiga. Olekša vaatas 
aknast välja. Tõepoolest, kõr-valteel lähenes kitsas ja pikk vedur. See oli mürkmust, 
niivõrd paksu masuutmustusega katla kõhu all ja ratastel, auras niivõrd arvukatest 
tihenduskarpidest, et Olekša lõi isegi kahtlema: on see ikka töökorras, on see tõepoolest 
ekspluatatsioonis olev vedur? 

Vedur peatus Galjakese kõrval, korsten korstna kohal. Läbi akna vaatas elatanud 
mees, nähtavasti vedurijuht. Tema tugevasti päevitunud ja tuuldunud näol paistsid terava 
kontrastina lühikeseks pöetud hallid vurrud. Mees silmitses üllatunult nõukogude vedurit. 

«On aga luksuslik reklaam!» ütles ta ungari keeles, olles veendunud, et teda välismaa 
raudteelased ei mõista. 

«Fakt, aga mitte reklaam!» tähendas Olekša ungari keeles. 

«Te oskate madjari keelt?» rõõmustas vedurijuht. 


75 napot kivänok — tere päevast (ungari k.). 


Olekša võttis paki «Verhoviinat», puistas sigaretid peopessa, pistis osavasti neli neist 
sõrmede vahele, süütas need ja jagas korraga kõigile — ungari vedurijuhile, tema abile ja 
kütjale. Ühe aga jättis enesele. Vedurimehed, nagu kõik vedurimehed maailmas, kui neil 
juhtub olema vaba minut, võtsid rööbastel istet. 

«Öelge, miks teil on niisugune vedur?» küsis ungari mehaanik. 

«Missugune?» 

«Nii väga ilus. Just kui pildi peal. Milleks see?» «Toredal veduril on ka tore tööd 
teha.» 

Olekša kõneles sõbralikult, lahkesti naeratades: ta nägi juba ette, missuguse suuna 
vestlus pidi võtma. 

«Rääkige! . .. Iga päev käib meil siin teie töövedureid.» Ungarlane muheles ja kompas 
jämedate sõrmedega oma lühikesi vurre. «Kas sõidate Budapesti näitusele, mis?» 

«Ei. Tõime siia, nagu nägite, rongi maagiga. Läheme samuti rongiga Javorisse tagasi.» 

Ungarlase küsimustele vastates piilus Sokatš ettevaatlkult silmanurgast läbi akna — 
kas Zoltän Szabö ei tule juba? 

«Ja mis te homme teete?» küsis vedurijuht ja kissitas pilkavalt silma, arvates, et ta on 
ajanud Sokatši juba ummikusse. 

«Sõidame sinna, kuhu korraldus antakse: kas Karpaatidesse, Tšeh-hoslovakkiasse, 
Ungarisse, Rumeeniasse või Poola piirile.» 

«Tähendab, et see on kõige tavalisem töövedur?» uuris ungarlane umbusklikult. 

«Kõige ehtsam töövedur.» 

«Jänos Nagy töötab juba kakskümmend viis aastat raudteel, kuid näeb esmakordselt 
niisugust vedurit. Jänos Nagy — see olen mina.» Ungarlane asetas käe rinnale. «Aga 
teie.. . kes teie olete?» 

«Olekša Sokatš. Vedurijuht.» 

«Nii noor ja juba vedurijuht?!» hüüatas ungarlane. «Mind lasti alles 
kolmekümneaastaselt eksamile. Tõsi küll, see oli vana Ungari ajal.» «Vanas Ungaris olin 
mina ka karjapoiss ja sulane.» «Olete madjar?» 

«Ei, Taga-Karpaatia ukrainlane.» 

Ungarlane palus Sokatšilt luba vaadata tema vedurit. Oma brigaadi saatel — abi ja 
kütjaga — ronis ta vedurilt maha. Vaikides, paljutähendavaid pilke vahetades käisid 
ungarlased kolm korda ümber Gal-jakese. Kõik oli nende arvates imetlusväärne: süsimust 
puhas katel, peeglina läikivad paralleelhoovad ja kolvid, punavalged rattad, kulla-karva 
laagrid, trepi nikeldatud käerauad. Veelgi enam üllatusid ungarlased, kui nad ronisid 
veduri juhikabiini ning nägid läikima hõõrutud armatuurlauda, istmeid, mis olid 
polsterdatud hirvenahaga, siidkardinaid akendel, kiirusemõõtjat ja raadioaparaati. 

«See pole enam vedur, vaid mängukann!» Jänos Nagy vangutas halvustavalt, isegi 
hukkamõistvalt pead. «Siidkinnas! Niisuguse veduriga võib ainult lõbusõitu teha, mitte 
aga töötada.» 

«Ei, seltsimees Nagy, sellega võib ka töötada.» Olekša viitas peaga ungarlaste veduri 
poole: «Sama hästi kui teie omaga. Millise kiirusega te sõidate?» 

«Kolmkümmend, nelikümmend, viiskümmend kilomeetrit tunnis.» «Ja rongi kaal?» 

«Seitsesada-kaheksasada tonni. Ja teil?» 

Olekša vaikis, koputas sigaretiotsast tuhka ja naeratas tagasihoidlikult. 

«Meie arendame kiirust kuuskümmend, seitsekümmend ja vahel isegi 
kaheksakümmend kilomeetrit tunnis,» tähendas ta. «Muidugi ainult veduriga. Ilma 
rongita?» 

«Ei, rongiga. Ja veel missugusega! .. . Vähemalt kaks tuhat tonni, kui mägedes ei 
sõida. Tuleb ette, et veame vahel ka oma kolm tuhat ära. Ainult mägedes sõites 
vähendame normi.» 

«Ei või olla!» kostis Jänos Nagy kategooriliselt. «Veduril on nagu inimeselgi oma 
võimete piir.» 

«Teie ei usu?» 

Ungarlane kehitas ebalevalt õlgu. Olekša seletas: 

«Koju tagasi pöördun raskekaalulise rongiga. Kuni piirini võite sõita minuga veduril 
koos ja veenduda, kuidas meie «siidkinnas» töötab.» 

«Hea küll, sõidan. Tingimata.» 

«Oleme rääkinud!» Olekša surus Jänos Nagy kätt. 

Vaguni alt kargas välja Zoltän Szabö. Vehkides oma musta baretiga, hüüdis ta: 
«Sändor! Sändor! . ..» 

«Olen siin, Zoltän.» Olekša vaatas veduriaknast välja. 

«Valmis! Jõudsin kokkuleppele! Ma formeerin suure koosseisu. Jooksen!» 

Ja kadus jälle kaubavagunite alla. 


Sõnum selle kohta, et nõukogude vedurijuht lubas pidevalt hakata tooma 
raskekaalulisi ronge Tisza taha, levis ruttu üle terve jaama. Huvi selle sündmuse vastu oli 
Tiszaväri raudteelaste seas täiesti loomulik ja seaduspärane. Laadimisjaamas laadisid 
tissavaarlased laia-rööpmelistelt rongidelt kitsama rataste vahega vagunitele üle Moskva 
trollibusse, (eskalaatoreid) Budapesti metroo tarvis, iseliikuvaid Zapo-rožje kombaine, 
Rostovi viljapeksumasinaid, Ljuberetsi viljalõikajaid, Tšeljabinski ja Stalingradi 
traktoreid, «Punase Proletaarlase» tööpinke, Donetski malmplaate, Gorlovka 
soonimismasinaid Pecsi mäebasseinile, keerulisi agregaate Györi metallurgiahiiglase 
tarvis, koksi ja maaki, mangaani ja autosid. 

Ainult rikas ja helde sõber, igavene sõber võis kõike seda saata. Moskva müüriladujad 
õpetasid tissavaarlasi ehitama maju viis korda küremini. Esimestel päevadel, kui nad oma 
meetodit juurutasid, imetlesid nende tööd nii müüriladumise meistrid, nii puusepad, 
mullatöö-lised, autojuhid, arvestajad, nii poesellid kui ka koduperenaised! Raud-tee- 
ehitajate brigaad, kes oli varustatud nõukogude ekskavaatoritega, tegi ühe nädalaga 
Tiszaväri kaubapargis niipalju kasulikku tööd, et see käis üle jõu isegi tuhandele ungari 
mullakaevajale. .. 

Oli lõunatund. 

Peaaegu kõik jaama tööinimesed tulid üheksandale teele, kust pidi väljuma Tisza taha 
raskekaaluline rong. 

Kõige enam oli inimesi rongi eesotsas, esimese vaguni juures, kuhu 

pidi tulema vedur. Raudteelased oma terasevärvi mundrite ja hiiglasuurte 
nokkmütsidega. Tütarlapsed fuugete, mustade ja kullakarva juustega. Paljasjalgsed 
ristamisi traksidega poisikesed. Lukksepad õlistes tööriietes. Mullatöölised oma nässus 
kübaratega, vestid särkide peal, käised üles kääritud. Piirivalvurid oma karabiinidega ja 


tubakavärvi pikkade pükstega. Nahkpõlledega puusepad. Kalurid, võrgukimbud õlal ja 
piibud suus. 

Kümned, sajad uudishimust tulvil silmad jälgisid sõbraliku ja heakskiitva 
tähelepanuga vedurit «3P 777-13», mis lähenes aeglaselt jaama, idapoolsete väravate 
poolt üheksandale teele. 

Samas, kaheksandal teel, seisis lootusetult räpane Jänos Nagyi vedur.. Hallide 
vurrudega vedurijuht vaatas läbi akna välja ja pahvis süngelt, sigaretti. 

Olekša viipas käega: 

«Palun siia, onu Jänos!» 

Ungari vedurijuht ei oodanud teistkordset kutsumist ja ronis sedamaid Nõukogude 
vedurile. Võtnud endale tagasihoidliku koha veduri-juhikabiini nurgas, jälgis ta vaikides 
ja ikka sigaretti pahvides Sokatši tööd. 

Galjakesel säras ja sätendas kõik keskpäevase kevadpäikese eredates kiirtes. Kõik 
kõneles veduri jõust: mustad forsseeritud suitsupilved tema korstna kohal, 
tagasihoidlikud täpsed õhupumba aurupahvakud, veotelgede peaaegu hääletu liikumine. 

Sokatš juhtis vedurit tagurpidikäiguga, ettevaatlikult ja hoolikalt teed liivatades. 

Jänos Nagy pistis pea aknast välja ja uuris raudteed. Torudest, mis ulatusid veduri 
kolme telje juurde, voolasid peenikesed liivajoad, mis jätsid rööbastele kullaka jälje. 
Jänos taipas, et see oli tehtud selleks, et paremini ette valmistada raskekaalulise rongi 
rataste liitumist röö-bastega. Huvitav! Senini olid kõik ungari vedurijuhid kasutanud liiva 
ainult vihma või jää puhul, aga too, nõukogude mees, liivatab rööpaid ka kuiva ilmaga. Ja 
asja pärast. Muidugi asja pärast. Jänos Nagy teadis oma kauaaegsete kogemuste põhjal, et 
rööbastepealsed jaamaesistel teedel on igal pool ja alati määrdunud, õlised. Just siin 
hakkas vedur kõige sagedamini puksima. Kui küsiks, kas nõukogude vedurijuht mõtleb 
sedasama... Ei, Jänos Nagy, vana vedurijuht, kes on veduril halliks läinud, ei esita 
mingeid küsimusi. 

Olekša asetas Galjakese nii täpselt rongi ette, et veemõõtja klaas ei näidanud 
väiksematki vee õõtsumist katlas. 

Rongi saatma kogunenud rahva hulgas märkas Sokatš esimeses reas rongikoostajat 
Zoltän Szaböt. 

«Noh, kuidas on, Sändor, kas hirm ei hakka?» küsis Zoltän Szabör viidates peaga 
koosseisule, mille saba kadus kuhugi jaama läänevära-vate taha. «Ega sa viimaks ümber 
ei otsustanud?» lisas ta oma valget hammasterida välgutades ja vurrukesi näppides. 

Olekša ei vastanud kohe. Ta püüdis kõigiti jääda rahulikuks ja mitte 

näidata, mida ta mõtleb. Kuid ta mõtles Zoltän Szabõst: «Küll on sü-makirjateener! 
Kui osavasti ta maskeerib!» 

Zoltän Szabõ sai Sokatši tagasihoidlikkusest omamoodi aru. Talle tundus, et 
nõukogude vedurijuht pole eneses kindel. Murelikkuse, ärevuse ja isegi pettumuse ilme 
kerkis ta näole. 

«Muidugi ei ole,» tõttas Olekša vastama. «Mis küsimus see on!» 

«Anna käsi, Sändor!» Zoltän võttis laialt hoogu ja lõi lõbusa laksuga Sokatšile pihku, 
andes temale üle ovaalse vaskplaadi sissepressitud ladina tähtedega. «Võta meie garantii- 
mark! Minu! Automaaturite! Vagunimeistrite! Laadijate! Tiszaväri jaama kõigi tööliste ja 
teenistujate oma.» Ta lisas vaikselt, sosinal: «Saadetis on tendri põhjas, vee all.» Zoltän 
võttis veel kord hoogu ja lõi peopesa Olekšale pihku: «Läheme rongi vastu võtma!» 


Olekša ja Zoltän astusid piki rongi kiiresti, nagu püüdes teineteisest mööda jõuda. 

Üks — pikka kasvu, laiade õlgadega, täidlane, ruugete juustega, langetatud 
ripsmetega, häbelik ilme väga noorel ja kaunil näol. Teine — pikka kasvu, vimmas, 
paigalpüsimatu, laitmatult õmmeldud vormi-kuuega, mille vateeritud õlad maskeerisid 
tema kõhnust, pumatiga siledaks kammitud juustega, moodsate vurrukestega, avalikult 
kiitleva näoilmega: «Vaadake, kas näete, kellega ma tulen... Ja kas te teate, mida ta 
sooritada kavatseb? Imet! Ja kes selle ime organiseeris? Mina, Zoltän Szab5. Jah, 
kujutage ette, mina! Võite mind õnnitleda!» 

Pärast rongi ülevaatust pöördusid nad veduri juurde tagasi. Rahvast oli märgatavalt 
juurde kogunenud. Kohale oli ilmunud isegi orkester uute helkivate pasunatega. Rahva 
kohal lehvisid kolmevärviline Ungari rahvuslipp ja Nõukogude punalipp. Maas lebasid 
nii hooletult heidetud jalgrattad, et näis, nagu ei mõtlekski keegi neid enam kunagi 
kasutada. Veoautol seisid pioneerid, valgete triipudega sinised mütsid peas, seljas valged 
särgid siniste kaelarättidega, mille sõlmi hoidsid koos punased rõngad. Igal pioneeril oli 
käes kolmevärviline lipuke kirka kujutusega. Poisid ja tüdrukud tõstsid neid peade kohale 
ja tervitasid Sokatši üksmeelselt: 

«Elöre, pajtäsok!» 

Hüüu mõtte — «Edasi, seltsimehed!» — ja selle piduliku kõla järgi taipas Olekša, et 
see on pioneeride võitlushüüd. 

«Kas kõik on korras?» küsis rongijuht veduri juurde astudes. 

Kümned inimesed kordasid seda küsimust vaikides, ainult pilkudega, rahutute 
näoilmetega. 

Sokatš noogutas ja ronis vedurile. 

«Kas sa näed, mis sünnib! . ..» pomises Ivantšuk erutatult. «Kuidas nad meisse 
usuvad! Ja kui me nüüd seda koletut rongi tõusudel vedada ei jaksa ja sisse kukume, siis 
on see maailmatu häbi.» 

Sokatš vaatas kütjale otsa, siis manomeetrile, siis veemõõtja klaasile. Vett ja auru oli 
katlas küllaldaselt. Koldes lõõmas valge ja kõrge leek. Õhupump töötas normaalselt. 

Teedel jäi kõik vaikseks. Pidulik rahvasumm nihkus vedurile lähe 

male. Sajad inimesed ootasid, kuidas 3P 777-13 tõmbab paigast niivõrd ebatavaliselt 
pika ja raske rongi, küfüas ta veab selle tõusust üles sillale ja läheb üle Tisza NSV Liitu. 

Automaatidekontroll andis üle õiendi pidurite korrasoleku kohta. Jaamaülem isiklikult 
andis üle teetelegrammi Javorist. Rongiülem vilistas. 

Rahvahulga peade kohal hakkasid lehvima rätid, mütsid, kübarad, kolmevärvilised 
lipud. Puhkpilliorkester põrutas marssi. Oli kuulda pioneeride trummipõrinat. Noored 
hääled hüüdsid: «Elöre, pajtäsok!» Ja kõike seda lämmatas äkki vedurivile. Ja milline 
vile! Võimas ja õrn. Veniv ja samal ajal ka terav nagu välgusähvatus. Juubeldav ja 
võimukalt kutsuv. 

«Näe, kuidas meie Galjake laulu lööb!» tähendas Ivantšuk. «See on hümn, aga mitte 
vile.» 

«Vile nagu vile ikka,» pomises Sokatš. 

Surudes huuled kokku, nii et põselihased kivistusid, laskis ta reversi täiesti ette ning 
avas ettevaatlikult regulaatori väikese klapi. Rong hakkas liikuma kergelt ja sujuvalt. 
Automaatsidurite pikk rida venis korrapäraselt, peaaegu ilma vähemasgi kolinata. 


Sokatš jälgis tähelepanelikult suitsupahvakuid korstnast. Need olid harvad, pingelised 
ja täishäälelised. Neis, nendes pahvakutes oli tunda aurumasina kindlat jõudu, mis 
tegutses kõige valjumas koostöös ja vastavuses veoseadeldiste ja rööbastee võimalustega. 

Suitsupahvakud korstnast muutusid tihedamaks, vähem pingeliseks ja peaaegu vabaks. 

Ja alles nüüd tõmbas Olekša hinge tagasi, pühkis märga laupa ja vaatas aknast välja. 

Väljast kajas laulev ja peenehääleline: 

«Elöre, pajtäsok!» 

Rong möödus pioneeridest, mahaheidetud jalgratastest. 

Jänos pani kõike tähele ja kiitis endamisi heaks: kui osavasti nõukogude vedurijuht 
tegutses reversi ja regulaatoriga, kuidas raskekaaluline rong sujuvalt paigast liikuma 
hakkas, kui kindlalt lukus ta rööbastel, mis olid liivatatud, kui hoogsalt, reisirongi 
kiirusega, möödus ta jaama pöörangutest. Nii kiiresti polnud veel keegi Ungaris sõitnud. 
Ja veel niisuguse rongiga. Kas tõesti peab vedur niivõrd pöörasele tempole vastu? 

Jänosi mõtted aga ei peegeldunud tema näol. Ilme oli tal ikka läbitungimatult 
ükskõikne. Ei pilgu, liigutuse ega naeratusega reetnud ta oma suhtumist Sokatši töösse. 
Ta istus ärapöörataval klappistmel ja pahvis rahulikult sigaretti. 

Lagedale jõudes avas Sokatš regulaatori täisklapile ja tõmbas reversi neljandale 
hambale. 

Vedur liikus nüüd kõige ökonoomsema kiirusega: minimaalse auru ja küttekuluga. 
Ometi ei vähenenud kiirus. 

Kütja viskas sütt õhukese kihina, nii et leek sai kogu aja vabalt nilbata katla eesseina 
ja küttekolde võlvi. Abi pumpas vett nappide 

portsjonite kaupa, kord ühe, kord teise inžektoriga. Manomeetri osuti näitas pidevalt 
aurusurve piiri. 

Üha lähemale jõudsid Karpaadid. Kiirus kasvas. Viiskümmend, viiskümmend viis, 
kuuskümmend kilomeetrit. . . Telefonipostid vilksatasid üksteise järel mööda. Viljaväljad 
sulasid kokku üheks roheliseks massüviks. 

Sokatš patsutas peopesaga veduriregulaatorile ja naeratas ungari vedurijuhile: 

«Nüüd on teie kord. Palun!» 

Jänos Nagy tõusis aeglaselt, silitas peopesaga vurrusid ja asus vaikiva väärikusega 
veduri paremale külgistmele. Vaevalt oli ta käe reversile pannud, kui äkki kõik muutus. 
Jänos Nagy vaatas üllatunult ringi. Ta silmad läksid märjaks, kuid nägid ometi 
ebatavalise selgusega. Maa kandus temast mööda eredana nagu vikerkaar: ristikupõllud, 
punased moonid, rohelised nisumassiivid, aasad, viinamäed, aiad, jaapani deko- 
ratiivkirsid ja tulppuud, mida katavad miljonid õied nagu rasked roosi-pungad. Kui rong 
neist mööda tormas, siis möllas vagunirataste all roosade õielehtede keeris. 

Kogu maa haljendas ja õitses, ainult teed mustendasid ja taevas sinas. 

Jänos Nagyile näis, et õis võistles õiega, puu puuga, taevas päikese ja maaga. 
Võistlesid selles, et kasvada küremini, kaunimaks, et paista eredamini ja kuumemalt, et 
üha enam rõõmustada inimesi. 

«Miks kõike seda toredust ei olnud eile?» mõtles Jänos Nagy. Ei, see oli olemas, kuid 
tema ei pannud seda tähele. Seda ei saagi näha inimene, kes ei oska kaunilt elada. 
«Toredal veduril on tore tööd teha,» meenutas Jänos Nagy Sokatši sõnu. Jah, see on tõsi. 
Nüüd on see nii selge. Tööta hästi ja sa leiad rõõmu rõõmu peale. 

«Noh, aitab, juba tuleb piir,» ütles Jänos Nagy. 


Ta eemaldus regulaatorist ja vaatas isaliku õrnusega käharpäist nõukogude veduri 
juhti. 

Rohkemaks polnud tagasihoidlik, vaikne ja uhke Jänos Nagy võimeline. 

Tõtt öelda — rohkem polnud tarviski. Olekša Sokatš tajus kõike, mida tundis, millest 
mõtles ja mida talle tahtis öelda vana ungari vedurijuht. 

Piiril, enne silda, lahkus Jänos Nagy vedurilt. Ta seisis kaua Tisza vasakul kaldal ja 
saatis pilguga OlekšŠat. 

Teisel pool piirisilda, Tisza paremal kaldal, peatas Olekša piirivalvurite märguande 
peale rongi. Võsast, mis rohendas raudteetammi jalamil, väljus grupp sõjaväelasi ja 
eraisikuid. Nende hulgas tundis Olekša ära major Zubavini ja oma sõbra leitnant Goida. 

Olekša ronis vedurilt maha. 

«Noh, kuidas läks?» küsis Zubavin ärevalt. 

«Ülesanne on täidetud, seltsimees major. Saadetis on tendri põhjas, vee all.» Olekša ei 
suutnud tagasi hoida uhket ja rõõmsat naeratust. 

«Suur tänu, seltsimees Sokatš!» Zubavin surus tugevasti vabatahtliku luuraja kätt. 

Vassil Goida oli vahepeal vaikselt, asjalikult särgikaeluse lahti nööpinud, võtnud kuue 
seljast ja saapad lahti nöörinud. Olles jäänud ainult sportpükste väele, küsis ta Zubavini 
poole pöördudes: 

«Kas lubate sukelduda, seltsimees major?» 

«Sukelduge, aga ettevaatlikult.» 

Goida ronis tendrile, mis oli täis sütt ja vett. Ta laskis jalad luugist sisse, hoidis kätega 
raudkattest kinni, tõmbas aeglaselt, kuid jõuliselt kopsud õhku täis ja hakkas pimedasse ja 
külma vette sukelduma. Kui vesi.ulatus talle juba lõuani, laskis ta käed lahti ja sukeldus. 
Tendri terasepõhjal leidis ta varsti kobamisi väikese, ilmselt hermeetiliselt suletud, 
kummiga üle tõmmatud kasti. Orienteerudes luugi helendava laigu järgi, tõusis ta 
õnnelikult jälle pinnale, hoides «saadetist» pea kohal. Viis või kuus paari käsi haarasid 
sellest kinni. 

Viis minutit hiljem sai Olekša loa sõita edasi Javorisse. 

Hea oli kihutada lõunasse jahedate mägede jalamilt, põhjast lõunasse, Tisza poole, 
sooja madaliku poole .. . Üha avaram ja ahvatlevam oli kevadine maa, üha läbipaistvam 
õhk. Kui ta tõuseks veel pisut kõrgemale, kas või sinna, kus lõõritab praegu lõoke, näeks 
ta kohe kaugel läänes Budapesti, lõunas Szegedit ja Balkani mägesid, veel enam vasakul 
aga Transilvaania Alpe. 

Hea on tormata ka nüüd lõunast põhja, madalikult Karpaatide jala-meile, vastu 
lumitipulistele mägedele . .. Õhk muutub jahedamaks. Hakkavad kerkima kingud, salud. 
Üha uued mäed kerkivad silmapiirile. Kõlavamalt laulavad rattad rööbaste liitekohtadel. 
Taevas, mis on seal, tasandikul, niivõrd kättesaamatu, läheneb nüüd maale ikka enam ja 
enam — see on juba Taga-Karpaatia taevas, kodumaa taevas. 

Täpselt kell kolmteist läbis rong nr. 733 Javori jaama piirivärava. 

Aeglaselt nagu ookeaniaurik ujus mööda vaksaliloss, mille müürid olid kaetud graniidi 
ja marmoriga, tammepuust uksed ja aknad kaunistatud böömi klaasiga. 

Rong liikus järjest aeglasemalt. Kolm meetrit enne kontrollposti jäi vedur seisma. 

«Hei, vedurijuht, kus sa oled?» kostis alt maa pealt tuttav hääl. 

Olekša vaatas aknast välja. Veduri juures seisis paljaks aetud peaga, punase ja niiske 
näoga insener Mazepa. 


«Kuidas sul söega on?» küsis ta raskesti hingates ja hellalt oma paljast pealage 
silitades. «Kas jätkub veel üheks reisiks?» 

«Kui sõit läheb Ungarisse või Tšehhosiovakkiasse, siis jätkub sinna ja tagasi.» 

«Aga veega?» 

«Tuleks natukene lisada, oma tonni viis.» «Ega šlakk koldele liiga ei tee?» 
«Puhastame sel ajal, kui vett võtame.» 

«Rohkem ma ei küsi. Ja puksid ja laagrid ja kogu vedur on muidugi ideaalses korras?» 

«Oleks nagu sedamoodi,» vastas Sokatš tagasihoidlikult. 

«See on tubli. Sa võtad järele Praha rongi ülemaailmse rahupooldajate kongressi 
delegaatidega.» 

Javori jaama peateel oli neli paari rööpmeid: kaks paari kitsamate rööpmevahedega — 
välismaiste rongide tarvis, ja kaks laiema rööpme-vahega — nõukogude rongidele. 
Sealsamas antigi ette Praha ekspressi vagunid, mida kaunistasid NSV Liidu, Hiina, 
Korea, Rumeenia, Ungari, Tšehhoslovakkia, Poola ja teiste riikide lipud. 

Olekša viis Galjakese rongi ette juba tükk aega enne ärasõitu. Aknal seistes ei 
pööranud ta silmi kontrollsaali tammeukselt, kust pidid väljuma rongile ülemaailmse 
rahupooldajate kongressi delegaadid. 

Esimestena väljusid jaamahoonest hiinlased oma siniste joppide ja pehmete mustade 
mütsidega. Neid oli kokku — nagu Olekša jõudis ära lugeda — nelikümmend neli 
inimest. Kaks suurt kasvu õlakat noormeest kandsid hiiglasuurt punast kangast, millel 
ilutsesid valged hieroglüüfid. Olekša muidugi ei osanud hiina keelt, kuid ta aimas 
hõlpsasti, mis oli sellele hiinlaste lipule kirjutatud. Rahu ja sõprus! Maha sõda! Elagu 
vabadustarmastavate rahvaste võit! ... See oli ju kirjutatud iga delegatsiooni lipule. 

Tuhanded javorlased, kes seisid vaksali perroonil, saatsid külalisi tormiliste 
kiiduavaldustega ja tervitushüüetega. Hiinlased naeratasid kõik nagu üks mees ja vastasid 
kooris: «Rahu ja sõprus! Rahu ja sõprus!» 

Olekša hakkas ägedasti, kogu jõust plaksutama. Kuidas ta armastas praegu neid 
tõmmunäolisi, pisut kollaka nahaga ja mustade juustega rahusõdureid, kuidas ta oli uhke 
nende üle, kui kallid nad talle olid ... 

Ta tahtis vedurilt maha karata ja kaelustada neist igaüht. Olekšale tundus, et hiinlaste 
ümber heljub ikka veel lahingusuits — kuigi sõjast oli möödunud juba aastaid — ja 
nende nägudel paistis Jangtse, Pekingi, Nankingi, Sanghai lahingute suurvõitude kuma. 

Üks hiinlane — lühikest kasvu, jõuline, tugevate õlgadega, suure paljaks pöetud 
peaga, mustade silmadega, väga kortsus laubaga ja lumivalgete hammastega — eraldus 
oma seltsimeeste hulgast, kes vagunisse läksid, ja jooksis veduri juurde. 

«San-ho!» lausus ta vaimustatult Galjakest silmitsedes. «Ilus!» lisas ta heas, kuigi 
väikese aktsendiga vene keeles. «Oled vedurijuht?» küsis ta Olekšale alt üles vaadates. 

Olekša noogutas ja ronis alla. 

«Mina olen ka vedurijuht, Harbinist,» sõnas hiinlane ja sirutas käe. «Tervist, suljan- 
žen tuntši! Saad aru?» Hiinlane patsutas "Olekšale õlale ja kõik tema valged hambad, 
kuni purihammasteni, tulid nähtavale. «See tähendab: tervist, nõukogude seltsimees.» 

Olekša oli õnnelik, et hiinlane oli tulnud tema veduri juurde ja osutus nii jutukaks, 
lihtsaks ja lõbusaks. 

«Tervist, hiina seltsimees! Kuidas teid kutsutakse?» 

«Go Se-du. Aga sind, suljan-žŽen tuntši?» 

«Olekša Sokatš. Millal te jõudsite vene keele nii hästi ära õppida, 
Go Se-du?» 

«Lenini keel on väga kerge, väga hea keel!» vastas hiinlane. «Meil Harbiinis on palju 
vene inimesi. Töötasin kümme aastat koos Ivan Iva-novitš Orloviga. San-ho! Hea 
inimene. Tõeline kotkas8! Sinu moodi. Ei, sina oled tema moodi.» 

Hiinlane puhkes naerma, märgates, et «suljan-žŽen tuntši» punastas ja kohmetas. 

Piirivalvur, kes seisis veduri lähedal, pani käe kõrva äärde ja tuletas hiina seltsimehele 
meelde, et aeg on vagunisse asuda, kohe on ärasõit. 

Go Se-du surus Olekša kätt ja läks oma vagunisse. 

Piirivalvekapten andis brigaadile välispassid, rongijuht vilistas ja Olekša Sokatš võttis 
hoolikalt kerge rongi paigast ning viis selle kõige väiksema auruga aeglaselt edela 
suunas, Nõukogude— Tšehhoslovakkia piiri poole. 

Tuhandepäine hulk javorlasi hõikas, vehkis kätega, mütsidega, rättidega. 

Kongressi delegaadid seisid vaguniakendel ja vastasid javorlaste tervitustele. 

Olekša lisas auru. Rong võttis täiskiiruse ja tormas üle jaamapööran-gute. Pehmelt 
rööbastel kolksudes veeresid vagunid mööda tasandikku. 

Kamenitsa oli siin lai, lamedate kallastega, ega tuletanud enam üldse meelde 
mäestikujõge. Ta voolas rahulikult siinsamas kõrval, paremal. Tema siledal pinnal 
lebasid hõbedaselt sädelevad õhtutaeva sinised varjud. Läänes, kuhu rong kihutas ja kuhu 
kandis oma raskeks muutunud voogusid Kamenitsa, kumas eha nagu purpurne meri. 
Sealt, sellest päikesemerest, kerkis äkki piirivärav, mida kaunistasid rohelised vanikud ja 
punased lindid. Lintidele oli kirjutatud vene ja tšehhi keeles: «Meie ajastul viivad kõik 
teed kommunismile.» Piirivärava taga olid üles rivistatud sajad paljaspäised slovaki 
tüdrukud, valged kleidid seljas, lillekimbud peade kohal. Kaugemal paistis ka esimene 
Tšehhoslovakkia raudteejaam, hästi märgatava katusega, mille valged ja mustad kivid 
olid laotud malelaua taoliselt. 

Oleska nihutas regulaatori väikesele klapile. Rong möödus puna-rohelistest 
piiritulpadest ja veeres vaikselt Tšehhoslovakkia pinnale, mööda elavast, õitsevast aiast: 
kaunid ja lahked tütarlapsed seisid tihedates ridades mõlemal pool raudteed ääretute 
taliviljapõldude taustal, loojuva päikese kumas. 

Olekša vastas slovaki neidude tervitusele nii südamliku juubeldamisega, nagu 
põhjustaksid ainult tema ja ta brigaad selle suurepärase vennastuspeo. 

